
CAPITOLUL I 


INTRODUCERE 


Secolul al XlII-lea - Secolul al XlV-lea, în contrast cu secolul al XlII-lea - 
Filosofii ale Renaşterii - Revigorarea scolasticii 


i. In volumul precedent, am urmărit evoluţia filosofiei medievale de la naşterea ei, în 
perioada premedievală a scriitorilor creştini timpurii şi a Părinţilor Bisericii, prin peri¬ 
oada ei de dezvoltare de la începutul Evului Mediu, până la atingerea maturităţii sale 
în secolul al XlII-lea. Această atingere a maturităţii s-a datorat în mare parte, aşa cum 
am văzut, acelei cunoaşteri mai bune a filosofiei greceşti, mai cu seamă în varianta 
aristotelismului, care a avut loc în secolul al Xll-lea şi la începutul celui de-al XlII-lea. 
Marea împlinire a secolului al XlII-lea în domeniul intelectual a fost realizarea unei 
sinteze între credinţă şi raţiune, între filosofie şi teologie. In termeni stricţi, ar trebui 
să vorbim, desigur, mai curând despre „sinteze 1 ' decât despre „o sinteză", de vreme ce 
gândirea veacului al XlII-lea nu poate fi caracterizată în mod legitim cu referire la un 
singur sistem; dar marile sisteme ale epocii au fost unite, în pofida diferenţelor, de 
acceptarea unor principii comune. Secolul al XlII-lea a fost o perioadă a gânditorilor 
cu adevărat constructivi, a teologilor şi filosofilor speculativi, care şi-au criticat, poate, 
reciproc opiniile cu privire la o problemă sau alta, dar care, în acelaşi timp, au căzut 
de acord asupra unor principii metafizice fundamentale şi asupra puterii minţii de 
a transcende fenomenele şi de a ajunge la adevărul metafizic. Scotus, de pildă, va fi 
criticat, poate, în anumite privinţe, doctrinele Sfântului Toma despre cunoaştere şi 
analogie; dar le-a criticat în virtutea a ceea ce socotea a fi, pe drept cuvânt sau nu, inte¬ 
resele obiectivităţii cunoaşterii şi ale speculaţiei metafizice. A considerat că Sfântul 
Toma trebuie corectat sau completat în anumite privinţe; dar nu a avut intenţia de a 
critica fundamentele metafizice ale tomismului sau de a submina caracterul obiectiv 
al speculaţiei filosofice. La rândul său. Sfântul Toma va fi gândit că trebuie să i se 
îngăduie mai mult raţiunii umane neajutorate decât i-a fost îngăduit de către Sfântul 
Bonaventura; însă niciunul dintre aceşti filosofi-teologi nu s-a îndoit de posibilitatea 
de a dobândi o anumită cunoaştere cu privire la metafenomenal. Oameni ca Sfântul 
Bonaventura, Sfântul Toma, Aegidius Romanus, Henric din Gând şi Duns Scotus au 
fost gânditori originali; însă ei au lucrat în interiorul cadrului comun al unei sinteze 

şi armonii ideale a teologiei şi filosofiei. Au fost teologi şi filosofi speculativi şi erau 
convinşi de posibilitatea de a alcătui o teologie naturală - coroana metafizicii şi pun¬ 
tea de legătură cu teologia dogmatică; nu erau contaminaţi de niciun scepticism radi¬ 
cal cu privire la cunoaşterea umană. Erau, de asemenea, realişti, crezând că mintea 
poate dobândi o cunoaştere obiectivă a esenţelor. 

Acest ideal de sistem şi sinteză, de armonie între filosofie şi teologie specific vea¬ 
cului al XlII-lea ar putea fi privit în relaţie cu cadrul general al vieţii din acel secol. 
Naţionalismul era, desigur, în creştere, în sensul că statele naţionale erau în proces 
de formare şi consolidare; dar idealul unei armonii între papalitate şi imperiu, între 
nucleul supranatural şi cel natural al unităţii, era încă viu. De fapt, s-ar putea spune că 
idealul armoniei dintre papalitate şi imperiu era dublat, pe plan intelectual, de idealul 
armoniei dintre teologie şi filosofie, astfel încât doctrina Sfântului Toma privitoare la 
puterea indirectă a papalităţii în chestiunile seculare şi la autonomia statului în inte¬ 
riorul strict al graniţelor sale era dublată de doctrina funcţiei normative a teologiei în 
raport cu filosofia şi a autonomiei filosofiei în propria ei sferă. Filosofia nu îşi trage 
principiile din teologie, dar dacă filosoful ajunge la o concluzie care contrazice revela¬ 
ţia, el ştie că raţionamentul lui e greşit. Papalitatea şi imperiul, dar mai cu seamă cea 
dintâi, au fost factori unificatori în sfera ecleziastică şi în cea politică, în vreme ce pre¬ 
eminenţa Universităţii din Paris a fost un factor unificator în sfera intelectuală. Mai 
mult, ideea aristotelică de cosmos era general acceptată şi a împrumutat o anumită 
aparenţă de stabilitate perspectivei medievale a lumii. 

însă cu toate că secolul al XlII-lea poate fi caracterizat prin referire la sistemele lui 
constructive şi la idealul lui de sinteză şi armonie, armonia şi echilibrul obţinute au 
fost, cel puţin din punct de vedere practic, precare. Unii tomişti înfocaţi vor fi fiind 
convinşi, de bună seamă, că sinteza obţinută de Sfântul Toma ar fi trebuit să fie uni¬ 
versal acceptată ca adevărată şi s-ar fi cuvenit păstrată. Ei nu sunt pregătiţi să admită 
că echilibrul şi armonia acelei sinteze erau în chip intrinsec precare. Dar ar fi pregă¬ 
tiţi, presupun, să admită că numai cu greu ne-am fi putut aştepta ca sinteza tomistă, 
odată realizată în practică, să fie acceptată în mod universal şi durabil. Mai mult, 
există, cred, în sinteza tomistă elemente inerente acesteia care o fac, într-un anumit 
sens, precară, şi care ajută la explicarea evoluţiei filosofiei în secolul al XlV-lea. Aş 
dori, acum, să ilustrez cele spuse. 

Afirmaţia că cel mai important eveniment din filosofia medievală a fost desco¬ 
perirea de către Christian West a operelor mai mult sau mai puţin complete ale lui 
Aristotel este o afirmaţie care ar putea fi, cred eu, susţinută. Când munca traducă¬ 
torilor din secolul al XlI-lea şi de la începutul secolului al XlII-lea a făcut ca gândi¬ 
rea lui Aristotel să fie accesibilă gânditorilor creştini din Europa de Vest, aceştia din 

urmă au fost puşi pentru întâia oară în faţa a ceea ce le părea a fi un sistem filosofic 
raţional complet şi cuprinzător care nu datora nimic nici revelaţiei iudaice, nici celei 
creştine, de vreme ce era lucrarea unui filosof grec. Au fost siliţi, prin urmare, să 
adopte faţă de ea o anumită atitudine: nu puteau s-o ignore pur şi simplu. Am avut 
în vedere în volumul precedent unele dintre aceste atitudini, mergând de la ostili¬ 
tate, mai mică sau mai mare, până la aclamare entuziastă şi mai curând necritică. 
Atitudinea Sfântului Toma d’Aquino a fost una de acceptare critică: el a încercat să 
împace aristotelismul şi creştinismul, desigur, nu doar pentru a îndepărta influenţa 
periculoasă a unui gânditor păgân sau pentru a-1 face inofensiv, folosindu-1 în scopuri 
„apologetice", dar şi pentru că a crezut sincer că filosofia aristotelică era, în linii mari, 
adevărată. Dacă nu ar fi crezut acest lucru, nu ar fi adoptat poziţii filosofice care au 
părut noi şi suspecte în ochii multor contemporani. însă ceea ce vreau să spun acum 
este că, adoptând o atitudine distinctă faţă de aristotelism, un gânditor al veacului al 
XlII-lea adopta, de fapt, o atitudine faţă de filozofie. Semnificaţia acestui fapt nu a fost 
întotdeauna înţeleasă de istorici. Privindu-i pe filosofii medievali, mai cu seamă pe 
cei din secolul al XlII-lea, ca pe nişte susţinători servili ai lui Aristotel, ei nu au văzut 
că aristotelismul însemna cu adevărat, la acea vreme, filosofia însăşi. Deosebirile din¬ 
tre teologie şi filosofie fuseseră deja trasate, ce-i drept; dar abia apariţia deplină a 
aristotelismului pe această scenă a fost ceea ce le-a arătat medievalilor, ca să zicem 
aşa, puterea şi anvergura filosofiei. Filosofia, sub forma aristotelismului, s-a înfăţişat 
privirii lor ca fiind independentă de teologie nu numai în mod teoretic, ci şi ca fapt 
istoric. Aşa stând lucrurile, a adopta o atitudine faţă de aristotelism însemna, de fapt, 
a adopta o atitudine nu numai faţă de Aristotel, ca filosof diferit, spre exemplu, de 
Platon (despre care medievalii nu ştiau prea mult), ci mai curând faţă de filosofie ca 
disciplină autonomă. Dacă privim în această lumină diferitele atitudini adoptate faţă 
de Aristotel în veacul al XlII-lea, dobândim o înţelegere mult mai profundă a semni¬ 
ficaţiei acestor diferenţe. 

(i) Când aristotelicienii „integrali" („averroiştii latini") au adoptat filosofia lui 
Aristotel cu entuziasm necritic şi l-au aclamat pe acesta ca pe o culme a geniului 
omenesc, ei au intrat în conflict cu teologii. Aristotel susţinea, de pildă, că lumea este 
necreată, în vr eme ce teologia afirma că lumea are un început prin creaţia divină. Pe 
lângă aceasta, Aristotel, aşa cum l-a interpretat Averroes, susţinea că intelectul este 
unul în toţi oamenii şi tăgăduia nemurirea personală, în vreme ce teologia creştină o 
afirma. în faţa acestor dificultăţi evidente, aristotelicienii „integrali" de la Facultatea 
de Arte din Paris s-au străduit să impună ideea că funcţia filosofiei este aceea de a 
reda în mod fidel doctrinele filosofilor. Prin urmare, nu era nicio contradicţie în a 
spune în acelaşi timp că filosofia, reprezentată de Aristotel, propovăduia eternitatea 

lumii şi unicitatea sufletului omenesc, în vreme ce adevărul, reprezentat de teologie, 
afirma crearea lumii în timp şi faptul că fiecare om posedă propriul său suflet indivi¬ 
dual şi raţional. 

Această pledoarie a aristotelicienilor „integrali" sau „averroişti", cum că ei repro¬ 
duceau pur şi simplu doctrinele lui Aristotel, adică procedau doar ca nişte istorici, a 
fost tratată de teologi ca un pur subterfugiu. însă, după cum am remarcat în volu¬ 
mul al doilea, este greu să vorbim cu certitudine despre ceea ce gândeau averroiştii. 
Dacă însă nu au avut altă intenţie decât să redea opiniile gânditorilor din trecut, şi 
dacă erau sinceri când afirmau adevărul revelaţiei şi teologiei creştine, s-ar părea că 
atitudinea lor trebuie să fi fost, mai mult sau mai puţin, aceasta. Filosofia reprezintă 
lucrarea raţiunii umane care reflectează asupra ordinii naturale. Raţiunea, personi¬ 
ficată de Aristotel, ne spune că în cursul natural al evenimentelor timpul nu ar fi 
putut avea început şi că intelectul ar fi unul, în mod firesc, în toţi oamenii. Faptul că 
timpul nu a avut început ar fi, astfel, un adevăr filosofic; iar acelaşi lucru trebuie spus 
şi despre monopsihism. însă teologia, care se ocupă cu ordinea supranaturală, ne 
încredinţează că Dumnezeu, prin puterea Sa divină, a creat lumea în timp şi i-a dat, 
în chip miraculos, fiecărui individ propriul său suflet intelectual nemuritor. Aceasta 
nu înseamnă că ceva poate să fie şi să nu fie adevărat în acelaşi timp: înseamnă 
mai curând că ar putea fi adevărat, dacă nu ar exista intervenţia miraculoasă a lui 
Dumnezeu care garantează că nu este. 

în ceea ce priveşte activitatea creativă, poziţia este, de bună seamă, exact aceeaşi, 
fie că aristotelicienii „integrali" de la Facultatea de Arte din Paris redau, pur şi sim¬ 
plu, învăţătura lui Aristotel, aşa cum o interpretau ei, fără referire la adevărul sau 
falsitatea acesteia, fie că o afirmau ca adevărată. Căci nu adăugau nimic sau, oricum, 
nu în mod intenţionat, în niciunul dintre cele două cazuri. Gânditorii productivi şi 
creativi erau filosofii Facultăţii de Teologie, în măsura în care se simţeau obligaţi să 
examineze critic aristotelismul şi, dacă îl acceptau în linii mari, să-l regândească în 
mod critic. însă ceea ce încerc să subliniez este mai curând următorul lucru: poziţia 
adoptată de aristotelicienii „integrali" implica o separaţie radicală între teologie şi 
filosofie. Dacă ar fi să luăm de bun ceea ce spuneau aceştia despre propria lor acti¬ 
vitate, ei echivalau filosofia cu istoria, cu reproducerea opiniilor filosofilor anteriori. 
Filosofia înţeleasă în acest sens este, evident, independentă de teologie, căci teolo¬ 
gia nu poate influenţa faptul că anumite opinii au fost susţinute de anumiţi filosofi. 
Dacă, pe de altă parte, teologii aveau dreptate să creadă că aristotelicienii „integrali" 
aveau intr-adevăr intenţia să afirme adevărul propoziţiilor care contraziceau teologia, 
sau dacă aceste propoziţii erau afirmate ca propoziţii care ar fi fost adevărate dacă nu 
ar fi intervenit Dumnezeu, rezultă aceeaşi concluzie cu privire la independenţa totală 

a fîlosofiei faţă de teologie. în măsura în care filosoful ar fi preocupat numai de cursul 
natural al evenimentelor, el ar fi îndreptăţit să tragă concluzii care contrazic doctrina 
teologică, de vreme ce ar afirma, pur şi simplu, cum ar fi stat lucrurile dacă ar fi preva¬ 
lat cursul natural al evenimentelor. Teologia ne-ar putea spune că o concluzie la care 
a ajuns filosofia nu este conformă faptelor; dar teologul nu ar fi îndreptăţit să spună 
că raţionamentul filosofului e greşit numai pentru că acea concluzie la care a ajuns 
el este inacceptabilă din punct de vedere teologic. Putem afla de la teologie că acest 
curs natural al evenimentelor nu a fost urmat intr-un anumit caz; dar acest lucru nu 
ar afecta întrebarea cu privire la care este cursul natural al evenimentelor sau care ar 
fi putut fi. 

Este limpede că cele mai proeminente trăsături ale aristotelismului „integral" 
sau ale „averroismului" din veacul al XlII-lea au fost aderenţa servilă la Aristotel şi 
metodele mai curând disperate, adoptate de susţinătorii acestei doctrine pentru a-şi 
adapta poziţia la cerinţele ortodoxiei teologice. însă aristotelismul „integral" implica 
o separaţie netă între filosofie şi teologie, precum şi afirmarea independenţei totale a 
celei dintâi. E drept că nu trebuie să punem un accent prea puternic pe această linie 
de gândire. Separaţia dintre filosofie şi teologie, implicită în ockhamismul secolului 
al XlV-lea, nu a derivat din „averroismul" secolului al XlII-lea. însă apariţia pe scenă a 
sistemului aristotelic în veacul al XlII-lea a fost factorul care a făcut cu putinţă luarea 
atentă în consideraţie a problemei sintezei sau separării, tocmai pentru că a condus la 
ivirea a ceva care putea fi ori sintetizat, ori separat. 

(ii) Sfântul Toma d’Aquino a recunoscut distincţia dintre filosofie şi teologie, cu 
privire deopotrivă la metodă şi la subiectul avut în vedere. Aşa cum am arătat în volu¬ 
mul anterior, el a luat în serios această distincţie. Cu toate că teologia ne spune că 
lumea nu a existat dintotdeauna, ci a avut un început, niciun filosof, potrivit Sfântului 
Toma, nu a demonstrat vreodată în mod corespunzător acest lucru. Nu sunt valide 
nici pretinsele dovezi ale eternităţii lumii, dar nici pretinsele dovezi ale afirmaţiei că 
lumea nu a existat dintotdeauna. Cu alte cuvinte, filosofia nu a reuşit să răspundă 
la întrebarea dacă lumea a fost sau nu creată dintotdeauna, deşi revelaţia ne dă un 
răspuns la această întrebare. Iată un exemplu al adevăratei deosebiri care există între 
filosofie şi teologie. Pe de altă parte, Sfântul Toma nu credea, de bună seamă, că filo¬ 
soful ar putea ajunge, printr-un raţionament valid, la vreo concluzie incompatibilă cu 
teologia creştină. Dacă un filosof ajunge la o concluzie care contrazice, explicit sau 
implicit, o dogmă creştină, e semn că premisele lui sunt false sau că raţionamentul 
lui conţine undeva o eroare. Cu alte cuvinte, teologia joacă rolul unei norme exteri¬ 
oare sau e ca un fel de indicator de direcţie, avertizându-1 pe filosof când acesta este 
pe punctul de a intra intr-un cul-de-sac sau într-o fundătură. însă filosoful nu trebuie 

să încerce să substituie datele revelaţiei cu premisele raţionamentului filosofic. Nici 
nu poate să folosească în chip explicit dogma în argumentele sale. Căci filosofia este 
intrinsec autonomă. 

în practică, filosoful care adopta o astfel de atitudine filosofa în lumina credinţei, 
chiar dacă nu întrebuinţa credinţa în mod formal şi explicit în filosofia lui. Menţinerea 
acestei atitudini a fost înlesnită, în plus, de faptul că marii gânditori ai veacului al 
XlII-lea erau în primul rând teologi: erau teologi-filosofi. în acelaşi timp, odată ce 
filosofia a fost recunoscută ca disciplină intrinsec autonomă, era de aşteptat ca ea să 
tindă, de-a lungul timpului, să meargă pe propriul ei drum, să-şi scuture, ca să zicem 
aşa, lanţurile şi să respingă statutul de slujnică a teologiei. Şi, într-adevăr, odată ce 
devenise un fapt normal ca filosofii să fie în primul rând, şi chiar în mod exclusiv, 
filosofi, era firesc ca alianţa filosofiei cu teologia să tindă să dispară. Mai mult, când 
filosofii nu mai credeau cu tărie în revelaţie, era de aşteptat ca poziţiile teologiei şi 
filosofiei să se inverseze şi ca filosofia să tindă să-şi subordoneze teologia, să incor¬ 
poreze subiectul teologiei în filosofie sau chiar să excludă cu totul teologia, Aceste 
evoluţii vor avea loc, într-adevăr, peste multă vreme; dar se poate spune, cel puţin fără 
a susţine nimic absurd, că îşi au originea îndepărtată în apariţia pe scenă a sistemului 
aristotelic la începutul veacului al XlII-lea. 

Aceste observaţii nu sunt menite să constituie o evaluare a filosofiei aristotelice; 
ele se vor o interpretare istorică a cursului real al dezvoltării gândirii filosofice. Fără 
îndoială, sunt întrucâtva prea sumare şi nu dau seamă de complexitatea evoluţiei 
filosofice. Odată ce filosofia fusese recunoscută ca disciplină autonomă, autocritica, 
proces care se va dovedi esenţial pentru filosofie, şi, în mod firesc, critica, pe măsură 
ce se dezvolta, au subminat fundamentele sintezei obţinute în secolul al XlII-lea. Este 
unul dintre motivele pentru care am vorbit despre această sinteză ca fiind „precară". 
Orice s-ar putea gândi despre adevărul sau falsitatea metafizicii aristotelice, de pildă, 
nu era de aşteptat ca gândirea filosofică să se oprească într-un punct anume: critica 
era, din punct de vedere practic, inevitabilă. Dar trebuie avut în vedere şi un al doilea 
factor. Odată ce s-a ajuns la o sinteză teologico-filosofică în care cele două compo¬ 
nente erau strâns împletite, iar termenii şi noţiunile filosofice erau folosite pentru 
a exprima adevăruri teologice, a fost firesc ca unii gânditori să vadă pericolul în care 
se afla credinţa, de a deveni raţională, precum şi faptul că teologia creştină ajunsese 
să fie excesiv contaminată de metafizica greacă şi islamică. Asemenea cugete sim¬ 
ţeau, poate, că era nevoie de o abordare mai curând mistică decât filosofică, având 
în vedere, mai ales, disputa şcolilor asupra unor probleme de interes şi semnificaţie 
mai degrabă teoretice decât primordial religioase. Această a doua linie de gândire a 
tins, de asemenea, să dizolve sinteza secolului al XlII-lea, deşi abordarea era diferită 

de cea a gânditorilor care s-au concentrat asupra problemelor filosofice şi au submi¬ 
nat sinteza prin critica extinsă şi cu bătaie lungă a poziţiilor filosofice caracteristice 
acestei sinteze. Vom vedea cum s-au manifestat ambele linii de gândire în veacul al 
XlV-lea. 

(iii) Să ne întoarcem către un alt domeniu, şi anume acela al vieţii şi gândirii 
politice. Ar fi absurd să sugerăm că armonia şi echilibrul dintre puterea eclezias¬ 
tică şi cea civilă au fost, în Evul Mediu, mai mult decât precare: nu este nevoie de 
o cunoaştere profundă a istoriei medievale ca să-ţi dai seama de controversele care 
aveau loc în mod constant între papă şi împărat, precum şi de certurile dintre papi 
şi regi. Secolul al XlII-lea a fost însufleţit de aceste dispute, mai ales de acelea dintre 
împăratul Frederic al II-lea şi Sfântul Scaun. Cu toate acestea, deşi ambele părţi aveau 
câteodată pretenţii extravagante, certurile erau, ca să spunem aşa, certuri de familie: 
ele au avut loc în acel cadru medieval al papalităţii şi imperiului care şi-a găsit o expre¬ 
sie teoretică în scrierile lui Dante. Mai mult, prin prisma teoriei politice susţinute 
îndeobşte, distincţia dintre cele două puteri era recunoscută. Sfântul Toma d’Aquino, 
care, trăind la Paris, era preocupat mai mult de regate decât de imperiu, a recunoscut 
caracterul intrinsec autonom al suveranităţii laice, deşi a recunoscut, de asemenea, în 
mod firesc, puterea indirectă a Bisericii în treburile lumeşti, care decurge din recu¬ 
noaşterea superiorităţii funcţiei supranaturale a Bisericii 1 . Dacă rămânem în planul 
teoriei, putem vorbi, prin urmare, despre echilibru sau armonie între cele două puteri 
în secolul al XlII-lea, cu condiţia să nu trecem cu vederea faptul că în viaţa practică 
armonia nu era atât de evidentă. Este un fapt evident că acei papi care nutreau ambiţii 
măreţe cu privire la puterea seculară nu au fost în stare să şi le împlinească, în vreme 
ce împăraţii care voiau să procedeze după bunul lor plac, fără să dea nicio atenţie 
Sfântului Scaun, nu au fost nici ei capabili să-şi îndeplinească dorinţele. De ambele 
părţi victoriile au fost temporare, iar nu de durată. A fost atins, prin urmare, un anu¬ 
mit echilibru, de o natură întrucâtva precară. 

în acelaşi timp însă, regatele naţionale începeau să se consolideze, iar puterea cen¬ 
tralizată a monarhilor naţionali a crescut treptat. Anglia nu fusese niciodată supusă, 
în niciun sens, practic, împăratului medieval. Mai mult, imperiul a fost o chestiune 
în primul rând germană; Franţa, de pildă, era independentă; iar cursul luat de dis¬ 
puta dintre Bonifaciu al VUI-lea şi Filip cel Frumos al Franţei la sfârşitul veacului al 
XlII-lea a arătat destul de clar poziţia Franţei, atât în relaţie cu Sfântul Scaun, cât şi 
cu imperiul. Această dezvoltare a regatelor naţionale a însemnat apariţia unui factor 


Folosirea expresiei „putere indirectă" implică o interpretare a doctrinei lui Toma. 

care va distruge în cele din urmă echilibrul tradiţional dintre papalitate şi imperiu, 
în secolul al XlV-lea, asistăm la reflectarea în planul teoriei a tendinţei crescânde a 
autorităţii civile de a-şi afirma independenţa faţă de Biserică. Formarea statelor naţio¬ 
nale puternice, care a devenit o trăsătură atât de pregnantă a Europei postmedievale, a 
început încă din Evul Mediu. Cu greu s-ar fi putut ele dezvolta aşa cum au făcut-o fără 
centralizarea şi consolidarea puterii în mâinile monarhilor locali; iar procesul acestei 
centralizări şi consolidări a puterii nu a fost, fără îndoială, întârziat de umilinţa pe 
care a suferit-o papalitatea în secolul al XlV-lea prin „captivitatea babiloniană", când 
papii stăteau la Avignon (1305-1377), şi prin calamitatea ulterioară a „Marii Schisme", 
care a început în 1378. 

Teoria aristotelică a statului putea fi folosită, şi chiar a fost, în cadrul oferit de 
schema celor două puteri, de un gânditor de secol XIII precum Sfântul Toma. Acest 
demers a înlesnit recunoaşterea teoretică a statului în calitate de societate intrinsec 
autonomă, deşi a trebuit să fie completat printr-o viziune creştină cu privire la ţelul 
omului, la statutul şi rolul Bisericii. Acest „adaos" nu a fost însă o simplă adăugire, o 
juxtapunere; căci a modificat profund, cel puţin prin implicaţiile sale, viziunea greacă 
despre stat. Dimpotrivă, punând accentul pe aristotelism în teoria politică medievală, 
poziţia statului a putut fi accentuată în aşa fel încât să se inverseze, practic, concepţia 
tipic medievală privitoare la relaţia adecvată dintre cele două puteri. Un exemplu al 
acestui demers, în secolul al XlV-lea, îl constituie teoria politică a lui Marsilius din 
Padova. Aceasta nu înseamnă că teoria lui Marsilius era îndatorată filosofiei aristote¬ 
lice : era cu mult mai îndatorată, aşa cum vom vedea mai târziu, reflecţiei asupra unor 
evenimente şi situaţii istorice concrete. înseamnă însă că teoria aristotelică a statului 
a fost o sabie cu două tăişuri; şi nu numai că putea fi folosită, dar chiar a şi fost, într-o 
manieră străină de mintea unui teolog-filosof ca d’Aquino. Utilizarea ei reprezenta, 
într-adevăr, dezvoltarea conştiinţei publice; iar fazele utilizării ei exprimau fazele dez¬ 
voltării acestei conştiinţe în evoluţia concretă a istoriei. 

2. Dacă secolul al XlII-lea a fost perioada gânditorilor creativi şi originali, cel de-al 
XlV-lea poate fi numit, prin contrast, epoca şcolilor. Dominicanii erau, în mod firesc, 
înclinaţi să adere la doctrinele Sfântului Toma d’Aquino: iar o serie de ordine date 
de diferitele organizaţii dominicane îi încurajau să procedeze astfel. Au apărut mai 
multe lucrări despre textele Sfântului Toma. Astfel, la cererea papei Ioan al XXII-lea, 
Joannes Dominici a compus o Abbreviatio sau un compendiu al lucrării Summa theolo- 
gica, pe care l-a încheiat în 1331, în vreme ce un alt dominican, Benedict din Assignano 
(m. 1339), a scris o Concordanţă în care a încercat să arate cum se armoniza doctrina 
din Summa theologica cu cea din comentariul Sfântului Toma la Sentinţe. Apoi au fost 
comentatorii sau interpreţii Sfântului Toma, dominicani precum Hervaeus Natalis 

(m. 1323 ), care a scris o Defensa doctrinae D. Thomae, în care i-a atacat pe Henric din 
Gând, Duns Scotus şi pe alţii, sau Ioan din Neapole (m. 1330 ). însă perioada care s-a 
remarcat prin realizări în acest domeniu nu a fost atât secolul al XlV-lea, cât secolul al 
XV-lea, cu Ioan Capreolus (cca 1380 - 1444 ). Capreolus a fost cel mai de seamă comen¬ 
tator al Sfântului Toma înainte de Cajetan ( 1468 - 1534 ). 

Pe lângă tomişti mai erau şi scotiştii, care alcătuiau o şcoală rivală celei dintâi, 
cu toate că Duns Scotus nu a fost, în secolul al XlV-lea, Doctorul oficial al francis¬ 
canilor, aşa cum a fost Sfântul Toma Doctorul oficial al dominicanilor. Mai erau, pe 
lângă aceştia, şi sihaştrii de la Sfântul Augustin, care urmau învăţătura lui Aegidius 
Romanus. Henric din Gând a avut de asemenea discipoli, deşi aceştia nu au format 
o şcoală compactă. 

în secolul al XlV-lea, aceste grupuri, împreună cu acelea care mergeau, mai mult 
sau mai puţin, pe urmele altor gânditori de secol XIII, reprezentau via antiqua. Ele 
au trăit din gândirea secolului precedent. Dar în acelaşi timp s-a ivit şi s-a răspândit 
în secolul al XlV-lea o nouă mişcare, legată pentru totdeauna de numele lui William 
din Ockham. Gânditorii acestei noi mişcări, via moderna, care avea, fireşte, tot farme¬ 
cul „modernităţii", s-au opus realismului şcolilor anterioare şi au devenit cunoscuţi 
ca „nominalişti". Această denumire nu este, în anumite privinţe, foarte potrivită, de 
vreme ce William din Ockham, de pildă, nu a negat faptul că există concepte univer¬ 
sale într-un anume sens; dar cuvântul este folosit de toată lumea şi va continua, fără 
îndoială, să fie folosit. Ca atare, nu prea are sens să încercăm să-l schimbăm, deşi o 
denumire mai bună ar fi „terminişti". Logicienii noii mişcări acordau o mare atenţie 
statutului şi funcţiei logice a termenilor. Este adevărat că s-au opus şi au criticat cu 
tărie realismul filosofilor anteriori, mai cu seamă pe cel al lui Duns Scotus; însă ar fi 
o simplificare exagerată a antirealismului lor să spunem că acesta constă în a atribui 
universalitate doar „numelor" sau cuvintelor. 

Descrierea ar fi însă total neadecvată dacă ne-am limita la afirmaţia că nominaliştii 
secolului al XlV-lea au atacat realismul filosofilor din secolul al XlII-lea. Mişcarea 
nominalistă a avut o semnificaţie şi o importanţă care nu pot fi exprimate în mod 
corespunzător prin referirea la o controversă anume. Ea a constituit icul vârât între 
teologie şi filosofie, care a rupt în două sinteza obţinută în veacul al XlII-lea. Spiritul 
nominalist, dacă putem spune astfel, era înclinat mai curând spre analiză decât spre 
sinteză şi mai curând spre critică decât spre speculaţie. Prin analiza critică a ideilor 
şi argumentelor metafizice ale predecesorilor, nominaliştii au lăsat credinţa suspen¬ 
dată în aer, fără niciun temei raţional (atât cât priveşte filosofia). O largă generalizare 
de acest tip are, desigur, defectele care însoţesc asemenea generalizări: nu se aplică 

tuturor gânditorilor influenţaţi de nominalism, însă indică rezultatul tendinţelor 
extremiste ale mişcării. 

Cu greu poate filosofia să trăiască fără spirit analitic şi critic: în orice caz, ana¬ 
liza critică este unul dintre „momentele" gândirii fdosofice şi este firesc ca ea să 
urmeze unei perioade de sinteză constructivă. Aşa cum am văzut, spiritul a fost pre¬ 
zent, într-o anumită măsură, în gândirea lui Duns Scotus, care a susţinut, de pildă, 
că dovezile nemuririi sufletului nu sunt cu totul concludente şi că o serie de atribute 
divine despre care s-a pretins adesea că sunt demonstrabile nu pot fi cu adevărat 
demonstrate. Trebuie remarcat însă că Scotus era un metafizician şi argumenta ca un 
metafizician. Este adevărat că era şi un logician, asemenea altor metafizicieni medi¬ 
evali; dar nu odată cu el a început logicianul să ia locul metafizicianului: sistemul 
său aparţine grupului sintezelor metafizice de secol XIII. în secolul al XlV-lea însă, 
se poate observa o schimbare. Metafizica, deşi nu a fost abandonată, tinde să lase loc 
logicii, iar probleme care fuseseră tratate înainte ca probleme metafizice sunt tratate 
în primul rând ca probleme logice. Când William din Ockham abordează subiec¬ 
tul universalilor, el pune accentul pe aspectele logice ale problemei, pe suppositio şi 
pe significatio terminorum, mai curând decât pe cele ontologice. Ockham pare să fi 
fost convins de fidelitatea lui faţă de exigenţele logicii aristotelice; şi chiar s-ar putea 
spune că tocmai în numele logicii aristotelice, sau a ceea ce socotea el a fi logica 
aristotelică, a criticat Ockham metafizica unor predecesori ca Duns Scotus şi Toma 
d’Aquino. Te poţi dedica, desigur, studiului logicii fără să-ţi pese de metafizică, iar 
unii logicieni de la Oxford, din veacul al XlV-lea, par să fi procedat astfel. Dar se 
poate merge şi mai departe, criticând argumentele şi dovezile metafizice în numele 
logicii, şi asta este ceea ce a făcut Ockham. Aşa cum vom vedea, el a subminat, în 
bună măsură, teologia naturală şi psihologia metafizică a predecesorilor lui. După 
părerea sa, pretinsele dovezi sau demonstraţii ale atributelor lui Dumnezeu sau ale 
spiritualităţii şi nemuririi sufletului fie se bazează pe principii al căror adevăr nu este 
evident de la sine, fie duc la concluzii care nu decurg riguros din premisele relevante. 
Ockham a acceptat, într-adevăr, că unele argumente metafizice sunt „probabile"; dar 
tocmai acest lucru ilustrează tendinţa secolului al XlV-lea de a înlocui argumentele 
probabile cu demonstraţii. 

Această substituire a argumentelor probabile era legată, desigur, de tendinţa nomi¬ 
nalistă de a pune sub semnul întrebării sau de a nega validitatea deducerii existenţei 
unui lucru din existenţa altuia. Ockham a pus accentul pe caracterul primordial al 
intuiţiei lucrului individual existent. Prima întrebare care trebuie pusă, aşadar, cu pri¬ 
vire la existenţa unui lucru este dacă îl intuim ca existent. în cazul sufletului spiritual, 
de pildă, Ockham a negat că avem vreo asemenea intuiţie. Se ridică atunci întrebarea 

dacă putem dovedi cu certitudine existenţa sufletului spiritual pornind de la intuiţiile 
pe care le avem. Ockham credea că acest lucru nu este posibil. Ce-i drept, el nu a făcut 
o analiză pur fenomenalistă a cauzalităţii: a folosit el însuşi principiul în metafizică; 
dar „extremiştii" de mai târziu, precum Nicolas d’Autrecourt, au făcut o asemenea 
analiză. Rezultatul a fost că aceştia au pus sub semnul întrebării cunoaşterea noastră 
referitoare la existenţa substanţei materiale şi, probabil, şi la cea a sufletului spiritual. 
De fapt, nicio deducţie logică a existenţei unui lucru din existenţa altuia nu poate 
echivala cu o „demonstraţie" sau cu o dovadă convingătoare. în felul acesta, întregul 
sistem metafizic al secolului al XlII-lea era discreditat. 

Această critică temeinică a sistemelor metafizice precedente a creat, în mod evi¬ 
dent, o breşă în sinteza teologiei cu filosofia, sinteză care fusese o caracteristică a 
acelor sisteme. Sfântul Toma, de pildă, deşi a tratat argumentele filosofice pentru 
existenţa lui Dumnezeu în lucrări care erau numai în parte filosofice, deosebindu-se 
de cele teologice, era cu siguranţă convins că pot fi aduse argumente metafizice valide 
pentru existenţa lui Dumnezeu. Aceste argumente ţin de praeambula fidei, în sen¬ 
sul că acceptarea revelaţiei divine presupune logic cunoaşterea faptului că există un 
Dumnezeu care este capabil să se reveleze, cunoaştere ce poate fi dobândită făcând 
abstracţie de teologie. Dar dacă, aşa cum au crezut unii dintre filosofii veacului al 
XlV-lea, nu poate fi adusă nicio dovadă convingătoare sau demonstraţie a existenţei 
lui Dumnezeu, însăşi existenţa lui Dumnezeu trebuie să fie exilată în sfera credinţei. 
Decurg de aici două consecinţe. întâi de toate, teologia şi filosofia tind să se despartă. 
Această consecinţă ar putea fi, de bună seamă, evitată dacă întreaga concepţie a „dove¬ 
zii" filosofice ar fi revizuită, dar dacă avem de ales între demonstraţie şi credinţă, şi 
dacă demonstrabilitatea „preambulurilor" credinţei este tăgăduită, cu greu poate fi 
evitată consecinţa. în al doilea rând, dacă problemele importante ale metafizicii tradi¬ 
ţionale, care legau filosofia de teologie şi religie, sunt surghiunite în sfera credinţei, 
filosofia tinde să capete un caracter tot mai „laic". Această consecinţă nu a devenit 
evidentă odată cu Ockham însuşi, de vreme ce el era teolog şi filosof deopotrivă, dar 
a devenit mai clară odată cu alţi gânditori de secol XIV, precum Nicolas d’Autrecourt, 
care aparţinea Facultăţii de Arte. 

A spune că un filosof de secol XIII ca Sfântul Toma s-a îndeletnicit cu „apologe¬ 
tica" ar fi neadevărat şi anacronic. Cu toate acestea, deşi nu s-a ocupat cu apologetica 
în acelaşi fel în care au făcut-o unii gânditori creştini de mai târziu, l-a preocupat 
cu siguranţă relaţia dintre filosofie şi revelaţie. Receptiv la curentele de gândire con¬ 
temporane şi la controversele timpului său, el nu era pregătit nici să respingă noua 
metafizică aristotelică în numele tradiţiei creştine, nici să dea curs reflecţiei filosofice 
fără să ţină seama de însemnătatea ei pentru teologia creştină. A avut grijă să creeze 

o sinteză între teologia dogmatică, pe de-o parte, şi filosofia sa, pe de altă parte, ară¬ 
tând legătura dintre cele două. Când ajungem însă la Williain din Ockham, în secolul 
al XlV-lea, constatăm o absenţă evidentă a oricărei preocupări pentru „apologetică". 
Aflăm, ce-i drept, un teolog care socotea că predecesorii săi puseseră în umbră ade¬ 
vărurile creştine sau le mascaseră sub o falsă metafizică; dar aflăm, de asemenea, un 
filosof care se mulţumea să-şi aplice principiile într-o manieră logică şi consecventă, 
fără a părea să-i pese de consecinţele lor asupra sintezei dintre teologie şi filosofie, sau 
poate fără să le realizeze. Adevărurile în care el credea, dar care, după părerea lui, nu 
pot fi dovedite filosofic, le exila în sfera credinţei. Atribuind sferei credinţei adevărul 
că există o Fiinţă în sens absolut, supremă, infinită, liberă, atotştiutoare şi atotputer¬ 
nică, el a rupt legătura dintre metafizică şi teologie, care fusese asigurată prin doctrina 
lui d'Aquino cu privire la acele praeambulafidei ce pot fi demonstrate. Făcând ca legea 
morală să depindă de libera alegere divină, el trimitea, fie că şi-a dat sau nu seama, la 
concluzia că fără revelaţie omul nu poate avea nici măcar cunoaşterea sigură a ordinii 
morale actuale stabilite de Dumnezeu. Cel mai bun lucru pe care l-ar putea face omul, 
lipsit de ajutorul revelaţiei, ar fi, pesemne, să reflecteze la trebuinţele naturii umane 
şi ale societăţii şi să asculte vocea raţiunii sale practice, chiar şi atunci când această 
voce nu reprezintă voinţa divină. Acest lucru ar implica posibilitatea existenţei a două 
etici, ordinea morală stabilită de Dumnezeu, dar care poate fi cunoscută numai prin 
revelaţie, şi o etică naturală şi non-teologică, provizorie şi de rang secund, concepută 
de raţiunea umană, fără revelaţie. Nu vreau să spun că Ockham a tras, de fapt, această 
concluzie din concepţia sa autoritaristă despre legea morală; dar ea se afla, cred, în 
mod implicit în acea concepţie. A face aceste observaţii nu înseamnă, de bună seamă, 
a face o afirmaţie nici în favoarea, nici împotriva validităţii argumentelor filosofice 
ale lui Ockham; dar este bine să atragem atenţia asupra lipsei sale de preocupări 
apologetice. El a fost teolog şi filosof, pamfletist politic şi ecleziastic; dar nu a fost un 
„apologet", nici măcar în sensul în care poate fi numit, în chip legitim, „apologet" 
d’Aquino, şi încă şi mai puţin în sensul modem al cuvântului. 

Unii dintre filosofii veacului al XlV-lea s-au străduit să arunce o punte peste 
prăpastia ameninţătoare dintre teologie şi filosofie, extinzând teoria „iluminării" a 
lui Henric din Gând. Astfel, Hugolino din Orvieto (m. 1373 ), un sihastru de la Sf. 
Augustin, distingea între anumite grade ale iluminării şi susţinea că Aristotel, de 
pildă, a avut parte de o iluminare divină specială care l-a făcut capabil să ştie ceva 
despre Dumnezeu şi despre anumite atribute ale Lui. Alţii s-au întors însă spre mis¬ 
tică şi şi-au îndreptat atenţia asupra unei tratări speculative a relaţiei dintre lume şi 
Dumnezeu, în particular, a relaţiei dintre sufletul omenesc şi Dumnezeu. Această 
mişcare a misticii speculative, al cărei reprezentant principal a fost dominicanul 

german Meister Eckhart, este departe de a fi fost, aşa cum vom vedea mai târziu, o 
simplă reacţie la certurile aride ale şcolilor sau o fugă de scepticism către paradisul 
sigur al cucerniciei; cu toate acestea, a fost şi ea o trăsătură a veacului al XlV-lea, des¬ 
tul de diferită însă de filosofîa mai academică a universităţilor. 

O trăsătură importantă a vieţii universitare din veacul al XlV-lea, mai cu seamă la 
Paris, a fost dezvoltarea ştiinţei. Vom vorbi despre aceasta ceva mai încolo, deşi nu 
se poate pretinde de la o istorie a filosofiei mai mult decât o tratare pe scurt a acestei 
teme. Dezvoltarea studiilor matematice şi ştiinţifice de către unele personalităţi ale 
secolului al XlV-lea, precum Nicholas Oresme, Albert de Saxonia şi Marsilius din 
Inghen, este asociată în general cu mişcarea ockhamistă; astfel, este privită ca o tră¬ 
sătură a secolului al XlV-lea, prin contrast cu cel de-al XlII-lea. Există, desigur, ceva 
adevăr în această afirmaţie, nu atât pentru că William din Ockham ar fi arătat vreun 
interes anume pentru ştiinţa empirică sau pentru că savanţii secolului al XlV-lea ar 
fi acceptat toate punctele de vedere ockhamiste, cât pentru faptul că filosofîa ockha¬ 
mistă va fi trebuit să înlesnească, prin însăşi natura ei, dezvoltarea ştiinţei empirice. 
William din Ockham credea cu tărie în primatul intuiţiei, şi anume în primatul intu¬ 
iţiei lucrului individual: toată cunoaşterea adevărată se întemeiază în mod funda¬ 
mental pe cunoaşterea intuitivă a existentelor individuale. Mai mult, singurul temei 
suficient pentru a afirma o relaţie cauzală între două fenomene este observarea unei 
succesiuni regulate. Aceste două teze tind să încurajeze de la sine observaţia empirică 
şi o abordare nouă a problemelor ştiinţifice. Şi constatăm, într-adevăr, că figurile cele 
mai însemnate în ştiinţa veacului al XlV-lea au fost asociate într-un fel sau altul, deşi 
câteodată destul de vag, cu „calea modernă". 

în acelaşi timp, nu suntem îndreptăţiţi să afirmăm fără rezerve că o rudimentară 
preţuire a ştiinţei fizicii a fost specifică veacului al XlV-lea, spre deosebire de cel de-al 
XlII-lea, sau că studiile ştiinţifice asociate cu mişcarea ockhamistă au fost strămoşii 
direcţi ai ştiinţei renascentiste. încă din secolul al XlII-lea a existat interes pentru tra¬ 
ducerile latine ale lucrărilor ştiinţifice greceşti şi arabe şi s-au făcut observaţii şi expe¬ 
rimente originale. Nu trebuie decât să ne gândim la oameni precum Albert cel Mare, 
Pierre de Maricourt şi Roger Bacon. în veacul următor, critica teoriilor fizice ale lui 
Aristotel, însoţită de reflecţie originală şi chiar de experiment, a dus la producerea 
de noi explicaţii şi ipoteze în fizică; iar investigaţiile fizicienilor asociaţi cu mişcarea 
ockhamistă au trecut, în secolul al XV-lea, în nordul Italiei. Ştiinţa universităţilor din 
nordul Italiei i-a influenţat, desigur, pe marii savanţi ai Renaşterii, precum Galileo; 
dar ar fi o greşeală să credem că munca lui Galileo nu a fost altceva decât o continuare 
a ştiinţei „ockhamiste", deşi ar fi de asemenea o greşeală să credem că nu a fost influ¬ 
enţată de aceasta. De pildă, Galileo a putut să ajungă la rezultatele lui numai printr-un 



mod de a întrebuinţa matematica necunoscut în secolul al XlV-lea. Această întrebu¬ 
inţare a fost înlesnită, în vremea Renaşterii, prin traducerea unor lucrări scrise de 
matematicieni şi fizicieni greci; iar Galileo a fost stimulat să aplice matematica în 
rezolvarea unor probleme de mişcare şi mecanică intr-un mod pentru care savanţii 
medievali nu posedau instrumentele necesare. Folosirea matematicii ca modalitate 
specială de a dezvălui natura realităţii fizice a dus la o transformare în ştiinţa fizicii. 
Vechea cale a observaţiei bazate pe bun-simţ a fost abandonată în favoarea unei abor¬ 
dări foarte diferite. Chiar dacă ar putea suna ciudat să spunem astfel, fizica a devenit 
mai puţin „empirică": a fost eliberată nu numai de teoriile fizice aristotelice, ci şi de 
ideea de bun-simţ aparţinând unei metode de observaţie care tinsese să prevaleze 
printre fizicienii anteriori. Este adevărat că se poate observa o anumită continuitate 
între ştiinţa secolului al XlII-lea şi cea a secolului al XlV-lea, sau între ştiinţa secolului 
al XlV-lea şi cea a Renaşterii, dar acest lucru nu schimbă faptul că în cea din urmă 
perioadă a avut loc o revoluţie în ştiinţa fizicii. 

3 . Menţionarea Renaşterii din secolele XV-XVI mai evocă încă în unele minţi 
ideea unei tranziţii şi deşteptări bruşte şi neaşteptate, când cunoştinţele şi literatura 
lumii antice au devenit accesibile, când a început învăţământul, când oamenii au 
început să gândească pe cont propriu după sclavia intelectuală a Evului Mediu, când 
inventarea presei a făcut în sfârşit cu putinţă larga răspândire a cărţilor, când desco¬ 
perirea de noi pământuri a lărgit orizonturile oamenilor şi a dat la iveală noi surse de 
înavuţire, şi când odată cu descoperirea prafului de puşcă s-a pogorât asupra omenirii 
o binecuvântare nepreţuită. 

O asemenea perspectivă este, desigur, o exagerare considerabilă. în ceea ce pri¬ 
veşte, de pildă, recuperarea literaturii antice, aceasta a început cu sute de ani înaintea 
Renaşterii italiene; iar cu privire la gândirea pe cont propriu, nu e nevoie de o cunoaş¬ 
tere foarte profundă a filosofiei medievale ca să ne dăm seama că a existat din plin 
gândire originală în Evul Mediu. Pe de altă parte, nu trebuie pus atât de mult accentul 
pe elementul de tranziţie continuă, încât să rezulte de aici că Renaşterea nu constituie 
o perioadă recognoscibilă în sine sau că realizările ei au fost neglijabile. Este o ches¬ 
tiune care ţine de felul în care privim problema în lumina cunoştinţelor noastre de 
astăzi despre Evul Mediu, precum şi de corectarea impresiilor false despre Renaştere, 
iar nu de faptul că vocabula „Renaştere" ar fi doar un cuvânt care nu denotă nicio 
realitate. Voi spune mai multe despre aceasta ceva mai târziu; deocamdată aş vrea să 
mă limitez la câteva observaţii introductive asupra filosofiilor Renaşterii. 

Când privim spre filosofia medievală vedem, fără îndoială, diversitate; dar este 
o diversitate înlăuntrul unui tipar comun sau, cel puţin, o diversitate aşezată pe un 
fundal comun şi bine definit. A existat, desigur, gândire originală; cu toate acestea. 

impresia cu care rămânem este aceea de efort comun, de ceea ce s-ar putea numi 
muncă de echipă. Filosofii veacului al XlII-lea şi-au criticat unul altuia opiniile; însă 
au acceptat nu numai aceeaşi credinţă religioasă, ci şi, în cea mai mare parte, aceleaşi 
principii metafizice. Căpătăm, astfel, impresia unei evoluţii filosofice înfăptuite de 
oameni cu minţi independente, dar care a fost, în acelaşi timp, o evoluţie comună, 
la care filosofii individuali şi-au adus câteva contribuţii. Chiar şi în secolul al XlV-lea 
via moderna a fost o mişcare atât de răspândită încât s-a dezvoltat de-a lungul tim¬ 
pului într-o „şcoală" mai mult sau mai puţin compactă, ocupându-şi locul alături de 
tomism, scotism şi augustinism. 

Când privim însă spre fîlosofia Renaşterii, ne întâmpină, la prima vedere, un 
ansamblu năucitor de filosofii. Găsim, de pildă, platonicieni, aristotelicieni de diferite 
tipuri, antiaristotelicieni, stoici, sceptici, eclectici şi filosofi ai naturii. Ce-i drept, filo- 
sofiile pot fi grupate în diverse curente generale de gândire, deşi este destul de dificil 
de ştiut cărui curent trebuie afiliat un anumit gânditor; dar impresia generală este 
una de individualism înfloritor. Iar această impresie este, în multe privinţe, corectă. 
Prăbuşirea treptată a cadrului societăţii medievale şi slăbirea legăturilor dintre cei 
care ajutaseră la crearea unei perspective mai mult sau mai puţin comune, tranzi¬ 
ţia către noi forme ale societăţii, uneori despărţite între ele prin diferenţe religioase, 
noile invenţii şi descoperiri, toate acestea au fost însoţite de un pronunţat individu¬ 
alism în reflecţia filosofică. Plutea în aer sentimentul descoperirii, al aventurii; şi se 
reflecta în filosofie. A spune acest lucru nu înseamnă a retracta ceea ce am spus deja, 
că ar fi nepotrivit să credem că Renaşterea nu a avut rădăcini în trecut. A avut rădăcini 
în trecut şi a cunoscut mai multe faze, aşa cum vom vedea mai târziu; dar asta nu 
înseamnă că nu a luat fiinţă un nou spirit în perioada Renaşterii, deşi ar fi mai exact 
să spunem că un spirit care se manifestase, într-o oarecare măsură, la o dată anteri¬ 
oară a cunoscut o izbucnire de vitalitate la vremea Renaşterii. De pildă, recuperarea 
literaturii clasice începuse cu mult mai devreme, în cadrul Evului Mediu, aşa cum 
am remarcat deja; însă istoricii, subliniind pe bună dreptate acest fapt, au arătat, tot 
pe bună dreptate, că în ceea ce priveşte Renaşterea important este nu atât că o serie 
de texte noi deveneau accesibile, cât că textele erau citite într-o lumină nouă. Era 
vorba de aprecierea textelor şi a gândirii pe care o conţineau pentru ele însele, iar nu 
doar ca posibile surse de educaţie creştină sau anticreştină. Majoritatea gânditorilor, 
învăţaţilor şi savanţilor renascentişti erau, desigur, creştini; e bine să ne amintim şi 
acest lucru. Cu toate acestea, revigorarea clasicismului, sau poate mai curând faza 
renascentistă a revigorării clasicismului, a dus la apariţia pe prim-plan a unei concep¬ 
ţii privind autonomia fiinţei umane sau a unei idei despre dezvoltarea personalităţii 
umane care, deşi creştină în general, era mai „naturalistă" şi mai puţin ascetică decât 



concepţia medievală. Iar această idee a favorizat dezvoltarea individualismului. Chiar 
şi la autorii care erau creştini fervenţi se poate desluşi convingerea că începea o nouă 
epocă pentru om. Această convingere nu se datora doar studiilor clasice, desigur; se 
datora acelui complex de schimbări istorice care au avut loc în Renaştere. 

Renaşterea a fost perioada în care Marsilius Ficinus a tradus lucrările lui Platon 
şi Plotin; iar în faza timpurie a acestei epoci, s-a încercat alcătuirea unei sinteze filo¬ 
sofice de inspiraţie platoniciană. Filosofii platonicieni erau, în cea mai mare parte, 
creştini; dar, în chip cât se poate de firesc, platonismul era privit ca fiind oarecum în 
antiteză cu aristotelismul. în acelaşi timp, un alt grup de umanişti, influenţat de lite¬ 
ratura clasică latină, a atacat logica aristotelică şi abstracţiunile scolastice în numele 
bunului gust, al realismului şi al simţului pentru expunerea concretă, retorică şi lite¬ 
rară. Prindea contur o nouă concepţie despre educaţie, mai curând prin mijlocirea 
literaturii clasice decât prin cea a filosofiei abstracte. Scepticismul rafinat şi uma¬ 
nist era reprezentat de Montaigne, în vreme ce Justus Lipsius a reînviat stoicismul, 
iar Pierre Gassendi, epicureismul. Aristotelicienii Renaşterii, lăsându-i deoparte pe 
scolastici, erau, în acelaşi timp, divizaţi în averroişti, pe de-o parte, şi cei care susţi¬ 
neau interpretarea lui Alexandru din Aphrodisias la Aristotel, pe de altă parte. Aceştia 
din urmă susţineau o interpretare a psihologiei lui Aristotel care ducea la negarea 
nemuririi umane, chiar şi a nemuririi impersonale pe care o admiteau averroiştii. 
Pomponazzi, figura principală a acestui grup, a tras concluzia că omul are un ţel 
moral pur terestru. în acelaşi timp, se declara un creştin credincios, fapt care l-a obli¬ 
gat să traseze o graniţă fermă între adevărul teologic şi cel filosofic. 

Filosofiile care au luat forma unor revigorări ale gândirii clasice tindeau să-i obiş¬ 
nuiască pe oameni cu o concepţie despre om care nu avea o legătură prea evidentă 
cu creştinismul şi care era uneori de-a dreptul naturalistă, chiar dacă autorii acestor 
descrieri naturaliste ale omului erau în general creştini. Un proces de evoluţie analog 
a avut loc în ceea ce priveşte filosofia naturii. în vreme ce anumite forme ale gândirii 
orientale nu prea încurajau studiul naturii, din pricina ideii că lumea fenomenală este 
iluzie sau simplă „aparenţă", filosofia creştină a încurajat într-un anumit sens investi¬ 
garea naturii, sau cel puţin nu i-a pus nicio barieră teoretică, pentru că privea lumea 
materială nu numai ca pe ceva real, ci şi ca pe o creaţie a lui Dumnezeu, fapt care o 
făcea, prin urmare, demnă de a fi studiată. în acelaşi timp, accentul pe care un teolog, 
filosof şi sfânt creştin precum Bonaventura l-a pus pe orientarea religioasă a omului 
a dus la concentrarea firească asupra acelor aspecte ale lumii materiale care puteau fi 
privite, în chipul cel mai natural, nu numai ca manifestări ale lui Dumnezeu, ci şi ca 
mijloace de a înălţa mintea de la material la spiritual. Pe sfânt nu îl interesa neapărat 
să studieze lumea de dragul ei înseşi: îl interesa mult mai mult să descopere în ea 

oglinda divinităţii. Cu toate acestea, filosofia creştină, dincolo de acest aspect firesc 
către care îşi îndrepta atenţia, nu a fost în mod radical ostilă studierii lumii; iar în 
cazul unor filosofi de secol XIII precum Sf. Albert cel Mare şi Roger Bacon, avem de-a 
face cu o combinaţie între perspectiva spirituală şi interesul pentru studiul empiric 
al naturii. în ceea ce priveşte secolul al XlV-lea, descoperim că acest interes pentru 
studiile ştiinţifice este în creştere, fiind asociat cu mişcarea ockhamistă şi favorizat de 
fisura care a avut loc în sinteza de secol XIII dintre teologie şi filosofie. Se pregătea 
drumul pentru o filosofie a naturii care, deşi nu neapărat anticreştină, punea accentul 
pe natură ca totalitate inteligibilă guvernată de propriile-i legi imanente. Poate că ar fi 
mai bine să spunem că se pregătea treptat drumul pentru studiul ştiinţific al naturii, 
care avea să se răspândească de-a lungul timpului, deşi abia într-o epocă ulterioară, 
sub numele de „filosofie naturală" sau „filosofie experimentală" şi să devină conştient 
de sine ca disciplină distinctă sau set de discipline distinct, cu metode proprii. însă 
la vremea Renaşterii descoperim ivindu-se o serie de filosofii ale naturii care nu se 
încadrează în evoluţia ştiinţei fizicii ca atare, căci au un pronunţat caracter speculativ, 
concretizat uneori în idei fanteziste şi bizare. Aceste filosofii au variat de la gândirea 
creştină şi apăsat platoniciană sau neoplatoniciană a unui Nicolaus Cusanus la cea 
panteistă a unui Giordano Bruno. însă ele erau marcate de caracteristici comune, 
bunăoară de credinţa în natură ca sistem evolutiv infinit sau potenţial infinit, şi care 
era privit fie ca fiind infinitul creat, oglindind infinitul necreat şi divin, fie ca fiind el 
însuşi divin într-un anume sens. Dumnezeu nu era, desigur, tăgăduit; dar accentul 
se punea, în grade diferite la diverşii filosofi, pe natura însăşi. Natura tindea să fie pri¬ 
vită ca macrocosmos, iar omul ca microcosmos. Aceasta era, ce-i drept, o idee veche, 
datând din epoca greacă; dar reprezenta o schimbare de accent faţă de specificul 
perspectivei medievale. Cu alte cuvinte, era tendinţa de a privi natura ca pe un sis¬ 
tem autonom, chiar dacă nu era negată dependenţa naturii de Dumnezeu. Aspectele 
bizare şi fantastice ale unora dintre aceste filosofii ar putea să ne facă intoleranţi faţă 
de ele sau faţă de autorii lor; dar ele sunt importante prin aceea că au marcat apariţia 
unei noi direcţii de interes şi pentru faptul că au format un fel de cadru mental în care 
studiul pur ştiinţific al naturii putea merge înainte. într-adevăr, marile progrese apar¬ 
ţinând fazei ştiinţifice a Renaşterii s-au realizat pe fundalul acestor filosofii, care au 
fost strămoşii unor filosofii precum cele ale lui Spinoza sau Leibniz, mai curând decât 
pe fundalul ockhamismului de secol XIV. Nu rareori filosofii au anticipat speculativ 
ipoteze pe care fizicienii le-au verificat sau confirmat ulterior. Chiar şi Newton, să ne 
amintim, se considera filosof. 

Când ne întoarcem privirea spre savanţii Renaşterii, aflăm că îi interesa în primul 
rând cunoaşterea de dragul cunoaşterii. Dar în acelaşi timp, o caracteristică a unora 



dintre gânditorii renascentişti a fost aceea de a pune accentul pe roadele practice ale 
cunoaşterii. Noile dezvăluiri ştiinţifice şi descoperirea lumii noi au sugerat, în chip 
firesc, un contrast între o cunoaştere a naturii dobândită prin studierea legilor ei, şi 
care făcea cu putinţă folosirea naturii în beneficiul omului, şi mai vechea disciplină 
abstractă care părea lipsită de utilitate practică. Studiul cauzelor finale nu duce nică¬ 
ieri; studiul cauzelor eficiente te face capabil să controlezi natura şi să extinzi domi¬ 
naţia omului asupra naturii. Expresia arhicunoscută a acestei viziuni se află în scri¬ 
erile lui Francis Bacon (m. 1626 ), care, deşi încadrat adesea în „filosofia modernă", 
poate fi legitim încadrat în perioada Renaşterii. (Distincţiile de acest fel ţin, într-o 
anumită măsură, de opţiunea personală, desigur.) Ar fi o eroare să atribuim acest tip 
de atitudine marilor figuri ale ştiinţei; dar este o atitudine care a ajuns să domine în 
mare parte mentalitatea modernă. Poate fi detectată chiar şi la unii gânditori politici 
ai Renaşterii. Machiavelli (m. 1527 ), de pildă, neglijând în favoarea „realismului" pro¬ 
bleme teoretice privind suveranitatea şi natura statului, a scris Principele ca pe un text 
pentru prinţii care voiau să ştie cum să-şi păstreze şi să-şi sporească puterea. 

în cele din urmă, trebuie avute în vedere marile figuri ale ştiinţei, precum Kepler 
sau Galileo, care au pus temeliile ştiinţei clasice a epocii moderne, ştiinţa newtoni¬ 
ană, cum este adesea cunoscută. Dacă prima fază a Renaşterii a fost cea a umanis¬ 
mului italian, ultima a fost cea a dezvoltării ştiinţei moderne. Această evoluţie a ajuns 
să exercite o influenţă profundă nu numai asupra filosofiei, ci şi asupra mentalităţii 
moderne în general. însă despre această influenţă va fi mai potrivit să vorbim în alte 
volume. 

4 . Martin Luther s-a situat pe o poziţie puternic antiaristotelică şi antiscolastică; 
însă Melanchthon, cel mai de seamă discipol şi tovarăş al său, a fost un umanist care 
a introdus în protestantismul luteran un aristotelism umanist pus în slujba religiei. 
Reformatorii erau, în chip firesc, mult mai preocupaţi de religie şi teologie decât de 
filosofie; şi nu prea era de aşteptat ca oameni precum Luther şi Calvin să aibă prea 
multă simpatie pentru atitudinea predominant estetică a umaniştilor, chiar dacă pro¬ 
testantismul a subliniat necesitatea educaţiei şi a trebuit să cadă de acord cu umanis¬ 
mul în domeniul educaţiei. 

Cu toate acestea, deşi umanismul, o mişcare defavorabilă scolasticii, a început în 
Italia catolică, şi chiar dacă cele mai mari figuri ale umanismului din Europa de Nord, 
Erasmus, mai presus de toţi, dar şi oameni ca Thomas More, în Anglia, erau catolici, 
perioada târzie a Renaşterii a fost martora unei revigorări a scolasticii, pe care am tra¬ 
tat-o pe scurt în volumul de faţă. Centrul acestei revigorări a fost, în chip semnificativ, 
Spania, o ţară care nu a fost foarte afectată nici de revoltele şi diviziunile religioase ce 
au îndurerat atât de mult Europa şi nici, ce-i drept, de filosofia Renaşterii. Revigorarea 

a venit la sfârşitul veacului al XV-lea, cu Tommaso de Vio (m. 1534), cunoscut sub 
numele de Cajetan, cu De Sylvestris (m. 1520) şi cu alţii; iar în secolul al XVI-lea, 
găsim două grupuri principale: grupul dominican, reprezentat de scriitori precum 
Francisco de Vitoria (m. 1546), Dominic Soto (m. 1560), Melchior Cano (m. 1566) 
şi Dominic Bânez (m. 1640), şi grupul iezuit, reprezentat, de pildă, de Toletus (m. 
1596), Molina (m. 1600), Bellarmine (m. 1621) şi Suârez (m. 1617). Cel mai impor¬ 
tant dintre aceşti scolastici târzii este probabil Suârez, a cărui filosofie o voi discuta 
mai pe larg decât pe a celorlalţi. 

Temele tratate de scolasticii Renaşterii au fost în cea mai mare parte acele teme şi 
probleme trasate deja de scolastica medievală precedentă; iar dacă cercetăm vastele 
lucrări ale lui Suârez, găsim din plin dovezi că el cunoştea foarte bine filosofiile ante¬ 
rioare. Apariţia protestantismului i-a determinat, în chip firesc, pe teologii scolastici 
să discute probleme teologice relevante care aveau repercusiuni în domeniul filo¬ 
sofici ; însă scolasticii nu au fost influenţaţi foarte mult de filosofiile specific renas¬ 
centiste. Un gânditor ca Suârez se aseamănă mai mult cu filosofii-teologi ai veacu¬ 
lui al XlII-lea decât cu intelectualii independenţi ai Renaşterii. Totuşi, aşa cum vom 
vedea mai târziu, mişcările contemporane l-au influenţat pe Suârez în cel puţin două 
moduri. în primul rând, în Disputationes Metaphysicae a abandonat vechea metodă 
filosofică a comentariului pe text în favoarea unei discuţii cursive, într-un stil mai 
modern, chiar dacă, trebuie s-o spunem, întrucâtva prolix. Filosofia a început să fie 
abordată în tratate separate, iar nu în lucrări precumpănitor sau extins teologice. în al 
doilea rând, apariţia statelor naţionale se reflecta într-o nouă dezvoltare a teoriei poli¬ 
tice şi a filosofiei dreptului, cu un caracter mult mai temeinic decât tot ceea ce fusese 
produs de scolastica medievală. în această ordine de idei, este firesc să ne gândim la 
studiul dreptului internaţional întreprins de dominicanul Francisco de Vitoria şi la 
tratatul de drept al lui Suârez. 



PARTEA ÎNTÂI 


SECOLUL AL XIV-LEA 





FII OSOFIA MEDIEVALĂ TÂRZIE ŞI RENASCENTISTĂ 


CAPITOLUL II 


DURANDUS ŞI PETRUS AUREOLI 


Iacob din Metz - Durandus - Petrus Aureoli - Henric din Harclay - Relaţia acestor 

gânditori cu ockhamismul 


i. Suntem înclinaţi să credem, în chip firesc, că toţi teologii şi filosofii ordinului domi¬ 
nican de la sfârşitul Evului Mediu au urmat învăţătura Sfântului Toma d’Aquino. în 
1279, Consiliul canonicilor din Paris a interzis celor care nu au îmbrăţişat tomismul 
să-l condamne, iar în 1286 acelaşi Consiliu a decretat că non-tomiştii trebuie înlătu¬ 
raţi din funcţiile lor. în veacurile următoare, Consiliile de la Saragossa (1309) şi de la 
Metz (1313) au făcut obligatorie acceptarea învăţăturii Sfântului Toma (care nu a fost 
canonizat până în 1323). însă, aceste decrete nu au reuşit să-i facă pe toţi dominicanii 
să se conformeze. Neluându -1 în calcul pe Meister Eckhart, a cărui filosofie va fi discu¬ 
tată în capitolul despre mistica speculativă, poate fi menţionat printre disidenţi Iacob 
din Metz, deşi cele două comentarii ale sale la Sentinţele lui Petrus Lombardus, care 
par a fi fost compuse unul înainte de 1295, iar celălalt în 1302, au antedatat impune¬ 
rea oficială a tomismului asupra membrilor ordinului. 

Iacob din Metz nu a fost un antitomist în sensul că s-ar fi opus învăţăturii Sfântului 
Toma, în general; nici nu a fost un revoluţionar în filosofie; însă nu a ezitat, atunci 
când a crezut de cuviinţă, să se abată de la învăţătura Sfântului Toma şi să o pună sub 
semnul întrebării. De pildă, nu a acceptat viziunea tomistă a materiei ca principiu al 
individuaţiei. Forma este cea care dă unitate substanţei şi astfel o constituie; şi tre¬ 
buie, prin urmare, să recunoaştem forma ca principiu al individuaţiei, de vreme ce 
individualitatea presupune substanţialitate. Iacob din Metz pare să fi fost influenţat 
de gânditori precum Henric din Gând şi Pierre d’Auvergne. Astfel, el a dezvoltat 
ideea lui Henric despre „modurile de a fi“ (modi essendi) . Există trei moduri de a fi: 
al substanţei, al accidentului real (cantitate şi calitate) şi al relaţiei. Modurile sunt 
distincte unul de altul; însă nu sunt lucruri care, împreună cu temeiurile lor, alcă¬ 
tuiesc existenţe compuse. Astfel, relaţia este un mod de a fi care face legătura între 
o substanţă sau un accident absolut şi termenul relaţiei: nu este ea însăşi un lucru. 
Cele mai multe relaţii, ca asemănarea, de pildă, sau egalitatea, sunt mentale: relaţia 
cauzală este singura relaţie „reală", independentă de gândirea noastră. Iacob a fost un 

fel de eclectic; iar abaterile sale de la învăţătura Sfântului Toma au provocat critica şi 
reproşurile ieşite de sub condeiul lui Herve Nedellec 1 , un dominican care a publicat 
un Correctorium fratris Jacobi Metensis. 

2. Durandus (Durând de Saint-Pourşain) a fost în mult mai mare măsură decât 
Iacob din Metz un enfant terrible. Născut între 1270 şi 1275, a intrat în ordinul domini¬ 
can şi şi-a făcut studiile la Paris, unde se presupune că a asistat la cursurile lui Iacob 
din Metz. La începutul celei dintâi ediţii a comentariului său la Sentinţe, a formulat 
principiul potrivit căruia procedeul corect de a vorbi sau scrie despre lucruri care nu 
afectează Credinţa este acela de a te baza mai degrabă pe raţiune decât pe autoritatea 
unui Doctor oarecare, oricât de renumit sau de important ar fi acesta. înarmat cu 
acest principiu, Durandus a mers înainte pe drumul lui, spre indignarea colegilor săi 
dominicani. A publicat apoi o a doua ediţie a comentariului său, omiţând afirmaţiile 
supărătoare; dar aceasta nu a adus niciun câştig, căci prima ediţie a continuat să 
circule. Consiliul Dominican de la Metz i-a condamnat opiniile stranii în 1313, iar 
în 1314 o comisie prezidată de Herve Nedellec a dezaprobat 91 de afirmaţii din cea 
dintâi ediţie a comentariului lui Durandus. Acesta din urmă, care era în acea vreme 
conferenţiar la Curtea papală de la Avignon, s-a apărat în ale sale Excusationes; însă 
Herve Nedellec a continuat atacul în Reprobationes excusationum Durandi, criticând 
apoi şi activitatea didactică a lui Durandus de la Avignon. în 1316, Consiliul General 
Dominican de la Montpellier, socotind că trebuie adus un „remediu" pentru această 
stare de lucruri strigătoare la cer, a redactat o listă cu 235 de puncte cu privire la care 
Durandus se abătuse de la învăţătura Sfântului Toma. în 1317, Durandus a devenit 
Episcop de Limoux, fiind transferat la Puy, în 1318, şi în cele din urmă la Meaux, în 
1326. Puterea fîindu-i sporită prin statutul său episcopal, a publicat, cândva după 1317, 
o a treia ediţie a comentariului său la Sentinţe, în care a revenit, în parte, la părerile 
pe care le retractase odinioară. Se poate presupune cu destul temei că a continuat 
să-şi susţină mereu teoriile aflate în dispută. De fapt, deşi a dat dovadă de un spirit 
independent în abordarea învăţăturii Sfântului Toma, Durandus nu a fost un revo¬ 
luţionar. A fost influenţat de doctrina lui Henric din Gând, de pildă, în vreme ce în 
anumite privinţe vorbea ca un augustinian. în 1326, când era Episcop de Meaux, a 
fost membru al comisiei care a criticat 51 de afirmaţii din comentariul lui William din 
Ockham la Sentinţe. A murit în 1332. 

Una dintre opiniile lui Durandus care i-a deranjat pe criticii lui era cea referitoare 
la relaţii. Pentru Durandus, ca şi pentru Iacob din Metz, relaţia este un modus essendi, 


Adică Hervaeus Natalis, care a devenit maestru general al dominicanilor în 1318. 

un mod de a fi. Aşa cum am văzut, Henric din Gând deosebise trei moduri de a fi: 
al substanţei, al unui accident absolut (cantitate ş i calitate) inerent unei substanţe şi 
al relaţiei. O relaţie era, potrivit lui Henric, un fel de tendinţă internă a unui existent 
către un alt existent. în ceea ce priveşte existenţa reală a unei relaţii, aceasta este 
reductibilă la existenţa unei substanţe sau a unui accident real; iar categoriile aristo¬ 
telice trebuie privite ca incluzând substanţa, cantitatea, calitatea, relaţia şi cele şase 
subdiviziuni ale relaţiei. Această doctrină a celor trei moduri fundamentale de a fi a 
fost adoptată de Iacob din Metz şi de Durandus. De vreme ce modurile de a fi sunt cu 
adevărat distincte, rezultă că relaţia este cu adevărat distinctă de temeiul ei. Pe de altă 
parte, de vreme ce relaţia este pur şi simplu temeiul sau subiectul în raportarea lui la 
altceva 1 , ea nu poate fi, propriu-zis, un „lucru" sau o „creatură"; cel puţin, nu poate 
intra în compunere cu temeiul ei 2 3 . Există o relaţie reală numai atunci când un exis¬ 
tent raportat la altul posedă o necesitate internă, obiectivă pentru această raportare. 
Aceasta înseamnă că există o relaţie reală, în ceea ce priveşte creaturile, numai când 
există dependenţă reală; rezultă, aşadar, că relaţia cauzală este singura relaţie reală în 
creaturi 5 . Asemănarea, egalitatea şi toate celelalte relaţii, cu excepţia relaţiei cauzale, 
sunt pur conceptuale; ele nu sunt relaţii reale. 

Durandus a aplicat această doctrină cunoaşterii. Actul cunoaşterii nu este un acci¬ 
dent absolut care există în suflet, aşa cum credea Sfântul Toma; este un modus essendi 
care nu adaugă nimic intelectului şi nici nu îl apropie de perfecţiune. „Trebuie spus 
că senzaţia şi înţelegerea nu presupun adăugarea la simţ şi la intelect a nimic real care 
să intre în compunere cu ele." 4 în realitate, senzaţia şi înţelegerea sunt acte imanente 
identice cu intelectul şi cu simţul. De ce a susţinut Durandus acest lucru? întrucât 
socotea că afirmaţia potrivit căreia sufletul, atunci când intră în relaţie cognitivă cu un 
obiect, primeşte accidente prin adaos trimite la concluzia că un obiect exterior poate 
acţiona asupra unui principiu spiritual, sau un obiect neanimat asupra unui subiect 
viu, punct de vedere pe care el îl numeşte „ridicol". în această privinţă, gândirea lui 
Durandus este în chip vădit de inspiraţie augustiniană. De pildă, unul dintre moti¬ 
vele pentru care a susţinut Sfântul Augustin că senzaţia este, în mod exclusiv, un 
act al sufletului a fost faptul că un lucru material nu poate acţiona asupra sufletului. 


1 Relaţia este un modus essendi ad aliud, qui est ipse respectus relationis. i Sent. (A), 33,1. 

2 Relatio est alia res a suo fundamento, ettamen nonfacit compositionem. Ibid. 

3 Relata realia ex natura suifundamenti habent inter se necessariam coexigentiam ratione funda- 
menti. Ibid. (A), 31, 1. In creaturis realis relatio requirit dependentiam in relato. Ibid. (A), 30, 2. 

4 Quaestio de natura cognitionis (ed. J. Koch), p. 18. 

Obiectul este o conditio sine qua non, dar nu o cauză a cunoaşterii; intelectul însuşi 
este cauza. 

Din această teorie a cunoaşterii ca relaţie, Durandus a tras concluzia că ne putem 
dispensa de întregul aparat al speciilor cognitive, în sens de forme accidentale. Rezultă, 
de asemenea, că nu este necesar să fie postulat un intelect activ care să abstragă aceste 
s pecii. în acelaşi fel, Durandus a scăpat de „stări" în intelect şi voinţă, urmând tradiţia 
augustiniană şi tăgăduind orice distincţie reală între intelect şi voinţă. 

Principalul motiv pentru care Durandus a avut necazuri cu doctrina sa referitoare 
la relaţii a fost aplicarea ei la dogma Treimii. în prima ediţie a comentariului său la 
Sentinţe', a afirmat că există o deosebire reală între esenţa sau natura divină şi relaţiile 
sau Persoanele divine, deşi în cel de-al doilea pasaj al scrierii la care ne referim vor¬ 
beşte cu o oarecare ezitare. Această opinie a fost condamnată de comisia din 1314 ca 
fiind „cu totul eretică". Durandus a încercat să-şi explice în alt mod afirmaţiile, însă 
Herve Nedellec a atras atenţia spre cuvintele lui întocmai aşa cum fuseseră scrise, 
în Quodlibet- ul de la Avignon, el a admis că nu se poate vorbi propriu-zis despre o 
distincţie reală între natura divină şi relaţiile divine interne: cele din urmă sunt modi 
essendi vel habendi essentiam divinam, iar distincţia este numai secundum quid. Un nou 
atac al lui Herve Nedellec a urmat acestei modificări, iar Durandus, în ediţia finală a 
comentariului, a propus o altă perspectivă 2 . Există, spune el, trei teorii posibile. Cea 
dintâi susţine că esenţa şi relaţia, deşi nu sunt două, diferă prin aceea că nu sunt 
totuna în chip „adecvat şi convertibil". Cea de a doua, că esenţa şi relaţia diferă ca lucru 
şi ca „mod de a poseda lucrul". Aceasta era concepţia lui Henric din Gând, Iacob din 
Metz şi, altădată, a lui Durandus însuşi. Potrivit celei de a treia, esenţa şi relaţia sunt 
diferite fonnaliter ex natura rei, cu toate că sunt exact acelaşi lucru. Durandus adoptă 
această a treia perspectivă, cea a lui Scotus, deşi adaugă că nu înţelege ce înseamnă 
formaliter decât dacă această perspectivă le cuprinde pe celelalte două. Pe prima o 
include, prin aceea că esenţa şi relaţia, deşi sunt acelaşi lucru, nu sunt acelaşi lucru 
în chip „adecvat şi convertibil". O include şi pe cea de a doua, şi anume că esenţa şi 
relaţia diferă ca res et modus habendi rem. Cu alte cuvinte, opinia lui Durandus nu a 
suferit o schimbare prea surprinzătoare. 

S-a spus că Durandus a fost un conceptualist pur cu privire la universalii şi că a 
contribuit astfel la pregătirea căii pentru ockhamism. însă acum este limpede că nu a 
negat faptul că există în lucruri un temei real pentru conceptul universal. A susţinut, 


1 Sent. (A), 13,1, şi 33,1. 
1 Ibid. (C), 33,1. 

ce-i drept, că este „frivol să spunem că există universalitate în lucruri, căci universa¬ 
litatea nu poate fi în lucruri, ci numai singularitatea" 1 ; dar unitatea naturii, care este 
gândită de intelect ca fiind comună unei multitudini de obiecte, există în mod real 
în lucruri, chiar dacă nu ca un universal obiectiv. Universalitatea aparţine concep¬ 
telor, însă natura, concepută de intelect ca universal, există în mod real în lucrurile 
individuale. 

Durandus a respins, de bună seamă, un număr considerabil de teorii pe care le 
susţinuse Sfântul Toma. Am văzut că a negat doctrina speciilor şi pe cea a stărilor sau 
dispoziţiilor, precum şi deosebirea reală dintre intelect şi voinţă. Mai mult, cu privire 
la nemurirea sufletului l-a urmat pe Scotus, spunând că aceasta nu este demonstra¬ 
bilă ; sau, cel puţin, că este greu de demonstrat într-o manieră riguroasă. însă, aşa cum 
am amintit deja, nu a fost un revoluţionar, chiar dacă a fost un gânditor independent 
şi critic. Psihologia lui Cra în mare măsură augustiniană în caracter şi inspiraţie, în 
vreme ce doctrina lui despre relaţii era întemeiată şi ea pe cea a lui Henric din Gând. 
Iar cu privire la universalii, nu a respins poziţia susţinută de aristotelicienii medie¬ 
vali. Cu alte cuvinte, imaginea de odinioară a lui Durandus, ca predecesor apropiat al 
lui William din Ockham, a trebuit să fie abandonată, deşi este adevărat, desigur, că a 
folosit principiul economiei, cunoscut ca „briciul lui Ockham". 

3. Petrus Aureoli (Pierre d’Auriole) a intrat în Ordinul Fraţilor Minori şi a studiat 
la Paris. După ce a ţinut prelegeri la Bologna (1312) şi Toulouse (1314), s-a întors la 
Paris, unde, în 1318, şi-a luat doctoratul în teologie. în 1321 a devenit Arhiepiscop de 
Aix-en-Provence. A murit la scurt timp după aceea, în ianuarie 1322. Prima sa lucrare 
filosofică a fost Tractatus de principiis naturae, neterminat, care se apleca asupra unor 
probleme de filosofia naturii. Lucrarea sa principală, un comentariu la Sentinţele lui 
Petrus Lombardus, a fost publicată în două ediţii succesive. Avem, de asemenea, 
lucrarea sa Quodlibeta. 

Petrus Aureoli adoptă o atitudine fermă faţă de afirmaţia că orice lucru care există 
este, prin chiar faptul că există, un lucru individual. Vorbind despre disputa privitoare 
la principiul individuaţiei, el afirmă că în realitate nu e nimic de discutat, „de vreme 
ce orice lucru, prin chiar faptul că există, există ca lucru individual" (singulariter est)- 1 , 
în schimb, dacă ceva este comun sau universal, sau poate fi predicat despre o plura¬ 
litate de obiecte, reiese, prin chiar acest fapt, că acel ceva este un concept. „De aceea, 
a căuta ceva prin care un obiect extramental devine individual înseamnă a nu căuta 


2 Sent., 3, 7, 8. 

Ibid., 9, 3, 3, p. 114, a A. Paginaţia este dată conform ediţiei din 1596 (Roma). 

nimic."' Căci este totuna cu a întreba cum se individualizează un universal extramen- 
tal, când, de fapt, nu există un universal extramental care s-ar putea individualiza. 
Problema metafizică a individuaţiei nu este, aşadar, nicidecum o problemă. Nu există 
niciun universal în afara minţii. Dar aceasta nu înseamnă că Dumnezeu nu poate 
crea un număr de indivizi de aceeaşi specie; iar noi ştim, de fapt, că El a şi facut-o. 
Lucrurile materiale au forme, iar unele dintre aceste forme posedă o calitate pe care 
o numim „asemănare" ( similitudo). Dacă se pune întrebarea ce fel de lucru (quale 
quid) este Socrate, răspunsul este că el e om: în Socrate şi Platon, există o calitate a 
asemănării de aşa natură încât, deşi nu este nimic în Socrate care să fie în Platon, nu 
este nimic în Platon care să nu poată avea asemănare în Socrate. „Eu şi cu tine nu 
suntem acelaşi; dar eu pot fi aşa cum eşti tu. Aşadar, Filosoful spune că, generându -1 
pe Socrate, Callias generează o fiinţă similară." 1 2 Temeiul extramental al conceptului 
universal este această calitate a asemănării. Petrus Aureoli nu tăgăduieşte, aşadar, că 
există un temei obiectiv pentru conceptul universal: ceea ce tăgăduieşte el este că ar fi 
vreo realitate comună care există extramental. în ceea ce priveşte formele imateriale, 
şi acestea pot fi asemănătoare. Prin urmare, nu există niciun motiv pentru care dife¬ 
riţi îngeri să nu poată aparţine aceleiaşi specii. 

Când este activ, intelectul îşi asimilează această asemănare, iar când este pasiv îi 
este asimilat ei, şi astfel concepe lucrul, adică produce un „concept obiectiv" ( conceptus 
obiectivus). Acest concept este, desigur, intramental şi, ca atare, este deosebit de lucru; 
însă, pe de altă parte, este lucrul aşa cum e cunoscut. Astfel, Petrus Aureoli spune că, 
atunci când are loc asimilarea intelectuală, „lucrul primeşte imediat esse apparens". 
Dacă asimilarea este clară, lucrul va avea un esse apparens sau o existenţă fenomenală 
clară; dacă asimilarea este obscură, esse apparens va fi obscură. Această „aparenţă" 
este numai în intelect 3 . „Din faptul că un lucru produce o impresie imperfectă a sa 
în intelect ia naştere conceptul generic, prin care lucrul este conceput imperfect şi 
indistinct, în vreme ce din faptul că acelaşi lucru produce o impresie perfectă a sa în 
intelect ia naştere conceptul diferenţei (specifice), prin care lucrul este conceput în 
existenţa lui specifică şi distinctă." 4 Diversitatea „obiectivă" a conceptelor este rezulta¬ 
tul diversităţii formale a impresiei pe care o face unul şi acelaşi obiect asupra uneia şi 
aceleiaşi minţi. „Prin urmare, dacă întrebi în ce constă unitatea specifică a umanităţii, 
spun că ea constă în umanitate, nu în animalitate, dar în umanitate aşa cum este ea 


1 2 Sent., 9, 3, 3, p. 114, a A. Paginaţia este dată conform ediţiei din 1596 (Roma). 

2 Ibid., p. 115, a F. 

3 2 Sent., 3, 2, 4, p. 30, c F. 

4 Ibid., p. 66, b D. 

concepută. Şi, ca atare, este acelaşi lucru cu conceptul obiectiv de om. Insă această 
unitate există în potenţă şi în formă primară în lucrul extramental, în măsura în care 
acesta din urmă este capabil să producă în intelect o impresie perfectă, asemenea 
impresiei produse de un alt lucru." 1 

Orice lucru care există extramental este individual; şi este „mai nobil" să îl cunoşti 
în mod direct, în individualitatea lui unică, decât să îl cunoşti prin intermediul unui 
concept universal. însă intelectul omenesc nu poate cuprinde lucrul în chip direct şi 
primar, în individualitatea lui incomunicabilă, deşi îl poate cunoaşte în mod secun¬ 
dar, prin mijlocirea imaginaţiei: în mod primar şi nemijlocit el sesizează forma 
lucrului material prin intermediul unui concept universal 2 . însă din a spune că inte¬ 
lectul cunoaşte lucrul „prin intermediul unui concept universal" nu reiese că există o 
species intelligibilis în sensul tomist, care acţionează ca un medium quo al cunoaşterii. 
„Nicio formă reală nu trebuie postulată ca existând în mod subiectiv în intelect sau 
în imaginaţiej...] însă acea formă pe care suntem conştienţi că o privim atunci când 
cunoaştem trandafirul ca atare sau floarea ca atare nu este ceva real, imprimat în 
chip subiectiv în intelect sau în imaginaţie; nici nu este un lucru real subzistent; este 
lucrul însuşi, posedând esse intentionale[.. .]“ 3 Petrus Aureoli se dispensează astfel de 
species intelligibilis ca medium quo al cunoaşterii şi insistă asupra faptului că intelectul 
cunoaşte lucrul însuşi, în mod direct. Acesta este unul dintre motivele pentru care 
Etienne Gilson este îndreptăţit să spună că Petrus Aureoli „nu acceptă nicio altă rea¬ 
litate decât pe aceea a obiectului cognoscibil" şi că soluţia lui nu constă în a elimina 
species intelligibilis în favoarea conceptului, ci în a suprima chiar şi conceptul 4 . Pe de 
altă parte, lucrul care este cunoscut, adică obiectul cunoaşterii, este lucrul extramen¬ 
tal posedând esse intenţionale sau esse apparens\ şi dobândeşte acest esse intenţionale 
prin „concepţie" ( conceptio). Lucrul ce posedă esse intenţionale este, astfel, conceptul (şi 
anume „conceptul obiectiv", spre deosebire de „conceptul subiectiv" sau de actul psi¬ 
hologic ca atare); astfel, conceptul devine obiectul cunoaşterii. „Orice înţelegere cere 
plasarea unui lucru în esse intenţionali ", şi aceasta este forma specularis 5 . „Despre lucrul 
situat în esse apparenti se spune că este conceput prin actul intelectului; într-adevăr, 
este conceptul intelectual; dar un concept rămâne în interiorul celui care îl concepe, 
şi este cel care concepe (şi căruia îşi datorează fiinţa). Prin urmare, lucrul, ca unul 


1 2 Sent., 9, 2, 3, p. 109, b A B. 

2 Ibid., 11, 4, 2, pp. 142-5. 

* 1 Sent., 9,1, p. 319, a B. 

4 La philosophie au moyen âge, p. 632. 

s Sent., 9, I, p. 320, a B. 

care apare, depinde efectiv de actul intelectului, deopotrivă în ce priveşte producerea 
şi în ce priveşte conţinutul.Dr. B. Geyer este îndreptăţit să spună, atunci, că „potri¬ 
vit lui Aureoli, species, forma specularis, nu mai este, astfel, medium quo al cunoaşterii, 
ca la Toma d’Aquino, ci obiectul ei nemijlocit" 1 2 . însă chiar dacă Petrus Aureoli vor¬ 
beşte uneori ca şi cum ar voi să susţină o formă de idealism subiectiv, el insistă, de 
pildă, asupra faptului că „sănătatea, aşa cum este concepută de intelect, şi sănătatea, 
aşa cum este prezentă extramental, sunt unul şi acelaşi lucru în realitate (realiter), 
deşi sunt diferite ca mod de a fi , de vreme ce în minte sănătatea are esse apparens et 
intenţionale, iar extramental, în corp, are esse existens et reale[...\ Ele sunt diferite ca 
mod de a fi (in modo essendi), deşi sunt unul şi acelaşi lucru" 3 . „Aşadar, este limpede 
că lucrurile însele sunt concepute de minte, şi că ceea ce intuim nu este o alt 1 forma 
specularis, ci lucrul însuşi, ca ceva ce are esse apparens ; iar acesta este conceptul mental 
sau ideea obiectivă (notitia obiectiva )." 4 5 

Cunoaşterea, pentru Petrus Aureoli, este înrădăcinată în perceperea concretu¬ 
lui, a lucrurilor care există în realitate. însă un lucru, aşa cum este cunoscut, este 
lucrul având esse apparens et intenţionale ; este conceptul. Potrivit gradului de claritate 
a cunoaşterii lucrului, ia naştere un concept generic sau specific. Genurile şi speciile, 
socotite universalii, nu există însă extramental şi trebuie privite ca „născociri" ale 
minţii. Petrus Aureoli poate fi, astfel, numit „conceptualist" în măsura în care res¬ 
pinge orice existenţă extramentală în ce priveşte universaliile; însă nu poate fi numit 
pe drept cuvânt „nominalist", dacă „nominalismul" presupune o negare a asemănării 
obiective a naturilor. Aceasta nu înseamnă însă că el nu vorbeşte, din când în când, 
într-o manieră ambiguă şi chiar inconsecventă. Se poate spune că ideea lui de logică 
favorizează nominalismul prin aceea că logicianul are de a face cu cuvintele (voces). 
„Prin urmare, logicianul le are în vedere („intenţiile secunde") nu ca entia rationis, 
căci este treaba metafizicianului să decidă cu privire la fiinţa reală şi fiinţa conceptu¬ 
ală, ci în măsura în care sunt reduse la vorbire[...]“ s însă deşi doctrina potrivit căreia 
logica se ocupă cu cuvintele (voces) pare a fi, în sine, de partea nominalismului, Petrus 
Aureoli adaugă că logicianul se ocupă cu cuvintele ce exprimă concepte. „Cuvântul, la 
fel ca şi conceptul (ut expressiva conceptus), este subiectul pe care îl tratează logica." 6 în 


1 Sent., 9, i. 

2 Die patristische und scholastische Philosophie, p. 526. 

3 1 Sent., 9,1, p. 321, a D E. 

4 Ibid., p. 321, b B. 

5 1 Sent., 23, 2, p. 539, a F-b A. 

6 Prologus in Sent., 5, p. 66, a D. 

logica sa, spune Petrus Aureoli, Aristotel dă mereu de înţeles că are în vedere cuvin¬ 
tele în calitate de expresii ale conceptelor 1 . Mai mult, vorbirea, care exprimă concepte, 
este subiectul adevărului şi al falsităţii: este semnul adevărului şi al falsităţii (voces 
enim significant verum velfalsum in ordine ad conceptum) 2 . Logica lui Petrus Aureoli ne 
poate duce cu gândul la teoria lui suppositio, aşa cum s-a format în logica terministă; 
însă el nu a fost un „nominalist" în metafizică. E adevărat că a pus accentul mai 
curând pe asemănarea calitativă a lucrurilor decât pe asemănarea de natură sau de 
esenţă; dar nu pare să fi negat asemănarea de esenţă ca temei al conceptului specific: 
mai degrabă a presupus-o. 

Am văzut că, pentru Petrus Aureoli, cunoaşterea conceptuală este mai curând a 
lucrului extramental, în asemănarea lui cu alte lucruri, decât a lucrului luat strict, 
ca individual. însă este mai bine, insistă el, să cunoşti lucrul individual în indivi¬ 
dualitatea lui decât să-l cunoşti prin intermediul unui concept universal. Dacă inte¬ 
lectul uman, în starea lui actuală, cunoaşte lucrurile mai curând per modum abstrac- 
tum et universalem decât strict în individualitatea lor, aceasta este o imperfecţiune. 
Lucrul individual poate produce o impresie asupra simţurilor în aşa fel încât să avem 
cunoaştere prin simţuri sau intuiţie a lucrului individual ca individual; însă lucrul 
material nu poate face o impresie de acest fel asupra intelectului imaterial; forma lui 
este cunoscută în mod abstract de intelect, care nu poate ajunge direct şi nemijlocit 
la lucrul individual ca individual. Dar aceasta nu schimbă faptul că o intuiţie sau o 
cunoaştere intelectuală a lucrului individual ca individual ar fi mai aproape de per¬ 
fecţiune decât cunoaşterea abstractă şi universală. „Căci cunoaşterea care ajunge la 
lucru întocmai cum există lucrul este mai aproape de perfecţiune decât cunoaşterea 
care ajunge la lucru într-un fel în care lucrul nu există. Dar este limpede că un lucru 
universal nu există decât în lucruri individuale şi prin lucruri individuale, aşa cum 
spune Filosoful, contrazicându -1 pe Platon, în cea de a şaptea carte a Metafizicii^...] 
Este foarte clar că ştiinţa, care surprinde esenţe (quidditates), nu surprinde lucrurile 
întocmai cum există ele[...] însă cunoaşterea acestui individ anume este cunoaştere 
a lucrului aşa cum există el. Prin urmare, este mai nobil să cunoşti lucrul individual 
ca atare (rem individuatam et demonstratam) decât să-l cunoşti într-un fel abstract şi 
universal." 3 Rezultă că deşi intelectul uman nu poate deţine acea cunoaştere perfectă 
a lucrurilor individuale care se cuvine atribuită lui Dumnezeu, ar trebui să se apropie 
de ea pe cât posibil, rămânând în contact direct cu experienţa. Trebuie să aderăm „la 


1 Prologus in Sent., 5, p. 66, a F. 

2 Ibid., a E. 

3 1 Sent., 35, 4, 2, p. 816, b C-E. 

calea experienţei, mai curând decât la orice raţionamente logice, de vreme ce ştiinţa 
se naşte din experienţă" 1 . Petrus Aureoli a pus, de asemenea, accentul pe experienţa 
interioară a actelor noastre psihice şi a recurs în mod repetat la experienţa interi¬ 
oară sau la introspecţie pentru a-şi susţine afirmaţiile despre cunoaştere, voinţă şi 
activitate psihică, în general. El dovedeşte o puternică înclinaţie „empiristă" în felul 
în care tratează universaliile, în insistenţa lui de a rămâne aproape de experienţă 
şi în interesul pentru ştiinţele naturii, demonstrat prin exemplele pe care le ia din 
Aristotel şi din comentatorii lui islamici; însă cercetarea lui Dreiling l-a condus pe 
acesta la concluzia că „tendinţa empiristă a lui Aureoli are mai degrabă o direcţie 
centripetă decât centrifugă şi este îndreptată mai mult către viaţa psihică decât spre 
natura exterioară" 2 * . 

Faptul că Petrus Aureoli face apel la introspecţie sau la experienţa interioară ne 
îndeamnă să discutăm despre concepţia lui referitoare la suflet. înainte de toate, se 
poate dovedi că sufletul este forma trupului, în sensul că sufletul este o parte esenţială 
a omului, alcătuindu-1 pe acesta împreună cu trupul. într-adevăr, „niciun filosof nu a 
negat vreodată această afirmaţie" 5 . Dar nu se poate dovedi că sufletul este forma tru¬ 
pului în sensul că este pur şi simplu formarea şi conturul materiei {formatio et termi- 
naţio materiae), sau că face corpul să fie corp. „Acest lucru nu a fost încă demonstrat, 
nici de Aristotel, nici de Comentator sau de vreun alt Peripatetic." 4 Cu alte cuvinte, se 
poate dovedi, potrivit lui Petrus Aureoli, că sufletul este o parte esenţială a acestuia şi 
că este partea principală (pars principalior) a acestuia; însă nu se poate dovedi că este 
pur şi simplu ceea ce face ca materia să fie un trup omenesc, sau că relaţia lui cu tru¬ 
pul este analogă formei unei bucăţi de aramă. Dacă o bucată de aramă este modelată 
ca o statuie, silueta ei poate fi numită formă; dar nu este mai mult decât conturul 
(terminatio) sau silueta aramei; nu este o natură distinctă. Sufletul omenesc este însă 
o natură distinctă. 

Apoi, Petrus Aureoli declară că o formă substanţială este pur şi simplu punerea în 
act a materiei (pura actuatio materiae) şi că împreună cu materia alcătuieşte o singură 
natură simplă 5 . Rezultă că dacă sufletul omenesc este o natură distinctă şi nu este pur 


1 Prologus in Sent., prooemium, 3, p. 25, a F. Petrus Aureoli susţine aici ideea că este posibil 
ca un act al intuiţiei să existe în absenţa obiectului. Aceasta a fost şi concepţia lui Oclcham. 
Remarca referitoare la păstrarea legăturii cu experienţa este incidentală în context; dar este 
totuşi semnificativă şi enunţă un principiu. 

2 Der Konzeptualismus... des Franziskanererzbischofs Petrus Aureoli, p. 197. 

5 2 Sent., 16,1,1, p. 218, b. 

4 Ibid., p. 219, a B. 

5 Ibid., 12, 2,1, p. 174, b D. 

şi simplu punerea în act a materiei, nu este formă în acelaşi fel şi în acelaşi sens în 
care sunt forme alte forme. „Spun, prin urmare, ca răspuns la întrebare, că se poate 
demonstra că sufletul este forma trupului şi o parte esenţială a noastră, deşi nu este 
punerea în act şi perfecţiunea trupului în felul în care sunt alte suflete." 1 Sufletul spi¬ 
ritual al omului şi sufletul sau principiul vital al unei plante, de pildă, nu sunt forme 
într-un sens univoc. 

Pe de altă parte, Conciliul de la Vienne (1311-1312) tocmai stabilise că sufletul inte¬ 
lectual sau raţional al omului este „cu adevărat per se şi în chip esenţial forma trupu¬ 
lui". Aşadar, după ce a afirmat că sufletul omenesc nu este forma trupului în acelaşi 
sens în care sunt alte forme care in-formează materia, PetTus Aureoli continuă spu¬ 
nând că „cel de-al nouălea decret al Sfântului Conciliu de la Vienne" a afirmat opusul, 
şi anume că „sufletul este forma trupului, întocmai ca alte forme sau suflete" 2 . în faţa 
acestei situaţii jenante, Petrus Aureoli, rămânând la poziţia lui potrivit căreia nu se 
poate dovedi că sufletul omenesc este forma trupului în acelaşi fel în care alte suflete 
sunt forme, declară că, deşi acest lucru nu se poate dovedi, este, cu toate acestea, 
cunoscut prin credinţă. El face o comparaţie cu dogma Treimii. Această dogmă nu 
poate fi dovedită filosofic, dar a fost revelată, şi noi o acceptăm prin credinţă 3 . El acceptă 
că nu se poate demonstra că sufletul omenesc nu este forma trupului, în acelaşi sens 
în care alte suflete sunt formele materiilor lor corespunzătoare; dar refuză să accepte 
că se poate demonstra că sufletul este forma trupului în acest sens. A crezut, în mod 
evident, că raţiunea ne îndeamnă să gândim că sufletul omenesc şi sufletele fiarelor 
sau ale plantelor sunt forme într-un sens echivoc; şi observă că învăţătura Sfinţilor şi 
Doctorilor Bisericii nu ne-ar îndreptăţi să ne aşteptăm la stabilirea de către Conciliu a 
respectivei doctrine; dar, cu toate acestea, el acceptă doctrina Conciliului, aşa cum o 
înţelege el, şi trage o concluzie ciudată. „Deşi nu se poate demonstra că sufletul este 
forma trupului în felul în care alte forme (sunt formele materiei lor corespunzătoare), 
totuşi trebuie susţinut, pe cât mi se pare mie, că întocmai cum modelul pe care îl are 
ceara este forma şi perfecţiunea cerii, tot astfel sufletul este pur şi simplu punerea în 
act şi formarea trupului la fel ca alte forme. Şi întocmai cum nu trebuie căutată nicio 
cauză pentru care din ceară şi forma ei rezultă un singur lucru, tot astfel nu trebuie 
căutată nicio cauză pentru care din suflet şi trup rezultă un singur lucru. Astfel, sufle¬ 
tul este pur şi simplu actul şi perfecţiunea materiei, precum forma cerii[...] Susţin 


1 2 Sent., 15,1,1, p. 223, a F. 

2 Ibid., 15,1, 2, p. 223, b A-C. 

3 Ibid., b E-F. 

această concluzie tocmai pe baza hotărârii Conciliului, care, potrivit sensului lămurit 
al cuvintelor, pare să însemne aceasta." 1 

Părinţii Conciliului ar fi fost uluiţi să audă această interpretare atribuită cuvin¬ 
telor lor; însă interpretând hotărârea Conciliului în acest fel şi acceptând-o în acest 
sens, Petrus Aureoli s-a aflat, în mod evident, într-o mare dificultate cu privire la 
tema nemuririi sufletului omenesc. „Credinţa susţine că sufletul este separat (adică 
supravieţuieşte trupului); dar este greu să ne închipuim cum e posibil acest lucru 
dacă presupunem că sufletul este, precum celelalte forme, pur şi simplu punerea în 
act a materiei. Eu spun însă că întocmai cum Dumnezeu poate separa accidentele de 
subiect (adică de substanţă), deşi ele nu sunt altceva decât puneri în act ale subiectu¬ 
lui, tot astfel El poate separa în chip miraculos sufletul, deşi acesta este pur şi simplu 
punerea în act a materiei." 2 * Este, desigur, necesar să spunem că există grade în forme 
sau în „perfecţiunile pure". Dacă forma este întinsă, ea poate fi afectată (şi astfel 
coruptă) de un agent natural întins; dar dacă forma nu este întinsă, atunci nu poate 
fi afectată (şi astfel coruptă) de un agent natural întins. Sufletul omenesc, deşi este 
pura perfectio materiae, nu poate fi afectat (corupt, adică) de un agent natural întins; 
poate fi „corupt" numai de Dumnezeu. Acesta nu este însă un răspuns satisfăcător la 
dificultatea pe care şi-a creat-o Petrus Aureoli prin felul în care a interpretat Conciliul 
de la Vienne; iar el declară că minţile noastre nu sunt în stare să înţeleagă cum este 
sufletul în mod natural incoruptibil, dacă este ceea ce a afirmat Conciliul că este 5 . 

E limpede că Petrus Aureoli nu credea că imortalitatea naturală a sufletului ome¬ 
nesc poate fi demonstrată filosofic; şi pare să fi fost influenţat de atitudinea adop¬ 
tată de Duns Scotus în această privinţă. Au fost aduse felurite argumente pentru 
a dovedi că sufletul omenesc este în mod natural nemuritor; dar ele nu sunt prea 
concludente 4 . Astfel, unii au argumentat „de la proporţia obiectului la putere" sau 
facultate. Intelectul poate cunoaşte un obiect incoruptibil. Prin urmare, intelectul este 
incoruptibil. Aşadar, substanţa sufletului este incoruptibilă. Dar se poate răspunde 
că, în acest caz, ochiul ar fi incoruptibil (pesemne pentru că vede corpurile cereşti 
incoruptibile), sau că intelectul nostru trebuie să fie infinit şi necreat pentru că poate 
să-l cunoască pe Dumnezeu, care este infinit şi necreat. Mai mult, alţii susţin că există 
o „dorinţă naturală" de a exista veşnic şi că o dorinţă naturală nu poate rămâne neîm¬ 
plinită. Petrus Aureoli răspunde, la fel ca Scotus, dar mai pe scurt, că şi fiarele îşi 


1 2 Sent., p. 224, b D-F. 

2 Ibid., 15, 1, 2, p. 226, a E-F. 

5 Ibid., p. 226, a F-b B. 

4 Ibid., 19,1, p. 246, b D. 

doresc să-şi continue existenţa, de vreme ce se feresc de moarte. Argumentul, dacă 
ar fi valid, ar dovedi, aşadar, prea mult. Alţii susţin că dreptatea cere răsplătirea celor 
buni şi pedepsirea celor răi într-o altă viaţă. „Acest argument este moral şi teologic şi, 
pe deasupra, nu este concludent." Căci se poate răspunde că păcatul este propria lui 
pedeapsă, iar virtutea, propria ei răsplată. 

Petrus Aureoli merge mai departe, aducând câteva argumente proprii; dar nu 
este prea încrezător în puterea lor doveditoare. „Acum îmi aduc argumentele, dar nu 
ştiu dacă sunt concludente." 1 întâi de toate, omul poate alege liber, iar opţiunile lui 
libere nu sunt afectate de corpurile cereşti sau de vreun agent material. Aşadar, nici 
principiul acestui proces al liberei alegeri nu este afectat de vreun agent material. în 
al doilea rând, experimentăm, în noi înşine, nişte procese imanente şi, prin urmare, 
spirituale. Aşadar, substanţa sufletului este spirituală. însă materialul nu poate să 
acţioneze asupra spiritualului sau să-l distrugă. Prin urmare, sufletul nu poate fi 
corupt de niciun agent material. 

Dacă omul este cu adevărat liber, rezultă, potrivit lui Petrus Aureoli, că o judecată 
privitoare la un act liber viitor nu este nici adevărată, nici falsă. „Opinia Filosofului 
este o concluzie care a fost demonstrată temeinic, şi anume că nu poate fi formu¬ 
lată nicio afirmaţie singulară referitoare la un eveniment contingent viitor, afirmaţie 
privitor la care se poate admite că este adevărată şi că opusa ei este falsă, sau invers. 
Nicio afirmaţie de acest fel nu este adevărată sau falsă." 2 A tăgădui aceasta înseamnă a 
tăgădui un fapt evident, a distruge temelia filosofiei morale şi a contrazice experienţa 
umană. Dacă este adevărat acum că un anumit om va săvârşi un anumit act liber la 
un anumit moment viitor, actul va fi săvârşit în mod necesar şi nu va fi un act liber, 
de vreme ce omul nu va fi liber să acţioneze altfel. Dacă e vorba despre un act liber, 
atunci nu poate fi acum nici adevărat, nici fals că va fi săvârşit. 

S-ar părea că a spune acest lucru implică o negare a „legii" potrivit căreia o propo¬ 
ziţie trebuie să fie ori adevărată, ori falsă. Dacă vom spune despre o propoziţie că nu 
este adevărată, nu suntem siliţi să spunem că este falsă ? Petrus Aureoli răspunde că o 
propoziţie îşi primeşte determinarea (adică devine adevărată sau falsă) de la existenţa 
lucrului la care se referă. în cazul unei propoziţii contingente referitoare la viitor, 
lucrul la care se referă propoziţia nu are încă existenţă: nu poate determina, prin 
urmare, propoziţia să fie nici adevărată, nici falsă. Putem spune despre un anumit 
om, bunăoară, că în ziua de Crăciun fie va bea vin, fie nu va bea vin, dar nu putem 


' 2 Sent., 19,1, p. 247, a. 

1 1 Sent., 38, 3, p. 883, b C-D. 

afirma separat nici că va bea vin, nici că nu va bea vin. Dacă o facem, atunci propoziţia 
nu este nici adevărată, nici falsă: nu poate deveni adevărată sau falsă înainte ca omul 
să bea sau să nu bea, realmente, vin în ziua de Crăciun. Iar Petrus Aureoli recurge la 
De Interpretatione (9) a lui Aristotel pentru a-şi sprijini opinia. 

în ce priveşte cunoaşterea lui Dumnezeu despre actele libere din viitor, Petrus 
Aureoli insistă asupra faptului că această cunoaştere a lui Dumnezeu nu face ca o 
propoziţie referitoare la îndeplinirea sau neîndeplinirea viitoare a unor asemenea acte 
să fie adevărată sau falsă. De pildă, din precunoaşterea lui Dumnezeu despre faptul că 
Petru îşi va renega învăţătorul nu reiese că afirmaţia „Petru îşi va renega învăţătorul" 
era adevărată sau falsă. Cu privire la profeţia lui Hristos despre întreita tăgadă a lui 
Petru, Petrus Aureoli remarcă: „prin urmare, Hristos nu ar fi spus ceva fals, chiar 
dacă Petru nu L-ar fi renegat de trei ori" 1 . De ce nu ? Pentru că afirmaţia „de trei ori 
te vei lepăda de Mine" nu putea fi nici adevărată, nici falsă. Aureoli nu neagă faptul 
că Dumnezeu cunoaşte actele libere viitoare; dar insistă asupra faptului că, deşi nu 
putem să nu folosim cuvântul „precunoaştere" (praescientia), nu există precunoaştere, 
la drept vorbind, în Dumnezeu 2 . Pe de altă parte, el respinge părerea că Dumnezeu 
cunoaşte actele libere viitoare ca prezente. Potrivit lui, Dumnezeu cunoaşte aseme¬ 
nea acte într-un mod care se sustrage trecutului, prezentului şi viitorului; dar noi nu 
putem exprima modalitatea de cunoaştere a lui Dumnezeu în limbaj omenesc. Dacă 
se ridică problema relaţiei dintre actele libere viitoare şi cunoaşterea sau „precunoaş¬ 
terea" lui Dumnezeu despre ele, aceasta „nu poate fi rezolvată altminteri decât spu¬ 
nând că precunoaşterea nu face ca o afirmaţie referitoare la un eveniment contingent 
viitor să fie o propoziţie adevărată" 3 ; dar acest lucru nu ne spune ce este cu certitudine 
„precunoaşterea" lui Dumnezeu. „Trebuie să ţinem minte că dificultatea acestei pro¬ 
bleme se naşte fie din sărăcia limbajului omenesc, care nu poate face afirmaţii decât 
prin propoziţii referitoare la timpul prezent, trecut şi viitor, fie din condiţia minţii 
noastre, care este mereu legată de timp (qui semper est cum continuo et tempore )." 4 
Mai mult, „este foarte greu de găsit modalitatea corectă de a exprima cunoaşterea pe 
care o are Dumnezeu despre viitorj...] Nicio propoziţie în care se face referire la viitor 
nu exprimă întocmai precunoaşterea divină; intr-adevăr, o asemenea propoziţie este, 
strict vorbind, falsăj...] Dar putem spune că (un eveniment contingent) i-a fost veşnic 
cunoscut lui Dumnezeu printr-o cunoaştere care nu a fost nici îndepărtată de acel 


1 1 Sent., 38, 3, p. 888, a B. 

2 Ibid., p. 889, b A. 

5 Ibid., 39, 3, p. 901, a C. 

4 Ibid., a F-b A. 

eveniment şi nici nu l-a precedat", chiar dacă înţelegerea noastră nu este în stare să 
cuprindă ce este această cunoaştere în sine'. 

Trebuie remarcat că Petrus Aureoli nu îmbrăţişează părerea Sfântului Toma 
d’Aquino, pentru care Dumnezeu, în virtutea eternităţii Lui, cunoaşte toate lucrurile 
ca prezente. El acceptă că Dumnezeu cunoaşte toate evenimentele în mod etern; 
dar nu acceptă că Dumnezeu le cunoaşte ca prezente; se opune oricărei introdu¬ 
ceri de cuvinte ca „prezent", „trecut" şi „viitor" în afirmaţii despre cunoaşterea lui 
Dumnezeu, dacă aceste afirmaţii sunt menite să exprime adevăratul mod de cunoaş¬ 
tere al lui Dumnezeu. Se ajunge, atunci, la faptul că Petrus Aureoli afirmă cunoaş¬ 
terea lui Dumnezeu despre acte libere viitoare şi în acelaşi timp subliniază că nicio 
propoziţie referitoare la asemenea acte viitoare nu este nici adevărată, nici falsă. Cum 
anume cunoaşte Dumnezeu asemenea acte nu putem spune exact. Probabil că nu 
mai este nevoie să adăugăm că Petrus Aureoli respinge hotărât orice teorie potrivit 
căreia Dumnezeu cunoaşte acte libere viitoare prin determinarea sau hotărârea voin¬ 
ţei Sale divine. După părerea lui, o teorie de acest fel este incompatibilă cu libertatea 
umană. Thomas Bradwardine, a cărui teorie era diametral opusă celei a lui Petrus 
Aureoli, l-a atacat în acest punct. 

Modul în care Petrus Aureoli discută afirmaţiile despre cunoaşterea pe care o are 
Dumnezeu, afirmaţii care fac explicit sau implicit referire la timp, serveşte ca ilus¬ 
trare a faptului că filosofii medievali nu erau într-atât de orbi, pe cât s-ar putea crede, 
la probleme de limbaj şi de sens. Limbajul folosit în Biblie cu privire la Dumnezeu 
le-a impus gânditorilor creştini încă de foarte devreme o reflecţie asupra sensului 
termenilor folosiţi; şi aflăm teoriile medievale ale predicaţiei analogice elaborate ca 
răspuns la această problemă. Aspectul pe care l-am menţionat în legătură cu Petrus 
Aureoli nu trebuie înţeles ca o indicaţie că acest gânditor era conştient de o problemă 
la care alţi filosofi medievali au fost orbi. Fie că suntem sau nu satisfăcuţi cu discuţiile 
şi soluţiile medievale ale problemei, nu putem pretinde pe bună dreptate că medieva¬ 
lii nici măcar nu au bănuit că problema există. 

4. Henric din Harclay, care s-a născut prin 1270, a studiat şi a predat la Universitatea 
din Oxford, unde a devenit cancelar în 1312. A murit la Avignon, în 1317. S-a vorbit 
uneori despre el ca despre un precursor al ockhamismului, adică al „nominalismu¬ 
lui"; dar, în realitate, tipul de teorie privitor la universalii pe care l-a susţinut el a 
fost respins de Ockham, ca având un caracter realist în exces. Este foarte adevărat 
că Henric din Harclay a refuzat să admită că există vreo natură comună, existând 


1 Sent., p. 902, a F-b B. 

ca natură comună, în membrii aceleiaşi specii şi a susţinut că, de fapt, conceptul 
universal ca atare este un produs al minţii; însă polemica lui era îndreptată împo¬ 
triva realismului scotist: doctrina scotistă despre natura communis era cea pe care 
o respingea el. Natura fiecărui om în parte este natura lui individuală, şi nu este în 
niciun caz „comună". Cu toate acestea, lucrurile existente pot fi asemănătoare unul 
cu altul, şi tocmai această asemănare este temeiul obiectiv al conceptului universal. 
Se poate vorbi despre abstragerea a ceva „comun" din lucruri, dacă vrem să spu¬ 
nem prin aceasta că putem lua în considerare lucrurile potrivit asemănării dintre ele. 
însă universalitatea conceptului, predicabilitatea lui despre mai mulţi indivizi, este 
supraimpusă de către minte: nu este nimic care să existe obiectiv într-un lucru şi care 
să poată fi predicat despre vreun alt lucru. 

Pe de altă parte, Henric se gândea, în mod evident, la conceptul universal ca la un 
concept confuz al individualului. Un om individual, bunăoară, poate fi conceput în 
mod distinct ca Socrate sau Platon, sau poate fi conceput în mod „confuz", nu ca un 
individ sau altul, ci pur şi simplu ca „om". Asemănarea care face acest lucru posibil 
este, de bună seamă, obiectivă; dar geneza conceptului universal se datorează acestei 
impresii confuze despre indivizi, în vreme ce universalitatea conceptului, considerată 
formal, se datorează lucrării minţii. 

5. Este destul de limpede că cei trei gânditori ale căror idei filosofice le-am avut 
în vedere, în parte, în acest capitol nu au fost revoluţionari în sensul că s-au plasat 
împotriva curentelor filosofice tradiţionale, în general. De pildă, nu au manifestat 
nicio preocupare aparte pentru probleme de logică pură şi nu au dovedit acea neîn¬ 
credere în metafizică specifică ockhamismului. Au criticat, într-adevăr, în grade dife¬ 
rite, doctrina Sfântului Toma. însă Henric din Harclay a fost un preot mirean, nu 
un dominican; şi nu a arătat, în orice caz, nicio ostilitate deosebită faţă de tomism, 
chiar dacă a respins doctrina Sfântului Toma referitoare la principiul individuaţiei, 
susţinând mai vechea teorie a unei pluralităţi de principii formale în om şi protestând 
împotriva încercării de a face din „ereticul" Aristotel un catolic. Mai mult, Petrus 
Aureoli a fost franciscan, iar nu dominican, şi nu era dator să accepte învăţătura 
Sfântului Toma. Aşadar, dintre aceşti trei filosofi, Durandus este singurul ale cărui 
abateri de la tomism ar putea fi numite „revoluţionare"; chiar şi în acest caz, opiniile 
lui pot fi numite „revoluţionare" numai având în vedere poziţia sa ca dominican şi 
obligaţia membrilor Ordinului său de a urma învăţătura Sfântului Toma, Doctorul 
Dominican. în acest sens restrâns, poate fi numit revoluţionar: a fost, de bună seamă, 
independent. Herve Nedellec, teologul dominican care a scris împotriva lui Henric 
din Gând şi Iacob din Metz, a dus un război îndelungat împotriva lui Durandus, în 
vreme ce loan din Neapole şi Peter Marsh (Petrus Paludanus), amândoi dominicani, 

au redactat o listă lungă de probleme cu privire la care Durandus încălcase principi¬ 
ile învăţăturii lui d’Aquino 1 . Bernard din Lombardia, un alt dominican, l-a atacat şi 
el pe Durandus; însă atacul lui nu a fost susţinut, ca acela al lui Herve Nedellec; l-a 
admirat pe Durandus şi a fost, în parte, influenţat de el. O polemică acerbă (Evidentiae 
Durandelli contra Durandum) a luat naştere de sub condeiul lui Durandellus, care 
a fost identificat o vreme cu Durandus din Aurillac, dar care s-ar putea să fi fost, 
potrivit lui J. Koch, un alt dominican, Nicolas de St. Victor 2 . însă, aşa cum am văzut, 
Durandus nu s-a întors împotriva tradiţiei secolului al XlII-lea, ca atare, şi nici nu a 
respins-o: dimpotrivă, era mult mai interesat de metafizică şi de psihologie decât de 
logică şi a fost influenţat de filosofi speculativi ca Henric din Gând. 

însă, deşi cu greu s-ar putea numi Durandus sau Petrus Aureoli precursori ai 
ockhamismului, dacă prin aceasta înţelegem că mutarea accentului de pe metafizică 
pe logică, însoţită de o atitudine critică faţă de speculaţia metafizică, este o trăsătură 
a filosofiilor lor, este totuşi adevărat, probabil, că într-un sens larg ei au contribuit la 
pregătirea căii pentru nominalism şi că pot fi numiţi, aşa cum au şi fost numiţi adesea, 
gânditori de tranziţie. Este foarte adevărat că Durandus, aşa cum am menţionat deja, a 
fost membru al comisiei care a criticat o serie de afirmaţii extrase din comentariul lui 
Ockham la Sentinţe ; dar cu toate că acest fapt exprimă în chip limpede dezaprobarea 
sa personală faţă de învăţătura lui Ockham, nu dovedeşte că propria lui filosofie nu a 
contribuit deloc la răspândirea ockhamismului. Durandus, Petrus Aureoli şi Henric 
din Harclay insistă tustrei asupra faptului că nu există decât lucrurile individuale. 
Este adevărat că Sfântul Toma d’Aquino a susţinut exact acelaşi lucru; însă Petrus 
Aureoli a tras de aici concluzia că problema unei multitudini de indivizi aparţinând 
aceleiaşi specii nu este defel o problemă. Lăsând deoparte întrebarea dacă există sau 
nu o asemenea problemă, negarea hotărâtă a faptului că există o problemă duce, cred, 
la paşii următori pe calea către nominalism, pe care Petrus Aureoli însuşi nu i-a făcut. 
La urma urmei, Ockham privea teoria sa despre universalii ca pe o concluzie logică 
a adevărului că există numai indivizi. Reluând ideea, deşi se poate spune pe bună 
dreptate că afirmaţia lui Durandus, potrivit căreia universalitatea aparţine numai 
conceptului, şi afirmaţiile lui Petrus Aureoli şi Henric din Gând, după care concep¬ 
tul universal este, de fapt, o născocire a minţii, iar universalitatea are esse obiectivam 
numai în concept, nu constituie o respingere a realismului moderat, totuşi tendinţa 
lui Petrus Aureoli şi Henric din Harclay de a explica geneza conceptului universal 


1 Pe această temă, vezi J. Koch: Durandus de S. Porciano O.P., în Beitrăge zur Gesch. des Mit- 
telalters, 26, I, pp. 199 şi urm., Munster i.W., 1927. 

2 Ibid., pp. 340-69. 

prin referirea la o impresie vagă sau mai puţin dară despre individual înlesneşte, 
intr-adevăr, o ruptură de teoria universaliilor susţinută de Toma d'Aquino. Mai mult, 
nu se poate, oare, vedea la aceşti gânditori o tendinţă de a mânui ceea ce este cunoscut 
ca „briciul lui Ockham“ ? Durandus a sacrificat acea species cognitivă tomistă (adică 
„specie" în sensul ei psihologic), în vreme ce Petrus Aureoli a întrebuinţat adesea 
principiul pluralitas non est ponenda sine necessitate pentru a scăpa de ceea ce el soco¬ 
tea a fi entităţi de prisos. Iar ockhamismul a aparţinut, intr-un anumit sens, acestei 
mişcări generale de simplificare. în plus, a dus mai departe acel spirit critic care se 
poate observa la Iacob din Metz, Durandus şi Petrus Aureoli. Cred, astfel, că deşi 
cercetarea istorică a arătat că gânditori ca Durandus, Petrus Aureoli şi Henric din 
Harday nu pot fi numiţi „nominalişti", există aspecte ale gândirii lor care ne îndrep¬ 
tăţesc să îi legăm într-o anumită măsură de mişcarea generală care a înlesnit răspân¬ 
direa ockhamismului. Intr-adevăr, dacă acceptăm aprecierea lui Ockham despre sine 
ca fiind un aristotelic adevărat, şi dacă vedem ockhamismul ca pe o prăbuşire finală 
a tuturor vestigiilor realismului nonaristotelic, am putea să-i privim în chip firesc 
pe filosofii pe care i-am avut în vedere ca pe unii care au dus cu un pas mai departe 
mişcarea generală antirealistă ce a culminat cu ockhamismul. însă ar fi necesar să 
adăugăm că ei erau încă realişti, mai mult sau mai puţin moderaţi, şi că în ochii 
ockhamiştilor nu au mers destul de departe pe calea antirealismului. Ockham nu i-a 
privit, eu siguranţă, pe aceşti gânditori ca pe nişte „ockhamişti" avani la lettre. 

CAPITOLUL III 


OCKHAM (i) 


Viaţa - Lucrările - Unitatea gândirii 


i. Will.iam din ockham s-a născut probabil la Ockham din Surrey, deşi este posibil ca 
el să se fi numit pur şi simplu William Ockham şi ca numele său să nu fi avut nimic 
de a face cu satul. Data naşterii sale este incertă. Deşi plasată de obicei între 1290 şi 
1300, se poate să fi avut loc ceva mai devreme 1 . A intrat în Ordinul Franciscan şi şi-a 
făcut studiile la Oxford, unde a început studiul teologiei în 1310. Dacă informaţia este 
corectă, va fi ţinut prelegeri despre Biblie, din 1315 până în 1317, şi despre Sentinţe, 
din 1317 până în 1319. Anii următori, 1319-24, au fost petrecuţi studiind, scriind şi 
purtând dispute scolastice. Ockham îşi terminase astfel studiile necesare pentru 
magisterium sau doctorat; dar nu a predat niciodată cu adevărat ca magister regens, 
fapt pricinuit fără îndoială de chemarea de a se înfăţişa dinaintea papei la Avignon, la 
începutul lui 1324. Titlul său de inceptor (începător) se datorează acestui fapt, de a nu 
fi predat niciodată într-adevăr ca doctor şi profesor; nu are absolut nimic de a face cu 
întemeierea unei şcoli 2 . 

în 1323, John Lutterell, fostul cancelar de la Oxford, a sosit la Avignon, unde a 
supus atenţiei Sfântului Scaun o listă de 56 de propoziţii extrase dintr-o versiune a 


1 De vreme ce pare să fi fost hirotonisit subdiacon în februarie 1306, e foarte probabil să se fi 
născut înainte de 1290; potrivit lui P. Boehner, în jur de 1280. 

2 P. Boehner îl urmează pe Pelster în a -1 interpreta pe inceptor în sensul strict, adică în¬ 
semnând cineva care îndeplinise toate cerinţele pentru doctorat, dar care nu îşi preluase 
îndatoririle ca profesor de fado. Dacă se acceptă această interpretare, se explică uşor faptul 
că Venerabilis Inceptor putea fi numit uneori doctor şi chiar magister; însă cuvântul inceptor 
nu ar trebui explicat, cred, astfel încât să rezulte că acela căruia i se aplica era sau ar fi pu¬ 
tut fi într-adevăr doctor. Cuvântul era folosit pentru un candidat la doctorat, un „licenţiat 
format", şi chiar dacă Ockham întrunea cerinţele necesare pentru a-şi lua doctoratul, nu 
pare să şi-l fi luat. în ce priveşte titlul său onorific, Venerabilis Inceptor, cel dintâi cuvânt i 
s-a aplicat în calitatea sa de întemeietor al „nominalismului", în vreme ce al doilea se refe¬ 
rea pur şi simplu, aşa cum am văzut, la poziţia pe care o avea când şi-a încheiat studiile la 
Oxford. Printre altele fie spus, nu există absolut nicio dovadă că a studiat vreodată la Paris 
sau că şi-a dat doctoratul acolo. 




42/43 


comentariului lui Ockham la Sentinţe. Se pare că Ockham însuşi, care şi-a făcut apa¬ 
riţia la Avignon în 1324, a prezentat o altă versiune a comentariului, în care făcuse 
anumite amendamente. în orice caz, comisia desemnată să rezolve problema nu a 
acceptat să condamne toate propoziţiile de care se plânsese Lutterell: în lista ei de 
51 de propoziţii s-a limitat, mai mult sau mai puţin, la chestiuni de ordin teologic, 
acceptând 33 dintre propoziţiile lui Lutterell şi adăugând altele proprii. Unele propo¬ 
ziţii au fost condamnate ca eretice, iar altele, mai puţin importante, ca eronate, dar 
nu eretice; însă procesul nu a condus la o concluzie finală, poate pentru că Ockham 
a părăsit între timp Avignonul. S-a presupus, de asemenea, că Durandus, care era 
membru al comisiei, şi-ar fî exercitat influenţa în favoarea lui Ockham, cel puţin 
intr-un punct sau două. 

La începutul lui decembrie 1327, Michele din Cesena, general al Ordinului 
Franciscan, a sosit la Avignon, unde îl chemase papa Ioan al XXII-lea, pentru a da 
seamă de atacurile sale împotriva constituţiilor papale referitoare la sărăcia evanghe¬ 
lică. La solicitarea generalului, Ockham s-a implicat în disputa despre sărăcie, iar în 
mai 1328, Michele din Cesena, care tocmai fusese reales general al franciscanilor, a 
plecat de la Avignon, luându-i cu el pe Bonagratia din Bergamo, Francis din Ascoli şi 
William din Ockham. în iunie, papa i-a excomunicat pe cei patru fugari, care s-au ală¬ 
turat împăratului Ludovic de Bavaria la Pisa şi au plecat împreună cu el la Miinchen. 
Aşa a început participarea lui Ockham la lupta dintre împărat şi papă, o luptă în care 
împăratul a fost ajutat şi de Marsilius din Padova. în vreme ce unele dintre polemicile 
lui Ockham împotriva lui Ioan al XXII-lea şi a succesorilor lui, Benedict al XH-lea şi 
Clement al Vl-lea, se refereau la chestiuni teologice, punctul principal al întregii dis¬ 
pute era, desigur, relaţia justă dintre puterea seculară şi cea ecleziastică, iar la acest 
punct ne vom întoarce mai târziu. 

La 11 octombrie 1347, Ludovic de Bavaria, protectorul lui Ockham, a murit în chip 
neprevăzut, iar Ockham a făcut demersuri pentru a se reconcilia cu Biserica. Nu 
este necesar să presupunem că a facut-o doar din prudenţă. S-a pregătit un act de 
supunere, însă nu se ştie dacă Ockham l-a şi semnat sau dacă reconcilierea a avut loc 
vreodată în mod formal. Ockham a murit la Miinchen în 1349, se pare că de ciumă. 

2. Comentariul la prima carte din Sentinţe a fost scris de Ockham însuşi, iar prima 
ediţie a acestei Ordinatio' pare să fi fost alcătuită între 1318 şi 1323. Comentariile la cele¬ 
lalte trei cărţi ale Sentinţelor sunt reportationes, chiar dacă aparţin şi ele unei perioade 


1 Cuvântul ordinatio era folosit pentru a desemna textul sau partea dintr-un text pe care un 
conferenţiar medieval o scria sau o dicta în vederea publicării. 

timpurii. Boehner crede că au fost compuse înainte de Ordinatio. Expositio in librum 
Porphyrii, Expositio in librum Praedicamentorum, Expositio in duos libros Elenchomm şi 
Expositio in duos libros Perihermenias par a fi fost compuse în timp ce Ockham lucra 
la comentariul său despre Sentinţe şi antedatează probabil prima Ordinatio, dar nu şi 
Reportatio. Textul acestor lucrări de logică, mai puţin In libros Elenchorum, este inti¬ 
tulat, în ediţia din 1496, de la Bologna, Expositio aurea super artem veterem. Expositio 
super octo libros Physicorum a fost compusă după comentariul la Sentinţe şi înainte de 
Summa totius logicae, care a fost compusă ea însăşi înainte de 1329. în ceea ce priveşte 
Compendium logicae, autenticitatea acestei scrieri a fost pusă la îndoială. 

Ockham a mai compus şi Summulae in libros Physicorum (sau Philosophia natura- 
lis) şi Quaestiones in libros Physicorum. Cât despre Tractatus de successivis, acesta este o 
compilaţie făcută de o altă mână, având la bază o lucrare autentică a lui Ockham, şi 
anume Expositio super libros Physicorum. Boehner explică limpede că poate fi folosită ca 
sursă pentru doctrina lui Ockham. „Aproape fiecare rând a fost scris de Ockham, iar 
în acest sens Tractatus de successivis este autentic." 1 Autenticitatea lucrării Quaestiones 
diversae: De relatione, de puncto, de negatione este, de asemenea, îndoielnică. 

Lucrările teologice ale lui Ockham includ Quodlibeta VII, Tractatus de Sacramento 
Altaris sau De Corpore Christi (care pare să conţină două tratate diferite) şi Tractatus de 
praedestinatione et de praescientia Dei et defuturis contingentibus. Autenticitatea scrierii 
Centiloquium theologicum sau summa de conclusionibus theologicis nu a fost demon¬ 
strată. Pe de altă parte, argumentele aduse pentru a dovedi că lucrarea nu este auten¬ 
tică nu par a fi concludente 2 . Printre alte lucrări care aparţin perioadei miincheneze a 
lui Ockham se numără şi Opus nonaginta dierum, Compendium errorum loannis papae 
XXII, Octo quaestiones de potestate papae, An princeps pro suo succursu, scilicet guerrae, 
possit recipere bona ecclesiarum, etiam invito papa, Consultaţia de causa matrimoniali şi 
Dialogus inter magistrum et discipulum de imperatorum et pontificum potestate. Aceasta 
din urmă este principala lucrare politică a lui Ockham. Cuprinde trei părţi, compuse 
în momente diferite. însă trebuie folosită cu grijă, întrucât sunt dezbătute în ea multe 
păreri pentru care Ockham nu îşi asumă răspunderea. 

3. Ockham poseda o cunoaştere vastă a demersului marilor scolastici care l-au 
precedat şi îl cunoştea în mod remarcabil pe Aristotel. însă, chiar dacă putem sesiza 
anticipări ale anumitor teze ale lui Ockham la alţi filosofi, s-ar părea că originalita¬ 
tea lui este incontestabilă. Cu toate că filosofia lui Scotus a dat naştere unora dintre 


1 Tractatus de successivis, ed. Boehner, p. 29. 

2 Vezi E. Iserloh: Um die Echtheit des Centiloquium; Gregorianum, 30 (1949), 78-103. 

problemele lui Ockham şi cu toate că anumite păreri şi tendinţe ale lui Scotus au 
fost dezvoltate de Ockham, acesta din urmă a atacat în mod constant sistemul lui 
Scotus, mai cu seamă realismul său; astfel încât ockhamismul a fost mai curând o 
reacţie puternică la scotism decât o dezvoltare a lui. Fără îndoială că Ockham a fost 
influenţat de anumite teorii ale lui Durandus (cele despre relaţii, de pildă) şi ale lui 
Petrus Aureoli; însă măsura în care s-a exercitat o atare influenţă, aşa cum a fost ea, 
diminuează prea puţin originalitatea fundamentală a lui Ockham. Nu există niciun 
motiv acceptabil pentru a-i contesta renumele de iniţiator al mişcării terministe sau 
nominaliste. Şi nici nu există, cred, vreun motiv convingător pentru a -1 prezenta pe 
Ockham ca pe un simplu aristotelician (sau, dacă preferăm, ca pe un aşa-zis aristote- 
lician). El a încercat, de bună seamă, să doboare realismul scotist cu ajutorul logicii şi 
teoriei cunoaşterii aristotelice şi, afară de aceasta, a privit orice realism ca pe o perver¬ 
tire a adevăratului aristotelism; dar s-a străduit, de asemenea, şi să rectifice teoriile lui 
Aristotel care excludeau cu totul libertatea şi atotputernicia lui Dumnezeu. Ockham 
nu a fost un gânditor „original" în sensul că a inventat lucruri noi de dragul noutăţii, 
chiar dacă renumele său de critic destructiv ne-ar putea face să credem altminteri; 
însă a fost un gânditor original în sensul că a aprofundat problemele pe cont propriu 
şi şi-a elaborat soluţiile în mod temeinic şi sistematic. 

A fost ridicată şi discutată problema 1 referitoare la cele două părţi, mai mult sau 
mai puţin legate între ele, ale carierei literare a lui Ockham, iar dacă sunt cu adevărat 
două, s-a pus întrebarea în ce măsură acest fapt indică o dihotomie în caracterul şi 
interesele sale. Căci nu pare să fie prea mare legătură între activităţile lui Ockham 
de la Oxford, care ţineau strict de logică şi filosofie, şi activităţile lui polemice de la 
Miinchen. Ar putea părea că există o discrepanţă radicală între Ockham - logicianul 
rece şi filosoful academic, pe de o parte, şi Ockham - polemistul politic şi ecleziastic 
pasionat, pe de altă parte. Insă, o atare presupunere nu este necesară. Ockham a 
fost un gânditor independent, îndrăzneţ şi viguros, care a dovedit remarcabile apti¬ 
tudini critice; a susţinut anumite convingeri şi principii clare pe care era gata să le 
aplice într-un mod curajos, sistematic şi logic; iar diferenţa de ton dintre lucrările 
sale filosofice şi cele polemice se datorează mai degrabă unei diferenţe între dome¬ 
niile de aplicare a principiilor lui decât vreunei contradicţii ireconciliabile în caracte¬ 
rul omului. Nu încape îndoială că istoria lui personală şi circumstanţele ei au avut 
repercusiuni afective care au ieşit la iveală în scrierile sale polemice; dar tonul uneori 
emoţional al acestor scrieri nu poate ascunde faptul că ele sunt lucrarea aceleiaşi 


Vezi, de pildă, Georges de Lagarde (cf. Biblio g.), IV, pp. 63-66; V, pp. 7 şi urm. 

minţi viguroase, critice şi logice care a compus comentariul la Sentinţe. Cariera lui se 
desfăşoară în două faze, iar în cea de a doua iese la iveală o latură a lui Ockham care 
nu a avut ocazia să se manifeste în acelaşi fel în timpul primei faze; însă mi se pare o 
exagerare să sugerezi că Ockham-logicianul şi Ockham-politicianul erau personalităţi 
aproape diferite. Se poate spune mai degrabă că aceeaşi personalitate şi aceeaşi minte 
originală s-a manifestat în moduri diferite, potrivit circumstanţelor diferite ale vieţii 
sale şi problemelor diferite' cu care s-a confruntat. Nu ne-am putea aştepta ca sur¬ 
ghiunitul de la Miinchen să fi tratat problemele Bisericii şi statului, după ce i-a fost 
întreruptă cariera oxfordiană şi a fost excomunicat, exact în acelaşi fel în care a tratat 
problema universaliilor la Oxford; dar, pe de altă parte, nu ne-am putea aştepta ca 
filosoful exilat să uite de logică şi principiu şi să devină un simplu jurnalist polemic. 
Dacă am cunoaşte destul de bine caracterul şi temperamentul lui Ockham, aparentele 
discrepanţe dintre activităţile lui din cele două faze ar părea, cred, destul de fireşti. 
Din păcate, cunoaştem, de fapt, foarte puţin despre Ockham-omul. Acest lucru ne 
împiedică să afirmăm categoric că nu a fost o personalitate scindată sau dublă; însă 
pare mai rezonabil să încercăm să explicăm diferitele aspecte ale activităţii lui literare 
presupunând că nu a fost o personalitate scindată. Dacă se poate face acest lucru, 
atunci putem aplica propriul brici al lui Ockham ipotezei contrare. 

Aşa cum vom vedea, există diferite elemente sau linii ale gândirii lui Ockham. 
Există elementul „empirist", elementele raţionaliste şi logice, elementul teologic. Nu 
mi se pare foarte uşor de sintetizat toate elementele gândirii lui; dar poate că ar fi 
bine să remarcăm de îndată că una dintre preocupările principale ale lui Ockham ca 
filosof a fost să purifice teologia şi filosofia creştină de toate urmele necesitarismului 
grec, mai cu seamă de teoria esenţelor, care, după părerea lui, punea în pericol dog¬ 
mele creştine ale libertăţii şi atotputerniciei divine. Activitatea lui de logician şi atacul 
său împotriva tuturor formelor de realism în ceea ce priveşte universaliile pot fi, ast¬ 
fel, privite ca subordonate într-un anumit sens preocupărilor sale de teolog creştin. 
Acesta este un lucru care trebuie ţinut minte. Ockham a fost franciscan şi teolog: nu 
ar trebui interpretat ca şi cum ar fi fost un empirist radical modern. 

Ockham şi metafizica esenţelor - Petru din Spania şi logica 
terministă - Logica lui Ockham şi teoria universaliilor - Ştiinţa reală 
şi ştiinţa raţională - Adevăruri necesare şi demonstraţie 


i. La sfârşitul capitolului precedent, am amintit de preocuparea lui Ockham ca teolog 
pentru dogmele creştine ale atotputerniciei şi libertăţii divine. El credea că aceste 
dogme nu pot fi apărate fără a elimina metafizica esenţelor, care fusese introdusă în 
teologia şi filosofia creştină din surse greceşti. în filosofia Sfântului Augustin şi în 
filosofiile gânditorilor de frunte ai veacului al XlII-lea, teoria ideilor divine jucase un 
rol important. Platon postulase formele sau „ideile" eterne, pe care le privea, foarte 
probabil, ca fiind diferite de Dumnezeu, dar care serveau ca modele sau tipare după 
care Dumnezeu a alcătuit lumea în structura ei inteligibilă; iar mai târziu, filoso¬ 
fii greci de tradiţie platoniciană au situat aceste forme exemplare în mintea divină. 
Filosofii creştini au mers mai departe, utilizând şi adaptând această teorie la explicaţia 
pe care o dădeau ei modului în care Dumnezeu, în chip liber, a creat lumea. A socoti 
creaţia un act liber şi inteligent al lui Dumnezeu duce la postularea în Dumnezeu a 
unui tipar sau model intelectual, ca să zicem aşa, al creaţiei. Teoria a fost, desigur, 
mereu îmbunătăţită; iar Sfântul Toma s-a străduit să arate că ideile din Dumnezeu nu 
sunt cu adevărat diferite de esenţa divină. Noi nu putem să nu folosim un limbaj din 
care reiese că ar fi diferite; dar, de fapt, ele sunt ontologic identice cu esenţa divină, 
fiind pur şi simplu esenţa divină cunoscută de Dumnezeu ca fiind imitabilă în exte¬ 
rior (adică de către creaturi) în diferite feluri. Aceasta a fost o doctrină comună în Evul 
Mediu, până în veacul al XlII-lea inclusiv, fiind socotită necesară în explicarea creaţiei 
şi în distingerea acesteia de o producere pur spontană. Platon postulase formele uni¬ 
versale subzistente; însă deşi gânditorii creştini, extinzând credinţa lor în providenţa 
divină la indivizi, acceptau idei ale indivizilor în Dumnezeu, ei au păstrat noţiunea 
platoniciană originară a ideilor universale. Dumnezeu îl creează pe om, bunăoară, 
potrivit ideii Sale universale de natură umană. De aici reiese că legea morală naturală 
nu este ceva pur arbitrar, determinat în mod capricios de voinţa divină: dată fiind 
ideea de natură umană, rezultă firesc ideea de lege morală naturală. 

Corelativă teoriei ideilor universale din Dumnezeu este acceptarea unei anumite 
forme de realism în explicarea propriilor noastre idei universale. într-adevăr, cea din¬ 
tâi nu ar fi fost niciodată susţinută fără cea din urmă; căci dacă un cuvânt care desem¬ 
nează o clasă, precum aceea de „om", ar fi lipsit de orice referinţă obiectivă şi dacă 
nu ar exista ceva precum natura umană, nu ar exista niciun motiv de a i se atribui lui 
Dumnezeu o idee universală de om, adică o idee de natură umană. In cel de-al doilea 
volum al acestei lucrări s-a făcut o relatare a modului în care a decurs controversa 
privitoare la universalii în Evul Mediu, până la vremea lui d’Aquino; şi s-a arătat acolo 
cum a fost în cele din urmă respinsă de Abelard acea formă medievală timpurie de 
ultrarealism. Faptul că există numai indivizi a ajuns să fie general acceptat. în acelaşi 
timp, realiştii moderaţi, ca d’Aquino, au crezut cu siguranţă în obiectivitatea speciilor 
şi naturilor reale. Dacă X şi Y sunt doi oameni, de pildă, ei nu posedă aceeaşi natură 
individuală; dar cu toate acestea, fiecare posedă propria lui natură sau esenţă umană, 
iar cele două naturi sunt similare, fiecare natură fiind, ca să spunem aşa, o imitaţie 
finită a ideii divine de natură umană. Duns Scotus a mers mai departe în direcţia 
realistă, găsind o distincţie obiectivă formală între natura umană a lui X şi X-itatea 
lui X şi între natura umană a lui Y şi Y-itatea lui Y. Totuşi, chiar dacă a vorbit despre 
o „natură comună", nu a vrut să spună că adevărata natură a lui X este în mod indivi¬ 
dual aceeaşi cu adevărata natură a lui Y. 

William din Ockham a atacat prima parte a metafizicii esenţelor. Era, ce-i drept, 
dispus să păstreze o parte din limbajul teoriei ideilor divine, fapt ce s-a datorat, fără 
îndoială, în mare măsură respectului pe care îl purta Sfântului Augustin şi tradiţiei; 
însă a golit teoria de conţinutul ei anterior. A socotit că teoria implică o limitare a 
libertăţii şi atotputerniciei divine, ca şi cum Dumnezeu ar fi guvernat, aşa zicând, şi 
mărginit în actul Său creator de către ideile sau esenţele eterne. Mai mult, după cum 
vom vedea mai târziu, a considerat că legătura tradiţională dintre legea morală şi teo¬ 
ria ideilor divine constituia un afront adus libertăţii divine: legea morală depinde în 
mod fundamental, potrivit lui Ockham, de voinţa şi alegerea divină. Cu alte cuvinte, 
pentru Ockham există pe de o parte Dumnezeu, liber şi atotputernic, iar pe de altă 
parte creaturile, cu totul contingente şi dependente. E adevărat, toţi gânditorii creştini 
ortodocşi ai Evului Mediu gândeau la fel; însă important este că, după părerea lui 
Ockham, metafizica esenţelor era o invenţie non-creştină care nu-şi avea locul în teo¬ 
logia şi filosofia creştină. In ce priveşte cealaltă parte a metafizicii esenţelor, Ockham 
a atacat cu hotărâre toate formele de „realism", mai cu seamă pe aceea a lui Scotus, 
şi a folosit logica terministă în acest atac; dar, aşa cum vom vedea, viziunea sa despre 
universalii nu a fost chiar atât de revoluţionară pe cât se crede uneori. 

Mă voi referi mai târziu la răspunsul lui Ockham la întrebarea: în ce sens este 
legitim să vorbim despre idei în Dumnezeu ?; deocamdată îmi propun să schiţez teo¬ 
ria sa logică şi discuţia lui referitoare la problema universaliilor. Trebuie să ne amin¬ 
tim însă că Ockham a fost un logician înzestrat şi pătrunzător, iubitor de simplitate 
şi claritate. Din ceea ce am spus despre preocupările sale teologice nu trebuie înţeles 
că cercetările sale de logică erau pur şi simplu „apologetice": nu încercam să sugerez 
că logica lui Ockham poate fi dată la o parte, ca fiind inspirată de motive interesate 
şi extrinseci. Mai curând trebuie spus că, având în vedere unele reprezentări despre 
Ockham, se cuvine să ţinem minte faptul că el a fost într-adevăr teolog şi că a avut 
preocupări teologice: amintindu-ne acest lucru, vom putea dobândi o imagine mai 
unitară a activităţii lui intelectuale decât ar fi cu putinţă altminteri. 

2. Spuneam că Ockham „a folosit logica terministă". Nu era o afirmaţie tendenţi¬ 
oasă, dar era menită să indice faptul că Ockham nu a fost inventatorul logicii termi- 
niste. Şi aş dori să fac, pe scurt, câteva observaţii despre evoluţia acesteia înainte de a 
schiţa propriile teorii logice ale lui Ockham. 

în secolul al XlII-lea au apărut, în chip firesc, diverse comentarii asupra logicii 
aristotelice, precum şi felurite manuale şi tratate de logică. Dintre autorii englezi 
poate fi menţionat William din Shyreswood (m. 1249), care a compus Introductiones 
ad logicam, iar dintre autorii francezi pot fi menţionaţi Lambert din Auxerre şi Nicolas 
din Paris. însă cea mai populară şi mai influentă lucrare de logică a fost Summulat 
logicales a lui Petru din Spania, care s-a născut la Lisabona, a predat la Paris şi a deve¬ 
nit mai târziu papa Ioan al XXI-lea. A murit în 1277. La începutul acestei lucrări citim 
că „dialectica este arta artelor şi ştiinţa ştiinţelor", care deschide calea către cunoaş¬ 
terea principiilor tuturor metodelor 1 . O afirmaţie asemănătoare despre importanţa 
fundamentală a dialecticii a fost făcută de Lambert din Auxerre. Petru din Spania 
merge mai departe, spunând că dialectica nu se poate desfăşura decât prin interme¬ 
diul limbii, iar limba presupune folosirea cuvintelor. Trebuie să începem, aşadar, 
prin a lua în considerare cuvântul, întâi ca entitate fizică, iar în al doilea rând ca ter¬ 
men semnificant. Acest accent pus asupra limbii era caracteristic pentru logicienii şi 
gramaticienii Facultăţii de Arte. 

Când Petru din Spania sublinia importanţa dialecticii, el înţelegea prin „dialec¬ 
tică" arta raţionamentului probabil; iar având în vedere faptul că alţi logicieni de secol 
XIII împărtăşeau această tendinţă de a se concentra asupra raţionamentului probabil, 
spre deosebire de ştiinţa bazată pe demonstraţie, pe de o parte, şi de raţionamentul 

sofistic, pe de alta, suntem tentaţi să vedem în lucrările lor sursa accentului pe care 
îl pune veacul al XlV-lea pe argumentele probabile. Fără îndoială că s-ar putea să fi 
existat o legătură; dar trebuie să ne amintim că un gânditor ca Petru din Spania nu 
a abandonat ideea că prin argumente metafizice se poate obţine certitudinea. Cu alte 
cuvinte, Ockham a fost influenţat, fără îndoială, de accentul pus de logicienii anteriori 
pe raţionamentul dialectic sau silogistic, care duce la concluzii probabile; dar aceasta 
nu înseamnă că putem atribui predecesorilor lui paternitatea propriei lui tendinţe de 
a socoti argumentele din filosofie, spre deosebire de cele din logică, drept argumente 
mai curând probabile decât demonstrative. 

O serie de tratate din Summulae logicales a lui Petru din Spania se ocupă de logica 
aristotelică; altele se ocupă însă de „logica modernă" sau de logica termenilor. Astfel, 
în tratatul intitulat De suppositionibus, el face distincţia între significatio şi suppositio 
ale termenilor. Cea dintâi dintre aceste două funcţii ale unui termen constă în rela¬ 
ţia unui semn cu lucrul semnificat. Astfel, în limba engleză termenul „man" este 
un semn, iar în limba franceză termenul „homme" are aceeaşi funcţie-semn. Dar 
în propoziţia „the man is running", termenul „man", care posedă deja significatio, 
dobândeşte funcţia de a sta pentru ( supponere pro) un anumit om, în vreme ce în 
propoziţia „man dies", stă pentru toţi oamenii. Prin urmare, spune Petru, trebuie 
să facem distincţie între significatio şi suppositio, în măsura în care cea din urmă o 
presupune pe cea dintâi. 

Ei bine, această logică a termenilor, cu doctrina ei despre semne şi despre modul 
în care ele „stau pentru", l-a influenţat, neîndoielnic, pe William din Ockham, care 
a luat de la predecesorii săi o bună parte din ceea ce s-ar putea numi echipamentul 
său tehnic. însă nu rezultă, desigur, că Ockham nu a dezvoltat considerabil logica 
terministă. Nu rezultă nici că opiniile filosofice ale lui Ockham şi modul în care a 
folosit logica terministă au fost împrumutate de la un gânditor ca Petru din Spania. 
Dimpotrivă, Petru a fost un conservator în filosofie şi a fost foarte departe de orice 
tendinţă de a anticipa „nominalismul" lui Ockham. A găsi antecedentele logicii ter- 
ministe în secolul al Xltl-lea nu este totuna cu a încerca să împingi înapoi, înspre acel 
secol, întreaga filosofie ockhamistă: o asemenea încercare ar fi zadarnică. 

Teoria despre suppositio a fost însă numai una dintre trăsăturile logicii de secol 
XIV. Am amintit-o în mod special aici din pricina felului în care a folosit-o Ockham în 
discuţia sa referitoare la teoria universaliilor. însă în orice istorie a logicii medievale 
ar trebui să prevaleze teoria consecinţelor sau a operaţiilor deductive dintre propo- 



CAPITOLUL IV - OCKHAM (2) 


ziţii. în lucrarea sa Summa logicae 1 , Ockham discută acest subiect după ce tratează, 
pe rând, despre termeni, propoziţii şi silogisme. Dar în De puritate artis logicae 2 a lui 
Walter Burleigh, teoriei consecinţelor i se acordă însemnătate maximă, iar observa¬ 
ţiile autorului asupra silogisticii alcătuiesc un fel de apendice al acesteia. Mai mult, 
Albert de Saxonia tratează silogistica, în a sa Perutilis Logica, drept parte a teoriei gene¬ 
rale a consecinţelor, cu toate că, urmându -1 pe Ockham, îşi începe tratatul cu con¬ 
sideraţii asupra termenilor. Importanţa acestei dezvoltări a teoriei consecinţelor în 
secolul al XlV-lea este mărturia pe care o aduce acest veac pentru faptul că logica este 
concepută, din ce în ce mai mult, ca având un caracter formal. Căci această trăsătură a 
logicii medievale ulterioare dezvăluie o afinitate, care a rămas multă vreme neluată în 
seamă sau chiar nebănuită, între logica medievală şi cea modernă. Cercetarea istoriei 
logicii medievale nu a ajuns, ce-i drept, la punctul la care să devină cu putinţă o dare 
de seamă adecvată despre acest subiect. însă în mica lucrare a Părintelui Boehner, 
Mediaeval Logic, menţionată în Bibliografie, sunt indicate şi alte rânduri asupra cărora 
se poate reflecta şi cerceta. Iar cititorul este trimis la această lucrare pentru mai multe 
informaţii. 

3. Revin acum la logica lui Ockham, acordând o atenţie specială atacului său împo¬ 
triva tuturor teoriilor realiste ale universaliilor. Ceea ce s-a spus în secţiunea anteri¬ 
oară va fi de ajuns pentru a arăta că a-i atribui lui Ockham diverşi termeni şi noţiuni 
de logică nu presupune neapărat că el este şi inventatorul acestora. 

(i) Există diferite tipuri de tenneni, deosebite, în mod tradiţional, unul de altul. De 
pildă, unii termeni se referă în mod direct la o anumită realitate şi au un sens chiar 
şi atunci când sunt de sine stătători. Aceşti termeni („unt", de exemplu) se numesc 
termeni categorematici. Alţi termeni însă, precum „niciun" şi „orice", dobândesc 
o referinţă clară numai atunci când se află în relaţie cu termeni categorematici, ca 
în expresiile „niciun om" sau „orice casă". Aceştia se numesc termeni sincategore- 
matici. Mai mult, unii termeni sunt absoluţi, în sensul că semnifică un lucru fără 
referire la niciun alt lucru, în vreme ce alţi termeni se numesc termeni conotativi, 
întrucât, precum „fiu" sau „tată", ei semnifică un obiect considerat numai în relaţie 
cu un alt lucru. 

(ii) Dacă luăm în considerare cuvântul „om", vom recunoaşte că este un semn 
convenţional: semnifică ceva sau are un sens, dar faptul că un cuvânt anume are un 
sens anume sau că exercită o anumită funcţie-semn este o chestiune convenţională. 


1 Editată de P. Boehner, O.F.M. The Franciscan Institute, St. Bonaventure, N.Y., şi E. Nauwe- 
laerts, Louvain. Pars prima, 1951. 

2 Editată de P. Boehner, O.F.M. Ibid., 1951. 

E limpede că lucrurile stau astfel dacă ne aducem aminte că în alte limbi „homme" 
şi „homo“ sunt folosite cu acelaşi sens. De bună seamă, gramaticianul poate discuta 
despre cuvinte ca simple cuvinte; dar adevăratul material al argumentării nu este 
semnul convenţional, ci acela natural. Semnul natural este conceptul. Fie că sun¬ 
tem englezi şi folosim cuvântul „man“, fie că suntem francezi şi folosim cuvântul 
„homme", conceptul sau semnificaţia logică a termenului este aceeaşi. Cuvintele 
sunt diferite, dar sensul lor este acelaşi. Ockham a deosebit, prin urmare, atât cuvân¬ 
tul rostit ( terminus prolatus), cât şi cuvântul scris ( terminus scriptus) de concept (ter¬ 
minus conceptus sau intentio animae), adică de termenul considerat după sensul sau 
semnificaţia sa logică. 

Ockham a numit conceptul - sau terminus conceptus - „semn natural", întrucât 
credea că perceperea directă a oricărui lucru produce în mod natural în mintea umană 
un concept al acelui lucru. Atât fiarele, cât şi oamenii emit anumite sunete ca reacţie 
naturală la un stimul; iar aceste sunete sunt semne naturale. însă „fiarele şi oamenii 
emit sunete de acest fel numai pentru a semnifica anumite sentimente sau anumite 
accidente prezente în ele însele", în vreme ce intelectul „poate da la iveală calităţi care 
să semnifice orice fel de lucru în mod natural" 1 . A percepe o vacă duce la formarea 
aceleiaşi idei sau a aceluiaşi „semn natural" (terminus conceptus) în mintea englezului 
şi în cea a francezului, chiar dacă cel dintâi va exprima acest concept, în vorbă sau în 
scris, prin mijlocirea unui anumit semn convenţional, „cow", pe când cel de-al doilea 
îl va exprima prin mijlocirea unui alt semn convenţional, „vache". Acest mod de a 
trata semnele a adus o îmbunătăţire faţă de acela al lui Petru din Spania, care nu pare 
a da suficientă recunoaştere explicită identităţii semnificaţiei logice ce poate fi ataşată 
cuvintelor corespunzătoare din diferite limbi. 

Anticipând puţin, se poate semnala că atunci când Ockham este numit „nomina¬ 
list", nu se înţelege prin asta, sau nu ar trebui să se înţeleagă, că el a atribuit universa¬ 
litate cuvintelor considerate întocmai ca termini prolati sau scripti, adică termenilor ca 
semne convenţionale: semnul natural, terminus conceptus, era cel la care se gândea el. 

(iii) Termenii sunt elemente ale propoziţiilor, termenul raportându-se la propozi¬ 
ţie ca incomplexum la complexum ; şi numai în propoziţie dobândeşte un termen func¬ 
ţia de „a sta pentru" ( suppositio ). De exemplu, în afirmaţia „omul aleargă", termenul 
„om" stă pentru un individ anume. în acest caz, avem de a face cu o suppositio perso- 
nalis. însă în afirmaţia „omul este o specie", termenul „om“ stă pentru toţi oamenii. 
Aceasta este suppositio simplex. în sfârşit, în afirmaţia „Om este un substantiv", este 


i Seni., 2 , 8, Q. 

vorba despre cuvântul însuşi. Aceasta este suppositio materialis. Luat în sine, termenul 
„om“ poate exercita oricare dintre aceste funcţii; dar numai într-o propoziţie capătă el 
cu adevărat un tip anume de funcţie dintre cele discutate. Suppositio este, aşadar, „o 
proprietate ce aparţine unui termen, dar numai într-o propoziţie" 1 . 

(iv) în afirmaţia „omul este muritor", termenul „om", care este, aşa cum am văzut, 
un semn, stă pentru lucruri, adică oameni, care nu sunt ele însele semne. Este, prin 
urmare, un termen de „intenţie primă" ( primae intentionis). însă în afirmaţia „speci¬ 
ile sunt subdiviziuni ale genurilor", termenul „speciile" nu stă în mod direct pentru 
lucruri care nu sunt ele însele semne: stă pentru nume de clase, precum „om", „cal", 
„câine", care sunt ele însele semne. Termenul „specie" este, prin urmare, un ter¬ 
men de intenţie secundă (secundae intentionis ). Cu alte cuvinte, termenii de intenţie 
secundă stau pentru termeni de intenţie primă şi sunt predicaţi despre ei, ca atunci 
când se spune că „omul" şi „calul" sunt specii. 

în sensul larg al „intenţiei prime", termenii sincategorematici pot fi numiţi inten¬ 
ţii prime. Luaţi în sine, ei nu semnifică lucruri; dar îmbinaţi cu alţi termeni, ei fac 
ca acei termeni să stea pentru lucruri intr-un mod bine definit. De pildă, termenul 
„orice" nu poate sta, prin el însuşi, pentru lucruri bine definite; dar calificând ter¬ 
menul „om" în propoziţia „orice om este muritor", el face ca termenul „om" să stea 
pentru o serie de lucruri bine definită. în sensul strict al „intenţiei prime" însă, un 
termen de intenţie primă este un „termen extrem" într-o propoziţie, adică unul care 
stă pentru un lucru care nu este semn, sau pentru lucruri care nu sunt semne. în 
propoziţia „arsenicul este otrăvitor", termenul „arsenic" este deopotrivă un „termen 
extrem" şi unul care, în propoziţie, stă pentru ceva care nu este el însuşi semn. Un 
termen de intenţie secundă, înţeles în sens strict, va fi astfel un termen care semni¬ 
fică, în chip firesc, intenţii prime şi care poate să stea pentru ele într-o propoziţie. 
„Gen", „specie" şi „diferenţă" sunt exemple de termeni de intenţie secundă 2 . 

(v) Răspunsul lui Ockham la problema universaliilor a fost, de fapt, deja indi¬ 
cat : universaliile sunt termeni (termini concepti) care semnifică lucruri individuale şi 
care stau pentru ele în propoziţii. Nu există decât lucruri individuale; şi prin însuşi 
faptul că un lucru există, el este individual. Nu există şi nu pot exista universalii. A 
afirma existenţa extramentală a universaliilor înseamnă a comite nebunia de a afirma 
o contradicţie; căci dacă universalul există, el trebuie să fie individual. Iar faptul că 
nu există nicio realitate comună în acelaşi timp în doi membri ai unei specii poate fi 


1 Summa totius logicae, I, 63. 

2 Quodlibet, 4,19. 

arătat în câteva moduri. De pildă, dacă Dumnezeu ar fi creat un om din nimic, acest 
fapt nu l-ar afecta pe niciun alt om în ceea ce priveşte esenţa lui. Altfel spus, un lucru 
individual poate fi nimicit fără nimicirea sau distrugerea unui alt lucru individual: 
„U n om poate fi nimicit de Dumnezeu fără ca vreun alt om să fie nimicit sau dis¬ 
trus. Aşadar, nu există nimic comun amândurora, pentru că (dacă ar fi existat) ar fi 
fost nimicit şi, prin urmare, niciun alt om nu şi-ar păstra natura sa esenţială" 1 . în ce 
priveşte opinia lui Scotus că există o distincţie formală între natura comună şi indi¬ 
vidualitate, este adevărat că el „i-a întrecut pe alţii în subtilitatea judecăţii" 2 ; dar dacă 
pretinsa distincţie este una obiectivă şi nu una pur mentală, ea trebuie să fie reală. 
Opinia lui Scotus este astfel supusă aceloraşi dificultăţi pe care le întâmpinaseră şi 
teoriile mai vechi ale realismului. 

Dacă un concept universal este o calitate distinctă de actul intelectului sau dacă 
este acest act însuşi, e doar o chestiune de importanţă secundă: ceea ce este impor¬ 
tant e că „niciun universal nu este ceva care există în vreun fel în afara sufletului; dar 
orice este predicabil despre multe lucruri este prin natura lui în minte, fie în mod 
subiectiv, fie obiectiv; şi niciun universal nu aparţine esenţei sau quiddităţii niciunei 
substanţe, oricare ar fi ea" 3 . Ockham nu pare să fi acordat prea mare însemnătate 
întrebării dacă, de fapt, conceptul universal este un accident distinct de intelectul ca 
atare sau dacă este pur şi simplu intelectul însuşi în activitatea sa: a fost mai preocu¬ 
pat de analiza sensului termenilor şi propoziţiilor decât de chestiuni psihologice. Dar 
este destul de limpede că nu credea că universalul există în suflet altminteri decât ca 
act al înţelegerii. Existenţa universalului constă intr-un act al înţelegerii, şi el există 
numai în acest fel. îşi datorează existenţa doar intelectului: nu există nicio realitate 
universală corespunzătoare conceptului. Nu este totuşi o ficţiune, în sensul că nu ar 
reprezenta nimic real: reprezintă lucrurile reale individuale, chiar dacă nu reprezintă 
niciun lucru universal. Este, pe scurt, un mod de a concepe sau de a cunoaşte lucruri 
individuale. 

(vi) Poate că Ockham sugerează uneori că universalul este o imagine confuză sau 
indistinctă a unor lucruri individuale distincte; însă nu l-a interesat să identifice con¬ 
ceptul universal cu imaginea sau fantasma. El a pus mereu accentul pe faptul că nu 
e nevoie să fie postulat niciun alt factor în afară de minte şi de lucrurile individuale 
pentru a explica universalul. Conceptul universal ia naştere numai întrucât există 
diferite grade de asemănare între lucrurile individuale. Socrate şi Platon se aseamănă 


1 i Sent., 2, 4, D. 

2 Ibid., 2, 6, B. 

3 Ibid., 2, 8, Q. 



CAPITOLUL IV - OCKHAM (2) 


mai mult unul cu celălalt decât oricare dintre ei cu un măgar; iar acest fapt care ţine 
de experienţă se reflectă în formarea conceptului specific de om. însă trebuie să fim 
atenţi la ce spunem. Nu ar trebui să spunem că „Platon şi Socrate îşi corespund (par¬ 
ticipă) în ceva sau în anumite lucruri, ci că îşi corespund (sunt la fel) prin anumite 
lucruri, adică prin ei înşişi, şi că Socrate îi corespunde lui (convenit cum) Platon nu 
în ceva, ci prin ceva, şi anume prin el însuşi"'. Cu alte cuvinte, nu există nicio natură 
comună lui Socrate şi lui Platon, în care ei să se întâlnească, la care ei să participe sau 
prin care să-şi corespundă; dar natura care este Socrate şi natura care este Platon sunt 
la fel. Fundamentul conceptelor generice se poate explica în mod asemănător. 

(vii) Ne putem întreba pe bună dreptate prin ce se deosebeşte acest conceptualism 
de poziţia Sfântului Toma. La urma urmei, când Ockham spune că ideea conform 
căreia există lucruri universale corespunzătoare termenilor universali este absurdă şi 
distrugătoare pentru întreaga filosofie a lui Aristotel şi pentru toată ştiinţa 2 , Sfântul 
Toma ar fi de acord cu el. Iar opinia Sfântului Toma a fost cu siguranţă aceea că în 
vreme ce naturile oamenilor, de pildă, sunt la fel, nu există nicio natură comună con¬ 
siderată ca lucru la care participă toţi indivizii umani. Dar trebuie să ne amintim că 
Sfântul Toma a dat asemănării naturilor o explicaţie metafizică, întrucât el susţinea 
că Dumnezeu creează lucruri care aparţin aceleiaşi specii, adică lucruri cu naturi ase¬ 
mănătoare, potrivit unei idei de natură umană din mintea divină. Ockham a renunţat 
însă la această teorie a ideilor divine. Urmarea a fost că, pentru el, asemănările care 
dau naştere conceptelor universale sunt pur şi simplu asemănări de fapt, ca să zicem 
aşa: nu există niciun motiv metafizic pentru aceste asemănări în afară de alegerea 
divină, care nu depinde de nicio idee divină. Cu alte cuvinte, deşi Sfântul Toma şi 
William din Ockham au fost, în chip fundamental, de acord în a tăgădui că există 
vreun universale in re, cel dintâi a îmbinat respingerea ultrarealismului cu doctrina 
augustiniană despre universale ante rem, pe când cel de-al doilea nu a facut-o 3 . 

O altă diferenţă, mai puţin importantă, priveşte modul de a vorbi despre concep¬ 
tele universale. Ockham susţinea, aşa cum am văzut, că un concept universal este un 
act al înţelegerii. „Afirm că intenţia primă, la fel ca intenţia secundă, este cu adevărat 
un act al înţelegerii, căci orice este dobândit prin ficţiune poate fi dobândit prin act." 4 
Ockham pare a se referi la teoria lui Petrus Aureoli, potrivit căreia conceptul, care 


’ 1 Sent., 2, 6, E E. Respondeo quod conveniunt (Socrates et Plato) aliquibus, quia seipsis, et quod 

Socrates convenit cum Platone non in aliquo sed aliquo, quia seipso. 

2 Expositio aurea, 3, 2, 90, R. 

5 Vezi voi. II. 

4 Quodlibet, 4,19. 

este obiectul aşa cum apare el minţii, este o „ficţiune". Ockham preferă să spună că, 
de fapt, conceptul este pur şi simplu actul înţelegerii. „Intenţia primă este un act al 
înţelegerii ce semnifică lucruri care nu sunt semne. Intenţia secundă este actul ce 
semnifică intenţii prime." 1 Iar Ockham continuă spunând că atât intenţiile prime, 
cât şi cele secunde sunt cu adevărat entităţi reale şi că sunt cu adevărat calităţi care 
există în mod subiectiv în suflet. Faptul că sunt entităţi reale, de vreme ce sunt acte 
ale înţelegerii, este limpede; dar pare mai curând straniu, poate, să afli că Ockham 
le numeşte calităţi. Cu toate acestea, dacă trebuie să credem că e consecvent în ceea 
ce spune în diferite situaţii, nu putem presupune că pentru el conceptele universale 
sunt calităţi într-adevăr distincte de actele înţelegerii. „Tot ceea ce este explicat prin 
postularea a ceva distinct de actul înţelegerii poate fi explicat fără a postula un aseme¬ 
nea lucru distinct." 2 3 Cu alte cuvinte, Ockham se mulţumeşte să vorbească, pur şi sim¬ 
plu, despre actul înţelegerii; şi aplică principiul economiei pentru a scăpa de appara- 
tus- ul abstragerii de species intelligibiles. însă deşi există, neîndoielnic, o diferenţă între 
teoria lui d’Aquino şi cea a lui Ockham în această privinţă, trebuie să ne amintim că 
d’Aquino a subliniat cu tărie că species intelligibilis nu este obiectul cunoaşterii: este id 
quo intelligitur, iar nu id quod intelligituA 

4. Ne aflăm acum în situaţia de a reflecta, pe scurt, asupra teoriei lui Ockham 
despre ştiinţă. El împarte ştiinţa în două tipuri principale, ştiinţa reală şi ştiinţa raţio¬ 
nală. Cea dintâi (scientia realis) se ocupă cu lucrurile reale, într-un sens pe care îl vom 
discuta de îndată, pe când cea de a doua ( scientia rationalis) se ocupă cu termenii care 
nu stau în mod direct pentru lucruri reale. Astfel, logica, având de a face cu termeni 
de intenţie secundă, ca „specie" şi „gen", este o ştiinţă raţională. Este important să 
se păstreze distincţia dintre aceste două tipuri de ştiinţă: altminteri, conceptele sau 
termenii se vor confunda cu lucrurile. De pildă, dacă nu ne dăm seama că intenţia pe 
care a avut-o Aris totel în Categorii a fost aceea de a trata despre cuvinte şi concepte, iar 
nu despre lucruri, îl vom interpreta într-un sens cu totul străin de gândirea lui. Logica 
se ocupă cu termeni de intenţie secundă, care nu pot exista sine ratione, adică fără 
activitatea minţii; are de a face, prin urmare, cu „născociri" mentale. Am spus mai 
devreme că lui Ockham nu-i prea plăcea să vorbească despre conceptele universale ca 
despre ficţiuni sau entităţi fictive; dar ceea ce aveam atunci în minte era că Ockham 
s-a împotrivit implicaţiei că ceea ce ştim prin intermediul unui concept universal este 
o ficţiune, şi nu un lucru real. Era cât pe ce să vorbească despre termenii de intenţie 


1 Quodlibet, 4, 19. 

2 Summa totius logicele, 1,12. 

3 Cf. S.T., 1, 76, 2, ad 4; 1, 85, 2. 

secundă, care intră în alcătuirea propoziţiilor logicii, ca despre nişte „născociri", pen¬ 
tru că aceşti termeni nu se referă în mod direct la lucruri reale. însă logica, o ştiinţă 
raţională, presupune ştiinţa reală; căci termenii de intenţie secundă presupun ter¬ 
meni de intenţie primă. 

Ştiinţa reală se ocupă cu lucrurile, şi anume cu lucrurile individuale. însă Ockham 
spune, de asemenea, că „ştiinţa reală nu este întotdeauna despre lucruri ca obiecte care 
sunt cunoscute în mod direct"'. Aceasta ar putea părea o contradicţie; dar Ockham 
merge mai departe, explicând că orice ştiinţă, fie ea reală sau raţională, este numai 
una a propoziţiilor 1 2 . Cu alte cuvinte, când spune că ştiinţa reală se ocupă cu lucrurile, 
Ockham nu vrea să nege doctrina lui Aristotel potrivit căreia ştiinţa este a universalu¬ 
lui ; dar este hotărât să susţină cealaltă doctrină aristotelică, ce spune că există numai 
indivizi. Ştiinţa reală se ocupă, aşadar, cu propoziţiile universale; şi dă ca exemple 
de asemenea propoziţii: „omul este capabil să râdă" şi „orice om poate fi instruit"; 
însă termenii universali stau pentru lucruri individuale, şi nu pentru realităţi uni¬ 
versale care există extramental. Dacă Ockham spune, prin urmare, că ştiinţa reală se 
ocupă cu lucruri individuale prin intermediul termenilor (mediantibus terminis), el 
nu vrea să spună prin aceasta că ştiinţa reală nu are legătură cu existentele reale care 
sunt lucruri individuale. Ştiinţa se ocupă cu adevărul sau falsitatea propoziţiilor; dar 
a spune că o propoziţie a ştiinţei reale este adevărată înseamnă a spune că se verifică 
în cazul tuturor acelor lucruri individuale ale căror semne naturale sunt termenii 
propoziţiilor. Diferenţa dintre ştiinţa reală şi cea raţională constă în faptul că „părţile, 
adică termenii propoziţiilor cunoscute prin ştiinţa reală stau pentru lucruri, ceea ce 
nu este cazul cu termenii propoziţiilor cunoscute prin ştiinţa raţională, căci aceşti 
termeni stau pentru alţi termeni". 3 

5. Insistenţa lui Ockham asupra lucrurilor individuale ca singurele existente nu 
implică, prin urmare, respingerea ştiinţei considerate drept cunoaştere a propoziţiilor 
universale. El nu respinge nici ideile aristotelice despre principiile nedemonstrabile 
şi despre demonstraţie. în ce le priveşte pe cele dintâi, un principiu poate fi nedemon¬ 
strabil în sensul că mintea nu poate decât să aprobe propoziţia odată ce pricepe înţele¬ 
sul termenilor, sau poate fi nedemonstrabil în sensul că este cunoscut în mod evident 
numai prin experienţă. „Anumite principii prime nu sunt cunoscute prin ele însele 
(per se nota sau analitice), ci sunt cunoscute numai prin experienţă, ca în cazul propo- 


1 1 Sent., 2, 4, M. 

2 Ibid. 

î 1 Sent., 2, 4, O. 

ziţiei «orice căldură produce calefacţie»" 1 . în ceea ce priveşte demonstraţia, Ockham 
acceptă definiţia aristotelică a demonstraţiei ca silogism care produce cunoaştere; dar 
merge mai departe, analizând diferitele sensuri ale lui „a şti" ( scire ). Poate să însemne 
înţelegerea evidentă a adevărului; iar în acest sens chiar şi faptele contingente, cum 
ar fi faptul că acum şed, pot fi cunoscute. Sau poate însemna înţelegerea evidentă a 
adevărurilor necesare, spre deosebire de cele contingente. Ori, în al treilea rând, poate 
să însemne „înţelegerea unui singur adevăr necesar prin înţelegerea evidentă a două 
adevăruri necesare;[...] şi acesta este sensul în care e înţeles «a şti» în definiţia mai 
sus menţionată" 2 . 

Din această insistenţă asupra adevărurilor necesare nu trebuie dedus faptul că 
pentru Ockham nu poate exista cunoaştere ştiinţifică a lucrurilor contingente. El nu 
credea, ce-i drept, că o propoziţie afirmativă şi asertorică despre lucruri contingente 
şi referitoare la timpul prezent (adică în raport cu vorbitorul) poate fi un adevăr nece¬ 
sar ; dar susţinea că propoziţiile afirmative şi asertorice care cuprind termeni ce stau 
pentru lucruri contingente pot fi necesare, dacă sunt sau pot fi considerate echiva¬ 
lente cu propoziţii negative sau ipotetice referitoare la posibilitate 3 . Cu alte cuvinte, 
Ockham considera propoziţiile necesare care cuprind termeni ce stau pentru lucruri 
contingente ca fiind echivalente cu propoziţiile ipotetice, în sensul că sunt adevărate 
pentru fiecare lucru pentru care stă termenul-subiect în momentul existenţei acelui 
lucru. Astfel, propoziţia „orice X este Y" (unde X stă pentru lucruri contingente, iar 
Y pentru posedarea unei proprietăţi) este necesară dacă este socotită echivalentă cu 
„dacă există X, atunci el este Y" sau cu „dacă e adevărat să se spună despre un lucru 
că este X, e, de asemenea, adevărat să se spună că este Y“. 

Demonstraţia este, pentru Ockham, demonstrarea atributelor unui subiect, şi 
nu a existenţei subiectului. Nu putem demonstra, de pildă, că există un anumit tip 
de plantă; dar am putea fi în stare să demonstrăm propoziţia care spune că are o 
anumită proprietate. E adevărat că putem cunoaşte prin experienţă că are această 
proprietate, dar dacă ştim acest fapt numai din experienţă, nu cunoaştem „motivul" 
acestui fapt. Dacă putem însă arăta, pornind de la natura plantei (a cărei cunoaştere 
presupune, de bună seamă, experienţa), că ea posedă în mod necesar această proprie¬ 
tate, avem cunoaştere demonstrativă. Acestui tip de cunoaştere Ockham i-a acordat o 
importanţă considerabilă: el era foarte departe de a dispreţui silogismul. „Forma silo- 


1 Summa totius logicae, 3, 2. 

2 Ibid. 

3 Summa totius logicae, 3, 2. 

gistică este la fel de valabilă în orice domeniu." 1 Ockham nu a vrut să spună, desigur, 
prin aceasta că toate propoziţiile adevărate pot fi dovedite silogistic; dar era de părere 
că în toate chestiunile în care poate fi dobândită cunoaştere ştiinţifică, raţionamentul 
silogistic este valabil. Cu alte cuvinte, era de acord cu ideea aristotelică de „ştiinţă" 
demonstrativă. Având în vedere faptul că Ockham este nu rareori numit „empirist", 
este bine să ţinem minte latura „raţionalistă" a filosofiei lui. Când a spus că ştiinţa 
se ocupă cu propoziţii, nu a înţeles prin aceasta că ştiinţa este cu totul despărţită de 
realitate sau că demonstraţia nu ne poate spune nimic despre lucruri. 


1 Sent., 2, 6, D. 

Cunoaşterea intuitivă - Puterea lui Dumnezeu de a cauza „cunoaşterea “ 
intuitivă a unui obiect nonexistent - Contingenţa ordinii lumii - 
Relaţiile - Cauzalitatea - Mişcarea şi timpul - Concluzie 


i. Ştiinţa se ocupă, potrivit lui Ockham, cu propoziţii universale, iar demonstraţia 
silogistică este modalitatea de raţionament proprie ştiinţei în sensul strict: a fi de 
acord, în ştiinţă, înseamnă a fi de acord cu adevărul unei propoziţii. însă aceasta nu 
înseamnă că, pentru Ockham, cunoaşterea ştiinţifică este a priori în sensul că este 
o dezvoltare a unor principii sau idei înnăscute. Dimpotrivă, cunoaşterea intuitivă 
este primară şi fundamentală. Dacă luăm în considerare, drept exemplu, propoziţia 
„întregul este mai mare decât partea", vom recunoaşte că mintea este de acord cu 
adevărul propoziţiei îndată ce percepe înţelesul termenilor; dar aceasta nu înseamnă 
că principiul este înnăscut. Fără experienţă, propoziţia nu ar fi enunţată; iar noi nu 
am percepe înţelesul termenilor. Din nou, în cazul în care se poate demonstra că 
un atribut aparţine unui subiect, experienţa sau cunoaşterea intuitivă este cea prin 
care ştim că există un asemenea subiect. Demonstrarea unei proprietăţi a omului, de 
pildă, presupune o cunoaştere intuitivă a oamenilor. „Nimic nu poate fi cunoscut în 
sine, în mod natura], dacă nu este cunoscut în mod intuitiv. Ockham susţine aici că 
nu putem avea o cunoaştere naturală a esenţei divine aşa cum este ea în sine, pentru 
că nu avem o intuiţie naturală a lui Dumnezeu; dar principiul este unul general. 
Orice cunoaştere este bazată pe experienţă. 

Ce vrea să însemne cunoaştere intuitivă ? „Cunoaşterea intuitivă ( notitia intuitiva) 
a unui lucru este o cunoaştere de un asemenea tip încât se poate şti prin intermediul 
ei dacă un lucru este sau nu; iar dacă este, intelectul îşi dă imediat seama că lucrul 
există şi conchide în mod evident că există, dacă nu este cumva împiedicat din pricina 
vreunei imperfecţiuni în această cunoaştere." 2 Cunoaşterea intuitivă este, astfel, per¬ 
ceperea nemijlocită a unui lucru ca existent, mintea devenind capabilă să alcătuiască 


1 i Sent., 3, 2, F. 

3 Prol. Sent., 1, 2. 

o propoziţie contingenţă referitoare la existenţa acelui lucru. însă cunoaşterea intui¬ 
tivă este, totodată, o cunoaştere de un asemenea tip încât „atunci când sunt cunoscute 
nişte lucruri, dintre care unul se află în celălalt, sau este la distanţă de celălalt, sau 
se află într-o altă relaţie cu celălalt, mintea cunoaşte de îndată, în virtutea simplei 
perceperi a acelor lucruri, dacă lucrul se află sau nu în celălalt, dacă e sau nu la dis¬ 
tanţă, şi tot astfel în cazul altor adevăruri contingente]...] De pildă, dacă Socrate este 
într-adevăr alb, acea percepţie a lui Socrate şi a culorii albe, prin intermediul căreia se 
poate şti în mod evident că Socrate este alb, este cunoaştere intuitivă. Şi, în general, 
oricare simplă percepţie a unui termen sau a unor termeni, adică a unui lucru sau a 
unor lucruri, prin intermediul căreia pot fi cunoscute adevăruri contingente, referi¬ 
toare mai cu seamă la prezent, este cunoaştere intuitivă" 1 . Cunoaşterea intuitivă este, 
astfel, cauzată de perceperea nemijlocită a lucrurilor existente. Conceptul unui lucru 
individual este expresia naturală, aflată în minte, a percepţiei acelui lucru, în condi¬ 
ţiile în care conceptul nu este interpretat ca un medium quo al cunoaşterii. „Afirm că 
în nicio percepţie intuitivă, fie ea senzorială sau intelectuală, lucrul nu se află în nicio 
stare care să fie un mijlocitor între lucru şi actul cunoaşterii. Afirm, adică, faptul că 
lucrul însuşi este cunoscut în mod direct, fără niciun intermediar între el şi actul prin 
care este văzut sau perceput." 2 Altfel spus, intuiţia este percepţia nemijlocită a unui 
lucru sau a unor lucruri, conducând în chip firesc la judecata că lucrul există sau la 
o altă propoziţie contingenţă despre el, cum ar fi „este alb“. Garanţia unor asemenea 
judecăţi este pur şi simplu evidenţa, caracterul evident al intuiţiei şi, totodată, carac¬ 
terul natural al procesului care conduce la formularea judecăţii. „Afirm, prin urmare, 
despre cunoaşterea intuitivă că ea este cunoaştere propriu-zis individuală]...] pentru 
că este cauzată în mod natural de un anumit lucru, şi nu de altul, şi nici nu poate fi 
cauzată de un alt lucru. “ 3 

Este limpede că Ockham nu vorbeşte despre senzaţie pur şi simplu: vorbeşte des¬ 
pre o intuiţie intelectuală a unui lucru individual, care este cauzată de acel lucru şi 
de nimic altceva. Mai mult, pentru el intuiţia nu se limitează la intuiţia lucrurilor 
sensibile sau materiale. El spune lămurit că ne cunoaştem propriile acte în mod intu¬ 
itiv, această intuiţie conducând la formarea unor propoziţii ca „există o înţelegere" şi 
„există o voinţă" 4 . „Aristotel spune că nimic, dintre acele lucruri care sunt exterioare, 
nu este înţeles dacă nu cade mai întâi sub simţuri; iar acele lucruri nu pot fi decât 
sensibile, potrivit lui. Şi această autoritate este veridică în privinţa acelor lucruri; dar 


‘ Prol. Sent., 1, 2. 

2 1 Sent., 27, 3, K. 

3 Quodlibet, 1, 13. 

4 Ibid., 1, 14. 

în privinţa spiritelor, nu este." 1 De vreme ce, potrivit lui Ockham, cunoaşterea intui¬ 
tivă precedă cunoaşterea abstractă, putem spune, folosind limbajul de mai târziu, că 
percepţia senzorială şi introspecţia sunt, pentru el, cele două surse ale întregii noastre 
cunoaşteri naturale referitoare la realitatea existentă. în acest sens l-am putea numi 
„empirist"; dar în această chestiune el nu este mai „empirist" decât orice alt filosof 
medieval care nu a crezut în idei înnăscute şi în cunoaşterea pur a priori a realităţii 
existente. 

2. Am văzut că, pentru Ockham, cunoaşterea intuitivă a unui lucru este cauzată 
de acel lucru, şi nu de oricare altul. Cu alte cuvinte, intuiţia, ca percepţie nemijlocită 
a existentului individual, îşi poartă propria garanţie. însă, aşa cum bine se ştie, el 
susţinea că Dumnezeu ar putea cauza în noi intuiţia unui lucru care nu e prezent 
cu adevărat. „Cunoaşterea intuitivă nu poate fi cauzată în mod natural decât dacă 
obiectul este prezent la distanţa potrivită; dar poate fi cauzată în mod supranatural." 2 
„Dacă spui că ea (intuiţia) poate fi cauzată numai de Dumnezeu, acest lucru este 
adevărat." 3 „Poate exista, prin puterea lui Dumnezeu, cunoaştere intuitivă (cognitio 
intuitiva ) referitoare la un obiect nonexistent." 4 Printre propoziţiile cenzurate ale lui 
Ockham aflăm, aşadar, una din care decurge că „în sine şi în mod necesar, cunoaşte¬ 
rea intuitivă nu se ocupă mai mult cu un lucru existent decât cu unul nonexistent, şi 
nici nu priveşte existenţa mai mult decât nonexistenţa". Acesta este, neîndoielnic, un 
rezumat interpretativ al poziţiei lui Ockham; şi de vreme ce pare să contrazică vizi¬ 
unea sa despre natura cunoaşterii intuitive, ca distinctă de cunoaşterea abstractă (în 
sens de cunoaştere care abstrage din existenţa sau nonexistenţa lucrurilor pentru care 
stau termenii în propoziţie), următoarele observaţii pot fi de ajutor pentru lămurirea 
poziţiei sale. 

(i) Când Ockham spune că Dumnezeu ar putea produce în noi intuiţia unui obiect 
nonexistent, el se bazează pe adevărul propoziţiei care afirmă că Dumnezeu poate 
produce şi păstra în mod direct tot ceea ce El produce în mod normal prin inter¬ 
mediul cauzelor secunde. De pildă, intuiţia stelelor este produsă în noi în mod nor¬ 
mal şi natural prin prezenţa reală a stelelor. A spune aceasta înseamnă a spune că 
Dumnezeu produce în noi cunoaşterea intuitivă a stelelor prin intermediul unei cauze 
secunde, şi anume stelele însele. Aşadar, după principiul lui Ockham, Dumnezeu ar 
putea produce această intuiţie în mod direct, fără cauza secundă. El nu ar putea face 
acest lucru dacă ar implica o contradicţie; dar nu implică o contradicţie. „Orice efect 


' Quodlibet, 1, 14. 
1 2 Sent., 15, E. 

s Quodlibet, 1, 13. 
4 Ibid., 6 , 6 . 

pe care Dumnezeu îl cauzează prin intermediul unei cauze secunde poate fi produs 
nemijlocit de El, prin El însuşi." 1 

(ii) însă Dumnezeu nu ar putea produce în noi cunoaşterea evidentă a propoziţiei 
că stelele sunt prezente când nu sunt prezente; căci includerea cuvântului „evident" 
implică faptul că stelele sunt cu adevărat prezente. „Dumnezeu nu poate produce în 
noi o astfel de cunoaştere prin care să se vadă în mod evident că un lucru este prezent, 
deşi este absent, căci aceasta implică o contradicţie, întrucât o astfel de cunoaştere 
evidentă spune că lucrurile stau, în fapt, aşa cum se afirmă prin propoziţia care este 
acceptată." 2 

(iii) Ceea ce vrea Ockham să spună pare a fi, aşadar, că Dumnezeu ar putea cauza 
în noi actul intuirii unui obiect care nu a fost într-adevăr prezent, în sensul că El ar 
putea cauza în noi condiţiile fiziologice şi psihologice care ne-ar conduce în mod 
normal la a fi de acord cu propoziţia că lucrul este prezent. De exemplu, Dumnezeu 
ar putea produce nemijlocit în organele vederii toate acele efecte care sunt produse 
în mod natural de lumina stelelor. Problema se poate pune şi în felul următor. 
Dumnezeu nu ar putea produce în mine vederea reală a unui petic alb prezent, când 
peticul alb nu a fost prezent; căci acest lucru ar implica o contradicţie. Dar El ar putea 
produce în mine toate condiţiile psiho-fizice implicate în vederea unui petic alb, chiar 
dacă peticul alb nu a fost într-adevăr acolo. 

(iii) Modul în care Ockham şi-a ales termenii le-a părut criticilor lui confuz şi 
nepotrivit. Pe de o parte, după ce spune că Dumnezeu nu poate cauza cunoaşterea 
evidentă a faptului că un lucru este prezent atunci când nu este prezent, el adaugă 
că „Dumnezeu poate cauza un act «creditiv» prin care eu cred că un lucru absent 
este prezent", şi continuă explicând că „acea idee «creditivă» va fi abstractă, iar nu 
intuitivă" 3 . Pare destul de limpede, dacă se poate înţelege din acestea că Dumnezeu 
ar putea produce în noi, în absenţa stelelor, toate condiţiile psiho-fizice pe care le-am 
avea în mod natural în prezenţa stelelor, şi că noi am avea prin aceasta o cunoaştere 
a ceea ce sunt stelele (în măsura în care ea poate fi dobândită prin vedere), chiar 
dacă această cunoaştere nu ar putea fi numită propriu-zis „intuiţie". Pe de altă parte, 
Ockham pare a spune că Dumnezeu este capabil să producă în noi „cunoaşterea 
intuitivă" a unui obiect nonexistent, deşi această cunoaştere nu este „evidentă". Mai 
mult, el nu pare să sugereze, pur şi simplu, că Dumnezeu ar putea produce în noi 
cunoaşterea intuitivă a naturii obiectului; căci admite că „Dumnezeu poate produce 


1 Quodlibet, 6, 6. 

2 Ibid., 5, 5. 

3 Ibid. 

o acceptare care aparţine aceleiaşi specii, ca acea acceptare evidentă a propoziţiei con¬ 
tingente «acest alb există», atunci când el nu există"'. Dacă se poate spune despre 
Dumnezeu, în sens propriu, că este capabil să producă în noi acceptarea unei propo¬ 
ziţii care afirmă existenţa unui obiect nonexistent, şi dacă această acceptare poate fi 
propriu-zis numită nu numai „act creditiv", ci şi „cunoaştere intuitivă", atunci nu se 
poate presupune decât că e legitim să spunem că Dumnezeu este capabil să producă 
în noi cunoaştere intuitivă care, de fapt, nu este nicidecum cunoaştere intuitivă. Iar a 
spune aceasta pare a implica o contradicţie. A caracteriza „cunoaşterea intuitivă" prin 
sintagma „non-evidentă" pare totuna cu o anulare a celei dintâi prin cea din urmă. 

Aceste dificultăţi ar putea fi lămurite în chip satisfăcător, din punctul de vedere 
al lui Ockham, vreau să spun. De pildă, el spune că „este o contradicţie ca o himeră 
să fie văzută intuitiv"; însă „nu este o contradicţie faptul că ceea ce este văzut nu este 
nimic în realitatea din afara sufletului, atâta timp cât poate fi un efect sau a fost la un 
moment dat o realitate prezentă" 1 2 . Dacă Dumnezeu ar fi nimicit stelele, El ar putea 
totuşi cauza în noi actul vederii a ceea ce a fost cândva, în măsura în care actul este 
considerat în mod subiectiv, după cum ne-ar putea da o viziune a ceea ce va fi în vii¬ 
tor. Fiecare dintre cele două acte ar fi o percepţie nemijlocită, în primul caz a ceea ce 
a fost, iar în cel de-al doilea, a ceea ce va să fie. însă, chiar şi aşa, ar fi straniu să suge¬ 
răm că dacă am accepta propoziţia „aceste lucruri există acum ", acceptarea ar putea fi 
produsă de Dumnezeu, afară doar dacă am voi să spunem că Dumnezeu ne-ar putea 
înşela. Pesemne că acesta este punctul cu privire la care au avut obiecţii oponenţii teo¬ 
logi ai lui Ockham, iar nu simpla afirmaţie că Dumnezeu poate acţiona direct asupra 
organelor noastre de simţ. Cu toate acestea, trebuie să ţinem minte că Ockham făcea 
distincţia între evidenţă, care este obiectivă, şi certitudine, ca stare psihologică. A o 
poseda pe cea de a doua nu este o garanţie infailibilă pentru posedarea celei dintâi. 

(v) în orice caz, trebuie să ne amintim că Ockham nu vorbeşte despre cursul 
natural al evenimentelor. El nu spune că Dumnezeu acţionează în acest fel în mod 
obişnuit: spune, pur şi simplu, că Dumnezeu ar putea acţiona în acest fel în virtutea 
atotputerniciei Sale. Faptul că Dumnezeu este atotputernic nu constituie însă pentru 
Ockham un adevăr care poate fi dovedit filosofic: este cunoscut numai prin credinţă. 
Prin urmare, dacă privim chestiunea dintr-un punct de vedere pur filosofic, între¬ 
barea dacă Dumnezeu produce în noi intuiţii ale unor obiecte nonexistente, pur şi 
simplu, nu se pune. Pe de altă parte, ceea ce are Ockham de spus în această privinţă 
ilustrează admirabil tendinţa lui, ca gânditor cu evidente preocupări teologice, de a 

2 Ibid., 6, 6. 

răzbate, ca sa zicem aşa, dincolo de ordinea pur filosofică şi naturală şi de a o sub¬ 
ordona libertăţii şi atotputerniciei divine. Ilustrează, de asemenea, unul dintre cele 
mai importante principii ale lui, şi anume că atunci când două lucruri sunt distincte, 
nu există între ele nicio legătură absolut necesară. Actul vederii stelelor, considerat 
ca act, este distinct de stelele însele: poate fi, prin urmare, separat de ele, în sensul 
că atotputernicia divină le poate anihila pe acestea din urmă, păstrându-1 pe cel din¬ 
tâi. Tendinţa lui Ockham a fost întotdeauna aceea de a răzbate dincolo de legăturile 
presupus necesare care ar părea să limiteze într-un fel atotputernicia divină, în cazul 
în care nu i se putea dovedi în mod satisfăcător că negarea propoziţiei care afirmă o 
asemenea legătură necesară implică o negare a principiului noncontradicţiei. 

3. Insistenţa lui Ockham asupra cunoaşterii intuitive ca bază şi sursă a întregii 
noastre cunoaşteri despre existente reprezintă, aşa cum am văzut, latura „empiristă" 
a filosofiei lui. Se poate spune, de asemenea, că acest aspect al gândirii lui se reflectă 
în insistenţa sa asupra faptului că ordinea lumii urmează alegerea divină. Scotus 
făcuse o distincţie între alegerea lui Dumnezeu privitoare la scop şi cea privitoare la 
mijloace, ca şi cum ar avea sens să spunem că Dumnezeu doreşte „întâi" scopul şi 
„apoi" alege mijloacele. Ockham a respins însă acest mod de a vorbi. „Nu pare a fi 
bine spus că Dumnezeu doreşte scopul înainte de ceea ce este (îndrumat) spre scop, 
pentru că nu există acolo (în Dumnezeu) o asemenea prioritate a actelor, şi nici nu 
există (în Dumnezeu) asemenea momente, cum postulează el.‘" Dincolo de antropo¬ 
morfismul unui asemenea limbaj, acesta pare să diminueze desăvârşita contingenţă 
a ordinii lumii. Alegerea scopului şi alegerea mijloacelor sunt, amândouă, cu totul 
contingente. Aceasta nu înseamnă, fireşte, că trebuie să ni -1 închipuim pe Dumnezeu 
ca pe un fel de supraom capricios, gata să schimbe ordinea lumii de la o zi la alta 
sau de la un moment la altul. Presupunând că Dumnezeu a ales o anumită ordine a 
lumii, acea ordine rămâne stabilă. însă alegerea ordinii nu este nicidecum necesară: 
ea este efectul alegerii divine şi numai al ei. 

Această poziţie este profund legată, desigur, de preocuparea lui Ockham pentru 
atotputernicia şi libertatea divină; şi poate părea deplasat să spunem că ea reflectă în 
vreun fel aspectul „empirist" al filosofiei lui, de vreme ce este poziţia unui teolog. însă 
ceea ce am vrut să spun este următorul lucru. Dacă ordinea lumii este cu totul con¬ 
diţionată de alegerea divină, este, evident, imposibil să fie dedusă a priori. Dacă vrem 
să ştim ce este, trebuie să cercetăm ce este în realitate. Poate că poziţia lui Ockham 
a fost în primul rând aceea a unui teolog; dar efectul ei firesc ar fi acela de a ne con¬ 
centra asupra faptelor reale şi de a descuraja cu totul ideea că ordinea lumii ar putea 


1 Sent., 41, 1, E. 

fi reconstruită prin raţionament pur a priori. Dacă o idee de acest tip îşi face apariţia 
în raţionalismul continental prekantian din perioada clasică a filosofiei „moderne", 
originea ei nu trebuie în niciun caz căutată în ockhamismul veacului al XlV-lea: ea 
trebuie asociată, de bună seamă, cu influenţa matematicii şi a fizicii matematice. 

4. Tendinţa lui Ockham a fost, aşadar, de a împărţi lumea, ca să zicem aşa, în 
„absolute". Adică în entităţi distincte, fiecare dintre ele depinzând de Dumnezeu, dar 
fără să existe între ele nicio legătură necesară: ordinea lumii nu este anterioară logic 
alegerii divine, însă este posterioară logic alegerii divine a entităţilor contingente indi¬ 
viduale. Aceeaşi tendinţă se reflectă în modul în care a tratat relaţiile. Odată acceptat 
faptul că există numai entităţi individuale distincte şi că singurul tip de distincţie 
care este independent de minte este o distincţie reală, în sensul unei distincţii între 
entităţi separate sau separabile, rezultă că dacă o relaţie este o entitate distinctă, adică 
distinctă de termenii relaţiei, trebuie să fie cu adevărat distinctă de termeni, adică 
să fie separată sau separabilă. „Dacă aş susţine că o relaţie este un lucru, aş spune, 
împreună cu Ioan (Scotus), că este un lucru distinct de temeiul lui, dar părerea mea 
s-ar deosebi de a lui când spune că orice relaţie este diferită în realitate de temeiul 
ei[...] pentru că eu nu accept o distincţie formală între creaturi." 1 însă ar fi absurd să 
susţii că o relaţie este distinctă în realitate de temeiul ei. Dacă ar fi, Dumnezeu ar 
putea să producă relaţia de paternitate şi s-o atribuie cuiva care nu a conceput nicio¬ 
dată. De fapt, un bărbat este numit „tată" atunci când a conceput un copil; şi nu este 
nevoie să se postuleze existenţa unei a treia entităţi, o relaţie de paternitate care să-i 
lege pe tată şi copil. în mod similar, se spune că Smith este la fel ca Brown pentru că, 
de pildă, Smith este bărbat şi Brown este bărbat sau pentru că Smith este alb şi Brown 
este alb: nu este necesar să se postuleze o a treia entitate, o relaţie de asemănare, pe 
lângă substanţele şi calităţile „absolute"; iar dacă se postulează totuşi o a treia enti¬ 
tate, rezultă concluzii absurde 1 3 . Relaţiile sunt nume sau termeni care semnifică abso¬ 
lute ; iar o relaţie ca atare nu are nicio realitate în afara minţii. De pildă, nu există nicio 
ordine a universului care să fie în fapt sau cu adevărat distinctă de părţile existente ale 
universului’. Ockham nu spune că o relaţie este identică temeiului ei. „Eu nu spun 
că o relaţie este în realitate acelaşi lucru cu temeiul ei; dar spun că o relaţie nu este 
temeiul, ci numai o „intenţie" sau un concept în suflet, semnificând câteva lucruri 
absolute." 4 Principiul pe care merge Ockham este, desigur, principiul economiei: 
modul în care vorbim despre relaţii poate fi analizat sau explicat în chip satisfăcător 


1 2 Sent., 2, H. 

2 Cf. Expositio aurea, 2, 64, V. 

fără a postula relaţiile ca entităţi reale. Aceasta era, în viziunea lui Ockham, opinia lui 
Aristotel. Acesta din urmă nu ar accepta, de pildă, că orice mişcător este în mod nece¬ 
sar el însuşi mişcat. însă aceasta implică faptul că relaţiile nu sunt entităţi distincte de 
lucrurile absolute; căci, dacă ar fi, mişcătorul ar primi o relaţie şi, astfel, ar fi el însuşi 
mişcat 1 . Relaţiile sunt, aşadar, „intenţii" sau termeni care semnifică absolute; deşi 
trebuie să adăugăm că Ockham restrânge aplicarea acestei doctrine la lumea creată; 
în Treime există relaţii reale. 

Această teorie a afectat, fireşte, viziunea lui Ockham despre relaţia dintre crea¬ 
turi şi Dumnezeu. Era o doctrină comună în Evul Mediu, printre predecesorii lui 
Ockham, aceea că, în vreme ce creatura are o relaţie reală cu Dumnezeu, relaţia lui 
Dumnezeu cu creatura este totuşi numai o relaţie mentală. Cu toate acestea, în vizi¬ 
unea lui Ockham despre relaţii, această distincţie devine, de fapt, nulă şi neavenită. 
Relaţiile pot fi împărţite în două „absolute" existente; iar în acest caz, a spune că între 
creaturi şi Dumnezeu există diferite tipuri de relaţie înseamnă a spune, pur şi sim¬ 
plu, în măsura în care este acceptabil acest fel de a vorbi, că Dumnezeu şi creaturile 
sunt tipuri diferite de fiinţe. Este perfect adevărat că Dumnezeu a produs şi menţine 
creaturile şi că acestea nu ar putea exista fără Dumnezeu; dar aceasta nu înseamnă 
că, de fapt, creaturile sunt afectate de o entitate misterioasă numită relaţie esenţială 
de dependenţă. Noi concepem creaturile şi vorbim despre ele ca fiind în chip esenţial 
legate de Dumnezeu; dar ceea ce există cu adevărat este Dumnezeu, pe de-o parte, 
şi creaturile, pe de cealaltă, şi nu e nevoie să postulăm nicio altă entitate. Ockham 
deosebeşte diferite sensuri în care pot fi înţelese „relaţia reală" şi „relaţia mentală" 2 3 ; 
şi vrea să spună că relaţia creaturilor cu Dumnezeu este o relaţie „reală", şi nu „men¬ 
tală", dacă afirmaţia este înţeleasă, de pildă, în sensul că producerea şi conservarea 
unei pietre de către Dumnezeu este reală şi nu depinde de mintea omenească. însă el 
exclude cu totul ideea existenţei vreunei entităţi suplimentare în piatră, adică în plus 
faţă de piatra însăşi, care ar putea fi numită „relaţie reală". 

Merită o menţiune specială un anumit mod în care Ockham încearcă să arate că 
este absurdă ideea relaţiilor reale distincte de temeiurile lor. Dacă îmi mişc degetul, 
poziţia lui se schimbă în raport cu toate părţile universului. Iar dacă există relaţii reale 
distincte de temeiul lor, „ar rezulta că, la mişcarea degetului meu, întregul univers, 
adică cerul şi pământul, s-ar umple dintr-odată de accidente" 1 . Mai mult, dacă aşa 
cum spune Ockham, părţile universului sunt în număr infinit, ar rezulta că universul 


1 Expositio aurea, 2, 64, R. 

1 1 Sent., 30, 5. 

3 2 Sent., 2, G. 

este populat cu un număr infinit de noi accidente de fiecare dată când îmi mişc dege¬ 
tul. El socotea această concluzie absurdă. 

Pentru Ockham, universul constă, aşadar, din „absolute", substanţe şi accidente 
absolute, care pot fi aduse într-o apropiere spaţială mai mică sau mai mare unul faţă 
de celălalt, dar care nu sunt deloc afectate de nişte entităţi relative numite „relaţii 
reale". De aici ar părea să decurgă faptul că este inutil să credem că s-ar putea reda, 
ca să spunem aşa, o oglindă a întregului univers. Orice am dori să cunoaştem despre 
univers, acesta trebuie studiat în mod empiric. Se prea poate să interpretăm acest 
punct de vedere ca pe susţinerea unei abordări „empiriste" a cunoaşterii lumii; dar 
nu decurge de aici, desigur, că ştiinţa modernă s-a dezvoltat în realitate pe un fond 
mental de acest tip. Cu toate acestea, se poate spune pe bună dreptate că insistenţa lui 
Ockham asupra „absolutelor" şi concepţia lui despre relaţii au favorizat dezvoltarea 
ştiinţei empirice în următorul mod. De vreme ce creatura este privită ca având o rela¬ 
ţie esenţială reală cu Dumnezeu, şi dacă ea nu poate fi înţeleasă cum se cuvine fără 
a fi înţeleasă această relaţie, este rezonabil să conchidem că studiul modului în care 
creaturile îl oglindesc pe Dumnezeu este cel mai important şi mai valoros studiu al 
lumii, şi că un studiu al creaturilor numai în şi pentru ele însele, fără nicio referire la 
Dumnezeu, este un tip de studiu mai curând inferior, care nu oferă decât o cunoaştere 
inferioară a lumii. însă în cazul în care creaturile sunt „absolute", ele pot fi foarte bine 
studiate fără nicio referire la Dumnezeu. De bună seamă, aşa cum am văzut, atunci 
când Ockham vorbea despre lucrurile create ca despre „absolute", nu avea defel inten¬ 
ţia de a pune sub semnul întrebării dependenţa lor totală de Dumnezeu; punctul lui 
de vedere era în mare măsură acela al unui teolog; şi totuşi, dacă putem cunoaşte 
naturile lucrurilor create fără a ne îndrepta deloc atenţia spre Dumnezeu, rezultă 
că ştiinţa empirică este o disciplină autonomă. Lumea poate fi studiată în ea însăşi, 
făcând abstracţie de Dumnezeu, mai cu seamă dacă, aşa cum susţinea Ockham, nu 
se poate dovedi în chip riguros că Dumnezeu există, în sensul deplin al cuvântului 
„Dumnezeu". în acest sens, este legitim să vorbim despre ockhamism ca despre un 
factor şi un stadiu ale naşterii „spiritului laic", aşa cum o face M. de Lagarde. Trebuie 
să ne amintim, în acelaşi timp, că Ockham însuşi era foarte departe de a fi un secula- 
rist sau un „raţionalist" modern. 

5. Când ne întoarcem privirea spre consideraţiile lui Ockham referitoare la cauza¬ 
litate, constatăm că el prezintă cele patru cauze ale lui Aristotel. în ce priveşte cauza 
exemplară, pe care, spune el, a adăugat-o Seneca drept al cincilea tip de cauză, „afirm 
că, strict vorbind, nimic nu este cauză decât dacă este cauză într-unul dintre cele 
patru moduri expuse de Aristotel. Prin urmare, ideea sau modelul nu este, în sens 
strict, cauză; deşi, dacă extindem denumirea de «cauză» la (a acoperi) orice lucru a 

cărui cunoaştere o presupune producerea a ceva, ideea sau modelul este cauză în 
acest sens; iar Seneca vorbeşte în acest sens extins." 1 Ockham acceptă, aşadar, împăr¬ 
ţirea aristotelică tradiţională a cauzelor în cauze formale, materiale, finale şi eficiente; 
şi afirmă că „oricărui tip de cauză îi corespunde propriul ei tip de cauzare" 2 . 

Mai mult, Ockham nu a tăgăduit că este posibil să se deducă, pornind de la carac¬ 
teristicile unui lucru dat, că acesta are sau a avut o cauză; şi a folosit el însuşi argu¬ 
mente cauzale. A tăgăduit însă că prin simpla cunoaştere (notitia incomplexa) a unui 
lucru putem dobândi simpla cunoaştere a unui alt lucru. Poate că reuşim să stabilim 
că un lucru dat are o cauză; dar nu rezultă că prin aceasta dobândim o cunoaştere 
simplă şi corectă a lucrului care îi este cauză. Motivul este că această cunoaştere vine 
din intuiţie; iar intuiţia unui lucru nu este intuiţia altui lucru. Acest principiu are, 
desigur, ramificaţii în teologia naturală; dar ceea ce vreau să subliniez deocamdată 
este că Ockham nu a negat că un argument cauzal poate fi valid. Este adevărat că, 
pentru el, două lucruri sunt întotdeauna cu adevărat distincte atunci când conceptele 
lor sunt distincte, şi că atunci când două lucruri sunt distincte, Dumnezeu l-ar putea 
crea pe unul dintre ele fără celălalt; însă, dată fiind realitatea empirică aşa cum este 
ea, se pot discerne legături cauzale. 

însă chiar dacă Ockham enumeră patru cauze, în maniera tradiţională, şi chiar 
dacă nu respinge validitatea argumentului cauzal, analiza pe care o face el cauzalităţii 
eficiente are o pronunţată tentă „empiristă". în primul, rând insistă asupra faptului 
că, deşi putem şti că un lucru dat are o cauză, singurul mod în care putem stabili că 
acest lucru anume este cauza acelui lucru anume este prin experienţă: nu putem 
dovedi printr-un raţionament abstract că X este cauza lui Y, unde X este un lucru 
creat, iar Y este un alt lucru creat. în al doilea rând, testarea prin experienţă a unei 
relaţii cauzale implică folosirea metodelor prezenţei şi absenţei sau a metodei exclu¬ 
derii. Nu suntem îndreptăţiţi să afirmăm că X e cauza lui Y decât dacă putem arăta că 
atunci când X este prezent rezultă Y şi că atunci când X este absent nu rezultă Y, indi¬ 
ferent ce alţi factori ar fi prezenţi. De exemplu, „este dovedit faptul că focul e cauza 
căldurii, de vreme ce, atunci când focul este prezent şi toate celelalte lucruri (adică 
toţi ceilalţi posibili factori cauzali) au fost îndepărtate, rezultă căldura intr-un obiect 
ce poate fi încălzit şi care a fost adus în apropiere (de foc)[...] (în mod asemănător) 
este dovedit faptul că obiectul este cauza cunoaşterii intuitive, căci atunci când au fost 
îndepărtaţi toţi ceilalţi factori în afară de obiect, rezultă cunoaşterea intuitivă" 3 . 


1 t Sent., 35, 5, N. 

2 2 Sent., 3, B. 

3 1 Sent., 1, 3, N. 

Faptul că experienţa este cea prin care ajungem să ştim că un lucru e cauza altuia 
constituie, de bună seamă, o poziţie de bun simţ. Aşadar, în această privinţă, trebuie 
aplicat testul lui Ockham pentru a stabili care dintre A, B sau C este cauza lui D, 
sau dacă trebuie să acceptăm o pluralitate de cauze. Dacă descoperim că atunci când 
A este prezent, D rezultă neapărat, chiar şi atunci când B şi C sunt absente, şi că 
atunci când B şi C sunt prezente, dar A este absent, D nu rezultă niciodată, trebuie să 
acceptăm că A este cauza lui D. Dacă descoperim însă că atunci când numai A este 
prezent D nu rezultă niciodată, dar că atunci când A şi B sunt ambele prezente, D 
rezultă întotdeauna, chiar dacă C este absent, trebuie să tragem concluzia că şi A şi B 
sunt factori cauzali în producerea lui D. Spunând că aceste poziţii sunt de bun simţ, 
vreau să spun că sunt poziţii care s-ar impune în chip firesc simţului comun şi că nu 
e nimic revoluţionar în niciuna dintre ele în sine: nu vreau să sugerez că problema a 
fost expusă de Ockham aşa cum se cuvine din punct de vedere ştiinţific. Nu e nevoie 
de prea multă reflecţie pentru a vedea că există cazuri în care presupusa cauză a unui 
eveniment nu poate fi „înlăturată" pentru a vedea ce se întâmplă în absenţa ei. Nu 
putem, de pildă, să înlăturăm luna şi să vedem ce se întâmplă cu mareea în absenţa 
lunii, pentru a stabili dacă luna exercită vreo influenţă cauzală asupra mareei. Nu 
acesta este însă lucrul asupra căruia vreau, de fapt, să atrag atenţia. Căci ar fi absurd 
să ne aşteptăm la o tratare adecvată a inducţiei ştiinţifice din partea unui gânditor care 
nu prea era preocupat de această problemă şi care a arătat destul de puţin interes pen¬ 
tru chestiuni ce ţin strict de ştiinţa fizicii; mai cu seamă într-o vreme când ştiinţa nu 
atinsese acel grad de dezvoltare ce pare a fi necesar înainte ca reflecţia asupra metodei 
ştiinţifice să poată fi într-adevăr valoroasă. Ceea ce vreau să semnalez este mai curând 
faptul că, în analiza pe care o face cauzalităţii eficiente, Ockham are tendinţa de a 
interpreta relaţia cauzală ca succesiune invariabilă sau regulată. La un moment dat, el 
deosebeşte două sensuri ale cauzei. în cel de-al doilea sens al cuvântului, o propoziţie 
antecedenţă poate fi numită „cauză" în raport cu cea care urmează. Acest sens nu ne 
priveşte, căci Ockham spune în mod expres că antecedenţa nu este cauza celei care 
urmează în niciun sens propriu al termenului. Primul sens este cel care ne intere¬ 
sează. „într-unul dintre sensuri, cauză înseamnă ceva care are un alt lucru ca efect; iar 
în acest sens, poate fi numit cauză acel lucru prin postularea căruia se postulează un 
alt lucru şi prin non-postularea căruia acel alt lucru nu este postulat."' într-un pasaj ca 
acesta, Ockham pare a sugera că, de fapt, cauzalitatea înseamnă succesiune regulată, 
şi nu pare a vorbi, pur şi simplu, despre un test empiric care ar trebui aplicat pentru a 
stabili dacă un lucru este într-adevăr cauza altui lucru. Ar fi incorect să afirmăm, fără 


1 Sent., 41,1, F. 

alte comentarii, că Ocldiam reducea cauzalitatea la succesiune regulată, dar pare, ce-i 
drept, să fi avut tendinţa de a reduce cauzalitatea eficientă la succesiune regulată. Şi, 
la urma urmei, acest lucru ar fi în deplină armonie cu viziunea sa teologică despre 
univers. Dumnezeu a creat lucruri distincte; iar ordinea care domneşte între ele este 
pur contingenţă. Există, de fapt, succesiuni regulate; dar nu se poate spune despre 
nicio legătură între două lucruri distincte că este necesară, decât dacă înţelegem prin 
„necesar" doar faptul că legătura, care depinde de alegerea lui Dumnezeu, este tot¬ 
deauna observabilă în realitate. în acest sens, se poate spune, probabil, că perspec¬ 
tiva teologică a lui Ockham şi tendinţa lui de a da cauzalităţii eficiente o explicaţie 
empiristă au mers mână în mână. Cu toate acestea, de vreme ce Dumnezeu a creat 
lucrurile în aşa fel încât rezultă o anumită ordine, putem prezice că relaţiile cauzale 
care au avut loc în trecut vor avea loc şi în viitor, chiar dacă Dumnezeu, folosindu-şi 
puterea Sa absolută, ar putea interveni în această ordine. Acest fundal teologic este în 
general absent, de bună seamă, din empirismul modern. 

6. Este limpede că Ockham şi-a utilizat briciul în discuţia sa referitoare la cauza¬ 
litate, ca şi în aceea despre relaţii în general. L-a utilizat şi atunci când a tratat despre 
problema mişcării. într-adevăr, folosirea briciului sau a principiului economiei era 
deseori legată de latura „empiristă" a filosofiei lui, având în vedere că a mânuit arma 
în strădania sa de a scăpa de entităţile neobservabile a căror existenţă nu era, după 
părerea lui, cerută de datele experienţei (sau aflată prin revelaţie). Tendinţa lui a fost 
întotdeauna aceea de a ne simplifica viziunea despre univers. Aceasta nu înseamnă, 
desigur, că Ocldiam a încercat vreodată să reducă lucrurile la datele simţurilor sau la 
construcţii logice alcătuite din datele simţurilor. Ar fi privit, neîndoielnic, o asemenea 
reducţie ca pe o simplificare exagerată. însă odată acceptată existenţa substanţei şi a 
accidentelor absolute, el a întrebuinţat din plin principiul economiei. 

Pornind de la diviziunea aristotelică tradiţională a tipurilor de mişcare, Ockham 
afirmă că nici transformarea calitativă, nici schimbarea cantitativă şi nici mişcarea 
spaţială nu constituie cu adevărat un adaos faţă de lucrurile permanente 1 . în cazul 
transformării calitative, un corp dobândeşte o formă în mod treptat sau succesiv, o 
parte după alta, după cum spune Ockham; şi nu este nevoie să se postuleze nimic 
altceva în afară de lucrul care dobândeşte calitatea şi de calitatea care este dobândită. 
E adevărat că este implicată negarea dobândirii simultane a tuturor părţilor formei; 
dar această negare nu este un luau; iar a-ţi închipui că este înseamnă a fi indus în 
eroare de presupunerea falsă că oricărui termen sau nume distinct îi corespunde 
un lucru distinct. într-adevăr, dacă nu s-ar folosi cuvinte abstracte ca „mişcare". 


2 Sent., 9, C, D, E. 

„simultaneitate", „succesiune" etc., problemele legate de natura mişcării nu le-ar crea 
oamenilor asemenea dificultăţi 1 . In cazul schimbării cantitative, este limpede, spune 
Ockham, că nu este implicat nimic altceva decât „lucrurile permanente". în ce pri¬ 
veşte mişcarea spaţială, nu e nevoie să se postuleze nimic în afară de un corp şi de 
locul lui, adică situarea lui spaţială. A fi mişcat spaţial „înseamnă a avea întâi un loc, 
iar apoi, fără a se postula niciun alt lucru, a avea un alt loc, fără să intervină nicio stare 
de repaos[...] şi a continua astfel[...] şi, prin urmare, întreaga natură a mişcării poate 
fi salvată (explicată) prin aceasta, fără nimic altceva în afară de faptul că un corp se 
află succesiv în locuri diferite şi nu este în repaos în niciunul dintre ele" 2 3 . Peste tot 
unde tratează despre mişcare, atât în Tractatus de successivis\ cât şi în comentariul la 
Sentinţe 4 , Ockham recurge frecvent la principiul economiei. La fel face şi când vor¬ 
beşte despre schimbarea bruscă (mutatio subita, adică schimbarea substanţială), care 
nu este nimic în plus faţă de lucrurile „absolute". De bună seamă, dacă spunem că 
„o formă este dobândită prin schimbare" sau că „schimbarea aparţine categoriei rela¬ 
ţiei", vom fi tentaţi să credem că termenul „schimbare" reprezintă o entitate. însă o 
propoziţie ca „o formă se pierde şi o formă se obţine prin schimbare bruscă" poate fi 
tradusă printr-o propoziţie ca „lucrul care se schimbă pierde o formă şi dobândeşte o 
formă dimpreună (în acelaşi moment), iar nu parte după parte" 5 . 

Principiul economiei a fost invocat şi în discuţia lui Ockham referitoare la loc şi 
timp. Prezentând definiţiile aristotelice 6 , el insistă asupra faptului că locul nu este 
un lucru distinct de suprafaţa sau suprafeţele corpului sau corpurilor avute în vedere 
atunci când se spune despre un anumit lucru că se află într-un loc; şi subliniază 
faptul că timpul nu este un lucru distinct de mişcare. „Afirm că nici timpul şi nici 
un alt successivum nu denotă un lucru, nici absolut, nici relativ, distinct de lucrurile 
permanente; şi asta este ceea ce vrea să spună Filosoful" 7 . In oricare dintre posibilele 
sale sensuri, „timpul" nu este un lucru adăugat mişcării. „în mod primar şi esenţial, 
«timp» semnifică acelaşi lucru cu «mişcare», deşi conotează deopotrivă sufletul şi un 
act al sufletului, prin care el (sufletul sau mintea) cunoaşte ce este înainte şi după acea 
mişcare. Şi astfel, presupunând ceea ce s-a spus despre mişcare, şi (presupunând) 


1 Tractatus de successivis, ed. Boehner, p. 47. 

2 Tractatus de successivis, ed. Boehner, p. 46. 

3 Acest tratat este o compilaţie; dar este o compilaţie din scrierile autentice ale lui Ockham. 
Vezi p. 41. 

4 2,9. 

s Cf. Tractatus de successivis, ed. Boehner, pp. 41-2. 

6 Pentru definiţiile aristotelice ale spaţiului şi timpului, vezi, de pildă, primul volum al aces¬ 
tei istorii, Grecia şi Roma. 

? 2 Sent., 12 D. 

că afirmaţiile sunt înţelese[...], se poate spune că «timp» semnifică mişcare, în mod 
direct, şi suflet sau un act al sufletului în mod direct; şi din această cauză semnifică 
în mod direct «înaintele» şi «după» în mişcare." 1 întrucât Ockham precizează că ceea 
ce vrea să spună Aristotel în ansamblul acestui capitol despre timp este, pe scurt, 
că „timpul" nu denotă niciun lucru distinct din afara sufletului, dincolo de ceea ce 
semnifică „mişcarea" 2 , şi întrucât aceasta este ceea ce susţinea el însuşi, rezultă că, 
în măsura în care timpul poate fi deosebit de mişcare, acesta este mental sau, cum ar 
spune Ockham, un „termen" ori „nume". 

7. Ca o concluzie a acestui capitol, să ne amintim care sunt cele trei trăsături ale 
„empirismului" lui Ockham. întâi de toate, el întemeiază întreaga cunoaştere a lumii 
existente pe experienţă. Nu putem, de pildă, să descoperim că A este cauza lui B sau 
că D este efectul lui C prin raţionament a priori. în al doilea rând, în analiza realităţii 
existente sau a afirmaţiilor pe care le facem despre lucruri, el foloseşte principiul 
economiei. Dacă doi factori sunt de ajuns pentru a explica mişcarea, de exemplu, 
nu trebuie adăugat un al treilea. în fine, când oamenii postulează totuşi entităţi care 
nu sunt necesare şi nu pot fi observate, aceasta se întâmplă, nu rareori, pentru că 
au fost induşi în eroare de limbaj. Există un pasaj remarcabil pe marginea acestei 
probleme în Tractatus de successivis 1 . „Substantivele care sunt derivate din verbe, pre¬ 
cum şi substantivele care derivă din adverbe, conjuncţii, prepoziţii şi, în general, din 
termeni sincategorematicif...] au fost introduse numai pentru concizia exprimării sau 
ca ornamente ale discursului; şi multe dintre ele sunt echivalente ca semnificaţie 
cu propoziţiile, atunci când nu reprezintă termenii din care derivă; şi, astfel, ele nu 
semnifică niciun alt lucru în afară de cele din care derivăj...]. De acest tip sunt toate 
substantivele din următoarea categorie: negaţie, privare, condiţie, existenţă per se, 
contingenţă, universalitate, acţiune, pasiune,[...] schimbare, mişcare şi, în general, 
toate substantivele verbale derivate din verbe care aparţin categoriilor lui agere şi pati, 
şi multe altele, despre care nu se poate trata acum." 


1 Tractatus de successivis, ed. Boehner, p. iii. 

2 Tractatus de successivis, ed. Boehner, p. 119. 
J Ibid., p. 37. 

Subiectul metafizicii - Conceptul univoc al fiinţei - Existenţa lui Dumnezeu - 
Cunoaşterea noastră despre natura lui Dumnezeu - Ideile divine — Cunoaşterea lui 
Dumnezeu despre evenimentele contingente din viitor - Voinţa şi atotputernicia divină 


i. Ockham acceptă afirmaţia lui Aristotel că fiinţa este subiectul metafizicii; dar insistă 
asupra faptului că nu trebuie să înţelegem din această afirmaţie că metafizica, consi¬ 
derată în sens larg, posedă o unitate strictă întrucât are un singur subiect. Atunci când 
Aristotel şi Averroes spun că fiinţa este subiectul metafizicii, afirmaţia este falsă dacă 
este interpretată în sensul că toate părţile metafizicii au ca subiect fiinţa. Afirmaţia 
este însă adevărată dacă este înţeleasă în sensul că „dintre toate subiectele diferitelor 
părţi ale metafizicii, fiinţa este cea dintâi ca prioritate a predicaţiei (primam primitate 
praedicationis). Şi există o asemănare între întrebarea «care este subiectul metafizicii 
sau al cărţii despre categorii» şi întrebarea «cine este regele lumii sau cine este regele 
întregii creştinătăţi». Căci întocmai cum diferite regate au regi diferiţi, şi nu există 
un rege al întregii lumi, deşi uneori aceşti regi se pot afla într-o anumită relaţie, ca 
atunci când unul este mai puternic sau mai bogat decât altul, tot astfel nimic nu este 
subiectul metafizicii în întregul ei, ci şi aici diferitele părţi au subiecte diferite, chiar 
dacă aceste subiecte pot avea o relaţie unul cu altul" 1 . Dacă unii spun că fiinţa este 
subiectul metafizicii, în vreme ce alţii spun că Dumnezeu este subiectul metafizicii, 
trebuie făcută o distincţie pentru a justifica ambele afirmaţii. Dintre toate subiec¬ 
tele metafizicii, Dumnezeu este subiectul preeminent, atât cât priveşte preeminenţa 
perfecţiunii; însă fiinţa este subiectul preeminent în ce priveşte preeminenţa pre¬ 
dicaţiei 2 * . Căci metafizicianul, atunci când tratează despre Dumnezeu, are în vedere 
adevăruri ca „Dumnezeu este bun", predicând despre Dumnezeu un atribut care este 
predicat în primul rând despre fiinţă 5 . Există, aşadar, ramuri diferite ale metafizicii 
sau ştiinţe metafizice diferite cu subiecte diferite. Ele au o anumită relaţie una cu 


1 Prol. Sent., 9, N. 

2 Ibid. 

5 Ibid., D, D. 

alta, ce-i drept; şi această relaţie ne îndreptăţeşte să vorbim despre „metafizică" şi să 
spunem, de pildă, că fiinţa este subiectul metafizicii în sensul amintit, chiar dacă nu 
ne-ar îndreptăţi să credem că metafizica este o ştiinţă unitară, adică să credem că este 
numeric o singură ştiinţă. 

2. în măsura în care metafizica este ştiinţa fiinţei ca fiinţă, ea se ocupă nu cu un 
lucru, ci cu un concept'. Acest concept abstract de fiinţă nu reprezintă ceva misterios 
care trebuie cunoscut înainte de a putea cunoaşte fiinţele particulare: el semnifică 
toate fiinţele, iar nu ceva la care fiinţele participă. Se formează ulterior perceperii 
directe a lucrurilor existente. „Afirm că o fiinţă particulară poate fi cunoscută, chiar 
dacă acele concepte generale de fiinţă şi unitate nu sunt cunoscute. Pentru Ockham, 
a fi şi a exista sunt sinonime: esenţa şi existenţa au aceeaşi semnificaţie, chiar dacă 
cele două cuvinte pot semnifi ca acelaşi lucru în moduri diferite. Dacă „existenţă" este 
folosit ca substantiv, atunci „esenţă" şi „existenţă" semnifică acelaşi lucru din punct 
de vedere gramatical şi logic; însă dacă verbul „a fi" este folosit în locul substantivului 
„existenţă", nu se poate înlocui pur şi simplu verbul „a fi“ cu „esenţă", care este un 
substantiv, din motive gramaticale evidente 1 2 3 . însă această distincţie gramaticală nu 
poate fi socotită propriu-zis un temei pentru a deosebi esenţa de existenţă ca lucruri 
distincte: ele sunt acelaşi lucru. Este limpede, aşadar, că acel concept general de fiinţă 
este rezultatul perceperii lucrurilor existente concrete; numai întrucât am perceput 
în mod direct lucrurile existente în realitate, putem să ne formăm conceptul general 
de fiinţă ca atare. 

Conceptul general de fiinţă este univoc. Aici, Ockham este de acord cu Scotus, atât 
cât priveşte folosirea cuvântului „univoc". „Există un concept comun lui Dumnezeu 
şi creaturilor şi predicabil despre ele" 4 : „fiinţă" este un concept predicabil în sens uni¬ 
voc despre toate lucrurile existente 5 6 . Fără un concept univoc, nu l-am putea concepe 
pe Dumnezeu. Nu putem dobândi în această viaţă o intuiţie a esenţei divine; nici nu 
putem avea un concept simplu, „adecvat" despre Dumnezeu; însă putem să-l conce¬ 
pem pe Dumnezeu într-un concept comun, predicabil despre El şi despre alte fiinţe 5 . 
Această afirmaţie trebuie însă înţeleasă corect. Ea nu spune că acel concept univoc de 
fiinţă joacă rolul unui pod între o percepere directă a creaturilor şi o percepere directă 


1 3 Sent., 9, T. 

2 1 Sent., 3, 1, E. 

3 Quodlibet, 2, 7; Summa totius logicae, 3, 2. 

4 1 Sent., 2, 9, P. 

5 Ibid.,X. 

6 Ibid., P. 

a lui Dumnezeu. Nu înseamnă nici că ne putem forma un concept abstract de fiinţă 
şi că putem apoi deduce din el existenţa lui Dumnezeu. Existenţa lui Dumnezeu 
este cunoscută în alte moduri, şi nu printr-o deducţie a priori. însă fără un concept 
univoc de fiinţă nu am fi în stare să concepem existenţa lui Dumnezeu. „Admit că 
simpla cunoaştere a unei creaturi în sine duce la cunoaşterea unui alt lucru, printr-un 
concept comun. De pildă, prin simpla cunoaştere a unui alb pe care l-am văzut, sunt 
condus către cunoaşterea unui alt alb, pe care nu l-am văzut niciodată, întrucât din 
primul alb abstrag un concept al culorii albe care se referă la amândouă deopotrivă. 
La fel, dintr-un accident pe care l-am văzut, abstrag un concept de fiinţă care nu se 
referă mai mult la acel accident decât la substanţă, şi nici la creatură mai mult decât 
la Dumnezeu." 1 Evident, faptul că văd o pată albă nu-mi garantează existenţaniciunei 
alte pete albe; iar Ockham nici nu şi-a închipuit vreodată că mi-ar putea-o garanta. 
A spune că acest lucru e cu putinţă ar fi în contradicţie flagrantă cu principiile sale 
filosofice. însă, potrivit lui, faptul că văd o pată albă duce la o idee a culorii albe care 
este aplicabilă altor pete albe atunci când le văd. în mod similar, faptul că abstrag 
conceptul de fiinţă din fiinţele existente percepute nu-mi garantează defel existenţa 
altor fiinţe. Totuşi, dacă nu aş fi avut un concept comun de fiinţă, nu aş putea con¬ 
cepe existenţa unei fiinţe, Dumnezeu, care, spre deosebire de petele albe, nu poate 
fi percepută în mod direct în această viaţă. Dacă, de pildă, nu ştiu încă nimic despre 
Dumnezeu, iar apoi mi se spune că Dumnezeu există, sunt în stare să-I concep exis¬ 
tenţa în virtutea conceptului comun de fiinţă, deşi aceasta nu înseamnă, desigur, că 
am un concept „adecvat" despre fiinţa divină. 

Ockham a avut grijă să-şi formuleze teoria despre conceptul univoc de fiinţă intr-un 
mod care să excludă orice implicaţie panteistă. Trebuie să distingem trei tipuri de uni- 
vocitate. întâi de toate, un concept univoc poate fi un concept care este comun unui 
număr de lucruri ce sunt perfect asemănătoare. în al doilea rând, un concept univoc 
poate fi un concept comun unui număr de lucruri care se aseamănă în anumite pri¬ 
vinţe şi se deosebesc în altele. Astfel, omul şi măgarul se aseamănă prin faptul că sunt 
animale; iar materia lor este asemănătoare, deşi formele sunt diferite. în al treilea 
rând, un concept univoc poate însemna un concept care este comun unei multitudini 
de lucruri ce nu se aseamănă nici accidental, nici substanţial; şi acesta este modul în 
care e univoc un concept comun lui Dumnezeu şi creaturii, de vreme ce Dumnezeu şi 
creatura nu se aseamănă nici substanţial, nici accidental 2 . în ce priveşte teoria potrivit 


1 3 Sent., 9, R. 

2 Ibid., 9, Q. 

căreia conceptul de fiinţă este analog, şi nu univoc, Ockham observă că analogia poate 
fi înţeleasă în moduri diferite. Dacă prin analogie se înţelege univocitatea în cel de-al 
treilea sens amintit mai sus, atunci conceptul univoc de fiinţă poate fi numit, de bună 
seamă, „analog" 1 ; însă de vreme ce fiinţa ca atare este un concept, şi nu un lucru, nu e 
nevoie să recurgem la doctrina analogiei pentru a evita panteismul. Dacă spunând că 
poate exista un concept univoc de fiinţă predicabil atât despre Dumnezeu, cât şi des¬ 
pre creaturi vrem să spunem că fie creaturile sunt moduri, aşa zicând, ale unei fiinţe 
identificate cu Dumnezeu, fie că Dumnezeu şi creaturile se împărtăşesc din fiinţă, 
ca din ceva real la care ele participă, atunci am fi siliţi fie să acceptăm panteismul, 
fie să îl reducem pe Dumnezeu la acelaşi nivel cu creaturile; însă doctrina univoci- 
tăţii nu implică nimic de genul acesta, de vreme ce nu există nicio realitate care să 
corespundă termenului de „fiinţă" atunci când acesta este predicat univoc. Sau, mai 
curând, realitatea corespunzătoare se constituie pur şi simplu din fiinţe diferite care 
sunt concepute ca existând. Dacă am lua în considerare separat aceste fiinţe, am avea 
o multitudine de concepte, căci conceptul de Dumnezeu nu este acelaşi cu conceptul 
de creatură. Iar în acest caz, termenul de „fiinţă" ar fi predicat echivoc, şi nu univoc. 
Echivocul nu ţine de concepte, ci de cuvinte, adică de termenii rostiţi sau scrişi. Atât 
cât priveşte conceptul, atunci când concepem o multitudine de fiinţe, avem fie un 
concept, fie o serie de concepte. Dacă un cuvânt corespunde unui concept, este folosit 
univoc; dacă el corespunde mai multor concepte, este folosit echivoc. Nu e loc, aşa¬ 
dar, pentru analogie, nici în cazul conceptelor, nici în acela al cuvintelor rostite sau 
scrise. „Nu există predicaţie analogică, aflată în opoziţie cu predicaţia univocă, echi¬ 
vocă şi denominativă." 2 De fapt, întrucât predicaţia denominativă (conotativă, adică) 
este reductibilă la predicaţia univocă sau echivocă, trebuie să spunem că predicaţia 
este fie univocă, fie echivocă 3 . 

3. însă chiar dacă Dumnezeu poate fi conceput intr-un fel, se poate, oare, dovedi 
filosofic că Dumnezeu există ? Dumnezeu este, într-adevăr, obiectul cel mai desăvâr¬ 
şit al intelectului omenesc, realitatea inteligibilă supremă; dar El nu este, de bună 
seamă, primul obiect al intelectului omenesc, în sensul că ar fi cel dintâi obiect cunos¬ 
cut 4 . Principalul obiect al minţii umane este lucrul material sau natura întrupată 5 . Nu 
posedăm o intuiţie naturală a esenţei divine; iar propoziţia „Dumnezeu există" nu 


1 3 Sent., R. 

2 Ibid., E. 

3 Expositio aurea, 2, 39, V. 

4 1 Sent., 3, 1, D. 

5 Ibid., F. 

este o propoziţie de la sine evidentă, atât cât ne priveşte pe noi. Dacă ne închipuim că 
cineva are privilegiul de a -1 vedea pe Dumnezeu şi face afirmaţia „Dumnezeu există", 
aceasta pare a fi aceeaşi cu afirmaţia „Dumnezeu există" făcută în această viaţă de 
cineva care nu are privilegiul de a -1 vedea pe Dumnezeu. Insă deşi cele două afirmaţii 
sunt, verbal, una şi aceeaşi, termenii sau conceptele sunt, de fapt, diferite; iar în cel 
de-al doilea caz nu avem de a face cu o propoziţie de la sine evidentă 1 . Orice cunoaş¬ 
tere naturală despre Dumnezeu trebuie să derive, prin urmare, din reflecţia asupra 
creaturilor. Dar putem ajunge să-l cunoaştem pe Dumnezeu pornind de la creaturi ? 
Şi, dacă da, este această cunoaştere o cunoaştere sigură ? 

Dată fiind poziţia generală a lui Ockham cu privire la subiectul cauzalităţii, cu 
greu ne-am putea aştepta să spună că existenţa lui Dumnezeu poate fi dovedită cu 
certitudine. Căci dacă nu putem şti despre un lucru decât că are o cauză, şi dacă nu 
putem stabili cu certitudine în niciun alt mod decât prin experienţă reală că A este 
cauza lui B, nu putem stabili cu certitudine că lumea este cauzată de Dumnezeu, 
dacă termenul „Dumnezeu" este înţeles într-un sens teist recunoscut. Nu e foarte 
surprinzător, aşadar, să aflăm că Ockham critica dovezile tradiţionale ale existenţei 
lui Dumnezeu. Nu o făcea, desigur, în interesul scepticismului, ci mai curând pentru 
că el credea că dovezile nu sunt concludente logic. Nu rezultă totuşi că din această 
atitudine a lui nu ar decurge în mod firesc scepticismul, agnosticismul sau fideismul, 
de la caz la caz. 

De vreme ce autenticitatea lucrării Centiloquium theologicum este îndoielnică, ar fi 
destul de nepotrivit să discutăm despre modul în care tratează argumentul „primului 
mişcător" autorul acelei lucrări. Este suficient să spunem că autorul refuză să admită 
că principiul de bază al acestui argument aristotelic-tomist este de la sine evident sau 
demonstrabil 2 . De fapt, există excepţii de la principiu, având în vedere că un înger, 
asemenea sufletului omenesc, se mişcă singur; iar astfel de excepţii arată că prin¬ 
cipiul invocat nu poate fi un principiu necesar şi că nu poate alcătui un temei pen¬ 
tru nicio dovadă riguroasă a existenţei lui Dumnezeu, mai cu seamă ţinând cont de 
faptul că nu se poate dovedi că un regres infinit în seria mişcătorilor este imposibil. 
Argumentul poate fi unul probabil, în sensul că este mai probabil să existe un prim 
mişcător nemişcat decât să nu existe un asemenea prim mişcător nemişcat; însă 
nu este un argument sigur. Această critică merge pe linia sugerată dej a de Scotus; 
şi chiar dacă lucrarea în care apare nu îi aparţine lui Ockham, critica pare să fie în 


1 1 Sent., 3, 4, D, F. 

2 Acest principiu spune că orice lucni mişcat este mişcat de un alt lucru (quidquid movetur ah 
alio movetur ). 

acord cu ideile lui Ockham. Mai mult, nu se poate pune problema ca el să fi acceptat 
manifestior via a Sfântului Toma ca argument sigur pentru existenţa lui Dumnezeu, 
distinctă de existenţa unui prim mişcător într-un sens general. Mişcătorul prim poate 
fi un înger sau o altă fiinţă mai mică decât Dumnezeu, dacă prin „Dumnezeu" înţele¬ 
gem o fiinţă infinită, unică şi supremă în mod absolut'. 

Dovada ce decurge din finalitate eşuează şi ea. Nu numai că este imposibil de 
dovedit că universul este orânduit către un singur scop, Dumnezeu 1 2 , dar nu se poate 
dovedi nici măcar că lucrurile individuale acţionează în anumite scopuri într-un mod 
care să justifice vreun argument sigur pentru existenţa lui Dumnezeu. în cazul lucru¬ 
rilor care acţionează fără ştiinţă şi voinţă, tot ce suntem îndreptăţiţi să spunem este 
că ele acţionează din pricina unei necesităţi naturale: nu are niciun sens să spunem 
că acţionează „într-un“ anumit scop 3 . De bună seamă, dacă presupunem existenţa 
lui Dumnezeu, putem spune apoi că lucrurile neînsufleţite acţionează în anumite 
scopuri, şi anume în scopuri determinate de Dumnezeu, care le-a creat naturile 4 ; dar 
dacă o afirmaţie se bazează pe presupunerea existenţei lui Dumnezeu, nu poate fi 
folosită ea însăşi pentru a dovedi existenţa lui Dumnezeu. în ce priveşte agenţii înzes¬ 
traţi cu inteligenţă şi voinţă, motivul acţiunilor lor voluntare se află în propriile lor 
voinţe; şi nu se poate arăta că toate voinţele sunt puse în mişcare de binele desăvârşit, 
Dumnezeu 3 . în fine, este imposibil de dovedit că există în univers o ordine teleolo¬ 
gică imanentă, a cărei existenţă face necesară afirmarea existenţei lui Dumnezeu. Nu 
există nicio ordine distinctă de naturile „absolute" însele; iar singurul mod în care 
s-ar putea dovedi existenţa lui Dumnezeu ar fi acela prin care s-ar arăta că El este 
cauza eficientă a existenţei lucrurilor finite. Este însă cu putinţă aceasta ? 

în Quodlibet, Ockham afirmă că trebuie să ne oprim la o primă cauză eficientă, şi 
nu să continuăm la infinit: însă adaugă de îndată că această cauză eficientă ar putea fi 
un corp ceresc, de vreme ce „ştim din experienţă că este cauza altor lucruri" 6 . El spune 
în mod expres nu numai că „nu se poate dovedi prin raţiunea naturală că Dumnezeu 
este cauza eficientă nemijlocită a tuturor lucrurilor", ci că nu se poate dovedi nici că 
Dumnezeu este cauza eficientă mijlocită a oricărui efect. Aduce drept unul dintre 
motive imposibilitatea de a dovedi că există alte lucruri în afară de cele coruptibile. Nu 


1 Cf. Quodlibet, 7, 22-23. 

2 Ibid., 4, 2. 

> Summulae in libros physicorum, 2, 6. 
4 2 Sent., 3, NN; Quodlibet, 4,1. 

3 1 Sent., 1, 4, E. 

6 Quodlibet, 2, r. 

se poate dovedi, de pildă, că există în om un suflet spiritual şi nemuritor. Iar corpurile 
cereşti pot cauza lucruri coruptibile, fără a fi posibil de dovedit că înseşi corpurile 
cereşti sunt cauzate de Dumnezeu. 

Cu toate acestea, în comentariul la Sentinţe, Ockham dă propria lui versiune a 
dovezii ce decurge din cauzalitatea eficientă. Este mai bine, spune el, să argumentezi 
de la menţinere la menţinător decât de la produs la producător. Motivul acestui fapt e 
că „este dificil sau imposibil de dovedit împotriva filosofilor că se poate face un regres 
infinit în cauze de acelaşi tip, dintre care una poate exista fără cealaltă" 1 . De pildă, 
Ockham nu crede că se poate dovedi riguros că un om nu-şi datorează întreaga fiinţă 
părinţilor săi, iar aceştia din urmă părinţilor lor, şi tot aşa la nesfârşit. Dacă se aduce 
obiecţia că, până şi în cazul unei serii infinite de acest tip, seria infinită ar depinde ea 
însăşi, pentru producerea ei, de o fiinţă intrinsecă seriei, Ockham răspunde că „ar fi 
dificil de dovedit că seria nu ar fi posibilă decât dacă ar exista o fiinţă permanentă, de 
care să depindă întreaga serie infinită" 2 * . Preferă, prin urmare, să susţină că un lucru 
care prinde fiinţă (adică un lucru contingent) este menţinut în fiinţă atâta timp cât 
există. Se poate pune apoi întrebarea dacă menţinătorul este sau nu el însuşi depen¬ 
dent de propria-i menţinere. Insă în acest caz nu putem continua la infinit, pentru 
că, spune Ockham, e cu neputinţă să existe un număr infinit de menţinători reali. 
Ar fi posibil să admitem un regres infinit în cazul fiinţelor care există una după alta, 
de vreme ce în cazul acesta nu ar fi vorba de o infinitate într-adevăr existentă; dar 
în cazul acelora care menţin cu adevărat lumea aici şi acum, un regres la infinit ar 
implica o infinitate reală. Faptul că nu e cu putinţă o infinitate reală de acest tip este 
dovedit prin argumentele filosofilor şi ale altora, care sunt „destul de raţionale" (satis 
rationabiles). 

însă chiar dacă se pot aduce argumente raţionale pentru existenţa lui Dumnezeu 
ca prim menţinător al lumii, unicitatea lui Dumnezeu nu poate fi demonstrată 5 . Se 
poate arăta că există în această lume o fiinţă ultimă care menţine; dar nu putem 
exclude posibilitatea existenţei unei alte lumi sau a altor lumi, cu propriile ei sau cu 
propriile lor fiinţe relativ prime. A dovedi că există o cauză primă eficientă care este 
mai desăvârşită decât efectele ei nu este acelaşi lucru cu a dovedi existenţa unei fiinţe 
care este superioară oricărei alte fiinţe, decât dacă poţi dovedi întâi că oricare altă 


1 1 Sent., 2, 10, O. 

2 Ibid. 

5 Quodlibe t, 1, 1. 

fiinţă este efectul unei singure cauze 1 . Unicitatea lui Dumnezeu este cunoscută cu 
certitudine numai prin credinţă. 

Prin urmare, pentru a răspunde la întrebarea dacă Ockham accepta vreo dovadă 
filosofică a existenţei lui Dumnezeu, trebuie să facem întâi o distincţie. Dacă prin 
„Dumnezeu" înţelegem fiinţa supremă în mod absolut, perfectă, unică şi infinită, 
Ockham nu credea că existenţa unei asemenea fiinţe poate fi dovedită riguros de filo¬ 
sof. Dacă, pe de altă parte, prin „Dumnezeu" se înţelege prima cauză menţinătoare a 
acestei lumi, fără nicio cunoaştere sigură despre natura acelei cauze, Ockham credea 
într-adevăr că existenţa unei asemenea fiinţe poate fi dovedită filosofic. însă de vreme 
ce această a doua accepţie a termenului „Dumnezeu" nu este tot ceea ce se înţelege 
îndeobşte prin acest termen, putem foarte bine să spunem, fără alte comentarii, că 
Ockham nu accepta demonstrabilitatea existenţei lui Dumnezeu. Numai prin credinţă 
cunoaştem, cel puţin atât cât priveşte cunoaşterea sigură, că există fiinţa supremă şi 
unică în sensul deplin. De aici pare să decurgă, după cum susţin istoricii, că teologia 
şi filosofia se despart, de vreme ce nu se poate dovedi existenţa unui Dumnezeu a 
cărui revelare este acceptată prin credinţă. însă nu decurge, de bună seamă, faptul 
că pe Ockham însuşi l-ar fi interesat să despartă teologia de filosofie. Dacă a criticat 
dovezile tradiţionale ale existenţei lui Dumnezeu, le-a criticat din punctul de vedere 
al unui logician, şi nu pentru a sfărâma sinteza tradiţională. Mai mult, deşi ar putea fi 
tentant pentru un filosof modern să sugereze că Ockham atribuie propoziţiilor teolo¬ 
gice o semnificaţie pur „emoţională" prin transferarea unui mare număr de propoziţii 
ale metafizicii tradiţionale în teologia dogmatică, aceasta ar fi o interpretare inexactă 
a poziţiei lui. Când spunea, de pildă, că teologia nu este o ştiinţă, nu înţelegea prin 
aceasta că propoziţiile teologice nu sunt propoziţii informative sau că niciun silogism 
teologic nu poate fi un exemplu corect de raţionament: ceea ce voia să spună este că, 
de vreme ce premisele argumentelor teologice sunt cunoscute prin credinţă, conclu¬ 
ziile cad şi ele înlăuntrul aceleiaşi sfere, şi că, întrucât premisele nu sunt de la sine 
evidente, argumentele nu sunt demonstraţii ştiinţifice în sensul strict al „demonstra¬ 
ţiei ştiinţifice". Ockahm nu a negat că se poate aduce un argument probabil pentru 
existenţa lui Dumnezeu. Ceea ce a negat el este că existenţa lui Dumnezeu ca fiinţă 
unică, supremă în mod absolut, poate fi „demonstrată" filosofic. 

4. Dacă existenţa lui Dumnezeu ca fiinţă supremă în mod absolut nu poate fi 
dovedită riguros prin raţiunea naturală, este evident că nu se poate dovedi că există 
o fiinţă atotputernică şi infinită, creatoare a tuturor lucrurilor. Se poate ridica însă 

întrebarea dacă, dat fiind conceptul de Dumnezeu ca fiinţă supremă în mod abso¬ 
lut, se poate demonstra apoi că Dumnezeu este infinit şi atotputernic. Răspunsul 
lui Ockham la această întrebare este că nu se poate demonstra că atribute precum 
atotputernicia, infinitatea, veşnicia sau puterea de a crea din nimic aparţin esenţei 
divine. Motivul pentru care spune aceasta este unul de ordin tehnic. Demonstraţia 
a priori implică folosirea unui termen mediu căruia predicatul respectiv îi aparţine 
în mod anterior. însă în cazul unui atribut ca infinitatea, nu poate exista un termen 
mediu căruia infinitatea să îi aparţină; şi, astfel, nu poate exista nicio demonstraţie 
potrivit căreia Dumnezeu e infinit. Se poate demonstra că unele concepte precum 
infinitatea sau puterea de a crea din nimic aparţin esenţei divine, folosind definiţiile 
lor ca termeni medii. Putem argumenta, de pildă, în felul următor. Orice poate să 
producă ceva din nimic este capabil să creeze. Iar Dumnezeu poate să producă ceva 
din nimic. Prin urmare, Dumnezeu poate să creeze. Un silogism de acest tip, spune 
Ockham, nu este ceea ce se înţelege prin demonstraţie. O demonstraţie, în sensul 
propriu-zis al cuvântului, sporeşte cunoaşterea; dar silogismul menţionat mai sus 
nu sporeşte cunoaşterea, de vreme ce afirmaţia că Dumnezeu produce sau poate să 
producă ceva din nimic este exact aceeaşi cu afirmaţia că Dumnezeu creează sau 
poate să creeze. Silogismul este inutil dacă nu cunoaştem sensul termenului „a crea"; 
însă dacă ştim care este sensul termenului „a crea", ştim că afirmaţia potrivit căreia 
Dumnezeu poate să producă ceva din nimic este afirmaţia că Dumnezeu poate crea. 
Astfel, concluzia care se pretinde a fi demonstrată era deja acceptată: argumentul 
conţine eroarea de a presupune concluzia în premise (petitio principii) 1 . 

Pe de altă parte, există unele atribute care pot fi demonstrate. Putem argumenta, 
de pildă, după cum urmează. Orice fiinţă este bună: dar Dumnezeu este o fiinţă: prin 
urmare, Dumnezeu este bun. într-un silogism de acest tip există un termen mediu, 
un concept comun lui Dumnezeu şi creaturilor. însă termenul „bun" trebuie înţeles 
aici ca termen conotativ, conotând o relaţie cu voinţa, dacă argumentul se doreşte a 
fi o demonstraţie. Căci dacă termenul „bun" nu este luat ca termen conotativ, el este 
pur şi simplu sinonim cu termenul „fiinţă"; caz în care nu aflăm nimic prin acest 
argument. Nu se poate demonstra despre niciun atribut că aparţine unui subiect 
decât atunci când concluzia demonstraţiei este dubitabilis, adică atunci când se poate 
pune în chip semnificativ întrebarea dacă atributul trebuie să fie sau nu predicat 
despre subiect. însă dacă termenul „bun" nu este luat ca termen conotativ, ci ca fiind 
sinonim cu „fiinţă", nu putem şti că Dumnezeu este o fiinţă, punând în acelaşi timp, 

în chip semnificativ, întrebarea dacă Dumnezeu este bun. Nu este necesar, desigur, 
ca atributul predicat despre subiect să fie cu adevărat distinct de subiect. Ockham a 
respins doctrina scotistă a unei distincţii formale între atributele divine şi a susţinut 
că nu există nicio distincţie. însă noi nu avem o intuiţie a esenţei divine; şi chiar 
dacă realităţile reprezentate prin conceptele noastre despre esenţa şi atributele divine 
nu sunt distincte, putem argumenta de la un concept la altul atunci când există un 
termen mediu. în cazul conceptelor comune lui Dumnezeu şi creaturilor, există un 
termen mediu. 

însă în cunoaşterea despre natura lui Dumnezeu, ce anume constituie termenul 
cogniţiei noastre? Nu ne bucurăm de cunoaşterea intuitivă a lui Dumnezeu, pe care 
intelectul omenesc nu o poate dobândi prin propriile-i eforturi. Nu poate exista nici 
vreo cunoaştere naturală „abstractă" a lui Dumnezeu aşa cum este El în Sine, de 
vreme ce este cu neputinţă ca noi să avem prin puterile noastre naturale o cunoaştere 
abstractă despre un lucru în sine fără a avea o cunoaştere intuitivă a acelui lucru. 
Rezultă, aşadar, că în starea noastră naturală este cu neputinţă să-l cunoaştem pe 
Dumnezeu astfel încât esenţa divină să fie termenul unic şi nemijlocit al actului 
cunoaşterii 1 . în al doilea rând, în starea noastră naturală nu îl putem concepe pe 
Dumnezeu intr-un concept simplu, adecvat doar Lui. Căci „niciun lucru nu poate 
fi cunoscut de noi, prin puterile noastre naturale, printr-un concept simplu adecvat 
numai lui, decât dacă acel lucru este cunoscut în el însuşi. Căci altminteri am putea 
spune că şi culoarea poate fi cunoscută printr-un concept propriu culorilor de către 
un om născut orb" 2 . Dar, în al treilea rând. Dumnezeu poate fi conceput de noi în con¬ 
cepte conotative şi în concepte care sunt comune lui Dumnezeu şi creaturilor, pre¬ 
cum fiinţa. întrucât Dumnezeu este o fiinţă simplă, fără nicio distincţie internă afară 
de aceea dintre cele trei Persoane divine, conceptele adecvate quidditative (conceptus 
quidditativi) ar fi convertibile; şi, astfel, nu ar fi concepte distincte. Dacă putem avea 
concepte distincte despre Dumnezeu, aceasta se datorează faptului că aceste concepte 
ale noastre nu sunt concepte proprii quidditative despre Dumnezeu. Ele nu sunt con¬ 
vertibile pentru că sunt fie concepte conotative, cum este conceptul de infinitate, care 
conotează negativ finitul, fie concepte comune lui Dumnezeu şi creaturilor, precum 
conceptul de înţelepciune. Numai un concept quidditativ adecvat corespunde unei 
realităţi unice. Un concept conotativ conotează o altă realitate decât subiectul despre 
care este predicat; iar un concept comun este predicabil despre alte realităţi decât cea 


1 I Sent., 2, 9, P. 

despre care este, de fapt, predicat. Mai mult, conceptele comune pe care le predicăm 
despre Dumnezeu se datorează unei reflecţii asupra altor realităţi decât Dumnezeu 
şi le presupun pe acestea. 

Decurge de aici o consecinţă importantă. Dacă avem, şi chiar avem, concepte 
diferite ale lui Dumnezeu, o fiinţă simplă, cunoaşterea noastră conceptuală despre 
natura divină este mai curând o cunoaştere a conceptelor decât o cunoaştere a lui 
Dumnezeu aşa cum este El. Ceea ce dobândim noi nu este esenţa divină, ci o repre¬ 
zentare mentală a esenţei divine. Ne putem forma, ce-i drept, un concept compus care 
este predicabil numai despre Dumnezeu; dar acest concept este o construcţie men¬ 
tală ; nu putem avea un concept simplu propriu lui Dumnezeu care să oglindească 
în chip adecvat esenţa divină. „Nici esenţa divină[...] şi nimic care îi este intrinsec lui 
Dumnezeu şi nici altceva care este cu adevărat Dumnezeu nu poate fi cunoscut de noi 
fără ca altceva decât Dumnezeu să fie implicat ca obiect." 1 „Noi nu putem cunoaşte 
în ele însele nici unitatea lui Dumnezeuj...] nici puterea Lui infinită şi nici bunătatea 
sau perfecţiunea divină; însă ceea ce cunoaştem nemijlocit sunt conceptele, care nu 
sunt cu adevărat Dumnezeu, dar pe care le folosim în propoziţii pentru a -1 reprezenta 
pe Dumnezeu.“ 2 Cunoaştem, aşadar, natura divină numai prin intermediul concep¬ 
telor; iar aceste concepte, nefiind concepte quidditative adecvate, nu pot lua locul 
unei perceperi nemijlocite a esenţei lui Dumnezeu. Nu ajungem la o realitate (quid 
rei), ci la o reprezentare nominală (quid nominis). Aceasta nu înseamnă că teologia nu 
este adevărată sau că propoziţiile ei nu au niciun sens; dar înseamnă că teologul este 
limitat la sfera conceptelor şi a reprezentării mentale şi că analizele lui sunt analize 
ale conceptelor, iar nu ale lui Dumnezeu însuşi. A ne imagina, de pildă, aşa cum a 
făcut Scotus, că întrucât noi concepem atributele divine în concepte distincte, aceste 
atribute sunt distincte formal în Dumnezeu înseamnă a înţelege greşit natura raţio¬ 
namentului teologic. 

Sumara relatare anterioară a ceea ce are de spus Ockham pe tema cunoaşterii 
noastre despre natura divină ţine, de fapt, de o dare de seamă a ideilor lui teolo¬ 
gice mai curând decât a celor filosofice. Căci dacă existenţa lui Dumnezeu ca fiinţa 
supremă în mod absolut nu poate fi stabilită cu fermitate de către filosof, este limpede 
că filosoful nu ne poate da nicio cunoaştere sigură a naturii lui Dumnezeu. Şi nici raţi¬ 
onamentul teologului nu poate să ne aducă, potrivit lui Ockham, cunoaşterea sigură 
a naturii lui Dumnezeu. Cât priveşte analiza conceptelor, un necredincios ar putea 


1 1 Sent., 3, 2, F. 

face aceeaşi analiză pe care o face teologul credincios. Ceea ce ne garantează cunoaş¬ 
terea sigură a adevărului propoziţiilor teologice nu este raţionamentul teologului ca 
atare, nici demonstraţiile lui, atât cât este posibilă pentru el demonstraţia, ci revelaţia 
lui Dumnezeu acceptată prin credinţă. Teologul poate raţiona corect pornind de la 
premise sigure; dar tot astfel poate să facă şi necredinciosul. însă cel dintâi acceptă 
premisele şi concluziile pe baza credinţei; şi ştie că propoziţiile sunt adevărate, că ele 
corespund realităţii. însă ştie acest lucru prin credinţă; iar cunoaşterea lui nu este 
„ştiinţă" în sensul strict al cuvântului. Căci nu există nicio cunoaştere intuitivă care 
să stea la baza raţionamentului său. Ockham nu a avut intenţia să pună la îndoială 
adevărul dogmelor teologice; el a purces la examinarea naturii raţionamentului teo¬ 
logic şi a conceptelor teologice şi şi-a tratat problemele din punctul de vedere al unui 
logician. Nominalismul său teologic nu era, în mintea lui, echivalent cu agnosticis¬ 
mul sau cu scepticismul; era mai curând, cel puţin ca intenţie, o analiză logică a unei 
teologii pe care el o accepta. 

însă chiar dacă discuţia lui Ockham referitoare la cunoaşterea noastră despre 
natura lui Dumnezeu ţine mai curând de sfera teologică decât de cea filosofică, ea îşi 
are locul în discutarea filosofiei lui, fie şi numai pentru faptul că în cadrul acesteia el 
tratează chestiuni pe care filosofi medievali anteriori le socotiseră a fi de competenţa 
metafizicianului. în mod asemănător, deşi filosoful ca atare cu greu ar putea stabili 
cu certitudine, în ochii lui Ockham, ceva despre „ideile" divine, această temă fusese 
o trăsătură proeminentă a metafizicii medievale tradiţionale, iar modul în care o tra¬ 
tează Ockham este strâns legat de principiile sale filosofice generale. Este de dorit, 
prin urmare, să spunem câte ceva despre ea aici. 

5. în primul rând, nu poate exista nicio pluralitate în intelectul divin. Intelectul 
divin este identic cu voinţa divină şi cu esenţa divină. Putem vorbi despre „voinţa 
divină", „intelectul divin" şi „esenţa divină"; dar realitatea la care ne referim este o 
fiinţă unică şi simplă. Aşadar, discuţia despre „ideile divine" nu se poate referi la rea¬ 
lităţi în Dumnezeu, care ar fi în vreun fel distincte fie de esenţa divină, fie una de alta. 
Dacă ar exista vreo deosebire, ar fi o deosebire reală; iar o deosebire reală nu poate 
fi acceptată. în al doilea rând, nu este defel necesar, şi ne poate induce în eroare, să 
postulăm ideile divine ca pe un fel de factor intermediar în creaţie. Dacă ideile divine 
nu sunt în niciun fel distincte de intelectul divin, care este el însuşi identic cu esenţa 
divină, ele nu pot fi un factor intermediar în creaţie. Dincolo de acest fapt, Dumnezeu 
poate cunoaşte creaturile şi le poate crea fără intervenţia vreunei „idei" 1 . Ockham 

spune limpede că, după părerea lui, teoria ideilor în Dumnezeu este pur şi simplu 
o mostră de antropomorfism. Ea implică, de asemenea, o confuzie între quid rei şi 
quid nominis 1 . Susţinătorii teoriei ar accepta, de bună seamă, că nu există o deosebire 
reală nici între esenţa divină şi ideile divine, nici între ideile însele, ci că deosebirea 
este una mentală; totuşi ei vorbesc ca şi cum deosebirea ideilor în Dumnezeu ar 
fi anterioară producerii creaturilor. Mai mult, ei postulează în Dumnezeu idei ale 
universaliilor, care de fapt nu corespund niciunei realităţi. In fine, Ockham aplică 
principiul economiei la teoria ideilor divine în măsura în care această teorie implică 
faptul că există în Dumnezeu idei care sunt distincte de creaturile însele, fie că ideile 
sunt interpretate ca relaţii reale sau ca relaţii mentale. Nu este necesar să se postuleze 
asemenea idei în Dumnezeu pentru a explica nici producerea, nici cunoaşterea de 
către El a creaturilor. 

Aşadar, într-un anumit sens, se poate spune că Ockham a respins teoria ideilor 
divine. însă aceasta nu înseamnă că era gata să declare că Sfântul Augustin a greşit 
sau că nu există nicio interpretare acceptabilă a teoriei. Dimpotrivă, atât cât priveşte 
acceptarea verbală, trebuie să spunem că a acceptat teoria. Insă sensul pe care îl asoci¬ 
ază afirmaţiilor sale trebuie înţeles limpede, dacă nu vrem să îl acuzăm că se contra¬ 
zice în mod flagrant. Afirmă, de pildă, că există un număr infinit de idei distincte; iar 
această afirmaţie pare a fi, la prima vedere, în contradicţie evidentă cu acelea în care 
condamnă orice atribuire de idei distincte lui Dumnezeu. 

întâi şi întâi, termenul „idee" este un termen conotativ. Denotă în mod direct cre¬ 
atura însăşi; dar conotează indirect cunoaşterea sau cunoscătorul divin. „Şi astfel se 
poate predica despre creatura însăşi că este o idee, dar nu despre agentul cunoscător 
şi nici despre cunoaştere, de vreme ce nici cunoaşterea şi nici cunoscătorul nu sunt o 
idee sau un tipar." 2 Putem spune, atunci, că însăşi creatura este ideea. „Ideile nu sunt 
în Dumnezeu în mod subiectiv şi real; ci sunt în El numai în mod obiectiv, ca anu¬ 
mite lucruri cunoscute de El, căci ideile sunt lucrurile însele, care sunt productibile 
de către Dumnezeu." 3 Cu alte cuvinte, este suficient să îl postulăm pe Dumnezeu, 
pe de o parte, şi creaturile, pe de cealaltă: creaturile, aşa cum sunt cunoscute de 
Dumnezeu, sunt „ideile", şi nu există alte idei. Creatura, aşa cum este cunoscută de 
Dumnezeu din veşnicie, poate fi socotită tiparul sau modelul creaturii aşa cum există 
ea în realitate. „Ideile sunt anumite tipare cunoscute (exempla ); şi tocmai prin referire 


' Cu alte cuvinte, Ockham socotea că susţinătorii teoriei fuseseră induşi în eroare de limbaj, 
confundând cuvintele sau numele cu lucrurile. 

la ele poate cunoscătorul să producă ceva în existenţa reală[...] Această descriere nu se 
potriveşte esenţei divine înseşi, şi nici vreunei relaţii mentale; ci creaturii înseşi[...] 
Esenţa divină nu este o idee[...] (şi nici ideea nu este o relaţie reală sau mentală)[...] 
Nu e o relaţie reală, întrucât nu există o relaţie reală a lui Dumnezeu cu creatura; şi 
nu este o relaţie mentală, pentru că nu există o relaţie mentală a lui Dumnezeu cu 
creatura, căreia să i se poată da numele de „idee", şi, deopotrivă, pentru că o relaţie 
mentală nu poate fi modelul creaturii, întocmai cum o ens rationis nu poate fi modelul 
unei fiinţe reale." 1 Dar în cazul în care creaturile însele sunt ideile, rezultă că „există 
idei distincte pentru toate lucrurile ce pot fi făcute, de vreme ce lucrurile însele sunt 
distincte unul de altul" 2 . Şi astfel există idei distincte ale tuturor părţilor esenţiale şi 
integrale ale lucrurilor productibile, precum materia şi forma 3 4 . 

Pe de altă parte, dacă ideile sunt creaturile însele, rezultă că ideile sunt ale lucruri¬ 
lor individuale, „de vreme ce numai şi numai lucrurile individuale sunt productibile 
în afara (minţii)"' 3 . Nu există, de pildă, idei divine pentru genuri; căci ideile divine 
sunt creaturi ce pot fi făcute de Dumnezeu, iar genurile nu pot fi produse ca existente 
reale. Rezultă, de asemenea, că nu există idei de negaţie, privare, rău, vină şi altele 
asemenea, de vreme ce acestea nu sunt şi nu pot fi lucruri distincte 5 . Dar întrucât 
Dumnezeu poate produce o infinitate de creaturi, trebuie să spunem că există un 
număr infinit de idei 6 . 

Discuţia lui Ockham despre teoria ideilor divine pune în lumină deopotrivă 
perspectiva medievală generală şi propria lui mentalitate. Respectul pentru Sfântul 
Augustin era prea mare în Evul Mediu pentru a fi cu putinţă ca un teolog să res¬ 
pingă pur şi simplu una dintre teoriile lui principale. Descoperim, aşadar, că limbajul 
teoriei a fost păstrat şi întrebuinţat de Ockham. El era dispus să vorbească despre 
idei distincte, ca tipare sau modele ale creaţiei. Pe de altă parte, folosind principiul 
economiei şi hotărât să scape de tot ce ar părea să intervină între Creatorul atotputer¬ 
nic şi creatură, guvernând voinţa divină, el a „curăţat" teoria de orice platonism şi a 
identificat ideile cu creaturile însele, productibile de către Dumnezeu şi cunoscute de 
Dumnezeu din veşnicie ca fiind productibile. Din punct de vedere filosofic, şi-a adap¬ 
tat teoria viziunii sale filosofice generale eliminând ideile universale, iar din punct 

de vedere teologic a salvat, credea el, atotputernicia divină şi a eliminat ceea ce soco¬ 
tea el a fi contaminarea cu metafizică greacă. (Identificând ideile cu creaturile a fost 
totuşi capabil să observe că Platon a făcut bine atunci când nu a identificat ideile cu 
Dumnezeu şi nici nu le-a situat în mintea divină.) Aceasta nu înseamnă, desigur, că 
întrebuinţarea de către Ockham a limbajului teoriei aristotelice a fost nesinceră. El a 
postulat teoria, în măsura în care se putea înţelege din ea că Dumnezeu cunoaşte cre¬ 
aturile pentru unul dintre motivele tradiţionale principale, şi anume că Dumnezeu 
creează în mod raţional, iar nu iraţional 1 . Insă în acelaşi timp, e limpede că în mâi¬ 
nile lui Ockham teoria a fost în asemenea măsură purificată de platonism încât a 
fost practic respinsă în forma ei originală. Abelard, deşi a respins ultrarealismul, 
a păstrat teoria ideilor universale în Dumnezeu, în mare parte din respect pentru 
Sfântul Augustin; dar Ockham a eliminat aceste idei divine universale. Versiunea pe 
care o dă el teoriei ideilor este, astfel, consecventă cu principiul său general, că există 
numai indivizi, şi cu strădania lui constantă de a scăpa de orice alţi factori de care se 
putea scăpa. Se poate spune, de bună seamă, că a vorbi despre creaturi productibile 
cunoscute de Dumnezeu din veşnicie („lucrurile au fost idei din veşnicie; dar nu au 
fost cu adevărat existente din veşnicie" 2 ) înseamnă a accepta esenţa teoriei ideilor; şi 
aceasta este, de fapt, ceea ce gândea Ockham şi ceea ce l-a îndreptăţit, după părerea 
lui, să recurgă la Sfântul Augustin. Dar este, poate, discutabil dacă teoria lui Ockham 
e întru totul consecventă. întrucât nu a limitat în niciun fel puterea creatoare a lui 
Dumnezeu, a trebuit să extindă spectrul „ideilor" dincolo de lucrurile produse cu 
adevărat de Dumnezeu; dar a face aceasta înseamnă, desigur, a accepta că „ideile" nu 
pot fi identificate cu creaturile care au existat, există şi vor exista; iar a accepta aceasta 
înseamnă a te apropia foarte mult de teoria tomistă, cu excepţia faptului că nu sunt 
admise idei ale universaliilor. Concluzia pe care ar trebui, probabil, să o tragem nu 
este că Ockham a întrebuinţat în mod nesincer limbajul unei teorii la care, de fapt, a 
renunţat, ci mai curând că a acceptat cu sinceritate teoria, chiar dacă a interpretat-o în 
aşa fel încât să se potrivească cu convingerea lui că nu există sau nu pot exista decât 
indivizi, iar conceptele universale ţin de nivelul gândirii omeneşti şi nu trebuie atri¬ 
buite lui Dumnezeu. 

6. Când ajunge să discute despre cunoaşterea divină, Ockham dovedeşte o reţi¬ 
nere evidentă şi, ce-i drept, de înţeles, în a face afirmaţii privitoare la un nivel al 
cunoaşterii care se află cu totul în afara experienţei noastre. 


1 Cf. i Sent., 35, 5, E. 

2 Ibid., M. 

Faptul că Dumnezeu cunoaşte, în afară de El însuşi, toate celelalte lucruri nu 
poate fi dovedit filosofic. Orice dovadă s-ar sprijini în primul rând pe cauzalitatea uni¬ 
versală a lui Dumnezeu; dar, dincolo de faptul că nu se poate dovedi prin intermediul 
principiului cauzalităţii că o cauză îşi cunoaşte efectul nemijlocit, nu se poate dovedi 
filosofic că Dumnezeu este cauza nemijlocită a tuturor lucrurilor 1 . Se pot aduce argu¬ 
mente probabile pentru afirmaţia că Dumnezeu cunoaşte unele lucruri în afară de 
El însuşi; dar argumentele nu sunt concludente. Pe de altă parte, nu se poate dovedi 
că Dumnezeu nu cunoaşte nimic în afară de El însuşi; căci nu se poate dovedi că 
orice act cognitiv depinde de obiectul lui 2 . Cu toate acestea, deşi nu se poate dovedi 
filosofic că Dumnezeu este atotştiutor, adică faptul că El se cunoaşte nu numai pe 
Sine ci cunoaşte toate celelalte lucruri deopotrivă, noi ştim prin credinţă că El este 
atotştiutor. 

însă dacă Dumnezeu cunoaşte toate lucrurile, oare aceasta înseamnă că El 
cunoaşte evenimente contingente viitoare, adică evenimente care depind de libera 
voinţă pentru a deveni realitate ? „Răspund la această întrebare că trebuie susţinut 
fără nicio îndoială că Dumnezeu cunoaşte toate evenimentele contingente viitoare cu 
certitudine şi în chip limpede. însă este cu neputinţă pentru orice intelect în starea 
noastră actuală să dovedească fie acest fapt, fie modul în care cunoaşte Dumnezeu 
toate evenimentele contingente viitoare." 3 Aristotel, spune Ockham, ar fi spus că 
Dumnezeu nu are nicio cunoaştere sigură despre niciun eveniment contingent viitor, 
din următorul motiv. Nicio afirmaţie potrivit căreia va avea sau nu va avea loc un eve¬ 
niment contingent viitor care depinde de liberul arbitru nu este adevărată. Propoziţia 
că va avea sau nu va avea loc este adevărată; dar nici afirmaţia că va avea loc, nici afir¬ 
maţia că nu va avea loc nu este adevărată. Iar dacă niciuna dintre cele două afirmaţii 
nu este adevărată, niciuna nu poate fi cunoscută. „în pofida acestui fapt însă, trebuie 
să susţinem că Dumnezeu cunoaşte în chip vădit toate întâmplările contingente vii¬ 
toare. Dar modul (în care Dumnezeu le cunoaşte) nu pot să îl explic." 4 5 însă, Ockham 
spune în continuare că Dumnezeu nu cunoaşte evenimentele contingente viitoare ca 
fiind prezente pentru El s , sau prin intermediul ideilor ca mijlocitoare ale cunoaşterii, 
ci prin esenţa divină însăşi, chiar dacă acest lucru nu poate fi dovedit filosofic. La 


1 i Sent., 35, 2, D. 

2 Ibid. 

3 Ibid., 38,1, L. 

4 1 Sent., 38, 1, M. 

5 Sfântul Toma susţinea că evenimentele contingente viitoare surit prezente pentru Dumne¬ 
zeu în virtutea veşniciei Lui şi că El le cunoaşte ca fiind prezente. 

fel, în Tractatus de praedestinatione et de praescientia Dei et de Juturis contingentibus 1 , 
Ockham spune: „Afirm, prin urmare, că e imposibil de exprimat în chip limpede 
modul în care Dumnezeu cunoaşte evenimentele contingente viitoare. Cu toate aces¬ 
tea, trebuie susţinut că El le cunoaşte, chiar dacă în mod contingent". Când spune 
că Dumnezeu cunoaşte faptele contingente viitoare „în mod contingent", Ockham 
înţelege prin aceasta că Dumnezeu le cunoaşte ca fiind contingente, iar cunoaşterea 
Sa nu le face să fie necesare. Merge mai departe sugerând că „esenţa divină este 
cunoaştere intuitivă care e atât de desăvârşită şi de clară încât este ea însăşi cunoaş¬ 
tere evidentă a tuturor evenimentelor trecute şi viitoare, astfel încât ea ştie care parte 
a unei contradicţii va fi adevărată şi care va fi falsă" 2 . 

Astfel, Ockham afirmă că Dumnezeu ştie, de pildă, nu numai că mâine voi alege 
fie să fac o plimbare, fie să rămân acasă şi să citesc; El ştie care variantă este ade¬ 
vărată şi care e falsă. Această afirmaţie nu poate fi dovedită filosofic: este o chesti¬ 
une teologică. în ce priveşte modalitatea de cunoaştere a lui Dumnezeu, Ockham 
nu oferă nicio altă sugestie, mărginindu-se la a spune că esenţa divină este în aşa fel 
încât Dumnezeu cunoaşte faptele contingente viitoare. Nu recurge la expedientul de 
a spune că Dumnezeu ştie care parte a unei propoziţii disjunctive referitoare la un 
eveniment contingent viitor este adevărată pentru că El o determină să fie adevărată: 
acceptă în chip cât se poate de rezonabil că nu poate explica cum cunoaşte Dumnezeu 
evenimentele contingente viitoare. Trebuie însă remarcat că Ockham este convins că 
una dintre părţile unei propoziţii disjunctive referitoare la un asemenea eveniment 
este adevărată şi că Dumnezeu o cunoaşte ca adevărată. Acesta este lucrul cel mai 
important, din punct de vedere pur filosofic: relaţia dintre cunoaşterea lui Dumnezeu 
despre evenimente libere viitoare şi tema predestinării nu ne priveşte aici. Este un 
lucru important, pentru că arată că Ockham nu accepta o excepţie de la principiul ter¬ 
ţului exclus. Unii filosofi de secol XIV admiteau însă o excepţie. Aşa cum am văzut, 
pentru Petrus Aureoli, propoziţiile care fie afirmă, fie neagă faptul că un anumit eve¬ 
niment contingent se va întâmpla în viitor nu sunt nici adevărate, nici false. Petrus 
Aureoli nu a negat că Dumnezeu cunoaşte evenimentele contingente viitoare; însă 
a susţinut că de vreme ce cunoaşterea lui Dumnezeu nu priveşte înainte, aşa zicând, 
spre viitor, ea nu face ca o propoziţie afirmativă sau negativă referitoare la un anumit 
act liber din viitor să fie nici adevărată, nici falsă. Se poate spune, atunci, că accepta o 
formă a unei logici „cu trei valori" de adevăr, deşi ar fi, de bună seamă, un anacronism 


1 Ed. Boehner, p. 15. 
1 Ibid. 

să spunem că a elaborat o asemenea logică. Nu la fel stau însă lucrurile cu William 
din Ockham, care nu acceptă ca o propoziţie să nu fie nici adevărată, nici falsă. El a 
respins argumentele lui Aristotel menite să arate că există asemenea propoziţii, deşi 
sunt unul sau două pasaje care par a sprijini, la prima vedere, punctul de vedere al 
lui Aristotel. Mai mult, în Summa totius logicae', Ockham precizează, în opoziţie cu 
Aristotel, că propoziţiile despre evenimente contingente viitoare sunt adevărate sau 
false. Din nou, în Quodlibet 2 , susţine că Dumnezeu poate revela cunoaşterea propo¬ 
ziţiilor afirmative referitoare la evenimente contingente viitoare, întrucât asemenea 
propoziţii sunt adevărate. Dumnezeu a făcut revelaţii de acest fel profeţilor; deşi cum 
anume s-a făcut aceasta „eu nu ştiu, pentru că nu mi-a fost revelat mie". Nu se poate 
spune, aşadar, că Ockham admitea o excepţie de la principiul terţului exclus. Şi întru¬ 
cât nu admitea o excepţie, nu s-a confruntat cu problemele pe care le presupune 
reconcilierea acestei acceptări cu atotştiinţa divină. 

7. Dacă termenii „voinţă", „intelect" şi „esenţă" sunt înţeleşi în sens absolut, ei 
sunt sinonimi. „Dacă s-ar folosi un nume pentru a desemna întocmai esenţa divină 
şi nimic altceva, fără nicio conotaţie pentru absolut niciun alt lucru, şi, în mod simi¬ 
lar, dacă s-ar folosi un nume pentru a desemna voinţa divină în acelaşi mod, acele 
nume ar fi pur şi simplu sinonime; şi orice s-a predicat despre unul dintre ele s-ar 
putea predica despre celălalt." 3 Prin urmare, dacă termenii „esenţă" şi „voinţă" sunt 
luaţi în sens absolut, nu putem spune cu mai mult temei că voinţa divină este cauza 
tuturor lucrurilor decât că esenţa divină este cauza tuturor lucrurilor: se ajunge la 
acelaşi lucru. Cu toate acestea, fie că vorbim despre „esenţa divină" sau despre „voinţa 
divină", Dumnezeu este cauza nemijlocită a tuturor lucrurilor, chiar dacă acest adevăr 
nu poate fi demonstrat filosofic 4 . Voinţa divină (sau esenţa divină) este cauza nemij¬ 
locită a tuturor lucrurilor în sensul că fără cauzalitatea divină nu s-ar produce niciun 
efect, chiar dacă ar fi prezente toate celelalte condiţii şi circumstanţe pregătitoare. Mai 
mult, puterea lui Dumnezeu este nemărginită, în sensul că El poate face tot ceea ce 
este cu putinţă. însă a spune că Dumnezeu nu poate face ceea ce este în mod intrin¬ 
sec imposibil nu înseamnă a limita puterea lui Dumnezeu; căci nu are niciun sens 
să vorbim despre a face sau a făuri ceea ce este imposibil în mod intrinsec. Totuşi, 
Dumnezeu poate produce orice efect posibil, chiar şi fără o cauză secundă; El ar 
putea produce, de pildă, în fiinţa umană un act de ură faţă de El, iar dacă El ar face 


1 2,32. 

2 4 - 4 - 

3 1 Sent., 45, 1, C. 

4 Ibid., G. 

aceasta, nu ar păcătui'. Faptul că Dumnezeu poate produce orice efect posibil, chiar 
şi fără conlucrarea unei cauze secunde, nu poate fi dovedit de filosof; dar trebuie cu 
toate acestea crezut. 

Atotputernicia divină nu poate fi, aşadar, dovedită filosofic. însă odată ce este asu¬ 
mată ca un articol de credinţă, lumea ni se arată într-o lumină aparte. Toate relaţiile 
cauzale empirice, adică toate succesiunile regulate, sunt văzute ca fiind contingente, 
nu numai în sensul că relaţiile cauzale sunt obiecte ale verificării prin experienţă şi 
nu ale deducţiei a priori, dar şi în sensul că un agent exterior, şi anume Dumnezeu, 
îl poate produce oricând pe B fără a -1 implica pe A drept cauză secundă. De bună 
seamă, în toate sistemele de gândire medievale uniformitatea şi regularitatea pro¬ 
ceselor naturale erau privite ca fiind contingente, întrucât posibilitatea intervenţiei 
miraculoase a lui Dumnezeu era acceptată de toţi gânditorii creştini. însă metafizica 
esenţelor conferise Naturii o relativă stabilitate pe care Ockham i-a răpit-o. Odată 
cu el, relaţiile şi legăturile din natură au fost, de fapt, reduse la coexistenţa sau exis¬ 
tenţa succesivă a „absolutelor". Iar în lumina atotputerniciei divine, cunoscută prin 
credinţă, contingenţa relaţiilor şi a ordinii din natură era văzută ca expresie a voinţei 
atotputernice a lui Dumnezeu. Viziunea lui Ockham despre natură, desprinsă de 
pe fundalul ei teologic, ar putea fi privită, nu fără temei, ca o treaptă pe calea către o 
viziune ştiinţifică a naturii prin eliminarea metafizicului; însă fundalul teologic nu 
era, pentru Ockham însuşi, o excrescenţă irelevantă. Dimpotrivă, gândul atotputer¬ 
niciei şi libertăţii divine s-a infiltrat, explicit sau implicit, în întregul său sistem; iar 
în capitolul următor vom vedea cum au influenţat convingerile lui în această privinţă 
teoria sa morală. 


1 Sent., 42, 1, G. 

Faptul că un suflet imaterial şi incoruptibil este forma trupului nu poate fi dovedit filosofic - 
Pluralitatea defonne cu adevărat distincte în om - Sufletul raţional nu posedă facultăţi 
cu adevărat distincte - Persoana umană - Libertatea - Teoria etică a lui Ockham 


i. Întocmai cum a criticat dovezile tradiţionale ale existenţei lui Dumnezeu, tot astfel 
a criticat Ockham o serie de dovezi propuse de predecesorii săi în psihologie. Avem 
experienţa unor acte de înţelegere şi voinţă; dar nu există niciun motiv care să ne 
constrângă să atribuim aceste acte unei forme sau unui suflet imaterial. Avem expe¬ 
rienţa acestor acte ca acte ale formei trupului; şi, atât cât ne poate arăta experienţa, 
putem trage pe bună dreptate concluzia că sunt actele unei forme întinse şi corpo¬ 
rale 1 . „înţelegând prin suflet intelectual o formă imaterială şi incoruptibilă care este 
pe de-a-ntregul în întreg şi pe de-a-ntregul în flecare parte (a trupului), nu se poate şti 
în mod evident nici prin argumente, nici prin experienţă că există o asemenea formă 
în noi, sau că activitatea înţelegerii ţine de o substanţă de acest tip din noi, sau că un 
suflet de acest tip este forma trupului. Nu-mi pasă ce credea Aristotel despre asta, 
căci el pare a vorbi mereu într-o manieră ambiguă. însă susţinem aceste trei lucruri 
numai pe baza credinţei." 2 * Aşadar, potrivit lui Ockham, nu avem experienţa prezenţei 
unei forme imateriale şi incoruptibile în noi; şi nici nu se poate dovedi că acele acte 
ale înţelegerii a căror experienţă o avem sunt actele unei asemenea forme. Şi chiar 
dacă am putea dovedi că actele înţelegerii a căror experienţă o avem sunt actele unei 
substanţe imateriale, nu ar rezulta că această substanţă este forma trupului. Iar dacă 
nu se poate arăta prin raţionament filosofic sau prin experienţă că posedăm suflete 
imateriale şi incoruptibile, e limpede că nu se poate dovedi că aceste suflete sunt cre¬ 
ate în mod direct de Dumnezeu 5 . Ockham nu spune, desigur, că nu posedăm suflete 
nemuritoare: ceea ce spune el este că nu putem dovedi că le posedăm. Faptul că le 
posedăm este un adevăr revelat, cunoscut prin credinţă. 


1 Quodlibet, i, 12. 

2 Ibid., 1,10. 

> Ibid., 2,1. 



96/97 


2. însă deşi Ockham accepta prin credinţă existenţa în om a unei forme imateri¬ 
ale şi incoruptibile, nu era pregătit să spună că această formă in-formează materia 
în mod direct. Funcţia materiei este aceea de a susţine o formă; şi este limpede că 
materia trupului omenesc are o formă. însă coruptibilitatea trupului omenesc arată 
că aceasta nu este o formă incoruptibilă care in-formează materia în chip nemijlo¬ 
cit. „Susţin că trebuie postulată în om o altă formă pe lângă sufletul intelectual, şi 
anume o formă sensibilă, asupra căreia un agent natural poate acţiona prin corupere 
şi producere/ 1 Această formă, sau suflet sensibil, este distinctă de sufletul intelec¬ 
tual al omului şi, afară de cazul în care Dumnezeu voieşte altminteri, piere odată 
cu trupul 2 . Există o singură formă sensibilă intr-un animal sau intr-un om; dar este 
extinsă în aşa fel încât „o parte a sufletului sensibil desăvârşeşte o parte a materiei, 
în vreme ce o altă parte a aceluiaşi suflet desăvârşeşte o altă parte a materiei" 3 . Astfel, 
partea sufletului sensibil care desăvârşeşte organul vederii este puterea de a vedea, 
în vreme ce partea care desăvârşeşte organul auzului este puterea de a auzi 4 . în acest 
sens putem, aşadar, vorbi despre puteri senzitive care sunt intr-adevăr distincte una 
de alta; căci „dispoziţiile naturale accidentale care sunt necesare pentru actul vederii 
sunt intr-adevăr distincte de dispoziţiile care sunt necesare pentru actul auzului" 5 . 
Acest lucru este limpede din faptul că ne putem pierde, de pildă, puterea de a vedea 
fără a ne pierde puterea de a auzi. însă dacă prin „puteri" înţelegem forme care sunt 
principiile ce generează feluritele acte de senzaţie, nu e nevoie să se postuleze puteri 
cu adevărat distincte corespunzătoare diferitelor organe de simţ: se poate aplica prin¬ 
cipiul economiei. Unicul principiu generator este însăşi forma, sau sufletul sensibil 
care este extins de-a lungul trupului şi lucrează prin diferitele organe de simţ. 

La un moment dat, Ockham spune următorul lucru; „Potrivit opiniei pe care o 
socotesc a fi cea adevărată, există în om câteva forme substanţiale, cel puţin o formă 
de materialitate şi sufletul intelectual" 6 . în altă parte spune că, deşi este dificil de dove¬ 
dit că există sau nu câteva forme substanţiale în om, „este dovedit (că există) în felul 
următor, cel puţin cu privire la sufletul intelectual şi la sufletul sensibil, care sunt 
distincte în om" 7 . Observaţia pe care o face despre dificultatea de a dovedi acest lucru 


1 2 Sent., 22, H. 

2 Quodlibet, 2, io 

> 2 Sent., 26, E. 

4 Ibid. 

5 Ibid., D. 

6 Ibid., 9, C C. 

7 4 Sent., 7, F. 

este explicată în Quodlibet 1 , unde spune că este dificil de dovedit că sufletul sensibil 
şi cel intelectual sunt distincte în om, „pentru că nu se poate dovedi pornind de la 
propoziţii de la sine evidente". Insă aceasta nu îl împiedică să meargă mai departe, 
oferind argumente bazate pe experienţă, precum argumentul că putem dori un lucru 
cu apetitul senzorial, abandonându-1 totuşi cu voinţa raţională. în ce priveşte faptul că 
undeva pare a insista asupra sufletului intelectual şi asupra formei de materialitate, 
în vreme ce în altă parte pare a insista asupra prezenţei în om a sufletelor intelectual 
şi sensibil, aparenta inconsecvenţă poate fi explicată în termenii celor două contexte, 
în orice caz, Ockham a susţinut în chip limpede existenţa în om a trei forme distincte. 
El aduce argumente nu numai pentru faptul că sufletul intelectual şi sufletul sensibil 
sunt distincte în om 2 , ci şi pentru acela că sufletul sensibil şi forma materialităţii sunt 
cu adevărat distincte şi în oameni, şi în animale 3 . Susţinând existenţa unei forme de 
materialitate în om, Ockham continua, de bună seamă, tradiţia franciscană; şi aduce 
argumentul teologic tradiţional, cum că forma de materialitate trebuie postulată pen¬ 
tru a explica identitatea numerică a trupului neînsufleţit al lui Hristos cu trupul Său 
viu, deşi aduce, de asemenea, şi alte argumente. 

Spunând că există în om o formă de materialitate şi susţinând că sufletul inte¬ 
lectual nu in-formează materia primară în mod direct, Ockham continua, aşadar, 
o poziţie tradiţională, în favoarea căreia a respins-o pe cea a Sfântului Toma. Mai 
mult, cu toate că susţinea doctrina pluralităţii formelor substanţiale, nu a tăgăduit 
că omul, luat în totalitatea lui, este o unitate. „Există o singură fiinţă totală a omului, 
însă câteva fiinţe parţiale." 4 Nu a negat nici faptul că sufletul intelectual este forma 
trupului, deşi nu credea că acest lucru poate fi dovedit filosofic. Prin urmare, nu se 
prea poate spune că Ockham a contrazis învăţătura Conciliului de la Vienne (1311), de 
vreme ce Conciliul nu a declarat că sufletul raţional sau intelectual in-formează mate¬ 
ria primară în mod direct înşişi membrii Conciliului, în majoritatea lor, au susţinut 
doctrina formei de materialitate; iar când au declarat că sufletul raţional in-formează 
trupul în mod direct, au lăsat cu totul deschisă întrebarea dacă trupul care este in-for- 
mat de sufletul raţional este sau nu constituit ca trup de către propria lui formă de 
materialitate. Pe de altă parte, Conciliul avusese în chip limpede intenţia de a apăra 
unitatea fiinţei umane împotriva implicaţiilor teoriilor psihologice ale lui Olivi 5 ; şi 
este cel puţin discutabil dacă doctrina lui Ockham îndeplinea această cerinţă. Trebuie 


1 2,10 

1 Quodlibet, 2, 10; 2 Sent., 22, H. 

3 Quodlibet, 2,11. 

4 Ibid., 2,10. 

s Vezi voi. II al acestei istorii. 

amintit că o distincţie reală însemna pentru Ockham o distincţie între lucruri care pot 
fi separate, cel puţin de către puterea divină: el a respins doctrina scotistă a distincţii¬ 
lor obiective formale, adică a distincţiilor obiective între „formalităţi" diferite ale unuia 
şi aceluiaşi lucru, care nu pot fî separate una de alta. Când se întreabă dacă sufletul 
sensibil şi sufletul intelectual sunt cu adevărat distincte în om, el observă că sufletul 
sensibil al lui Hristos, deşi mereu unit cu Divinitatea, a rămas acolo unde a vrut 
Dumnezeu în timpul dintre moartea lui Hristos şi înviere. „Dar numai Dumnezeu 
ştie dacă a rămas împreună cu trupul sau împreună cu sufletul intelectual; se pot 
susţine totuşi ambele variante." 1 însă dacă forma sensibilă este cu adevărat separabilă 
de forma raţională a omului şi de trupul lui, este dificil de înţeles cum poate fi păs¬ 
trată unitatea omului. E adevărat, de bună seamă, că toţi gânditorii creştini medievali 
ar fi acceptat că sufletul raţional este separabil de trup: e limpede că nu ar fi putut 
face altminteri. Şi s-ar putea susţine că a afirma separabilitatea sufletului sensibil de 
cel raţional nu afectează unitatea omului mai mult decât o face afirmaţia că sufletul 
raţional al omului este separabil de trupul lui. Cu toate acestea, suntem cel puţin 
îndreptăţiţi să spunem că doctrina lui Ockham despre distincţia reală între sufletul 
sensibil şi cel raţional în om face mai greu de salvat unitatea omului decât doctrina 
lui Scotus despre distincţia formală. Ockham a scăpat, desigur, de distincţia formală 
a lui Scotus prin intermediul principiului economiei, şi şi-a susţinut teoria despre 
distincţia reală între sufletul sensibil şi cel raţional recurgând la experienţă. Scotus 
susţinea distincţia formală din motive asemănătoare, ce-i drept; însă el pare a fi înţe¬ 
les mai bine decât Ockham unitatea fundamentală a vieţii intelectuale şi sensibile a 
omului. în anumite privinţe, el pare să fi fost influenţat de Aristotel mai puţin decât a 
fost Ockham, care a luat în calcul, în orice caz, posibilitatea ca sufletul raţional să fie 
unit cu trupul mai curând ca un mişcător decât ca o formă, deşi, aşa cum am văzut, 
accepta prin credinţă doctrina potrivit căreia sufletul intelectual este forma trupului. 

3. Chiar dacă Ockham afirma existenţa în om a unei pluralităţi de forme, cu adevă¬ 
rat distincte între ele, el nu admitea o deosebire reală între facultăţile unei forme date. 
Am văzut deja că refuza să admită că sufletul sau forma sensibilă posedă puteri care 
sunt cu adevărat distincte de sufletul sensibil însuşi şi una de alta, afară doar dacă 
înţelegem prin „puteri" simple dispoziţii accidentale în diferitele organe de simţ. El a 
refuzat, de asemenea, să admită că sufletul sau forma raţională posedă facultăţi care 
sunt cu adevărat distincte de sufletul raţional însuşi şi una de alta. Sufletul raţional nu 
are întindere şi este spiritual; şi nu poate avea părţi sau facultăţi ontologic distincte. 
Ceea ce se numeşte intelect este, pur şi simplu, sufletul raţional care înţelege, iar ceea 


Quodlibet, 2, 10. 

ce numim voinţă este, pur şi simplu, sufletul care voieşte. Sufletul raţional produce 
acte; iar puterea sau facultatea intelectuală „nu semnifică numai esenţa sufletului, 
ci conotează actul înţelegerii. La fel, în cazul voinţei" 1 . Aşadar, într-un anumit sens, 
intelectul şi voinţa sunt cu adevărat distincte, şi anume dacă le luăm ca termeni cono- 
tativi; căci un act de înţelegere este într-adevăr distinct de un act de voinţă. Insă dacă 
ne referim la ceea ce produce actele, intelectul şi voinţa nu sunt cu adevărat distincte. 
Se poate aplica principiul economiei în eliminarea facultăţilor sau principiilor cu ade¬ 
vărat distincte 2 * . Există un singur suflet raţional, care poate genera diferite acte. în ce 
priveşte existenţa unui intelect activ distinct de intelectul pasiv, nu există niciun motiv 
care să ne constrângă să o acceptăm. Formarea conceptelor universale, de pildă, poate 
fi explicată fără a postula vreo activitate a intelectului 5 . Cu toate acestea, Ockham este 
gata să accepte intelectul activ pe baza autorităţii „sfinţilor şi filosofilor" 4 , în pofida 
faptului că argumentele aduse pentru existenţa lui pot fi combătute şi că, în orice caz, 
nu se pot aduce argumente mai mult decât probabile. 

4. Afirmând o pluralitate de forme substanţiale în om şi negând în acelaşi timp 
faptul că intelectul şi voinţa sunt facultăţi cu adevărat distincte, Ockham rămânea 
fidel celor două trăsături specifice tradiţiei franciscane. însă doctrina pluralităţii for¬ 
melor în om însemna, în mod tradiţional, o acceptare a formei de materialitate, pe 
lângă sufletul omenesc unitar, iar nu o dezintegrare, ca să spunem aşa, a sufletului 
în forme distincte, în sensul pe care îl are distincţia la Ockham. Substituirea de către 
el a distincţiei obiective formale a lui Scotus cu distincţia reală, care implică separa- 
bilitate, era cu greu compatibilă cu afirmarea unităţii fiinţei umane. Şi totuşi, atunci 
când discuta despre personalitatea umană, Ockham insista asupra acestei unităţi. 
Persoana este un suppositum intellectuale, definiţie valabilă deopotrivă pentru persoa¬ 
nele create şi necreate 5 . Un suppositum este „o fiinţă completă, incomunicabilă prin 
identitate, care nu poate exista în nimic şi care nu este susţinută (sustenatum) de 
nimic" 6 . Cuvintele „o fiinţă completă" exclud din clasa acestor supposita toate părţile, 
fie ele esenţiale sau integrale, în vreme ce cuvintele „incomunicabilă prin identitate" 
exclud esenţa divină, care, deşi o fiinţă completă, este „comunicată" în mod identic 
cu Persoanele divine. Sintagma „care nu poate exista în nimic" exclude accidentele, 
iar sintagma „nu este susţinută (Ockham vrea să spună „preluată" sau „asumată") de 


1 2 Sent., 24, L. 

2 Ibid., K. 

1 Ibid., 25, O. 

* Ibid., A A. 

5 1 Sent., 25, f. 

0 Quodlibet, 4,11. 

nimic" exclude natura umană a lui Hristos, care a fost asumată de a doua Persoană 
şi nu este, prin urmare, o persoană. în comentariul la Sentinţe, Ockham defineşte 
„persoana" ca pe „o natură intelectuală şi completă, care nu este nici susţinută ( nec 
sustenatur, nu e asumată) de nimic altceva, nici nu poate, ca parte, să formeze împre¬ 
ună cu un alt luciu o singură fiinţă" 1 . în cazul celor trei Persoane divine, fiecare sup- 
positum intellectuale, sau Persoană, e constituit de esenţa divină şi de o relaţie 2 * . 

Persoana umană, aşadar, este fiinţa totală a omului, şi nu doar forma sau sufletul 
raţional. Forma raţională este cea în virtutea căreia o fiinţă umană este un suppositum 
intellectuale, spre deosebire de orice alt tip de suppositum ; însă omul în întregul lui, şi 
nu doar forma raţională, constituie persoana umană. Ockham susţine, prin urmare, 
împreună cu Sfântul Toma, că sufletul omenesc despărţit de trup, în starea de după 
moarte, nu este o persoană 5 . 

5. Una dintre caracteristicile principale ale unei creaturi raţionale este libertatea 4 . 
Libertatea este puterea „prin care pot produce în mod relativ şi contingent un efect, 
în aşa fel încât pot cauza sau nu acel efect, fără să se fi modificat în vreun fel acea 
putere" 5 . Nu se poate dovedi prin raţionament a priori că posedăm această putere, dar 
„se poate totuşi cunoaşte în chip evident prin experienţă, adică prin faptul că orice om 
are experienţa de a voi sau de a nu voi prin propria voinţă un lucru, oricât de mult i 
l-ar dicta raţiunea" 6 . Mai mult, faptul că îi învinuim şi îi lăudăm pe oameni, adică îi 
socotim răspunzători pentru acţiunile lor, sau pentru unele dintre acţiunile lor, arată 
că acceptăm libertatea ca pe o realitate. „Nicio faptă nu este condamnabilă decât dacă 
stă în puterea noastră. Căci nimeni nu învinuieşte un om care s-a născut orb, întrucât 
el este orb din pricina simţului (caecus sensu). însă dacă este orb prin propria lui faptă, 
atunci este de învinuit." 7 

Potrivit lui Ockham, voinţa este liberă să dorească sau să nu dorească fericirea, 
scopul final; nu o doreşte în chip necesar. Acest lucru este limpede cu privire la sco¬ 
pul final considerat în sensul lui concret, adică Dumnezeu. „Niciun alt obiect în afară 
de Dumnezeu nu poate mulţumi voinţa, pentru că nicio faptă care este îndreptată 
spre altceva decât spre Dumnezeu nu elimină toată neliniştea şi mâhnirea. Căci orice 


1 3 Sent., I, B; cf. I Sent., 23, 1, C. 

2 1 Sent., 25, 1, f. 

5 Ibid., 23, 1, C. 

4 Ibid. , 1, 3, U. 

5 Quodlibe t, 1, 16. 

6 Ibid. 

7 3 Sent., 10, H. 

obiect creat am poseda, voinţa poate dori altceva cu nelinişte şi mâhnire." 1 însă faptul 
că este cu putinţă să ne bucurăm de esenţa divină nu poate fi dovedit filosofic; este 
un articol de credinţă 2 . Dacă nu ştim că e cu putinţă să ne bucurăm de Dumnezeu, 
atunci nu ne putem dori acest lucru. Şi chiar dacă ştim prin credinţă că e posibil, 
putem totuşi să ni-1 dorim sau să nu ni-1 dorim, aşa cum reiese limpede din experi¬ 
enţă. Ba chiar mai mult de-atât, nu ne dorim neapărat nici fericirea desăvârşită, în 
general. Căci intelectul poate crede că fericirea desăvârşită nu e cu putinţă pentru om 
şi că singura condiţie posibilă pentru noi este cea în care chiar ne aflăm. însă dacă 
intelectul poate crede că fericirea desăvârşită este imposibilă, el poate dicta voinţei că 
ea nu trebuie să dorească ceva care este imposibil şi incompatibil cu realitatea vieţii 
omeneşti. Iar în acest caz voinţa este în stare să nu dorească ceea ce intelectul spune 
că nu trebuie să dorească. Judecata intelectului este, într-adevăr, eronată; însă chiar 
dacă „voinţa nu se conformează neapărat judecăţii raţiunii, se poate conforma jude¬ 
căţii raţiunii, fie că acea judecată este corectă sau eronată" 3 . 

Punând accentul pe libertatea voinţei în faţa judecăţii intelectului, Ockham se 
înscria în tradiţia filosofilor franciscani. Dar se poate observa că viziunea lui asupra 
libertăţii voinţei, chiar şi atunci când e vorba de voirea fericirii în genere (beatitudo 
in communi), se potrivea foarte bine cu teoria lui etică. Dacă voinţa este liberă să 
dorească sau să nu dorească fericirea, cu greu ar fi posibil să se analizeze dacă faptele 
omeneşti sunt bune în termenii unei relaţii cu un scop care este dorit în mod necesar. 
De fapt, teoria etică a lui Ockham avea, aşa cum vom vedea de îndată, un caracter 
autoritarist pronunţat. 

Era de aşteptat ca Ockham să insiste asupra faptului că voinţa este liberă să deter¬ 
mine o faptă contrară celei spre care este puternic înclinat apetitul senzorial 4 . însă 
admitea, de bună seamă, existenţa deprinderilor şi înclinaţiilor în apetitul senzorial 
şi în voinţă 5 . Există o anumită dificultate, spune el, în a explica cum se face că deprin¬ 
derile se formează într-o putere liberă precum voinţa, ca rezultat al actelor repetate ale 
apetitului senzorial; însă faptul că se formează îl dovedeşte experienţa. „Este dificil 
de găsit cauza pentru care voinţa este mai înclinată să nu dorească un obiect care 
produce durere în apetitul senzorial." Cauza nu poate fi găsită într-un ordin al inte¬ 
lectului, pentru că intelectul poate la fel de bine să spună atât că voinţa ar trebui să 
dorească acel obiect, cât şi că ar trebui să nu-1 dorească. însă „chiar dacă intelectul 


1 1 Sent., 1, 4, S. 

2 Ibid., E. 

3 Ibid., 1, 6, P. 

4 3 Sent., 10, D. 

3 Cf. 3 Sent., 4, M; 3 Sent., 10, D ; 4 Sent., 12, C. 

spune că trebuie să îndurăm moartea de dragul statului, este evident prin experienţă 
că voinţa este înclinată în chip natural, ca să spunem aşa, în direcţia opusă". Pe de 
altă parte, nu putem spune pur şi simplu că plăcerea din apetitul senzorial este cauza 
înclinaţiei voinţei. Căci „oricât de intensă ar fi plăcerea în apetitul senzorial, voinţa 
poate, în virtutea libertăţii ei, să dorească opusul". „Şi astfel afirm că nu pare a exista 
nicio altă cauză pentru înclinaţia naturală a voinţei decât aceea că aşa este natura ei; 
iar acest fapt ni se face cunoscut prin experienţă." 1 Cu alte cuvinte, este dovedit neîn¬ 
doielnic prin experienţă că voinţa este înclinată să urmeze apetitul senzorial; dar este 
dificil de dat o explicaţie teoretică satisfăcătoare a acestui fapt, ceea ce nu schimbă 
însă natura faptului. Dacă îi îngăduim apetitului senzorial să se îndrepte într-o anu¬ 
mită direcţie, se formează o deprindere, iar această deprindere se reflectă în ceea ce 
am putea numi o deprindere în voinţă, iar această deprindere devine mai puternică 
dacă voinţa nu reacţionează destul de hotărât împotriva apetitului senzorial. Pe de altă 
parte, stă în puterea voinţei să acţioneze împotriva deprinderii şi a înclinaţiei, chiar 
dacă o face cu greu, fiindcă voinţa este în mod esenţial liberă. O faptă omenească nu 
poate fi niciodată atribuită pur şi simplu deprinderii şi înclinaţiei; căci este posibil ca 
voinţa să aleagă într-un mod contrar deprinderii şi înclinaţiei. 

6. O voinţă liberă creată este supusă obligaţiei morale. Dumnezeu nu este şi nu 
poate fi sub constrângerea niciunei obligaţii; însă omul este întru totul dependent 
de Dumnezeu, iar în faptele sale libere expresia acestei dependenţe este obligaţia 
morală. El este obligat din punct de vedere moral să dorească ceea ce îi porunceşte 
Dumnezeu să dorească şi să nu dorească ceea ce îi porunceşte Dumnezeu să nu 
dorească. Temeiul ontologic al ordinii morale este, astfel, dependenţa omului de 
Dumnezeu, ca dependenţă a creaturii de Creator; iar conţinutul legii morale este 
dat de învăţătura divină. „Răul nu este altceva decât a face un lucru atunci când eşti 
obligat să faci opusul. Obligaţia nu i se aplică lui Dumnezeu, de vreme ce El nu este 
constrâns de nicio obligaţie de a face ceva." 2 

Această concepţie proprie despre legea morală era strâns legată de insistenţa lui 
Ockham asupra atotputerniciei şi libertăţii divine. Odată ce aceste adevăruri sunt accep¬ 
tate ca adevăruri revelate, întreaga ordine creată, inclusiv legea morală, este văzută de 
Ockham ca fiind pe de-a-ntregul contingenţă, în sensul că nu numai existenţa ei, ci 
şi esenţa şi caracterul ei depind de voinţa divină, creatoare şi atotputernică. Scăpând 
de orice idee universală de om în mintea divină, Ockham putea să elimine ideea de 
lege naturală, care este în esenţă imuabilă. Pentru Sfântul Toma, omul era, desigur, 


3 Sent., 13, U. 
2 Sent., 5, H. 

contingent, în sensul că existenţa lui depinde de libera alegere a lui Dumnezeu; însă 
Dumnezeu nu putea să creeze acest tip particular de fiinţă pe care noi îl numim om 
şi să îi impună precepte indiferent de conţinutul lor. Şi Scotus era, în fond, de aceeaşi 
părere cu Sfântul Toma, chiar dacă socotea, din motive exegetice legate de Scriptură, 
că Dumnezeu poate să nu ţină seamă, în cazul anumitor precepte, de legea naturală 1 2 . 
Există fapte care sunt rele în chip intrinsec şi care sunt interzise pentru că sunt rele: 
nu sunt rele doar pentru că sunt interzise. Pentru Ockham însă, voinţa divină este 
norma ultimă a moralei: legea morală se întemeiază mai curând pe libera alegere 
divină decât pe esenţa divină ca ultimă instanţă. Mai mult, el nu a ezitat să tragă 
concluziile logice care decurg din această poziţie. Dumnezeu contribuie, în calitate 
de creator şi atotţiitor, la orice act, chiar şi la un act de ură faţă de Dumnezeu. Dar El 
ar putea, de asemenea, să cauzeze, în calitate de cauză totală, acelaşi act la care contri¬ 
buie în calitate de cauză parţială. „Astfel, El poate fi cauza totală a unui act de ură faţă 
de Dumnezeu, şi aceasta fără nicio rea intenţie morală.Dumnezeu nu este supus 
niciunei constrângeri; şi, prin urmare, El ar putea cauza un act în voinţa umană 
care ar fi un act rău din punct de vedere moral dacă omul ar fi răspunzător pentru 
el. Dacă omul ar fi răspunzător pentru acest act, el ar comite un păcat, de vreme ce 
este constrâns să îl iubească pe Dumnezeu, şi nu să îl urască; însă constrângerea, 
fiind rezultatul unei impuneri divine, nu îl poate afecta pe Dumnezeu însuşi. „Prin 
însuşi faptul că Dumnezeu voieşte un lucru, este drept să fie făcutf...] De aceea, dacă 
Dumnezeu ar cauza ura faţă de El în voinţa cuiva, adică dacă El ar fi cauza totală a 
actului (El este, oricum, cauza lui parţială), nu ar păcătui nici acel om, nici Dumnezeu; 
căci Dumnezeu nu este supus niciunei constrângeri, în vreme ce omul nu ar fi (în 
acest caz) constrâns, întrucât actul nu ar sta în propria lui putere." 3 Dumnezeu poate 
face sau porunci orice lucru care nu duce la contradicţie logică. Prin urmare, întrucât, 
potrivit lui Ockham, nu există nicio incompatibilitate naturală sau formală între a-1 
iubi pe Dumnezeu şi a iubi o creatură într-un mod care a fost interzis de Dumnezeu, 
Dumnezeu ar putea porunci păcatul trupesc. între a-1 iubi pe Dumnezeu şi a iubi 
o creatură într-un mod nepermis nu există decât o incompatibilitate extrinsecă, şi 
anume aceea care reiese din faptul că Dumnezeu a interzis totuşi acel mod de a iubi 
o creatură. Prin urmare, dacă Dumnezeu ar porunci păcatul trupesc, acesta ar fi nu 
numai îngăduit, ci chiar vrednic de laudă 4 . Ura faţă de Dumnezeu, hoţia, adulterul 


1 Despre teoria morală a lui Scotus, vezi voi. II al acestei istorii. 

2 2 Sent., 19, P. 

3 4 Sent., 9, E-F. 

4 3 Sent., 12, AAA. 

sunt interzise de Dumnezeu. însă ar putea fi poruncite de El; iar dacă Dumnezeu 
le-ar porunci, ar fi fapte vrednice de laudă 1 . Nu se poate spune că lui Ockham i-a lipsit 
curajul de a trage concluziile logice din propria sa teorie etică. 

Ar fi de prisos să mai spunem că Ockham nu a vrut să sugereze că adulterul, 
păcatul trupesc, hoţia şi ura faţă de Dumnezeu sunt fapte legitime în actuala ordine 
morală; încă şi mai puţin a avut intenţia de a încuraja comiterea unor asemenea 
fapte. Teza lui era că asemenea fapte sunt greşite pentru că Dumnezeu le-a interzis; 
intenţia lui era să sublinieze atotputernicia şi libertatea divină, iar nu să încurajeze 
imoralitatea. S-a folosit de distincţia între puterea absolută a lui Dumnezeu (potentia 
absoluta), prin care Dumnezeu ar putea porunci faptele pe care în realitate le-a inter¬ 
zis, şi potentia ordinată a lui Dumnezeu, prin care Dumnezeu a stabilit cu adevărat 
un anumit cod moral. însă a explicat distincţia în aşa fel încât să reiasă limpede nu 
numai că Dumnezeu ar fi putut stabili o altă ordine morală, ci şi că El ar putea ori¬ 
când porunci ceea ce, de fapt, a interzis 2 . Nu are niciun rost, aşadar, să mai căutăm 
vreun alt motiv ultim al legii morale decât divinul jiat. Obligaţia ia naştere din întâl¬ 
nirea unei voinţe libere, create, cu o normă exterioară. în cazul lui Dumnezeu, nu 
poate fi vorba de vreo normă exterioară. Prin urmare, Dumnezeu nu este constrâns 
să poruncească o anumită faptă mai curând decât opusul ei. Faptul că El a poruncit 
un lucru şi a interzis altul se explică în termenii liberei voinţe divine; iar acesta este 
un motiv suficient. 

Elementul autoritarist din teoria morală a lui Ockham este, în chip firesc, ele¬ 
mentul care a atras cel mai mult atenţia. Mai există însă un element care se cuvine 
amintit. Dincolo de faptul că Ockham analizează virtuţile morale în funcţie de analiza 
aristotelică, foloseşte frecvent conceptul scolastic de „dreaptă raţiune" (recta ratio). 
Dreapta raţiune este înfăţişată ca normă, cel puţin ca norma orientativă, a moralităţii. 
„Se poate spune că orice voinţă dreaptă este conformă dreptei raţiuni." 5 Mai departe, 
„nicio virtute morală şi nicio faptă virtuoasă nu sunt posibile dacă nu sunt conforme 
dreptei raţiuni; căci dreapta raţiune este indusă în definiţia virtuţii în a doua carte a 
Eticii " 4 . Mai mult, pentru ca o faptă să fie virtuoasă, ea trebuie nu numai să concorde 
cu dreapta raţiune, ci trebuie şi să fie făcută întrucât este în concordanţă cu dreapta 
raţiune. „Nicio faptă nu este cu desăvârşire virtuoasă decât dacă în acea faptă voinţa 
doreşte ceea ce este prescris de dreapta raţiune pentru că este prescris de dreapta 


‘ 2 Sent., 19, O. 

2 Cf. Opus nonaginta dierum, c. 95. 

5 1 Sent., 41, K. 

4 3 Sent., 12, NN. Pentru referinţa la Etica lui Aristotel, cf. Etica Nicomahică, 1107, a. 

raţiune." 1 Căci dacă am dori ceea ce este prescris de dreapta raţiune numai pentru 
că este plăcut sau din vreun alt motiv, nelegat de faptul că este prescris de dreapta 
raţiune, fapta „nu ar fi virtuoasă, de vreme ce nu ar lua naştere conform dreptei raţi¬ 
uni. Căci a înfăptui ceva conform dreptei raţiuni înseamnă a voi ceea ce este prescris 
de dreapta raţiune întrucât este prescris astfel." 2 Această insistenţă asupra cauzei nu 
era, de bună seamă, un puseu de „puritanism" în ce îl priveşte pe Ockham: pentru 
ca o faptă să fie cu desăvârşire virtuoasă, sublinia se Aristotel, trebuie făcută pentru ea 
însăşi, adică întrucât este ceea ce se cuvine făcut. Numim dreaptă o faptă, spune el, 
dacă este ceea ce ar face omul drept; însă nu decurge că un om este drept, adică are 
virtutea dreptăţii, pur şi simplu din aceea că face lucrul pe care l-ar face omul drept 
în împrejurarea respectivă. Trebuie să îl facă aşa cum l-ar face omul drept; iar aceasta 
include faptul de a-1 face fiindcă aşa este drept 3 . 

Dreapta raţiune este, aşadar, etalonul moralităţii. Omul se poate înşela cu privire 
la ceea ce crede el că este dictatul dreptei raţiuni; însă chiar dacă se înşală, este silit 
să-şi pună de acord voinţa cu ceea ce crede el că este prescris de dreapta raţiune. Cu 
alte cuvinte, trebuie să-ţi urmezi întotdeauna conştiinţa, chiar dacă e o conştiinţă ero¬ 
nată. Omul poate fi răspunzător, desigur, pentru faptul că are o conştiinţă eronată; 
dar se poate întâmpla ca el să fie într-o „ignoranţă invincibilă", iar în acest caz nu este 
răspunzător pentru greşeala lui. în orice caz însă, este obligat să urmeze judecata 
conştiinţei lui, aşa cum este ea. „O voinţă creată care urmează o conştiinţă invincibil 
eronată este o voinţă corectă; căci voinţa divină vrea ca voinţa creată să-şi urmeze gân¬ 
direa atunci când această gândire nu este condamnabilă. Dacă acţionează împotriva 
acestei gândiri (adică împotriva unei conştiinţe invincibil eronate), păcătuieşte)...]" 4 
Omul are obligaţia morală de a face ceea ce el, de bună credinţă fiind, crede că se 
cuvine făcut. Această doctrină, cum că omul are obligaţia morală de a-şi urma conşti¬ 
inţa, şi că a urma o conştiinţă invincibil eronată, departe de a fi un păcat, e o datorie, 
nu era o doctrină nouă în Evul Mediu; însă Ockham a formulat-o într-un mod clar şi 
neechivoc. 

S-ar părea atunci, cel puţin la prima vedere, că avem de-a face cu două teorii 
morale în fîlosofia lui Ockham. Pe de o parte, concepţia lui autoritaristă despre legea 
morală, din care pare a decurge că nu poate exista decât un cod moral revelat. Căci 
cum altminteri decât prin revelaţie ar putea să cunoască omul un cod moral care 


1 3 Sent., 12, CCC. 

2 Ibid., CCC-DDD. 

3 Cf. Etica Nicomahică, 1105, a b. 

4 3 Sent., 13, O. 

depinde în întregime de libera alegere a lui Dumnezeu ? Deducţia raţională nu ne-ar 
putea da această cunoaştere. Pe de altă parte, Ockham insistă asupra dreptei raţi¬ 
uni, ceea ce pare să implice că raţiunea poate discerne între ce e drept şi ce e greşit. 
Concepţia autoritaristă despre morală exprimă convingerea lui Ockham referitoare la 
libertatea şi atotputernicia lui Dumnezeu, aşa cum sunt revelate ele în creştinism, în 
vreme ce accentul pus pe dreapta raţiune pare a reprezenta influenţa învăţăturii etice 
a lui Aristotel şi înrâurirea teoriilor morale aparţinând predecesorilor săi medievali. 
Ockham pare a expune, aşadar, un anumit tip de teorie etică, în calitatea lui de teolog, 
şi un alt tip, în calitatea lui de filosof. S-a pretins, astfel, că în pofida concepţiei lui auto- 
ritariste despre legea morală, Ockham a contribuit la dezvoltarea unei teorii morale 
„laice", reprezentată de insistenţa lui asupra raţiunii, ca etalon al moralei, şi asupra 
datoriei de a face ceea ce omul de bună credinţă crede că se cuvine să fie făcut. 

E ceva adevăr în a susţine că învăţătura etică a lui Ockham cuprinde implicit două 
teorii morale. A construit pe infrastructura tradiţiei aristotelico-creştine şi a păstrat 
din ea o cantitate considerabilă, aşa cum se vede din ceea ce spune cu privire la virtuţi, 
la dreapta raţiune, la drepturile naturale ş.a.m.d. însă a adăugat acestui fundament o 
suprastructură care consta într-o concepţie foarte personală despre legea morală; şi 
nu pare a-şi fi dat seama pe deplin că adăugarea acestei suprastructuri cerea o modifi¬ 
care mai radicală a infrastructurii decât aceea pe care a facut-o el. Concepţia lui perso¬ 
nală despre legea morală nu a fost fără precedent în gândirea creştină; dar important 
e faptul că în secolele XII—XIII fusese elaborată o teorie morală în strânsă legătură 
cu metafizica, excluzând orice viziune asupra legii morale care ar depinde numai şi 
numai de voinţa divină. Păstrând o bună parte din vechea teorie morală şi susţinând 
în acelaşi timp o interpretare autoritaristă a legii morale, Ockham întâmpina, în mod 
inevitabil, dificultăţi. Ca şi alţi gânditori creştini ai Evului Mediu, el accepta, desigur, 
existenţa unei ordini morale reale; iar în discutarea unor teme ca activitatea raţiu¬ 
nii sau existenţa drepturilor naturale 1 , el sugera că raţiunea poate discerne precep¬ 
tele, sau cel puţin preceptele fundamentale ale legii morale curente. în acelaşi timp, 
sublinia faptul că ordinea morală curentă se datorează alegerii divine, în sensul că 
Dumnezeu ar fi putut stabili o ordine morală diferită şi că El ar putea porunci chiar 
şi acum unui om să facă ceva contrar legii morale pe care El a stabilit-o. însă dacă 
ordinea morală actuală depinde numai şi numai de alegerea divină, cum am putea şti 
care e aceasta dacă nu ne-ar revela-o Dumnezeu ? Se pare că nu poate exista decât o 
etică revelată. Totuşi, Ockham nu a spus că nu poate exista decât o etică revelată: era 
de părere, pesemne, că oamenii, în lipsa revelaţiei, sunt în stare să discearnă legea 


1 Pentru acest subiect, vezi capitolul următor. 

morală într-un anumit sens. în acest caz, ei pot discerne probabil un cod de măsuri de 
precauţie sau un set de imperative ipotetice. Oamenii ar putea să vadă, fără revelaţie, 
că anumite fapte se potrivesc naturii umane şi societăţii omeneşti, iar alte fapte sunt 
dăunătoare; însă nu ar putea discerne o lege naturală imuabilă, de vreme ce nu există 
o asemenea lege naturală imuabilă, şi nici nu ar putea şti, fără revelaţie, dacă faptele 
pe care ei le-au socotit drepte erau intr-adevăr cele poruncite de Dumnezeu. Dacă 
raţiunea nu poate dovedi în mod convingător existenţa lui Dumnezeu, e limpede că 
nu poate dovedi că Dumnezeu a poruncit un anumit lucru, şi nu altul. Prin urmare, 
dacă lăsăm la o parte teologia lui Ockham, s-ar părea că rămânem cu o morală non- 
metafizică şi nonteologică, ale cărei precepte nu pot fi cunoscute ca precepte necesare 
sau imuabile. De aici, probabil, insistenţa lui Ockham asupra faptului că trebuie să-ţi 
urmezi conştiinţa, chiar dacă este o conştiinţă eronată. Lăsat pe propriile-i picioare, 
adică fără revelaţie, omul ar putea, poate, să elaboreze o etică de tip aristotelic; dar 
nu ar putea discerne o lege naturală de tipul celei avute în vedere de Sfântul Toma, 
de vreme ce concepţia autoritaristă a lui Ockham despre legea morală, cuplată cu 
„nominalismul 1 ' lui, ar exclude aceasta. în acest sens, aşadar, am fi poate îndreptăţiţi 
să spunem că doctrina lui Ockham implică două tipuri de morală, anume: o etică 
autoritaristă şi una „laică" sau nonteologică. 

însă una e să spui că cele două sisteme etice sunt implicite în doctrina morală a lui 
Ockham, şi alta să sugerezi că el voia să susţină o etică ruptă de teologie. S-ar putea 
spune cu mult mai multă îndreptăţire că avea tocmai intenţia contrară; căci socotea, în 
mod evident, că predecesorii săi puseseră în umbră doctrina atotputerniciei şi libertă¬ 
ţii divine prin teoriile lor despre o lege naturală imuabilă. în ce priveşte interpretarea 
concepţiei lui Ockham, e limpede că latura personală a teoriei lui morale este cea care 
trebuie subliniată. Nu trebuie decât să ne uităm la un pasaj ca cel care urmează, unde 
spune că motivul pentru care o faptă ce ia naştere contrar dictatului conştiinţei e o 
faptă rea este că „ar lua naştere contrar preceptului divin şi voinţei divine, care vrea ca 
o faptă să ia naştere conform dreptei raţiuni" 1 . Cu alte cuvinte, motivul ultim şi sufi¬ 
cient pentru care trebuie să urmăm dreapta raţiune sau conştiinţa este că Dumnezeu 
vrea să facem astfel. Autoritarismul are ultimul cuvânt. încă o dată, Ockham vor¬ 
beşte despre o faptă „care este în mod intrinsec şi necesar virtuoasă stante ordinatione 
divina" 2 . în aceeaşi secţiune, spune că „în ordinea actuală (stante ordinatione quae nune 
est), nicio faptă nu este cu desăvârşire virtuoasă decât dacă ia naştere conform dreptei 
raţiuni". Asemenea observaţii sunt revelatoare. O faptă virtuoasă cu necesitate nu este 


3 Sent., 13, C. 
Ibid., 12, CCC. 

astfel decât în mod relativ, adică dacă Dumnezeu a hotărât să fie virtuoasă. Dată fiind 
ordinea instituită de Dumnezeu, reiese în mod logic că anumite fapte sunt bune, iar 
altele, rele; dar ordinea însăşi depinde de alegerea lui Dumnezeu. Ea are o anumită 
stabilitate, iar Ockham nu îşi închipuia că Dumnezeu îşi schimbă în mod constant 
ordinile, ca să zicem aşa; dar subliniază faptul că stabilitatea ei nu este absolută. 

Poziţia lui Ockham s-ar putea rezuma, aşadar, în linii mari, după cum urmează. 
Fiinţa umană, ca fiinţă liberă creată care depinde cu totul de Dumnezeu, are obligaţia 
morală de a-şi pune voinţa în acord cu voinţa divină, cu privire la ceea ce Dumnezeu 
porunceşte sau interzice. în mod absolut, Dumnezeu ar putea porunci sau interzice 
orice faptă, cu condiţia să nu aibă loc o contradicţie. în realitate însă, Dumnezeu a 
stabilit o anumită lege morală. Ca fiinţă raţională, omul poate vedea că trebuie să se 
supună acestei legi. Dar s-ar putea să nu ştie ce a poruncit Dumnezeu; iar în acest 
caz are obligaţia morală de a face ceea ce crede el în mod sincer că este în concor¬ 
danţă cu poruncile lui Dumnezeu. A proceda altfel ar însemna să procedezi contrar 
a ceea ce este socotit a fi hotărârea divină; iar a face aceasta înseamnă a păcătui. Nu 
este limpede ce credea Ockham despre situaţia morală a omului care nu ştie nimic 
despre revelaţie sau măcar despre existenţa lui Dumnezeu. Pare a sugera că raţiunea 
poate discerne ceva din ordinea morală curentă; însă dacă a vrut intr-adevăr să spună 
asta, e greu de înţeles cum se poate împăca această idee cu concepţia lui autoritaristă 
despre morală. Dacă legea morală depinde numai de alegerea divină, cum poate fi 
cunoscut conţinutul ei fără revelaţie? Dacă poate fi cunoscut fără revelaţie, cum e 
cu putinţă să depindă numai de alegerea divină ? S-ar părea că singurul mod de a 
scăpa de această dificultate este să spunem că ceea ce poate fi cunoscut fără revelaţie 
este numai un cod moral aproximativ, bazat pe consideraţii nonteologice. Dar nu aş 
îndrăzni să afirm că Ockham a avut în mod lămurit această noţiune în minte, care ar 
implica posibilitatea unei etici pur filosofice şi de rang secund, distinctă de etica obli¬ 
gatorie, cea impusă de Dumnezeu. El gândea în termenii codului etic acceptat în mod 
obişnuit de creştini, chiar dacă a mers mai departe, afirmând că acest cod depinde de 
libera alegere divină. E foarte probabil ca el să nu îşi fi dat bine seama de dificultăţile 
create de concepţia lui autoritaristă. 

Disputa despre sărăcia evanghelică şi doctrina drepturilor naturale - 
Suveranitatea politică nu derivă din puterea spirituală - Relaţia dintre 
popor şi conducătorul său - în ce măsură erau ideile politice ale lui Ockham 
inedite sau revoluţionare ? - Poziţia papei în cadrul Bisericii. 


i. Ar fi o greşeală să presupunem că Ockham era filosof politic în sensul că ar fi reflec¬ 
tat sistematic asupra naturii societăţii politice, suveranităţii şi ocârmuirii. Scrierile 
politice ale lui Ockham nu erau menite să formuleze o teorie politică abstractă; erau 
prilejuite în chip nemijlocit de dispute contemporane referitoare la Sfântul Scaun, 
iar scopul imediat al lui Ockham era să se opună şi să denunţe ceea ce el socotea a 
fi agresiune papală şi absolutism nejustificat; era preocupat mai curând de relaţiile 
dintre Papă şi împărat şi dintre Papă şi membrii Bisericii decât de societatea poli¬ 
tică şi de ocârmuirea politică în sine. Ockham împărtăşea acel respect pentru lege şi 
datină şi acea aversiune faţă de absolutismul arbitrar şi capricios care erau caracteris¬ 
tici comune ale filosofilor şi teologilor medievali: ar fi greşit să presupunem că şi-a 
propus să revoluţioneze societatea medievală. Este adevărat, desigur, că Ockham a 
ajuns să formuleze principii generale ale relaţiei dintre Biserică şi Stat şi ale orândui¬ 
rii politice; dar a facut-o mai cu seamă în timp ce conducea controversele asupra unor 
puncte concrete şi specifice de dispută. A publicat, de pildă, Opus nonaginta dierum în 
jurul anului 1332, luându-i apărarea lui Michele din Cesena în disputa despre sărăcia 
evanghelică. Papa Ioan al XX-lea condamnase ca eretică o doctrină despre sărăcia 
evanghelică susţinută de mulţi franciscani, din pricina căreia Michele îşi pierduse 
poziţia de Ministru general al Ordinului Franciscan. Riposta furtunoasă a lui Michele, 
care, împreună cu Bonagratia din Bergamo şi cu Ockham, se refugiase la împăratul 
Ludovic de Bavaria, l-a determinat pe Papă să dea bula Quia vir reprobus (1329), în care 
teoriile lui Michele erau din nou dezaprobate, iar franciscanii erau mustraţi pentru că 
îndrăzniseră să publice opuscule care criticau declaraţiile papale. în Opus nonaginta 
dierum, Ockham a întors acuzaţia, supunând bula unei cercetări atente însoţite de o 
critică tăioasă. Această lucrare nu a fost prilejuită, aşadar, de o reflecţie pur teoretică 
asupra poziţiei Sfântului Scaun, ci de o dispută concretă, aceea referitoare la sărăcia 

evanghelică; nu a fost compusă de un filosof politic în ceasuri de calmă m editare, ci 
de un participant la o controversă înflăcărată. Ockham critica declaraţiile papale ca 
fiind ele însele eretice şi era în măsură să indice opinia greşită a lui Ioan al XXII-lea 
referitoare la viziunea beatifică. Scria, astfel, în primul rând ca teolog. 

Dar cu toate că a scris Opus nonaginta dierum în scopul precis de a-şi apăra colegii 
franciscani de condamnarea papală, şi chiar dacă şi-a îndreptat în bună parte atenţia 
spre descoperirea ereziilor şi erorilor din declaraţiile papei, el a discutat problema 
sărăciei aşa cum ar fi făcut-o un filosof, cineva deprins cu argumentarea riguroasă 
şi atentă. Rezultatul e acela că în lucrare se pot găsi ideile generale ale lui Ockham 
despre dreptul de proprietate, de pildă, deşi trebuie să recunoaştem că nu este uşor 
de lămurit cu precizie care anume dintre opiniile discutate sunt opiniile lui Ockham 
însuşi, de vreme ce scrie într-o manieră mult mai rezervată şi mai impersonală decât 
ne-am putea aştepta de la un scriitor polemic implicat într-o controversă înflăcărată. 

Omul are un drept natural la proprietate. Dumnezeu i-a dat omului puterea de a 
dispune de bunurile pământului în modul pe care i-1 dictează dreapta raţiune, iar de 
la Cădere încoace dreapta raţiune arată că aproprierea bunurilor lumeşti este nece¬ 
sară 1 . Dreptul la proprietate privată este, astfel, un drept natural, dat prin voinţa lui 
Dumnezeu, şi, ca atare, este inviolabil, în sensul că nimeni nu poate fi deposedat de 
acest drept de către o putere lumească. Statul poate reglementa exercitarea dreptului 
la proprietate privată, de pildă modul în care proprietatea este transferată în cadrul 
societăţii; însă nu poate să îi priveze pe oameni de acest drept împotriva voinţei lor. 
Ockham nu neagă faptul că un criminal, bunăoară, poate fi în mod legitim privat de 
libertatea de a dobândi şi poseda proprietate; însă dreptul de proprietate, subliniază 
el, este un drept natural care nu depinde în esenţa lui de convenţiile laice ale societă¬ 
ţii ; iar dacă nu are nicio vină sau dacă nu există nicio altă cauză justă, omul nu poate fi 
deposedat prin forţă de exercitarea dreptului, şi încă şi mai puţin de dreptul însuşi. 

Ockham vorbeşte despre un drept (ius) ca fiind o putere legitimă (potestas licita), o 
putere care concordă cu dreapta raţiune (conformis rationi rectae), şi deosebeşte pute¬ 
rile legitime care sunt anterioare convenţiei omeneşti de cele care depind de conven¬ 
ţia omenească. Dreptul la proprietate privată este o putere legitimă anterioară conven¬ 
ţiei omeneşti, de vreme ce dreapta raţiune dictează instituirea proprietăţii private ca 
remediu pentru condiţia morală a omului după Cădere. în măsura în care unui om 
îi este permis să posede proprietate, să o folosească şi să se împotrivească oricui care 
încearcă să i-o smulgă, el are dreptul la proprietate privată, căci această permisiune 


1 Opus nonaginta dierum, c. 14. 

(licenţia) provine din legea naturală. însă nu toate drepturile naturale sunt de acelaşi 
tip. Există, întâi de toate, drepturi naturale care sunt valabile până când se face o con¬ 
venţie contrară. Poporul roman are, de pildă, potrivit lui Ockham, dreptul de a-şi alege 
episcopul: aceasta decurge din faptul că poporul este obligat să aibă un episcop. Dar 
poporul roman poate ceda cardinalilor acest drept de alegere, deşi dreptul poporului 
roman trebuie exercitat din nou dacă alegerea pe care o fac cardinalii devine, dintr-un 
motiv sau altul, imposibilă sau greu de realizat. Drepturile naturale condiţionate de 
acest fel sunt exemple pentru ceea ce Ockham numeşte drepturi ce decurg din legea 
naturală înţeleasă în cel de-al treilea sens 1 . în al doilea rând, sunt drepturile naturale 
care existau în starea în care era omenirea înainte de Cădere, deşi „drept natural" în 
acest sens înseamnă numai consecinţa unei perfecţiuni care a existat cândva, dar nu 
mai există; este condiţionat de o anumită stare de perfecţiune omenească. în al treilea 
rând, există drepturi care se bucură de imuabilitatea preceptelor morale, iar dreptul 
la proprietate privată este unul dintre ele. în Breviloquium, Ockham declară că „mai 
sus amintita putere de a apropria bunuri lumeşti cade sub un precept şi este socotită 
a ţine de sfera moralei (inter pure moralia computatur)". 

însă trebuie făcută o nouă distincţie. Există drepturi naturale în cel de-al treilea 
sens menţionat (primus modus al lui Ockham) care sunt atât de strâns legate de impe¬ 
rativul moral încât nimănui nu îi este îngăduit să renunţe la ele, întrucât renunţarea 
la drept ar fi echivalentă cu un păcat împotriva legii morale. Astfel, fiecare are dato¬ 
ria de a-şi păstra viaţa, iar dacă s-ar înfometa de moarte ar păcătui împotriva legii 
morale. însă dacă este silit să-şi păstreze viaţa, atunci are dreptul să facă aceasta, un 
drept la care nu poate renunţa. Dreptul la proprietate privată nu este însă de acest 
tip. Este, într-adevăr, un precept al dreptei raţiuni acela că bunurile lumeşti trebuie 
apropriate şi stăpânite de oameni; dar nu e necesar pentru îndeplinirea preceptului 
ca fiecare individ să-şi exercite dreptul la proprietate privată, ci el poate, dintr-o cauză 
dreaptă şi rezonabilă, să renunţe la toate drepturile de proprietate. Ideea principală a 
lui Ockham în această argumentaţie este că renunţarea trebuie să fie făcută de bună¬ 
voie, iar atunci când este făcută de bunăvoie este legitimă. 

Papa Ioan al XXII-lea susţinuse că distincţia dintre a folosi, doar, bunuri lumeşti 
şi a avea dreptul să le foloseşti nu este una reală. Principiul lui era că „acela care, fără 
a avea dreptul, foloseşte un lucru, îl foloseşte în mod nedrept". După cum se ştie, 
franciscanii erau îndreptăţiţi să folosească bunuri lumeşti precum hrana şi îmbrăcă¬ 
mintea. Prin urmare, ei trebuie să fi avut un drept asupra lor, un drept de a le folosi, 


1 Dialogus, 22, 6 . 



112/113 


şi ar fi fost neverosimil să se pretindă că Sfântul Scaun era cel care poseda toate 
aceste lucruri fără ca franciscanii să aibă niciun drept. Răspunsul a fost că se poate 
prea bine să renunţi la un drept de proprietate şi în acelaşi timp să foloseşti în mod 
legitim acele lucruri pe care ai renunţat să le posezi. Franciscanii renunţau la toate 
drepturile de proprietate, chiar şi la dreptul de folosinţă: nu erau ca arendaşii, care, 
fără a fi proprietarii unui pământ, au dreptul de a-1 folosi şi de a se bucura de roadele 
lui, ci se bucurau numai de o folosire „precară" a bunurilor lumeşti, asupra cărora nu 
aveau niciun drept de proprietate. Ockham spune că trebuie să facem distincţia între 
usus iuris, care este dreptul de a folosi bunurile lumeşti fără drept asupra substanţei 
lor, şi ususfacti, care izvorăşte din simpla permisiune de a folosi bunurile altuia, o 
permisiune care este în orice moment revocabilă 1 . Papa spusese că franciscanii nu 
ar putea folosi în mod legitim hrana, bunăoară, fără a avea în acelaşi timp dreptul să 
facă acest lucru, adică fără să posede usus iuris ; ceea ce nu e adevărat, spune Ockham; 
franciscanii au nu usus iuris, ci numai ususfacti ; deţin usus nudus sau simpla folosinţă 
a bunurilor lumeşti. Simpla permisiune de a le folosi nu le conferă şi dreptul de a le 
folosi, căci permisiunea este oricând revocabilă. Franciscanii sunt usuarii simplices 
în sens strict; folosirea bunurilor lumeşti le este permisă sau îngăduită de Sfântul 
Scaun, care posedă deopotrivă dominiumperfectam şi dominium utile (sau, după expre¬ 
sia lui Ockham, usus iuris ) asupra acestor bunuri. Ei au renunţat la toate drepturile de 
proprietate, iar aceasta este sărăcie evanghelică autentică, după exemplul lui Hristos 
şi al apostolilor, care nu au posedat bunuri lumeşti nici individual, nici în comun (o 
opinie pe care Ioan al XXIl-lea a declarat-o eretică). 

Disputa propriu-zisă referitoare la sărăcia evanghelică nu ţine de istoria filoso- 
fiei; dar a fost amintită pentru a arăta modul în care preocuparea pentru o dispută 
concretă l-a condus pe Ockham la o investigaţie despre drepturi, în general, şi des¬ 
pre dreptul de proprietate, în particular. Ideea sa fundamentală era aceea că dreptul 
la proprietate privată este un drept natural, dar este un drept la care un om poate 
renunţa de bunăvoie, iar această renunţare poate chiar să includă dreptul de folosinţă. 
Din punct de vedere filosofic, aspectul cel mai important al discuţiei este acela că 
Ockham insista asupra valabilităţii drepturilor naturale, care sunt anterioare conven¬ 
ţiilor omeneşti, având mai cu seamă în vedere faptul că legea naturală depindea, în 
viziunea lui, de voinţa divină. Poate părea o inconsecvenţă grosolană să spui pe de o 
parte că legea naturală depinde de voinţa divină, şi pe de alta că există anumite drep¬ 
turi naturale care se bucură de stabilitatea legii naturale, iar când Ockham afirmă că 


1 Cf. Opus nonaginta dierum, c. 2. 



CAPITOLUL VIII - OCKHAM (6) 


legea naturală este imuabilă şi absolută, pare că accentuează contradicţia. E adevărat 
că Ockham, atunci când afirmă dependenţa legii morale de voinţa divină, el se referă 
înainte de toate la posibilitatea ca Dumnezeu să fi creat o ordine morală diferită de cea 
pe care a instituit-o în realitate, iar dacă aceasta ar fi fost tot ce voia Ockham să spună, 
contradicţia ar putea fi evitată spunând că legea morală este absolută şi inalterabilă 
în ordinea actuală. Dar Ockham a vrut să spună mai mult decât atât, şi anume că 
Dumnezeu se poate dispensa de legea naturală, sau poate porunci acte contrare legii 
naturale, chiar şi atunci când ordinea morală actuală a fost constituită. S-ar putea ca 
ideea dependenţei legii morale de voinţa divină să fie mai evidentă în comentariul la 
Sentinţe decât în lucrările politice ale lui Ockham şi ca ideea imuabilităţii legii morale 
să fie mai evidentă în lucrările politice decât în comentariul la Sentinţe ; însă cea dintâi 
idee apare nu numai în comentariu, ci şi în lucrările politice. în Dialogus, de pildă, 
spune că nu pot exista excepţii de la preceptele legii naturale în sens strict „decât dacă 
Dumnezeu face anume o excepţie în cazul cuiva" 1 . Aceeaşi temă se repetă în Octo qua- 
estionum decisiones 2 şi în Breviloquium. Tot ce se poate spune, aşadar, pentru a -1 scuza 
pe Ockham pentru lipsa lui de consecvenţă este că, pentm el, legea naturală e inalte¬ 
rabilă, dată fiind ordinea actuală creată de Dumnezeu, dacă Dumnezeu nu intervine 
pentm a o modifica într-un anumit caz particular. Când este doar filosof, Ockham 
vorbeşte uneori ca şi cum ar exista legi morale şi drepturi umane absolute; dar ca teo¬ 
log era hotărât să susţină atotputernicia divină aşa cum o înţelegea el; iar întrucât era 
şi teolog, şi filosof totodată, cu greu i-ar fi fost cu putinţă să împace caracterul absolut 
al legii morale cu interpretarea pe care o dădea el atotputerniciei divine, o atotputer¬ 
nicie cunoscută prin revelaţie, dar cu neputinţă de dovedit de către filosof. 

2. Disputa despre sărăcia evanghelică nu era singura dispută în care a fost impli¬ 
cat Ockham; a fost implicat şi într-o dispută dintre Sfântul Scaun şi împărat. în 
1323, papa Ioan al XXII-lea a încercat să intervină în alegerea unui împărat, susţi¬ 
nând că era necesară confirmarea papală, iar când a fost ales Ludovic de Bavaria, 
papa nu a recunoscut alegerea. Dar în 1328 Ludovic s-a încoronat la Roma, după 
care a anunţat că îl destituie pe papa de la Avignon şi l-a numit în funcţie pe Nicolae 
al V-lea. (Acest antipapă a fost însă nevoit să îşi declare supunerea în 1330, după ce 
Ludovic plecase în Germania.) Conflictul dintre papă şi împărat a durat până după 
moartea lui Ioan al XXII-lea, în 1334, de-a lungul domniei lui Benedict al XH-lea, 


Dialogus, I, 3, 2, 24. 

până în timpul celei a lui Clement al Vl-lea, în timpul pontificatului căruia Ockham 
a murit, în 1349. 

Mărul discordiei, în această dispută, era independenţa împăratului faţă de Sfântul 
Scaun; însă controversa avea, de bună seamă, o importanţă mai mare decât aceea 
care rezidă în întrebarea dacă alegerea unui împărat are sau nu nevoie de aprobarea 
papală; era în discuţie, inevitabil, chestiunea mai generală a relaţiei cuvenite dintre 
Biserică şi Stat. Mai mult, se ridica, de asemenea, problema relaţiei juste dintre suve¬ 
ran şi supuşii săi, deşi a fost adusă în discuţie în primul rând cu privire la poziţia 
papei în cadrul Bisericii. în această controversă, Ockham susţinea ferm independenţa 
Statului în raport cu Biserica, iar în ce priveşte Biserica însăşi, a atacat cu hotărâre 
„absolutismul" papal. Cea mai importantă dintre lucrările sale politice este Dialogus, 
a cărui primă parte a fost compusă în timpul domniei lui Ioan al XXII-lea. De potestate 
et iuribus romani imperii, scrisă în 1338, în timpul domniei lui Benedict al XlI-lea, a 
fost încorporată ulterior în Dialogus ca al doilea tratat al părţii a treia. Cel dintâi tratat 
al părţii a treia, De potestate papae et cleri, a fost scris cu scopul de a disocia opinia 
autorului de cea a lui Marsilius din Padova, şi l-a determinat pe acesta din urmă 
să scrie Defensor minor. Tratatul Octo quaestionum decisiones super potestatem summi 
pontificis era îndreptat, cel puţin în parte, împotriva lucrării De iure regni et imperii 
a lui Leopold din Babenberg, în vreme ce, în Breviloquium de principatu tyrannico, 
Ockham făcea o expunere clară a părerilor sale politice. Ultima lui lucrare. De pontif - 
cum et imperatorum potestate, era o diatribă împotriva papalităţii de la Avignon. Printre 
alte lucrări polemice se numără Compendium errorum papae, o scriere timpurie care 
rezumă nemulţumirile lui Ockham faţă de Ioan al XXII-lea, şi An princeps pro suo 
succursu, scilicet guerrae, possit recipere bona ecclesiarum, etiam invito papa, care a fost 
scrisă, probabil, între august 1338 şi sfârşitul lui 1339, fiind menită să arate că Eduard 
al III-lea al Angliei era îndreptăţit să primească subsidii din partea clerului în războiul 
împotriva francezilor, chiar şi în pofida dorinţelor şi indicaţiilor papei. 

îndreptându-ne întâi privirea spre controversa referitoare la relaţiile dintre Biserică 
şi Stat, observăm că reflecţiile lui Ockham se înscriu în vechiul cadru al gândirii poli¬ 
tice medievale. Cu alte cuvinte, el nu a acordat prea multă atenţie raportului dintre 
monarhul naţional şi împărat, şi a fost preocupat mai curând de relaţiile particulare 
dintre papă şi împărat decât de cele dintre Biserică şi Stat, în general. Ţinând seama 
de situaţia lui de refugiat la curtea lui Ludovic de Bavaria, era de aşteptat să se întâm¬ 
ple astfel, deşi este adevărat, desigur, că n-ar fi putut discuta chestiunea imediată care 
îl interesa personal fără a-şi extinde atenţia către problema mai amplă şi mai generală. 
Iar luând în considerare influenţa pe care a avut-o polemica lui Ockham şi evoluţia 

istorică a Europei, se poate spune că l-a preocupat, de fapt, raportul dintre Biserică şi 
Stat, căci poziţia împăratului în raport cu un monarh naţional precum regele Angliei 
nu era altceva decât o anumită întâietate în materie de onoare. 

Susţinând că trebuie menţinută o distincţie clară între puterea spirituală şi 
cea seculară, Ockham nu propovăduia, de bună seamă, nicio teorie revoluţionară. 
Conducătorul suprem în sfera spirituală, şi anume papa, nu este sursa puterii şi auto¬ 
rităţii imperiale, sublinia Ockham, iar confirmarea papală nu este necesară pentru 
a valida alegerea unui împărat. Dacă papa îşi arogă sau încearcă să-şi asume pute¬ 
rea în sfera seculară, invadează un teritoriu asupra căruia nu are nicio jurisdicţie. 
Autoritatea împăratului derivă nu de la papă, ci din alegerea lui, electorii ţinând locul 
poporului. Nu încape îndoială că Ockham era de părere că puterea politică derivă de 
la Dumnezeu prin popor, fie nemijlocit, în cazul în care poporul îşi alege în mod 
direct un suveran, fie mijlocit, dacă poporul a convenit, în mod explicit sau implicit, 
asupra unei alte căi de transmitere a autorităţii politice. Statul are nevoie de ocârmu- 
ire, iar poporul nu poate să nu-şi aleagă un suveran de un fel sau altul, fie el împărat, 
monarh sau magistraţi; dar în niciun caz autoritatea nu derivă din puterea spiritu¬ 
ală şi nici nu depinde de ea. Se vede cât se poate de limpede, în An princeps pro suo 
succursu, bunăoară, că Ockham nu a contestat puterea supremă a papei în treburile 
seculare pentru a pune în practică această contestare numai în favoarea împăratului. 
Toţi suveranii legitimi se bucură de o autoritate care nu provine de la papă. 

3. însă, aşa cum am văzut deja, dacă Ockham susţinea independenţa principilor 
seculari în raport cu Biserica în ce priveşte treburile seculare, nu respingea totuşi 
autoritatea seculară a papalităţii pentru a susţine absolutismul politic. Toţi oamenii 
se nasc liberi, în sensul că au dreptul la libertate, şi chiar dacă principiul autorităţii, 
ca şi principiul proprietăţii private, tine de legea naturală, ei se bucură de dreptul 
natural de a-şi alege conducătorii. Metoda prin care se alege conducătorul şi prin 
care se transmite autoritatea de la un conducător la succesorul lui depinde de legea 
omenească, şi nu este necesar, desigur, ca fiecare dintre conducătorii succesivi să fie 
ales; însă libertatea fundamentală a omului de a alege şi a numi în funcţie autoritatea 
seculară este un drept pe care nu i -1 poate lua nicio putere de pe pământ. Comunitatea 
poate, de bună seamă, să instituie prin propria-i voinţă o monarhie ereditară; însă 
în acest caz se supune de bunăvoie monarhului şi succesorilor lui legitimi, iar dacă 
monarhul îi înşală aşteptările şi abuzează de autoritatea lui, comunitatea îşi poate 
afirma libertatea detronându- 1 . „După ce întreaga lume a consimţit în mod spontan 
la stăpânirea şi împărăţia romanilor, această stăpânire a fost una adevărată, dreaptă 

şi bună"; legitimitatea ei stătea în acceptarea ei de bunăvoie de către supuşi 1 . Nimeni 
nu trebuie pus în fruntea comunităţii decât prin alegerea şi consimţământul acesteia; 
fiecare popor şi stat sunt îndreptăţiţi să îşi aleagă domnitorul dacă voiesc să o facă 2 . 
Dacă ar exista vreun popor fără conducător în treburile seculare, papa nu ar avea nici 
datoria, nici puterea de a numi conducători pentru acel popor, de vreme ce poporul a 
dorit să-şi numească el însuşi conducătorul sau conducătorii 1 . 

4. Aceste două chestiuni importante, şi anume: independenţa puterii seculare 
şi libertatea poporului de a-şi stabili propria formă de guvernământ odată ce a ales 
să facă acest lucru, nu erau propriu-zis inovaţii. Ideea celor două puteri, bunăoară, 
reprezenta perspectiva medievală obişnuită, iar când Ockham protesta împotriva ten¬ 
dinţei anumitor papi de a-şi aroga poziţia şi drepturile de monarhi seculari universali, 
el exprima pur şi simplu convingerea celor mai mulţi gânditori medievali, potrivit 
căreia sfera spirituală şi cea seculară trebuie deosebite în chip limpede. Pe lângă aces¬ 
tea, toţi marii teologi şi filosofi ai Evului Mediu credeau, într-o anumită măsură, în 
drepturi naturale şi ar fi respins ideea că principii posedă o putere absolută şi nelimi¬ 
tată. Medievalii respectau legea şi datina şi aveau o profundă aversiune faţă de pute¬ 
rea despotică; iar ideea că domnitorii trebuie să guverneze în cadrul general al legii 
exprima viziunea general răspândită a vremii. E greu de spus cu precizie cum privea 
Sfântul Toma d’Aquino problema obârşiei autorităţii laice; dar o socotea cu siguranţă 
limitată, îndreptată spre un scop anume, şi credea, de bună seamă, că supuşii nu au 
datoria de a da ascultare unei ocârmuiri tiranice. Recunoştea că unele forme de guver¬ 
nământ îşi primesc sau îşi pot primi autoritatea direct de la popor (în ultimă instanţă, 
de la Dumnezeu); şi chiar dacă nu există nimic care să indice clar convingerea sa că 
autoritatea tuturor guvernărilor are în mod necesar această sorginte, susţinea că este 
cu putinţă o împotrivire faţă de tiranie, iar această împotrivire este îndreptăţită şi nu 
trebuie socotită răzvrătire. Conducătorul are de îndeplinit o îndatorire, iar dacă nu 
şi-o îndeplineşte, ci foloseşte în mod abuziv încrederea acordată, comunitatea are 
dreptul să îl demită. Se poate spune, aşadar, pe bună dreptate, aşa cum s-a şi spus, că 
în ce priveşte aversiunea faţă de puterea despotică şi accentul pus asupra legii, princi¬ 
piile lui Ockham nu se deosebeau substanţial de cele ale Sfântului Toma. 

Dar chiar dacă insistenţa lui Ockham asupra distincţiei dintre puterea spirituală şi 
cea seculară, precum şi asupra drepturilor fundamentale ale supuşilor într-o comu¬ 
nitate politică, nu era o noutate, cu atât mai puţin revoluţionară dacă o privim prin 


1 Dialogus, 2, 3, 1 , 27. 

2 Ibid., 2, 3, 2, 6. 

5 Opus nonaginta dierum, 2, 4. 

prisma principiilor abstracte pe care le exprimă, aceasta nu înseamnă că modul în 
care şi-a purtat controversa cu papalitatea n-ar fi făcut parte dintr-o mişcare generală 
ce poate fi numită revoluţionară. Căci disputa dintre Ludovic de Bavaria şi papalitate a 
fost doar un episod al unei mişcări generale al cărei simptom timpuriu fusese disputa 
dintre Filip cel Frumos şi Bonifaciu al VUI-lea; iar direcţia mişcării, privită din punc¬ 
tul de vedere al evoluţiei istorice reale, era către independenţa totală a Statului faţă 
de Biserică, chiar şi în chestiunile spirituale. Poate că gândirea lui Ockham s-a desfă¬ 
şurat în cadrul vechilor categorii ale papalităţii şi imperiului, însă consolidarea trep¬ 
tată a statelor naţionale centralizate ducea la o rupere a echilibrului dintre cele două 
puteri şi la ivirea unei conştiinţe politice care şi-a găsit expresia parţială în Reformă. 
Mai mult, ostilitatea lui Ockham faţă de absolutismul papal chiar şi înlăuntrul sferei 
spirituale, privită în lumina observaţiilor lui generale asupra relaţiei dintre supuşi şi 
conducători, nu putea să nu aibă, totodată, implicaţii în sfera gândirii politice. Mă voi 
apleca în cele ce urmează asupra ideilor lui legate de poziţia papei în cadrul Bisericii; 
însă merită remarcat dinainte că, deşi ideile lui Ockham despre cârmuirea Bisericii 
ţineau de sfera ecleziastică şi anunţau Mişcarea Conciliară care avea să fie prilejuită 
în curând de Marea Schismă (1378-1417), aceste idei făceau parte şi din mişcarea mai 
largă care a sfârşit cu dezintegrarea creştinismului medieval. 

5. Nu are niciun rost să spun prea multe despre polemica lui Ockham referitoare 
la poziţia papei în cadrul Bisericii, întrucât această temă ţine de istoria Bisericii, şi nu 
de istoria filosofiei; însă, aşa cum am amintit deja, implicaţiile ulterioare ale ideilor 
lui în această privinţă ne determină să spunem câte ceva despre ele. Principalul argu¬ 
ment al lui Ockham era acela că absolutismul papal în cadrul Bisericii era nejustificat, 
că era în detrimentul creştinismului şi că trebuia controlat şi limitat". Modalitatea pe 
care a sugerat-o Ockham pentru a limita puterea papală era instituirea unui Conciliu 
General. Inspirându-se, poate, din experienţa şi cunoaşterea regulamentelor ordinelor 
mendicante, el preconiza trimiterea de reprezentanţi aleşi ai corporaţiilor religioase, 
precum parohiile, adunările de canonici şi mănăstirile, pentru a lua parte la sinoadele 
provinciilor. Aceste sinoade urmau să aleagă reprezentanţi pentru Conciliul General, 
care ar fi inclus deopotrivă laici şi clerici. Trebuie, de asemenea, remarcat că Ockham 
nu vedea Conciliul General ca pe o instituţie ce emite declaraţii doctrinare infailibile, 
deşi credea că era mai probabil să aibă dreptate decât ar fi putut avea papa singur, 
ci ca pe o limitare şi ca pe o modalitate de control asupra absolutismului papal: era 


Ockham nu a negat supremaţia papală ca atare; a respins ceea ce el numea supremaţie 
„tiranică". 

preocupat mai curând de politica ecleziastică, de constituţionalizarea papalităţii, decât 
de chestiuni pur teologice. Nu a negat faptul că papa este succesorul Sfântului Petru, 
Vicarul lui Hristos, şi nici nu a vrut, în principiu, să distrugă ocârmuirea papală a 
Bisericii; însă era de părere că papalitatea de la Avignon îşi depăşea atribuţiile, cum 
s-ar spune, şi nu se cuvenea să conducă fără anumite frâne şi îngrădiri precise. Nu 
încape îndoială că susţinea opinii heterodoxe; dar mobilul din spatele acestor sugestii 
era acela de a combate exercitarea propriu-zisă a puterii despotice şi nelimitate, şi de 
aceea ideile lui despre constituţionalizarea papalităţii au avut implicaţii în sfera poli¬ 
tică, deşi, dacă avem în vedere viitorul apropiat, ele trebuie considerate precursoare 
ale Mişcării Conciliare. 

MIŞCAREA OCKHAMISTĂ: JEAN DE MIRECOURT ŞI NICOLAS 
D'AUTRECOURT 


Mişcarea ockhamistă sau nominalistă - Jean de Mirecourt - Nicolas d’Autrecourt - 
Nominalismul în universităţi - Observaţii de încheiere 


i. Expresia „mişcare ockhamistă" este, probabil, un termen întrucâtva impropriu. Căci 
s-ar putea înţelege că William din Ockham a fost unica sursă a curentului „modern" 
de gândire din secolul al XlV-lea şi că gânditorii acestei mişcări au moştenit cu toţii 
ideile lui. Unii dintre aceşti gânditori, precum franciscanul Adam Wodham sau 
Goddam (m. 1358), fuseseră, într-adevăr, elevii lui Ockham, în vreme ce alţii, printre 
care dominicanul Holkot (m. 1349), au fost influenţaţi de scrierile lui Ockham fără 
să-i fi fost propriu-zis elevi. în alte cazuri însă, este greu de descoperit în ce măsură 
un anumit filosof era tributar influenţei lui Ockham. Cu toate acestea, chiar dacă 
într-o anumită privinţă ar fi mai potrivit să vorbim despre „mişcarea nominalistă" 
decât despre „mişcarea ockhamistă", nu se poate tăgădui că Ockham a fost scriito¬ 
rul cel mai influent al mişcării; şi pe bună dreptate este asociată, de fapt, mişcarea 
cu numele lui. Denumirile de „nominalism" şi „terminism" erau folosite sinonim, 
pentru a desemna via moderna; iar trăsătura dominantă a terminismului era analiza 
funcţiei termenului în propoziţie, şi anume doctrina despre suppositio (a sta pentru). 
Aşa cum s-a arătat deja, teoria despre suppositio se poate găsi la logicieni de dinain¬ 
tea lui Ockham, în scrierile lui Petru din Spania, bunăoară; însă Ockham a fost cel 
care a dezvoltat logica terministă în acea direcţie conceptualistă şi „empiristă" pe care 
am ajuns să o asociem cu nominalismul. Prin urmare, suntem îndreptăţiţi să vor¬ 
bim, după părerea mea, despre o „mişcare ockhamistă", cu condiţia să ne amintim că 
expresia nu vrea să spună că Ockham a fost sursa nemijlocită a tuturor direcţiilor în 
care a evoluat mişcarea. 

Dezvoltarea logicii terministe constituie unul dintre aspectele mişcării. în această 
ordine de idei pot fi amintiţi Richard Svvineshead şi William Heytesbury, ale căror 
nume au fost asociate cu Merton College, Oxford. Cel de-al doilea, ale cărui scrieri de 
logică s-au bucurat de o largă răspândire, a devenit rector al Universităţii din Oxford 
în 1371. Un alt logician popular al veacului al XlV-lea a fost Richard Billingham. însă 

studiile tehnice de logică ale nominaliştilor şi ale celor influenţaţi de mişcarea nomi¬ 
nalistă erau asociate frecvent, ca acelea ale lui Ockham însuşi, cu un atac distrugă¬ 
tor împotriva metafizicii tradiţionale, sau mai curând împotriva dovezilor aduse de 
metafizica tradiţională. Aceste atacuri erau uneori întemeiate pe opinia că demon¬ 
straţiile tradiţionale nu cântăreau mai mult decât nişte argumente probabile. Astfel, 
potrivit lui Richard Swineshead, argumentele care fuseseră folosite pentru a dovedi 
unicitatea lui Dumnezeu nu erau demonstraţii, ci argumente dialectice, adică argu¬ 
mente care nu excludeau posibilitatea ca opusul să fie adevărat sau care nu puteau, 
în limbajul vremii, să fie reduse la principiul noncontradicţiei. Câteodată se punea 
accentul pe presupusa noastră incapacitate de a cunoaşte vreo substanţă. Dacă p(i 
putem cunoaşte nicio substanţă, susţinea Richard Billingham, nu putem dovedi exis¬ 
tenţa lui Dumnezeu. Monoteismul e o chestiune de credinţă, iar nu de demonstraţie 
filosofică. 

Din exilarea unor propoziţii ca „Dumnezeu există"- în care termenul „Dumnezeu" 
denotă Fiinţa unică supremă - în sfera credinţei nu reiese că exista vreun filosof care 
să se îndoiască de adevărul acestor propoziţii: reiese doar că asemenea propoziţii, se 
credea, nu pot fi dovedite. Această atitudine sceptică faţă de argumentele metafizice se 
îmbina totuşi, fără îndoială, la anumiţi filosofi, cu insistenţa, în diferite grade, asupra 
primatului credinţei. Un conferenţiar sau un profesor al Facultăţii de Arte putea pune 
sub semnul întrebării validitatea argumentelor metafizice din motive pur logice, în 
vreme ce teologul era preocupat să sublinieze slăbiciunea raţiunii umane, supremaţia 
credinţei şi caracterul transcendent al adevărului revelat. Robert Holkot, bunăoară, 
a postulat o „logică a credinţei", diferită de logica naturală şi superioară acesteia. A 
negat cu certitudine caracterul demonstrativ al argumentelor teistice. Numai propozi¬ 
ţiile analitice sunt absolut certe. Principiul cauzalităţii, folosit în argumentele tradiţio¬ 
nale pentru existenţa lui Dumnezeu, nu este o propoziţie analitică. De aici decurge că 
argumentele filosofice pentru existenţa lui Dumnezeu nu au o valoare mai mare decât 
aceea a unor argumente probabile. Teologia este însă superioară filosofiei; iar în sfera 
teologiei dogmatice putem vedea modul de operare al unei logici superioare logicii 
naturale folosite în filosofie. în particular, faptul că teologia transcende principiul 
noncontradicţiei reiese limpede, credea Holkot, din doctrina Treimii. Ceea ce afirm 
eu, aşadar, nu e că teologii care erau influenţaţi de critica nominalistă a „demonstra¬ 
ţiilor" metafizice nu îşi susţineau critica recurgând la logică, ci mai curând că acest 
relativ scepticism în filosofie nu trebuie judecat cu prea multă uşurinţă, ca şi cum ar 
implica o atitudine sceptică faţă de afirmaţiile teologice, considerate ca afirmaţii de 
fapt sau ca o exilare intenţionată a teologiei dogmatice în sfera supoziţiei. 

Din acceptarea unei anumite concepţii nominaliste nu reiese, desigur, că respec¬ 
tivul gânditor adopta toate părerile lui William din Ockham. John din Rodington 
(m. 1348), de pildă, care a devenit arhiepiscop al franciscanilor englezi, se îndoia de 
caracterul demonstrativ al argumentelor aduse pentru unicitatea lui Dumnezeu: însă 
respingea ideea că legea morală depinde numai de voinţa divină. Ioan din Bassolis 
(m. 1347), un alt franciscan, punea, de asemenea, sub semnul întrebării caracterul 
demonstrativ al dovezilor metafizice pentru existenţa, unicitatea şi infinitatea lui 
Dumnezeu; dar îmbina această atitudine critică cu acceptarea a diferite opinii sco- 
tiste. Scotismul exercita, fireşte, o influenţă puternică asupra Ordinului Franciscan, 
şi a produs filosofi precum Franţois de Meyronnes (m. cca 1328), Antoine Andre (m. 
cca 1320), Doctor dulcifluus, şi Francis din Marcia, Doctor succinctus. E de aşteptat, 
prin urmare, ca modurile de gândire scotist şi ockhamist să se întâlnească şi să se 
amestece la gânditori precum Ioan din Ripa, care a conferenţiat la Paris la începu¬ 
tul celei de a doua jumătăţi a secolului al XlV-lea, şi Petru din Candia (m. 1410). 
Mai mult decât atât, în unele cazuri, atunci când un gânditor era influenţat deopo¬ 
trivă de scrierile Sfântului Augustin şi de ockhamism, nu e totdeauna uşor de spus 
care dintre influenţe a fost mai puternică într-o anumită privinţă sau în alta. Thomas 
Bradwardine (cca 1290-1349), bunăoară, a invocat lucrările Sfântului Augustin pen¬ 
tru a-şi susţine doctrina determinismului teologic; însă e greu de spus în ce măsură 
a fost influenţat de înseşi scrierile lui Augustin şi în ce măsură a fost influenţat în 
interpretarea pe care i-a dat-o lui Augustin de accentul ockhamist pus asupra atotpu¬ 
terniciei divine şi a voinţei divine. La fel, Grigore din Rimini (m. 1358), care a devenit 
general al eremiţilor Sfântului Augustin, a făcut apel la Augustin în sprijinul doc¬ 
trinelor sale despre primatul intuiţiei şi funcţia de „semn" a termenilor universali, 
însă este dificil de stabilit în ce măsură a adoptat pur şi simplu opiniile ockhamiste, 
încercând apoi să le acopere cu mantia Sfântului Augustin, pentru că era el însuşi 
membru al Ordinului Augustinian, şi în ce măsură credea intr-adevăr că a găsit în 
scrierile Sfântului Augustin opinii care îi fuseseră sugerate de filosofia lui Ockham. 
Dominicanul Robert Holkot a încercat chiar să arate că unele dintre teoriile sale evi¬ 
dent ockhamiste nu erau, de fapt, străine de gândirea Sfântului Toma d’Aquino. 

Am spus destule pentru a arăta că ockhamismul sau nominalismul, care a fost aso¬ 
ciat mai cu seamă cu clerul secular, a pătruns adânc în ordinele religioase. Influenţa 
lui s-a resimţit nu numai în Ordinul Franciscan, căruia îi aparţinea Ockham însuşi, 
ci şi în cel dominican şi în alte ordine. Fireşte că în acelaşi timp se păstrau şi liniile 
tradiţionale de gândire, mai ales într-un ordin care avea un Doctor oficial, cum îl 
aveau dominicanii pe Sfântul Toma. îi putem da ca exemplu pe eremiţii Sfântului 
Augustin, care îl socoteau pe Aegidius Romanus Doctorul lor. Am văzut că Grigore 

din Rimini, care a fost generalul ordinului din 1357 până în 1358, a fost influenţat de 
ockhamism; însăToma din Strasbourg, care l-a precedat pe Grigore ca general (1345— 
1:357), încercase să protejeze ordinul de influenţa nominalistă în numele fidelităţii faţă 
de Aegidius Romanus. în realitate, influenţa nominalistă s-a dovedit cu neputinţă de 
înlăturat sau de oprit; însă faptul că ordinul deţinea un Doctor oficial încuraja, fără 
îndoială, o anumită moderaţie în acceptarea opiniilor nominaliste extreme de către 
cei care simpatizau cu via moderna. 

Un factor comun al nominaliştilor sau ockhamiştilor era, aşa cum am văzut, accen¬ 
tul pe care îl puneau pe teoria despre suppositio, analiza diferitelor moduri în care 
termenii dintr-o propoziţie ţin locul lucrurilor. E limpede însă că suntem îndreptăţiţi 
să vorbim despre „nominalism" sau, dacă preferăm, despre conceptualism numai 
în cazul filosofilor care, la fel ca Ockham, susţineau că un termen general sau unul 
care denumeşte o clasă reprezintă, în propoziţie, lucruri individuale şi numai lucruri 
individuale. Laolaltă cu această doctrină, şi anume că universalitatea aparţine doar 
termenilor în funcţia lor logică, nominaliştii tindeau să afirme, totodată, că numai 
acele propoziţii care sunt reductibile la principiul noncontradicţiei sunt absolut certe. 
Cu alte cuvinte, susţineau că adevărul unui enunţ nu este absolut sigur decât dacă 
opusul nu poate fi afirmat fără contradicţie. Niciun enunţ al unei relaţii cauzale nu 
poate fi, credeau ei, un enunţ de acest tip. Altfel spus, teoria lor despre universalii i-a 
condus pe nominalişti la o analiză empiristă a relaţiei cauzale. Mai mult, în măsura 
în care inferenţa de la fenomene la substanţă era o inferenţă de la efect la cauză, 
această analiză afecta şi viziunea nominalistă asupra metafizicii substanţă-accident. 
Prin urmare, dacă, pe de o parte, numai propoziţiile analitice, în sensul de propoziţii 
reductibile la principiul noncontradicţiei, sunt absolut certe, iar, pe de altă parte, afir¬ 
maţiile despre relaţii cauzale sunt generalizări empirice sau inductive care se bucură, 
în cazul cel mai bun, numai de un grad foarte ridicat de probabilitate, rezultă că argu¬ 
mentele metafizice tradiţionale, care se sprijină pe folosirea principiului cauzalităţii 
şi pe metafizica substanţă-accident, nu pot fi absolut certe. Aşadar, în cazul afirmaţi¬ 
ilor despre existenţa lui Dumnezeu, bunăoară, nominaliştii susţineau că certitudinea 
acestor afirmaţii nu se datora niciunui argument filosofic care putea fi adus în favoa¬ 
rea lor, ci faptului că erau adevăruri de credinţă, învăţate din teologia creştină. Această 
viziune ducea, fireşte, la o separaţie clară între filosofie şi teologie. într-un anumit 
sens, fusese admisă dintotdeauna, desigur, o distincţie clară între filosofie şi teologie, 
şi anume în sensul că fusese admisă dintotdeauna o distincţie între acceptarea unei 
afirmaţii ca simplu rezultat al propriului proces de gândire raţională şi acceptarea 
unei afirmaţii întemeiate pe autoritatea divină. însă un gânditor ca d'Aquino fusese 

convins că pot fi dovedite „preambulurile credinţei", precum afirmaţia că există un 
Dumnezeu care poate produce o revelaţie. D’Aquino era, de asemenea, convins, de 
bună seamă, că actul de credinţă presupune un har supranatural; dar important este 
că accepta ca riguros demonstrabile anumite adevăruri care sunt presupuse logic în 
actul de credinţă, chiar dacă în cele mai multe cazuri reale credinţa supranaturală 
este hotărâtoare cu mult înainte ca fiinţa umană să ajungă să înţeleagă dovezile în 
discuţie, dacă într-adevăr le înţelege vreodată sau ţine seamă de ele. în filosofia nomi¬ 
nalistă însă, „preambulurile credinţei" nu erau socotite a fi riguros demonstrabile, iar 
puntea dintre filosofie şi teologie (în măsura în care suntem îndreptăţiţi să vorbim 
despre o „punte" atunci când credinţa cere har supranatural) era, astfel, ruptă. Dar 
nominaliştii nu erau preocupaţi de consideraţii „apologetice". în Europa creştină a 
Evului Mediu, preocuparea pentru apologetică nu era atât de mare pe cât avea să 
devină pentru teologii şi filosofii catolici de mai târziu. 

Rezumând, în cele de mai sus, opiniile nominaliştilor, am folosit cuvântul „nomi¬ 
nalist" pentru a desemna nominalistul desăvârşit, sau gânditorul care a valorificat 
posibilităţile nominalismului, sau nominalistul „ideal", nominalistul pur sang. Am 
făcut mai devreme observaţia că nu toţi acei gânditori care au fost categoric influen¬ 
ţaţi de mişcarea ockhamistă şi care pot fi numiţi, în anumite privinţe, „nominalişti" 
au adoptat integral opiniile lui Ockham. Dar va fi de folos, sper, să dăm seamă într-o 
oarecare măsură de ideile filosofice a doi gânditori asociaţi cu mişcarea, şi anume 
Jean de Mirecourt şi Nicolas d’Autrecourt, dintre care al doilea, îndeosebi, a fost un 
extremist. Familiarizarea cu filosofia lui Nicolas d’Autrecourt este o modalitate efi¬ 
cientă, dacă mai era nevoie de vreuna, de a risipi iluzia că nu a existat o diversitate 
de opinii în filosofia medievală cu privire la temele importante. După ce voi schiţa 
gândirea celor doi, voi încheia capitolul cu câteva observaţii despre influenţa nomi¬ 
nalismului în universităţi, mai cu seamă în noile universităţi, întemeiate în cea de a 
doua parte a secolului al XlV-lea şi în secolul al XV-lea. 

2. Jean de Mirecourt, care a fost, pesemne, cistercian (era numit monachus albuş, 
„monahul alb"), a ţinut prelegeri despre Sentinţele lui Petrus Lombardus la Colegiul 
Cistercian al Sf. Bernard din Paris. Există două versiuni ale acestor prelegeri, care au 
fost ţinute în 1344-1345. întrucât o serie de afirmaţii de-ale sale au fost imediat atacate, 
Jean de Mirecourt a emis o explicaţie şi o justificare a poziţiei lui; dar cu toate acestea, 
nu mai puţin de 41 de afirmaţii au fost condamnate în 1347 de rectorul universităţii şi 
de Facultatea de Teologie, ceea ce a dus la publicarea de către Jean a unei alte lucrări 
în apărarea viziunii sale. Aceste două „apologii", dintre care prima explică sau apără 

63 de afirmaţii care nu au fost văzute cu ochi buni, iar cea de a doua face acelaşi lucru 
pentru cele 41 de afirmaţii condamnate, au fost editate de F. Stegmiilleri. 

Jean de Mirecourt deosebeşte două tipuri de cunoaştere; şi le deosebeşte potrivit 
calităţii acordului dat de noi diferitelor propoziţii. Uneori acordul nostru este „evi¬ 
dent", ceea ce înseamnă, spune el, că este dat fără teama, reală sau potenţială, de a 
greşi. Alteori acordul nostru este dat cu teama, reală sau potenţială, de a greşi, aşa 
cum se întâmplă, de pildă, în cazul suspiciunii sau al opiniei. însă trebuie făcută o 
nouă distincţie. Uneori ne dăm acordul fără teama de a greşi pentru că vedem în chip 
limpede adevărul evident al afirmaţiei pe care o acceptăm. Astfel se întâmplă în cazul 
principiului noncontradicţiei şi al acelor principii şi concluzii care sunt reductibile 
în cele din urmă la principiul noncontradicţiei. Dacă vedem că o propoziţie se înte¬ 
meiază pe/sau este reductibilă la principiul noncontradicţiei, constatăm că opusul 
acelei afirmaţii, adică negaţia ei, este de neconceput şi imposibil. Alteori ne dăm însă 
acordul fără teama de a greşi pentru propoziţii al căror adevăr nu este evident în mod 
intrinsec, deşi este garantat în virtutea unei dovezi incontestabile. Adevărurile de cre¬ 
dinţă revelate sunt de acest fel. Cunoaştem, de pildă, numai prin revelaţie că sunt trei 
Persoane intr-un singur Dumnezeu. 

Lăsând la o parte adevărurile de credinţă revelate, avem, aşadar, până acum, pro¬ 
poziţii cu care suntem de acord fără teama de a greşi, pentru că sunt reductibile 
la principiul axiomatic primordial, principiul noncontradicţiei, şi propoziţii cu care 
suntem de acord temându-ne că greşim (de pildă, „Cred că acel obiect din depărtare 
este o vacă"). Acordurile de primul tip sunt numite de Jean de Mirecourt assensus 
evidentes, iar cele de al doilea tip, assensus inevidentes. însă trebuie să facem acum dis¬ 
tincţia între două tipuri de assensus evidentes. întâi de toate, există acorduri evidente în 
sensul cel mai strict şi mai propriu al expresiei. Acordul de acest tip este dat princi¬ 
piului noncontradicţiei, principiilor care sunt reductibile la principiul noncontradic¬ 
ţiei şi concluziilor întemeiate pe principiul noncontradicţiei. în cazul unor asemenea 
propoziţii, avem evidenţia potissima. în al doilea rând, există acorduri care sunt date, 
ce-i drept, fără teama de a greşi, dar care nu sunt date în virtutea legăturii strânse a 
propoziţiei cu principiul noncontradicţiei. Dacă îmi dau acordul pentru o propoziţie 
întemeiată pe experienţă (de pildă, „există pietre"), mi-1 dau fără teama de a greşi, dar 
îl dau în virtutea experienţei mele legate de lumea exterioară, iar nu în virtutea reduc- 
tibilităţii propoziţiei la principiul noncontradicţiei. în cazul unor asemenea propoziţii 
avem nu evidenţia potissima, ci evidenţia naturalis. Jean de Mirecourt defineşte această 

„evidenţă naturală" ca evidenţa prin care ne dăm acordul cu privire la existenţa unui 
lucru fără nicio teamă de a greşi, acest acord fiind prilejuit de cauze care determină 
în mod natural acordul nostru. 

Descrierea de mai sus a doctrinei lui Jean despre acordurile omeneşti porneşte 
de la cea dintâi dintre apologiile sale. El explică acolo cea de a 44-a propoziţie atacată. 
Propoziţia sună aşa: „Nu s-a dovedit în mod convingător, pornind de la propoziţii 
care sunt de la sine evidente sau care posedă o evidenţă reductibilă la certitudinea 
principiului prim, că Dumnezeu există, sau că există o fiinţă desăvârşită în cel mai 
înalt grad, sau că un lucru este cauza altui lucru, sau că vreunul dintre lucrurile cre¬ 
ate are o cauză fără ca această cauză să aibă propria ei cauză şi tot aşa la nesfârşit, 
sau că un lucru nu poate produce, ca o cauză totală, ceva mai nobil decât el însuşi, 
sau că este cu neputinţă să fie produs ceva care este mai nobil decât orice lucru care 
există (acum)". în acest caz particular, prin urmare, dovezile pentru existenţa lui 
Dumnezeu nu sunt întemeiate pe propoziţii de la sine evidente sau pe propoziţii pe 
care le putem reduce la principiul noncontradicţiei, care este primul principiu de la 
sine evident. Adversarii lui Jean i-au interpretat teoria în sensul că nicio dovadă a 
existenţei lui Dumnezeu nu se impune ca incontestabilă odată ce este înţeleasă, şi 
că nu suntem siguri, atât cât stă în puterile filosofiei, de existenţa lui Dumnezeu. în 
replică, Jean face observaţia că dovezile existenţei lui Dumnezeu se întemeiază pe 
experienţă şi că nicio afirmaţie care este rezultatul experienţei lumeşti nu este reduc¬ 
tibilă la principiul noncontradicţiei. Reiese însă limpede din întreaga lui doctrină că 
a făcut o singură excepţie de la această regulă generală, şi anume în cazul propoziţiei 
care afirmă existenţa gânditorului sau vorbitorului. Dacă spun că îmi neg propria 
existenţă sau că mă îndoiesc de ea, mă contrazic, căci nu-mi pot nega existenţa şi nici 
măcar nu mă pot îndoi de ea fără să o afirm. în această privinţă, Jean de Mirecourt a 
mers pe urmele Sfântului Augustin. însă această afirmaţie anume rezistă prin sine 
însăşi. Nicio altă afirmaţie care este rezultatul experienţei senzoriale sau al experien¬ 
ţei lumii exterioare nu este reductibilă la principiul noncontradicţiei. Aşadar, nicio 
propoziţie de acest fel nu se bucură de evidenţia potissima. însă Jean a negat că a vrut 
să spună că toate propoziţiile de acest fel sunt îndoielnice. Ele nu se bucură de eviden¬ 
ţia potissima, dar se bucură de evidenţia naturalis. Chiar dacă propoziţiile întemeiate 
pe experienţa lumii exterioare nu sunt evidente în acelaşi mod în care este evident 
principiul noncontradicţiei, „nu decurge de aici că trebuie să ne îndoim de ele mai 
mult decât de principiul prim. E limpede din aceasta că nu vreau să neg nicio experi¬ 
enţă, nicio cunoaştere, nicio evidenţă. E limpede chiar şi faptul că susţin o opinie cu 
totul opusă acelora care ar spune că nu este evident pentru ei că există un om sau că 
există o piatră, sub motivul că s-ar putea să li se pară că aşa stau lucrurile, fără ca ele 

să stea în realitate astfel. Nu vreau să neg că aceste lucruri sunt evidente pentru noi 
şi cunoscute nouă, ci numai că ne sunt cunoscute prin modul suprem de cunoaştere 
(scientia potissima)". 

Propoziţiile analitice, adică propoziţiile care sunt reductibile prin analiză la princi¬ 
piul de la sine evident al noncontradicţiei, sunt, astfel, absolut certe, iar această certi¬ 
tudine absolută aparţine, de asemenea, afirmaţiei fiecăruia despre propria-i existenţă, 
în afară de această ultimă afirmaţie, toate propoziţiile care sunt rezultatul cunoaşterii 
lumii prin experienţă, şi care exprimă această cunoaştere, se bucură numai de „evi¬ 
denţă naturală". Dar ce vrea să spună Jean de Mirecourt prin „evidenţă naturală"? 
înseamnă aceasta, pur şi simplu, că ne dăm în mod spontan acordul în virtutea unei 
înclinaţii naturale inevitabile spre a aproba ? Dacă aşa stau lucrurile, decurge, oare, 
sau nu decurge de aici că propoziţiile pentru care ne dăm un astfel de acord sunt 
certe? Jean acceptă că este posibil să greşim în cazul unor propoziţii empirice: cu 
greu ar putea face altminteri. Pe de altă parte, afirmă că „nu ne putem înşela în multe 
lucmri (afirmaţii) care concordă cu experienţele noastre". Nici n-ar fi putut spune 
altceva, decât dacă ar fi fost gata să accepte că adversarii săi îi interpretaseră teoria 
corect. însă pare a fi destul de clar că Jean de Mirecourt a acceptat teoria ockhamistă 
potrivit căreia cunoaşterea senzorială a lumii exterioare ar putea fi cauzată şi menţi¬ 
nută de Dumnezeu în absenţa obiectului. El a tratat această temă la începutul comen¬ 
tariului său la Sentinţe. Nu greşim, prin urmare, dacă spunem că pentru el „evidenţa 
naturală" însemna că suntem de acord în chip firesc cu existenţa a ceea ce percepem 
prin simţuri, deşi ar fi cu putinţă să ne înşelăm, în cazul în care Dumnezeu ar face un 
miracol. Nu e nicio contradicţie în ideea că Dumnezeu ar face un asemenea miracol. 
Aşadar, dacă folosim cuvântul „sigur" sau „cert" nu numai în sensul că ne simţim 
siguri, ci şi în acela că avem certitudine obiectivă şi evidentă, suntem siguri de princi¬ 
piul noncontradicţiei şi de afirmaţiile reductibile la el, şi fiecare este sigur de propria-i 
existenţă, caracterul infailibil al intuiţiei propriei existenţe fiind arătat de legătura 
dintre propoziţia care afirmă propria noastră existenţă şi principiul noncontradicţiei; 
dar nu suntem siguri de existenţa obiectelor exterioare, oricât de siguri ne am simţi. 
Dacă am aduce în discuţie ipoteticul „geniu rău" al lui Descartes, am putea spune că 
pentru Jean de Mirecourt nu suntem siguri de existenţa lumii exterioare decât dacă 
Dumnezeu ne garantează că ea există. Prin urmare, toate dovezile pentru existenţa 
lui Dumnezeu care se întemeiază pe cunoaşterea pe care o avem noi despre lumea 
exterioară sunt incerte; cel puţin nu sunt „demonstrative", adică nu sunt reductibile 
la principiul noncontradicţiei şi nu se întemeiază pe el. în cea dintâi dintre apologiile 
sale, Jean spune deschis că opusul propoziţiei „Dumnezeu există" implică o contra¬ 
dicţie; dar continuă cu observaţia că o afirmaţie de acest fel nu se bucură de evidenţa 

care însoţeşte principiul prim. De ce nu? Pentru că ajungem la cunoaşterea expri¬ 
mată în asemenea propoziţii prin reflecţia asupra datelor ce provin din experienţa 
senzorială, în care ne putem înşela, chiar dacă „nu ne putem înşela în multe lucruri 
(afirmaţii) care concordă cu experienţele noastre". Oare ceea ce vrea el să spună este 
că ne putem înşela în judecăţi empirice particulare, dar nu ne putem înşela în pri¬ 
vinţa unei concluzii precum existenţa lui Dumnezeu, care decurge mai curând din 
totalitatea experienţei senzoriale decât din judecăţi empirice particulare ? In acest caz, 
cum rămâne cu posibilitatea de a avea experienţe senzoriale atunci când nu este pre¬ 
zent niciun obiect ? Aceasta este, fără îndoială, o posibilitate restrictivă, şi nu avem 
niciun motiv să presupunem că este o realitate în ce priveşte totalitatea experienţei 
senzoriale; dar rămâne, cu toate acestea, o posibilitate. Pornind de la premisele lui 
Jean, nu văd cum ar putea avea dovezile tradiţionale pentru existenţa lui Dumnezeu 
altă certitudine decât una morală, sau, dacă vreţi, cel mai înalt grad de probabilitate, 
în apologia lui, el încearcă să-şi justifice poziţia păstrând ambele variante; dar pare 
destul de clar că, pentru el, dovezile existenţei lui Dumnezeu nu pot fi concludente 
în sensul în care înţelege el cuvântul „concludent". Lăsând la o parte întrebarea dacă 
Jean avea sau nu dreptate în ceea ce spunea, el ar fi fost mai consecvent, cred, dacă ar 
fi recunoscut deschis că, pentru el, dovezile existenţei lui Dumnezeu întemeiate pe 
experienţa senzorială nu sunt absolut sigure. 

Potrivit lui Jean de Mirecourt, principiul cauzalităţii nu este analitic; altfel spus, 
nu poate fi redus la principiul noncontradicţiei, nici nu se poate arăta că depinde de 
el în aşa fel încât negarea principiului cauzalităţii să implice o contradicţie. Pe de altă 
parte, aceasta nu înseamnă că trebuie să ne îndoim de adevărul principiului cauzalită¬ 
ţii : avem „evidenţă naturală", chiar dacă nu avem evidenţia potissima. Se ridică din nou 
întrebarea: ce se înţelege exact prin „evidenţă naturală" ? Cu greu ar putea să însemne 
evidenţă incontestabilă în mod obiectiv, căci dacă adevărul principiului cauzalităţii ar 
fi în mod obiectiv atât de clar încât nu ar fi cu putinţă să fie negat, iar opusul lui ar fi 
de neconceput, ar însemna, neîndoielnic, că evidenţa lui este reductibilă la evidenţa 
principiului noncontradicţiei. Atunci când vorbeşte despre „cauze care reclamă în 
mod natural acordul", Jean pare a voi să spună că, deşi putem concepe posibilitatea 
ca principiul cauzalităţii să nu fie adevărat, suntem constrânşi de natură să gândim 
şi să acţionăm în plan concret ca şi cum ar fi adevărat. De aici pare să decurgă fap¬ 
tul că, practic vorbind, dovezile pentru existenţa lui Dumnezeu care se întemeiază 
pe validitatea principiului cauzalităţii sunt „evidente", dar cu toate acestea am putea 
accepta că nu sunt incontestabile. Poate că asta nu înseamnă altceva decât că dovezile 
existenţei lui Dumnezeu nu determină acordul nostru în acelaşi fel în care îl deter¬ 
mină o teoremă matematică, de pildă. Adversarii lui Jean i-au interpretat vorbele în 

sensul că nu se poate dovedi existenţa lui Dumnezeu şi că existenţa lui Dumnezeu 
este, prin urmare, incertă; dar când a negat că dovezile sunt concludente, a folosit 
cuvântul „concludent" într-un sens aparte, iar dacă apologia lui reprezintă adevărata 
lui doctrină, nu a vrut să spună că trebuie să fim sceptici cu privire la existenţa lui 
Dumnezeu. Nu poate fi vorba, fireşte, de vreo intenţie de a propovădui scepticismul; 
dar, pe de altă parte, e limpede că nu socotea dovezile pentru existenţa lui Dumnezeu 
la fel de incontestabile pe cât le-ar fi considerat Sfântul Toma. 

Criticând astfel dovezile existenţei lui Dumnezeu, Jean de Mirecourt şi-a ocu¬ 
pat un loc al său în mişcarea ockhamistă, aşa cum arată şi teoria sa referitoare la 
legea morală. Propoziţia 51, în forma pe care o are în prima apologie, sună după 
cum urmează: „Dumnezeu poate cauza în voinţă orice act de voinţă, chiar şi ura faţă 
de Sine; mă îndoiesc însă că vreun lucru care a fost creat în voinţă de Dumnezeu 
şi numai de El ar fi ura de Dumnezeu, afară de cazul în care voinţa l-a păstrat ca 
atare". După felul obişnuit de a vorbi al Doctorilor, spune Jean, ura de Dumnezeu 
presupune o diformitate a voinţei, şi nu trebuie să admitem că Dumnezeu ar putea, 
în calitate de cauză totală, să producă ura de El în voinţa omenească. însă dacă ar fi 
să vorbim în absolut, Dumnezeu ar putea produce ura de El în voinţă, iar dacă ar face 
aceasta, omul cu pricina nu ar fi vinovat că îl urăşte. Pe lângă aceasta, în cea de a doua 
apologie, a 25-a propoziţie condamnată duce la concluzia că „ura faţă de aproapele 
nu este condamnabilă decât pentru că a fost interzisă de Dumnezeu". Jean continuă 
explicând că nu vrea să spună că ura faţă de aproapele nu este contrară legii naturale; 
vrea să spună că un om care îşi urăşte aproapele riscă pedeapsa veşnică numai pentru 
că Dumnezeu a interzis ura faţă de aproapele. în ce priveşte cea de a 41-a propoziţie 
a primei apologii, Jean observă în mod asemănător că nimic nu poate fi „condamna¬ 
bil" decât dacă este interzis de Dumnezeu. Poate fi însă contrar legii morale fără a fi 
condamnabil. 

Nu mai e nevoie să spunem că Jean de Mirecourt nu voia nicidecum să nege dato¬ 
ria noastră de a ne supune legii morale; intenţia lui era să sublinieze supremaţia şi 
atotputernicia lui Dumnezeu. în mod asemănător, pare să susţină, destul de timid, 
opinia Sfântului Petru Damian, după care Dumnezeu ar putea face în aşa fel încât 
lumea să nu fi existat niciodată, adică Dumnezeu ar putea face ca trecutul să nu se 
fi întâmplat. El admite că această întoarcere înapoi a lucrurilor nu poate avea loc de 
potentia Dei ordinată ; dar, deşi ne-am putea foarte bine aştepta de la el să recurgă la 
principiul noncontradicţiei pentru a arăta că a da înapoi trecutul este absolut imposi¬ 
bil, el spune că această imposibilitate absolută nu este evidentă pentru el. „Nu voiam 
să pretind o cunoaştere pe care nu o aveam" (prima apologie, propoziţia 5). Nu spune 
că e cu putinţă ca Dumnezeu să facă în aşa fel încât trecutul să nu se fi întâmplat; 

spune că imposibilitatea ca Dumnezeu să facă acest lucru nu este pentru el evidentă. 
Jean de Mirecourt era întotdeauna atent în afirmaţiile sale. 

Dovedeşte aceeaşi atenţie în modul în care îşi cumpăneşte acele afirmaţii ce par 
a propovădui determinismul teologic şi care trădează, poate, influenţa lucrării De 
Causa Dei a lui Thomas Bradwardine. Potrivit lui Jean, Dumnezeu este cauza difor¬ 
mităţii morale, adică a păcatului, aşa cum este cauza diformităţii naturale. Dumnezeu 
este cauza orbirii prin faptul că nu dă puterea de a vedea; şi este cauza diformităţii 
morale prin aceea că nu acordă corectitudine morală. Jean îşi moderează însă afir¬ 
maţia, remarcând că este probabil adevărat că, în vreme ce un defect natural poate fi 
cauza totală a diformităţii naturale, un defect moral nu este cauza totală a diformi¬ 
tăţii morale, pentru că diformitatea morală (păcatul), pentru a exista, trebuie să pur¬ 
ceadă dintr-o voinţă (prima apologie, propoziţia 50). în comentariul său la Sentinţe\ 
el remarcă întâi că i se pare posibil să conceadă că Dumnezeu este cauza diformităţii 
morale, şi observă că doctrina obişnuită a Doctorilor spune tocmai contrariul. Dar 
ei spun contrariul întrucât, în ochii lor, a spune că Dumnezeu este cauza păcatului 
este echivalent cu a spune că Dumnezeu păcătuieşte, iar faptul că e cu neputinţă 
ca Dumnezeu să păcătuiască este limpede şi pentru Jean. Dar nu decurge de aici, 
subliniază el, că Dumnezeu nu poate fi cauza diformităţii morale. Dumnezeu pro¬ 
duce diformitatea morală prin aceea că nu acordă corectitudine morală; însă păcatul 
purcede din voinţă, iar fiinţa omenească este cea care poartă vina. Aşadar, dacă Jean 
spune că Dumnezeu nu este cauza totală a păcatului, nu vrea să spună că Dumnezeu 
este cauza elementului pozitiv în actul voinţei, în vreme ce fiinţa omenească este 
cauza lipsei de ordine dreaptă: pentru el, se poate spune că Dumnezeu este cauza 
amândurora, deşi lipsa de ordine dreaptă nu se poate realiza decât în şi printr-o voinţă. 
Voinţa este cauza „eficientă", iar nu Dumnezeu, deşi Dumnezeu poate fi numit cauza 
„eficace", întrucât El voieşte cu eficacitate să nu existe corectitudine în voinţă. Nimic 
nu se poate întâmpla decât dacă vrea Dumnezeu, iar dacă Dumnezeu vrea, vrea în 
mod eficace, întrucât voinţa lui se împlineşte întotdeauna. Dumnezeu este cauza fap¬ 
tei păcătoase chiar şi în specificul ei, ca faptă păcătoasă de un anumit tip; însă nu o 
produce în mod păcătos. 

Jean era de părere că adevărata deosebire dintre accidente şi substanţe este cunos¬ 
cută numai prin credinţă. „Cred că dacă nu ar fi fost credinţa, mulţi ar fi spus, pro¬ 
babil, că totul este substanţă." Pe cât s-ar părea, el afirmă (cel puţin aşa a fost înţeles) 
că „este probabil, atât cât priveşte lumina naturală a raţiunii, să nu existe accidente 


1 2, 3, concl. 3. 

distincte de substanţă, ci să fie totul o substanţă; iar fără credinţă, ar fi sau ar putea fi 
astfel" (propoziţia 43 a primei apologii). Bunăoară, „se poate spune că este probabil ca 
gândirea sau voinţa să nu fie ceva distinct de suflet, ci să fie sufletul însuşi" (propozi¬ 
ţia 42). Jean se apără spunând că motivele pentru a susţine o distincţie între substanţă 
şi accident au mai multă forţă decât motivele ce pot fi aduse pentru a nega distincţia; 
însă adaugă că nu ştie dacă argumentele aduse pentru a o afirma pot fi numite pe 
drept cuvânt demonstraţii. E limpede că nu credea că aceste argumente sunt totuna 
cu demonstraţiile; accepta distincţia ca fiind sigură numai pe baza credinţei. 

Este greu de afirmat cu oarecare siguranţă care erau, de fapt, părerile personale ale 
lui Jean de Mirecourt, din pricina modului în care explică în apologii ceea ce spusese 
în prelegerile sale despre Sentinţe. Când Jean se împotriveşte, spunând că nu face 
decât să relateze părerile altora, sau atunci când menţionează că propune doar un 
punct de vedere posibil, fără a afirma că este cel adevărat, este el sincer până la capăt, 
sau e diplomat ? Cu greu am putea da un răspuns lămurit. îmi voi îndrepta însă acum 
atenţia către un adept încă mai convins şi mai înverşunat al noii mişcări. 

3. Nicolas d’Autrecourt, care s-a născut în jurul anului 1300 în dieceza din Verdun, 
a studiat la Sorbona între 1320 şi 1327. Când a venit vremea, a ţinut prelegeri des¬ 
pre Sentinţe, despre Politica lui Aristotel etc. în 1338, a dobândit prerogativa preben- 
dei Catedralei din Metz. încă din prelegerea sa introductivă la Sentinţele lui Petrus 
Lombardus, Nicolas se abătea de la gândirea filosofilor care l-au precedat, iar perse¬ 
verarea în această atitudine a avut ca efect o scrisoare din partea papei Benedict al 
XlI-lea, adresată Episcopului din Paris pe 21 noiembrie 1340, în care acesta din urmă 
era instruit să aibă grijă ca Nicolas, împreună cu alţi câţiva contravenienţi, să se înfă¬ 
ţişeze la Avignon în termen de o lună. Moartea papei a dus la o amânare a investigării 
opiniilor lui Nicolas; însă după încoronarea lui Clement al Vl-lea la data de 19 mai 
1342, chestiunea a fost adusă din nou în discuţie. Noul papă a încredinţat examinarea 
opiniilor lui Nicolas unei comisii prezidate de cardinalul William Curţi, iar Nicolas a 
fost invitat să-şi explice şi să-şi susţină ideile. I s-a dat ocazia de a se apăra în prezenţa 
papei şi s-a ţinut seamă de răspunsurile lui la obiecţiile aduse împotriva doctrinei 
sale. însă atunci când nu mai încăpea nicio îndoială care va fi verdictul, Nicolas a 
fugit din Avignon; şi este posibil, deşi nu sigur, să se fi refugiat pentru moment la 
curtea lui Ludovic de Bavaria. în 1346, a fost condamnat să îşi ardă public scrierile la 
Paris şi să se dezică de afirmaţiile care fuseseră condamnate. A făcut acest lucru pe 25 
noiembrie 1347. Totodată, a fost exclus din corpul profesoral al Universităţii din Paris. 
Despre viaţa sa de mai târziu se ştie destul de puţin, şi anume faptul că a deţinut o 
funcţie la Catedrala din Metz începând cu 6 august 1350. Pesemne că „a trăit fericit 
până la adânci bătrâneţi". 

Din scrierile lui Nicolas s-au păstrat primele două epistole dintr-o serie de nouă pe 
care i le-a scris franciscanului Bemard din Arezzo, unul dintre principalii săi critici, 
şi un fragment cuprinzător dintr-o scrisoare pe care i-a scris-o unui anume Aegidius 
(Giles). S-a păstrat, de asemenea, o scrisoare a lui Aegidius către Nicolas. în plus, 
lista afirmaţiilor condamnate cuprinde citate din alte scrisori ale lui Nicolas pentru 
Bemard din Arezzo, dimpreună cu alte câteva fragmente. Toate aceste documente au 
fost editate de Dr. Joseph Lappe 1 2 . S-a păstrat şi un tratat al lui Nicolas, care începe cu 
Exigit ordo executionis, cunoscut sub numele de Exigit. A fost editat de J.R. O’Donnell, 
laolaltă cu lucrarea teologică a lui Nicolas, Utrum visio creaturue rationalis beatificabilis 
per Verbum possit intendi naturaliter'. Există şi o însemnare a lui Jean de Mirecourt 
referitoare la doctrina lui Nicolas despre cauzalitate 3 . 

La începutul celei de a doua scrisori pe care i-a scris-o lui Bernard din Arezzo, 
Nicolas face observaţia că primul principiu care trebuie formulat este: „contradic¬ 
ţiile nu pot fi adevărate în acelaşi timp" 4 . Principiul contradicţiei, sau mai degrabă 
al noncontradicţiei, este principiul primordial, iar întâietatea lui trebuie acceptată 
atât în sens negativ, adică nu există niciun principiu mai fundamental, cât şi în sens 
pozitiv, şi anume că acest principiu precedă categoric şi este presupus de oricare alt 
principiu. Nicolas aduce argumente pentru a demonstra că principiul noncontradic¬ 
ţiei este temeiul ultim al oricărei certitudini naturale, şi că în vreme ce oricare alt 
principiu propus ca temei al certitudinii este reductibil la principiul noncontradicţiei, 
acesta din urmă nu este reductibil la niciun alt principiu. Dacă este propus ca temei 
al certitudinii oricare alt principiu în afară de principiul noncontradicţiei, adică dacă 
este propus ca temei al certitudinii un principiu care nu este reductibil la principiul 
noncontradicţiei, principiul propus poate părea cert, însă opusul lui nu va implica o 
contradicţie. Dar în acest caz aparenta certitudine nu se poate transforma niciodată în 
certitudine autentică. Principiul noncontradicţiei este singurul care îşi poartă pe chip, 
ca să zicem aşa, propria garanţie. Motivul pentru care nu ne îndoim de principiul 
noncontradicţiei este pur şi simplu acela că nu poate fi negat fără a se ajunge la o con¬ 
tradicţie. Aşadar, pentru ca orice alt principiu să fie cert, negaţia lui trebuie să implice 
o contradicţie. Dar în acest caz el este reductibil la principiul noncontradicţiei, în 


1 Beitrăge zur Geschichte der Philosophie des Mittelalters, VI, 2. Referinţele la „Lappe" din pre¬ 
zentarea de mai jos a filosofiei lui Nicolaus sunt referinţe la această ediţie, datată 1908. 

2 Mediaeval Studies, voi. I, 1939, pp. 179-280. Referinţele la Exigit din paginile următoare 
sunt referinţe la această ediţie. 

3 Lappe, p. 4. 

4 Ibid., 6*, 33. 

sensul că este cert în virtutea acestui principiu. Principiul noncontradicţiei trebuie 
să fie, prin urmare, principiul prim. Se cuvine remarcat că nu adevărul principiului 
noncontradicţiei este în discuţie, ci întâietatea lui. Nicolas încearcă să arate că orice 
certitudine autentică se întemeiază în cele din urmă pe acest principiu, şi face aceasta 
arătând că orice principiu care nu s-ar întemeia pe principiul noncontradicţiei sau nu 
ar fi reductibil la el nu ar fi cert în mod autentic. 

Orice certitudine pe care o dobândim în lumina principiului noncontradicţiei este, 
spune Nicolas, certitudine autentică, şi nu i-ar putea răpi acest caracter nici măcar 
puterea divină. Mai mult, toate propoziţiile certe în mod autentic posedă acelaşi grad 
de evidenţă. Nu contează dacă o propoziţie este reductibilă la principiul noncon¬ 
tradicţiei în mod nemijlocit sau dacă este reductibilă în mod mijlocit. Dacă nu este 
reductibilă la principiul noncontradicţiei, nu este certă; iar dacă este reductibilă, este 
deopotrivă de certă, fie că este reductibilă nemijlocit, fie mijlocit. în geometrie, de 
pildă, o propoziţie nu este mai puţin certă pentru că se întâmplă să fie concluzia unui 
lung lanţ de argumente, cu condiţia să fie demonstrată corect în lumina principiului 
prim. în afară de certitudinea credinţei, nu există nici o altă certitudine decât aceea a 
principiului noncontradicţiei şi a propoziţiilor reductibile la acest principiu. 

într-un argument silogistic, aşadar, concluzia este certă numai dacă este reduc¬ 
tibilă la principiul noncontradicţiei. Care este condiţia necesară a acestei reductibi- 
lităţi ? Concluzia, spune Nicolas, este reductibilă la principiul prim numai dacă este 
identică cu premisa majoră sau cu o parte a ceea ce semnifică premisa majoră. Când 
lucrurile stau astfel, este imposibil să se afirme premisa majoră şi să se nege conclu¬ 
zia, sau să se nege concluzia şi să se afirme premisa majoră fără a se ajunge la o con¬ 
tradicţie. Dacă premisa majoră este certă, atunci şi concluzia este certă. Bunăoară, în 
inferenţa „toţi X sunt Y, prin urmare acest X este Y“, concluzia este identică cu o parte 
din ceea ce semnifică premisa majoră. Este imposibil să se afirme premisa majoră şi 
să se nege concluzia fără a se ajunge la contradicţie. Altfel spus, dacă este cert că toţi 
X sunt Y, este cert că orice X particular este Y. 

Cum afectează acest criteriu de certitudine cunoaşterea realităţii? Bemard din 
Arezzo afirma că, întrucât Dumnezeu poate produce un act intuitiv în fiinţa ome¬ 
nească fără cooperarea niciunei cauze secunde, nu suntem îndreptăţiţi să susţinem 
că un lucru există pentru că este văzut. Această concepţie era asemănătoare celei a 
lui Ockham, deşi e limpede că Bernard nu a adăugat precizarea lui Ockham potrivit 
căreia Dumnezeu nu ar putea produce în noi acordul evident pentru existenţa unui 
lucru nonexistent, întrucât acest lucru ar implica o contradicţie. Nicolas susţinea însă 
că teoria lui Bernard ducea la scepticism, căci potrivit ei nu am avea niciun mijloc 
de a dobândi certitudinea cu privire la existenţa niciunui lucru. în cazul percepţiei 

nemijlocite, actul percepţiei nu este un semn din care deducem existenţa unui lucru 
distinct de actul însuşi. A spune, bunăoară, că percep o culoare înseamnă doar a spune 
că îmi apare dinainte culoarea respectivă: nu văd culoarea, şi apoi deduc existenţa ei. 
Actul perceperii unei culori şi actul prin care sunt conştient că percep o culoare sunt 
unul şi acelaşi act: nu percep o culoare, şi apoi trebuie să găsesc o garanţie că într-ade¬ 
văr percep o culoare. Cunoaşterea nemijlocită este propria ei garanţie. A spune că 
se vede o culoare şi în acelaşi timp că nu se vede ar implica o contradicţie. în prima 
scrisoare către Bemard, Nicolas spune, aşadar, că după părerea lui „sunt, în mod evi¬ 
dent, sigur de obiectele celor cinci simţuri şi de actele mele" 1 . Nicolas susţinea, prin 
urmare, împotriva a ceea ce el socotea a fi scepticism, că orice cunoaştere nemijlocită, 
fie că îmbracă forma percepţiei senzoriale, fie pe aceea a percepţiei actelor noastre 
interioare, este certă şi evidentă; şi explica certitudinea acestei cunoaşteri identificând 
actul direct al percepţiei cu conştiinţa de sine a acestui act de percepţie. în acest caz, 
a afirma că am o percepţie şi a nega că sunt conştient că am o percepţie ar implica o 
contradicţie. Actul perceperii unei culori este acelaşi cu apariţia dinaintea ochilor mei 
a acelei culori, iar actul perceperii culorii este identic cu actul prin care sunt conştient 
că percep o culoare. A spune că percep o culoare şi a spune că acea culoare nu există 
sau că nu sunt conştient că percep o culoare m-ar plasa într-o contradicţie. 

Nicolas admitea, astfel, ca sigure şi evidente nu numai propoziţiile analitice, ci şi 
percepţia nemijlocită 2 3 . Dar nu credea că din existenţa unui lucru putem deduce cu 
certitudine existenţa unui alt lucru. Motivul pentru care nu putem face aceasta este că 
în cazul a două lucruri care sunt cu adevărat diferite unul de celălalt, este posibil, fără 
contradicţie logică, să se afirme existenţa unuia dintre cele două lucruri şi să se nege 
existenţa celuilalt. Dacă B este identic fie cu A în întregul lui, fie cu o parte din A, 
nu este posibil, fără a ajunge la contradicţie, să se afirme existenţa lui A şi să se nege 
existenţa lui B; iar dacă existenţa lui A este certă, şi existenţa lui B este certă. Dar dacă 
B este intr-adevăr distinct de A, a afirma existenţa lui A şi totuşi a nega în acelaşi timp 
existenţa lui B nu presupune nido contradicţie. în a doua scrisoare către Bemard din 
Arezzo, Nicolas face următoarea afirmaţie: „Din faptul că se ştie că un lucru există, 
nu se poate deduce în chip evident, şi anume cu evidenţă reductibilă la principiul 
prim sau la certitudinea principiului prim, că există un alt lucru"'. 

Bernard din Arezzo a încercat să contrazică afirmaţia lui Nicolas prin ceea ce el 
socotea a fi, în mod evident, exemple de bun simţ pentru afirmaţia contrară. De pildă, 


1 Lappe, 6-\ 15-16. 

2 Cf. Exigit, p. 235. 

3 Lappe, 9* , 15-20. 

există culoarea albă. însă culoarea albă nu poate exista fără o substanţă. Prin urmare, 
există o substanţă. Concluzia acestui silogism este certă, spune Bernard. Răspunsul 
lui Nicolas a fost următorul. Dacă presupunem că albul este un accident, şi dacă pre¬ 
supunem că un accident rezidă într-o substanţă şi nu poate exista fără ea, concluzia 
este, intr-adevăr, certă. în primul rând însă, exemplul este irelevant pentru această 
discuţie. Căci ceea ce a afirmat Nicolas este că nu se poate deduce cu certitudine exis¬ 
tenţa unui lucru din existenţa altuia. în al doilea rând, presupunerile potrivit cărora 
albul este un accident, iar un accident rezidă în chip necesar într-o substanţă, dau 
argumentului un caracter ipotetic. Dacă albul este un accident şi dacă un accident 
rezidă în chip necesar într-o substanţă, atunci, dat fiind acest alb. există o substanţă în 
care el rezidă. Dar Nicolas nu poate să admită că există vreun motiv convingător pen¬ 
tru a accepta aceste afirmaţii. Argumentul lui Bemard îşi ascunde propriile premise. 
Nu arată că se poate deduce cu certitudine existenţa unui lucru din existenţa altuia, 
căci Bernard a presupus că albul rezidă într-o substanţă. Faptul că vedem o culoare 
ne dă dreptul de a trage concluzia că există o substanţă numai dacă am presupus deja 
că o culoare este un accident şi că un accident stă în mod necesar într-o substanţă, 
însă a face aceste presupuneri înseamnă a presupune ceea ce trebuie demonstrat. 
Argumentul lui Bernard ascunde, prin urmare, un cerc vicios. 

Nicolas a comentat într-un mod asemănător u n alt exemplu dat d e Bernard pentru 
a arăta că se poate deduce cu certitudine existenţa unui lucru din existenţa altuia. Se 
dă foc căiţilor, fără să existe niciun obstacol; aşadar, va fi căldură. Fie premisa minoră 
este identică cu premisa majoră sau cu o parte a ei, spune Nicolas, fie nu este identică, 
în primul caz, exemplul ar fi irelevant. Căci raţionamentul nu ar dovedi existenţa 
unui lucru din existenţa altuia. în al doilea caz, ar fi două propoziţii diferite, dintre 
care una ar putea fi afirmată, iar cealaltă negată fără a se ajunge la o contradicţie. „Se 
dă foc căiţilor fără să existe niciun obstacol" şi „nu va fi căldură" nu sunt propoziţii 
contradictorii. Iar dacă nu sunt propoziţii contradictorii, concluzia nu poate fi certă 
cu certitudinea care vine din reductibilitatea la principiul prim. Totuşi, aşa cum am 
stabilit, aceasta din urmă este singura certitudine. 

Din această opinie a lui Nicolas, cum că nu se poate deduce cu certitudine exis¬ 
tenţa unui lucru din existenţa altuia, rezultă că nicio propoziţie care afirmă că se va 
întâmpla B întrucât se întâmplă A, sau că există A pentru că există B, unde A şi B sunt 
lucruri distincte, nu este şi nu poate fi certă. Aşadar, dincolo de percepţia nemijlocită 
a datelor senzoriale (culorile, de pildă) şi a actelor noastre, nicio cunoaştere empirică 
nu este şi nu poate fi certă. Niciun argument cauzal nu poate fi cert. Credem, fără 
îndoială, în legăturile necesare din natură; dar logica nu le poate identifica, iar pro¬ 
poziţiile care le afirmă nu pot fi certe. Care este atunci motivul credinţei noastre în 

legăturile cauzale ? Nicolas pare să o explice prin experienţa înlănţuirilor repetate care 
ne determină să ne aşteptăm ca, dacă B i-a urmat lui A în trecut, să se întâmple la fel şi 
în viitor. Nicolas a afirmat, ce-i drept, că nu putem avea o cunoaştere probabilă despre 
faptul că B îi va urma lui A în viitor decât dacă avem certitudinea evidentă că într-un 
anumit moment din trecut B i-a urmat lui A; dar nu a vrut să spună că nu putem avea 
o cunoaştere probabilă că B îi va urma lui A în viitor decât dacă avem certitudinea evi¬ 
dentă în trecut a unei legături cauzale necesare între A şi B. Ceea ce a vrut să spună, 
în termenii exemplului adus chiar de el în a doua scrisoare către Bernard, e că nu pot 
avea o cunoaştere probabilă a faptului că mi se va încălzi mâna dacă o apropii de foc 
decât dacă am certitudinea evidentă a căldurii în mâna mea ca urmare a faptului că 
mi-am apropiat mâna de foc în trecut. „Dacă mi-a fost evident o dată faptul că atunci 
când mi-am apropiat mâna de foc m-am încălzit, acum este probabil ca, dacă îmi 
apropii mâna de foc, să mă încălzesc" 1 . Nicolas era de părere că experienţa repetată 
a coexistenţei a două lucruri sau a înlănţuirii regulate a unor evenimente distincte 
măreşte, din punct de vedere subiectiv, probabilitatea unor experienţe similare în vii¬ 
tor ; dar experienţa repetată nu sporeşte cu nimic evidenţa obiectivă 2 . 

E limpede că Nicolas era de părere că posibilitatea ca Dumnezeu să acţioneze 
nemijlocit ca agent cauzal, adică fără a se folosi de vreo cauză secundă, face impo¬ 
sibilă deducerea cu certitudine absolută a existenţei unui lucru creat din existenţa 
altui lucru creat. Susţinea, de asemenea, contrazicându -1 pe Bernard, că o asemenea 
deducţie ar fi deopotrivă imposibilă dacă s-ar porni de la principiile enunţate de acesta 
din urmă. Dar aspectul cel mai important al discuţiei lui Nicolas despre cauzalitate 
este acela că nu şi-a întemeiat, pur şi simplu, raţionamentul pe doctrina universal 
acceptată a atotputerniciei divine (universal acceptată ca doctrină teologică, în orice 
caz), ci a abordat chestiunea la nivel pur filosofic. 

Trebuie remarcat că Nicolas nu a negat că putem avea certitudinea coexistenţei 
apariţiei lui A şi B. Nu este necesar decât să avem într-adevăr cele două percepţii în 
acelaşi timp. însă a negat că se poate deduce cu certitudine existenţa a ceea ce nu 
apare din existenţa unei apariţii. Nu acceptă, aşadar, că se poate deduce cu certitudine 
existenţa vreunei substanţe. Pentru a şti cu certitudine că există o substanţă materi¬ 
ală, trebuie fie să o percepem în mod direct, intuitiv, fie să îi deducem cu certitudine 
existenţa din apariţii sau fenomene. însă nu percepem substanţe materiale, potrivit 
lui Nicolas. Dacă am putea face aceasta, chiar şi cei needucaţi ( rustici ) le-ar percepe. 


1 Lappe, 13*, 9-12. 

2 Eocigit, p. 237. 

Şi nu se întâmplă astfel. Mai mult decât atât, nu le putem deduce existenţa cu certitu¬ 
dine, căci existenţa unui lucru nu poate fi dedusă logic din existenţa altui lucru. 

în cea de a noua scrisoare către Bemard, Nicolas afirma că „aceste inferenţe nu 
sunt evidente: există un act al înţelegerii, prin urmare există un intelect; există un 
act al voinţei, prin urmare există o voinţă" 1 . Această afirmaţie sugerează că, potrivit 
lui Nicolas, nu avem certitudinea existenţei sufletului ca substanţă mai mult decât pe 
aceea a existenţei substanţelor materiale. în altă parte însă, afirmă că „Aristotel nu a 
avut niciodată cunoaşterea evidentă a niciunei substanţe afară de aceea a propriului 
suflet, prin «substanţă» înţelegându-se ceva diferit de obiectele celor cinci simţuri şi 
de experienţa noastră formală" 2 . Pe lângă acestea, „nu avem nicio certitudine despre 
nicio substanţă unită cu materia, afară de sufletul nostru" 3 4 . Asemenea afirmaţii i-au 
condus pe unii istorici la concluzia că Nicolas accepta că avem o certitudine despre 
cunoaşterea sufletului ca substanţă spirituală. Ca atare, aceştia îi interpretează afir¬ 
maţiile ce susţin că nu suntem îndreptăţiţi să deducem existenţa intelectului din exis¬ 
tenţa actelor înţelegerii şi existenţa voinţei din existenţa actelor volitive ca pe un atac 
la adresa psihologiei facultăţilor. Aceasta este, de bună seamă, o interpretare posibilă, 
deşi ar putea să pară bizar ca Nicolas să-şi fi îndreptat atacul doar împotriva teo¬ 
riei facultăţilor distincte, care fusese deja criticată de Wiliiam din Ockham, de pildă, 
însă Exigit 4 pare a implica, deşi nu o spune lămurit, că nu avem cunoştinţă în mod 
direct de suflet. Iar în acest caz ar decurge din premisele lui Nicolas că nu avem o 
cunoaştere naturală a existenţei sufletului ca substanţă. Afirmaţia că Aristotel nu avea 
cunoaşterea certă a niciunei substanţe afară de propriul suflet poate fi analogă ace¬ 
leia din scrisoarea a cincea către Bemard din Arezzo, cum că nu ştim cu certitudine 
dacă există vreo altă cauză eficientă af ară de Dumnezeu. Căci viziunea de ansamblu 
a lui Nicolas arată că, după opinia acestuia, nu avem cunoaştere certă - naturală sau 
filosofică - nici măcar despre faptul că Dumnezeu este o cauză eficientă. E adevărat 
că dacă paralela dintre cele două afirmaţii ar fi împinsă mai departe, ar putea reieşi 
că Aristotel se bucura, potrivit lui Nicolas, de certitudinea credinţei în ce priveşte 
existenţa sufletului său ca substanţă spirituală; şi este cu neputinţă ca Nicolas să fi 
vrut să spună aşa ceva. Dar remarcile lui nu trebuie interpretate în sens atât de strict. 
Cu toate acestea, nu putem fi siguri că nu a făcut o excepţie în favoarea cunoaşterii 
pe care o avem despre propriile noastre suflete, abătându-se de la teoria lui generală 


1 Lappe. 34*. 7 ~ 9 - 

2 Ibid., 12*, 20-23. 

3 tbid., 13*, 19-20. 

4 P. 225. 

potrivit căreia nu avem o cunoaştere certă a existenţei substanţelor ca fiind distincte 
de fenomene. 

E limpede că în cercetarea sa critică despre cauzalitate şi substanţă Nicolas a anti¬ 
cipat poziţia lui Hume; iar asemănarea este cu atât mai izbitoare cu cât el a negat, 
într-adevăr, că am avea cunoaşterea certă a existenţei vreunei substanţe, materială sau 
spirituală. însă Dr. Weinberg are fără îndoială dreptate, după părerea mea, când arată 
că Nicolas nu era un fenomenali st. Nicolas credea că nu se poate deduce cu certitu¬ 
dine existenţa unei entităţi nonaparente din existenţa fenomenelor; dar, cu siguranţă, 
nu credea că se poate deduce nici nonexistenţa ei. în cea de a şasea scrisoare către 
Bernard, el a stabilit că „din faptul că un lucru există, nu se poate deduce cu certi¬ 
tudine că un alt lucru nu există" 1 . Nicolas nu a spus că nu există decât fenomenele 
sau că afirmaţiile despre existenţa entităţilor metafenomenale sunt lipsite de sens. 
Spunea numai că existenţa fenomenelor nu ne îngăduie să deducem cu certitudine 
existenţa metafenomenalului sau a nonaparentului. Una e să spui, bunăoară, că nu 
ne stă în putere să dovedim că într-un obiect material mai există şi altceva afară de 
ceea ce se arată simţurilor, şi altceva să spui că, de fapt, nu există substanţă. Nicolas 
nu era un fenomenalist dogmatic. Nu vreau să sugerez că Hume ar fi fost un fenome- 
nalist dogmatic, căci nu a fost, indiferent ce obiecţii s-ar putea aduce analizei critice 
a cauzalităţii şi substanţei întreprinse de el (şi de Nicolas). Vreau să spun doar că nu 
trebuie să tragem concluzia, pornind de la faptul că Nicolas neagă demonstrabilitatea 
existenţei substanţelor, că a negat, de fapt, existenţa tuturor substanţelor sau că a spus 
că se poate dovedi nonexistenţa lor. 

E destul de clar că cercetarea critică a lui Nicolas referitoare la cauzalitate şi sub¬ 
stanţă a avut repercusiuni însemnate asupra atitudinii lui faţă de teologia filosofică 
tradiţională. Deşi Nicolas nu o spune limpede şi explicit, din principiile lui generale 
pare să rezulte că nu e posibil de dovedit existenţa lui Dumnezeu în calitate de cauză 
eficientă. în cea de a cincea scrisoare către Bernard, el face constatarea că Dumnezeu 
poate fi singura cauză eficientă, de vreme ce nu se poate dovedi că există vreo cauză 
eficientă naturală. Dar a spune că Dumnezeu poate fi singura cauză eficientă nu 
înseamnă a spune că El este singura cauză eficientă, nici măcar că se poate dovedi că 
este o cauză eficientă. Nicolas voia să spună doar că, după câte ştim sau putem stabili 
până la proba contrară, Dumnezeu poate fi singura cauză eficientă. în ce priveşte 
capacitatea noastră de a dovedi că Dumnezeu este într-adevăr cauză eficientă, aceasta 


Lappe, 31*, 16-17. 

este exclusă prin principiul general care afirmă că nu putem deduce cu certitudine 
existenţa unui lucru din existenţa altuia. 

Argumentul cauzal sau cosmologic pentru existenţa lui Dumnezeu nu ar putea 
fi, aşadar, un argument convingător, dacă am pomi de la premisele lui Nicolas. Nici 
argumentul al patrulea sau al cincilea al Sfântului Toma nu ar putea fi acceptate 
ca dovezi care să ducă la concluzii neîndoielnice. Nu putem dovedi, spune Nicolas 
în cea de a cincea scrisoare către Bernard, că un anumit lucru este sau nu este mai 
nobil decât altul. Nici examinarea unui lucru, nici compararea a două sau mai multor 
lucruri nu sunt în măsură să dovedească o ierarhie a gradelor de fiinţă din punctul de 
vedere al valorii. „Dacă este indicat un lucru, oricare ar fi el, nimeni nu ştie în mod 
evident dacă nu cumva lucrul respectiv întrece în valoare toate celelalte lucruri." 1 Iar 
Nicolas nu ezită să tragă concluzia că, dacă prin termenul „Dumnezeu" înţelegem 
fiinţa cea mai nobilă, nimeni nu ştie cu certitudine dacă oricare lucru anume nu este 
cumva Dumnezeu. Prin urmare, dacă nu putem stabili cu certitudine o scală obiec¬ 
tivă a perfecţiunii, e limpede că al patrulea argument al Sfântului Toma nu poate fi 
considerat un argument convingător. Cât priveşte argumentul întemeiat pe finali¬ 
tate, al cincilea argument al Sfântului Toma, acesta este eliminat prin afirmaţia lui 
Nicolas, din aceeaşi scrisoare, cum că „nimeni nu ştie în chip evident că un anumit 
lucru este scopul altuia (cauza sa finală, adică)" 2 . Nu se poate stabili prin examinarea 
sau analizarea niciunui lucru faptul că el este cauza finală a altui lucru, şi nu există 
niciun fel de a demonstra cu certitudine acest fapt. Cunoaştem o anumită serie de 
evenimente, dar cauzalitatea finală nu este demonstrabilă. 

Nicolas accepta însă un argument probabil pentru existenţa lui Dumnezeu. 
Presupunând că este probabil să avem o idee despre bine ca standard de judecată 
asupra relaţiilor contingente dintre lucruri, şi presupunând că ordinea universului 
este de aşa natură încât ar satisface o minte care operează cu criteriul a ceea ce este 
bun şi corespunzător, putem susţine întâi că toate lucrurile sunt legate între ele astfel 
încât să se poată spune că un lucru există pentru altul, iar apoi că această relaţie dintre 
lucruri este inteligibilă numai în lumina ipotezei că toate lucrurile sunt supuse unui 
scop ultim, binele suprem sau Dumnezeu. Se prea poate ca un argument de acest 
tip să pară a nu fi altceva decât o ipoteză cu totul neîntemeiată, care, potrivit chiar 
principiilor lui Nicolas, nu ar avea valoarea unui argument probabil. Dar Nicolas nu 
a negat că putem avea un anumit tip de evidenţă care ne-ar permite să formulăm o 


1 Lappe, 33*, i2-r4- 

2 Ibid., 18-19. 

ipoteză conjecturală ce poate fi mai mult sau mai puţin probabilă, chiar dacă nu certă, 
atât cât ne priveşte pe noi. Ar putea fi adevărată; ar putea fi chiar un adevăr necesar; 
însă noi nu putem şti că este adevărată, deşi o putem crede astfel. în afară de credinţa 
teologică, altfel spus credinţa în adevăruri revelate, rămâne loc pentru o credinţă înte¬ 
meiată pe argumente care sunt mai mult sau mai puţin probabile. 

Argumentul probabil al lui Nicolas pentru existenţa lui Dumnezeu făcea parte din 
filosofia pozitivă pe care el a prezentat-o ca probabilă. Nu merită, după părerea mea, 
să intrăm în detaliile acestei filosofii. Dincolo de faptul că a fost propusă ca ipoteză 
probabilă, diferitele ei părţi nu sunt sub nicio formă compatibile între ele. Am putea 
însă menţiona că, pentru Nicolas, coruptibilitatea lucrurilor este, probabil, incompa¬ 
tibilă cu perfecţiunea universului. Mai exact, aceasta înseamnă că lucrurile sunt, pro¬ 
babil, eterne. Pentru a arăta că această presupunere nu poate fi eliminată prin obser¬ 
vaţie, Nicolas aducea argumentul potrivit căruia faptul că -1 vedem pe B urmându-i 
lui A nu ne dă dreptul să tragem concluzia că A a încetat să existe. Poate că nu îl mai 
vedem pe A, dar nici nu vedem că A nu mai există. Şi nu putem stabili prin raţiona¬ 
ment că nu mai există. Dacă am putea să facem aceasta, atunci am putea stabili prin 
raţionament că niciun lucru care nu este perceput nu există, însă aceasta nu ne stă în 
putere. Teoria aristotelică a transformării elementelor nu este defel certă. Mai mult 
decât atât, dezagregarea substanţelor se poate explica mult mai bine pornind de la o 
ipoteză atomistă decât de la principiile aristotelice. Schimbarea substanţială poate 
însemna, pur şi simplu, că unei anumite grupări de atomi îi succedă o alta, în vreme 
ce schimbarea accidentală poate însemna un adaos de atomi noi la un compus atomic 
sau sustragerea unor atomi din acel compus. Este probabil ca atomii să fie eterni şi ca 
exact aceleaşi combinaţii să apară în ciclurile periodice care se reiau la nesfârşit. 

în ce priveşte sufletul omenesc, Nicolas susţinea ipoteza nemuririi. însă ideile lui 
în această privinţă sunt strâns legate de o ciudată explicare a cunoaşterii. De vreme ce 
toate lucrurile sunt eterne, se poate presupune că, în cunoaştere, sufletul sau mintea 
intră în uniune temporară cu obiectul cunoaşterii. Şi acelaşi lucru se poate spune des¬ 
pre imaginaţie. Sufletul intră într-o stare de suprapunere cu imaginile, dar imaginile 
propriu-zise sunt eterne. După părerea lui Nicolas, această ipoteză scoate din umbră 
natura nemuririi. Putem presupune că, după moarte, sufletelor bune le vin gânduri 
nobile, pe când sufletelor rele le vin gânduri rele. Sau putem presupune că sufletele 
bune intră în uniune cu o grupare mai bună de atomi şi sunt dispuse la experienţe 
mai bune decât cele de care au avut parte înainte, în trup, în vreme ce sufletele rele 
intră în uniune cu atomi mai răi şi sunt dispuse să primească experienţe şi gânduri 
mai rele decât în starea întrupată anterioară. Nicolas pretindea că această ipoteză ţine 
seamă de doctrina creştină a răsplătirii şi a pedepsei de după moarte; dar a adăugat. 

cu prudenţă, un amendament. Afirmaţiile lui erau, spunea el, mai probabile decât 
acelea care păruseră probabile vreme îndelungată. Cu toate acestea, s-ar putea ivi 
cineva care să răpească şi afirmaţiilor lui probabilitatea; şi având în vedere această 
posibilitate, cel mai bun lucru care se poate face este aderarea la învăţătura biblică 
despre răsplată şi pedeapsă. Iar genul acesta de argument a fost numit în Articolele 
Cardinalului Curţi o „scuză de vulpe" (excusatio vulpina) 1 . 

Filosofia pozitivă a lui Nicolas venea evident în contradicţie, în unele privinţe, cu 
teologia catolică. Şi, într-adevăr, Nicolas nu şovăia să spună că afirmaţiile lui sunt mai 
probabile decât cele contrare. Dar trebuie să fim atenţi când interpretăm această atitu¬ 
dine. Nicolas nu a declarat că teoriile lui sunt adevărate, iar teoriile opuse sunt false: 
el spunea că dacă propoziţiile care le contraziceau pe ale sale erau privite numai din 
perspectiva probabilităţii lor, cu alte cuvinte, ca fiind concluzii probabile ale argumen¬ 
tării, ele erau mai puţin probabile decât propriile lui afirmaţii. Bunăoară, doctrina 
teologică potrivit căreia lumea nu a existat din veşnicie este cu certitudine adevărată 
pentru el, dacă este socotită a fi un adevăr revelat. însă dacă ţinem seamă doar de 
argumentele filosofice care pot fi aduse pentru a o susţine, trebuie să admitem, potri¬ 
vit lui Nicolas, că acestea sunt mai puţin probabile decât argumentele filosofice care 
pot fi aduse în favoarea propoziţiei contrare. Nu suntem însă îndreptăţiţi să tragem 
concluzia că propoziţia contrară nu este adevărată. După câte ştim, ar putea fi chiar 
un adevăr necesar. Probabilitatea trebuie interpretată în termenii evidenţei naturale 
disponibile nouă în orice moment, iar o propoziţie poate fi mai probabilă pentru 
noi decât opusa ei chiar dacă, de fapt, este falsă, iar opusa ei, adevărată. Nicolas nu 
a propus o teorie a adevărului dublu; nici nu a negat vreuna dintre doctrinele bine 
definite ale Bisericii. Care a fost atitudinea lui subiectivă, nu putem şti cu siguranţă. 
Pierre d’Ailly a afirmat că unele dintre propoziţiile lui Nicolas au fost condamnate 
din invidie sau rea voinţă; Nicolas însuşi susţinea că i-au fost atribuite unele afirmaţii 
pe care el nu le-a făcut nicidecum sau pe care nu le-a făcut în sensul în care au fost 
condamnate. E greu de spus în ce măsură suntem îndreptăţiţi să-i judecăm declara¬ 
ţiile după ceea ce par a fi şi în ce măsură s-ar cuveni să presupunem că aceia care îl 
criticau aveau dreptul să respingă aceste declaraţii ca pe nişte scuze „vulpeşti". Nu 
încape prea multă îndoială, după părerea mea, că era sincer când spunea că filosofia 
pe care el a propus-o ca fiind „probabilă" era falsă în măsura în care intra în contra¬ 
dicţie cu învăţătura Bisericii. Cel puţin, nu există nicio dificultate reală în a accepta 
sinceritatea lui în această privinţă, de vreme ce, dincolo de oricare alt argument, ar fi 


1 Lappe, 39*, 8. 

fost incompatibil cu latura critică a filosofiei lui să creadă că filosofi a sa pozitivă ducea 
la concluzii sigure. Pe de altă parte, nu e atât de uşor de acceptat declaraţia lui Nicolas 
după care părerile critice expuse în corespondenţa lui cu Bemard din Arezzo erau 
prezentate ca un fel de experiment de argumentare. Scrisorile lui către Bemard nu 
prea lasă această impresie, chiar dacă nu este exclusă posibilitatea ca explicaţia pe care 
a oferit-o celor ce l-au judecat să fi reprezentat adevărata lui intenţie. La urma urmei, 
nu a fost nicidecum singurul filosof al vremii lui care a adoptat o atitudine critică faţă 
de metafizica tradiţională, chiar dacă a mers mai departe decât ceilalţi. 

E destul de limpede însă că Nicolas a vrut să atace filosofia lui Aristotel şi că îşi 
socotea propria filosofie pozitivă o ipoteză mai probabilă decât sistemul aristotelic. A 
declarat că este el însuşi uluit de faptul că unii îi studiază pe Aristotel şi pe Comentator 
(Averroes) până ce bătrâneţea le sleieşte puterile şi că abandonează preocupările de 
ordin moral şi grija pentru binele comun de dragul de a -1 studia pe Aristotel. Fac 
acest lucru până într-acolo încât, atunci când prietenul adevărului se ridică şi sună din 
goarnă pentru a-i trezi din somn pe cei adormiţi, ei se tulbură foarte şi se năpustesc 
asupra lui ca războinicii într-o luptă acerbă'. 

Menţionarea „chestiunilor de ordin moral" şi a „binelui comun" ne determină 
să ne întrebăm care era teoria etică şi politică a lui Nicolas. Nu suntem departe de a 
afla răspunsul. însă e limpede că susţinea teoria ockhamistă despre caracterul arbi¬ 
trar al legii morale. Una dintre propoziţiile sale condamnate duce la concluzia că 
„Dumnezeu îi poate porunci unei creaturi raţionale să îl urască, iar acea creatură 
raţională este mai merituoasă prin faptul că se supune acestei porunci decât prin 
aceea că îl iubeşte pe Dumnezeu supunându-se unei porunci. Căci ar face acest lucru 
(adică L-ar urî pe Dumnezeu) cu un efort mai mare şi opunându-se mai mult propriei 
ei înclinaţii" 1 2 . în ce priveşte politica, se spune că Nicolas ar fi anunţat oficial că oricine 
doreşte să asculte prelegeri despre Politica lui Aristotel însoţite de discuţii cu privire 
la dreptate şi nedreptate, care i-ar da posibilitatea să facă legi noi sau să le corecteze 
pe cele deja existente, trebuie să recurgă la un anumit loc unde îl va găsi pe Maestrul 
Nicolas d’Autrecourt, care îl va învăţa toate aceste lucruri 3 . în ce măsură această 
declaraţie constituie o dovadă a preocupării serioase a lui Nicolas pentru bunăstarea 
comună şi în ce măsură este expresia unei dorinţe de notorietate, este greu de spus. 


1 Cf. Exigit, pp. 181-182. 

2 Lappe, 41*, 31-34. 

5 Ibid., 40-'', 26-33. 

Am făcut o prezentare a ideilor filosofice ale lui Jean de Mirecourt şi ale lui Nicolas 
d’Autrecourt într-un capitol despre „Mişcarea ockhamistă". Este justificat acest proce¬ 
deu ? Filosofia pozitivă a lui Nicolas, pe care el a prezentat-o ca fiind probabilă, nu era 
nicidecum filosofia lui William din Ockham; iar din această perspectivă ar fi greşit 
să îl numim „ockhamist". în ce priveşte filosofia lui critică, ea nu era aceeaşi cu cea 
a lui Ockham, iar Nicolas nu poate fi numit propriu-zis ockhamist, dacă înţelegem 
prin acest termen un discipol al lui Ockham. Mai mult decât atât, tonul scriiturii lui 
Nicolas este diferit de acela al teologului franciscan. Cu toate acestea, Nicolas a fost 
un reprezentant extrem al acelei mişcări critice de gândire care a constituit o trăsătură 
proeminentă a filosofiei veacului al XlV-lea şi care îşi găseşte expresia într-un anumit 
aspect al ockhamismului. Am amintit mai devreme că folosesc termenul „mişcare 
ockhamistă" pentru a desemna o mişcare filosofică ce se caracteriza, în parte, printr-o 
atitudine critică faţă de presupunerile şi argumentele metafizicii tradiţionale, iar dacă 
termenul este folosit în acest sens, se poate spune, cred, pe bună dreptate că Jean de 
Mirecourt şi Nicolas d’Autrecourt aparţin mişcării ockhamiste. 

Nicolas d’Autrecourt nu era un sceptic, dacă înţelegem prin acest termen un 
filosof care neagă sau pune sub semnul întrebării posibilitatea de a dobândi orice 
cunoaştere sigură. El susţinea că se poate obţine certitudinea în logică, în matematică 
şi în percepţia nemijlocită, în termeni moderni, accepta ca fiind certe deopotrivă pro¬ 
poziţiile analitice (propoziţiile care acum sunt numite uneori „tautologii") şi afirma¬ 
ţiile empirice fundamentale, deşi trebuie adăugată clauza că, pentru Nicolas, putem 
avea cunoaştere evidentă imediată fără ca acea cunoaştere să fie exprimată într-o pro¬ 
poziţie. Pe de altă parte, propoziţiile care implică afirmarea unei relaţii cauzale, în 
sens metafizic, sau propoziţiile întemeiate pe o deducţie de la un existent la altul nu 
erau socotite de el propoziţii certe, ci mai curând ipoteze empirice. Nu trebuie să-l 
transformăm însă pe Nicolas într-un „pozitivist logic". El nu a negat semnificaţia 
afirmaţiilor metafizice sau teologice: dimpotrivă, a subînţeles adevărul credinţei şi a 
acceptat revelaţia ca sursă de certitudine absolută. 

4. Mi-am anunţat intenţia de a încheia acest capitol cu câteva observaţii referitoare 
la influenţa noii mişcări în universităţi, mai cu seamă în universităţile întemeiate în 
a doua jumătate a veacului al XlV-lea şi în veacul al XV-lea. 

în 1389, la Universitatea din Viena a fost aprobat un regulament prin care li se 
cerea studenţilor de la Facultatea de Arte să asiste la prelegerile despre lucrările de 
logică ale lui Petru din Spania, iar unele regulamente ulterioare impuneau o con¬ 
strângere asemănătoare cu privire la lucrările de logică ale. unor autori ockhamişti 
precum William Heytesbury. Nominalismul era, de asemenea, puternic reprezentat 

în universităţile germane de la Heidelberg (întemeiată în 1386), Erfurt (1392) şi 
Leipzig (1409), precum şi în universitatea poloneză de la Cracovia (1397). Se spune 
că Universitatea din Leipzig îşi datorează originea exodului nominaliştilor din Praga, 
unde Jân Hus şi Jerome din Praga au predat realismul scotist pe care îl învăţaseră de 
la John Wycliffe (cca 1320-84). într-adevăr, atunci când Conciliul de la Konstanz a 
condamnat erorile teologice ale lui Jân Hus în 1415, nominaliştii s-au grăbit să susţină 
că fusese condamnat prin aceasta şi realismul scotist, deşi lucrurile nu stăteau, de 
fapt, astfel. 

în prima jumătate a secolului al XV-lea, a avut loc o renaştere mai curând sur¬ 
prinzătoare a filosofiei Sfântului Albert cel Mare. Se pare că nominaliştii vor fi pără¬ 
sit Parisul cândva la începutul veacului, în parte din pricina situaţiei prilejuite de 
Războiul de 100 de Ani, deşi Ehrle avea, fără îndoială, dreptate când făcea legătura 
între revigorarea „albertismului" şi întoarcerea dominicanilor la Paris, în 1403. Ei 
părăsiseră oraşul în 1387. Supremaţia albertismului nu a durat însă prea mult, întru¬ 
cât nominaliştii s-au întors în 1437, după ce oraşul fusese eliberat de sub dominaţia 
engleză. La data de 1 martie 1474, Regele Ludovic al Xl-lea a emis un decret care 
interzicea predarea teoriei nominaliste şi ordona confiscarea cărţilor nominaliste; dar 
în 1481 interdicţia a fost ridicată. 

Aşadar, în secolul al XV-lea, nominalismul a prins rădăcini puternice la Paris, la 
Oxford şi în multe universităţi germane; însă tradiţiile mai vechi şi-au păstrat întâ¬ 
ietatea în anumite locuri. Acesta a fost cazul Universităţii din Koln, întemeiată în 
1389. La Koln, doctrinele Sfântului Albert şi ale Sfântului Toma erau dominante. 
După condamnarea lui Jân Hus, prinţii electori au cerut ca universitatea să adopte 
nominalismul, întrucât realismul, teorie de modă veche, putea duce cu uşurinţă la 
erezie, chiar dacă nu era rău în sine. Universitatea a răspuns însă, în 1425, că deşi 
rămânea deschisă nominalismului şi oricui voia să adere la el, doctrinele Sfântului 
Albert, Sfântului Toma, Sfântului Bonaventura, ale lui Aegidius Romanus şi ale lui 
Duns Scotus erau dincolo de orice suspiciune. în orice caz, spunea universitatea, 
ereziile lui Jân Hus nu izvorau din realismul filosofic, ci din învăţătura teologică a lui 
Wycliffe. Mai mult decât atât, dacă realismul ar fi fost interzis la Koln, studenţii ar fi 
părăsit universitatea. 

Universităţii din Koln i se alătură aceea din Louvain, întemeiată în 1425. 
Regulamentele din 1427 le cereau candidaţilor la doctorat să depună jurământ că nu 
vor preda niciodată teoriile lui Buridan, Marsilius din Inghen, Ockham sau pe cele 
ale adepţilor lor; iar în 1480, unii profesori care l-au explicat pe Aristotel în lumina 
teoriilor ockhamiste au fost ameninţaţi cu suspendarea din funcţie. 

Prin urmare, adepţii „căii vechi" nu au fost nicidecum înfrânţi cu totul de nomi¬ 
nalişti. Mai mult decât atât, la mijlocul veacului al XlV-lea, realismul a dobândit chiar 
un punct de sprijin la Heidelberg. în plus, realiştii se puteau lăuda cu câteva nume 
remarcabile, în frunte cu Ioan Capreolus (cca 1380-1444), un dominican care a ţinut 
o vreme prelegeri la Paris, iar apoi la Toulouse. El şi-a propus să susţină teoriile 
Sfântului Toma în faţa opiniilor contrare ale lui Scotus, Durandus, Henric din Gând 
şi ale tuturor celorlalţi adversari, inclusiv ale nominaliştilor. Marea sa lucrare, desă¬ 
vârşită cu scurt timp înainte de moartea lui la Rodez şi care i-a adus titlul de Princeps 
thomistarum, a fost Libri IV defensionum theologiae divi 'Ihomae de Aquino. Capreolus 
a fost cel dintâi din şirul distinşilor tomişti şi comentatori dominicani ai Sfântului 
Toma, printre care s-au numărat mai târziu nume precum Cajetan (m. 1534) şi Juan 
de Santo Tomâs (m. 1644). 

în universităţile italiene, un curent aristotelico-averroist a fost reprezentat la 
Bologna în prima jumătate a secolului al XlV-lea de gânditori precum Thaddeus 
din Parma şi Angelo din Arezzo, şi s-a extins la Padova şi la Veneţia, unde a fost 
reprezentat de Paul din Veneţia (m. 1429), Cajetan din Thiene (m. 1465), Alessandro 
Achillini (m. 1512) şi Agostino Nipho (m. 1546). Prima ediţie tipărită din Averroes 
a apărut la Padova, în 1472. Vom spune câteva cuvinte mai târziu, în contextul filo- 
sofiei Renaşterii, despre controversa dintre aceia care au urmat interpretarea dată 
de Averroes scrierilor lui Aristotel şi aceia care au aderat la interpretarea dată de 
Alexandru din Aphrodisias, precum şi despre condamnarea din 1513. Averroiştii au 
fost amintiţi aici doar ca o ilustrare a faptului că via moderna nu trebuie privită ca o 
direcţie de gândire care ar fi măturat totul din calea ei în veacurile al XlV-lea şi al 
XV-lea. 

Cu toate acestea, nominalismul exercita acea atracţie ce vine din modernitate şi 
prospeţime, şi s-a răspândit pretutindeni, aşa cum am văzut. O figură remarcabilă 
printre nominaliştii de secol XV a fost Gabriel Biel (cca 1425-1495), care a predat la 
Tiibingen şi a compus o epitomă a comentariilor lui Ockham la Sentinţele lui Petrus 
Lombardus. Lucrarea lui Biel era o expunere metodică şi clară a ockhamismului, 
şi chiar dacă el nu se pretindea a fi mai mult decât un adept şi un interpret al lui 
Ockham, a avut o influenţă considerabilă, dovadă faptul că ockhamiştii de la universi¬ 
tăţile din Erfurt şi Wittenberg erau cunoscuţi ca Gabrielistae. Poate că ar fi interesant 
de remarcat că Biel nu a interpretat teoria morală a lui Ockham în sensul că nu există 
o ordine morală naturală. Există şi alte obiecte şi ţeluri, în afară de Dumnezeu, ce pot 
fi alese potrivit dreptei raţiuni, iar filosofi păgâni precum Aristotel, Cicero şi Seneca 
erau capabili să săvârşească fapte bune şi virtuoase din punct de vedere moral. în 

virtutea „puterii lui absolute", Dumnezeu ar putea, ce-i drept, să poruncească fapte 
opuse celor dictate de raţiunea naturală; însă aceasta nu schimbă faptul că dictatele 
raţiunii naturale pot fi acceptate iară revelaţie. 

5. Se cuvine să ne amintim, în cele din urmă, că mişcarea ockhamistă, sau nomi¬ 
nalismul, a avut mai multe aspecte. Sub aspect pur logic, a avut loc, în parte, o dezvol¬ 
tare a logicii termenilor şi a teoriei despre suppositio, aşa cum o întâlnim la logicieni 
preockhamişti precum Petru din Spania. Această logică terministă a fost folosită de 
William din Ockham pentru a elimina orice formă de realism. Problema universa- 
liilor a fost tratată mai curând dintr-o perspectivă logică decât dintr-una ontologică. 
Universalul este termenul abstract avut în vedere după conţinutul lui logic, iar acest 
termen reprezintă în propoziţie lucruri individuale, care sunt singurele lucruri exis¬ 
tente. 

Această logică terministă nu avea, prin ea însăşi, nicio consecinţă sceptică în ceea 
ce priveşte cunoaşterea, şi nici Ockham nu credea că are vreo asemenea consecinţă. 
Dar odată cu aspectul logic al nominalismului, trebuie să luăm în calcul analiza cau¬ 
zalităţii şi consecinţele acestei analize asupra statutului epistemologic al ipotezelor 
empirice. în filosofia unui gânditor ca Nicolas d’Autrecourt, am întâlnit o distincţie 
trasată fără echivoc între propoziţiile analitice sau formale, care sunt certe, şi ipote¬ 
zele empirice, care nu sunt şi nu pot fi certe. La Ockham, această opinie, atât cât a 
susţinut-o el, era strâns legată de accentul pe care el îl punea asupra atotputerniciei 
divine; la Nicolas d’Autrecourt, fundalul teologic era mult mai estompat. 

Am văzut, de asemenea, că nominaliştii aveau tendinţa (unii mai mult decât alţii) 
să adopte o atitudine critică faţă de argumentele metafizice ale filosofilor mai vechi. 
Această atitudine era cât se poate de clară la un extremist precum Nicolas d’Autrecourt, 
întrucât se întemeia pe viziunea lui generală potrivit căreia nu se poate deduce cu cer¬ 
titudine existenţa unui lucru din existenţa altuia. Argumentele metafizice sunt mai 
curând probabile decât doveditoare. 

însă orice am fi înclinaţi să credem în unul sau două dintre aceste cazuri, atitu¬ 
dinea critică în privinţa speculaţiei metafizice se îmbina, de fapt, de fiecare dată cu 
o credinţă teologică fermă şi cu o încredere de nestrămutat în revelaţie ca sursă de 
cunoaştere certă. Această credinţă neclintită este cu precădere remarcabilă în cazul 
lui Ockham însuşi. Opinia lui după care este cu putinţă să avem ceea ce s-ar numi, 
din punct de vedere psihologic, intuiţia unui lucru nonexistent, precum şi teoria lui 
despre dependenţa ultimă a legii morale de alegerea divină nu erau expresii ale scep¬ 
ticismului, ci ale accentului copleşitor pe care îl punea pe atotputernicia divină. Dacă 
am încerca să facem din nominalişti nişte raţionalişti sau chiar nişte sceptici în sensul 

modern, i-am scoate din contextul lor istoric şi am nesocoti specificul mentalităţii lor. 
De-a lungul timpului, nominalismul a devenit unul dintre curentele obişnuite ale 
gândirii scolastice; chiar şi la Universitatea din Salamanca a fost înfiinţată o catedră 
teologică de nominalism. 

însă nominalismul a avut soarta celor mai multe şcoli de gândire filosofică. E 
limpede că a început ca o noutate; şi orice am crede despre diversele teorii ale nomi¬ 
naliştilor, cu greu s-ar putea tăgădui că aveau ceva de spus. Au contribuit la dezvol¬ 
tarea studiilor de logică şi au adus în discuţie probleme importante. însă de-a lungul 
timpului s-a manifestat o tendinţă de „a despica firul în patru", lucru care se leagă, 
poate, de atitudinea lor rezervată faţă de metafizică. Nominaliştii din perioada târzie 
îşi secătuiau puterile în rafinamente logice şi subtilitate exagerată; iar atunci când 
filosofia a cunoscut un nou avânt, în vremea Renaşterii, acest avânt nu a venit de la 
nominalişti. 



FILOSOFIA MEDIEVALĂ TÂRZIE ŞI RENASCENTISTĂ 


CAPITOLUL X 


MIŞCAREA ŞTIINŢIFICĂ 


Ştiinţa fizicii în secolele alXIII-lea şi al XlV-lea - Problema mişcării; impetus şi 
gravitaţie - Nicholas Oresme; ipotezele rotaţiei Pământului - Posibilitatea altor lumi- 
Câteva implicaţii ştiinţifice ale nominalismului ; implicaţiile teoriei impetusului 


i. Multă vreme s-a considerat că în Evul Mediu nu se acorda experimentului 
niciun fel de importanţă şi că singurele idei ştiinţifice pe care le posedau medievalii 
erau preluate necritic de la Aristotel şi de la alţi autori non-creştini. Se consideră că 
de-abia în Renaştere ştiinţa a luat-o din nou de la capăt, după secole de imobilitate 
aproape completă. Apoi s-a descoperit că în secolul al XlV-lea a existat un interes 
considerabil pentru problemele ştiinţelor, că în acea perioadă s-au făcut câteva des¬ 
coperiri importante, că erau susţinute în egală măsură teorii diferite, care nu erau 
derivate din opera lui Aristotel, şi că anumite ipoteze asociate de obicei cu savanţii 
Renaşterii fuseseră deja propuse în Evul Mediu târziu. în acelaşi timp, o mai bună 
cunoaştere a filosofiei medievale târzii sugerează că mişcarea ştiinţifică din secolul al 
XlV-lea ar trebui legată de ockhamism sau de nominalism, în special pe baza faptului 
că Ockham şi aceia care ţineau mai mult sau mai puţin de acelaşi curent de gândire 
au insistat pe primatul intuiţiei sau al experienţei imediate în dobândirea cunoaşterii 
factuale. Iar această asociere nu se datorează neapărat interesului lui Ockham pentru 
problemele ştiinţifice, ci laturii empiriste a filosofiei sale şi insistenţei asupra intu¬ 
iţiei ca singura bază a cunoaşterii factuale, ambele considerate ca dând un puternic 
impuls interesului pentru ştiinţă şi pentru investigaţia de tip ştiinţific. Acest mod de 
a privi lucrurile poate fi integrat în concepţia tradiţională conform căreia Ockham şi 
nominaliştii erau întru totul anti-aristotelici. 

Nu este deloc intenţia mea să încerc să neg că ar exista adevăr în această interpre¬ 
tare a faptelor. Deşi Ockham nu poate fi numit pur şi simplu „anti-aristotelic", întru¬ 
cât în anumite probleme el se socotea drept singurul interpret veritabil al lui Aristotel, 
nu există îndoială că filosofia lui este totuşi în anumite aspecte importante în contra¬ 
dicţie cu cea a lui Aristotel, şi este limpede că anumiţi gânditori care ţin de curentul 
nominalist erau extrem de ostili faţă de Aristotel. Mai mult, putem spune că insistenţa 
lui Ockham pe experienţă ca bază a cunoaşterii a favorizat evoluţia ştiinţei empirice. 

Este dificil să evaluăm influenţa pozitivă a unei teorii epistemologice asupra evoluţiei 
ştiinţei, însă este rezonabil să considerăm că doctrina primatului intuiţiei ar putea în 
mod natural să încurajeze o asemenea evoluţie mai degrabă decât s-o descurajeze, 
în plus, dacă presupunem că nu prin teoretizări apriori pot fi descoperite cauzele, ci 
prin recursul la experienţă, atunci această asumpţie este concepută să redirecţioneze 
mintea către investigarea datelor empirice. Fără îndoială, se poate spune în mod just 
că ştiinţa nu constă în „intuiţie" şi nici măcar în observarea datelor empirice; dar 
important este faptul că ockhamismul a furnizat o teorie a metodei ştiinţifice, chiar 
dacă nu a contribuit prea mult la crearea unui climat intelectual care să faciliteze şi 
să tindă să promoveze cercetarea ştiinţifică. Pentru că a direcţiona mintea oamenilor 
către fapte sau datele empirice în căutarea cunoaşterii înseamnă, în acelaşi timp, să-i 
îndepărtezi de acceptarea pasivă a opiniilor gânditorilor iluştri din trecut. 

însă, deşi este impropriu să tratăm cu suspiciune conexiunea dintre ştiinţa seco¬ 
lului al XlV-lea şi ockhamism, este deopotrivă impropriu să-i atribuim ockhamismu- 
lui evoluţia ştiinţei, să-l considerăm cauză suficientă a ei. în primul rând, nu este lim¬ 
pede în ce măsură se poate vorbi în mod legitim despre fizicienii secolului al XlV-lea 
ca fiind „ockhamişti", chiar dacă am utiliza termenul într-un sens foarte larg. Una 
dintre cele mai influente figuri care şi-a manifestat interesul pentru teorii fizice a fost 
Jean Buridan, care a fost o vreme rector al Universităţii din Paris şi a murit în 1360. 
Acest teolog, filosof şi fizician a fost influenţat de logica terministă şi de anumite 
concepţii susţinute şi de Ockham; dar nu era în niciun caz un nominalist ca atare. 
Dincolo de faptul că, în calitatea sa oficială de rector, era asociat cu condamnarea teo¬ 
riilor nominaliste din 1340, el a susţinut, de exemplu, în scrierile sale că este posibilă 
demonstrarea existenţei unui lucru din existenţa altui lucru şi că, în consecinţă, este 
posibilă demonstrarea existenţei lui Dumnezeu. Din acest punct de vedere, Albert de 
Saxonia era ockhamist într-o măsură mult mai mare. Rector al Universităţii din Paris 
în 1353, el devine în 1365 primul rector al Universităţii din Viena. în acelaşi an este 
numit episcop de Halberstadt. A ocupat această funcţie până la sfârşitul vieţii sale, în 
1390. în logică l-a urmat pe Ockham; dar în niciun caz nu a fost un adept extrem al 
via moderna. Este adevărat că a susţinut că certitudinea dată de experienţă nu poate fi 
absolută; dar se pare că viziunea sa despre caracterul ipotetic al enunţurilor empirice 
se datorează mai mult convingerii că Dumnezeu poate „interveni" în mod miracu¬ 
los în ordinea naturală mai degrabă decât altei consideraţii. Marsilius din Inghen 
(m. 1396), rector al Universităţii din Paris în 1367 şi 1371, precum şi primul rector 
al Universităţii din Heidelberg în 1386, a fost, într-adevăr, un adept declarat al via 
moderna ; însă el pare să fi temperat poziţia nominalistă despre universalii cu o doză 
de realism şi a considerat că metafizicianul poate demonstra existenţa şi unicitatea 

lui Dumnezeu. Iar în ceea ce -1 priveşte pe Nicholas Oresme, care a predat la Paris şi a 
murit ca episcop de Lisieux în 1382, acesta era mai degrabă fizician decât filosof, deşi 
a avut, fireşte, interese teologice şi filosofice. 

Prin urmare, cred că se poate spune acum că cele mai importante figuri ale mişcă¬ 
rii ştiinţifice din secolul al XlV-lea au avut în cele mai multe cazuri conexiuni cu miş¬ 
carea ockhamistă. Şi dacă cineva doreşte să utilizeze termenul „nominalist" pentru a-i 
numi pe aceia care au adoptat logica ockhamistă sau terministă, atunci îi poate numi 
„nominalişti". Dar ar fi o eroare să presupunem că toţi aderau la concepţia metafizică 
a lui Ockham; şi ar fi o eroare şi mai mare să presupunem că ei susţineau concepţia 
filosofică extremă a unui gânditor precum Nicolas d’Autrecourt. într-adevăr, Buridan 
şi Albert de Saxonia l-au atacat amândoi pe Nicolas. Este însă la fel de limpede că via 
moderna filosofică a stimulat în mod real - deşi nu a cauzat - dezvoltările ştiinţifice 
din secolul al XlV-lea. 

Că mişcarea nominalistă nu poate fi considerată drept cauza suficientă a evoluţiei 
ştiinţei din secolul al XlV-lea este limpede şi din faptul că aceasta a fost într-o măsură 
foarte mare o continuare evolutivă a ştiinţei din secolul al XlII-lea. Am menţionat 
deja cercetările moderne care au adus la lumină dovada progresului ştiinţific din 
secolul al XlV-lea. Dar cercetările mai aduc la lumină şi investigaţiile ştiinţifice care 
au fost întreprinse în secolul al XlII-lea. Aceste investigaţii au fost stimulate în special 
de traducerile din greacă şi arabă ale operelor ştiinţifice. Ştiinţa medievală era, fără 
îndoială, primitivă şi rudimentară dacă o comparăm cu ştiinţa din epoca post-renas- 
centistă; dar nu mai există nicio scuză pentru a spune că nu a existat ştiinţă în Evul 
Mediu în afara preocupărilor teologice şi filosofice. Nu numai că a existat o dezvoltare 
a ştiinţei în Evul Mediu, dar a existat şi o oarecare continuitate, într-un anumit grad, 
între ştiinţa din Evul Mediu târziu şi ştiinţa Renaşterii. Ar fi o nesăbuinţă să minima¬ 
lizăm realizările savanţilor Renaşterii sau să susţinem că ipotezele şi descoperirile lor 
au fost toate anticipate în Evul Mediu. însă este la fel de nesăbuit să înfăţişăm ştiinţa 
Renaşterii ca neavând niciun antecedent sau paternitate istorice. 

în secolul al XII I-lea, numeroşi gânditori au insistat asupra nevoii de observaţie 
sau „experienţă" în studiul ştiinţific. în volumul precedent al acestei lucrări, i-am 
menţionat în această privinţă pe Albert cel Mare (1206-1280), Pierre de Maricourt 
(nu se cunosc datele exacte), Robert Grosseteste (cca 1175-1253) şi Roger Bacon (cca 
1212-după 1292). Pierre de Maricourt, care i-a stârnit interesul lui Bacon pentru pro¬ 
blemele ştiinţei, este notabil pentru a sa Epistola de magnete, care a fost folosită de 
William Gilbert în a doua jumătate a secolului al XVI-lea. Grosseteste a scris despre 
optică şi a încercat să îmbunătăţească teoria refracţiei transmisă prin scrierile gre¬ 
ceşti şi arabe. Savantul matematician şi filosof silezian Witelo a scris despre acelaşi 

subiect în a sa Perspectiva. Această scriere a fost compusă în strânsă legătură cu lucra¬ 
rea savantului islamic Alhazen; şi Kepler va furniza mai târziu câteva dezvoltări ale 
ideilor lui Witelo în Ad Vitellionem paralipomena (1604). Dominicanul Theodoric din 
Freiberg (na. cca 1311) va dezvolta o teorie explicativă despre curcubeu pornind de la o 
bază experimentală, care va fi adoptată de Descartes 1 ; şi un alt dominican, Jordanus 
Nemorarius, a făcut descoperiri în mecanică. 

însă deşi fizicienii secolului al XIIMea insistau asupra nevoii de observaţie în 
cercetarea ştiinţifică, şi deşi Roger Bacon sesizează rapid finalităţile practice în slujba 
cărora pot fi puse descoperirile ştiinţifice, ei nu erau deloc opaci la aspectele teoretice 
ale metodei ştiinţifice. Ei nu considerau ştiinţa drept o simplă acumulare de date 
empirice şi nici nu se concentrau doar pe rezultatele practice, reale sau imaginate ; 
erau interesaţi de explicarea datelor. Cunoaşterea ştiinţifică, spusese Aristotel, este 
obţinută numai atunci când omul ajunge în situaţia de a arăta modul în care efectele 
observate decurg din cauzele lor; pentru Grosseteste şi Bacon, aceasta însemna în 
mare parte capacitatea de a oferi o deducţie matematică a efectelor. De aici, insistenţa 
accentului pus de Bacon pe matematică drept cheie a celorlalte ştiinţe. Mai mult, 
acolo unde Aristotel nu dă nicio indicaţie limpede despre felul în care poate fi obţi¬ 
nută în mod real cunoaşterea „cauzelor", Grosseteste şi Bacon arată modul în care 
eliminarea teoriilor explicative care sunt incompatibile cu faptele ne ajută să ajungem 
la cunoaşterea lor. Cu alte cuvinte, ei au văzut nu doar că se poate ajunge la o ipoteză 
explicativă prin examinarea factorilor comuni în instanţe diferite ale fenomenului 
aflat sub investigaţie, ci şi că este necesar să verificăm dacă ipotezele sunt adevărate, 
şi abia după aceea să producem experimentul pentru a vedea dacă aceste aşteptări 
sunt îndeplinite de fapt. 

Aşadar, ştiinţa secolului al XlV-lea nu s-a dezvoltat pornind de la o bază cu totul 
nouă: a fost o continuare a operei ştiinţifice din secolul precedent, în acelaşi fel în 
care această operă a fost ea însăşi o continuare a studiilor ştiinţifice întreprinse de 
fizicienii şi matematicienii greci şi arabi. însă în secolul al XlV-lea alte probleme 
devin presante, în special problema mişcării. Iar analiza acestei probleme în secolul 
al XlV-lea ar fi putut sugera o anumită viziune despre ipotezele ştiinţifice, care, dacă 
ar fi fost acceptată ulterior de către Galileo, ar fi ajutat enorm la evitarea ciocnirii 
acestuia cu teologii. 

2. în concepţia lui Aristotel despre mişcare, se face o distincţie între mişcările 
naturale şi cele nenaturale. Un element precum focul este uşor în mod natural, şi 


' Explicaţia lui Theodoric despre forma curbă este corectă, dar se înşală în explicarea culorilor. 

tendinţa sa naturală este de a se mişca în sus către locul său natural, în timp ce 
pământul este greu şi are o mişcare natural descendentă. Dacă luăm un lucru care 
în mod natural este greu şi îl aruncăm în sus, o piatră, spre exemplu, atâta timp cât 
piatra se mişcă în sus mişcarea sa este nenaturală. Aristotel credea că această mişcare 
artificială are nevoie de explicaţie. Răspunsul evident la întrebarea de ce piatra se 
mişcă în sus este acela că a fost aruncată în sus. însă imediat ce piatra a părăsit mâna 
persoanei care o aruncă, ea continuă să se mişte în sus pentru o vreme. Răspunsul 
lui Aristotel la întrebarea de ce se întâmplă acest lucru era că persoana care aruncă 
piatra şi care, astfel, o lansează pe un traiect ascendent mişcă nu doar piatra, ci şi 
aerul dimprejurul ei. Acest aer mişcă aerul de deasupra şi fiecare porţiune de aer care 
este mişcată poartă piatra cu sine până când mişcările succesive ale porţiunilor de 
aer devin atât de slabe încât după o vreme se reafirmă tendinţa natural descendentă a 
pietrei. Atunci piatra începe să se mişte în jos, către locul său natural. 

Această concepţie despre mişcarea nenaturală sau violentă a fost respinsă de 
William Ockham. Dacă aerul ar fi acela care mişcă o săgeată lansată, atunci, dacă se 
întâlnesc două săgeţi în zbor, va trebui să spunem că în acel moment acelaşi aer ar 
cauza mişcări în direcţii opuse, ceea ce ar fi imposibil 1 . Pe de altă parte, nu putem 
presupune că o piatră care este aruncată în sus va continua să se mişte în virtutea 
vreunei puteri sau calităţi inerente. Nu există vreo evidenţă empirică a existenţei unei 
asemenea calităţi, diferită de proiectil. Dacă ar exista o asemenea calitate, atunci ar 
putea fi conservată de către Dumnezeu separat de proiectil; însă ar fi absurd să pre¬ 
supunem un asemenea lucru. Mişcarea locală nu implică altceva în afară de un „lucru 
permanent" şi termenul de mişcare 2 . 

Ockham respinge, aşadar, în explicarea mişcării ideea unei calităţi imprimate pro¬ 
iectilului de către agent; şi, până în acest punct, se poate spune că el anticipează legea 
inerţiei. însă fizicienii secolului al XlV-lea nu se mulţumeau să spună că un lucru se 
mişcă pentru că este în mişcare: ei au preferat să adopte teoria impetusului, propusă 
de Philoponus încă din prima parte a secolului al Vl-lea şi adoptată deja de francisca¬ 
nul Petrus Ioannes Olivi (cca 1248-1298), care vorbeşte despre impulsul ( impulsus ) 
sau „înclinaţia" imprimate proiectilului de către agent. Această calitate sau energie 
în virtutea căreia o piatră, de exemplu, continuă să se mişte după ce a părăsit mâna 
aruncătorului până când este învinsă de rezistenţa aerului şi de propria-i greutate 
a fost numită impetus de către fizicienii secolului al XlV-lea. Ei sprijineau empiric 


1 2 Sent., 18, J. 

3 Ibid., 9, E. 

teoria, în sensul că susţineau că era mai bine adaptată decât teoria lui Aristotel pentru 
a „salva aparenţele". Bunăoară, fean Buridan susţinea că teoria aristotelică a mişcă¬ 
rii nu putea explica mişcarea unui titirez, explicabilă doar prin teoria impetusului. 
Titirezul, spunea el, se învârteşte pe loc; nu-şi părăseşte locul, care ar fi umplut apoi 
de aerul care l-ar putea mişca. însă, deşi fizicienii secolului al XlV-lea au încercat să 
fundamenteze empiric teoria impetusului sau s-o verifice, ei nu s-au oprit la conside¬ 
raţii pur fizice, ci au introdus probleme filosofice stipulate în categoriile tradiţionale. 
De exemplu, în Abbreviationes super VIII libros physicorum, Marsilius din Ingben se 
întreabă cărei categorii sau praedicamentum ar trebui să-i fie atribuit impetusul. Nu 
oferă el însuşi un răspuns clar la această întrebare, dar în mod sigur s-a gândit că 
există diferite feluri de impetus. Pentru că unele proiectile se mişcă în sus, altele în 
jos, altele drept înainte, altele în cerc. Din nou, deşi Albert de Saxonia a declarat că 
dacă un impetus este o substanţă sau un accident, aceasta este o problemă pentru 
metafizician mai degrabă decât pentru fizician, el însuşi afirmă că impetusul este 
o calitate, adică un accident. în orice caz, este limpede că aceşti fizicieni concepeau 
impetusul drept ceva distinct de proiectil şi aplicat din afară proiectilului sau corpului 
care se mişcă; ei nu erau de acord cu William Ockham, care nega valabilitatea reală 
a unei astfel de distincţii. 

O aplicaţie interesantă a teoriei impetusului poate fi găsită în explicarea mişcării 
corpurilor cereşti. în comentariul său la Metafizica, Buridan susţine că Dumnezeu 
imprimă corpurilor cereşti un impuls originar care este de acelaşi fel cu impulsul 
în virtutea căruia se mişcă corpurile pământeşti. Nu este nevoie să presupunem că 
aştrii sunt alcătuiţi dintr-un element special (chintesenţa sau un al cincilea element), 
care se poate mişca doar cu o mişcare circulară. Nici nu este necesar să postulăm 
Inteligenţele sferelor cereşti pentru a da seamă de mişcările acestora. Mişcarea de pe 
pământ şi mişcarea din ceruri pot fi explicate în acelaşi fel. Aşa cum omul imprimă 
un impetus pietrei pe care o aruncă în aer, aşa şi Dumnezeu a imprimat un impuls 
corpurilor cereşti atunci când le-a creat. Motivul pentru care acestea continuă să se 
mişte în timp ce piatra cade în cele din urmă pe pământ este pur şi simplu acela că 
piatra întâlneşte rezistenţă, în timp ce corpurile cereşti nu. Impetusul pietrei este 
învins gradual de rezistenţa aerului şi forţa gravitaţiei; iar acţiunea conjugată a aces¬ 
tor factori determină în cele din urmă mişcarea pietrei către locul său natural. însă, 
deşi corpurile cereşti nu sunt compuse din vreo materie specială, doar a lor, aceşti 
factori nu acţionează în cazul lor: gravitaţia, adică acel factor care determină un corp 
să se îndrepte către pământ ca spre locul său natural, operează numai în cazul corpu¬ 
rilor aflate în interiorul sferei terestre. 

Această teorie a impetusului a fost adoptată, cu toate consecinţele sale, de Albert 
de Saxonia, Marsilius din Inghen şi Nicholas Oresme. însă primul dintre aceştia 
a încercat să ofere o concepţie mai limpede despre ce se înţelege prin gravitaţie. 
Pentru aceasta, el distinge centrul de gravitaţie al unui corp de centrul volumului său. 
Acestea nu sunt în mod necesar identice. în cazul Pământului, ele sunt diferite întru¬ 
cât densitatea Pământului nu este uniformă; iar atunci când vorbim despre „centrul 
Pământului" în legătură cu gravitaţia sa, înţelegem prin aceasta centrul de gravitaţie 
al Pământului. Tendinţa unui corp de a se mişca către locul său natural poate, prin 
urmare, să fie înţeleasă ca fiind tendinţa sa de a-şi uni centrul de gravitaţie propriu 
cu centrul de gravitaţie al Pământului sau cu „centrul Pământului". „Gravitaţia" unui 
corp se referă la această tendinţă a corpului. Trebuie remarcat că această „explicaţie" 
este o concepţie ştiinţifică: nu este o concepţie de genul „cauzei ultime", ci o concep¬ 
ţie pozitivă despre ceea ce se întâmplă sau despre ceea ce se crede că se întâmplă. 

3. Aceste implicaţii mai complexe ale teoriei impetusului vor fi discutate pe scurt 
mai târziu, în cadrul acestui capitol. Pentru moment, aş dori să menţionez una sau 
două alte dezvoltări legate de problema mişcării. 

Nicholas Oresme, unul dintre cei mai independenţi şi mai remarcabili fizicieni 
medievali, a făcut câteva descoperiri în sfera dinamicii. A descoperit, de exemplu, 
că atunci când un corp se mişcă cu o viteză uniform crescătoare, distanţa pe care o 
parcurge este egală cu distanţa parcursă în acelaşi timp de un alt corp care se mişcă 
cu o viteză uniformă egală cu aceea atinsă de primul corp în momentul mediu al 
traiectoriei sale. Mai mult, el a încercat să găsească o modalitate de a exprima varia¬ 
ţiile succesive ale intensităţii, care ar fi uşurat înţelegerea şi compararea lor. Soluţia 
propusă este aceea de a le reprezenta prin grafice, utilizând sistemul de coordonate. 
Spaţiul sau timpul ar fi reprezentate printr-o simplă linie dreaptă. Pe această linie, 
Nicholas Oresme ridică linii verticale a căror lungime corespunde poziţiei sau inten¬ 
sităţii variabilei. Apoi uneşte capetele liniilor verticale, reuşind astfel să obţină o curbă 
care reprezintă fluctuaţiile în intensitate. 

Acest dispozitiv geometric pregăteşte, evident, drumul către alte dezvoltări mate¬ 
matice. însă ar fi o exagerare să-l înfăţişăm pe Nicholas Oresme drept fondatorul 
geometriei analitice, adică să-i atribuim lui reuşitele lui Descartes. Şi aceasta deoarece 
reprezentarea geometrică propusă de Oresme este îmbunătăţită prin substituirea cu 
echivalentele numerice. Aceasta nu înseamnă totuşi că opera sa nu a fost valoroasă 
şi că nu a reprezentat o etapă importantă în dezvoltarea matematicilor aplicate. însă 
nu pare a fi înţeles foarte limpede diferenţa dintre simbol şi realitate. Aşa se face că, 
în tratatul său De uniformitate et difformitate intensionum, el afirmă despre căldura de 
intensităţi diferite că ar fi compusă din particule geometrice cu structură piramidală, 

o noţiune care ne aduce aminte de pasajele din Timaios de Platon, unde particulele de 
foc au formă piramidală pentru că piramidele au „în toate direcţiile muchiile cele mai 
tăioase şi mai ascuţite" 1 . într-adevăr, în tratatul Du ciel et du monde 2 * , Oresme îşi arată 
suficient de elocvent predilecţia pentru Platon. 

O altă temă abordată de Oresme este aceea a mişcării Pământului. Problema 
fusese aparent deja discutată, întrucât Franţois de Meyronnes, un scotist care a acti¬ 
vat la începutul secolului al XlV-lea, spune că „un anumit doctor" a susţinut că, dacă 
Pământul ar fi acela care s-ar mişca mai degrabă decât cerurile, atunci acesta ar fi un 
„aranjament mai bun" (melior dispositio). Albert de Saxonia a respins ca insuficiente 
argumentele oferite pentru ipoteza că Pământul s-ar mişca zilnic în jurul axei sale; 
dar Nicholas Oresme, care discută pe larg ipotezele, le recepţionează mai favorabil, 
chiar dacă în cele din urmă preferă să nu le accepte. 

Prin tratatul său Du ciel et du monde, Oresme va fi primul care susţine că simpla 
observare directă nu este suficientă pentru a furniza o dovadă necesară şi suficientă 
că cerul sau firmamentul se mişcă zilnic, în timp ce Pământul rămâne pe loc. Şi 
aceasta deoarece aparenţele sunt aceleaşi şi dacă Pământul, nu cerul, s-ar fi rotit. 
Din acest motiv şi din altele, „eu trag concluzia că nimeni nu poate demonstra prin 
experienţă că cerul ar fi mişcat cu o mişcare zilnică, iar Pământul nu ar fi mişcat în 
acest fel"’. In ceea ce priveşte alte argumente invocate împotriva posibilităţii mişcă¬ 
rii zilnice a Pământului, toate pot fi combătute. De exemplu, din faptul că părţi ale 
Pământului tind către „locul lor natural" cu o mişcare descendentă nu rezultă că 
Pământul, ca întreg, nu se poate roti: nu poate fi demonstrat că un corp ca întreg nu 
poate avea o mişcare simplă în timp ce părţile sale au alte mişcări 4 . Din nou, chiar 
dacă cerul s-ar roti, nu rezultă cu necesitate că Pământul este în repaos. Când roata 
unei mori de vânt se roteşte, centrul său nu rămâne în repaos, cu excepţia punctului 
matematic, care nici nu este, de fapt, un corp 5 . Iar în ceea ce priveşte argumentele 
extrase din Sfintele Scripturi, nu trebuie să uităm că Scripturile se exprimă în con¬ 
formitate cu graiul de rând şi că nu trebuie neapărat să considerăm că în anumite 
cazuri ar exprima enunţuri ştiinţifice. Din afirmaţia biblică conform căreia soarele 
a fost oprit din drumul său 6 , nu avem nicio bază pentru a trage concluzia ştiinţifică 


1 Timaios, 56 a. 

* 62 d, p. 280. 

’ 140 a, p. 273. Trimiterile sunt la ed. A.D. Menut şi A.J. Denomy. 

4 140 d-141 a, p. 275. 

5 141 b, p. 276. 

6 Iosua, 10, 13. 

despre cer că s-ar mişca, şi despre Pământ că nu se mişcă, aşa cum nu avem motive 
să deducem din fraze precum „Dumnezeu s-a căit" concluzia că Dumnezeu ar putea 
să se răzgândească, asemenea unei fiinţe umane 1 . întrucât uneori se spune sau se 
presupune că această interpretare a enunţurilor biblice relevante a fost inventată de 
teologi numai atunci când ipotezele copemicane au fost demonstrate ca reale şi nu au 
mai putut fi respinse, este interesant să remarcăm enunţarea limpede a acestei poziţii 
de către Nicholas Oresme încă din secolul al XlV-lea. 

Mai mult, se pot oferi argumente solide în sprijinul ipotezei că Pământul se 
roteşte. Bunăoară, este rezonabil să presupunem că un corp care primeşte influenţă 
de la un alt corp ar trebui să se mişte el însuşi pentru a primi această influenţă, pre¬ 
cum o carne friptă la frigare. Prin urmare, întrucât Pământul primeşte căldură de la 
soare, este rezonabil să presupunem că Pământul se roteşte pentru a primi această 
influenţă 2 . Aşadar, dacă postulăm rotaţia Pământului, putem „salva aparenţele" mult 
mai bine decât prin ipoteza opusă, din moment ce dacă negăm mişcarea Pământului 
va trebui să postulăm un mare număr de alte mişcări pentru a explica datele empi¬ 
rice 3 . Oresme atrage atenţia asupra faptului că Heraclit Ponticul (Heraclides din 
Pontus) a fost primul care a formulat ipoteza mişcării Pământului; prin urmare, nu 
era o idee cu totul nouă. Totuşi, Oresme ajunge să respingă această ipoteză „în ciuda 
argumentelor contrare, întrucât concluziile nu sunt în mod evident concludente" 4 . Cu 
alte cuvinte, el însuşi nu este pregătit să abandoneze opinia comună a vremii pentru 
o ipoteză care nu a fost încă dovedită în chip concludent. 

Nicholas Oresme are o minte critică şi în mod sigur nu este un adept orb al lui 
Aristotel. El observă că miza este de „a salva aparenţele" şi se întreabă care ipoteză 
ar da cel mai bine seamă de datele empirice în cea mai economică modalitate. Mi se 
pare destul de limpede că, în ciuda eventualei sale adeziuni la opiniile susţinute în 
mod curent, el considera că ipoteza rotaţiei zilnice a Pământului în jurul axei sale 
îndeplinea mai bine condiţiile decât ipoteza opusă. Nu se poate spune însă acelaşi 
lucru şi despre Albert de Saxonia, care a respins teoria rotaţiei Pământului pe baza 
faptului că nu salva aparenţele. Precum Franşois de Meyronnes, el pare a se fi gândit 
că această teorie susţine că toate mişcările corpurilor cereşti ar putea fi eliminate dacă 
s-ar considera că Pământul se mişcă circular; şi el scoate în evidenţă faptul că mişcă¬ 
rile planetelor nu ar putea fi eliminate în acest fel. Şi Buridan respinge teoria rotaţiei 


1 141 d-142 a, pp. 276-277. 

2 142 b, p. 277. 

* 143 c-d, p. 278. 

4 144 b, p. 279. 

Pământului, deşi o discută în termeni destul de apologetici. Nicholas Oresme a fost 
însă acela care a văzut limpede că teoria nu ar elimina decât rotaţia diurnă a stelelor 
„fixe" şi ar păstra totuşi mişcarea planetelor. Unele dintre argumentele înaintate de 
el în favoarea teoriei erau întemeiate, dar altele nu; şi ar fi o extravaganţă să-l înfăţi¬ 
şăm pe Oresme ca având o expunere mai limpede şi mai profundă a ipotezei mişcă¬ 
rii Pământului decât astronomii Renaşterii, aşa cum a fost înclinat să creadă Pierre 
Duhem. Este evident totuşi că oameni precum Albert de Saxonia şi Nicholas Oresme 
pot fi numiţi cu îndreptăţire precursori ai fizicienilor, astronomilor şi matematicieni¬ 
lor Renaşterii. Duhem avea dreptate să-i numească aşa. 

4. Una dintre problemele discutate în Du ciel et du monde este dacă pot exista 
şi alte lumi în afară de a noastră. După Oresme, nici Aristotel, nici altcineva nu a 
demonstrat că Dumnezeu nu ar fi putut să creeze o pluralitate de lumi. Este inutil să 
se argumenteze unicitatea lumii din unicitatea lui Dumnezeu: Dumnezeu nu este 
doar unul şi unic, ci şi infinit, şi dacă ar exista o pluralitate de lumi, niciuna dintre 
ele nu ar putea exista în afara prezenţei şi puterii divine 1 . Din nou, a spune că, dacă 
ar exista o altă lume, elementul pământ din acea altă lume ar fi atras către Pământul 
nostru ca spre locul său natural nu este o obiecţie validă: locul natural al elementului 
pământ din altă lume ar fi în acea altă lume, nu într-a noastră 2 . Oresme conchide 
că, deşi nu există suficiente dovezi concludente la Aristotel sau la altcineva pentru a 
demonstra că nu pot exista alte lumi în afară de a noastră, niciodată nu a existat, nu 
există şi nu va exista vreo altă lume corporală 3 . 

5. Existenţa unui anumit interes pentru studiul ştiinţific pe parcursul secolului 
al XII Mea a mai fost menţionat la începutul acestui capitol; iar concluzia formulată 
atunci a fost că opera ştiinţifică a secolului următor nu poate fi atribuită exclusiv 
asocierii unor fizicieni din secolul al XlV-lea cu mişcarea ockhamistă. într-adevăr, 
anumite poziţii filosofice susţinute de Ockham însuşi sau de alţi promotori ai via 
moderna urmau să influenţeze concepţiile despre metoda ştiinţifică şi despre statutul 
teoriilor fizicii. Combinarea unei viziuni „nominaliste" sau conceptualiste a univer- 
saliilor cu teza că nimeni nu poate argumenta cu certitudine existenţa unui lucru din 
existenţa altui lucru ar fi trebuit să conducă, în mod firesc, la concluzia că teoriile 
fizicii sunt ipoteze empirice care pot fi mai mult sau mai puţin probabile, dar care nu 
pot fi demonstrate cu certitudine. Din nou, accentul pus de unii filosofi pe experienţă 
şi observaţie drept bază necesară a cunoaşterii lumii poate să fi încurajat viziunea că 


1 38 b-c, p. 243. 

2 38 a-b, p. 243. 

3 38 b-c, p. 244. 

probabilitatea unei ipoteze empirice depinde de verificarea ei, adică de abilitatea ei 
de a explica sau a da seamă de datele empirice. Se poate sugera că filosofia mişcării 
nominaliste ar fi putut duce la concluzia că teoriile fizicii sunt ipoteze empirice care 
presupun un fel de „dictat" al naturii şi construcţii a priori, dar ale căror probabilitate 
şi utilitate depind de măsura în care pot fi verificate. Se putea spune în acele timpuri 
că o teorie este construită pe baza datelor empirice, dar că este totuşi un construct 
mental pe baza acelor date. Totuşi, obiectivul teoriei este explicarea fenomenelor, şi 
teoria se verifică numai în măsura în care este posibil să deducem din ea fenomene 
care sunt observate efectiv în viaţa obişnuită sau care sunt obţinute prin experimente 
artificiale, ghidate. Mai mult, va fi preferată acea teorie explicativă care reuşeşte să 
explice fenomenele cu cel mai mic număr de asumpţii şi presupoziţii şi care satisface, 
astfel, cel mai bine principiul economiei. 

Dar una este să spunem că astfel de concluzii ar fi putut fi sugerate de noua 
mişcare din filosofia secolului al XlV-lea şi este cu totul altceva să spunem că s-a 
ajuns în mod real la aceste concluzii. Pe de o parte, filosofi de talia lui Ockham nu 
par a fi manifestat vreun interes deosebit pentru problema teoriilor şi metodei ştiin¬ 
ţifice ca atare, în timp ce, pe de altă parte, fizicienii par a fi fost interesaţi mai mult 
de cercetările şi speculaţiile lor ştiinţifice decât de reflecţia asupra fundamentelor 
teoretice şi metodologice ale studiilor lor. La urma urmei, nici nu ne putem aştepta 
la mai mult. Reflecţia asupra metodei şi teoriei ştiinţei nu poate atinge un nivel mai 
înalt de dezvoltare decât atunci când ştiinţa fizicii progresează ea însăşi într-o măsură 
considerabilă şi atinge un stadiu care necesită şi stimulează reflecţia asupra metodei 
folosite şi asupra presupoziţiilor sale teoretice. Găsim cu siguranţă în gândirea fizi¬ 
cienilor secolului al XlV-lea câteva elemente de teorie ştiinţifică ce ar fi putut sugera 
dezvoltări filosofice contemporane. De exemplu, este evident că Nicholas Oresme a 
considerat că funcţia oricărei ipoteze despre rotaţia lumii este aceea de „a salva apa¬ 
renţele" sau de a da seamă de datele observabile, şi cu siguranţă că el considera ca 
preferabilă ipoteza care satisfăcea cel mai bine principiul economiei. însă fizicienii 
secolului al XlV-lea nu au făcut în vreo manieră suficient de limpede distincţia între 
filosofie şi ştiinţa fizicii, facilitată, se pare, de mişcarea ockhamistă. După cum am 
văzut, afilierile câtorva fizicieni la mişcarea nominalistă din filosofie nu au fost deloc 
întotdeauna la fel de strânse cum ne-am putea imagina. Mai mult, utilizarea princi¬ 
piului economiei, aşa cum se găseşte în speculaţiile fizice ale lui Nicholas Oresme, 
de exemplu, era deja cunoscut în secolul al XlII-lea. Robert Grosseteste, spre pildă, 
şi-a dat seama destul de repede că o ipoteză mai economică este preferabilă uneia mai 
puţin economică. El şi-a mai dat seama şi că explicaţia matematică nu poate furniza, 
în fizica astronomică, o cunoaştere a cauzelor în sens metafizic. Aşadar, trebuie să 

fim precauţi atunci când atribuim doar mişcării ockhamiste influenţa asupra ideilor 
ştiinţei secolului al XlV-lea care, teoretic vorbind, s-ar putea să fi fost rezultatul acelei 
mişcări. Ideea unei teorii ştiinţifice care implică a priori o construcţie mentală s-ar fi 
putut naşte cu greu în afara unui climat intelectual post-kantian; chiar şi ideea că teo¬ 
riile fizice trebuie să „salveze aparenţele" nu pare să fi stârnit prea mare atenţie sau 
să fi fost dezvoltată în mod special de nominaliştii secolului al XlV-lea. 

Este însă adevărat că în secolul al XlV-lea se poate observa naşterea unei noi con¬ 
cepţii despre lume, facilitată şi de adoptarea teoriei impetusului în explicarea mişcă¬ 
rii. După cum am văzut, conform acestei teorii dinamica cerească era explicată după 
aceleaşi principii ca şi dinamica terestră. Aşa cum o piatră continuă să se mişte după 
ce a părăsit mâna aruncătorului, pentru că i-a fost imprimat un anumit impetus, tot 
aşa şi corpurile cereşti se mişcă în virtutea unui impetus originar, imprimat lor de 
către Dumnezeu. în această concepţie, primul agent, Dumnezeu, apare mai degrabă 
drept cauză eficientă decât cauză finală. Spunând aceasta nu vreau să sugerez că 
gânditori precum Nicholas Oresme şi Albert de Saxonia au negat că Dumnezeu este 
deopotrivă cauza finală şi eficientă, ci mai degrabă că teoria impetusului adoptată de 
ei facilitează o schimbare de accent de la ideea aristotelică despre Dumnezeu drept 
cauză a mişcării corpurilor cereşti, „trăgându-le" către o cauză finală, înspre ideea 
unui Dumnezeu care imprimă creaţiei un anumit impetus în virtutea căruia aceste 
corpuri, neîntâlnind vreo rezistenţă, continuă să se mişte. Această concepţie poate 
sugera cu uşurinţă că lumea este un sistem mecanic sau cvasi-mecanic. Dumnezeu 
dă drumul maşinăriei, ca atare, atunci când o creează, după care aceasta continuă să 
funcţioneze singură fără altă „intervenţie" divină, mai puţin activitatea de conservare 
şi armonizare. Dacă această idee ar fi fost dezvoltată, atunci funcţia lui Dumnezeu 
ar fi apărut a fi aceea a unei ipoteze pentru explicarea sursei mişcării din univers. Şi 
de aici se ajunge în mod natural la concluzia că discutarea cauzelor finale ar trebui 
exclusă din ştiinţa fizicii, în favoarea considerării cauzelor eficiente, aşa cum insista, 
bunăoară, Descartes. 

Repet, nu încerc să atribui paternitatea tuturor ideilor menţionate mai sus fizici¬ 
enilor din secolul al XlV-lea. Ei erau preocupaţi de problema mişcării ca atare, nu-i 
interesau concluziile ce puteau fi extrase din ea. Şi în mod sigur nu erau deişti. Cu 
toate acestea, se poate observa în adoptarea teoriei impetusului un prim pas pe dru¬ 
mul către o nouă concepţie despre lumea materială. Sau ar fi mai bine să spunem că 
a fost un pas pe drumul către dezvoltarea ştiinţelor fizicii ca distincte de metafizică. 
Un pas care a facilitat evoluţia ideii că lumea materială poate fi considerată drept un 
sistem de corpuri în mişcare în care impetusul (sau energia) este transmis de la un 
corp la altul în timp ce suma energiei rămâne constantă. Dar una este să afirmăm că 

lumea, aşa cum este văzută de fizicieni, poate fi privită în această lumină, şi alta este 
să spunem că fizicianul, în calitatea sa de fizician, poate da o viziune adecvată a lumii 
ca întreg. Când Descartes va insista mai târziu că savantul fizician sau astronom nu 
trebuie să ia în considerare cauzele finale, el nu spune (nici nu gândeşte) că discu¬ 
tarea cauzelor finale nu are niciun loc în filosofie. Iar fizicienii-filosofi din secolul al 
XlV-lea în mod sigur nu au susţinut nimic de acest fel. Putem concepe că reflecţia 
asupra teoriilor lor ştiinţifice i-ar fi putut stimula să opereze distincţii mai clare, decât 
au făcut în realitate, între lumea fizicianului şi lumea filosofului; însă ideea că există 
o distincţie rigidă între ştiinţă şi filosofie se va dezvolta, de fapt, mult mai târziu, 
înainte ca această idee să prindă contur, ştiinţa însăşi trebuia să atingă o dezvoltare 
mult mai bogată şi mai complexă. în secolele al XlII-lea şi al XlV-lea vedem începu¬ 
turile ştiinţei empirice în Europa creştină, dar numai începuturile. Totuşi, trebuie să 
admitem, în acelaşi timp, şi că fundamentele ştiinţei modeme au fost puse în peri¬ 
oada medievală. Şi, de asemenea, să recunoaştem că dezvoltarea ştiinţei empirice nu 
este deloc străină, în principiu, de teologia creştină, care a constituit fundalul mental 
al Evului Mediu: lumea merită să fie un obiect de studiu legitim numai datorită fap¬ 
tului că este opera lui Dumnezeu. 

CAPITOLUL XI 


MARSILIUS DIN PADOVA 


Biserică şi Stat, teorie şi practică - Viaţa lui Marsilius - Ostilitatea faţă de pretenţiile 
papei - Natura statului şi a legii - Legislativul şi executivul - Jurisdicţia bisericii - 
Marsilius şi „averroismul" - Influenţa lui Defensor păci 


i. Ideea politică standard în Evul Mediu a fost aceea a celor două săbii, a Bisericii şi a 
Imperiului, ca două puteri intrinsec independente. Cu alte cuvinte, teoria medievală 
curentă, aşa cum a fost prezentată de Toma d’Aquino, era că Biserica şi Statul sunt 
instituţii distincte, prima fiind preocupată de binele supranatural al omului şi de adu¬ 
cerea acestuia în situaţia de a-şi împlini menirea vieţii, iar cea din urmă ocupându-se 
de binele secular al omului. Cum omul are o singură finalitate, aceea supranatu¬ 
rală, Biserica trebuie considerată superioară Statului în valoare şi demnitate, fără să 
însemne că ea este un stat glorificat ce se bucură direct de jurisdicţia asupra treburilor 
seculare ale statelor particulare, întrucât, pe de o parte, Biserica nu este un stat, şi, 
pe de altă parte, fiecare dintre acestea, Biserica şi Statul, este o societate „perfectă" 1 . 
Orice autoritate pe care o are un om asupra altuia provine în cele din urmă de la 
Dumnezeu; dar Dumnezeu doreşte atât existenţa Statului, cât şi pe aceea a Bisericii. 
Statele există dinaintea Bisericii, iar instituirea Bisericii prin Hristos nu abrogă Statul, 
dar nici nu şi-l subordonează, nici pe acesta ca atare, nici treburile proprii lui. 

Această concepţie despre Biserică şi Stat face parte integrantă din construcţia 
filosofică armonioasă la care s-a ajuns în secolul al XlII-lea, asociată îndeosebi cu 
numele lui Toma d’Aquino. Dar este suficient de evident că, în practică, o armoni¬ 
zare a celor două puteri este inerent instabilă, şi, de altfel, disputele dintre papalitate 
şi imperiu, dintre Biserică şi Stat apar frecvent pe scena istoriei medievale. împăraţii 
bizantini au încercat nu de puţine ori să intervină în problemele pur doctrinale şi să 
le rezolve prin propriile lor decizii; împăraţii occidentali nu au încercat să uzurpe 
funcţia dogmatică a Bisericii, dar s-au certat frecvent cu papii în chestiuni de jurisdic¬ 
ţie, învestitură şi aşa mai departe, şi îi vedem când pe unii, când pe ceilalţi câştigând 


1 O societate „perfectă" este o societate suficientă sieşi, posedând în ea însăşi toate mijloacele 
necesare pentru a-şi atinge scopurile. 

sau pierzând teren, după circumstanţe sau în funcţie de puterea şi vigoarea personale 
ale liderilor fiecărei părţi sau de interesele lor personale în susţinerea şi menţinerea 
revendicărilor practice. însă nu ne interesează acum şi aici fricţiunile inevitabile şi 
disputele practice dintre papi şi împăraţi sau regi; ne preocupă doar problemele mai 
largi cărora aceste dispute le erau, în parte, doar simptome. (Spun „în parte", deoa¬ 
rece în viaţa concret-istorică a Evului Mediu disputele dintre Biserică şi Stat erau prac¬ 
tic inevitabile, chiar fără a fi nevoie de teorii fundamental conflictuale despre relaţiile 
dintre cele două Puteri.) Dacă numim „teoretice" sau „practice" aceste probleme mai 
largi, lucrul depinde în mare parte de punctul de vedere al fiecăruia, adică de faptul 
că privim sau nu teoria politică doar ca pe o reflecţie ideologică a dezvoltărilor istorice 
concrete. Eu nu cred însă că este posibil un răspuns simplu la această întrebare. Este 
o exagerare să afirmăm că teoria este întotdeauna o simplă reflectare a practicii, fără 
a exersa nicio influenţă asupra acesteia; şi este la fel de exagerat să spunem că teoria 
politică nu este niciodată o reflectare a practicii curente. Teoria politică reflectă şi 
influenţează deopotrivă practica, şi putem decide dacă să accentuăm elementul activ 
sau pasiv numai în urma unei examinări fără prejudecăţi a cazului luat în discuţie. 
Nu se poate afirma în mod legitim a priori că o teorie politică precum aceea a lui 
Marsilius din Padova, care subliniază independenţa şi suveranitatea statului, şi care a 
exprimat antiteza la justificarea teoretică a atitudinii papei Bonifaciu al Vlll-lea, for¬ 
mulată de către Aegidius Romanus, nu a fost decât o palidă reflectare a schimbărilor 
economice şi politice ale vieţii cotidiene din Evul Mediu târziu. Nici nu există motive 
să afirmăm a priori că teorii precum aceea a lui Marsilius din Padova au fost factorul 
determinant şi responsabil pentru tulburările practice ale balanţei armonioase dintre 
cel două Puteri - ca şi când ar fi existat vreodată vreo balanţă armonioasă între ele în 
sfera practicii - şi pentru emergenţa entităţilor naţionale limpede definite, cu preten¬ 
ţii care ajung până la autonomia completă. Oricine ar susţine a priori vreuna dintre 
aceste două poziţii ar susţine, de fapt, o teorie care ea însăşi are nevoie de justificare, 
şi singura justificare care poate fi adusă ar trebui să ia forma unei examinări a datelor 
istorice la zi. Opinia mea este că există elemente de adevăr în ambele teorii; dar nu 
este posibil să discutăm în mod adecvat într-o istorie a filosofiei problema gradului în 
care o anumită teorie politică a fost un epifenomen ideologic pentru anumite schim¬ 
bări istorice concrete sau cât de important a fost rolul pe care l-a jucat în influenţarea 
activă a cursului istoriei. Aşadar, în cele ce urmează doresc să evidenţiez ideile lui 
Marsilius din Padova fără a mă asocia vreunei opinii anume în privinţa influenţei 
acestor idei sau a lipsei lor de influenţă. A formula o opinie determinată în virtutea 
unei teorii generale preconcepute nu este, cred, o procedură potrivită; şi a discuta 

un exemplu concret în cele mai mici detalii nu este posibil într-o lucrare cu caracter 
general, cum este cea de faţă. Prin urmare, dacă voi expune mai degrabă „succint" 
ideile lui Marsilius, aceasta nu ar trebui să însemne că neglijez influenţa condiţiilor 
istorice concrete în formarea acestor idei. Nici remarcile incidentale despre influenţa 
condiţiilor istorice asupra gândirii lui Marsilius nu ar trebui să conducă spre conclu¬ 
zia că aş apăra anumite teze marxiste despre natura teoriei politice. Eu nu cred în 
principii generale a priori de interpretare, în care trebuie potrivite faptele istorice; şi 
acest luciu e valabil atât pentru teoriile anti-mandste, cât şi pentru cele marxiste. 

2. Nu se cunoaşte anul naşterii lui Marsilius din Padova. Se pare că la început 
s-a dăruit studiului medicinei; dar, în orice caz, ajunge la Paris, unde este rector al 
Universităţii, din septembrie 1312 până în mai 1313. Desfăşurarea ulterioară a eveni¬ 
mentelor nu este deloc limpede. Se pare că se întoarce în Italia, unde studiază „filoso- 
fîa naturală" cu Petrus din Abano, din 1313 până la sfârşitul anului 1315. Poate că după 
aceea a vizitat Avignonul şi, din bule datând din anii 1316 şi 1318, deducem că i s-au 
oferit diferite demnităţi la Padova. La Paris lucrează la Defensor pacis în colaborare cu 
prietenul său, Ioannes din Jandun, carte ce va fi terminată pe 24 iunie 1324. Antipatia 
sa faţă de papalitate şi „clerici" este posibil să fi început la o dată mult anterioară, 
fireşte; dar, în orice caz, lucrarea este denunţată, şi în 1326 Marsilius din Padova 
şi Ioannes din Jandun părăsesc Parisul şi se refugiază la Niirnberg cu Ludovic de 
Bavaria, pe care Marsilius îl însoţise în Italia, intrând în Roma ca parte din anturajul 
acestuia în ianuarie 1327. într-o bulă papală din 3 aprilie 1327, Marsilius şi Ioannes 
sunt denunţaţi ca „fii ai pierzaniei şi poame ale nelegiuirii". Prezenţa lui Marsilius la 
curtea lui Ludovic constituie un obstacol în calea încercărilor acestuia de reconciliere 
mai întâi cu Ioan al XXII-lea, apoi cu Benedict al XlI-lea; însă Ludovic continuă să 
aibă o părere extrem de bună despre autorul lui Defensor pacis. Grupul franciscan nu-i 
împărtăşeşte opinia, iar Ockham îi critică lucrarea în ale sale Dialogus, un criticism 
care va duce la compunerea lucrării Defensor minor. Marsilius va mai publica şi De 
iurisdictione imperatoris in causis matrimonialibus, menită să-i servească împăratului în 
problema practică legată de proiectul căsătoririi fiului său. Marsilius susţine că împă¬ 
ratul poate, prin autoritatea sa, să dizolve o căsătorie deja încheiată şi, de asemenea, 
să obţină dispensă pe motivul consangvinităţii. Aceste două lucrări au fost compuse 
pe la 1341-1342. Un discurs de-al lui Clement al Vl-lea, datând din 10 aprilie 1343, 
se referă la „ereziarhii" Marsilius din Padova şi Ioannes din Jandun ca fiind amân¬ 
doi deja morţi; însă data exactă a morţii lui Marsilius este necunoscută. (Ioannes de 
Jandun a murit mult mai devreme decât Marsilius.) 

3. în cartea sa despre Marsilius de Padova 1 , Georges de Lagarde găseşte cheia gân¬ 
dirii acestuia nu în pasiunea pentru reforma religioasă, nici în vreo pasiune pentru 
democraţie, ci într-o iubire entuziastă pentru ideea de stat laic sau, într-o formulare 
negativă, în ura pentru intervenţia bisericii în afacerile statului, adică în ura faţă de 
doctrina supremaţiei papale şi a jurisdicţiei ecleziastice independente. Cred că această 
interpretare este adevărată. Stăpânit de un entuziasm arzător pentru Statul autonom, 
idee pe care o susţine prin frecvente trimiteri către Aristotel, Marsilius este decis 
să arate că pretenţiile papei şi jurisdicţia ecleziastică stabilite prin Dreptul Canonic 
presupun o pervertire a ideii Statului pur şi că acestea nu au nicio fundamentare în 
Sfintele Scripturi. Analiza esenţei Bisericii şi a Statului, precum şi a relaţiei lor mutu¬ 
ale îl conduce la reversul teoretic al ierarhiei Puterilor: Statul este complet autonom 
şi suprem. 

însă, Marsilius nu urmăreşte doar o teorie abstractă. Se pare că la un moment 
dat se lasă distras de la căile liniştite ale studiului de către Ducele din Verona, Can 
Grande della Scala, şi de către Matteo Visconti al Milanului. în orice caz, simpatiile 
lui se îndreaptă către partidul ghibelinilor, şi Marsilius consideră că politica şi preten¬ 
ţiile papale erau responsabile pentru războaiele şi nenorocirile din nordul Italiei. El 
îi face răspunzători pe papi, care au tulburat pacea cu excomunicările şi interdicţiile 
lor, pentru morţile violente ale sutelor de credincioşi, pentru ură şi discordie, pentru 
corupţie morală şi crime, pentru oraşele devastate şi părăsirea satelor, pentru aban¬ 
donarea bisericilor de către preoţii lor şi pentru întreaga gamă de rele care au afectat 
oraşele-state italiene 2 . S-ar putea, fără îndoială, ca el să fi exagerat situaţia, însă doresc, 
de fapt, să subliniez că Marsilius nu teoretiza în abstract; punctul lui de plecare era o 
situaţie istorică concretă, iar interpretarea acestei situaţii concrete se reflectă în teoria 
sa politică. Similar, concepţia sa despre Stat, aşa cum ar trebui să fie, denotă o proiec¬ 
ţie idealizată a republicilor din nordul Italiei, după cum teoriile politice ale lui Platon 
şi Aristotel erau, într-o măsură mai mare sau mai mică, idealizarea oraşului-stat gre¬ 
cesc. Idealul imperiului, atât de pregnant în gândirea politică a lui Dante, este fără 
vreun efect real în gândirea lui Marsilius. 

Prin urmare, atunci când, în prima Dictio din Defensor pacis, Marsilius discută 
natura statului şi expune doctrina lui Aristotel, trebuie să ne aducem aminte că gân¬ 
direa sa nu se mişcă doar în sfera pur abstractă, ci că reflectă şi interpretarea pe care 
a dat-o oraşului-stat italian, precum şi entuziasmul său pentru acesta. S-ar putea ca 


1 Naissance de l’esprit laique ; Cahier II, Mar sile de Padoue. 

2 Def. Pacis, 2, 26, 19. 

pasajele mai abstracte şi părţile mai aristotelice să se datoreze influenţei colaborato¬ 
rului său, Ioannes de Jandun. Când discută, în a doua Dictio, despre fundamentele - 
sau lipsa de fundamente - biblice pentru pretenţiile papale şi pentru independenţa 
jurisdicţiei ecleziastice presupuse de Dreptul Canonic, trebuie să ne reamintim că 
nu există dovezi concludente că el ar fi studiat vreodată Dreptul Civil. S-ar putea 
ca, de fapt, cunoştinţele sale despre Dreptul Canonic şi edictele papale să se fi limi¬ 
tat, în ciuda argumentelor unor autori, la cunoaşterea Culegerii de drept canonic a 
lui Pseudo-Isidor şi a bulelor lui Bonifaciu al VHI-lea, Clement al V-lea şi Ioan al 
XXII-lea. Este posibil să fi cunoscut Decretul lui Graţian; dar pasajele care sunt invo¬ 
cate drept dovadă a cunoaşterii textelor lui Graţian sunt prea vagi pentru a servi drept 
dovadă care să demonstreze o asemenea „cunoaştere". Când Marsilius tună şi fulgeră 
împotriva pretenţiilor papale, el are în minte în primul rând supremaţia papală aşa 
cum era concepută de Bonifaciu al VHI-lea şi de aceia care îi împărtăşeau punctul de 
vedere. Aceasta nu înseamnă, fireşte, că Marsilius nu a lansat un atac general asupra 
Bisericii şi pretenţiilor sale; însă nu trebuie să uităm că acest atac îşi are rădăcinile în 
antipatia sa pentru pretenţiile concrete ale unor clerici concreţi. Când citim în a treia 
Dictio, conduzivă, rezumatul poziţiei lui Marsilius, ar trebui să avem în vedere atât 
situaţia istorică ce a dat naştere afirmaţiilor sale teoretice şi s-a reflectat în ele, cât şi 
teoria abstractă care, deşi condiţionată istoric, a avut propria sa influenţă în impune¬ 
rea unei anumite mentalităţi şi a unei perspective generale. 

4. Prima Dictio începe cu un citat din Casiodor spre lauda păcii. Menţionarea auto¬ 
rilor clasici sau citatele din Biblie produc, probabil, o primă impresie de abstracţie şi 
pedanterie; dar curând, după observaţia că Aristotel a descris aproape toate cauzele 
conflictelor din interiorul Statului, Marsilius evidenţiază o altă cauză, pe care nici 
Aristotel, nici altcineva dintre contemporanii sau predecesorii săi nu au văzut-o sau 
nu au putut-o vedea 1 . Aceasta este o aluzie ascunsă la motivul special care stă la baza 
lucrării sale; şi astfel se face imediat simţită actualitatea cărţii, în ciuda împrumutu¬ 
rilor din autorii vechi. 

Concepţia despre natura Statului ca fiind o comunitate perfectă sau suficientă 
sieşi, adusă la fiinţă de dragul vieţii, dar existând de dragul vieţii bune 2 , şi concepţia 
despre „părţile" Statului 3 sunt preluate de la Aristotel; însă Marsilius adaugă o con¬ 
cepţie despre partea sau ordinea „preoţească" 4 . Aşadar, preoţimea este parte din stat 


1 1.3- 

2 i,4- 
5 i.5- 

4 1,5-6. 

şi, deşi revelaţia creştină a corectat eroarea învăţăturii şi a furnizat o cunoaştere a 
adevărului mântuirii, preoţimea creştină rămâne, cu toate acestea, o parte a Statului. 
„Erastismul" fundamental al lui Marsilius este, aşadar, afirmat foarte limpede încă de 
la început în Defensor pacis. 

Lăsând în afara discuţiei cazurile în care Dumnezeu alege direct conducătorul, 
se pot reduce diferitele tipuri de guvernări la două categorii fundamentale, guver¬ 
nări care există prin consimţământul supuşilor şi guvernări care sunt contrare voinţei 
supuşilor 1 . Ultimul tip este tiranic. Primul tip nu depinde cu necesitate de alegeri; 
însă o guvernare care depinde de alegeri este superioară uneia care nu depinde de 
alegeri 2 . S-ar putea ca regula non-eredităţii să fie cea mai bună pentru guvernarea 
electivă, dar nu rezultă că această formă de guvernare este cea mai potrivită pentru 
orice stat particular. 

Concepţia lui Marsilius despre lege, care este următoarea luată în discuţie în 
Defensor pacis, implică o schimbare de atitudine în raport cu gânditori ai secolului al 
XlII-lea precum Toma d’Aquino. în primul rând, legea îşi are originea nu în funcţia 
pozitivă a statului, ci în nevoia de a preveni certurile şi conflictele 3 . Legea statutelor 
este, de asemenea, concepută ca necesară, în vederea prevenirii răului venit din par¬ 
tea judecătorilor şi arbitrilor 4 . Marsilius, oferă, într-adevăr, câteva definiţii ale legii. 
Spre exemplu, legea este cunoaşterea sau doctrina sau judecata universală despre 
lucruri care sunt drepte şi folositoare vieţii Statului 5 . însă cunoaşterea acestor lucruri 
nu constituie legea ca atare, de aceea trebuie adăugat şi un precept coercitiv care să 
asigure respectarea lor. Pentru a obţine o „lege perfectă", trebuie să cunoaştem ceea 
ce este drept şi folositor şi ceea ce este nedrept şi dăunător; dar simpla exprimare a 
acestei cunoaşteri nu este încă lege în sens propriu decât dacă este exprimată ca pre¬ 
cept secondat de sancţiuni 6 . Legea este, prin urmare, o regulă normativă şi coercitivă, 
întărită de sancţiuni aplicabile în această viaţă 7 . 

S-ar părea că de aici rezultă că legea se referă la ceea ce este drept şi folositor în 
mod obiectiv, adică în sine, cu prioritate logică asupra oricărei instituiri pozitive, şi că 
M arsilius acceptă implicit ideea de lege naturală. Şi chiar aşa şi stau lucrurile, până la 


1 i,9-5- 

2 1-9-7- 

3 1-5-7- 

4 1, 11. 

5 1,10,3. 

6 1.10, 5. 

7 2, 8, 5 - 

o anumită limită. în a doua Dictio', el distinge două sensuri ale legii naturale. Primul 
ar putea fi acela de legiferări referitoare la justeţe şi obligativitate, asupra cărora 
aproape toţi oamenii cad practic de acord; de exemplu, că părinţii trebuie respectaţi. 
Aceste legiferări depind de instituţiile umane; dar ele sunt numite legi naturale întru¬ 
cât sunt aplicate de toate popoarele. în al doilea rând, „există anumiţi oameni care 
numesc «lege naturală» dictatul raţiunii drepte în legătură cu actele umane, iar legea 
naturală în acest sens este subsumată legii divine". Aceste două sensuri ale legii natu¬ 
rale, spune Marsilius, nu sunt identice; termenii sunt folosiţi echivoc. în primul caz, 
legea naturală se referă la legile impuse tuturor popoarelor şi care sunt, practic, luate 
drept bune, justeţea lor fiind recunoscută de toţi; în al doilea caz, denotă dictatele 
raţiunii drepte, care includ dictate ce nu sunt recunoscute universal. De aici rezultă 
că „anumite lucruri sunt permise după legea umană, dar nu sunt permise după legea 
divină, şi invers" 2 . Marsilius adaugă că ceea ce este permis şi ceea ce este nepermis 
trebuie interpretat mai degrabă după legea divină decât după cea umană atunci când 
cele două sunt în conflict. Cu alte cuvinte, el nu neagă pur şi simplu existenţa legii 
naturale în sensul în care o înţelegea Toma; ci doar acordă mai puţină importanţă 
conceptului. Filosofia sa juridică reprezintă un stadiu de tranziţie către respingerea 
legii naturale înţelese în sensul tomist. 

Că avem de-a face cu o schimbare de accent şi de atitudine este limpede din fap¬ 
tul, deja semnalat, că Marsilius nu era dispus să aplice termenul „lege" în sens strict 
niciunui precept care nu este întărit de sancţiuni aplicabile în această viaţă. Pentru 
acest motiv el refuză să considere legea lui Hristos (Evagelica Lex) ca fiind, la drept 
vorbind, lege. Poate fi considerată mai degrabă o doctrină speculativă sau una opera¬ 
tivă, sau ambele 3 . în Defensor minor, discută în aceiaşi termeni restrictivi: legea divină 
este comparată cu prescripţiile unui medic; acestea nu sunt lege în sens propriu, 
întrucât legea naturală, în sens tomist, ar intra, consideră Marsilius, în categoria legii 
divine, nu se poate spune că aceasta ar fi lege în acelaşi fel în care spunem despre 
legea Statului că este lege. Astfel, deşi nu neagă direct concepţia tomistă despre legea 
naturală, el sugerează că tipul standard de lege este legea Statului, iar doctrina lui ne 
conduce spre concluzia că legea Statului este autonomă şi supremă. Subordonând 
Biserica Statului, Marsilius pare a se îndrepta către ideea că numai Statul poate 
judeca dacă o lege dată concordă sau nu cu legea divină şi este o aplicaţie a ei; dar, 
pe de altă parte, rezervând numele de lege, în sens propriu, legii pozitive a Statului şi 


1 12, 7-8. 

2 2, 12, 9. 

3 2 . 9 . 3 ' 

refuzându-1 legii divine şi legii naturale în sensul tomist, am putea conchide cu ace¬ 
eaşi legitimitate că gândirea lui tinde mai degrabă spre separarea legii de moralitate. 

5. întrucât legea în sens propriu este lege umană, lege a Statului, atunci cine 
anume este legislatorul ? Legislatorul sau prima cauză eficientă a legii este poporul, 
totalitatea cetăţenilor sau, cel puţin, partea cea mai însemnată (pars valentior) a aces¬ 
tora 1 . Partea cea mai însemnată este estimată în acord cu cantitatea şi calitatea per¬ 
soanelor: nu înseamnă neapărat o majoritate numerică, ci trebuie, bineînţeles, să 
constituie o reprezentativitate legitimă a întregului. Poate fi determinată fie în acord 
cu cutumele actuale al Statului, fie în concordanţă cu opiniile exprimate de Aristotel 
în cartea a şasea a Politicii 2 . Totuşi, întrucât există dificultăţi practice în felul în care 
mulţimea stabileşte legile, este mai potrivit şi mai util ca stabilirea legilor să fie încre¬ 
dinţată unui comitet sau unei comisii care va propune legislatorului legi către accep¬ 
tare sau respingere 3 . Aceste idei ale lui Marsilius reflectă în mare parte teoria - chiar 
dacă nu întotdeauna şi practica - republicilor italiene. 

Următorul punct de luat în discuţie este natura, originea şi scopul puterii exe¬ 
cutive a statului, pars principans. Rolul principelui este de a conduce comunitatea 
în acord cu normele stabilite de legislator; sarcina lui este să aplice şi să menţină 
legea. Această subordonare a principelui faţă cu legislatorul reiese cel mai elocvent 
din faptul că puterea executivă este acordată fiecărui principe în parte de către ale¬ 
gători. Alegerile sunt, cel puţin în sine, preferabile succesiunii ereditare 4 . în fiecare 
stat ar trebui să existe o putere executivă supremă, deşi nu rezultă cu necesitate că 
această putere ar trebui să se afle în mâinile unui singur om 5 . Supremaţia înseamnă 
că toate celelalte puteri, executive sau judecătoreşti, trebuie subordonate principelui; 
iar această supremaţie îşi extrage legitimitatea din aceea că, dacă principele transgre¬ 
sează legea sau nu reuşeşte să-şi îndeplinească sarcinile ce-i revin, el trebuie îndreptat 
sau chiar îndepărtat din funcţie de către legislator sau de către aceia numiţi de legis¬ 
lator în acest scop 6 . 

Antipatia lui Marsilius faţă de tiranie şi preferinţa sa pentru alegerea executivului 
denotă preocuparea sa pentru binele oraşului-stat italian, în timp ce concentrarea 
puterii executive şi judecătoreşti supreme în mâinile prinţului reflectă aspiraţia lui 


1 1,12, 3. 

2 1,12, 4. 

3 1,13, 8. 

4 1,15,3; cf. 1, 16. 

5 1, 17, 2. 

către consolidarea generală a puterii în statele europene. S-a susţinut că Marsilius 
avea în vedere o separare clară a puterilor; însă, deşi el separă puterea executivă de cea 
legislativă, subordonează totuşi juridicul executivului. Este adevărat că admite într-un 
sens suveranitatea poporului; însă teoria ulterioară a contractului social nu are niciun 
fundament explicit în teoria politică a lui Marsilius. Subordonarea puterii executive 
faţă cu legislativul este susţinută de consideraţii practice care au legătură cu binele 
statului mai degrabă decât cu teoria filosofică a contractului social. 

6 . în discutarea naturii Statului, Marsilius avea în vedere, bineînţeles, atacul pe 
care urma să-l facă la adresa Bisericii. De exemplu, concentrarea puterii executive şi 
judecătoreşti, fără excepţie, în mâinile principelui are ca scop privarea Bisericii de 
toate fundamentele „naturale" ale pretenţiilor sale. Rămâne de văzut dacă Biserica îşi 
poate susţine pretenţiile numai din datele oferite de revelaţie; iar acest subiect este 
luat în considerare în a doua parte din Defensor pacis. Tranziţia de la prima la a doua 
parte 1 constă în afirmaţia că Statul poate funcţiona şi că părţile sale îşi pot îndeplini 
sarcinile lor specifice numai dacă Statul se află în pace şi linişte; şi că aceste condiţii 
nu sunt satisfăcute dacă principele este tulburat sau suferă agresiuni; şi că Biserica, 
de fapt, tulbură pacea prin amestecul ei în treburile Sfântului Imperiu Roman şi ale 
altor persoane. 

După evaluarea diferitelor definiţii sau sensuri ale termenilor „Biserică", „secu¬ 
lar", „spiritual", „judecător" şi „judecată", Marsilius începe expunerea tezei că Iisus 
nu a pretins nicio jurisdicţie seculară cât timp a fost în lume, că s-a supus puterii 
civile şi că şi apostolii l-au urmat în acest sens 2 . Prin urmare, preoţii nu deţin nicio 
putere seculară. Marsilius continuă în capitolele următoare să minimalizeze „puterea 
cheilor" şi a jurisdicţiei sacerdotale. în ceea ce priveşte erezia, legislatorul secular 
poate s-o condamne ca fiind crimă numai dacă are în vedere asigurarea binelui secu¬ 
lar al Statului; dar orice legiferare şi exercitarea oricărei coerciţii în această privinţă 
sunt exclusiv treaba Statului, nu a Bisericii 3 . 

După un excurs despre sărăcia absolută, din care extrage concluzia că bunurile 
Bisericii rămân în proprietatea donatorului, astfel încât Biserica beneficiază doar de 
uzul lor 4 , Marsilius începe atacarea instituţiei divine a papalităţii. Ar fi deplasat să 
aducem în discuţie încercarea lui de a dezaproba pretenţiile papale prin referinţa la 
Sfintele Scripturi, nici spaţiul nu ne permite o tratare detaliată a teoriei concilierii, 

însă este important să notăm mai întâi că Marsilius afirmă că numai Scripturile sunt 
regula credinţei şi, în al doilea rând, că deciziile Conciliilor generale nu i se par a avea 
vreo forţă coercitivă dacă nu sunt ratificate de legislatorul secular. Dreptul Canonic 
este respins ca neavând nicio greutate. Urmează o expunere istorică a ilegalităţilor 
papalităţii, cu scopul de a ajunge la considerarea disputei dintre Ioan al XXlI-lea şi 
Ludovic de Bavaria 1 . Menţionează apoi şi starea relaţiilor cu Italia, precum şi excomu¬ 
nicarea lui Matteo Visconti. 

în a treia parte, Marsilius oferă un sumar al concluziilor la care ajunge în Defensor 
pacis. Arată destul de limpede că principala lui preocupare nu este promovarea demo¬ 
craţiei sau a vreunei alte forme de guvernare, ci mai degrabă respingerea supremaţiei 
papale şi a jurisdicţiei ecleziastice. Mai mult, întreaga structură a lucrării arată că 
autorul ei nu se mulţumeşte doar cu respingerea amestecului Bisericii în problemele 
laice, ci insistă pe statutul ei subordonat în toate privinţele. Iar poziţia sa nu este aceea 
de protest împotriva ilegalităţilor produse de Biserică în sfera Statului, în timp ce ar 
admite totuşi că Biserica este o „societate perfectă", autonomă în treburile ce ţin de 
spirit. Dimpotrivă, poziţia lui este de-a dreptul „erastiană" şi, în acelaşi timp, conţine 
germenii unui spirit revoluţionar. Previte-Orton are cu siguranţă dreptate să afirme 
că, în ciuda faptului că lucrarea este inegală, există totuşi o unitate de scop şi idee în 
Defensor pacis. „Totul este subordonat scopului principal, anume acela de a distruge 
puterea papală şi ecleziastică." în prima parte a lucrării, aceea care tratează natura sta¬ 
tului, sunt discutate acele teme şi sunt trase acele concluzii care pot servi drept fun¬ 
dament pentru a doua parte. Pe de altă parte, Marsilius nu este animat de ură împo¬ 
triva supremaţiei papale şi a jurisdicţiei ecleziastice doar de dragul urii; după cum 
am văzut, punctul său de plecare este, de fapt, situaţia deplorabilă din nordul Italiei. 
Fireşte că uneori vorbeşte despre imperiu, alteori pare că îl are în vedere pe împărat 
în persoana celui care ratifică deciziile Conciliilor generale; însă dincolo de acestea 
este interesat mai ales de oraşul-stat sau de republică, pe care o consideră supremă şi 
autonomă în problemele spirituale şi seculare. Există, intr-adevăr, un oarecare temei 
pentru a -1 considera un pionier al protestantismului; atitudinea sa faţă de Scripturi 
şi faţă de papalitate este un motiv suficient. însă ar fi o mare eroare să considerăm 
că atacul împotriva papalităţii şi jurisdicţiei ecleziastice ar porni dintr-un zel sau din 
convingeri religioase. Sigur, se poate admite că pe parcursul lucrării sale Marsilius 
devine un „polemist religios"; dar controversa lui religioasă trece în plan secundar, 
nu de dragul religiei, ci în interesul Statului. Ceea ce îl caracterizează este concepţia 


2, 26. 

sa despre Statul complet autonom. El admite legea divină, este adevărat; dar admite 
şi că legea umană poate intra în conflict cu legea divină şi, în acest caz, toţi supuşii 
Statului, clerici şi laici deopotrivă, trebuie să se supună legii umane, deşi intr-un alt 
pasaj, menţionat mai devreme, pare să sugereze că dacă legea Statului contrazice 
evident legea lui Hristos, atunci creştinii ar trebui s-o urmeze pe cea din urmă. însă 
din moment ce Biserica, după Marsillius, nu are o autoritate întru totul independentă 
pentru a interpreta Sfintele Scripturi, este aproape imposibil pentru creştini să ape¬ 
leze la învăţătura Bisericii. în ciuda rădăcinilor sale în istoria medievală, teoria poli¬ 
tică a lui Marsilius anticipează anumite concepţii modeme despre natura şi funcţiile 
Statului, dar care nu au reuşit nici ele să aducă fericire omenirii. 

7. S-a susţinut că teoria politică a lui Marsilius are un caracter „averroist". Despre 
Defensor pacis, Etienne Gilson afirmă că este „un exemplu perfect de averroism 
politic" 1 . Acest averroism ar consta în aplicarea la conceptul politicii a dihotomiei 
averroiste dintre sfera credinţei şi sfera raţiunii. Omul are două finalităţi, una natu¬ 
rală, care este deservită de Stat, bazată pe învăţătura filosofîei, şi alta supranaturală, 
slujită de Biserică şi utilizând datele revelaţiei. Deşi Gilson subliniază averroismul lui 
Ioannes din J andun, el admite totuşi că Defensor pacis se datorează în cea mai mare 
parte lui Marsilius din Padova şi că ceea ce ştim cu siguranţă despre averroismul 
acestuia „nu merge mai departe de aplicarea separării teoretice a raţiunii de credinţă 
în domeniul politicii, unde o grefează pe separarea strictă a spiritualului de secular, 
a Bisericii de Stat" 2 . 

Maurice De Wulf, pe de altă parte, susţine că trebuie exclusă orice colaborare a 
lui Ioannes din J andun la Defensor pacis, pe baza unităţii de plan şi a omogenităţii 
stilistice a lucrării. S-a vehiculat inclusiv opinia că, deşi Marsilius a intrat în contact 
cu cercuri averroiste, el a fost influenţat într-o măsură mai mare de scrierile politice 
ale lui Aristotel 3 . Biserica nu este o adevărată societate - sau cel puţin nu este o „soci¬ 
etate perf ectă" - din moment ce nu are sancţiuni seculare la dispoziţia sa de câte ori 
îşi aplică legile. Biserica este ceva mai mult decât o asociaţie de creştini care şi-ar găsi 
adevărata unitate numai în cadrul Statului; deşi sacerdoţiul este o instituţie divină, 
sarcina Bisericii, cel puţin în ceea ce priveşte această lume, este de a servi statul prin 
asigurarea condiţiilor morale şi spirituale care trebuie să faciliteze opera acestuia. 

Concepţia lui De Wulf, în afară de respingerea oricărei colaborări a lui Ioannes din 
Jandun, mi se pare a fi mai concordantă cu tonul şi spiritul din Defensor pacis decât 


1 La philosophie au moyen âge (1944), p. 592. 

2 Ibid., p. 691. 

5 Histoire delaphilosophie medievale, voi. III (1947), p. 142. 

ideea că lucrarea este de inspiraţie strict averroistă. Marsilius credea că pretenţiile şi 
acţiunile Bisericii stânjenesc şi tulbură pacea Statului, şi el găseşte în concepţia aris¬ 
totelică a statului autonom şi suficient sieşi cheia problemei, condiţia ca Biserica să se 
subordoneze Statului. Mie mi se pare că Marsilius era animat mai mult de concepţia 
sa despre binele Statului decât de consideraţiile teoretice privitoare la finalitatea vieţii 
omului. Cu toate acestea, nu putem exclude o influenţă averroistă asupra gândirii sale 
şi, la urma urmei, averroismul a fost - ori şi-a propus să fie - întru totul aristotelician. 
Averroes era considerat drept „Comentatorul". Marsilius a fost influenţat de Petrus 
din Abano şi a avut contacte certe cu Ioannes din Jandun, ambii inspiraţi de veneraţia 
lui Averroes pentru Aristotel. Nu a existat vreo doctrină omogenă sau vreun set de 
doctrine pe care să le putem numi „averroiste"; şi dacă este adevărat că „averroismul" 
a fost mai mult o atitudine decât o doctrină, atunci putem admite liniştiţi „averrois¬ 
mul" lui Marsilius fără a fi, astfel, constrânşi să conchidem că l-a inspirat averroismul 
mai degrabă decât Aristotel. 

8. Defensor pacis va fi condamnată solemn pe 27 aprilie 1327; dar se pare că lucra¬ 
rea nu a fost studiată serios de contemporanii lui Marsilius, nici măcar de aceia care 
au scris împotriva ei, deşi Clement al Vl-lea a afirmat că el, pe când era cardinal, a 
supus lucrarea unei profunde examinări, descoperind astfel 240 de erori. Clement al 
Vl-lea făcea această declaraţie în 1343 şi nu avem vreun document care s-o ateste. în 
1378, Grigore al Xl-lea va reînnoi condamnarea din 1327; însă faptul că majoritatea 
copiilor manuscrisului au fost realizate la începutul secolului al XV-lea pare a con¬ 
firma presupunerea că Defensor pacis nu a avut o largă circulaţie în secolul al XlV-lea. 
Aceia care au scris împotriva ei în secolul al XlV-lea au avut tendinţa s-o considere un 
simplu atac la independenţa Sfântului Scaun şi la imunitatea clerului; nu i-au sesi¬ 
zat importanţa istorică. în secolul următor, Marea Schismă va da un impuls natural 
difuzării teoriilor lui Marsilius; iar aceste idei au exercitat, pe termen lung, o influ¬ 
enţă mai mult în „spiritul" lor, decât ca idei aparţinând în mod clar lui Marsilius din 
Padova. Este semnificativ că prima ediţie tipărită din Defensor pacis a fost publicată în 
1517 şi că lucrarea a fost, se pare, folosită de Cranmer şi Hooker. 

CAPITOLUL XII 


MISTICISMUL SPECULATIV 


Scrierile mistice din secolul al XlV-lea - Eckhart - Tauler - Fericitul Heinrich Suso - 
Ruysbroeck - Dionisie Cartusianul - Speculaţia mistică germană - Gerson 


i. Suntem, probabil, obişnuiţi să considerăm că secolul al XVI-lea este secolul mari¬ 
lor mistici spanioli, că este o perioadă ce se particularizează în special prin scrierile 
mistice. Se prea poate, intr-adevăr, ca lucrările Sfintei Teresa sau ale Sfântului Ioan al 
Crucii să fie cele mai de seamă opere ale teologiei mistice, expunerea teoretică, atât cât 
este posibil acest lucru, a cunoaşterii experimentale a lui Dumnezeu. însă trebuie să 
ne reamintim că au existat autori mistici încă de la începuturile creştinismului. Este 
suficient să ne gândim la Sfinţii Grigorie de Nyssa şi Dionisie Pseudo-Areopagitul, 
în epoca patristică, la Sf. Bernard, la Hugo şi la Richard de Saint-Victor, în secolul 
al XlI-lea, ori la Sfinţii Bonaventura şi Gertrude, în secolul al XlII-lea. Iar în seco¬ 
lele al XlV-lea şi al XV-lea, a urmat o remarcabilă înflorire a scrierilor mistice. Acest 
fapt este atestat de lucrările unor autori precum Eckhart (1260-1327), Tauler (cca 
1300-1361), Heinrich Suso (cca 1295-1366), Ruysbroeck (1293-1381), Sf. Ecaterina 
din Siena (1347-1380), Richard Rolle din Hampole (cca 1300-1349), Walter Hilton 
(decedat în 1396), Jean Gerson (1363 - 429), Dionisie Cartusianul (1402-1471), Sf. 
Ecaterina din Bologna (1413-1463) şi Sf. Ecaterina de Genova (1447-1510). 

în capitolul de faţă mă voi ocupa de aceste scrieri mistice din secolul al XlV-lea 
şi de la începutul secolului al XV-lea, însă numai în măsura în care sunt relevante 
pentru istoria filosofiei; nu ne interesează aici teologia mistică în sine. Prin urmare, 
îmi voi concentra atenţia numai asupra speculaţiilor filosofice ce par să aibă o influ¬ 
enţă, prin reflexie, asupra vieţii mistice; aceasta înseamnă, la rându-i şi în cele din 
urmă, tratarea cu predilecţie a celor două teme centrale, anume relaţia fiinţei finite, în 
general, şi aceea a sufletului omenesc, în particular, cu Dumnezeu. Mai concret, vom 
discuta mai degrabă gândirea unor autori precum Eckhart, şi nu Richard Rolle. într-o 
lucrare de teologie mistică ca atare, se poate acorda atenţie unor asemenea autori, 
însă într-o operă de istorie a filosofiei trebuie să ne îndreptăm atenţia numai către 
aceia care pot fi consideraţi în mod legitim „filosofi", în conformitate cu sensul tradi¬ 
ţional sau uzual al termenului. Nu vreau să sugerez însă că autorii despre care mi-am 

propus să discut în acest capitol au fost interesaţi în primul rând de teorie. Chiar şi 
Eckhart, mult mai interesat de speculativ decât Heinrich Suso, de exemplu, este mai 
degrabă preocupat de intensificarea practică a vieţii religioase. Această orientare prac¬ 
tică a autorilor mistici este demonstrată parţial prin folosirea limbilor vernaculare. 
Eckhart utilizează atât germana, cât şi latina, cea mai speculativă dintre lucrările sale 
fiind scrisă în aceasta din urmă. Şi Suso s-a folosit de ambele limbi; Tauler a predat 
în germană; Ruysbroeck a scris în flamandă; s-a păstrat o mare parte dintre predicile 
în franceză ale lui Gerson, deşi acesta a scris mai mult în latină. Numitorul comun 
al acestor mistici este o pietate profund afectivă, care a condus la dorinţa de a-i atrage 
şi pe ceilalţi într-o uniune mai strânsă cu Dumnezeu. Analizele pe care ei le fac vieţii 
mistice nu sunt atât de detaliate şi complete precum ale autorilor mistici spanioli de 
mai târziu, însă constituie un stadiu important în dezvoltarea teologiei mistice. 

Se poate considera în mod justificat că înflorirea scrierilor mistice în secolul al 
XlV-lea constituie o reacţie împotriva studiilor logice şi abstract metafizice, împotriva 
a ceea ce unii ar numi „gândire obiectivă", în favoarea singurului lucru cu adevărat 
folositor: mântuirea prin unirea cu Dumnezeu. Este suficient de limpede demon¬ 
strat că o asemenea reacţie a existat în realitate. Pe de o parte existau tradiţiile şi 
şcolile filosofice mai vechi; pe de altă parte se afla via moderna, mişcarea nominalistă. 
Disputele dintre şcoli nu puteau transforma inima, nici nu -1 puteau aduce pe om mai 
aproape de Dumnezeu. Atunci ce altceva mai natural decât necesitatea întoarcerii 
conştiinţei religioase către „filosofie" sau către urmărirea înţelepciunii, singura cu 
adevărat creştină, privind către opera graţiei divine mai degrabă decât către jocul arid 
al intelectului natural ? Sunt bine cunoscute şi deseori citate remarcile lui Thomas â 
Kempis pe această temă: „mai degrabă prefer să simt eşecul decât să ajung la cunoaş¬ 
terea definiţiei"; „un ţăran umil care îl serveşte pe Dumnezeu este cu siguranţă mai 
bun decât un filosof mândru care, neglijându-se pe sine, se gândeşte la mişcările 
aştrilor"; „care este rostul atâtor pălăvrăgeli despre probleme ascunse şi obscure din 
moment ce omul nu va fi condamnat la Judecata de Apoi fiindcă nu a avut habar de 
ele ?“; „şi la ce ne sunt de folos genurile şi speciile Thomas â Kempis (1380-1471) 
aparţinea Frăţiei Vieţii în Comun, o asociaţie fondată de Gerrit Groot (1340-1384), 
puternic influenţat de ideile lui Ruysbroeck. Frăţia a avut o mare importanţă în sfera 
educaţiei, iar membrii ei acordau o atenţie specială îndeplinirii sarcinilor lor religi¬ 
oase şi morale. 


Imitarea lui Hristos, 1,1; 1, 2; i, 3. 

însă nu numai aridităţile scolastice şi disputele academice despre probleme 
abstracte au determinat reacţia autorilor mistici; unii dintre ei par să fi fost influen¬ 
ţaţi de tendinţa ockhamistă de a nega validitatea teologiei naturale tradiţionale şi de 
a reatribui sferei credinţei întreaga cunoaştere a lui Dumnezeu, chiar şi a existenţei 
sale. Răspunsul la această problemă a fost găsit de mistici, sau cel puţin de unii din¬ 
tre ei, în extinderea ideii de experienţă. Astfel, deşi Heinrich Suso nu neagă validi¬ 
tatea abordării filosofice a lui Dumnezeu, el încearcă să arate că există o certitudine 
bazată pe experienţa interioară, atunci când aceasta concordă cu adevărurile revelate 
ale credinţei. Şi, într-adevăr, de ce oare Roger Bacon, care a insistat atât de mult pe 
metoda experimentală în dobândirea cunoaşterii, a inclus experimentarea spirituală 
a lui Dumnezeu sub titlul general de experienţă ? La rândul lor, misticii nu au găsit 
niciun motiv pentru a limita „experienţa" doar la experienţa simţurilor sau la conşti¬ 
inţa senzaţiilor interne. 

însă din punct de vedere filosofic, principalul punct de interes în privinţa autorilor 
mistici este modul în care ei raţionalizează speculativ experienţa religioasă, în special 
enunţurile lor despre relaţia sufletului cu Dumnezeu şi, în general, relaţia creaturilor 
cu Dumnezeu. Este un lucru cu totul obişnuit la autorii mistici, mai vechi sau mai 
noi, să declare lucruri destul de îndrăzneţe şi care au toate şansele să trezească osti¬ 
litatea teologilor, care privesc aceste declaraţii într-un sens cât se poate de literal. Din 
acest punct de vedere, cel mai de seamă incriminat a fost Eckhart, căruia i-au fost 
condamnate ulterior o serie de afirmaţii, deşi Heinrich Suso, discipolul său, i-a apă¬ 
rat ortodoxia. Au mai existat controverse şi în legătură cu declaraţiile lui Ruysbroeck 
şi Gerson. în ceea ce va urma, voi expune pe scurt opinia mea în legătură cu acest 
aspect speculativ al scrierilor mistice. Deşi anumite afirmaţii, mai ales în cazul lui 
Eckhart, sunt neortodoxe dacă le luăm în sens absolut literal, eu nu consider că auto¬ 
rii amintiţi aveau în intenţie să se îndepărteze de ortodoxie. Multe dintre afirmaţiile 
lor suspecte pot fi comparate cu ale predecesorilor lor şi pot fi citite în lumina tradiţiei 
neoplatonice. în orice caz, eu consider că încercarea unora de a găsi o nouă „teologie 
germană" la Eckhart şi la discipolii săi este o încercare în van. 

2. Meister Eckhart se naşte pe la 1260 la Hochheim, lângă Gotha. Se alătură 
Ordinului dominican, studiază şi apoi predă la Paris. După ce este o perioadă 
Provincial de Saxonia şi apoi Vicar-General al Ordinului, se întoarce la Paris în 1311, 
unde va preda până în 1314. De la Paris se mută în Koln; arhiepiscopul acestui oraş va 
declanşa în 1326 o anchetare a doctrinei lui Eckhart. Acesta apelează la Sfântul Scaun, 
dar în 1329, la doi ani după moartea sa, 28 de propoziţii extrase din scrierile lui în 
latină vor fi condamnate de papa Ioan al XXII-lea. 

în Quaestiones Parisienses', Eckhart se întreabă dacă în Dumnezeu fiinţa (esse) şi 
înţelegerea (intelligere) sunt acelaşi lucru. Răspunsul său este, fireşte, afirmativ; însă 
el continuă prin a susţine că Dumnezeu înţelege nu pentru că este, ci că este pentru 
că El este intelect şi înţelegere 1 2 . înţelegerea sau intelectul este „fundamentul fiin¬ 
ţei Sale" sau al existenţei sale. Sfântul Ioan nu a spus: „La început a fost fiinţa, iar 
fiinţa era Dumnezeu"; ci a spus: „La început a fost Cuvântul, iar Cuvântul era de la 
Dumnezeu şi Cuvântul era Dumnezeu". La fel vorbea şi Hristos: „Eu sunt adevărul". 
Mai mult, Sfântul Ioan mai spunea că toate lucrurile au fost create prin cuvânt; şi 
autorul lucrării Liber de causis conchide în acelaşi spirit: „primul dintre lucrurile cre¬ 
ate este fiinţa". Rezultă că Dumnezeu, care este creatorul, este „intelect şi înţelegere, 
dar nu fiinţă şi existenţă" ( non ens vel esse). înţelegerea este o perfecţiune mai mare 
decât fiinţa 3 . Prin urmare, în Dumnezeu nu este nici fiinţă, nici existenţă, din punct 
de vedere formal, din moment ce Dumnezeu este cauza fiinţei. Fireşte, nu contează 
că unii numesc intelectul „fiinţă"; dar în acest caz trebuie înţeles că fiinţa aparţine lui 
Dumnezeu pentru că El este intelect 4 . „Nimic din ceea ce este într-o creatură nu este 
şi în Dumnezeu cu excepţia faptului de a fi cauză, şi aceasta doar formal. Şi astfel, 
din moment ce fiinţa aparţine creaturilor, ea nu este în Dumnezeu decât ca o cauză a 
sa; şi de aceea în Dumnezeu nu se află fiinţa, ci puritatea fiinţei." 5 Această „puritate 
a fiinţei" este intelectul, înţelegerea. Dumnezeu i-a spus lui Moise „Eu sunt cel ce 
sunt", dar i-a vorbit cum vorbeşte cineva întâlnit pe întuneric şi care, întrebat cine 
este şi nevrând să-şi dezvăluie identitatea, răspunde: „Eu sunt cel ce sunt" 6 . Aristotel 
observase deja că puterea vederii trebuie ea însăşi să fie lipsită de culoare dacă este 
să vedem toate culorile. Tot aşa şi Dumnezeu, dacă este să fie cauza tuturor fiinţelor, 
atunci trebuie să fie El însuşi mai presus de fiinţă 7 . 

Acordându-i lui intelligere un rol mai fundamental decât lui esse, Eckhart îl contra¬ 
zicea evident pe Toma d’Aquino. însă ideea generală că Dumnezeu nu este fiinţă, ci 
suprafiinţă sau dincolo de fiinţă, era un loc comun în tradiţia neoplatonică. Doctrina 
poate fi găsită şi în scrierile lui Dionisie Pseudo-Areopagitul, de exemplu. După cum 
am văzut, Eckhart îl citează pe autorul lui Liber de causis, deci, indirect, şi pe Proclos; 
şi este foarte probabil să fi fost influenţat de Theodoric (sau Dietrich) din Freiberg 


1 Ed. A. Dondaine, O.P., 1936, p. 1. 

2 Ibid., p. 3. 

3 Ibid., p. 5. 

4 Ibid., p. 7. 

5 Ibid. 

6 Ibid., pp. 7-8. 

7 Ibid., p. 9. 

(cca 1250 - cca 1311), alt dominican german, care s-a folosit pe larg de neoplatonistul 
Proclos. Dimensiunea neoplatonică a învăţăturii lui Albert cel Mare a supravieţuit în 
gândirea unor dominicani precum Theodoric din Freiberg, Berthold De Moosburg şi 
Meister Eckhart, deşi ar trebui adăugat că ceea ce pentru Albert era o relicvă, ca atare, 
a trecutului, a devenit pentru gânditorii de mai târziu un element crucial şi exagerat 
al gândirii lor. în comentariul său (nepublicat) la Elementatio theologica a lui Proclos, 
Berthold apelează în special la Albert cel Mare. 

S-a susţinut că, după ce a afirmat în scrierile sale timpurii că Dumnezeu este intel- 
ligere, şi nu esse, Eckhart şi-ar fi schimbat opinia, declarând ulterior că Dumnezeu este 
esse. Aceasta a fost şi părerea lui Maurice De Wulf, de exemplu. Alţii, precum Gilson, 
nu vor accepta această schimbare de doctrină la Eckhart. însă este o certitudine că 
Eckhart a declarat că Dumnezeu este esse, fiinţă. De aceea, în Opus tripartitum 1 2 , primul 
său enunţ este Esse est Deus ; „Dumnezeu şi fiinţa sunt una" 3 . Şi face aluzie la cuvin¬ 
tele din Cartea Exodului, „Eu sunt cel ce sunt". „Numai Dumnezeu este propriu-zis 
fiinţă ( ens), unul, adevărul şi binele." 3 „Oricui ar întreba despre Dumnezeu ce sau 
cine este El trebuie să i se răspundă: Fiinţa." 4 Cu greu se poate nega că aceasta nu ar 
fi o schimbare fundamentală; însă Gilson argumentează că Eckhart a subliniat întot¬ 
deauna unitatea lui Dumnezeu şi că pentru el unitatea reală este o proprietate numai 
a fiinţei inteligente; astf el încât unitatea supremă a lui Dumnezeu îi aparţine acestuia 
pentru că El este, mai mult decât orice, intelect, intelligere. Cu siguranţă că îl putem 
interpreta pe Eckhart ca fiind în căutarea unei unităţi în Dumnezeu care să depă¬ 
şească distincţia dintre Persoane; iar una dintre propoziţiile condamnate (24) suna 
astfel: „Orice distincţie îi este străină lui Dumnezeu, fie în Natură, fie în Persoane. 
Dovada: Natura însăşi este una, un unic lucru, şi oricare dintre Persoane este unul şi 
acelaşilucru cu Natura". Condamnând această propoziţie, teologii care i-au examinat 
scrierile au înţeles că Eckhart proclamă distincţia dintre Persoane în Dumnezeu ca 
fiind logic posterioară unităţii Naturii, în aşa fel încât unitatea transcende trinitatea. 
Suso l-a apărat pe Eckhart, observând ortodoxia opiniei conform căreia fiecare dintre 
Persoanele divine este identică cu Natura divină. Acest lucru este perfect corect. însă 
teologii care l-au interpretat şi condamnat pe Eckhart au înţeles că acesta consideră 
că distincţiile dintre Persoane sunt un „stadiu" secundar, ca atare, în Dumnezeire. 
Dar nu ne preocupă acum ortodoxia sau neortodoxia doctrinei trinitare a lui Eckhart. 


1 Prohgus generalis, ed. H. Bascour, O.S.B., 1935. 

2 Ibid., p. 12. 

3 Ibid., p. 21. 

4 Ibid., p. 22, 

Doresc numai să atrag atenţia asupra accentului pus pe unitatea Dumnezeirii. Iar teza 
lui Gilson este tocmai că această unitate perfectă îi aparţine lui Dumnezeu, conform 
unei opinii constante a lui Eckhart, în virtutea faptului că Dumnezeu este în primul 
rând intelligere. Esenţa divină pură este intelligere, care este Tatăl, şi din fecunditatea 
acestei esenţe pure purced Fiul (vivere) şi Sfântul Duh ( esse ). 

De fapt, se pare că există mai multe filiere în gândirea lui Eckhart. Atunci când 
comentează cuvintele „Eu sunt cel ce sunt" în Expositio libri Exodi, el observă că în 
Dumnezeu esenţa şi fiinţa sunt acelaşi lucru şi că identitatea fiinţei cu esenţa îi apar¬ 
ţine numai lui Dumnezeu. în orice creatură, esenţa şi fiinţa sunt distincte, şi una 
este să întrebi despre fiinţa unui lucru (de annitate sive de esse rei), şi ai totul altceva 
să întrebi despre quidditatea sau natura lui. Numai în cazul lui Dumnezeu, la care 
esenţa şi fiinţa sunt identice, cel mai bun răspuns pentru oricine întreabă cine sau 
ce este Dumnezeu este că Dumnezeu există sau este: „Pentru că a fi este esenţa lui 
Dumnezeu"'. Această doctrină este evident tomistă, învăţată şi acceptată de domi¬ 
nicani. Insă în acelaşi pasaj Eckhart vorbeşte despre „emanaţia" Persoanelor din 
Dumnezeire şi întrebuinţează o expresie cât se poate de neoplatonică: monas mona- 
dem gignit. Mai mult, tendinţa de a găsi în Dumnezeu o unitate indistinctă, care să 
transceandă distincţia persoanelor, o tendinţă la care m-am referit şi mai devreme, 
este, de asemenea, de inspiraţie neoplatonică, ca şi doctrina lui Dumnezeu cel de 
dincolo de fiinţă. Pe de altă parte, ideea că intelligere este perfecţiunea divină supremă 
pare a fi originală: în schema plotiniană. Unul este dincolo de intelect. Probabil că 
toate aceste filiere nu se pot armoniza perf ect, însă nu este necesar să presupunem că 
atunci când Eckhart subliniază identitatea fiinţei şi esenţei în Dumnezeu el renunţă 
conştient la „fosta" sa opinie, anume că Dumnezeu este mai degrabă intelligere decât 
esse. în Expositio libri Genesis, declară că „natura lui Dumnezeu este intelectul, şi pen¬ 
tru El a fi înseamnă a înţelege", natura Dei est intellectus, et sibi esse est intelligere 1 2 . 

în fine, fie că s-a răzgândit sau nu, Eckhart declară lucruri destul de îndrăzneţe 
despre Dumnezeu ca fiinţă, esse. Bunăoară, „în afară de Dumnezeu nu este nimic, 
întrucât ar fi existenţă exterioară" 3 . Dumnezeu este creatorul, dar El nu creează „în 
afara" Lui însuşi. Un constructor face o casă în afara lui, dar nu se poate imagina că 
Dumnezeu a aruncat sau a creat lucrurile în afara lui, într-un fel de spaţiu infinit 


1 Meister Eckhart, Die lateinischen Werke: erster Bând, fasc. 2. pp. 98-100, Stuttgart-Berlin, 
î938. 

2 Meister Echkart, Die lateinischen Werke: erster Bând, fasc. 1, p. 52, Stuttgart-Berlin, 1937. 

3 Opus tripartitum, Prologus generalis; ed. H. Bascour, O.S.B., p. 18. 

sau vacuum 1 . „Prin urinare, Dumnezeu a creat toate lucrurile nu pentru a le plasa în 
afara Lui sau lângă El sau alături, cum procedează un artizan oarecare, ci le-a scos 
din nimic, adică din non-existenţă, la existenţă, pe care acestea au găsit-o şi primit-o 
şi o au în El. Pentru că El este fiinţă." 2 Nu există nimic în afară de prima cauză; 
pentru că a fi în afara primei cauze ar însemna a fi în afara fiinţei, din moment 
ce cauza primă este Dumnezeu, iar Dumnezeu este fiinţa şi existenţa. Doctrina că 
„în afară" de Dumnezeu nu este nimic este, desigur, susceptibilă de o interpretare 
ortodoxă: dacă este considerată ca semnificând negarea independenţei creaturii faţă 
de Dumnezeu. Mai mult, Eckhart declară că deşi lucrurile create îşi trag naturile 
specifice din formele lor, care le fac să fie cutare sau cutare lucru, această esse a lor nu 
provine de la formă, ci de la Dumnezeu; ca atare, s-ar putea crede că Eckhart insistă 
asupra faptului creaţiei şi al conservării divine. Dar el merge mult mai departe, afir¬ 
mând că Dumnzeu este faţă de creaturi precum actul f aţă de potenţă, precum forma 
faţă de materie şi precum esse faţă de ens, ceea ce pare să implice că lucrurile create 
există prin existenţa lui Dumnezeu. în aceeaşi direcţie, el spune că nimic nu este 
mai indistinct decât acel ceva care este constituit şi prin care, de la care şi din care 
se formează şi există alte lucruri; şi conchide că nimic nu este mai indistinct (nihil 
tam indistinctum) decât unul Dumnezeu sau Unitatea şi multiplicitatea creaturilor 
(creatum numeratum). 

Acum, dacă aceste propoziţii sunt luate izolat, nu ne-ar mira să se creadă că 
Eckhart propovăduieşte o formă de panteism. Dar nu există nicio justificare pentru a 
scoate aceste texte din context, dacă dorim, să zicem, să descoperim ce a voit să spună 
Eckhart cu adevărat. El era obişnuit să utilizeze antinomii, să susţină o teză şi să 
ofere argumente pentru ea, ca apoi să declare o antiteză şi să o susţină cu argumente. 
Evident, ambele seturi de teze trebuie luate în considerare dacă dorim să înţelegem 
intenţia şi sensurile lui Eckhart. Să luăm, spre exemplificare, teza că nimic nu este 
mai diferit de lucrurile create decât Dumnezeu. Unul dintre argumente este că nimic 
nu este atât de departe de ceva precum este opusul acelui lucru. Aşadar, „Dumnezeu 
şi creaturile sunt opuse aşa cum Unul şi Nenumărabilul se opun numărului, numă¬ 
ratului şi numărabilului. Prin urmare, nimic nu este mai diferit (decât Dumnezeu) 
de orice fiinţă creată". Antiteza este că nimic nu este atât de „indistinct" de creatură 
precum este Dumnezeu; există argumente şi pentru această declaraţie. Se întrevede 
acum mai limpede linia gândirii lui Eckhart: este necesar să spunem că Dumnezeu şi 


1 Opus tripartitum, Prologus generalis; ed. H. Bascour, O.S.B., p. 16. 
1 Ibid. 

creaturile sunt complet diferite şi opuse; dar dacă spunem numai acest lucru, atunci 
presupunem ceva ce nu este adevărat; sau cel puţin nu enunţăm întregul adevăr; 
întrucât creaturile există numai datorită lui Dumnezeu şi prin El, fără de care nu ar 
fi nimic. 

Pentru o bună înţelegere a antinomiilor lui Eckhart, se poate consulta Meister 
Eckhart a lui Otto Karrer 1 , unde acesta citează texte şi adaugă note explicative. Uneori 
Karrer se străduieşte într-o manieră prea zeloasă să asimileze învăţătura lui Eckhart 
cu aceea a lui Toma d’Aquino, dar remarcile sale sunt utile pentru a corecta o abor¬ 
dare exagerată a diferenţelor dintre aceştia. De exemplu, Eckhart susţine că singur 
Dumnezeu este, lucrurile create nefiind nimic, şi, de asemenea, că Dumnezeu nu 
este; că toate lucrurile create sunt Dumnezeu şi, de asemenea, că toate lucrurile cre¬ 
ate sunt nimic; că nu există lucruri mai diferite unul de celălalt precum Creatorul şi 
lucrurile create de el şi, totodată, că nimic nu seamănă mai mult decât Creatorul şi 
lucrurile create; că Dumnezeu este în toate lucrurile şi, de asemenea, că Dumnezeu 
este dincolo de toate lucrurile; că Dumnezeu este în toate lucrurile şi, în acelaşi timp, 
că Dumnezeu este în afara oricărui lucru. Că Dumnezeu singur este şi că lucrurile 
create sunt nimic înseamnă pur şi simplu că, în comparaţie cu Dumnezeu, crea¬ 
turile sunt ca şi nimic. în Solilocviile lui Augustin apare enunţul că „numai despre 
Nemuritor se poate spune în mod rezonabil că El este“ 2 , iar Anselm susţine că 
într-un anume sens numai Dumnezeu este 3 . Afirmaţia că toate lucrurile create sunt 
Dumnezeu se referă în primul rând la prezenţa lor eternă în Dumnezeu, în intelectul 
divin, în timp ce enunţul că ele nu sunt nimic afirmă că ele nu sunt nimic sepa¬ 
rate de Dumnezeu. Doctrina că Dumnezeu şi lucrurile create sunt deopotrivă ase¬ 
menea şi diferite implică teoria analogiei şi îşi are rădăcinile în lucrarea lui Dionisie 
Pseudo-Areopagitul, Numele divine 4 . Toma afirma că lucrul creat este asemenea lui 
Dumnezeu, dar că nu se poate spune despre Dumnezeu că este asemenea creatu¬ 
rii. Dumnezeu, ca imanent, este în toate lucrurile prin „putere, prezenţă şi esenţă", 
dar El este, totodată, şi deasupra tuturor lucrurilor sau transcende toate lucrurile din 
moment ce El este creatorul lor, le-a creat din nimic şi nu depinde în niciun fel de 
ele 5 . De aceea, în a noua predică germană, Eckhart insistă că „Dumnezeu este în toate 


1 Miinchen, 1926. 

1 1,29. 

5 Prosîog., 27, şi Mono!., 31. 

4 9,6. 

5 Summa theologica, 1, 4, 3, ad 4. 



CAPITOLUL XII - MISTICISMUL SPECULATIV 


creaturile ([...]) şi totuşi El este deasupra lor"Cu alte cuvinte, nu există niciun motiv 
suficient pentru a găsi trăsături panteiste în declaraţiile lui, chiar dacă un număr 
considerabil de enunţuri, luate izolat, ar părea să sugereze aceasta. însă ceea ce ne 
atrage atenţia în gândirea sa este maniera îndrăzneaţă în care juxtapune teze şi anti¬ 
teze, şi nu simple afirmaţii izolate, iar acest procedeu este frecvent întâlnit în fîlo- 
sofia medievală, având precursori precum Augustin, Dionisie Pseudo-Areopagitul, 
victorinii ori chiar Toma d’Aquino. După cum observă Karrer, se pot găsi antinomii 
aparente chiar şi la Toma. De pildă, în Summa theologica 1 2 acesta spune că Dumnezeu 
este deasupra tuturor lucrurilor (supra omnia) şi, cu toate acestea, în toate lucrurile (in 
omnibus rebus ); că Dumnezeu este în lucruri şi că toate lucrurile sunt în Dumnezeu; 
că nimic nu e departe de Dumnezeu, şi totuşi se spune despre lucruri că sunt departe 
de Dumnezeu. Una dintre propoziţiile condamnate ale lui Eckhart începe aşa: „Toate 
creaturile sunt o singură nimicnicie pură"; aşa că a spune că intenţiile sale nu erau 
heterodoxe nu înseamnă, fireşte, a pune la îndoială legitimitatea acţiunii ecleziastice 
de a-i condamna afirmaţiile, din moment ce este suficient de limpede că propoziţiile 
în cauză ar putea fi uşor interpretate greşit. Oricum, ceea ce s-a condamnat a fost 
propoziţia luată în sensul ei literal sau natural, şi nu neapărat aşa cum a înţeles-o 
sau conceput-o autorul. Propoziţia în cauză a fost condamnată ca „prost concepută, 
pripită şi suspectă de erezie", iar Roma nu ar fi putut deloc s-o judece în alt fel din 
moment ce era prezentată drept un comentariu şi o judecată teologice. Pentru a înţe¬ 
lege acest lucru, trebuie doar să citim următorul pasaj din a patra predică germană; 
„Toate creaturile sunt un nimic pur. Nu spun că sunt puţin sau ceva; ele nu sunt, pur 
şi simplu, nimic" 3 . Şi continuă prin a-şi explica gândul: „Toate creaturile sunt lipsite 
de fiinţă, întrucât fiinţa lor depinde de prezenţa lui Dumnezeu. Dacă Dumnezeu s-ar 
întoarce de la creaturi pentru un moment, ele ar fi reduse la nimic." însă istoricul 
filosofiei trebuie să fie preocupat de intenţia spuselor autorului studiat, nu de „nota" 
teologică ce este ataşată unor propoziţii izolate; şi este regretabil, cred, că unii istorici 
s-au lăsat orbiţi de îndrăzneala unora dintre afirmaţiile lui Eckhart, atât în privinţa 
contextului şi înţelesului general, cât şi în privinţa istoriei propoziţiilor în cauză. 

Eckhart a făcut câteva declaraţii stranii şi în ceea ce priveşte actul creaţiei. în 
Expositio libri G enesis, el susţine, cu referinţă la afirmaţia că Dumnezeu a creat „la 
început", că acest „început" este „acum-ul“ eternităţii, un „acum" (nune) indivizibil în 


1 Meister Eckhart, Die deutschen Werke: erster Bând, Meister Eckhart's Predigten, fasc. 2, 
p. 143. 

a 1, 8, 1, ad 1 şi urm. 

3 Op. cit., fasc. 1, pp. 69-70. 

care Dumnezeu este Dumnezeu etern şi în care are loc emanaţia eternă a Persoanelor 
divine 1 . Continuă spunând că dacă cineva întreabă de ce Dumnezeu nu a creat lumea 
mai înainte decât a făcut-o, răspunsul ar fi că El nu ar fi putut face aceasta; şi El nu 
ar fi putut face aceasta pentru că El creează lumea în acelaşi „acum" în care El este 
Dumnezeu etern. Este eronat să ne imaginăm că Dumnezeu a aşteptat, ca atare, un 
moment în care să creeze lumea. Sintetizând încă şi mai mult: în acelaşi „acum" în 
care Dumnezeu Tatăl există şi generează pe Fiul său coetern el creează deopotrivă 
lumea. La prima vedere, am putea înţelege despre creaţie că este din eternitate, că este 
coeternă şi legată de generarea Fiului. într-adevăr, primele trei propoziţii condam¬ 
nate arată clar că teologii care l-au examinat l-au înţeles în acest sens. 

S-ar putea, fireşte, ca Eckhart să fi vrut să spună că eternitatea creaţiei se referă la 
obiectul actului creativ, la lumea actuală, şi nu doar la actul creaţiei aşa cum este în 
Dumnezeu. Aceasta ar trebui, evident, să fie interpretarea firească a multora dintre 
afirmaţiile sale. însă în acest caz ar trebui, oare, să luăm în sens strict literal afirmaţia 
sa conform căreia „creaţia" şi fiecare operă a lui Dumnezeu sunt simultan perfec¬ 
ţionate şi finalizate chiar de la începutul creaţiei 2 3 ? Dacă lucrurile ar sta aşa, atunci 
aceasta nu ar însemna că nu există timp şi că întruparea, bunăoară, a avut loc de 
la începutul creaţiei ? Mi se pare că Eckhart considera creaţia ca fiind o operă a lui 
Dumnezeu care nu este în timp. Dumnezeu a creat la început, spune el, „adică în El 
însuşi", din moment ce Dumnezeu însuşi este Principiul. Pentru Dumnezeu nu 
există trecut sau viitor; pentru El toate lucrurile sunt prezente. Prin urmare, se poate 
spune despre El că şi-a desăvârşit opera încă din momentul creaţiei. Dumnezeu este 
începutul şi sfârşitul tuturor lucrurilor, „primul şi ultimul"; şi pentru că Dumnezeu 
este etern, existând intr-un etern „acum", trebuie să concepem că El creează etern 
toate lucrurile în acel etern „acum". Nu vreau să sugerez că afirmaţiile lui Eckhart, 
luate ca atare, erau corecte din punct de vedere teologic; dar mie mi se pare că el a 
privit creaţia lumii din ceea ce s-ar putea numi punctul de vedere al lui Dumnezeu şi 
că a insistat că nu ar trebui să ne imaginăm că Dumnezeu a creat lumea „după" un 
timp în care nu a existat lume. Iar în ceea ce priveşte legătura dintre creaţie şi gene¬ 
rarea Fiului, Eckhart se gândea la cuvintele Sfântului Ioan 4 : „Toate lucrurile au fost 
făcute de el (Cuvântul): şi nimic din ceea ce este nu s-a făcut fără el“. Cuplând aceste 
cuvinte cu afirmaţia conţinută în primul verset al primului capitol din Geneză, „La 


1 Meister Eckhart, Die lateinischen Werke: erster Bând, fasc. 1, p. 50, Stuttgart-Berlin, 1937. 

2 Opus tripartitum, Prologi, p. 18; ed. H. Bascour, O.S.B. 

3 Ibid., p. 14. 

început Dumnezeu a creat cerul şi pământul", şi înţelegând „început" cu referinţă 
la Dumnezeu, adică referindu-se la acel „acum" etern al lui Dumnezeu, el spune că 
Dumnezeu a creat lumea simultan cu generarea Fiului, prin care „toate lucrurile s-au 
făcut". Aceasta ar însemna implicit că nu a existat un început al timpului şi că ajun¬ 
gem la o negare a creaţiei în timp; dar în Expositio libri Genesis', după ce aminteşte 
Ideile platonice sau rationes rerum şi după ce spune despre Cuvânt că este ratio idealis, 
el continuă prin a -1 cita pe Boethius, declarând că Dumnezeu a creat toate lucrurile in 
ratione et secundam rationem idealem. Din nou, „începutul" în care Dumnezeu a creat 
cerul şi pământul este intellectus sau intelligentia. Este posibil, prin urmare, ca Eckhart 
să nu fi vrut să spună că lumea actuală - obiectul actului creator - este eternă, ci mai 
degrabă că Dumnezeu a conceput şi a vrut etern creaţia, în şi prin Cuvânt în orice 
caz, mai târziu va declara că acesta este lucrul pe care a dorit să-l spună: „Creaţia, 
intr-adevăr, şi fiecare act al lui Dumnezeu sunt esenţa însăşi a lui Dumnezeu. Totuşi, 
nu rezultă de aici că, dacă Dumnezeu a creat lumea din eternitate, lumea există de 
aceea din eternitate, cum cred ignoranţii. Căci creaţia în sens pasiv nu este eternă, 
aşa cum însuşi lucrul creat nu este etern" 2 . Evident, Eckhart avea în vedere maxime 
precum aceasta, aparţinându-i lui Albert cel Mare: „Dumnezeu a creat din eternitate, 
dar creatura nu este din eternitate" 3 ; sau alta, a Sfântului Augustin: „Şi, de aceea, prin 
acest Cuvânt, Care îţi este împreună veşnic, în acelaşi timp şi în veşnicie, grăieşti 
toate cele ce zici şi se face orice zici să se facă. Şi nu faci în alt mod decât zicând, totuşi 
nu în acelaşi timp şi nici nu sunt eterne toate pe care le creezi zicând." 4 

Se pare că ne-am îndepărtat prea mult de Eckhart misticul. Iar misticul ţinteşte 
la unirea cu Dumnezeu şi este întru totul firesc pentru un mistic speculativ pre¬ 
cum Eckhart să sublinieze imanenţa lui Dumnezeu în creaturi şi locuirea lor întru 
Dumnezeu. El nu neagă transcendenţa lui Dumnezeu, ci o afirmă. Dar în mod sigur 
utilizează expresii exagerate şi ambigue în enunţarea relaţiilor pe care le au creaturile, 
în general, cu Dumnezeu. îndrăzneală şi înclinaţie spre exagerare pot fi remarcate şi 
în afirmaţiile sale despre relaţia sufletului omenesc, în particular, cu Dumnezeu. în 
sufletul omenesc există un element pe care el îl numeşte archa şi care este necreat. 
Acest element este inteligenţa 5 . în virtutea lui intelligere, sufletul este deiform, din 


' Die lateinischen Werke: erster Bând, fasc. i, pp. 49-50. 

2 _ Cf. Daniels, Eine lateinische Rechţfertigungsschrifi des Meister Eckhart, p. 10, n. 8. Beitrăge, 23, 

5, Miinster i. W., 1923. 

3 Comentariu la Ierarhiile cereşti ale lui Dionisie Pseudo-Areopagitul, 4. 

* Conf., 11, 7 (pp. 335-336 în ed. rom.: Fericitul Augustin, Confessiones. Mărturisiri, Bucureşti, 
Editura Institutului Biblic şi de Misiune al Bisericii Ortodoxe Române, 1994 - n. tr.). 

Cf. a douăsprezecea predică germană, pp. 197-198. Cf. p. 189, n. 3. 

moment ce Dumnezeu însuşi este intelligere. Dar uniunea mistică supremă nu are 
loc prin activităţile iubirii şi cunoaşterii, care sunt activităţi ale sufletului, şi nu esenţa 
lui: ea are loc în cel mai ascuns cotlon al sufletului, „scânteia" sau scintilla animae, 
unde Dumnezeu uneşte sufletul cu El într-o manieră ascunsă şi inefabilă. Intelectul 
îl percepe pe Dumnezeu ca Adevăr, iar voinţa ca fiind Dumnezeu; esenţa sufletului 
însă, citadela sa (burgelin), este unită cu Dumnezeu ca esse. Esenţa sufletului, numită şi 
„scânteia" sa ( viinkelin sau scintilla) este simplă; asupra acesteia se imprimă imaginea 
lui Dumnezeu, iar în uniunea mistică ea se uneşte cu Dumnezeu întrucât este una 
şi simplă, adică se uneşte cu esenţa unică, simplă şi divină care transcende distincţia 
Persoanelor 1 . Eckhart predică, aşadar, o uniune mistică ce aminteşte de una dintre 
„fugile singurului către Singur" ale lui Plotin, şi se poate vedea paralelismul dintre 
psihologia şi metafizica sa. Sufletul are un fundament sau esenţă simplă, unitară, la 
fel cum Dumnezeu are o esenţă simplă care transcende distincţia Persoanelor: uniu¬ 
nea mistică supremă este uniunea a doi. Dar această doctrină a fundamentului sufle¬ 
tului care este superior inteligenţei ca putere nu afirmă în mod necesar că prezenţa 
sufletului nu este, într-un sens mai înalt, intelect. Şi nici doctrina conform căreia 
fundamentul sufletului este unit cu Dumnezeu ca esse nu afirmă în mod necesar că 
esse nu este intelligere. Cu alte cuvinte, eu nu cred că învăţătura mistică a lui Eckhart 
contrazice cu necesitate opinia lui Gilson conform căreia afirmaţia că Dumnezeu este 
esse nu presupune nicio ruptură cu afirmaţiile mai timpurii că Dumnezeu este intelli¬ 
gere. Predicile mărturisesc destul de limpede că Eckhart nu şi-a schimbat părerea. El 
vorbeşte despre fundamentul sufletului ca intelect. 

într-o manieră încă şi mai îndrăzneaţă Eckhart discută despre uniunea efectuată 
mistic între Dumnezeu şi suflet. Astfel, în predica germană despre versetul „drepţii 
vor trăi veşnic; şi răsplata lor este la Dumnezeu" 2 , el declară că „noi suntem cu totul 
transformaţi şi schimbaţi întru Domnul". Şi continuă prin a spune că, aşa cum pâinea 
se schimbă în Trupul lui Hristos, aşa şi sufletul se schimbă întru Domnul într-un ase¬ 
menea fel încât nu mai rămâne nicio distincţie. „Dumnezeu şi eu suntem unul. Prin 
cunoaştere îl primesc pe Dumnezeu în mine; prin iubire eu intru în Dumnezeu." 
Aşa cum focul schimbă lemnul în el, „aşa ne transformăm şi noi în Dumnezeu". Şi 
următoarea predică păstrează acelaşi registru: aşa cum mâncarea pe care o mâncăm 
devine una cu natura noastră, tot aşa şi noi devenim una cu natura divină 1 . 


1 Cf. Meister Eckhart, Die deutschen Werke: erster Bând. Meister Eckhart’s Predigten, fasc. 1, 
pp. 24-45. Stuttgart-Berlin, 1936. 

2 Ecleziastul 6,16; op. cit., fasc. 2, pp. 99-115. 

1 Op. cit., p. 119. 



CAPITOLUL XII - MISTICISMUL SPECULATIV 


în mod firesc, asemenea afirmaţii nu puteau trece neobservate. Aceea conform 
căreia există ceva necreat în suflet a fost cenzurată, iar cea care spune că noi suntem 
cu totul transformaţi în Dumnezeu, într-o manieră similară aceleia în care pâinea 
se transformă în Trupul lui Hristos, a fost condamnată drept eretică. în apărarea sa, 
Eckhart admite că este eronat să spui că sufletul sau vreo altă parte a sa sunt necreate; 
dar protestează că acuzatorii săi au trecut cu vederea peste afirmaţia lui că puterile 
supreme ale sufletului au fost create în suflet şi odată cu acesta 1 . Vrea, de fapt, să 
spună că în suflet există ceva necreat şi că nu este de mirare că în această privinţă 
cuvintele sale au adus probleme; dar insistă că prin „necreat" înţelege „nu creat per se, 
ci con-creat" (cu sufletul). Mai mult, el nu a afirmat că sufletul este necreat, ci că dacă 
întreg sufletul ar fi în mod esenţial şi total intelect, atunci ar fi necreat. Este totuşi 
dificil de văzut cum poate fi susţinută o asemenea concepţie, în afară de cazul în care 
prin „intelect" ar înţelege fundamentul sufletului, care este imaginea lui Dumnezeu, 
în acest caz, s-ar putea ca el să fi vrut să spună că sufletul, dacă este imaginea totală 
şi esenţială a lui Dumnezeu (imago Dei), atunci nu mai poate fi distins de Cuvânt. 
Acesta pare a fi sensul probabil al afirmaţiilor sale. 

în ceea ce priveşte declaraţia că „suntem transformaţi şi schimbaţi în Dumnezeu", 
Eckhart admite că şi aceasta este o eroare 2 . Omul, spune el, nu este „imaginea lui 
Dumnezeu, Fiul nenăscut al lui Dumnezeu; dar el este (făcut) după imaginea lui 
Dumnezeu". Şi continuă prin a spune că, exact aşa cum multe ostii din multe altare 
de biserică se transformă într-un singur Trup al lui Hristos, deşi accidentele fiecărei 
ostii rămân, tot aşa „suntem şi noi uniţi cu adevăratul Fiu al Domnului, membri 
într-un singur cap al Bisericii care este Hristos". Cu alte cuvinte, el admite că afirma¬ 
ţiile sale originare erau exagerate şi incorecte, şi că a compara uniunea dintre suflet 
şi Dumnezeu cu transsubstanţierea este o analogie, nu o paralelă. De fapt, deşi afir¬ 
maţiile din predici despre uniunea mistică cu Dumnezeu sunt evident male sonantes 
ca atare, ele nu sunt în niciun caz excepţii la autorii mistici, chiar şi la aceia a căror 
ortodoxie nu a fost niciodată pusă în discuţie. Enunţuri potrivit cărora omul se trans¬ 
formă în Dumnezeu sau sufletul se transf ormă în Dumnezeu pot fi găsite în lucrările 
unor autori de o ortodoxie indiscutabilă. în năzuinţa sa de a descrie uniunea mistică 
cu Dumnezeu şi efectele sale, misticul trebuie să întrebuinţeze cuvinte care nu sunt 
potrivite pentru a exprima asemenea lucruri. Spre pildă, pentru a exprima apropierea 
pe care o aduce uniunea, ascensiunea sufletului şi efectul uniunii asupra activităţii 


1 Daniels, p. 5, n. 4; p. 17, n. 6. 
1 Ibid., n.i. 

sufletului, misticul utilizează un verb precum „transformă" sau „se schimbă în“. Dar 
„a se schimba în" exprimă şi procese precum asimilarea (mâncării), mistuirea sub¬ 
stanţelor în foc, producerea aburului de către apă, a căldurii din energie şi aşa mai 
departe, în timp ce uniunea mistică a sufletului cu Dumnezeu este sui generis şi nece¬ 
sită în realitate un cuvânt cu totul nou şi special pentru a o descrie în mod adecvat, 
însă dacă misticul ar inventa un cuvânt nou, special pentru acest scop, acesta nu ar 
transmite nimic cuiva căruia îi lipseşte experienţa în acest domeniu. Prin urmare, 
misticul nu are încotro şi trebuie să folosească cuvinte intr-un sens mai mult sau mai 
puţin comun, chiar dacă aceste cuvinte sugerează inevitabil imagini şi paralele care 
nu se aplică strict experienţei pe care el se străduieşte s-o redea. De aceea nu ar trebui 
deloc să ne surprindă că unele dintre afirmaţiile misticilor, luate în sens literal, sunt 
inadecvate sau chiar incoerente. Iar dacă misticul este deopotrivă teolog şi filosof, aşa 
cum era Eckhart, inadecvarea are şi mai multe şanse de a-i afecta afirmaţiile cele mai 
abstracte, mai ales atunci când încearcă să expună în enunţuri teologice sau filosofice 
o experienţă care nu este propriu-zis exprimabilă, folosind în acest scop cuvinte şi 
fraze care sugerează paralele ce nu sunt paralele in mod strict sau care posedă deja 
un sens determinat în teologie şi filosofie. 

Să mai spunem şi că gândirea şi expresia lui Eckhart au fost influenţate de diverse 
surse: Toma d’Aquino, Bonaventura, victorinii, Avicenna, Dionisie, Proclos, Părinţii 
creştini. La acestea se adaugă faptul că era un om profund religios, interesat în primul 
rând de atitudinea omului faţă cu experienţa întâlnirii lui Dumnezeu. Nu a fost în pri¬ 
mul rând un filosof sistematic şi niciodată nu şi-a gândit şi nu şi-a exprimat în mod 
sistematic ideile şi afirmaţiile găsite la diferiţi autori sau ideile născute din propriile 
sale meditaţii pe marginea Scripturilor. Prin urmare, când se pune problema dacă 
anumite afirmaţii ale lui Eckhart sunt ortodoxe din punct de vedere teologic atunci 
când sunt luate izolat şi în acord cu sensul lor „natural", răspunsul nu poate fi altul 
decât unul negativ. Eckhart a trăit într-o vreme când erau preţuite exactitatea şi acura¬ 
teţea expresiei; iar faptul că a făcut afirmaţii îndrăzneţe şi exagerate în predicile sale, 
ai căror ascultători nu au înţeles, probabil, intenţiile sale reale, face ca cenzurarea 
teologică a unora dintre aceste afirmaţii să fie complet rezonabilă. Pe de altă parte, la 
întrebarea dacă Eckhart intenţiona să fie heterodox şi dacă avea de gând să fondeze o 
„teologie germană", răspunsul trebuie, de asemenea, să fie negativ. Discipoli precum 
Heinrich Suso şi-au apărat serios Maestrul împotriva acuzelor de erezie; iar un om 
ca Suso nu ar fi făcut niciodată aceasta dacă ar fi observat vreun cât de mic motiv 
pentru a-i pune la îndoială ortodoxia personală, Mi se pare absurdă atât considerarea 
lui Eckhart drept „gânditor german" revoltat împotriva ortodoxiei catolice, cât şi con- 

damnarea teologilor care au obiectat la anumite afirmaţii ale lui, ca şi cum nu ar fi 
fost nimic în aceste afirmaţii care să-i îndreptăţească să obiecteze. 

3. Ioannes Tauler se naşte la Strasbourg în jurul anului 1300 şi intră în Ordinul 
dominican la o vârstă fragedă. îşi face studiile la Paris, dar este deja atras mai mult 
de autorii mistici şi de cei influenţaţi de neoplatonism decât de investigaţiile logice 
ale filosofilor contemporani lui sau de speculaţiile abstracte şi pur metafizice ale sco¬ 
lasticilor. Devine faimos ca predicator, mai puţin ca teolog sau filosof, iar predicile 
lui par să fie preocupate în mod special de reformarea şi adâncirea vieţii spirituale 
a credincioşilor şi clerului. în vremea Morţii Negre acordă eroic asistenţă religioasă 
bolnavilor şi muribunzilor. Scrierile lui prezintă un misticism catolic şi hristocentric, 
diferit de doctrinele mistice eretice şi panteiste care se propagau cu repeziciune în 
acel timp prin diverse grupări. A murit în oraşul natal în anul 1361. 

în scrierile lui Tauler găsim aceeaşi doctrină psihologică a „scânteii" sau „funda¬ 
mentului" sufletului ca şi în scrierile lui Eckhart. Imaginea lui Dumnezeu rezidă în 
acest apex sau cea mai înaltă parte a sufletului; numai prin retragerea în sine, prin 
transcenderea imaginilor şi figurilor reuşeşte omul să-l găsească pe Dumnezeu. Dacă 
„inima" (Gemut) unui om este întoarsă spre fundamentul sufletului său, adică dacă 
se întoarce către Dumnezeu, facultăţile sale intelectuale şi voliţionale funcţionează 
aşa cum trebuie; însă dacă „inima" se îndepărtează de la fundamentul sufletului, de 
la locuirea întru Dumnezeu, atunci şi facultăţile sale se îndepărtează de Dumnezeu. 
Cu alte cuvinte, între fundamentul sufletului şi facultăţi, Tauler găseşte o legătură, 
das Gemut, care este o dispoziţie permanentă a sufletului legată de fundamentul său - 
apex ori „scânteie". 

Tauler nu s-a folosit doar de scrierile lui Augustin, Bonaventura sau ale victorini- 
lor, ci şi de Dionisie Pseudo-Areopagitul; şi se pare că a citit câte ceva şi din Proclos. 
A mai fost influenţat puternic şi de învăţătura lui Eckhart. Dar în timp ce Eckhart vor¬ 
beşte destul de frecvent într-o manieră care îi pune la îndoială ortodoxia, ar fi super¬ 
fluu să punem această problemă şi în privinţa lui Tauler, care insistă pe acceptarea 
simplă a adevărurilor revelate, gândirea lui fiind constant hristocentrică în caracter. 

4. Heinrich Suso se naşte la Konstanz în jurul anului 1295. Intră în Ordinul domi¬ 
nican şi îşi face studiile la Konstanz (probabil că şi la Strasbourg), după care merge 
la Koln. Acolo îl întâlneşte personal pe Eckhart, pentru care va păstra o admiraţie, o 
afecţiune şi o loialitate neştirbite. întors la Konstanz, mai petrece acolo câţiva ani, 
scriind şi practicând mortificări şi penitenţe neobişnuite; însă la vârsta de patruzeci 
de ani începe o viaţă apostolică, predicând nu doar în Elveţia, ci şi în Alsacia şi în Ţara 
Rinului. în 1348 părăseşte mănăstirea de la Konstanz pentru cea de la Ulm (din cauza 

calomniilor), şi acolo va muri în ianuarie 1366. Va fi beatificat de Grigore al XVI-lea 
în 1831. 

Preocuparea majoră a lui Suso ca autor a fost să popularizeze ascensiunea sufletu¬ 
lui către cea mai înaltă uniune cu Dumnezeu. El este mai presus de orice un scriitor 
mistic pragmatic. Cea mai speculativă parte din gândirea sa este conţinută în Cărticica 
adevărului (Biichlein der Wahrheit ) şi în ultimele opt capitole ale autobiografiei sale. 
Cărticica înţelepciunii eterne (Biichlein der ewigen Weisheit) este o lucrare de misticism 
practic. Suso a scris şi o versiune în latină a ei, Horologium Sapientiae, care nu este 
propriu-zis o traducere, ci o dezvoltare. S-au mai păstrat şi unele scrisori şi cel puţin 
două predici autentice. 

Suso l-a apărat cu căldură pe Eckhart împotriva acuzelor de a-L fi confundat pe 
Dumnezeu cu creaturile. El însuşi este foarte limpede şi hotărât în privinţa diferenţei 
dintre acestea. Afirmă, într-adevăr, că lucrurile create sunt eterne în Dumnezeu şi 
că, în Dumnezeu, ele sunt Dumnezeu; însă explică precaut ce anume vrea să spună 
prin aceasta. Ideile lucrurilor create sunt etern prezente în mintea divină; dar aceste 
idei sunt identice cu esenţa divină; nu sunt forme distincte una de alta sau de esenţa 
divină. Mai mult, această existenţă a creaturilor în Dumnezeu este destul de diferită 
de existenţa lor în afara lui Dumnezeu; numai prin creaţie există „lucrurile create". 
Se poate atribui faptul de a fi creat numai creaturilor care sunt în Dumnezeu. Totuşi, 
„faptul de a fi creat al oricărei naturi este mai nobil şi mai util acesteia decât felul de a 
fi pe care îl are în Dumnezeu" 1 . Până acum Suso nu spune nimic diferit de învăţătura 
Sfântului Toma. Şi el afirmă despre creaţie că este un act liber al lui Dumnezeu 2 . Şi 
foloseşte, fără îndoială, ideea dionisiană (adică neoplatoniciană) a revărsării bunătăţii 
divine; dar remarcă, iarăşi precaut, că această revărsare are loc ca proces necesar 
numai în Dumnezeire, unde este „interioară, substanţială, personală, naturală, cu 
necesitate fără constrângere, eternă şi perfectă" 3 . Revărsarea în creaţie este un act 
liber al lui Dumnezeu şi este diferită de purcederea eternă a Persoanelor divine. Nu 
găsim, aşadar, nicio urmă de panteism în gândirea lui Suso. 

Aceeaşi absenţă a tendinţelor panteiste se poate observa şi în doctrina lui despre 
uniunea mistică a sufletului cu Dumnezeu. Ca şi la Eckhart sau la Tauler, uniunea 
mistică are loc în „esenţa" sufletului, „scânteia" sufletului. Această esenţă sau acest 
centru al sufletului este principiul unificator al puterilor sufletului, în ea rezidând 
imaginea lui Dumnezeu. Prin uniunea mistică, ce are loc prin cunoaştere şi iubire 


1 Cărticica adevărului, 332,16. 

1 Vita, 21-24, p. 178. 

3 Ibid., 178, 24-179, 7. 

imprimate supranatural, această imagine a lui Dumnezeu este actualizată din nou. 
Această actualizare este numită „naşterea Domnului" ( Gottesgeburt ) sau „naşterea lui 
Hristos" (Christusgeburt) în suflet, în acest fel sufletul devenind din ce în ce mai unit 
cu Divinitatea în şi prin Hristos. Misticismul lui Suso este esenţialmente hristocen- 
tric. El vorbeşte despre „cufundarea" în Dumnezeu a sufletului; dar subliniază şi 
faptul că nu există, şi nici nu poate exista, vreo identificare completă, ontologică a 
fundamentului sau esenţei sufletului cu Fiinţa divină. Omul rămâne om, chiar dacă 
devine deiform: nu există nicio absorbţie panteistă a lucrului creat în Dumnezeu 1 . 
După cum spuneam, Suso este influenţat puternic de Eckhart, însă rămâne constant 
preocupat să-şi armonizeze cu grijă învăţătura proprie cu dogmele creştinismului 
catolic. Ar fi, într-adevăr, preferabil să spunem că doctrina sa mistică s-a născut din 
tradiţia sau spiritualitatea catolică şi că, în ceea ce -1 priveşte pe Eckhart, Suso i-a inter¬ 
pretat învăţătura într-un sens ortodox. 

S-a spus că gândirea lui Suso diferă de aceea a lui Eckhart în privinţa direcţiei. 
Eckhart a preferat să înceapă cu Dumnezeu; gândirea sa merge de la simpla esenţă 
divină către Trinitatea Persoanelor, mai ales către Cuvânt sau Logos, în care vede 
arhetipul creaţiei, şi astfel ajunge la creaturile Cuvântului. Uniunea sufletului cu 
Dumnezeu i se părea o reîntoarcere a creaturii la locul său de baştină, în Cuvânt, şi 
cea mai înaltă experienţă mistică a sufletului este uniunea centrului său cu centrul 
simplu al Dumnezeirii sau cu esenţa acesteia. Suso are însă înclinaţii mai puţin spe¬ 
culative. Gândirea sa începe de la persoana umană către unirea dinamică cu Hristos, 
Dumnezeul-Om; şi el subliniază insistent importanţa Umanităţii lui Hristos în 
ascensiunea sufletului către Dumnezeu. Cu alte cuvinte, deşi utilizează adesea, mai 
mult sau mai puţin, aceleaşi expresii ca Eckhart, gândirea sa este totuşi mai puţin 
neoplatonică decât a acestuia, şi este mai puternic influenţat decât acesta de către 
spiritualitatea afectivă şi „misticismul-nunţii" hristocentrice ale Sfântului Bernard. 

5. Jan Ruysbroeck se naşte în 1293, în satul Ruysbroeck de lângă Bruxelles. După 
câţiva ani petrecuţi în oraş, devine prior al mănăstirii augustiniene din Groenendael 
(Valea Verde), aflată în pădurea Soignes de lângă Bruxelles. Moare în 1381. Scrierile 
sale includ Podoaba nunţii spirituale şi Cartea celor douăsprezece călugăriţe. A scris în 
flamandă. 

Ruysbroeck, puternic influenţat de scrierile lui Eckhart, insistă asupra prezenţei 
originare a creaturilor în Dumnezeu şi asupra întoarcerii la acea stare de uniune. în 
om se poate distinge o unitate tripartită. „Prima şi cea mai înaltă unitate a omului este 


Cf. Vita, 50 şi 51, p. 176. 

în Dumnezeu." 1 Creaturile depind de această unitate pentru existenţa şi conservarea 
lor, şi fără ea ele ar fi reduse la nimic. Dar această relaţie cu Dumnezeu este esenţială 
creaturii şi nu face, fireşte, ca omul să fie bun sau rău ca atare. A doua unitate este, 
de asemenea, naturală: este unitatea celor mai înalte puteri ale omului în măsura 
în care acestea izvorăsc din unitatea minţii sale sau a spiritului său. Această uni¬ 
tate fundamentală a spiritului este asemenea primului tip de unitate, care depinde 
de Dumnezeu; dar este considerată mai degrabă în activitatea sa decât în esenţă. A 
treia unitate, de asemenea naturală, este unitatea simţurilor şi a activităţilor trupului. 
Dacă în legătură cu a doua unitate naturală sufletul este numit „spirit", în ceea ce o 
priveşte pe a treia el este numit, simplu, „suflet", în măsura în care este principiu 
vital şi principiu al senzaţiei. „Podoaba" sufletului constă în perfecţiunea suprana¬ 
turală a acestor trei unităţi: prima, prin perfecţiunea morală a creştinului, a doua, 
prin virtuţile teologice şi harurile Sfântului Duh, iar a treia, prin uniunea mistică şi 
inefabilă cu Dumnezeu. Cea mai înaltă unificare este „acea cea mai înaltă unitate în 
care Dumnezeu şi spiritul iubitor sunt unite fără intermediere". 

Ca şi Eckhart, Ruysbroeck vorbeşte despre „cea mai înaltă şi superesenţială Unitate 
a Naturii Divine". Cuvintele sale amintesc de scrierile lui Dionisie. Sufletul, în cea mai 
înaltă activitate a vieţii mistice, se poate uni cu această Unitate supremă. Dar uniunea 
transcende puterea raţiunii; este împlinită prin iubire. în ea, fundamentul sufletului 
este, ca atare, pierdut în abisul inefabil al Dumnezeirii, în Unitatea Esenţială căreia 
„Persoanele şi tot ceea ce trăieşte în Dumnezeu îi fac loc pur şi simplu" 2 . 

în mod cu totul firesc, doctrina lui Ruysbroeck a fost atacată în multe rânduri, 
mai ales de Gerson. Totuşi, Ruysbroeck a declarat limpede că nu doreşte să predice 
panteismul în Oglinda mântuirii eterne şi în Cartea celor douăsprezece călugăriţe. A fost 
apărat de Jan van Schoonhoven (m. 1432), el însuşi mistic, iar Dionisie Cartusianul 
nu a ezitat să împrumute din scrierile lui. 

6. Dionisie Cartusianul, care s-a născut la Rychel în 1402 şi a murit în mănăstirea 
cartusiană din Roermond în 1471, nu aparţine cronologic perioadei care este tratată în 
prima parte a acestei lucrări. însă voi spune câte ceva despre el în acest loc. 

„Doctorul extatic" îşi desăvârşeşte studiile academice la Koln, şi, ca autor mistic, este 
interesat în mod surprinzător de temele scolastice. Compune comentarii la Sentinţele 
lui Petrus Lombardus, la Boethius, la scrierile lui Dionisie Pseudo-Areopagitul, scrie 
un rezumat al credinţei ortodoxe după operele lui Toma d’Aquino, un manual de 


1 Podoaba, 2, 2. 

2 Podoaba, 3, 4. 

filosofie şi teologie [Elementatio philosophica et theologica ), precum şi alte lucrări teolo¬ 
gice, la care se adaugă tratatele sale pur ascetice şi mistice. Este limpede că la început 
a fost un discipol fidel al lui Toma; iar ostilitatea sa nu doar faţă de nominalişti, dar 
şi faţă de scotişti pare a fi continuat de-a lungul întregii sale vieţi. Dar se îndepărtează 
gradual de cercul tomiştilor către acela al continuatorilor lui Albert cel Mare şi va fi 
mult influenţat de scrierile dominicanului Ulric din Strasbourg (m. 1277), care urmă¬ 
rise prelegerile lui Albert de la Koln. 

Dionisie respinge nu doar distincţia reală dintre esenţă şi existenţă, pe care la 
început o apărase; dar abandonează şi concepţia tomistă despre rolul „fantasmei" 
în cunoaşterea umană. Restrânge necesitatea „fantasmei" la niveluri mai joase ale 
cunoaşterii şi susţine că sufletul îşi poate cunoaşte propria sa activitate, îi poate 
cunoaşte pe îngeri şi pe Dumnezeu fără recurs la fantasme. însă cunoaşterea pe care 
o avem despre esenţa divină este negativă; mintea ajunge să realizeze limpede incom- 
prehensibilitatea lui Dumnezeu. Acest accent pe cunoaşterea negativă, dar imediată, 
a lui Dumnezeu este influenţat de Dionisie Pseudo-Areopagitul, de scrierile lui Ulric 
din Strasbourg şi ale altor continuatori ai lui Albert. Doctorul Cartusian este un exem¬ 
plu remarcabil de combinare a intereselor mistice cu cele scolastice. 

7. Misticii germani din Evul Mediu (l-am inclus aici şi pe Ruysbroeck, deşi este 
flamand) îşi extrag misticismul din rădăcinile credinţei creştine. Nu este cazul să mai 
enumerăm sursele, să evidenţiem influenţele Sfinţilor Părinţi, ale Sfântului Bernard, 
ale victorinilor, ale lui Bonaventura, nici să încercăm să minimalizăm influenţele 
neoplatonice asupra silului şi chiar asupra ideii, ci să reamintim că toţi aceşti mistici 
credeau în necesitatea graţiei supranaturale care vine prin Hristos. Umanitatea lui 
Hristos joacă un rol mai mare în gândirea lui Suso, de exemplu, decât în aceea a 
lui Eckhart; dar acesta din urmă, în ciuda tuturor exceselor, este în primul rând un 
creştin adevărat. Prin urmare, nu există niciun motiv real pentru tentativele de a des¬ 
coperi în scrierile misticilor medievali germani precum Eckhart, Tauler şi Suso un 
„misticism german", dacă prin aceasta se înţelege un misticism nu catolic, ci unul 
care decurge din „sânge şi rasă". 

Pe de altă parte, misticii germani din secolul al XlV-lea reprezintă o alianţă între 
scolastică şi misticism, fapt care le dă o notă originală. Grabmann observa combinaţia 
de misticism practic şi speculaţie, care ar fi în ultimă instanţă o continuare a pro¬ 
gramului lui Anselm, Credo, ut intelligam. Totuşi, deşi speculaţia misticilor germani 
creşte din aceleaşi curente de gândire care inspiră şi scolastica medievală, şi care au 
fost sistematizate în diverse feluri în secolul al XlII-lea, speculaţia lor trebuie privită 
în lumina misticismului lor practic. Numai parţial educaţia academică, a unui autor 
mistic a constituit un factor modelator al gândirii sale speculative, influenţându-1 în 

alegerea ideilor teoretice; direcţia gândirii sale speculative a fost determinată, pe de 
cealaltă parte, de viaţa sa mistică practică şi de reflecţia asupra experienţelor spiritu¬ 
ale. Ar fi eronat să considerăm că doctrina privind scintilla animae, scânteia sufletului 
sau esenţa, fundamentul, apexul sufletului, nu a fost decât o idee banală, adoptată 
mecanic de la predecesori şi trecută de la un mistic la altul. Termenul scintilla con- 
scientiae sau synderesis apare la Sfântul Ieronim 1 şi reapare, de exemplu, la Albert cel 
Mare, care înţelege prin ea puterea care există în toţi oamenii, care îi povăţuieşte 
întru bine şi se opune răului. Toma d’Aquino, care face referire la Sfântul Ieronim 2 , 
vorbeşte despre synderesis metaforic, ca fiind scintilla conscientiae 3 . Evident că misticii 
înţeleg altceva prin synderesis atunci când vorbesc despre scânteia sau fundamentul 
sufletului; dar, chiar având în vedere acest lucru, practic toate expresiile prin care ei 
caracterizează fundamentul sufletului erau deja folosite, conform lui Denifle, în scri¬ 
erile lui Richard de Saint-Victor. Fără îndoială, teza lui Denifle este adevărată; însă 
de-abia misticii germani au făcut din ideea de fundament sau de scânteie a sufletului 
una dintre ideile lor de bază, nu doar pentru că au găsit-o în scrierile respectabililor 
lor predecesori, ci pentru că se potrivea cu experienţa lor despre uniunea mistică cu 
Dumnezeu, care transcende jocul conştient al actelor inteligenţei şi voinţei. Aşa cum 
apare la predecesorii lor, ideea le sugerează, fără îndoială, această uniune strânsă; dar 
concepţia lor despre această idee a mers mână în mână cu propria lor experienţă. 

Este posibil ca unii autori germani să fi mers prea departe găsind în combinaţia de 
speculativ şi misticism practic o marcă definitorie pentru misticismul german. Este 
adevărat că această idee le serveşte pentru a-i diferenţia de alţi mistici, mai mult sau 
mai puţin cunoscători ai speculaţiilor teoretice; însă o combinaţie similară poate fi 
văzută şi în cazul victorinilor din secolul al XH-lea şi, într-adevăr, în cazul lui Gerson 
însuşi, deşi acesta nu simpatiza mai deloc linia speculativă adoptată de Eckhart şi de 
Ruysbroeck, cel puţin aşa cum îi interpreta el. Cu toate acestea, există o caracteristică 
specifică doar în acest caz, anume faptul că Eckhart, Tauler şi Suso sunt cu toţii mem¬ 
bri ai Ordinului dominican, Ordinul Fraţilor Predicatori. Ei îşi diseminează doctrina 
mistică prin predici şi încearcă, după cum am mai menţionat, să dea în acest fel o 
nouă profunzime vieţii spirituale în general, mai ales vieţii religioase. Fără îndoială, 
se pot face observaţii similare şi despre Sfântul Bernard, bunăoară, însă mai ales în 
cazul lui Eckhart există o aromă şi un cadru speculative, datorate dezvoltării filosofiei 
medievale, care nu se regăsesc în predicile Sfântului Bernard. Mai mult, germanii 


' P.L., 25, 22 AB. 

2 De veritate, 16,1, obj. 1. 

^ Ibid., 17.2, ad 3. 

sunt mai degrabă „neciopliţimai puţin rafinaţi. Misticismul speculativ german este 
atât de strâns legat de învăţăturile dominicane, încât ne poate face să ne gândim la 
un „misticism german" în Evul Mediu, dar numai cu condiţia să nu înţelegem prin 
aceasta că dominicanii germani au încercat să stabilească o religie germană sau o 
Weltanschauung germană. 

8. Jean Gerson, născut în 1363, îi succede lui Pierre d'Ailly în funcţia de cancelar 
al Universităţii din Paris, în 1395 1 . Este socotit a fi fost nominalist, însă adoptarea 
anumitor poziţii nominaliste nu decurge în cazul lui din aderarea la filosofia nomi¬ 
nalistă. Este un teolog şi un autor mistic mai degrabă decât un filosof; şi dacă a oscilat 
vreodată înspre doctrina nominalistă a făcut-o exclusiv în interesul credinţei şi al teo¬ 
logiei. Cancelariatul lui Gerson se petrece în perioada Marii Schisme (1378-1417), iar 
el deţine un rol important în lucrările Conciliului de la Konstanz. Tulburat nu doar 
de starea Bisericii, ci şi de condiţiile studiilor universitare şi de propagarea doctrine¬ 
lor care, i se părea, conduc la, sau facilitează, apariţia unor teorii precum cea a lui 
Hus, Gerson caută să administreze un remediu nu prin diseminarea nominalismu¬ 
lui ca atare, ci prin rechemarea oamenilor la o atitudine potrivită faţă de Dumnezeu. 
Conflictul sistemelor filosofice, precum şi curiozitatea şi mândria teologilor au, gân¬ 
deşte el, principala responsabilitate pentru o mare parte din rău. în a sa De modis sig- 
nificandi propositiones quinquaginta, Gerson susţine că diferitele domenii de studiu au 
devenit confuze în defavoarea adevărului, că logicienii încearcă să rezolve problemele 
metafizice prin acel modus significandi propriu logicii, că metafizicienii şi logicienii se 
străduiesc să dovedească adevărurile revelate sau să rezolve probleme teologice prin 
metode care nu se potrivesc obiectului teologiei. Această confuzie, crede Gerson, a 
condus la o stare de anarhie în lumea intelectuală şi la concluzii neadevărate. Mai 
mult, mândria teologilor scolastici a dat naştere curiozităţii şi spiritului noutăţii sau 
al singularităţii. Gerson publică două prelegeri Contra vanam curiositatem in negotio 
Jidei, împotriva curiozităţii vane în problemele credinţei, în care atrage atenţia asupra 
rolului jucat în disputele scolastice de iubirea pătimaşă a propriei opinii, de invidie, 
de spiritul contestatar şi de dispreţul faţă de cei needucaţi şi neiniţiaţi. Greşeala de 
bază este mândria raţiunii naturale care se străduieşte să-şi depăşească limitele şi să 
rezolve probleme pe care este incapabilă să le rezolve. 

Din acest unghi de vedere trebuie privit atacul lui Gerson împotriva realismului. 
Noţiunea de idei în Dumnezeu implică o confuzie, în primul rând o confundare a 


1 Gerson a murit în 1429. Pentru detalii cronologice, vezi La vie et Ies oeuvres de Gerson, de P. 
Glorieux (Archives d’histoire doctrinaleetlitterairedumoyen âge, 1.18, pp. 149-192; Paris, 
1951). 

logicii cu metafizica, apoi a metafizicii cu teologia. în al doilea rând, ea presupune că 
Dumnezeu nu este simplu, din moment ce realiştii tind să vorbească despre aceste 
rationes ideales din Dumnezeu ca şi cum ar fi distincte; iar unii chiar vorbesc ca şi 
cum lucrurile create preexistă în Dumnezeu, cu alte cuvinte ca şi cum ideile divine 
ar fi lucruri create existând în Dumnezeu. în al treilea rând, doctrina ideilor divine, 
folosită în explicarea creaţiei, serveşte numai la limitarea libertăţii divine. Şi de ce ar 
limita teologii şi filosofii libertatea divină ? Din dorinţa de a înţelege ceea ce nu poate 
fi înţeles, o dorinţă care se naşte din mândrie. Gânditorii tradiţiei platoniciene vor¬ 
beau şi ei despre Dumnezeu ca fiind nu în primul rând liber, ci ca fiind Dumnezeu, 
iar pentru explicarea creaţiei ei foloseau principiul tendinţei naturale a bunătăţii care 
se difuzează pe sine. Dar, tocmai prin aceasta, ei au tendinţa de a face din creaţie 
un efect necesar al naturii divine. Mai mult, metafizicienii şi teologii realişti insistă 
că legea morală nu depinde în niciun fel de voinţa divină, restrângând astfel liberta¬ 
tea divină, când, de fapt, „Dumnezeu nu vrea anumite acţiuni pentm că sunt bune; 
ci acestea sunt bune pentru că El le vrea, aşa cum altele sunt rele pentru că El le 
interzice" 1 . „Raţiunea dreaptă nu precedă voinţa, şi Dumnezeu nu decide să dea lege 
unei creaturi raţionale pentru că El a văzut mai întâi, în înţelepciunea Lui, că ar trebui 
să facă asta; se întâmplă mai degrabă contrariul. 1 - Rezultă că legea morală nu este 
imuabilă. Gerson adoptă această poziţie ockhamistă în privinţa legii morale pentru că 
el consideră că este singura poziţie consonantă cu libertatea lui Dumnezeu. Filosofii 
şi teologii debitori platonismului, gândeşte el, au abandonat principiul credinţei, al 
supunerii umile, din mândria de a cunoaşte. Mai mult, el insistă să atragă atenţia asu¬ 
pra aspectelor realiste ale gândirii lui Jan Hus şi Ieronim din Praga; şi trage concluzia 
că mândria cunoaşterii, manifestată de realişti, conduce în cele din urmă la erezie. 

Aşadar, atacul lui Gerson la adresa realismului, deşi amestecat cu nişte poziţii sus¬ 
ţinute, de fapt, de nominalişti, s-a născut mai degrabă din preocupări religioase decât 
din vreun alt interes particular pentru via moderna ca atare. „Pocăiţi-vă şi credeţi în 
Evanghelie" 3 este textul pe care Gerson îşi construieşte cele două prelegeri împotriva 
curiozităţii vane în problemele credinţei. Mândria care a invadat minţile profesorilor 
şi lectorilor universităţii i-a făcut să uite de nevoia de a se pocăi şi de a se întoarce la 
simplitatea credinţei. Evident că acest punct de vedere aparţine mai degrabă unui om 
a cărui preocupare este atitudinea sufletului faţă cu Dumnezeu decât unuia cu inte¬ 
rese şi pasiuni pentru chestiuni academice cultivate doar pentru ele însele. Ostilitatea 


' Opera, 3, col. 13. 

1 Ibid., col. 26. 

3 Marca, 1, 15. 

lui Gerson pentru metafizica şi teologia realiştilor este cu siguranţă similară ostilităţii 
lui Pascal pentru aceia care îl înlocuiesc pe Dumnezeul lui Avram, Isaac şi Iacob cu 
„Dumnezeul filosofilor". 

Dacă privim subiectul din acest punct de vedere, nu mai este surprinzător să găsim 
la Gerson expresia uimirii sale că franciscanii l-au abandonat pe Bonaventura pentru 
parvenus în lumea intelectuală. El consideră Itinerarium mentis in Deum al Sfântului 
Bonaventura drept o carte mai presus de orice laudă. Pe de altă parte, dacă avem în 
vedere ostilitatea lui Gerson pentru realism, atacurile sale împotriva lui Ruysbroeck 
şi încercarea sa de a lega realismul de ereziile lui Jan Hus şi Ieronim de Praga, atunci 
admiraţia sa entuziastă pentru Bonaventura ne-ar putea părea surprinzătoare; să ne 
aducem aminte că acesta a pus un accent deosebit pe doctrina platonică a ideilor în 
forma sa augustiniană şi că l-a condamnat sever pe Aristotel pentru că a „masacrat" 
ideile lui Platon. Convingerea lui Gerson este că teologii vremii sale neglijează Biblia 
şi pe Sfinţii Părinţi, singurele surse veritabile ale teologiei, în favoarea gânditorilor 
păgâni şi a importurilor din metafizică ce afectează simplitatea credinţei. îl socoteşte 
totuşi pe Dionisie Pseudo-Areopagitul drept discipolul convertit al Sfântului Pavel şi 
consideră că scrierile dionisiene fac parte din izvorul benefic al înţelepciunii adevă¬ 
rate. Pe Bonaventura îl adoră, socotindu -1 un om care s-a nutrit consistent din aceste 
ape nefiltrate şi care s-a preocupat în primul rând de această înţelepciune adevărată, 
care este cunoaşterea lui Dumnezeu prin Iisus Hristos. 

Aşadar, în ciuda atacului împotriva realismului, doctrina mistică a lui Gerson este 
profund influenţată de învăţăturile lui Dionisie Pseudo-Areopagitul. Andre Combes, 
în studiul său deosebit de interesant despre relaţia lui Gerson cu scrierile şi învăţătu¬ 
rile lui Dionisie 1 , după ce demonstrează autenticitatea lucrării Notulae super quaedam 
verba Dionysii de Caelesti Hierarchia şi argumentează că opera ar trebui să preceadă 
prima prelegere împotriva „curiozităţii vane" în Opera lui Gerson, subliniază lim¬ 
pede că Gerson nu a fost niciodată doar un simplu „nominalist" şi că ideile sale nu 
au fost niciodată identice cu cele ale lui Pierre dAilly (1350-1420), „maestrul" său. 
De fapt, după cum a arătat şi Combes, Gerson a împrumutat de la Dionisie nu doar 
un întreg arsenal terminologic, ci şi importanta doctrină a „întoarcerii". Creaturile 
purced de la Dumnezeu şi se întorc la Dumnezeu. Cum se împlineşte această întoar¬ 
cere ? Prin aceea că fiecare natură îndeplineşte acele acte care îi sunt proprii. Strict 
vorbind, spune Gerson (în a sa Sermo de die Jovis sancta), numai creatura raţională se 
întoarce la Dumnezeu, deşi Boethius spunea că toate lucrurile se întorc la începutul 


Jean Gerson, Commentateur Dionysien, Paris, 1940. 

sau principiul lor. Dar cel mai important lucru de remarcat la doctrina „întoarcerii" 
este accentul pus de Gerson asupra faptului că nu este vorba despre un amestec onto¬ 
logic al creaturii cu Dumnezeu. întrucât îl consideră pe Dionisie drept discipol direct 
al Sfântului Pavel, este convins că învăţătura dionisiană era perfect „sigură". Dar, 
dându-şi seama că ar putea fi interpretat greşit, consideră că teologul trebuie să eluci¬ 
deze adevăratul înţeles al cuvintelor lui Dionisie; aşa că el însuşi foloseşte scrierile lui 
Hugo de Saint-Victor şi ale lui Albert cel Mare. De aici decurg două consideraţii rele¬ 
vante şi importante. în primul rând, Gerson nu condamnă sau respinge în niciun fel 
filosofia scolastică ca atare, pe care o consideră necesară pentru interpretarea corectă 
a Scripturilor, a Părinţilor şi a discipolului Sfântului Pavel. în al doilea rând, îl atacă 
pe Ruysbroeck nu pentru că s-ar fi inspirat din învăţătura lui Dionisie, ci pentru că l-a 
interpretat greşit şi i-a pervertit doctrina. Bineînţeles, noi ştim acum că Dionisie nu 
a fost discipolul Sfântului Pavel şi că s-a inspirat copios din Proclos; dar ce contează 
acum este că Gerson îl interpretează pe Dionisie ca şi când nu ar fi fost platonician. 
Aceasta explică cum de a putut manifesta în acelaşi timp o ostilitate marcantă împo¬ 
triva adepţilor filosofiei platoniciene, dar şi o predilecţie la fel de marcantă pentru 
Dionisie. 

Gerson acceptă împărţirea tripartită a teologiei din opera lui Dionisie: teologia 
simbolică, teologia în sens propriu şi teologia mistică. Diviziunea tripartită poate fi 
găsită şi la Bonaventura, în Itinerarium mentis in Deum ', dar se pare că Gerson a 
împrumutat distincţia mai degrabă din scrierile dionisiene decât de la Bonaventura; 
cel puţin pe Dionisie l-a consultat sigur şi îl citează ca pe o autoritate. Teologia mis¬ 
tică, spune el, reprezintă cunoaşterea experimentală a lui Dumnezeu, în care se pune 
la lucru iubirea, mai degrabă decât intelectul speculativ, deşi este implicată şi funcţia 
cea mai înaltă a intelectului. Intelligentia simplex şi synderesis sau puterea afectivă cea 
mai înaltă acţionează în experienţa mistică, aceasta nefiind o respingere, ci o reali¬ 
zare a celor mai înalte puteri ale sufletului. Uniunea mistică afectează fundamentul 
sufletului, dar este o uniune care nu dizolvă personalitatea umană în Dumnezeire. 
Teologia mistică, cel puţin înţeleasă ca misticism în sine, şi nu ca teorie a misticis¬ 
mului, este încoronarea teologiei deoarece se apropie cel mai mult de viziunea beati¬ 
tudinii, care este scopul ultim al sufletului. 

Prezenţa acestei clasificări tripartite în gândirea lui Gerson ajută la clarificarea 
faptului că, în timp ce acesta subliniază primatul teologiei mistice, nu respinge totuşi 
teologia în sensul comun. Şi nici filosofia. Nu este deloc relevant dacă o anumită 

înclinaţie l-ar fi condus către respingerea tuturor formelor de teologie, mai puţin a 
aceleia mistice, dacă nu i-ar fi cunoscut pe Dionisie, Bonaventura şi Albert cel Mare. 
A insistat cu siguranţă asupra studiului Sfintelor Scripturi şi al învăţăturilor Sfinţilor 
Părinţi şi cu siguranţă s-a gândit că teologii ar face bine să acorde mai multă atenţie 
acestor surse; fără îndoială că a avut în vedere şi că teologia speculativă, contami¬ 
nată cu importuri negarantate din filosofii suspecte, încurajează mândria şi curiozi¬ 
tatea vană; dar nu există nicio dovadă concludentă pentru a spune nici că a respins 
întreaga dezvoltare scolastică a învăţăturilor biblice şi patristice, nici că a respins o 
filosofîe care şi-a recunoscut limitele inerente. într-un fel, Gerson este cel mai inte¬ 
resant reprezentant al mişcării misticismului speculativ din Evul Mediu târziu. El 
ne arată că mişcarea a fost în primul rând inspirată de dorinţa de a remedia relele 
acelor vremuri şi de a adânci viaţa religioasă a oamenilor; nu a fost în niciun caz o 
replică la scepticismul nominalist. Iar în ceea ce priveşte nominalismul specific al 
lui Gerson, este mai adecvat să nu spunem că a fost un nominalist, ci că a adoptat 
şi exploatat anumite poziţii nominaliste care serveau scopului său primar. Dacă am 
spune că Gerson a fost un filosof nominalist care în acelaşi timp se întâmpla să fie şi 
un mistic, am oferi o impresie falsă cu privire la scopurile sale, la poziţia sa teoretică 
şi la spiritul său. 

CAPITOLUL XIII 


REVIRIMENTUL PLATONISMULUI 


Renaşterea italiană - Renaşterea din Nord - Revirimentul platonismului 


i. Prima fază a Renaşterii, cea umanistă, apare în Italia şi se răspândeşte către nordul 
Europei. Ar fi absurd însă să vorbim despre Renaştere ca despre o perioadă istorică cu 
limite temporale atât de bine definite încât să putem oferi datele exacte ale începutu¬ 
lui şi finalului ei. în măsura în care Renaşterea a însemnat sau a implicat o Renaştere 
a literaturii şi respectul pentru studiile şi stilul clasice, atunci se poate spune că a 
debutat prin secolul al XlI-lea, secolul în care John din Salisbury, de exemplu, se 
declară împotriva stilului latin, pe care îl consideră barbar, secolul care a fost martor 
al umanismului şcolii din Chartres. Este adevărat că marii teologi şi filosofi ai secolu¬ 
lui al XII I-lea sunt preocupaţi mai mult de ce au de spus şi de exactitatea enunţurilor 
lor decât de stilul literar sau de graţia exprimării. însă nu ar trebui să uităm că Sfântul 
Toma d’Aquino a putut scrie imnuri remarcabile pentru frumuseţea lor şi că, în ace¬ 
eaşi perioadă în care Duns Scotus compunea comentariile sale oarecum îndrăzneţe 
şi prea puţin stilizate, Dante dădea naştere uneia dintre cele mai importante reali¬ 
zări ale limbii italiene. Dante (1265-1321) scria, cu siguranţă, din punctul de vedere 
al unui medieval; dar în secolul în care Dante moare, secolul al XlV-lea, îl găsim 
pe Petrarca (1304-1374) opunându-se cultului dialecticii aristotelice şi promovând 
renaşterea stilului clasic, mai ales a celui ciceronian, dar totodată favorizând prin 
sonetele lui vemaculare dezvoltarea spiritului individualismului umanist. Boccaccio 
(1313—1375) aparţine, de asemenea, secolului al XlV-lea, iar la sfârşitul secolului, în 
1396, Manuel Chrysoloras (m. 1415), primul profesor adevărat de greacă veche din 
Occident, îşi începe prelegerile la Florenţa. 

Condiţiile politice din Italia favorizează dezvoltarea Renaşterii umaniste, întrucât 
patronii princiari, ducali şi ecleziastici sunt dispuşi să cheltuiască mari sume de bani 
pentru a achiziţiona şi copia manuscrise şi pentru a fonda biblioteci; iar în perioada 
în care Renaşterea ajunge să se facă simţită şi în nordul Europei, cea mai mare parte 
a clasicilor greci şi latini sunt deja recuperaţi şi făcuţi cunoscuţi. însă. Renaşterea 
italiană nu se limitează la recuperarea şi diseminarea textelor. O trăsătură la fel de 
importantă este naşterea unui nou stil şi ideal al educaţiei, reprezentat de profesori 

precum Vittorino da Feltre (1378-1446) şi Guarino din Verona (1370-1460). Idealul 
educaţional umanist in cea mai purificată expresie a sa este acela de a dezvolta per¬ 
sonalitatea umană la maximum. Literatura antică este socotită drept principala sursă 
a educaţiei; dar antrenamentul moral, dezvoltarea caracterului, dezvoltarea fizică şi 
trezirea sensibilităţii estetice nu sunt nici ele deloc neglijate; şi nici idealul educaţiei 
liberale nu este considerat incompatibil în vreun fel cu acceptarea şi practicarea creş¬ 
tinismului 1 . însă toate acestea reprezintă idealul umanist în cea mai purificată formă 
a sa. în practică, Renaşterea italiană începe să fie asociată într-o anumită măsură cu 
creşterea individualismului moral sau amoral şi cu vânarea faimei; în timp ce în sta¬ 
diile ultime ale Renaşterii cultul literaturii clasice degenerează în „ciceronism", care 
însemna înlocuirea tiraniei lui Aristotel cu aceea a lui Cicero. Iar această substituire 
este numai aparent o schimbare spre mai bine. Mai mult, în timp ce un om pre¬ 
cum Vittorino da Feltre este un creştin convins şi devotat, multe figuri ale Renaşterii 
sunt influenţate de un spirit sceptic. Ar fi totuşi ridicol să minimalizăm realizările 
Renaşterii italiene în stare pură; iar celelalte aspecte sunt simptomatice mai degrabă 
pentru dezintegrarea decât pentru îmbogăţirea fazei culturale precedente. Iar faza 
degenerativă a „ciceronismului" nu a fost deloc o îmbunătăţire a perspectivei mai 
largi susţinute de o educaţie teologică şi filosofică. 

2. în Renaşterea italiană, ideile de dezvoltare şi cultivare a sinelui sunt trăsă¬ 
turi marcante. Renaşterea este, în mare parte, o mişcare individualistă în sensul că 
nu primează idealul reformei sociale şi morale; într-adevăr, unii dintre umanişti 
aderă la concepţii „păgâne". Idealul reformei, atunci când va sosi, nu se va naşte 
din Renaştere ca atare, care este predominant culturală, estetică şi literară în carac¬ 
ter. în nordul Europei însă, Renaşterea literară se aliază cu eforturile de a obţine o 
reformare morală şi socială şi acolo vom găsi un accent deosebit pe educaţia popu¬ 
lară. Renaşterii nordice îi lipseşte mult din splendoarea Renaşterii italiene şi are un 
caracter mai puţin „aristocratic", însă este mult mai evident asociată scopurilor reli¬ 
gioase şi morale şi, născându-se mai târziu decât mişcarea italiană, are tendinţa de 
a se amesteca cu Reforma, cel puţin dacă înţelegem „Reforma" într-un sens foarte 
larg şi nu doar în sensul strict religios. însă, deşi ambele mişcări au punctele lor tari 
specifice, amândouă au avut tendinţa de a-şi pierde de-a lungul timpului inspiraţia 
originală, mişcarea italiană degenerând în „ciceronism", iar mişcarea nordică tinzând 


1 De liberorum educatione, publicată în 1450 de către Aeneas Sylvius Piccolomini, papa Pius 
al Il-lea de mai târziu, era extrasă în mare parte din De Oratore a lui Quintilian, descoperită 
în 1416, şi dintr-o lucrare pedagogică atribuită lui Plutarch. 

către pedanterie şi „gramaticism", divorţând de o apreciere vie a aspectelor umaniste 
ale literaturii şi culturii clasice. 

Printre învăţaţii asociaţi cu Renaşterea din nordul Europei îi putem menţiona pe 
Rudolf Agricola (1443-1485), Hegius (1420-1495), care a fost pentru o vreme condu¬ 
cătorul şcolii de la Deventer, fondată în secolul al XlV-lea de Frăţia Vieţii în Comun, 
şi Jacob Wimpfeling (1450-1528), care a făcut din Universitatea din Heidelberg 
un centru al umanismului din vestul Germaniei. Dar cea mai importantă figură a 
Renaşterii nordice este Erasmus (1467-1536), care a promovat studiul literaturii gre¬ 
ceşti şi latine, inclusiv al Sfintelor Scripturi şi al scrierilor Sfinţilor Părinţi, şi a dat un 
impuls decisiv dezvoltării educaţiei umaniste. în Marea Britanie întâlnim clerici pre¬ 
cum William de Waynflete (cca 1395-1486), St. John Fisher (1459-1535). care l-a adus 
pe Erasmus la Cambridge, John Colet (cca 1467-1519), care a fondat Şcoala Sf. Paul în 
1512, şi Thomas Linacre (cca 1460-1524), dar şi laici ca St. Thomas More (1478-1535). 
Winchester College este fondat în 1382, iar Eton în 1440. 

Reformatorii subliniază nevoia educaţiei, dar fac aceasta dintr-o inspiraţie mai 
degrabă religioasă decât din ataşamentul faţă de idealul umanist ca atare. Jean Calvin 
(1509-1564), după studii umaniste în Franţa, concepe o programă pentru şcolile din 
Geneva şi, pentru că este autocratul religios al oraşului, poate să impună un sistem 
de educaţie în linii calviniste. însă cel mai umanist dintre reformatorii continen¬ 
tali este Philip Melanchthon (1497-1560), principalul discipol al lui Martin Luther 
(1483-1546). în 1518, Melanchthon devine profesor de greacă la Universitatea din 
Wittenberg. Umanismul reformiştilor, mai degrabă stânjenit decât promovat de prin¬ 
cipiile religioase ale protestantismului strict, nu este totuşi descoperirea acestora, ci 
provine din impulsul Renaşterii italiene. Iar în Contrareformă idealul umanist preva¬ 
lează în sistemul educaţional dezvoltat de Societatea lui Iisus, fondată în 1540; Ratio 
Studiorum este elaborată într-o formă precisă în 1599. 

3. Prin interesul şi entuziasmul născute pentru literatura Greciei şi Romei, faza 
umanistă a Renaşterii inspiră în mod firesc o renaştere a filosofiei antice în diferi¬ 
tele sale forme. Printre aceste filosofii resuscitate, cea mai influentă se dovedeşte 
a fi platonismul sau, pentru a vorbi cu mai multă acurateţe, neoplatonismul. Cel 
mai remarcabil centru al studiilor platonice din Italia este Academia Platonică din 
Florenţa, fondată de Cosimo de’ Medici sub influenţa lui Georgios Gemistos Plethon 
(m. 1464), care soseşte în Italia venind din Bizanţ în 1438. Plethon este un promotor 
entuziast al tradiţiei platonice sau neoplatonice şi compune în greacă o lucrare despre 
diferenţele dintre filosofiile platoniciană şi aristotelică. Opera sa principală, din care 
au supravieţuit numai fragmente, reprezintă o vopcnv cruyypaqri]. Un spirit înrudit este 
Ioannes Argyropoulos (m. 1486) care conduce catedra de greacă la Florenţa din 1456 

până în 1471, când pleacă la Roma, unde îl va avea printre studenţi şi pe Reuchlin. 
Trebuie menţionat şi Ioan Bessarion din Trebizond (1395-1472), trimis din Bizanţ 
împreună cu Plethon pentru a lua parte la Conciliul din Florenţa (1438-1445), unde 
lucrează la realizarea reunirii Bisericii Răsăritene cu Roma. Bessarion, care va deveni 
cardinal, compune, printre altele, o Adversus calumniatorem Platonis, în care îl apără 
pe Platon şi platonismul împotriva aristotelicianului Georgios din Trebizond, care 
scrisese în replică la Plethon o Comparatio Aristotelis et Platonis. 

Nu trebuie să tragem concluzia că aceşti platonicieni detestau întru totul scolas¬ 
tica. Ioannes Argyropoulos traduce în greacă De ente et essentia a lui Toma d’Aquino, 
iar Bessarion îl respectă considerabil pe Doctorul Angelic. Pentru aceşti platonicieni 
miza nu este atât stabilirea primatului vreunui filosof asupra altuia, al lui Platon asu¬ 
pra lui Aristotel, cât de a revigora viziunea platonică, sau mai degrabă neoplatonică, 
asupra realităţii, o revigorare care ar fi unit în ea însăşi elementele valoroase ale anti¬ 
chităţii păgâne, rămânând în acelaşi timp creştină. De aceea, platonicienii apelează 
îndeosebi la dimensiunea religioasă a neoplatonismului, ca şi la filosofia frumuseţii 
şi a armoniei, şi ceea ce le displace în mod particular la aristotelism este tendinţa 
către naturalism. Plethon doreşte reînnoirea tradiţiei platonice pentru a reînnoi sau 
reforma Biserica şi Statul; iar dacă entuziasmul său pentru Platon îl va duce la ataca¬ 
rea lui Aristotel, atac pe care până şi Bessarion îl consideră oarecum exagerat, el este 
totuşi inspirat de spiritul platonismului şi de puterea acestuia de revigorare spirituală, 
morală şi culturală, mai degrabă decât un interes pur academic pentru afirmarea pla¬ 
tonismului şi combaterea criticii aristotelice a teoriei ideilor. Platonicienii consideră 
că lumea Renaşterii umaniste are numai de câştigat în practică prin absorbţia unei 
asemenea doctrine în care Omul este un microcosmos, iar spiritualul şi materialul 
sunt legate ontologic. 

Unul dintre cei mai eminenţi învăţaţi ai mişcării neoplatonice este Marsilio 
Ficino (1433-1499). în tinereţe compune două lucrări, De laudibus philosophiae şi 
Institutiones platonicae, urmate în 1457 de De amore divino şi de Liber de voluptate. 
Dar în 1458 tatăl său îl trimite la Bologna să studieze medicina. Cosimo de’ Medici 
îl cheamă înapoi la Florenţa şi îl convinge să studieze greaca. Aşa încât Ficino 
ajunge să traducă Imnurile Office în 1462, iar în anii următori va traduce, la cere¬ 
rea lui Cosimo, Dialogurile şi Scrisorile lui Platon, precum şi lucrările lui Hermes 
Trismegistos, Iamblichos (De Secta Pythagorica), Theo din Smyma (Mathematica) 
şi altele. în 1469 apare prima ediţie a comentariilor sale la Philebos, Parmenide şi 
Timaios. în 1474 publică De religione christiana şi cea mai importantă operă filoso¬ 
fică a sa, Theologia platonica. în anul următor va apărea comentariul la Phaidros şi a 
doua ediţie a comentariului la Symposium/Banchetul. Traducerile şi comentariile la 

Enneadele lui Plotin sunt publicate în 1485 şi 1486; iar în 1489 îi apare Detnplici vita, 
ultima sa operă. Marsilio Ficino a fost un autor şi traducător neobosit, iar traducerile 
sale ţintesc mai mult decât orice către fidelitatea literală faţă de original; deşi apar 
destule greşeli în traducerile sale, nu poate fi nicio îndoială cu privire la foloasele pe 
care el le aduce contemporanilor săi 1 . 

Marsilio Ficino devine preot la patruzeci de ani şi visează să-i aducă pe atei şi pe 
sceptici către Dumnezeu prin filosofia platonică. în comentariul său la Phaidros, el 
declară că iubirea despre care vorbeşte Platon şi aceea despre care vorbeşte Sfântul 
Pavel sunt una şi aceeaşi, anume dragostea faţă de Frumuseţea absolută şi Binele 
absolut, care este Dumnezeu. Dumnezeu este deopotrivă Frumuseţea absolută şi 
Binele absolut; în această privinţă, Platon şi Dionisie Pseudo-Areopagitul sunt de 
acord. Atunci când Platon insistă că trebuie să ne „reamintim" lucrurile eterne. Ideile, 
prin contemplarea imitaţiilor lor temporale şi materiale, oare nu spune el acelaşi 
lucru ca Sf. Pavel, care declară că lucrurile invizibile ale lui Dumnezeu sunt înţelese 
prin mijlocirea creaturilor? în Theologia platonica, Ficino descrie universul în spirit 
neoplatonic ca fiind un sistem armonios şi frumos, constând în niveluri de fiinţă care 
se întind de la lucrurile corporale până la Dumnezeu, Unitatea sau Unul absolut. în 
acest sistem se evidenţiază locul omului ca legătură între spiritual şi material; şi, deşi 
Marsilio crede că aristotelismul s-a născut din aceeaşi tradiţie filosofică şi cu aceeaşi 
inspiraţie filosofică precum platonismul, el insistă, deopotrivă ca platonician şi creş¬ 
tin, asupra nemuririi şi vocaţiei divine a sufletului omenesc. El adoptă, după cum era 
şi firesc, principalele idei augustiniene şi dezvoltă teoria platonică a Ideilor (sau, mai 
bine zis, a Formelor) în sens augustinian, insistând asupra Iluminării. Nu învăţăm 
nimic decât în şi prin Dumnezeu, care este lumina sufletului. 

La fel ca în cazul platonicienilor de felul lui Plethon, şi în filosofia lui Ficino apare 
aceeaşi puternică tendinţă sincretistă. Nu doar gândirea lui Platon, Plotin, Iamblichos 
şi Proclos este armonizată cu aceea a Sfinţilor Ioan, Pavel şi Augustin; Hermes 
Trismegistos 2 şi alte figuri păgâne îşi fac apariţia ca reprezentanţi ai unei mişcări 
spirituale născute, ca şi gândirea celor amintiţi mai sus, dintr-o revelaţie originară a 
frumuseţii şi armoniei sistemului ordonat şi ierarhizat al realităţii. Marsilio Ficino, 


1 Pentru câteva observaţii privind valoarea traducerilor lui Ficino din Platon şi Plotin, vezi 
J. Festugiere, La philosophie de l’amour de Marsile Ficin, Appendix I, pp. 141-152. 

2 în lumea greco-romană, sub numele de literatură hermetică circula o colecţie considerabilă 
de texte tratând subiecte religioase, teosofice, filosofice, medicale, astrologice şi alchimice. 
Era atribuită sau plasată sub patronajul lui „Hermes cel de trei ori mare", corespunzător 
zeului egiptean Toth, pe care grecii îl identificau cu Hermes. 

precum alţi platonicieni creştini din Renaşterea italiană, nu resimte doar o admiraţie 
pur personală pentru platonism (într-un sens foarte larg), ci consideră că toţi aceia 
care s-au îndepărtat de creştinism pot fi aduşi înapoi către el prin admiterea platonis¬ 
mului ca stadiu al revelaţiei divine. Cu alte cuvinte, nu este nevoie să alegem între 
frumuseţea gândirii clasice pe de o parte şi creştinism pe de altă parte; ne putem 
bucura de amândouă. Nu ne putem bucura însă de moştenirea platonico-creştină 
dacă vom cădea victime ale aristotelismului aşa cum este el înţeles de aceia care îl 
opun pe Aristotel lui Platon, interpretându -1 într-un stil naturalist şi negând nemuri¬ 
rea sufletului omenesc. 

Cel mai cunoscut membru al cercului influenţat de Marsilio Ficino a fost probabil 
Giovanni Pico della Mirandola (1463-1494). Acesta cunoştea foarte bine atât greaca, 
cât şi ebraica şi avea doar douăzeci şi patru de ani atunci când s-a hotărât să apere la 
Roma cele 900 de teze deschise dezbaterii publice, obiectivul său fiind să arate că ele¬ 
nismul şi iudaismul (în forma Cabalei) pot fi sintetizate într-un sistem platonico-creş- 
tin. Disputa a fost totuşi interzisă de autorităţile ecleziastice. Tendinţa lui Pico către 
sincretism reapare în lucrarea (neterminată) De concordia Platonis et Aristotelis. 

Giovanni Pico della Mirandola este puternic influenţat de „teologia negativă" a 
neoplatonismului şi a lui Dionisie Pseudo-Areopagitul. Dumnezeu este Unul, dar El 
este deasupra fiinţei mai degrabă decât fiinţa însăşi 1 . El este într-adevăr toate lucru¬ 
rile, în sensul că El cuprinde în Sine toate perfecţiunile, dar El cuprinde în Sine aceste 
perfecţiuni în unitatea Lui indivizibilă într-o manieră inefabilă, care depăşeşte înţele¬ 
gerea noastră 2 3 . în ceea ce ne priveşte, Dumnezeu este în întuneric; ne apropiem de El 
filosofic prin negarea limitărilor perfecţiunilor create. Viaţa este una dintre perfecţi¬ 
uni; înţelepciunea este o alta. Dacă dăm la o parte particularităţile şi limitele acestora 
şi ale altor perfecţiuni, „ceea ce mai rămâne este Dumnezeu". Această afirmaţie nu 
trebuie înţeleasă, fireşte, în sens panteist; Dumnezeu este Unul, El transcende lumea 
pe care El a creat-o. 

Lumea este un sistem armonios, constând din fiinţe ce aparţin diverselor niveluri 
ale realităţii; iar Pico della Mirandola spune că Dumnezeu a dorit să creeze pe cineva 
care să contemple esenţa lumii, să-i iubească frumuseţea şi să-i admire măreţia. „De 
aceea, toate lucrurile fiind deja complete (aşa cum mărturisesc Moise şi Timaios), El 
s-a gândit la final să-l creeze pe om."' Dar Dumnezeu nu i-a atribuit omului un loc 
anume, special în univers, nici legi pe care să nu fie liber să le încalce: „Te-am plasat 


1 Cf. De ente et uno, 4. 

2 Ibid., 5. 

3 Oratio de hominis dignitate, ed. E. Garin, p. 104. 

în mijlocul lumii pentru ca astfel să vezi mult mai uşor tot ceea ce este în lume. Nu 
te-am făcut nici fiinţă cerească, nici fiinţă pământească, nici muritor, nici nemuritor, 
pentru ca tu, fiind liber şi făuritor suveran al propriei tale vieţi, să te poţi modela şi 
sculpta pe tine în forma pe care tu o vei prefera. Vei putea să te cobori până la nivelul 
lucrurilor inferioare, al brutelor; vei fi capabil, în acord cu voinţa ta, să renaşti urcând 
până la nivelul lucrurilor superioare, al divinului."' Omul este microcosmosul, el are 
darul libertăţii, care îi permite să urce sau să coboare. Este unul dintre motivele pen¬ 
tru care Pico detestă determinismul astrologilor, împotriva cărora scrie In astrologiam 
libri XII. în plus, concepţia sa despre om este una fundamental creştină. Există trei 
„lumi" în interiorul lumii sau al universului: lumea sublunară, „pe care o locuiesc 
oamenii şi brutele", lumea celestă, „în care strălucesc planetele" şi lumea suprace- 
lestă, „lăcaşul îngerilor". însă Hristos, prin Răstignire, deschide oamenilor calea către 
lumea supracelestă, calea către Dumnezeu însuşi 2 . Omul este încununarea şi sinteza 
creaţiei inferioare, iar Hristos este încununarea speciei umane 3 . El este, fiind Cuvânt 
divin, „începutul în care Dumnezeu a făcut cerul şi pământul" 4 . 

în lucrarea sa împotriva astrologilor, Pico della Mirandola se opune conceperii 
magice a naturii. Astrologia este un sistem raţional, fie el adevărat sau fals, numai 
pentru că presupune credinţa în armonia sistemică a naturii şi în interrelaţionarea 
tuturor evenimentelor. Dar fundamentele ei nu sunt raţionale şi, în plus, ea mai pre¬ 
supune şi credinţa că fiecare eveniment de pe pământ este determinat de corpurile 
cereşti, precum şi pe aceea că cine posedă cunoaşterea anumitor simboluri poate, 
prin utilizarea corectă a acestor simboluri, să influenţeze lucrurile. Pico se pronunţă 
împotriva viziunii deterministe a acţiunilor umane şi împotriva credinţei în magie. 
Evenimentele sunt guvernate de cauze, iar cauzele trebuie căutate în natura şi for¬ 
mele diferitelor lucruri din lume, nu în stele; cunoaşterea magică şi folosirea simbo¬ 
lurilor este o superstiţie ignorantă. 

Să amintim acum şi admiraţia lui Giovanni Pico della Mirandola pentru Platon, 
precum şi plăcerea cu care citează nu doar din autorii greci şi islamici, ci şi din alte 
figuri orientale, ca şi faptul că îl apreciază şi pe Aristotel. După cum am menţionat 
deja, el scrie o lucrare despre acordul dintre Platon şi Aristotel, iar în Proemium de 
la De ente et uno îşi susţine credinţa sa în acest acord. în al patrulea capitol al lucrării 
remarcă, spre exemplu, că cei care cred că Aristotel nu şi-a dat seama, precum Platon, 


! Oratio de hominis dignitate, ed. E. Garin, p. 106. 

2 Heptaplus, ed. E. Garin, pp. 186-188. 

3 Ibid., p. 220. 

4 Ibid., p. 244. 

că fiinţa se subordonează Unului şi nu -1 include pe Dumnezeu, aceia „nu l-au citit 
pe Aristotel", care exprimă acest adevăr „mult mai clar decât Platan". Este, fireşte, 
discutabil dacă Pico îl interpretează corect sau nu pe Aristotel, însă este important 
că nu era un antiaristotelician fanatic. Şi pe scolastici îi citează deseori, iar pe Toma 
îl apreciază ca fiind „splendoarea teologiei noastre" 1 . Pico era mult prea sincretist 
pentru a fi exclusivist. 

în ultimii ani ai vieţii sale, Giovanni Pico della Mirandola este influenţat de 
Savonarola (1452-1498), care îl va influenţa şi pe nepotul acestuia, Giovanni 
Francesco Pico della Mirandola (1469-1533). în a sa De praenotionibus, Giovanni 
Francesco discută criteriile revelaţiei divine, găsind un criteriu prim în „lumina inte¬ 
rioară". în legătură cu filosofia ca atare, el nu urmează exemplul unchiului său de a 
încerca reconcilierea lui Platon cu Aristotel; dimpotrivă, în Examen vanitatis doctrinae 
gentium et veritatis Christianae disciplinae, el atacă aspru teoria aristotelică a cunoaşte¬ 
rii. Principalul argument este că Aristotel îşi fundamentează filosofia pe experienţa 
simţurilor, despre care presupune că ar fi sursa chiar şi a celor mai generale princi¬ 
pii întrebuinţate în procesul demonstraţiei. Dar experienţa simţurilor ne informează 
despre condiţiile subiectului care percepe, mai degrabă decât despre obiectele însele, 
iar un aristotelician nu va reuşi niciodată să ajungă la cunoaşterea substanţelor sau a 
esenţelor pornind de la această bază empirică. 

Să-l menţionăm printre platonicieni şi pe Leon Evreul (cca 1460-cca 1530), un 
evreu portughez care se mută în Italia şi scrie Dialoghi d’amore, despre dragostea 
intelectuală de Dumnezeu, prin care putem percepe frumuseţea ca oglindire a 
Frumuseţii absolute. Concepţiile sale despre iubire vor da un impuls general litera¬ 
turii renascentiste despre acest subiect, în timp ce ideea iubirii de Dumnezeu în par¬ 
ticular îl va influenţa pe Spinoza. Johannes Reuchlin (1455-1522) poate fi şi el men¬ 
ţionat aici. Acest învăţat german, un maestru al limbilor latină şi greacă, introduce şi 
promovează în Germania studiul ebraicii. Studiază în Franţa şi Italia, unde, la Roma, 
ajunge sub influenţa lui Giovanni Pico della Mirandola. în 1520 devine profesor de 
ebraică şi greacă la Ingolstadt, iar în 1521 se mută la Tiibingen. Consideră că rostul 
filosofiei este atingerea fericirii în această viaţă şi în cea viitoare, şi de aceea nu mai 
are deloc nevoie de logica şi de filosofia naturii ale lui Aristotel. Puternic atras către 
Cabala iudaică, o consideră o sursă pentru cunoaşterea profundă a misterelor divine; 
îşi combină admiraţia pentru Cabala cu cea pentru misticismul matematic neopita- 
gorician. Este ferm convins că Pitagora şi-a extras înţelepciunea din surse iudaice. 


1 Heptaplus, p. 222. 

Cu alte cuvinte, deşi un învăţat eminent, Reuchlin cade victimă atracţiilor Cabalei şi 
fanteziilor misticismului numerelor; din acest punct de vedere, îl putem ataşa mai 
degrabă teosofilor şi ocultiştilor germani ai Renaşterii decât platonicienilor italieni, 
însă a fost cu siguranţă influenţat de cercul platonician florentin şi de Giovanni Pico 
della Mirandola, care preţuia şi el pitagorismul, şi din aceste considerente îl putem 
include în categoria platonismului italian. 

Este, prin urmare, limpede că putem considera revitalizarea platonismului în 
Renaştere ca fiind un neoplatonism. Dar platonismul italian nu a fost inspirat în 
primul rând de studiile academice, de distingerea doctrinei lui Platon de aceea a lui 
Plotin sau de reconstituirea şi reinterpretarea critică a ideilor lor. Tradiţia platonici- 
ană a avut în primul rând rolul de a stimula şi furniza un cadru pentru exprimarea 
încrederii platonicienilor italieni în dezvoltarea deplină a potenţelor superioare ale 
omului, precum şi pentru credinţa lor în Natură ca expresie a divinului. însă, deşi 
credeau cu tărie în valoarea şi posibilităţile personalităţii umane ca atare, ei nu au 
separat omul nici de Dumnezeu, nici de ceilalţi oameni. Umanismul lor nu implică 
nici absenţa religiei, nici individualismul exagerat. Şi, în ciuda admiraţiei deosebite 
pentru natură şi frumuseţe, ei nu deifică natura, nici nu o identifică cu Dumnezeu. 
Şi nu sunt panteişti. Umanismul şi sentimentele lor pentru natură sunt într-adevăr 
specifice Renaşterii, însă pentru a găsi o concepţie strict panteistă asupra naturii tre¬ 
buie să ne întoarcem către celelalte faze ale gândirii Renaşterii, şi nu către Academia 
florentină, nici către platonismul italian în general. Şi nici nu vom găsi la platonicienii 
italieni un individualism care să discrediteze ideea revelaţiei creştine sau ideea de 
Biserică. 

CAPITOLUL XIV 


ARISTOTELISMUL 


Critici ai logicii aristotelice - Aristotelismul - Stoicismul şi scepticismul 


i. Metoda scolastică şi logica aristotelică au reprezentat obiecte ale atacului pen¬ 
tru numeroşi umanişti. Astfel, Laurentius Valla sau Lorenzo della Văile (1407- 
1457) combate logica aristotelică pentru că este o schematizare obscură, artificială 
şi abstractă care nu este în stare nici să exprime, nici să conducă la cunoaşterea 
concretă şi reală. în Dialecticae disputationes contra Aristotelicos, polemizează aprins 
împotriva a ceea ce el consideră a fi abstracţiunile goale ale logicii şi metafizicii aris- 
totelico-scolastice. Logica aristotelică este sofistică, după opinia lui Valla, întrucât 
depinde în mare măsură de barbarisme lingvistice. Scopul gândirii este să cunoască 
lucrurile, iar cunoaşterea lucrurilor se exprimă în limbaj, rostul cuvintelor fiind 
acela de a exprima într-o formă determinată observaţii despre caracteristicile lucru¬ 
rilor. însă mulţi dintre termenii utilizaţi de logica aristotelică nu exprimă observaţii 
despre caracteristicile concrete ale lucrurilor, ci sunt construcţii artificiale care nu 
exprimă deloc realitatea. Este nevoie de o reformare a limbajului, iar logica trebuie 
recunoscută ca fiind subordonată „retoricii". Oratorii tratează toate subiectele mult 
mai limpede şi într-o manieră mult mai profundă şi sublimă decât dialecticienii 
confuzi, lipsiţi de vigoare şi seci 1 . Retorica nu este pentru Laurentius Valla doar arta 
exprimării ideilor într-un limbaj frumos sau adecvat; cu atât mai puţin este arta con¬ 
vingerii „retorice" a altor oameni; ea reprezintă expresia lingvistică a unei observări 
autentice a realităţii concrete. 

Acordându-le mai multă atenţie stoicilor şi epicurienilor decât lui Platon şi 
Aristotel, Laurentius Valla susţine în De voluptate că epicurienii aveau dreptate să 
sublinieze goana oamenilor după plăcere şi fericire. Dar, în calitatea sa de creştin, el 
adaugă că fericirea completă a omului nu trebuie căutată în această viaţă. Credinţa este 
necesară vieţii. De exemplu, omul este conştient de libertate; dar libertatea umană, 
după cum scrie Valla în De libero arbitrio, este, atât cât poate vedea lumina naturală 


De voluptate, i, 10. 

a raţiunii, incompatibilă cu omnipotenţa divină. Reconcilierea lor este un mister pe 
care trebuie să-l acceptăm pe baza credinţei. 

ideile lui Valla despre logică sunt preluate de Rudolf Agricola (1443-1485) în De 
inventione dialectica', o concepţie întrucâtva similară este susţinută şi de umanistul 
spaniol Luis Vives (1492-1540). Dar Vives merită menţionat şi pentru respingerea 
adeziunii necritice la ideile ştiinţifice, medicale sau matematice ale lui Aristotel, ca 
şi pentru insistenţa sa în favoarea ideii că progresul în ştiinţă depinde de observarea 
directă a fenomenelor. In De anima et vita, el susţine recunoaşterea valorii observaţiei 
în psihologie; nu ar trebui să ne mulţumim cu,ceea ce au spus anticii despre suflet. El 
însuşi tratează într-o manieră independentă despre memorie, afecte etc. şi propune, 
printre altele, principiul asocierii. 

Importanţa „retoricii" ca ştiinţă generală este puternic apărată şi de Marius 
Nizolius (1488-1566 sau 1498-1576), autorul faimosului Thesaurus Ciceronianus. 
în scrieri filosofice precum Antibarbarus philosophicus sive de veris principiis et vera 
ratione philosophandi contra pseudophilosophos, el condamnă orice deferenţă exage¬ 
rată faţă de filosofii din trecut în favoarea independenţei judecăţii. Filosofia în sens 
restrâns are de-a face cu caracteristicile lucrurilor şi cuprinde fizica şi politica, în 
timp ce retorica este o ştiinţă generală preocupată de înţelesul şi utilizarea corectă 
a cuvintelor. Prin urmare, retorica este pentru celelalte ştiinţe precum sufletul faţă 
de corp: este principiul lor. Nici pentru Nizolius retorica nu înseamnă teoria şi arta 
vorbirii în public, ci ştiinţa generală a „sensului", independentă de orice metafizică 
sau ontologie. De exemplu, retorica arată cum sensul diferitelor cuvinte sau al ter¬ 
menilor universali este independent de - sau nu necesită - existenţa obiectivă a 
universaliilor. Termenul universal exprimă o operaţie mentală prin care mintea 
umană „cuprinde" toţi membrii individuali ai unei clase; el nu este o abstracţie, 
în sensul unei operaţii mentale prin care mintea ar cuprinde esenţa metafizică a 
lucrurilor intr-un concept universal. Mai degrabă mintea exprimă intr-un termen 
universal experienţa pe care o are despre individualele dintr-o aceeaşi clasă. în silo¬ 
gismul deductiv, mintea nu raţionează de la general sau universal la particular, ci 
mai degrabă de la întreg la parte; iar în inducţie mintea trece de la părţi la întreg 
mai degrabă decât de la particulare la universale. în 1670, Leibniz va republica De 
veris principiis et vera ratione philosophandi contra pseudophilosophos a lui Nizolius, lău¬ 
dând încercarea autorului de a elibera formele generale ale gândirii de presupoziţiile 
ontologice, dar criticându-i noţiunea inadecvată de inducţie. Chiar dacă Nizolius a 
încercat să purifice logica de metafizică şi s-o trateze din punct de vedere lingvistic, 
mi se pare totuşi că substituirea operată de el, comprehensio în loc de abstractio, şi 
relaţia de la parte la întreg în locul relaţiei particularului cu universalul au contribuit 

prea puţin, sau deloc, la discuţia privind universaliile. Că numai individualele există 
este un lucru cu care au fost de acord toţi antirealiştii medievali; dar afirmaţia că 
universaliile sunt termeni colectivi care se nasc printr-un act mental numit compre- 
hensio nu aduce prea multă lumină în această chestiune. Care este acel lucru care 
permite minţii să „cuprindă" grupuri de individuale ca aparţinând unei clase defi¬ 
nite ? Poate doar prezenţa unor calităţi similare ? Dacă Nizolius a vrut să spună acest 
lucru, atunci nu se poate spune despre el că ar fi adăugat ceva ce nu era deja prezent 
în terminism. Dar el a insistat că pentru cunoaşterea factuală trebuie să mergem 
până la lucrurile însele şi că este inutil să căutăm în logica formală informaţii despre 
natură sau despre caracterul lucrurilor. în acest fel, concepţia sa logică a contribuit 
la dezvoltarea mişcării empiriste. 

Asupra caracterului artificial al logicii aristotelico-scolastice insistă şi faimosul 
umanist francez Petrus Ramus sau Pierre de la Ramee (1515—1572), care devine calvi¬ 
nist şi va muri în masacrul din Noaptea Sfântului Bartolomeu. Adevărata logică este 
logica naturală; ea formulează legile care guvernează gândirea şi raţiunea umană 
spontană şi naturală aşa cum este exprimată în limbajul corect. De aceea, ea este 
ars disserendi şi este strâns legată de retorică. în Institutionum diakcticarum libri III, 
Petrus Ramus divide această logică naturală în două părţi, prima privind „descoperi¬ 
rea" (De inventione), a doua având de-a face cu judecata (De iudicio). întrucât funcţia 
logicii naturale este de a-i permite omului să răspundă la întrebări privitoare la lucruri, 
primul stadiu al procesului gândirii logice constă în descoperirea punctelor de vedere 
sau categoriilor care îi pot permite minţii investigatoare să răspundă la întrebarea 
pusă. Aceste puncte de vedere sau categorii (Ramus le numeşte lori) includ categoriile 
originare sau nederivate, cum ar fi cauza şi efectul, şi categoriile derivate sau secun¬ 
dare, cum ar fi genurile, speciile, diviziunea, definiţia etc. Al doilea stadiu constă în 
aplicarea acestor categorii într-o asemenea manieră încât mintea să poată ajunge la 
judecata care răspunde întrebării puse. în abordarea judecăţii, Petrus Ramus distinge 
trei stadii: la început silogismul, apoi sistemul, adică formarea unui lanţ sistematic 
de concluzii, iar în al treilea rând aducerea tuturor ştiinţelor şi a cunoaşterii în relaţie 
cu Dumnezeu. Prin urmare, logica lui Ramus constă în două secţiuni principale, una 
privitoare la concept, cealaltă privitoare la judecată; contribuţia sa nu este prea ino¬ 
vatoare, idealul său fiind acela al raţiunii deductive, astfel încât nu reuşeşte să aducă 
vreo contribuţie pozitivă la dezvoltarea logicii descoperirii. Lipsa reală de originalitate 
nu a stat totuşi în calea unei largi răspândiri şi popularizări a scrierilor sale logice, 
mai ales în Germania, unde s-a purtat o vie controversă între ramişti, antiramişti şi 
semiramişti. 

Oameni precum Laurentius Valla, Nizolius şi Petrus Ramus au fost puternic 
influenţaţi de lecturile lor din clasici, mai ales de scrierile lui Cicero. Comparate cu 
discursurile lui Cicero, lucrările logice ale lui Aristotel şi ale scolasticilor par seci, 
obscure şi artificiale. Insă în discursurile lui Cicero logica naturală a minţii umane 
este exprimată în relaţie cu probleme concrete. Ca urmare, aceşti gânditori subliniază 
logica „naturală" şi asocierea ei strânsă cu retorica sau limbajul. Desigur, ei pun în 
contrast dialectica lui Platon şi logica lui Aristotel. Dar în formarea ideilor lor despre 
logică, care ar trebui considerate ca exprimând o reacţie umanistă la scolastică, Cicero 
capătă de fapt o importanţă mai mare decât Platon. Iar accentul pe care îl pun pe 
retorică împreună cu faptul că reţineau în practică o mare parte din concepţia logi¬ 
cienilor formali ne conduc la concluzia că nu au contribuit prea mult la dezvoltarea 
metodei sau logicii ştiinţei. Este adevărat că una dintre lozincile lor era: „lucrurile" 
mai degrabă decât conceptele abstracte; iar din acest punct de vedere se poate spune 
despre ei că au încurajat perspectiva empiristă. însă atitudinea lor generală este una 
mai degrabă estetică decât ştiinţifică. Ei sunt umanişti, iar reforma logicii pe care o 
proiectează este concepută în interesul umanismului, adică al unei expresii culturale 
şi, la un nivel mai profund, pentru dezvoltarea personalităţii mai degrabă decât în 
interesul ştiinţei empirice. 

2. Să ne întoarcem de la oponenţii logicii aristotelico-scolastice la aristotelicie- 
nii înşişi şi să-i menţionăm pe câţiva învăţaţi care au promovat studiul scrierilor lui 
Aristotel şi s-au opus platonicienilor italieni. Georgios din Trebizond (1395-1484), 
spre exemplu, traduce şi comentează multe scrieri ale lui Aristotel şi îl atacă pe 
Plethon cu acuza de a fi fondatorul unei religii păgâne neoplatonice. Theodor din 
Gaza (1400-1478), care, asemenea lui Georgios din Trebizond, se converteşte la cato¬ 
licism, se opune şi el lui Plethon. Traduce mult din Aristotel şi Teofrast, iar în 'ort 'r] 
(puoiq ou | 5 oiAeuet:ai se întreabă dacă finalitatea care există, după Aristotel, în natură 
poate fi atribuită realmente naturii. Hermolaus Barbarus (1454-1493) traduce şi el 
din Aristotel şi din comentariile lui Themistius. învăţaţii aristotelicieni de acest fel 
se opuneau, în general, atât scolasticii, cât şi platonismului. De pildă, Hermolaus 
Barbarus crede că Albert cel Mare, Toma şi Averroes erau cu toţii „barbari" filosofici. 

Tabăra aristotelică se divide cu timpul între aceia care îl interpretează pe Aristotel 
după mintea lui Averroes şi aceia care îl interpretează după mintea lui Alexandru 
din Afrodisia. Diferenţa dintre ei care a suscitat cea mai multă atenţie din partea 
contemporanilor lor este că averroiştii susţineau că nu există decât un singur intelect 
nemuritor în toţi oamenii, în timp ce alexandriştii afirmau că nu există un intelect 
nemuritor în om. întrucât ambele părţi negau astfel nemurirea personală, au stâr¬ 
nit ostilitatea platonicienilor. Marsilio Ficino, bunăoară, declară că ambele tabere se 

îndepărtează de religie negând nemurirea şi providenţa divină. La al cincilea Conciliu 
Lateran (1512—1517) vor fi condamnate atât doctrinele averroiştilor, cât şi cele ale ale- 
xandriştilor despre sufletul raţional al omului. De-a lungul timpului însă, averroiş- 
tii vor modifica treptat aspectele discutabile teologic ale doctrinei lor, care tindea să 
devină mai degrabă o chestiune de erudiţie decât de adeziune strictă la anumite idei 
filosofice ale lui Averroes. 

Centrul partidei averroiste se situează la Padova. Nicoletto Vernias, care ţine pre¬ 
legeri la Padova din 1471 până în 1499, susţine la început doctrina averroistă a raţi¬ 
unii unice şi nemuritoare în toţi oamenii, dar mai târziu îşi abandonează concepţia, 
neortodoxă din punct de vedere teologic, şi apără poziţia conform căreia fiecare om 
are un suflet raţional individual nemuritor. Acelaşi lucru se întâmplă şi cu Agostino 
Nipho sau Augustinus Niphus (1473-1546), elev al lui Vernias şi autor de comentarii 
la Aristotel; acesta apără mai întâi doctrina averroistă în De intellectu et daemonibus, 
iar mai târziu o abandonează. în De immortalitate animae, scrisă în 1518 împotriva lui 
Pomponazzi, el susţine adevărul interpretării tomiste a doctrinei lui Aristotel împo¬ 
triva interpretării date de Alexandru din Afrodisia. Să-i mai amintim şi pe Alessandro 
Achillini (1463-1512), care a predat mai întâi la Padova şi apoi la Bologna, şi pe 
Marcus Antonius Zimara (1460-1532). Achillini declară că Aristotel trebuie corectat 
acolo unde se deosebeşte de învăţătura ortodoxă a Bisericii, în timp ce Zimara, care 
îi comentează atât pe Aristotel, cât şi pe Averroes, interpretează doctrina celui din 
urmă despre intelectul uman ca referindu-se la unitatea celor mai generale principii 
ale cunoaşterii care sunt recunoscute de toţi oamenii în comun. 

Cea mai importantă figură a grupului alexandrist este Pietro Pomponazzi (1462- 
1525), originar din Mantova, care predă pe rând la Padova, Ferrara şi Bologna. Dacă 
dorim să-l prezentăm pe Pomponazzi drept un continuator al lui Alexandru din 
Afrodisia, atunci trebuie neapărat să adăugăm că, de fapt, elementele aristotelice din 
concepţia lui Alexandru sunt cele care au exercitat o influenţă deosebită asupra lui 
mai degrabă decât dezvoltările proprii lui Alexandru la doctrina lui Aristotel. Scopul 
lui Pomponazzi pare a fi fost purificarea lui Aristotel de excrescenţele non-aristote- 
lice. De aceea atacă averroismul, pe care îl consideră drept o pervertire a aristotelis- 
mului pur. Aşadar, în De immortalitate animae (1516) îşi declară punctul de vedere 
despre ideea aristotelică a sufletului ca formă sau entelehie a corpului şi se foloseşte 
de aceasta nu doar împotriva averroiştilor, dar şi împotriva acelora care, precum 
tomiştii, au încercat să arate că sufletul omenesc este separabil în mod natural de 
trup şi este nemuritor. Principalul său argument este că sufletul omenesc, în opera¬ 
ţiile sale raţionale şi senzitive deopotrivă, depinde de corp; în sprijinul argumentului 
său şi al concluziei pe care o trage apelează, în acord cu practica lui Aristotel, la fapte 

observabile. Aceasta nu înseamnă, fireşte, că Aristotel a tras aceleaşi concluzii din 
faptele observabile ca şi Pomponazzi, ci că acesta din urmă îl urmează pe Aristotel 
prin apelul la dovezile empirice. Şi din acelaşi motiv, al incompatibilităţii cu faptele 
observabile, va respinge şi ipoteza averroistă despre sufletul raţional al omului. 

Pomponazzi argumentează că este dovedit empiric că toate cunoştinţele îşi au 
originea în percepţiile simţurilor şi că intelectul uman are întotdeauna nevoie de o 
imagine sau o fantasmă. Cu alte cuvinte, chiar şi acele operaţii intelectuale specifice 
doar omului, depăşind puterea animalelor, sunt totuşi dependente de corp; şi nu 
există nicio dovadă care să demonstreze că, în timp ce sufletul senzitiv al animalu¬ 
lui este intrinsec dependent de corp, sufletul raţional al omului este doar extrinsec 
dependent. Este perfect adevărat că sufletul omenesc poate exercita funcţiuni de care 
sufletul animalului nu este capabil; dar nu există nicio dovadă empirică care să arate 
că acele funcţiuni superioare ale sufletului omenesc pot fi exercitate separat de corp. 
Mintea umană, spre exemplu, se caracterizează, desigur, prin puterea conştiinţei 
de sine; dar nu posedă această putere în felul în care ar poseda-o o substanţă inteli¬ 
gentă independentă, anume ca putere a intuirii directe şi imediate a sinelui; mintea 
umană ştie de sine numai ştiind altceva decât pe sine însăşi 1 . Chiar şi animalele 
beneficiază de un fel de cunoaştere de sine: „Nici nu trebuie să negăm că animalele 
se cunosc pe ele însele. Pentru că pare deopotrivă stupid şi iraţional să spunem că ele 
nu ştiu de ele însele, din moment ce se iubesc pe ele însele şi specia lor." 2 Conştiinţa 
de sine umană transcende conştiinţa de sine rudimentară a animalelor; dar este în 
aceeaşi măsură dependentă de uniunea sufletului cu corpul. Pomponazzi nu neagă 
că intelectul este în el însuşi non-cantitativ şi non-corporal; dimpotrivă, el afirmă 
acest lucru 3 ; dar susţine şi că „participarea la imaterialitate"' a sufletului omenesc 
nu presupune separabilitatea sa de corp. Principala sa obiecţie împotriva tomiştilor 
este că aceştia, după opinia lui, au asertat atât că sufletul este, cât şi că sufletul nu 
este forma corpului. El consideră că aceştia nu au luat în serios doctrina aristotelică 
pe care au declarat că o susţin şi că îşi pierd energia susţinând ambele aserţiuni. 
Cel puţin platonicienii sunt coerenţi, chiar dacă acordă prea puţină atenţie datelor 
psihologiei. 

Insă propria teorie a lui Pomponazzi poate fi cu greu considerată drept imună la 
inconsistenţă. El respinge pe de o parte o viziune materialistă a sufletului raţional 4 , iar 


1 De immortalitate animae, 10; Apologia, 1, 3. 

2 Ibid. 

3 De immortalitate animae, 9. 

4 Cf. Ibid., 9-10. 

pe de alta refuză să admită că din caracterul imaterial al vieţii inteligente a sufletului 
se poate argumenta capacitatea acestuia de a exista într-o stare de separaţie de corp. 
în plus, este greu de înţeles ce anume doreşte să spună prin enunţuri precum „par¬ 
ticiparea la imaterialitate" sau immaterialis secundum quid. Probabil că viziunea lui 
Pomponazzi, dacă o traducem în termeni mai moderni, ar fi una epifenomenalistă. 
în orice caz, principalul său punct de vedere este că investigarea faptelor empirice 
nu ne permite să declarăm că sufletul omenesc posedă vreun fel de cunoaştere sau 
voinţă pe care poate s-o exercite independent de corp şi că statutul său de formă a cor¬ 
pului exclude nemurirea sa naturală. Pentru a poseda nemurire naturală, relaţia sa cu 
corpul ar trebui să fie aceea susţinută de platonicieni, însă nici pentru adevărul teoriei 
platoniciene nu există vreo dovadă empirică. La aceasta, Pomponazzi adaugă câteva 
consideraţii deduse din acceptarea noţiunii de ierarhie a fiinţelor. Sufletul raţional al 
omului stă la mijlocul unei scări; ca şi la sufletele inferioare, el este forma trupului, 
însă, spre deosebire de ele, el transcende materia în operaţiile sale superioare; ase¬ 
menea Inteligenţelor separate, el înţelege esenţele, deşi, spre deosebire de ele, poate 
face aceasta numai în şi cu referinţă la particularul concret 1 2 . Depinde de corp pentru 
materia primă a cunoaşterii, dar transcende materia folosind materialul furnizat de 
percepţia simţurilor. 

Inconsistenţa doctrinei lui Pomponazzi a mai fost menţionată ceva mai sus; nu 
văd cum ar putea fi negată această inconsistenţă. însă nu trebuie să uităm că el cerea 
îndeplinirea a două condiţii înainte de a putea recunoaşte că se poate stabili raţional 
nemurirea sufletului 1 . înainte de orice trebuie demonstrat că inteligenţa ca atare, în 
esenţa ei, ca inteligenţă, transcende materia. în al doilea rând, trebuie arătat că este 
independentă de trup atunci când dobândeşte materialul cunoaşterii. Pomponazzi 
acceptă prima poziţie, dar pe a doua o consideră contrară evidenţei empirice. Aşadar, 
nemurirea naturală a sufletului nu poate fi demonstrată doar prin raţiune, din 
moment ce, pentru a o putea dovedi, ambele poziţii trebuie stabilite. 

Pomponazzi mai face observaţii şi pe marginea obiecţiilor morale aduse împo¬ 
triva doctrinei sale, anume că ar avea efecte distrugătoare pentru moralitate, întrucât 
neagă sancţiunile din viaţa viitoare, restrângând acţiunea justiţiei divine la viaţa pre¬ 
zentă, în care este evident că acestea nu se îndeplinesc întotdeauna, şi, mai important 
decât orice, întrucât privează omul de posibilitatea de a-şi atinge menirea. în privinţa 
primului punct, Pomponazzi argumentează că virtutea este în ea însăşi preferabilă 


1 Despre cunoaşterea universalului de către mintea umană, vezi, de exemplu, Apologia, i, 3. 

2 De immortalitate animae, 4. 

tuturor celorlalte lucruri şi că îşi are în sine propria sa răsplată. A muri pentru ţara 
sa sau a alege moartea mai degrabă decât a comite un act injust sau un păcat sunt 
deopotrivă modalităţi prin care omul acţionează virtuos. Alegând păcatul sau dezo¬ 
noarea în locul morţii, omul nu va câştiga nemurirea, exceptând poate nemurirea 
ruşinii şi a dispreţului în amintirea posterităţii, chiar dacă proximitatea inevitabilă a 
morţii, este amânată un pic mai mult 1 . Este adevărat că mulţi oameni preferă dezo¬ 
noarea sau viciul în locul morţii, crezând că moartea pune capăt tuturor lucrurilor; 
dar aceasta demonstrează doar că ei nu înţeleg adevărata natură a virtuţii şi a viciului 2 * . 
Mai mult, tocmai acesta este motivul pentru care legiuitorii şi conducătorii trebuie 
să recurgă la sancţiuni. în orice caz, spune Pomponazzi, virtutea îşi are în sine pro¬ 
pria sa recompensă, iar recompensa esenţială (praemium essentiale), care este virtutea 
însăşi, se diminuează proporţional cu creşterea recompensei accidentale {praemium 
accidentale), o recompensă extrinsecă virtuţii ca atare. Este probabil un fel stângaci 
de a spune că virtutea se diminuează direct proporţional cu căutarea obţinerii altor 
lucruri decât virtutea însăşi. Iar în ceea ce priveşte obiecţia referitoare la justiţia divină, 
el asertează că nicio acţiune bună nu rămâne nerăsplătită şi nicio acţiune vicioasă nu 
rămâne nepedepsită, din moment ce virtutea îşi este propria sa răsplată, iar viciul 
propria sa pedeapsă 5 . 

în ceea ce priveşte menirea omului sau finalitatea existenţei umane, Pomponazzi 
insistă că există o finalitate morală. Nu poate fi contemplaţia teoretică, accesibilă doar 
câtorva oameni, nici nu poate consta în virtuozitatea mecanică. A fi filosof sau a fi 
constructor de case nu stă în puterea tuturor 4 ; dar a deveni virtuos este în puterea 
oricui. Perfecţiunea morală este scopul comun al speciei umane: „întrucât universul 
ar fi complet conservat (perfectissime conservaretur ) dacă toţi oamenii ar fi zeloşi şi 
perfect morali, dar nu şi dacă toţi oamenii ar fi filosofi, sau fierari, sau constructori 
de case" 5 . Această finalitate morală este suficient de accesibilă în limitele vieţii umane 
muritoare: ideea kantiană că obţinerea binelui complet al omului postulează nemu¬ 
rirea este străină de mintea lui Pomponazzi. Iar la argumentul că omul are o dorinţă 
naturală de nemurire şi că această dorinţă nu poate fi condamnată la frustrare, el 
răspunde că, în măsura în care există în realitate o dorinţă naturală în om de a nu 
muri, aceasta nu este în niciun fel fundamental diferită de instinctul animalului de 


1 De immortalitate animae, 14. 

2 Ibid. 

> Ibid., 13-14. 

4 Ibid., 14. 

5 Ibid. 



CAPITOLUL XIV - ARISTOTELISMUL 


a evita moartea; în schimb, dacă prin această dorinţă se înţelege o necesitate sau o 
dorinţă intelectuală, atunci prezenţa acesteia nu poate fi folosită ca argument pentru 
nemurire, pentru că mai întâi trebuie demonstrat că dorinţa este rezonabilă. Se poate 
concepe o dorinţă pentru tot felul de privilegii divine; dar aceasta nu înseamnă că o 
asemenea dorinţă va fi îndeplinită'. 

în De naturalium effectuum admirandorum causis sive de incantationihus (cunoscută 
în general drept De incantationihus), Pomponazzi se străduieşte să ofere o explicaţie 
naturală a miracolelor şi minunilor. Tratează pe larg despre influenţele astrale, dar 
explicaţiile sale astrologice sunt, evident, naturaliste în caracter, chiar dacă sunt ero¬ 
nate. El acceptă şi o teorie ciclică a istoriei şi a instituţiilor istorice, o teorie pe care 
se pare că o aplică chiar şi creştinismului însuşi. însă, în ciuda ideilor sale filosofice, 
Pomponazzi se consideră un creştin adevărat. Filosofia, de pildă, arată că nu există 
nicio dovadă pentru nemurirea sufletului omenesc; dimpotrivă, ne-ar conduce la pos¬ 
tularea caracterului muritor al sufletului; dar ştim prin revelaţie că sufletul omenesc 
este nemuritor. Aşa cum s-a mai menţionat, doctrina lui Pomponazzi despre caracterul 
muritor al sufletului va fi condamnată la al cincilea Conciliu Lateran, iar el a fost atacat 
de Niphus şi de alţii; însă nu va ajunge niciodată sa aibă probleme mai serioase. 

Simon Porta de Napoli (m. 1555), în De rerum naturalihus principiis. De anima et 
mente humana, continuă doctrina lui Pomponazzi despre caracterul muritor al sufle¬ 
tului omenesc; dar nu toţi discipolii vor face aceasta. Şi am văzut deja cum şi şcoala 
averroistă a manifestat tendinţa de a-şi modifica poziţia originară. în sfârşit, mai 
găsim un grup de aristotelicieni care nu pot fi clasificaţi nici ca averroişti, nici ca 
alexandrişti. Printre aceştia, Andrea Cesalpino (1519-1603), care încearcă să recon¬ 
cilieze cele două tabere. Se remarcă mai ales pentru lucrările sale de botanică; în 
1583 publică DeplantislibriXVI. Jacobus Zabarella (1532-1589), deşi un aristotelician 
fidel, lasă numeroase probleme nelămurite. De exemplu, dacă acceptăm eternitatea 
mişcării şi a lumii, atunci putem accepta eternitatea unui mişcător prim; dar dacă 
negăm eternitatea mişcării şi a lumii, atunci nu mai avem niciun motiv filosofic adec¬ 
vat pentru a accepta un mişcător prim etern. în orice caz, nu se poate demonstra că 
cerul însuşi nu este fiinţa supremă. Similar, dacă privim natura sufletului ca formă a 
corpului, atunci vom spune că este muritor; dar dacă luăm în considerare facultăţile 
intelectuale, vedem că acestea transcend materia. Pe de altă parte, intelectul activ este 
Dumnezeu însuşi, folosind intelectul pasiv uman ca instrument; iar problema dacă 
sufletul omenesc este nemuritor sau nu rămâne fără răspuns, cel puţin din perspectiva 


De immortalitate animae, 10. 



220/221 


filosofîei. Zabarella este umiat la catedra sa din Padova de către Caesar Cremoninus 
(1550-1631), care şi el refuză argumentarea existenţei lui Dumnezeu ca mişcător din 
mişcarea cerurilor. Cu alte cuvinte, ideea Naturii ca un sistem mai mult sau mai 
puţin independent începea să câştige teren; şi, într-adevăr, Cremoninus insistă asu¬ 
pra autonomiei ştiinţelor fizicii. El îşi bazează totuşi ideile ştiinţifice pe acelea ale lui 
Aristotel şi respinge noile idei din fizică, inclusiv astronomia lui Copernic. Se spune 
despre el că ar fi fost acel prieten al lui Galileo care a refuzat să privească prin telescop 
pentru a nu renunţa la astronomia aristotelică. 

Influenţa lui Pomponazzi se simte puternic la Lucilius Vanini (1585-1619), stran¬ 
gulat şi ars ca eretic la Toulouse. Este autorul unui Amphitheatrum aetemae provi¬ 
denţial (1615) şi al unui De admirandis naturae reginae deaeque mortalium arcanis libri 
quatuor (1616). Pare a fi îmbrăţişat un fel de panteism, deşi a fost acuzat de ateism, 
despre care se spune că l-ar fi disimulat în prima sa lucrare. 

Dincolo de realizările comentatorilor pe marginea textelor lui Aristotel, cred că 
nu se poate spune despre aristotelicienii Renaşterii că au contribuit prea mult cu filo¬ 
sofii valoroase. In cazul lui Pomponazzi şi al figurilor înrudite, se poate spune că au 
încurajat o viziune „naturalistă"; dar dezvoltarea noii fizici poate fi cu greu atribuită 
influenţei aristotelicienilor. Ea a fost posibilă mai ales datorită dezvoltărilor din mate¬ 
matică şi a crescut în ciuda aristotelicienilor, mai degrabă decât datorită lor. 

în nordul Europei, Philip Melanchthon (1497-1560), deşi asociat şi colaborator al 
lui Martin Luther, un adversar decis al aristotelismului scolastic, se distinge în primul 
rând ca umanist. Educat în spiritul mişcării umaniste, el ajunge apoi sub influenţa lui 
Luther şi va respinge umanismul, dar faptul că această îngustare a viziunii nu va dura 
prea mult demonstrează că el a fost mereu un umanist. Devine figura umanistă con¬ 
ducătoare a primei mişcări protestante şi este cunoscut drept Praeceptor Germaniae 
datorită operei sale educaţionale. Pentru filosofia lui Aristotel are o admiraţie vie, 
deşi propria lui gândire este mai degrabă eclectică, idealul său fiind acela de progres 
moral prin studiul autorilor clasici şi al Scripturilor. Manifestă un interes redus pen¬ 
tru metafizică, iar concepţia despre logică, aşa cum apare în manualele sale de logică, 
este influenţată de Rudolf Agricola. Pe Aristotel îl interpretează nominalist şi, deşi 
se foloseşte liber de acesta în Commentarius de anima (în care îşi fac apariţia şi idei 
extrase direct din Galen), precum şi în Philosophiae moralis epitome şi Ethicae doctrinae 
elementa, el năzuieşte să armonizeze aristotelismul cu revelaţia şi să-l completeze cu 
învăţătura creştină. Un aspect remarcabil al învăţăturii lui Melanchthon este doctrina 
sa despre principiile înnăscute, îndeosebi principiile morale, şi despre caracterul 
înnăscut al ideii de Dumnezeu, ambele fiind intuite cu ajutorul unei lumen naturale. 
Această doctrină se opune concepţiei aristotelice a minţii ca tabula rasa. 

Felul în care Melanchthon se foloseşte de Aristotel devine influent în universităţile 
luterane, deşi nu a făcut o impresie prea bună asupra tuturor gânditorilor protestanţi, 
ba chiar a generat câteva dispute vii, printre care poate fi menţionată dezbaterea de o 
săptămână de la Weimar, în 1560, dintre Flacius şi Strigel despre libertatea voinţei. 
Melanchthon susţine libertatea voinţei; dar Flacius (Illyricus) consideră că această 
doctrină, susţinută de Strigel, intră în contradicţie cu teoria adevărată a păcatului ori¬ 
ginar. In ciuda influenţei imense a lui Melanchthon, va exista întotdeauna o anumită 
tensiune între teologia protestantă rigidă şi filosofia aristotelică. Lutlier însuşi nu 
nega orice libertate umană, dar nu considera că libertatea lăsată omului după Cădere 
este suficientă pentru a-i permite acestuia să ajungă la reforma morală. De aceea, era 
natural să apară controverse între cei care se considerau discipoli fideli ai lui Luther 
şi cei care îl urmau pe Melanchthon în aristotelismul său, care era un tovarăş destul 
de straniu pentru luteranismul ortodox. Pe lângă acestea existau, după cum am mai 
menţionat, şi disputele dintre ramişti, antiramişti şi semiramişti. 

3. Printre alţi reanimatori ai tradiţiilor filosofie antice să-l menţionăm şi pe Justus 
Lipsius (1547-1606), autor al unui Manuductio ad stoicam philosophiam şi Physiologia 
Stoicorum, care revitaliza stoicismul, precum şi pe faimosul literat francez, Michel de 
Montaigne (1533-1592), care va reînvia scepticismul pyrrhonian. în Essais, Montaigne 
reia argumentele antice ale scepticismului; relativitatea percepţiei simţurilor, impo¬ 
sibilitatea ridicării intelectului deasupra acestei relativităţi pentru a asigura atingerea 
adevărului absolut, schimbarea constantă atât a obiectului, cât şi a subiectului, rela¬ 
tivitatea judecăţilor şi aşa mai departe. în cele din urmă, omul nu este decât un fel 
de biată creatură a cărui mândră superioritate faţă de animale este, în mare măsură, 
doar o pretenţie vană şi deşartă. El ar trebui, prin urmare, să se supună revelaţiei 
divine, singura care poate da siguranţă. în acelaşi timp, Montaigne acordă o impor¬ 
tanţă deosebită ideii de „natură". Natura dă fiecărui om un tip dominant de caracter, 
fundamental neschimbător; iar sarcina educaţiei morale este să trezească şi să con¬ 
serve spontaneitatea şi originalitatea acestei înzestrări naturale şi nu să încerce s-o 
modeleze într-un tipar stereotip prin metodele scolastice. însă Montaigne nu este un 
revoluţionar; el consideră mai degrabă că forma vieţii, aşa cum este concretizată în 
structura socială şi politică a unei ţări, reprezintă o lege a naturii căreia omul trebuie 
să i se supună. Acelaşi lucru este valabil şi pentru religie. Bazele teoretice ale orică¬ 
rei religii existente nu pot fi stabilite raţional; însă conştiinţa morală şi supunerea 
faţă de natură formează inima religiei, iar acestea nu pot fi decât afectate negativ 
de anarhia religioasă. în acest conservatorism practic, Montaigne rămâne fidel spi¬ 
ritului scepticismului pyrrhonian, care găsea în conştientizarea de către om a pro¬ 
priei ignoranţe un motiv suplimentar pentru a adera la formele sociale, politice şi 

religioase tradiţionale. O atitudine sceptică în legătură cu metafizica în general pare a 
fi calculată pentru a conduce la accentuarea importanţei ştiinţei empirice; dar scepti¬ 
cismul lui Montaigne este mai degrabă acela al unui om de litere cultivat, asociat cu 
admiraţia pentru ideile morale ale lui Socrate şi pentru idealurile stoice ale liniştii şi 
supunerii faţă de natură. 

Printre prietenii lui Montaigne se numără Pierre Charon (1541-1603), care 
devine avocat şi, mai târziu, preot. în Trois verites contre tous Ies athees, idolâtres, juifs, 
Mohametans, heretiques et schismatiques (1593), acesta susţine că existenţa unui singur 
Dumnezeu, adevărul religiei creştine şi adevărul catolicismului în special sunt trei 
adevăruri dovedite. însă în principala sa operă, De la sagesse (1601), el adoptă de la 
Montaigne o poziţie sceptică, pe care o va modifica totuşi în a doua ediţie. Omul este 
incapabil să obţină certitudinea în privinţa adevărurilor metafizice şi teologice; dar 
cunoaşterea de sine, care ne descoperă propria noastră ignoranţă, ne revelează şi că 
posedăm o voinţă liberă prin care putem câştiga independenţa morală şi ne putem 
domina pasiunile. Recunoaşterea şi realizarea idealului moral este adevărata înţe¬ 
lepciune, iar această înţelepciune adevărată este independentă de religia dogmatică: 
„Eu doresc ca omul să fie bun fără paradis şi iad; aceste cuvinte sunt, după opinia 
mea, oribile şi abominabile: «dacă nu aş fi fost creştin, dacă nu mi-ar fi fost teamă de 
Dumnezeu şi de pedeapsa veşnică, aş fi făcut cutare sau cutare»" 1 . 

Unaltpyrrhonist, Francisco Sanchez (cca 1552-1632), este portughez de origine şi 
studiază la Bordeaux şi în Italia înainte de a preda medicina, mai întâi la Montpellier, 
apoi la Toulouse. în Quod nihil satur, apărută în 1580, Sanchez susţine că fiinţa 
umană nu poate cunoaşte nimic, dacă luăm termenul „cunoaştere" în sensul său 
deplin, anume ca referindu-se la idealul perfect al cunoaşterii. Numai Dumnezeu, 
care a creat toate lucrurile, cunoaşte toate lucrurile. Cunoaşterea umană se bazează 
fie pe percepţia simţurilor, fie pe introspecţie. Cea dintâi nu este de încredere, în timp 
ce a doua, deşi ne asigură de existenţa sinelui, nu ne poate da o idee clară despre el; 
cunoaşterea noastră despre sine este nesigură şi nedeterminată. Introspecţia nu ne 
procură o imagine a sinelui, iar fără o imagine sau o schiţă nu putem avea nicio idee 
clară. Pe de altă parte, deşi percepţia senzorială ne asigură imagini sigure, aceste ima¬ 
gini sunt departe de a ne oferi o cunoaştere perfectă a lucrurilor. Mai mult, întrucât 
multiplicitatea lucrurilor formează un sistem unificat, niciun lucru singular nu poate 
fi cunoscut perfect decât dacă este cunoscut întregul sistem; iar pe acesta nu-1 putem 
cunoaşte. 


De la sagesse, 2, 5, 29. 

Deşi Sanchez neagă putinţa minţii umane de a obţine cunoaşterea perfectă a vreu¬ 
nui lucru, el admite totuşi că se poate obţine o cunoaştere aproximativă a unora dintre 
lucruri, iar calea pentru a obţine aceasta este prin observaţie mai degrabă decât prin 
logica aristotelico-scolastică. Aceasta se foloseşte de definiţii care sunt pur verbale, iar 
demonstraţia silogistică presupune principii al adevărului care nu sunt deloc clare. 
Dintre toţi scepticii importanţi, probabil că Sanchez s-a apropiat cel mai mult de anti¬ 
ciparea direcţiei pe care urmau s-o apuce filosofia şi ştiinţa; însă atitudinea sa scep¬ 
tică îl împiedică să ajungă la sugestii pozitive şi constructive. De exemplu, rigiditatea 
lui în privinţa vechii logici deductive ne-ar putea face să credem că va pune accentul 
pe investigarea empirică a naturii; dar atitudinea sa sceptică în legătură cu percepţia 
senzorială este un obstacol în calea unei contribuţii pozitive şi valoroase la dezvolta¬ 
rea filosofiei naturii. Scepticismul acestor gânditori ai Renaşterii este fără îndoială un 
simptom al perioadei de tranziţie de la gândirea medievală la sistemele constructive 
ale erei „moderne"; dar, luat în sine, el a fost o fundătură. 

CAPITOLUL XV 


NICOLAUS CUSANUS 


Viaţa şi opera - Influenţa principalelor idei ale lui Cusanus asupra activităţii 
sale practice - Coincidentia oppositorum - „Ignoranţa doctă " - Relaţia lui 
Dumnezeu cu lumea - „Infinitatea " lumii - Lumea ca sistem şi sufletul lumii 
- Omul ca microcosmos; Hristos - Afilierile filosofice ale lui Cusanus 


i. Nicolaus Cusanus este o figură greu de clasificat. Filosofia sa este frecvent inclusă la 
capitolul „filosofie medievală" şi există, fireşte, multe motive serioase pentru aceasta. 
Baza gândirii sale s-a format din doctrinele catolicismului şi din tradiţia scolastică şi 
a fost, fără îndoială, puternic influenţat de un număr important de gânditori medie¬ 
vali. Poate de aceea Maurice De Wulf spune despre el, atunci când îi prezintă ideile 
în al treilea volum al istoriei sale a filosofiei medievale, că „în ciuda teoriilor sale 
îndrăzneţe, el este doar un continuator al trecutului" 1 şi că „rămâne un medieval şi 
un scolastic" 2 . Pe de altă parte, Cusanus trăieşte în secolul al XV-lea şi cu aproape trei¬ 
zeci de ani mai mult decât Marsilio Ficino. în plus, putem deopotrivă să subliniem 
elementele tradiţionale din filosofia sa şi să-l plasăm, ca urmare, în Evul Mediu, dar şi 
să scoatem în evidenţă elementele inovatoare ale gândirii sale şi să-l asociem cu înce¬ 
puturile filosofiei „moderne". însă mie mi se pare preferabil să-l consider un gânditor 
de tranziţie, un filosof al Renaşterii care combină vechiul cu noul. A-l socoti exclusiv 
un gânditor medieval ar însemna să neglijăm acele elemente din filosofia sa care au 
afinităţi clare cu mişcările filosofice din timpul Renaşterii şi care reapar mai târziu 
în sistemul unui gânditor ca Leibniz. Totuşi, chiar dacă ne decidem să-l clasificăm 
pe Nicolaus Cusanus drept filosof renascentist, rămânem cu dificultatea de a hotărî 
cu ce curent de gândire din Renaştere trebuie să-i asociem filosofia. Poate cu plato- 
nicienii, pe baza faptului că a fost influenţat de tradiţia neoplatonică ? Sau cu filosofi 
de genul lui Giordano Bruno, dacă ne gândim la concepţia sa despre natură ca fiind 
oarecum „infinită" ? Există motive serioase pentru a-l numi platonician, dacă înţele¬ 
gem acest termen într-un sens suficient de generos, dar ar fi ciudat să-l includem în 


p. 207. 
p. 211. 

acelaşi capitol cu platonicienii italieni. Avem, fără îndoială, argumente valide pentru 
a-1 numi filosof al naturii; dar el este înainte de toate un creştin, nu un panteist, ca 
Bruno. Nu a deificat în niciun fel Natura. Nu -1 putem clasifica nici în categoria oame¬ 
nilor de ştiinţă, deşi îi cunoaştem interesul pentru matematică. Voi opta, ca urmare, 
pentru soluţia de a-i acorda un capitol separat. După opinia mea, merită aceasta. Deşi 
are numeroase afiliaţii, el ocupă mai mult sau mai puţin un loc specific doar lui. 

Nicholas Kryfts sau Krebs se naşte la Cusa pe Moselle în 1401. Educat în copilărie de 
către Fraţii Vieţii în Comun la Deventer, studiază apoi la universităţile din Heidelberg 
(1416) şi Padova (1417-1423) şi obţine doctoratul în drept canonic. Hirotonisit preot 
în 1426, preia un post la Coblenz; dar în 1432 este trimis la Conciliul din Basel în 
serviciul contelui von Manderscheid, care doreşte să devină episcop de Trier. Implicat 
în deliberările Conciliului, Cusanus se dovedeşte un susţinător moderat al partidei 
conciliare. însă mai târziu îşi va schimba atitudinea în privinţa statutului papalităţii şi 
ajunge să îndeplinească numeroase misiuni în numele Sfântului Scaun. De exemplu, 
merge în Bizanţ pentru negocierile legate de reunirea Bisericii de Răsărit cu Roma, 
realizată (temporar) la Conciliul de la Florenţa. în 1448 este numit cardinal, iar în 
1450 devine episcop de Brixen, în timp ce din 1451 până în 1452 activează ca legat 
papal în Germania. Moare în august 1464 la Todi, în Umbria. 

în ciuda numeroaselor sale activităţi ecleziastice, Cusanus scrie un număr con¬ 
siderabil de lucrări, una dintre primele scrieri mai importante fiind De concordantia 
catholica (1433-1434). Lucrările sale filosofice includ De docta ignorantia şi De coniec- 
turis (1440), De Deo abscondito (1444) şi De quaerendo Deurn (1445), De genesi (1447), 
Apologia doctae ignorantiae (1449), Idiotae libri (1450), De visione Dei (1453), Depossest 
(1460), Tetralogus de non aliud (1462), De venatione sapientiae (1463) şi De apice the- 
oriae (1464). A mai compus lucrări cu subiecte matematice, cum ar fi De transmu- 
tationibus geometricis (1450), De mathematicis complementis (1453) şi De mathematica 
perfectione (1458), şi pe teme teologice. 

2. Gândirea lui Nicolaus Cusanus este guvernată de ideea unităţii ca sinteză 
armonioasă a diferenţelor. Pe plan metafizic, această idee este prezentată prin ideea 
de Dumnezeu ca fiind coincidentia oppositomm, sinteza opuselor, care transcende şi 
totuşi include perfecţiunile distincte ale lucrurilor create. Dar ideea unităţii ca recon¬ 
ciliere armonioasă sau sinteză a opuselor nu se limitează la sfera filosofiei speculative. 
Ea exercită o influenţă puternică şi asupra activităţii practice a lui Cusanus şi merge 
chiar şi mai departe, explicând schimbarea poziţiei sale privitoare la rolul în Biserică 
al Sfântului Scaun. Cred că merită să zăbovim puţin pentru a explica acest lucru. 

La vremea când Cusanus mergea la Conciliul de la Basel şi îşi publica De concor¬ 
dantia catholica, el vede cum unitatea creştinătăţii este ameninţată, prin urmare se 

simte însufleţit de idealul de a conserva această unitate. Alături de alţi câţiva catolici 
fervenţi, crede că cea mai bună cale de a conserva sau de a restabili această unitate 
ar fi sublinierea poziţiei şi drepturilor Conciliilor Generale. Asemenea altor membri 
ai partidului conciliar, este încurajat în această privinţă de rolul jucat de Conciliul 
de la Konstanz (1414-1418) în încheierea Marii Schisme, care despărţise creştinăta¬ 
tea şi cauzase atâtea probleme. Era convins la acea vreme de drepturile naturale ale 
suveranităţii populare nu doar în cadrul statului, dar şi în al Bisericii; şi, într-adevăr, 
despotismul şi anarhia îi repugnaseră dintotdeauna. în cadrul Statului, monarhul 
nu-şi primeşte autoritatea direct şi imediat de la Dumnezeu, ci mai degrabă de la sau 
prin popor. în Biserică, gândea el, un Conciliu General, reprezentând credincioşii, 
este superior papei, care posedă numai un primat administrativ şi poate fi scos din 
funcţie de către un Conciliu, dacă există motive întemeiate. Deşi susţine ideea impe¬ 
riului, idealul său nu este acela al unui imperiu monolitic care să depăşească sau să 
anuleze drepturile şi datoriile monarhilor şi prinţilor naţionali, ci mai degrabă cel al 
unei federaţii. 

în manieră analogă, deşi crede cu pasiune în unitatea Bisericii, este sigur că o 
teorie moderată, conciliară, ar servi mai bine cauza acestei unităţi, în locul insistenţei 
asupra poziţiei supreme a Sfântului Scaun. Evidenţiind aceste lucruri nu doresc să 
sugerez că Nicolaus Cusanus nu credea pe atunci că teoria conciliară era justificată 
teoretic sau că o susţinea doar din raţiuni practice, întrucât ar fi considerat că unitatea 
Bisericii ar fi astfel mai bine conservată şi că reforma ecleziastică va avea o şansă mai 
bună de a fi realizată dacă s-ar accepta supremaţia Conciliului General. însă este cert 
că şi aceste consideraţii au avut ponderea lor. Mai mult, o viziune „democratică" a 
bisericii ca unitate armonioasă în multiplicitate, exprimată juridic în teoria conciliară, 
exercita fără îndoială o atracţie irezistibilă pentru el. El spera la unitate în Biserică şi 
în Stat şi între Biserică şi Stat; dar unitatea la care visa, fie în Biserică sau Stat, sau 
între cele două, nu era o unitate care să rezulte din anularea diferenţelor. 

însă Cusanus ajunge să abandoneze teoria conciliară şi să devină un susţinător 
activ al Sfântului Scaun. Această schimbare de perspectivă este cu siguranţă expresia 
unei modificări a convingerilor sale teoretice despre papalitate ca instituţie divină 
ce posedă autoritatea şi jurisdicţia ecleziastică supremă. în acelaşi timp, este în 
mod sigur influenţat de convingerea că nu-şi putea promova cauza, anume unitatea 
Bisericii, prin deprecierea poziţiei papei în Biserică. Ajunge, de aceea, să creadă că o 
implementare efectivă a teoriei conciliare va conduce mai degrabă la o nouă schismă 
decât la unitate, astfel că în cele din urmă va considera poziţia supremă a Sfântului 
Scaun ca expresie a unităţii esenţiale a Bisericii. Toate autorităţile limitate din cadrul 
Bisericii îşi primesc legitimitatea de la autoritatea supremă sau suverană, Sfântul 

Scaun, într-o manieră analogă felului în care fiinţele limitate, finite îşi primesc fiinţa 
de la infinitul absolut, Dumnezeu. 

Această schimbare de perspectivă nu implică acceptarea teoriilor extravagante de 
genul aceleia a lui Aegidius Romanus. Cusanus nu gândeşte, de exemplu, subordo¬ 
narea Statului în raport cu Biserica, ci mai degrabă o relaţie armonioasă şi paşnică 
între cele două puteri. El are întotdeauna în vedere reconcilierea, armonia, unita¬ 
tea în diferenţă. în acest ideal al unităţii fără suprimarea diferenţelor îi seamănă lui 
Leibniz. Este adevărat că încercările lui Cusanus de a asigura armonia în propria lui 
dioceză nu au fost întotdeauna încununate de succes, iar reunirea Bisericii de Răsărit 
cu Roma, la care a colaborat, a fost de scurtă durată. însă nici planurile şi idealurile 
de unitate ale lui Leibniz, oarecum nepractice şi uneori de-a dreptul superficiale, nu 
au fost vreodată realizate. 

3. Pentru Cusanus, Dumnezeu este coincidentia oppositorum, sinteza opuselor într-o 
fiinţă unică şi absolut infinită. Lucrurile finite sunt multiple şi distincte, având naturi 
şi calităţi diferite, în timp ce Dumnezeu transcende toate distincţiile şi opoziţiile care 
sunt găsite în creaturi. Distincţia dintre esenţă şi existenţă, de pildă, care se găseşte 
între toate lucrurile create, nu poate exista în Dumnezeu ca distincţie: în infinitul 
actual, esenţa şi existenţa coincid şi sunt una. Din nou, în creaturi distingem măreţie 
şi micime şi vorbim despre ele ca posedând atribute în diferite grade, ca fiind mai 
mult sau mai puţin cutare sau cutare lucru. Dar în Dumnezeu toate aceste distincţii 
coincid. Dacă spunem că Dumnezeu este fiinţă în cea mai mare măsură (maximum), 
trebuie să spunem că El este fiinţă şi în cea mai mică măsură (minimum), întrucât 
Dumnezeu nu poate poseda mărime sau ceea ce noi numim în mod obişnuit „măre¬ 
ţie". în El, maximum şi minimum coincid 1 . Dar nu putem înţelege această sinteză a 
distincţiilor şi opuselor. Dacă spunem că Dumnezeu este complicatio oppositorum et 
eorum coincidentia z , trebuie să ne dăm seama că nu putem avea o înţelegere pozitivă 
a ceea ce înseamnă el. Ajungem să cunoaştem un lucru finit aducându -1 în relaţie 
sau comparându -1 cu ceea ce ştim deja. Reuşim să cunoaştem un lucru cu ajutorul 
comparaţiei, similarităţii, neasemănării şi distincţiei. însă Dumnezeu, fiind infinit, 
nu seamănă cu niciun lucru finit; a aplica predicate definite lui Dumnezeu înseamnă 
a -1 asemăna cu lucrurile şi a-L aduce într-o relaţie de similaritate cu ele. în realitate, 
predicatele distincte pe care le aplicăm lucrurilor finite coincid în Dumnezeu într-o 
manieră care depăşeşte înţelegerea noastră. 


1 De docta ignoranlia, 1, 4. (în trad. rom.: De docta ignorantia, ed. bilingvă, Editura Polirom, 
2008. - n. tr.) 

1 Ibid., 2. 1. 

4. Este limpede, atunci, că Nicolaus Cusanus va accentua via negativa, calea nega¬ 
ţiei, în abordarea intelectuală a lui Dumnezeu. Dacă procesul cunoaşterii sau întâl¬ 
nirii cu un lucru presupune punerea în relaţie a lucrului încă necunoscut cu un altul 
deja cunoscut şi dacă Dumnezeu nu este asemenea niciunei creaturi, rezultă că raţi¬ 
unea discursivă nu poate pătrunde natura lui Dumnezeu. Ştim despre Dumnezeu 
mai degrabă ceea ce El nu este. Prin urmare, când e vorba de cunoaşterea pozitivă 
a naturii divine, minţile noastre sunt într-o stare de „ignoranţă". Pe de altă parte, 
această „ignoranţă" despre care vorbeşte Cusanus nu este ignoranţa cuiva care nu 
ştie nimic despre Dumnezeu sau care nu a făcut niciodată efortul de a înţelege cine 
este Dumnezeu. Ci este, fireşte, rezultatul psihologiei umane şi al limitărilor care 
afectează cu necesitate o minte finită confruntată cu un obiect infinit, care nu are 
nimic în comun cu un obiect dat empiric. însă pentru a poseda totuşi o valoare reală, 
ignoranţa trebuie înţeleasă ca rezultat al acestor factori sau, în orice caz, drept un 
rezultat al infinităţii lui Dumnezeu şi al finitudinii minţii umane. „Ignoranţa" nu este 
rezultatul refuzului de a face un efort intelectual sau al indiferenţei religioase: ea se 
naşte din conştientizarea infinităţii şi transcendenţei lui Dumnezeu. De aceea, este 
o „ignoranţă doctă" sau „instruită". De aici faimosul titlu al lucrării lui Cusanus, De 
docta ignorantia. 

Ar putea părea inconsistent să subliniem „calea negaţiei" şi în acelaşi timp să afir¬ 
măm pozitiv că Dumnezeu este coincidentia oppositorum. Dar Cusanus nu respinge 
„calea afirmativă" cu totul. De exemplu, din moment ce Dumnezeu transcende sfera 
numerelor, El nu poate fi numit „unul" în sensul în care un lucru finit, în măsura 
în care este distinct de alte lucruri finite, poate fi numit „unul". Pe de altă parte, 
Dumnezeu este Fiinţa infinită şi sursa oricărei multiplicităţi în lumea creată; şi, ca 
atare, El este unitatea infinită. Dar noi nu putem obţine o înţelegere pozitivă a ceea 
ce este unitatea în ea însăşi. Putem face afirmaţii pozitive despre Dumnezeu şi avem 
motive să o facem. Dar nu există nicio afirmaţie pozitivă despre natura divină care să 
nu poată fi anulată printr-o negaţie. Dacă îl concepem pe Dumnezeu doar prin ter¬ 
meni extraşi pur şi simplu de la creaturi, atunci, inevitabil, conceptul nostru despre 
El va fi mai puţin adecvat decât conştientizarea faptului că El transcende toate con¬ 
ceptele noastre despre el; teologia negativă este superioară teologiei pozitive sau afir¬ 
mative. Iar superioară ambelor este totuşi teologia „copulativă", prin care Dumnezeu 
este conceput ca fiind coincidentia oppositorum. Dumnezeu este recunoscut corect ca 
Fiinţa supremă şi mare în mod absolut: El nu poate fi mai mare decât este deja. Şi, 

fiind cea mai mare Fiinţă, El este unitatea perfectă 1 . Dar noi putem spune despre El 
şi că nu poate fi mai mic decât este. Vom spune, prin urmare, că El este minimum. 
De fapt, El este deopotrivă şi cel mai mare şi cel mai mic, într-o perfectă coincidentia 
oppositorum. Orice teologie este „circulară", în sensul că atributele pe care le predicăm 
în mod justificat despre Dumnezeu coincid în esenţa divină într-un fel care depăşeşte 
înţelegerea minţii umane 2 . 

Cel mai scăzut nivel al cunoaşterii umane este percepţia simţurilor. Simţurile 
ca atare doar afirmă. Numai atunci când ajungem la nivelul raţiunii (ratio) ajungem 
la afirmare şi negare deopotrivă. Raţiunea discursivă este guvernată de principiul 
contradicţiei, principiul incompatibilităţii sau al excluderii reciproce a opuselor; iar 
activitatea raţiunii nu ne poate aduce mai mult decât o cunoaştere aproximativă a lui 
Dumnezeu. în acord cu interesul său pentru matematică, Cusanus compară cunoaşte¬ 
rea raţională a lui Dumnezeu cu un poligon înscris în cerc. Indiferent câte laturi sunt 
adăugate poligonului, acesta nu va coincide niciodată cu cercul, chiar dacă îl va apro¬ 
xima din ce în ce mai bine. Mai mult, cunoaşterea noastră despre creaturi este şi ea 
aproximativă, întrucât „adevărul" lor este ascuns în Dumnezeu. în fine, orice cunoaş¬ 
tere prin raţiunea discursivă este aproximativă, şi orice ştiinţă este „conjectură" 3 . 
Această teorie a cunoaşterii este dezvoltată în De coniecturis, unde Cusanus explică 
cum cea mai înaltă cunoaştere posibilă în mod natural a lui Dumnezeu este atinsă 
nu prin raţiune discursivă (ratio), ci prin intelect (intellectus), o activitate superioară a 
minţii. în timp ce percepţia senzorială afirmă, iar raţiunea afirmă şi neagă, intelectul 
neagă opoziţiile raţiunii. Raţiunea afirmă X şi neagă Y, dar intelectul neagă X şi Y 
deopotrivă disjunctiv şi împreună şi îl concepe pe Dumnezeu ca fiind coincidentia 
oppositorum. Această concepere sau intuiţie nu poate fi însă exprimată adecvat prin 
limbaj, care este instrumentul raţiunii mai degrabă decât al intelectului. în activitatea 
sa ca intelect, mintea utilizează limbajul pentru a sugera înţelesul, mai degrabă decât 
pentru a -1 declara; iar Cusanus întrebuinţează analogiile şi simbolurile matematice 
în acest scop. Bunăoară, dacă o latură a unui triunghi este întinsă la infinit, celelalte 
două laturi vor coincide cu ea. Din nou, dacă diametrul unui cerc este întins la infinit, 
circumferinţa va coincide în final cu diametrul. De aceea, linia dreaptă infinită este în 
acelaşi timp un triunghi şi un cerc. Inutil să mai spunem că Nicolaus Cusanus privea 
aceste speculaţii matematice ca fiind nimic mai mult decât simboluri; infinitul mate¬ 
matic şi fiinţa absolut infinită nu sunt acelaşi lucru, deşi primul poate deopotrivă să 


1 De docta ignorantia, i, 5. 

2 Ibid., 1, ai. 

3 Ibid., 1, 3. 

servească drept simbol pentru cel de-al doilea şi să-i fie un ajutor pentru gândire în 
teologia mistică 1 . 

Ideile conducătoare din De docta ignorantia sunt rezumate în lucrările ce compun 
Idiotae, iar în De venatione sapientiae Cusanus reafirmă credinţa sa în ideea „ignoranţei 
docte“ sau „instruite". în această lucrare repetă şi doctrina conţinută în De non aliud. 
Dumnezeu nu poate fi definit prin alţi termeni: El este propria Sa definiţie. Din nou, 
Dumnezeu nu este ceva diferit de orice altceva, întrucât El defineşte orice alt lucru în 
sensul în care numai El este sursa şi păstrătorul existenţei tuturor lucrurilor 2 . Cusanus 
reafirmă ideea centrală pe care o dezvoltase în De possest: „Numai Dumnezeu este 
Possest, pentru că El este în act ceea ce El poate fi" 3 . El este actul etern. Această idee 
va fi reluată în De apice theoriae, ultima sa operă, în care Dumnezeu este reprezentat 
ca posse ipsum, puterea absolută care se revelează pe sine în creaturi. Accentul pus 
pe această idee a sugerat celor care i-au studiat opera o schimbare de perspectivă. Şi 
există, într-adevăr, multe argumente în favoarea acestei interpretări. Cusanus declară 
direct în De apice theoriae că el s-a gândit odinioară că adevărul despre Dumnezeu este 
de găsit mai degrabă în întuneric sau obscuritate decât în claritate şi adaugă că ideea 
de posse, de putere sau de capacitate, putinţă, este uşor de înţeles. Orice copil sau tânăr 
este conştient de natura lui posse, din moment ce ştie foarte bine că poate să mănânce, 
să alerge, să vorbească. Şi dacă acesta ar fi întrebat dacă poate face ceva, să ridice o pia¬ 
tră, de pildă, fără puterea de a o face, atunci ar judeca această problemă ca fiind întru 
totul superfluă. Revenind, Dumnezeu este posse ipsum absolută. Ar rezulta, atunci, că 
Nicolaus Cusanus a simţit nevoia să contrabalanseze teologia negativă pe care pusese 
un accent atât de mare. Şi am mai putea spune că ideea de posse, împreună cu alte 
idei pozitive, cum ar fi aceea de lumină, de care se foloseşte în teologia naturală, 
exprimă convingerea lui despre imanenţa divină, în timp ce accentul pe teologia nega¬ 
tivă reprezintă mai degrabă credinţa lui în transcendenţa divină. însă ar fi eronat să 
sugerăm că ar fi abandonat calea negativă pentru cea afirmativă. El spune foarte clar 
în ultima sa lucrare că posse ipsum divină este în sine incomprehensibilă şi incomen¬ 
surabilă cu puterea creată. în Compendium 4 , pe care l-a scris cu un an înaintea lui De 
apice theoriae, Cusanus afirmă că Fiinţa incomprehensibilă, în timp ce rămâne mereu 
aceeaşi, se arată pe Sine într-o varietate de feluri, într-o diversitate de „semne". Este 
ca şi cum un chip ar apărea în mai multe feluri în mai multe oglinzi. Chipul este unul 


1 De docta ignorantia, i, 12. 

2 De venatione sapientiae, 14. 

3 Ibid., 13. 

+ 8 . 

şi acelaşi, dar apariţiile sale, care sunt toate distincte de chipul însuşi, sunt variate. 
Cusanus descrie natura divină în nenumărate feluri şi s-ar putea să se fi gândit că 
a exagerat pe calea negaţiei; dar se pare că nu a existat o schimbare fundamentală 
în punctul său de vedere. Pentru el, Dumnezeu a fost mereu transcendent, infinit 
şi incomprehensibil, chiar dacă El era şi imanent şi chiar dacă Nicolaus Cusanus a 
insistat să dea acestui aspect al lui Dumnezeu o importanţă mai mare. 

5. Vorbind despre relaţia dintre Dumnezeu şi lume, Cusanus întrebuinţează expre¬ 
sii care au sugerat câtorva comentatori o interpretare panteistă. Dumnezeu conţine 
toate lucrurile; El este omnia complicans. Toate lucrurile sunt cuprinse în simplitatea 
divină, iar fără El acestea nu sunt nimic. Dumnezeu este şi omnia explicans, sursa 
lucrurilor multiple care revelează câte ceva din El: Deus ergo est omnia complicans, in 
hoc quod omnia in eo; est omnia explicans, in hoc quia ipse in omnibus 1 . Dar Cusanus 
contestă faptul că ar fi un panteist. Dumnezeu conţine toate lucrurile prin aceea că El 
este cauza tuturor lucrurilor: El le conţine complicativ, ca unu în esenţa Lui divină şi 
simplă. El este în toate lucrurile explicativ, în sensul că este imanent în toate lucrurile 
şi că toate lucrurile sunt esenţial dependente de El. Când declară că Dumnezeu este 
atât centrul, cât şi circumferinţa lumii 1 , nu trebuie interpretat nici în sens panteist, 
nici în sens acosmist. Lumea nu este, spune Cusanus, o sferă limitată cu un centru şi 
o circumferinţă bine definite. Orice punct poate fi luat şi considerat ca fiind centrul 
lumii, neavând circumferinţă. Aşadar, Dumnezeu poate fi numit centrul lumii, din 
perspectiva faptului că El este peste tot sau omniprezent, dar şi circumferinţa lumii, 
iar aceasta nu are circumferinţă. Aşadar, Dumnezeu poate fi numit centrul lumii, 
pentru că El nu este niciunde, ca prezenţă localizabilă. Cusanus a fost cu siguranţă 
influenţat de autori precum Ioan Scotus Eriugena şi a folosit acelaşi tip de enunţuri 
şi declaraţii îndrăzneţe pe care le întrebuinţase şi Meister Eckhart. Dar în ciuda unei 
tendinţe puternice către acosmism, cel puţin în ceea ce priveşte sensul literal al unora 
dintre enunţurile sale, este limpede că el a insistat puternic asupra distincţiei dintre 
creaturile finite şi Dumnezeirea infinită. 

în termeni care amintesc de doctrina lui Ioan Scotus Eriugena, Cusanus arată 
cum lumea este o teofanie, o „contracţie" a fiinţei divine. Universul este contractum 
maximum care intră în existenţă prin emanare din absolutum maximum 3 . Fiecare 
creatură este, ca să spunem aşa, un Dumnezeu creat ( quasi Deus creatus) 4 . Cusanus 


' De docta ignorantia, 2, 3. 

1 Ibid., 2, 11. 

1 Ibid., 2, 4. 

4 Ibid., 2, 2. 

merge chiar mai departe, spunând că Dumnezeu este esenţa absolută a lumii sau uni¬ 
versului şi că universul este esenţa însăşi într-o stare de „contracţie" ( Est enirn Deus 
quidditas absoluta mundi seu universi. Universum vero est ipsa quidditas contracta)’. în 
acelaşi fel, în De coniecturis 1 2 3 declară că a spune că Dumnezeu este în lume înseamnă 
a spune că lumea este în Dumnezeu, iar în De visione Dei } vorbeşte despre Dumnezeu 
ca invizibil în Sine, dar vizibil uti creatura est. Enunţuri de acest fel au condus singure 
la o interpretare panteistă; dar Cusanus declară limpede în mai multe locuri că este o 
greşeală să-l interpretăm în acest fel. De exemplu, în De coniecturis 4 susţine că „omul 
este Dumnezeu, dar nu în mod absolut, întrucât este om. El este, prin urmare, un 
Dumnezeu uman (humanus est igitur Deus)“. Şi continuă susţinând că „omul este 
şi lumea" şi explică cum omul este microcosmosul sau „o anumită lume umană". 
Declaraţiile sale sunt îndrăzneţe, e adevărat; dar spunând că omul este Dumnezeu, 
deşi nu în mod absolut, el nu pare a fi vrut să spună mai mult decât alţi autori care 
afirmau despre om că ar fi imaginea lui Dumnezeu. Evident, Cusanus este profund 
convins de nimicnicia lumii separate de Dumnezeu şi de relaţia ei cu Dumnezeu, 
ca oglindă a divinului. Lumea este infinitas contracta şi contracta unitas 5 . Dar aceasta 
nu înseamnă că lumea este Dumnezeu în sens literal; iar în Apologia doctae ignoran- 
tiae Cusanus respinge explicit acuza de panteism. în explicaţia Dei sau crearea lumii, 
unitatea este „contractată" în pluralitate, infinitatea în finitudine, simplitatea în com¬ 
punere, eternitatea în succesiune, necesitatea în posibilitate 6 . în planul creaţiei, infi¬ 
nitatea divină se exprimă sau se revelează în multiplicitatea lucrurilor finite, în timp 
ce eternitatea divină se exprimă sau se revelează în succesiunea temporală. Relaţia 
creaturilor cu Creatorul depăşeşte înţelegerea noastră; iar Cusanus, credincios obi¬ 
ceiului său, furnizează frecvent analogii din geometrie şi aritmetică, care, crede el, 
limpezesc înţelegerea lucrurilor. 

6 . Deşi lumea constă în lucruri finite, ea este într-un sens infinită. De exemplu, 
lumea este fără sfârşit sau indeterminată în privinţa timpului. Cusanus este de acord cu 
Platon că timpul este imaginea eternităţii 7 şi insistă că, din moment ce înaintea creaţiei 
nu exista timp, trebuie să spunem că timpul purcede din eternitate: „Nu cred că cineva 
dotat cu înţelegerea lucrurilor va nega că lumea este eternă, deşi nu este eternitatea. ([...]) 


1 De docta ignorantia, 2, 4. 

2 2,7. 

3 12. 

4 2, 14. 

5 De docta ignorantia, 2, 4. 

6 Ibid. 

7 De venatione sapientiae, 9. 

lumea este eternă pentru că vine din eternitate şi nu din timp. Dar numele de «etern» 
aparţine mai mult lumii decât timpului, din moment ce durata lumii nu depinde de 
timp. Căci dacă mişcarea cerurilor şi a timpului, care este măsura mişcării, ar fi să 
înceteze, lumea nu ar înceta totuşi să existe" 1 . Cusanus face aşadar o distincţie între 
timp şi durată, deşi nu dezvoltă această temă. Timpul este măsura mişcării şi astfel este 
instrumentul minţii care măsoară şi depinde de minte 2 . Dacă mişcarea ar dispărea, nu 
ar mai fi timp, însă ar mai exista durata. Duratele succesive sunt copia sau imaginea 
duratei absolute, care este eternitatea. Putem concepe eternitatea numai ca durată fără 
sfârşit. Durata lumii este de aceea imaginea eternităţii divine şi poate fi numită într-un 
anume sens „infinită". Acest tip de argumentare este unul destul de straniu şi nu este 
limpede de urmărit ceea ce doreşte să demonstreze; însă probabil că Nicolaus Cusanus 
a dorit să spună, cel puţin în parte, că durata lumii este potenţial fără sfârşit. Nu este 
eternitatea absolută a lui Dumnezeu, dar nici nu are în sine vreo limită necesară. 

Universul este unic, nemărginit de alte universuri. Este, de aceea, „infinit" într-un 
sens spaţial. Nu are vreun centru fix şi nu există niciun punct pe care cineva să-l 
poată alege ca fiind centrul lumii. Nu există, fireşte, nici un „sus" şi un „jos" abso¬ 
lute. Pământul nu este nici centrul lumii, nici partea sa cea mai insignifiantă sau 
mai puţin onorabilă; nici soarele nu are vreo poziţie privilegiată. Judecăţile noas¬ 
tre în aceste privinţe sunt toate relative. Totul în univers se mişcă, şi Pământul de 
asemenea. „Pământul, care nu poate fi centrul, nu poate fi fără mişcare." 3 El este 
mai mic decât soarele, dar mai mare decât luna, aşa cum se observă din studierea 
eclipselor 4 . Cusanus nu spune explicit că Pământul se roteşte în jurul soarelui, dar 
afirmă limpede că atât Pământul, cât şi soarele se mişcă, împreună cu toate celelalte 
corpuri cereşti, deşi vitezele lor nu sunt aceleaşi. Faptul că noi nu percepem mişcarea 
Pământului nu este un argument valid împotriva mişcării sale. Percepem mişcarea 
numai în relaţie cu punctele fixe; dacă un om aflat într-o barcă pe un râu nu ar putea 
vedea malurile şi nu ar şti că apa însăşi se mişcă, şi-ar imagina că barca stă pe loc. 5 
Un om care ar sta pe Pământ s-ar putea gândi că şi Pământul stă pe loc şi că celelalte 
corpuri cereşti se află în mişcare, iar dacă ar sta pe soare sau pe lună sau pe Marte ar 
crede acelaşi lucru despre obiectul pe care ar sta. 6 Judecăţile noastre despre mişcare 


1 De ludo globi, i. 

2 Ibid., 2 . 

5 De docta ignorantia, 2 , ii. 

4 Ibid., 2 , 12 . 

5 Ibid. 

6 Ibid. 

sunt relative şi nu putem obţine „adevărul absolut" în problemele de astronomie. 
Pentru a putea compara mişcările corpurilor cereşti avem nevoie de relaţia cu anu¬ 
mite puncte fixe; dar în realitate nu există astfel de puncte fixe. De aceea nu putem 
atinge decât o cunoaştere aproximativă sau relativă în astronomie. 

7. Ideea ierarhiei nivelurilor de realitate, de la materie, prin organisme, animale 
şi om, până la spiritele pure, este o trăsătură de bază atât pentru tradiţia aristotelică, 
cât şi pentru cea platoniciană. Cusanus reţine şi el ideea, însă accentuează îndeosebi 
lucrul individual ca manifestare unică a lui Dumnezeu. în primul rând, nu există 
două lucruri individuale care să fie exact la fel. Spunând aceasta, Cusanus nu doreşte 
să nege realitatea speciilor. Peripateticienii, spune el 1 , au dreptate susţinând că uni¬ 
versaliile nu există în realitate; numai lucrurile individuale există, iar universaliile ca 
atare aparţin ordinii conceptuale. Cu toate acestea, membrii unei specii au o natură 
specifică în comun, care există în fiecare dintre ei într-o stare „contractată", anume ca 
natură individuală 2 . însă niciun lucm individual nu realizează întru totul perfecţiunea 
speciei sale; iar fiecare membru al speciei are propriile sale caracteristici distincte 3 . 

în al doilea rând, fiecare lucru individual oglindeşte întregul univers. Fiecare lucru 
care există „contractă" toate celelalte lucruri astfel încât universul există contracte în 
fiecare lucru finit 4 . Mai mult, întrucât Dumnezeu este în univers, iar universul este în 
Dumnezeu, atunci şi universul se află în fiecare lucru, iar a spune că orice lucru este 
în fiecare lucm înseamnă şi a spune că Dumnezeu este în fiecare lucru şi că fiecare 
lucm este în Dumnezeu. Cu alte cuvinte, universul este o „contracţie" a fiinţei divine, 
iar fiecare lucm finit este o „contracţie" a universului. 

Lumea este de aceea un sistem armonios. Ea constă într-o multiplicitate de lucruri 
finite; dar membrii ei sunt de asemenea relaţionaţi fiecare cu celălalt şi cu întregul, 
care este o „unitate în pluralitate" 5 . Universul unic este desfăşurarea unităţii divine, 
simplă şi absolută, iar întregul univers este reflectat sau oglindit în fiecare parte indi¬ 
viduală. Cusanus crede că există un suflet al lumii (anima mundi), dar respinge con¬ 
cepţia platoniciană despre suflet. Acesta nu este o fiinţă care să existe în realitate, 
distinct pe de o parte de Dumnezeu şi pe de altă parte de fiinţele finite din lume. 
Dacă sufletul lumii ar fi conceput ca o formă universală conţinând în sine toate for¬ 
mele, atunci nu are o existenţă separată, autonomă. Formele există actual în lucmrile 


“ De docta ignorantia, 2, 6. 

2 Ibid .; cf. De coniecluris, 21, 3. 

3 De docta ignorantia, 3,1. 

4 Ibid., 2, 5. 

5 Ibid., 2, 6. 

contracte', adică în formele individuale ale lucrurilor. Cusanus îi interpretează pe pla- 
tonicieni ca afirmând că formele universale există într-un suflet al lumii, care este 
distinct de Dumnezeu, iar el respinge această opinie. în Idiotae 2 spune că ceea ce 
Platon numea „sufletul lumii" Aristotel numeşte „natură", iar el adaugă că, după 
opinia sa, „sufletul lumii" sau „natura" este Dumnezeu, „care face să meargă toate 
lucrurile în toate lucrurile". Este limpede atunci că, deşi Cusanus împrumută de la 
platonism expresia „sufletul lumii", el nu înţelege prin aceasta o fiinţă care există 
distinct de Dumnezeu şi un intermediar între Dumnezeu şi lume. în cosmologia 
sa nu există vreun stadiu intermediar în creaţie între infinitul actual, Dumnezeu, şi 
infinitul potenţial, lumea creată. 

8 . Deşi fiecare lucru finit oglindeşte întregul univers, acest lucru este adevărat în 
mod special în privinţa omului, care combină în sine materia, viaţa organică, viaţa 
senzitivă animală şi raţionalitatea spirituală. Omul este microcosmosul, mica lume, 
îmbrăţişând în sine sferele intelectuale şi materiale ale realităţii 3 . „Nu putem nega că 
omul este numit microcosmos, adică mica lume"; şi aşa cum lumea mare, universul, 
are sufletul său, aşa şi omul are sufletul său 4 . Universul este oglindit în fiecare parte 
şi acest lucru este adevărat în mod analog şi pentru om, care este universul sau lumea 
mică. Natura omului se oglindeşte în părţile sale, cum ar fi mâna, dar cel mai perfect 
se oglindeşte în cap. Aşa şi universul, deşi oglindit în fiecare parte, este oglindit cel 
mai perfect în om. De aceea omul poate fi numit „o lume perfectă, deşi este o lume 
mică şi o parte din lumea mare" 5 . De fapt, unind în el atribute care se găsesc separat 
în alte fiinţe, omul este o reprezentare finită a coincidentia oppositorum divină. 

Universul este concretum maximum, în timp ce Dumnezeu este absolutum maxi¬ 
mum, maximul absolut. Cum universul nu există separat de lucrurile individuale, 
niciun lucru individual nu cuprinde toate perfecţiunile speciei sale. Maximul absolut 
nu este, de aceea, niciodată în întregime „contractat" sau „concretizat". Putem totuşi 
concepe un maximum contractum sau concretum care ar uni în sine nu doar diferitele 
niveluri ale existenţei create, aşa cum face omul, ci şi Dumnezeirea însăşi împreună 
cu natura creată, deşi această uniune „ar depăşi orice înţelegere din partea noastră" 6 , 
însă, deşi modul uniunii este un mister, noi ştim că în Hristos natura divină şi cea 


1 De docta ignorantia, 2, 9. 

2 3. U- 

' De docta ignorantia, 3, 3. 

4 De ludo globi, 1. 

5 Ibid. 

6 De docta ignorantia, 3, 2. 

umană s-au unit fără confundarea naturilor sau distingerea persoanelor. Prin urmare, 
Hristos este maximum concretum. El este şi medium absolutum, nu doar în sensul că 
în El este o uniune unică şi perfectă dintre necreat şi creat, dintre naturile divină şi 
umană, dar şi în sensul că El este mijlocul unic şi necesar prin care fiinţele umane 
se pot uni cu Dumnezeu 1 . Fără Hristos este imposibil pentru om să atingă fericirea 
eternă. El este perfecţiunea ultimă a universului 2 şi, în particular, a omului, care îşi 
poate realiza cele mai înalte potenţialităţi numai prin unirea cu Hristos. Iar noi nu 
putem fi uniţi cu Hristos decât prin Biserică, care este trupul Său 3 . Dialogus de pace 
seu concordantia fidei demonstrează un Cusanus deloc obtuz în abordarea sa, chiar 
destul de pregătit pentru concesii în raport cu Biserica de Răsărit de dragul unităţii; 
iar operele sale în general sugerează fără putinţă de îndoială că el prefera sacrificarea 
integrităţii credinţei catolice pentru a obţine unitatea externă, întrucât era profund 
preocupat de unitate şi conştient de faptul că o asemenea unitate poate fi obţinută 
numai prin înţelegere paşnică. 

9. Este suficient de limpede că Nicolaus Cusanus s-a folosit pe larg de scrierile 
predecesorilor săi. îl citează adesea pe Dionisie Pseudo-Areopagitul şi este evidentă 
amprenta acestuia asupra insistenţei cu care Cusanus vorbeşte despre teologia nega¬ 
tivă şi folosirea simbolurilor. Cunoaşte foarte bine şi De divisione naturae a lui Scotus 
Eriugena şi, deşi influenţa acestuia asupra gândirii sale este cu siguranţă mai redusă 
decât aceea exercitată de Dionisie (pe care îl considera, bineînţeles, a fi fost discipolul 
Sfântului Pa vel), putem presupune în mod rezonabil că unele dintre declaraţiile sale 
îndrăzneţe despre felul în care Dumnezeu devine „vizibil" în creaturi se datorează 
lecturilor din opera acestui filosof din secolul al IX-lea. Să mai spunem iarăşi că a 
fost cu siguranţă impresionat de scrierile lui Meister Eckhart şi de obiceiul acestuia 
de a folosi antinomii năucitoare. Intr-adevăr, o mare parte din filosofia lui Cusanus, 
teoria sa despre docta ignorantia, bunăoară, sau ideea sa despre Dumnezeu ca fiind 
coincidentia oppositorum, precum şi felul în care insistă asupra ideii lumii ca manifes¬ 
tare de sine a divinului şi ca explicatio Dei, dar şi concepţia sa despre om ca micro¬ 
cosmos, toate pot fi privite ca dezvoltări ale unor filosofii anterioare, îndeosebi acelea 
aparţinând într-un sens larg tradiţiei platonice şi acelora care pot fi clasificate într-un 
anume sens drept „mistice". Preferinţa lui pentru analogiile şi simbolismul matema¬ 
tice aminteşte nu doar de scrierile platonicienilor şi pitagoricienilor lumii antice, ci 
şi de acelea ale Sfântului Augustin şi ale altor autori creştini. Consideraţii de acest fel 


1 De visione Dei, 19-21. 

2 Ibid., 21. 

3 De docta ignorantia, 3,12. 

justifică în mare măsură opiniile acelora care îl clasifică pe Nicolaus Cusanus prin¬ 
tre gânditorii medievali. Preocuparea sa pentru cunoaşterea lui Dumnezeu şi pentru 
relaţia lumii cu Dumnezeu arată înapoi, se poate spune, către Evul Mediu. întreaga sa 
gândire se mişcă, ar spune unii istorici, în categoriile medievale şi poartă amprentele 
catolicismului medieval. Asemănări chiar şi mai izbitoare pot fi găsite în comparaţia 
cu autori pe care oricine i-ar clasa ca medievali. 

Pe de altă parte, se poate merge la extrema opusă, încercând să-l împingem pe 
Cusanus înainte, către perioada modernă. Preferinţa pentru teologia negativă, de 
pildă, şi doctrina despre Dumnezeu ca fiind coincidentia oppositorum pot fi asimilate 
teoriei lui Schelling despre Absolut ca punct de fugă al tuturor diferenţelor şi dis¬ 
tincţiilor, în timp ce viziunea sa despre lume ca explicatio Dei poate fi privită drept 
un preambul la teoria hegeliană despre natură ca Dumnezeu-în-Alteritatea-Sa, ca 
fiind manifestarea concretă sau întruparea Ideii abstracte. în concluzie, filosofia lui 
Cusanus poate fi considerată drept o anticipare a idealismului german. în plus, este 
evident că ideea lui despre oglindirea universului în fiecare lucru finit şi cea a diferen¬ 
ţelor calitative care există între oricare două lucruri reapar în filosofia lui Leibniz. 

Cu greu poate fi negat, cred, că există adevăr în aceste amândouă puncte de vedere 
conflictuale. Fără îndoială că filosofia lui Cusanus depinde sau întrebuinţează în mare 
măsură sistemele anterioare. Pe de altă parte, a pune în evidenţă similitudinile dintre 
anumite aspecte ale gândirii sale şi filosofia lui Leibniz nu are în niciun caz drept 
intenţie să inducă analogii forţate. Dacă este să-l legăm pe Cusanus de idealismul 
speculativ postkantian german, atunci legăturile sunt mult mai subtile şi există mai 
multe şanse pentru asimilări anacronice; dar este adevărat că acest interes pentru 
scrierile sale a început să se manifeste mai ales în secolul al XlX-lea şi că acest feno¬ 
men se datorează în mare parte direcţiei în care se îndrepta în acel secol gândirea ger¬ 
mană. Şi tocmai pentru că există adevăr în ambele puncte de vedere avem un motiv 
în plus să-l considerăm pe Cusanus drept un gânditor de tranziţie, o figură aparte a 
Renaşterii. Filosofia naturii, de exemplu, conţine cu siguranţă elemente din trecut, 
dar reprezintă şi un interes crescând pentru sistemul Naturii şi pentru ceea ce am 
putea numi preocuparea din ce în ce mai intensă pentru univers ca sistem ce se dez¬ 
voltă şi se dezvăluie pe sine. Ideea lui Cusanus despre „infinitatea" lumii îi va influ¬ 
enţa pe alţi gânditori ai Renaşterii, în special pe Giordano Bruno, chiar dacă acesta 
o va dezvolta într-o direcţie care îi era străină minţii şi convingerilor lui Cusanus. Şi 
oricât de mult ar fi depins teoria despre natură ca explicatio Dei de tradiţia platonică 
sau neoplatonică, găsim în această teorie un accent novator pe lucrul individual şi pe 
Natură ca sistem de lucruri individuale, nici unul asemenea altuia, care trimite mai 
departe, după cum am mai spus, către filosofia lui Leibniz. Mai mult, respingerea 

ideii că ceva din lume poate fi numit în mod propriu ca aflându-se în repaos, dar şi a 
noţiunilor de „centru" absolut sau de „sus" ori „jos", îl leagă de cosmologii şi oame¬ 
nii de ştiinţă din Renaştere mai degrabă decât de aceia din Evul Mediu. Este perfect 
adevărat, fireşte, că viziunea lui despre relaţia lumii cu Dumnezeu este una teistă, 
însă dacă Natura este considerată drept un sistem armonios care este într-un anume 
sens „infinit" şi care este o dezvoltare sau o manifestare progresivă a lui Dumnezeu, 
atunci această idee facilitează şi încurajează investigarea naturii de dragul său şi nu 
doar ca un stadiu pentru cunoaşterea metafizică a lui Dumnezeu. Cusanus nu este 
un panteist, dar filosofia sa, cel puţin în anumite privinţe, poate fi grupată împreună 
cu aceea a lui Bruno şi a altor filosofi renascentişti ai naturii; repetăm; pe funda¬ 
lul acestor filosofii speculative au gândit şi lucrat savanţii Renaşterii. Să remarcăm 
tot acum că speculaţiile matematice ale lui Cusanus au constituit un stimul pentru 
Leonardo da Vinci. 

în concluzie, ar fi bine să ne reamintim că, deşi ideea lui Cusanus despre siste¬ 
mul infinit al naturii a fost dezvoltată de filosofi precum Giordano Bruno şi că deşi 
aceste filosofii speculative ale naturii au format baza şi stimulul pentru investigarea 
ştiinţifică a naturii, Cusanus însuşi a fost un creştin, şi mai ales un gânditor creştin 
profund, preocupat de căutarea Dumnezeului ascuns, gânditor a cărui gândire are 
un caracter fundamental hristocentric. Tocmai pentru a ilustra această observaţie am 
amintit, în legătură cu teoria omului ca microcosmos, doctrina lui despre Hristos ca 
maximum contractum şi medium absolutum. în preocupările sale umaniste, în insis¬ 
tenţa sa pe individualitate, în valoarea pe care o acordă studiilor matematice şi ştiin¬ 
ţifice noi şi în combinarea unui spirit critic cu o tendinţă profund mistică, Cusanus 
este asemenea altor gânditori renascentişti; dar el continuă în Renaştere credinţa 
care i-a animat şi inspirat pe marii gânditori ai Evului Mediu. într-un sens, mintea lui 
este ancorată în noile idei care fermentează în Renaştere, dar perspectiva religioasă 
care îi străbate gândirea îl reţine de la extravaganţele nesăbuite la care se vor deda unii 
dintre filosofii renascentişti. 

CAPITOLUL XVI 


FILOSOFIA NATURII (i) 


Observaţii cu caracter general - Girolamo Cardano - Bemardino Telesio - 
Francesco Patrizzi - Tommaso Campanella - Giordano Bruno - Pierre Gassendi 


i. În capitolul anterior am menţionat legătura dintre concepţia lui Nicolaus Cusanus 
despre natură şi celelalte filosofii ale naturii apărute în timpul Renaşterii, dar şi carac¬ 
terul teocentric al acestei concepţii, lucru care îl aşază alături de principalii filosofi 
din Evul Mediu. însă am văzut deja cum în gândirea sa prevalează ideea Naturii ca 
sistem infinit în care Pământul nu ocupă vreun loc privilegiat. Un număr important 
de filosofi renascentişti dau amploare ideii că natura este o unitate suficientă sieşi, 
un sistem unificat de către forţele atotputernice ale simpatiei şi atracţiei, animată de 
un suflet al lumii, mai degrabă decât, precum la Cusanus, o manifestare externă a lui 
Dumnezeu. La aceşti filosofi natura este practic un organism pentru care distincţiile 
clare, caracteristice gândirii medievale, dintre însufleţit şi neînsufleţit, dintre spirit 
şi materie îşi pierd rostul şi valabilitatea. Filosofiile de acest fel tind în mod natu¬ 
ral către panteism. în anumite privinţe, ele au o afinitate cu acele aspecte platonice 
şi neoplatonice resuscitate în Renaştere; însă acolo unde platonicienii accentuează 
supranaturalul şi ascensiunea sufletului către Dumnezeu, filosofii naturii subliniază 
mai degrabă Natura însăşi, considerată ca un sistem suficient sieşi. Nu înseamnă că 
toţi gânditorii Renaşterii care sunt socotiţi de regulă drept „filosofi ai naturii" abando¬ 
nează teologia creştină ori se consideră revoluţionari; însă tendinţa gândirii lor este 
să slăbească limitele care leagă natura de supranatural. Ei tind către „naturalism". 

Pe de altă parte, este destul de dificil să emitem judecăţi generale despre acei 
gânditori ai Renaşterii pe care istoricii sunt obişnuiţi să-i clasifice drept „filosofi natu- 
ralişti" sau „filosofi ai naturii". Şi este de-a dreptul hazardat să vorbim astfel dacă 
avem în vedere, de exemplu, afinităţile dintre filosofia lui Giordano Bruno şi filoso- 
fia romantică germană din secolul al XlX-lea. Dimpotrivă, în niciun caz nu putem 
asocia „romantismul" cu gândirea lui Girolamo Fracastoro (1483-1553), medic al 
papei Paul al III-lea şi autor de lucrări medicale, dar şi al unei lucrări de astronomie, 
Homocentricorum seu de stellis liber (1535). în De sympathia et antipathia rerum (1542) 
el postulează existenţa „simpatiilor" şi „antipatiilor" între obiecte, adică a forţelor de 

atracţie şi de respingere, pentru a explica mişcările corpurilor în relaţiile pe care le au 
unele cu celelalte. Termenii de „simpatie" şi „antipatie" pot părea simptomatici pen¬ 
tru o perspectivă romantică; dar Fracastoro explică modul de operare al acestor forţe 
postulând corpuscula sau corpora sensibilia care sunt emise de corpuri şi care intră în 
alte corpuri prin pori. Aplicând această schemă de gândire la problema percepţiei, 
el postulează emisia de species sau imagini care intră în obiectul percepător. Această 
teorie reînnoieşte evident teoriile mecanice ale percepţiei susţinute în Antichitate de 
Empedocle, Democrit şi Epicur, deşi Fracastoro nu adoptă şi teoria generală atomistă 
a lui Democrit. O concepţie de acest fel subliniază pasivitatea subiectului în percepe¬ 
rea obiectelor exterioare, iar în Turrius sive de intellectione (publicată în 1555) va spune 
că înţelegerea (intellectio) este reprezentarea unui obiect în minte, rezultatul receptării 
unor species ale obiectului. Din aceasta el trage concluzia că înţelegerea este probabil 
pur pasivă. Este adevărat că mai postulează şi o putere specială, pe care o numeşte 
subnotio, aceea de a experimenta sau de a aprehenda impresiile variate ale lucrului ca 
totalitate posedând relaţii, care sunt prezente în obiectul însuşi sau ca întreg semni¬ 
ficativ. Aşa că nu suntem îndreptăţiţi să susţinem că Fracastoro neagă orice activitate 
din partea minţii. El nu respinge puterea reflectivă a minţii, nici puterea acesteia de 
a construi concepte sau termeni universali. Mai mult, utilizarea termenului species 
derivă evident din tradiţia aristotelico-scolastică. Cu toate acestea, teoria lui Fracastoro 
despre percepţie are un puternic caracter „naturalist". Poate că ar trebui asociat cu 
preocupările sale medicale. 

Fracastoro este medic, în timp ce Cardano este matematician, iar Telesio demon¬ 
strează un larg interes pentru problemele ştiinţelor. Deşi Telesio subliniază nevoia 
de investigaţie empirică şi cercetare în ştiinţă, el nu se limitează deloc la ipoteze veri¬ 
ficabile empiric, ci avansează el însuşi speculaţii filosofice. Nu este întotdeauna uşor 
să decidem dacă un gânditor renascentist ar trebui clasificat drept filosof sau drept 
om de ştiinţă. Mulţi filosofi ai timpului sunt interesaţi de ştiinţă şi de investigaţia de 
tip ştiinţific, în timp ce oamenii de ştiinţă nu par deloc indif erenţi faţă de speculaţi¬ 
ile filosofice. Cu toate acestea, există personalităţi a căror operă ştiinţifică reprezintă 
etape importante în dezvoltarea studiilor ştiinţifice şi ca urmare sunt clasaţi în mod 
rezonabil drept oameni de ştiinţă, în timp ce aceia care se remarcă mai degrabă prin 
gândire speculativă decât prin contribuţia personală la studiile ştiinţifice sunt clasi¬ 
ficaţi drept filosofi ai naturii, chiar dacă au contribuit indirect şi la progresul ştiinţei, 
anticipând speculativ o parte dintre ipotezele pe care oamenii de ştiinţă încercau să le 
verifice. Dar amestecul de filosofie speculativă cu preocuparea pentru problemele şti¬ 
inţei, combinat uneori cu interesul pentru alchimie şi chiar magie, este o caracteris¬ 
tică obişnuită a gânditorilor Renaşterii. Ei cred în mod autentic în dezvoltarea liberă 

a omului şi în puterea sa creativă şi caută să promoveze dezvoltarea şi puterea umană 
prin diverse mijloace. Minţile lor savurează speculaţia intelectuală liberă, dezvoltând 
ipoteze proaspete şi susţinând concepţii inedite despre lume; iar interesul larg pen¬ 
tru alchimie se datorează mai degrabă speranţei de a extinde astfel puterea, controlul 
şi bogăţia omului decât unei simple superstiţii. 

Considerând că am operat toate distincţiile necesare, putem spune acum despre 
spiritul Renaşterii că exprimă o schimbare de accent de la lumea-cealaltă către 
lumea-aceasta, de la transcendenţă la imanenţă şi de la starea de dependenţă a omului 
la puterea sa creativă. Renaşterea reprezintă o tranziţie de la o perioadă în care ştiinţa 
teologiei este aceea care formează cadrul mental şi stimulează gândirea umană către 
o perioadă în care dezvoltarea ştiinţelor naturale particulare ajunge să influenţeze din 
ce în ce mai mult gândirea şi civilizaţia umană. Iar unele dintre filosofiile Renaşterii 
vor fi mai degrabă agenţi fertilizatori pentru progresul ştiinţei decât sisteme de gân¬ 
dire pe care le-am putea trata îndreptăţit ca fiind filosofii. 

î n acest capitol mi-am propus să mă ocup pe scurt de unii dintre filosofi i italieni 
ai naturii şi de filosoful francez Pierre Gassendi. în capitolul următor voi trata despre 
filosofii germani ai naturii, excluzându -1 pe Nicolaus Cusanus, care a fost discutat 
separat. 

2. Girolamo Cardano (1501-1576), un ilustru matematician şi fizician, devine pro¬ 
fesor de medicină la Pavia în 1547. Este o figură tipic renascentistă, combinând stu¬ 
diile de matematică şi practicarea medicinei cu preocupări pentru astrologie şi cu o 
înclinaţie profundă către speculaţia filosofică. Filosofia sa este o doctrină hilozoistă. 
Există o materie originară indeterminată care umple tot spaţiul. Este necesară postu¬ 
larea unui principiu al producerii şi mişcării, anume sufletul lumii. Acesta devine un 
factor în lumea empirică sub forma „căldurii" sau luminii; iar prin acţiunea sufletu- 
lui-lumii asupra materiei sunt produse obiectele empirice, care sunt toate în-sufleţite 
şi între care există relaţii de simpatie şi antipatie. în procesul formării lumii, cerul, 
lăcaş al căldurii, este în primul rând separat de lumea sublunară, lăcaş al umedului 
şi al elementelor reci. Admiraţia lui Cardano pentru astrologie se exprimă în convin¬ 
gerea sa că cerul influenţează cursul evenimentelor din lumea sublunară. Metalele 
sunt produse în pământ prin reacţii reciproce ale celor trei elemente, pământ, apă şi 
aer; ele nu sunt doar fiinţe vii, ci şi tind către forma aurului. Iar în ceea ce priveşte 
lucrurile considerate îndeobşte fiinţe vii, el susţine că animalele au fost produse din 
viermi, iar formele viermilor provin din căldura naturală din pământ. 

Această viziune despre lume ca organism animat sau ca sistem animat unificat de 
un suflet al lui datorează mult, fireşte, concepţiei platoniciene din Timaios, în timp ce 
alte idei, cum ar fi aceea a materiei indeterminate sau a „formei", sunt derivate din 

tradiţia aristotelică. Ne-am putea aştepta ca Girolamo Cardano să dezvolte aceste idei 
într-o direcţie pur naturalistă, dar el nu este un materialist, ci crede că în om există 
un principiu nemuritor raţional, mens, care intră într-o uniune temporară cu sufletul 
şi trupul, ambele muritoare. Dumnezeu creează un număr limitat de astfel de spirite 
nemuritoare, iar nemurirea implică metempsihoză. în această concepţie despre spi¬ 
ritul nemuritor ca ceva separabil de sufletul muritor al omului se poate vedea influ¬ 
enţa averroismului. Aceeaşi influenţă este observabilă şi în refuzul său de a admite 
că Dumnezeu a creat lumea liber. Dacă creaţia s-ar datora simplu şi exclusiv alegerii 
divine, atunci nu ar exista niciun motiv sau fundament pentru creaţie; creaţia a fost 
un proces necesar, mai degrabă decât rezultatul alegerii lui Dumnezeu. 

în concluzie, filosofia lui Cardano nu este o simplă colecţie de antichităţi filosofice 
sau un amestec de elemente preluate din diferite filosofii pentru a construi un sistem 
hilozoist şi animist. El pune accent pe ideea de lege naturală şi pe unitatea Naturii 
ca sistem guvernat de legi. Din acest punct de vedere, gândirea sa era acordată cu 
mişcarea ştiinţifică din Renaştere, chiar dacă el concepe legea naturală în termenii 
ideilor şi teoriilor preluate din filosofiile trecutului. Credinţa lui în domnia legii reiese 
cu limpezime şi din insistenţa cu care vorbeşte despre Dumnezeu ca supunând cor¬ 
purile cereşti - dar şi corpurile în general - legilor matematicii şi despre faptul că 
posedarea cunoaşterii matematice este o fonnă a adevăratei înţelepciuni. Tot aici îşi 
are locul şi credinţa lui în „magia naturală", deoarece puterea magiei se bazează pe 
unitatea tuturor celor ce sunt. Fireşte, Cardano nu reuşeşte o analiză suficient de 
clară a sensului în care se poate spune despre aceste lucruri că „sunt" cu adevărat sau 
aparţin categoriei cauzelor; dar interesul pentru magie, o caracteristică des întâlnită 
printre gânditorii Renaşterii, exprimă credinţa acestora în sistemul cauzal al univer¬ 
sului, chiar dacă nouă ni se pare fantastică. 

3. O teorie hilozoistă va susţine şi Bernardino Telesio (1509-1588) din Cosenza, 
Calabria, autor al unei De natura rerum iuxta propria principia şi fondator al Academici 
Telesiana sau Cosentina la Napoli. Conform lui Telesio, cauzele fundamentale ale eve¬ 
nimentelor naturale se află în elementele calde şi reci, a căror opoziţie este reprezen¬ 
tată de antiteza tradiţională dintre cer şi pământ. La aceste două elemente Telesio 
adaugă prin postulat un al treilea, materia pasivă, care se dilată sau se rarefiază prin 
activitatea caldului şi comprimă sau contractă prin activitatea elementului rece. în 
corpurile animalelor şi oamenilor este prezent un „spirit", o emanaţie fină a elemen¬ 
tului cald care trece prin întregul corp prin intermediul nervilor, deşi este situat de 
fapt în creier. Această idee de „spirit" îşi are originea în teoria stoică despre pneuma, 
ea însăşi derivată din concepţiile şcolilor medicale ale Greciei antice şi care reapare în 
filosofia lui Descartes sub numele de „spirite animale". 

„Spiritul", un fel de substanţă psihică, poate primi impresii produse de lucrurile 
exterioare şi le poate reînnoi în memorie. Spiritul are astfel funcţia de a primi impre¬ 
siile senzoriale şi de a anticipa viitoarele impresii; iar raţionarea analogică de la caz la 
caz se bazează pe percepţia senzorială şi pe memorie. Raţionarea începe, aşadar, cu 
percepţia senzorială, iar funcţia sa este să anticipeze percepţia senzorială astfel încât 
concluziile sale sau anticipările viitoarelor experienţe să se verifice empiric. Telesio 
nu ezită să tragă concluzia că intellectio longe est sensu imperfecţi or 1 . De exemplu, inter¬ 
pretează geometria în lumina aceleiaşi teorii, anume ca formă sublimată a raţionării 
prin analogie bazată pe percepţia senzorială. Pe de altă parte, admite ideea de spaţiu 
gol, care nu este un lucru, ci mai degrabă sistemul relaţiilor dintre lucruri. Locurile 
sunt modificări ale acestei ordini generale sau sistem de relaţii. 

Impulsul sau instinctul natural fundamental în om este acela de autoconservare. 
Acesta este instinctul conducător şi pentru animale, şi chiar pentru materia anorga¬ 
nică, care nu este vie decât în sens comparativ, după cum ne demonstrează omnipre¬ 
zenţa mişcării, care este un simptom al vieţii. (Ideea că toate lucrurile sunt dăruite 
cu „percepţie" într-un anume grad va fi dezvoltată mai târziu de Leibniz.) în aceşti 
termeni ai instinctului fundamental va analiza Telesio şi viaţa emoţională a omu¬ 
lui. Bunăoară, iubirea şi ura sunt sentimente direcţionate către ceea ce promovează, 
respectiv către ceea ce ameninţă autoconservarea, în timp ce bucuria este sentimentul 
care însoţeşte autoconservarea. Virtuţile cardinale, cum ar fi prudenţa şi curajul, sunt 
toate diferite forme în care instinctul fundamental se exprimă pe sine în împlinirea 
sa, în timp ce tristeţea şi emoţiile corelative reflectă o slăbire a acestui impuls vital. 
Avem aici o anticipare evidentă a analizei emoţiilor a lui Spinoza. 

Telesio nu crede însă că omul poate fi analizat şi explicat exclusiv în termeni bio¬ 
logici, pentru că singur omul este capabil să-şi depăşească condiţionarea biologică 
de autoconservare; el poate chiar să-şi neglijeze propria fericire şi să se expună liber 
morţii. El poate şi să tânjească după unirea cu Dumnezeu, şi să contemple divinul. 
Trebuie postulată, de aceea, prezenţa în om a unei forma superaddita, sufletul nemuri¬ 
tor, care in-formează trupul şi „spiritul" şi care este capabil de unirea cu Dumnezeu. 

Metoda profesată de Telesio este una empirică, întrucât el consideră că pentru 
a cunoaşte lumea trebuie să pornim de la percepţiile senzoriale, raţiunea fiind un 
fel de proces de anticipare a percepţiilor senzoriale viitoare pe baza experienţei tre¬ 
cute. Putem, prin urmare, să-l considerăm printre întemeietorii metodei ştiinţifice, 
chiar dacă aportul său este destul de puţin cizelat. însă, filosofia propusă de el merge 


1 De rerum natura, 8, 3. 

dincolo de ceea ce poate fi verificat empiric prin percepţia senzorială. Această direcţie 
va fi continuată de Patrizzi, despre care vom vorbi în cele ce urmează. Iar combinaţia 
dintre respingerea abstracţiunii scolasticii cu entuziasmul pentru experienţa senzori¬ 
ală imediată, dar şi cu speculaţia filosofică, chiar dacă insuficient fundamentată, este 
o marcă fundamentală a gândirii renascentiste, care este din multe puncte de vedere 
deopotrivă bogată şi indisciplinată. 

4. Deşi Francesco Patrizzi (1529-1597) observă că Telesio nu-şi conformează spe¬ 
culaţiile filosofice cu propriile canoane de verificare, el însuşi se dedică speculaţiei 
într-o măsură mult mai mare decât Telesio, iar esenţa filosofi ei sale ar putea sta foarte 
bine în aspectele sale naturaliste. Născut în Dalmaţia, Patrizzi îşi va încheia viaţa, 
după numeroase peregrinări, ca profesor de filosofie platonică la Roma. Compune 
Discussionum peripateticarum libri XV (1571) şi Nova de universis philosophia (1591), 
la care se adaugă numeroase alte lucrări, inclusiv cincisprezece cărţi de geometrie. 
Inamic declarat al lui Aristotel, consideră că platonismul este mult mai compatibil 
cu creştinismul şi că propriul său sistem este adaptat întru totul pentru a-i readuce 
pe eretici în sânul Bisericii. Îşi dedică Nova philosophia papei Grigore al XlV-lea. Am 
fi putut foarte bine să discutăm despre Patrizzi în capitolul dedicat revirimentului 
platonismului, însă am ales să-l abordez pe scurt aici pentru că ne propune o filosofie 
generală a naturii. 

Patrizzi recurge la clasica temă a luminii din tradiţia platonică. Dumnezeu este 
lumina originară şi necreată din care provine lumina vizibilă. Această lumină este 
principiul activ, formativ în natură şi, ca atare, nu poate fi numită întru totul mate¬ 
rială. Ea este un fel de fiinţă intermediară care constituie o legătură între lumea pur 
spirituală şi cea pur materială şi inertă. în afară de lumină, este necesară postularea 
altor factori fundamentali din natură. Unul dintre aceştia este spaţiul, pe care Patrizzi 
îl descrie într-o manieră destul de ambiguă. Spaţiul este existenţa subzistentă, care nu 
constă în nimic. Este, atunci, o substanţă ? Nu este, spune Patrizzi, o substanţă indi¬ 
viduală compusă din materie şi formă şi nici nu intră în categoria substanţei, pentru 
că nu constă în nimic altceva. De aceea nu poate fi identificat cu cantitatea. Sau, dacă 
este, atunci nu trebuie identificat cu vreo cantitate care să intre în vreo categorie a 
cantităţii; el este sursa şi originea oricărei cantităţi empirice. Concepţia lui Patrizzi 
despre spaţiu aminteşte mai degrabă de aceea a lui Platon din Timaios. Nu poate fi 
numit în niciun fel definit. Nu este nici pur spiritual, nici nu este, pe de altă parte, 
o substanţă corporală, este mai degrabă un „corp necorporal", o întindere abstractă 
care precede, cel puţin logic, producerea corpurilor distincte şi care poate fi construit 
logic din minima sau puncte. Ideea de minimum, care nu este nici mare, nici mic, ci 
este potenţial fie una, fie alta, va fi întrebuinţată şi de Giordano Bruno. Spaţiul este 

umplut, spune Patrizzi, cu un alt factor fundamental în constituirea lumii, anume 
„fluiditatea". Lumina, căldura, spaţiul şi fluiditatea sunt cei patru factori sau principii 
elementare. 

Filosofia lui Patrizzi este un amalgam curios şi bizar de speculaţie neoplatonică şi 
încercarea de a explica lumea empirică prin referinţa la anumiţi factori materiali sau 
cvasimateriali fundamentali. Lumina este pentru el parţial lumina vizibilă, dar şi un 
principiu metafizic sau fiinţa care emană din Dumnezeu şi care animă toate lucru¬ 
rile. Ea este principiul multiplicităţii, aducând multiplul la existenţă; este şi principiul 
unităţii care leagă toate lucrurile intr-o unitate. Şi doar prin intermediul luminii poate 
mintea să ajungă la Dumnezeu. 

5. Un alt amestec straniu de elemente variate este furnizat de Tommaso 
Campanella (1568-1639), membru al Ordinului dominican şi autor al faimoasei 
Utopii politice. Cetatea Soarelui (Civitas solis, 1623), în care propune, serios sau nu, o 
organizare comunistă a lumii, inspirată, evident, de Republica lui Platon. Campanella 
îşi petrece în închisoare o parte considerabilă din viaţă, mai ales pentru acuza de ere¬ 
zie ; dar reuşeşte să compună câteva lucrări filosofice, printre care Philosophia sensibus 
demonstrata (1591), De sensurerum (1620), Atheismus triumphatus (1631) şi Philosophia 
universalis seu metaphysica (1637). în politică susţine idealul unei monarhii univer¬ 
sale sub conducerea spirituală a papei şi conducerea seculară a monarhiei spaniole. 
Acelaşi om care îşi petrece mare parte din viaţă în închisoare pentru acuzaţia de 
conspiraţie împotriva regelui Spaniei va lăuda monarhia spaniolă în De monarchia 
hispanica (1640). 

Campanella este puternic influenţat de Telesio, aşa că va insista şi el pe investiga¬ 
rea directă a naturii ca sursă a cunoaşterii lumii. Are, de asemenea, tendinţa de a inter¬ 
preta raţiunea prin aceleaşi coordonate trasate de Telesio. însă miza concepţiei sale 
este cu totul diferită, El subliniază rolul percepţiei senzoriale şi al studiului empiric 
al naturii, pentru că natura este, în termenii lui, statuia vie a lui Dumnezeu, oglinda 
sau imaginea lui Dumnezeu. Există două căi principale prin care se poate ajunge la 
cunoaşterea lui Dumnezeu: prima este studiul cu ajutorul simţurilor a revelării de 
sine a lui Dumnezeu în natură, iar a doua este Biblia. Că natura trebuie privită drept 
manifestarea lui Dumnezeu era, bineînţeles, o temă familiară în gândirea medie¬ 
vală. Ne putem gândi numai la doctrina lui Bonaventura despre lumea materială ca 
vestigium sau umbra Dei ; iar Nicolaus Cusanus, care l-a influenţat pe Campanella, 
dezvoltă şi el această idee. însă dominicanul renascentist va pune accent pe observa¬ 
rea efectivă a naturii, nu pentru a găsi în ea analogii mistice, ca Bonaventura, ci mai 
degrabă pentru a citi cartea naturii aşa cum se înfăţişează ea simţurilor. 

Campanella este destul de sigur că existenţa lui Dumnezeu poate fi dovedită. Calea 
pe care o alege pentru a dovedi acest lucru este destul de interesantă, măcar pentru 
afinitatea evidentă cu învăţătura lui Descartes în secolul al XVII-lea. Argumentând 
împotriva scepticismului, el susţine că noi putem cunoaşte cel puţin că noi nu putem 
cunoaşte cutare sau cutare lucru sau că ne îndoim dacă lucrurile sunt aşa sau altfel. 
Mai mult, în actul îndoielii se revelează însăşi existenţa celui care se îndoieşte. în acest 
punct, Campanella se dovedeşte un fel de legătură între Sf. Augustin (Sifallor, sum) 
şi Descartes, cu al său Cogito, ergo sum. Din nou, în conştientizarea propriei existenţe 
este dată şi conştientizarea a ceea ce este altul decât sine însuşi; în experimentarea 
finitudinii este dată şi cunoaşterea că există şi alte fiinţe. Şi în iubire este dată conşti¬ 
inţa existenţei celuilalt. (Poate că Descartes a adoptat şi utilizat acest punct de vedere 
avantajos.) Prin urmare, eu exist şi eu sunt finit; dar eu posed, sau pot să posed, ideea 
realităţii infinite. Această idee nu poate fi construcţia mea arbitrară sau construcţia 
mea pur şi simplu; ea trebuie să fie efectul acţiunii lui Dumnezeu în mine. Tocmai 
prin reflecţia asupra ideii de fiinţă infinită şi independentă eu observ că Dumnezeu 
există cu adevărat. în acest fel, cunoaşterea propriei mele existenţe ca fiinţă finită şi 
cunoaşterea existenţei lui Dumnezeu ca fiinţă infinită sunt strâns legate. Dar pentru 
om mai este posibil şi să aibă un contact imediat cu Dumnezeu, care aduce cea mai 
înaltă cunoaştere posibilă omului şi în acelaşi timp implică iubirea lui Dumnezeu, iar 
această cunoaştere iubitoare a lui Dumnezeu este cea mai bună cale de a-L cunoaşte. 

Dumnezeu este creatorul tuturor fiinţelor finite; ele sunt compuse, după 
Campanella, din fiinţă şi nefiinţă, proporţia de nefiinţă crescând pe măsură ce cobo¬ 
râm pe scara perfecţiunii. Este o viziune destul de stranie, însă ideea principală derivă 
din tradiţia platonică, nu este invenţia lui Campanella. Atributele de bază [prima - 
litates) ale fiinţei sunt puterea, înţelepciunea şi iubirea; şi cu cât nefiinţa este mai 
amestecată cu fiinţa, cu atât mai slabă este participarea la aceste atribute. Pe măsură 
ce coborâm pe scara perfecţiunilor, vom găsi proporţii din ce în ce mai însemnate de 
impotenţă sau de lipsă de putere, de lipsă de înţelepciune şi de ură. însă fiecare crea¬ 
tură este animată într-un anume sens şi nimic nu este fără un anumit grad de percep¬ 
ţie şi sentimente. Mai mult, toate fiinţele finite formează împreună un sistem, a cărui 
precondiţie este asigurată de spaţiu, iar acestea sunt legate unele de celelalte prin 
simpatii şi antipatii reciproce. Peste tot găsim instinctul sau impulsul fundamental 
al autoconservării, care nu trebuie interpretat într-un sens îngust şi exclusiv egoist. 
Omul, de pildă, este o fiinţă socială, adaptată vieţii în societate. Mai mult, el este capa¬ 
bil să se ridice deasupra iubirii de sine în sens îngust către iubirea de Dumnezeu, 
care exprimă tendinţa acestuia de a se reîntoarce la sursa şi originea sa. 

Ajungem să recunoaştem atributele primare ale fiinţei prin reflecţia asupra pro¬ 
priei persoane. Fiecare om este conştient că poate să acţioneze sau că are o anumită 
putere ( posse ), că poate cunoaşte ceva şi că are voinţă sau că iubeşte. Apoi asociem 
aceste atribute ale puterii, înţelepciunii şi iubirii cu Dumnezeu, fiinţa infinită, fiinţa 
în cel mai înalt grad posibil, şi vedem că în lucrurile nonumane finite aceste atri¬ 
bute au diferite grade. Avem aici o observaţie interesantă care ilustrează tendinţa lui 
Campanella de a sugera că noi interpretăm natura în analogie cu noi înşine. Intr-un 
sens, orice cunoaştere este cunoaştere de sine. Noi percepem efectele lucrurilor asu¬ 
pra noastră şi ne descoperim limitaţi şi condiţionaţi de lucruri, care sunt diferite de 
noi înşine. De aceea le atribuim activităţi şi funcţii analoge acelora pe care le perce¬ 
pem în noi. Acest punct de vedere este poate consistent cu credinţa lui Campanella, 
sub influenţa lui Telesio, în cunoaşterea direct senzorială a naturii. Iar argumentarea 
ideii că noi interpretăm natura prin analogie cu noi înşine îl conduce spre doctrina 
omului ca microcosmos. Dacă omul este microcosmos sau mica lume, lumea în 
miniatură, atunci atributele fiinţei, aşa cum au fost găsite în om, sunt de asemenea 
atributele fiinţei în general. Se poate obiecta aici că teoria omului ca microcosmos 
ar trebui să fie o concluzie, nu o premisă şi că s-ar putea să ne aflăm în faţa unui 
mod de a gândi care să nu-i fi aparţinut lui Campanella. Acesta pornise de la ideea 
că Dumnezeu este revelat în fiecare creatură ca într-o oglindă. Dacă acceptăm acest 
lucru, atunci cunoscând fiinţa pe care o putem cunoaşte cel mai bine, putem ajunge 
la cunoaşterea fiinţei în general. 

6. Cel mai cunoscut filosof italian al naturii este Giordano Bruno. Născut la Nola 
(de aceea numit uneori „Noianul"), lângă Napoli, în 1548, el intră în Ordinul domini¬ 
can la Napoli; în 1576 îşi părăseşte rasa de călugăr la Roma, după ce este acuzat că ar 
fi susţinut opinii heterodoxe. începe apoi o viaţă de peregrinări care îl duc din Italia 
la Geneva, de la Geneva în Franţa, de acolo în Anglia, unde ţine câteva prelegeri la 
Oxford, apoi din nou în Franţa şi în cele din urmă în Germania. Se întoarce subit în 
Italia, unde este arestat de inchiziţia veneţiană în 1592, iar în anul următor este predat 
inchiziţiei romane şi petrece câţiva ani în închisoare. In cele din urmă, pentru că va 
continua să-şi susţină opiniile, este ars pe rug la Roma, pe 17 februarie 1600. 

Scrierile lui Bruno includ De umbris idearum (1582) şi următoarele lucrări scrise 
în forma dialogului: La cena de le ceneri (1584), Della causa, principio et uno (1584), 
De l’infinito, universo e mondi (1584), Spaccio della bestia trionfante (1584), Cabala del 
cavallo pegaseo con l’aggiunta dell'asino cillenico (1585) şi DegV eroici furori (1585). A 
mai scris trei poeme latine publicate în 1591: De triplici minimo et mensura ad trium 
speculativarum scientiarum et multarum activarum artiurn principia libri V, De monade, 

nume.ro et figura, secretioris nempe physicae, mathematicae et metaphysicae clementa şi De 
immenso et innumerabilibus, seu de universo et mundis libri VIII. 

Punctul de plecare şi terminologia gândirii lui Bruno sunt furnizate, după cum 
era şi firesc, de filosofiile precedente. El preia schema metafizicii neoplatonice, cu 
prelucrările platonicienilor italieni şi ale lui Nicolaus Cusanus. Ca urmare, în De 
umbris idearum prezintă natura cu multiplicitatea fiinţelor sale ca provenind din uni¬ 
tatea divină supra-substanţială. Există în natură o ierarhie ascendentă de la materie 
către imaterial, de la întuneric către lumină; natura este inteligibilă în măsura în care 
este expresia ideilor divine. Ideile umane sunt însă simple umbre sau reflecţii ale 
ideilor divine, deşi cunoaşterea umană este capabilă să avanseze şi să aprofundeze 
direct proporţional cu ascensiunea minţii de la obiectele percepţiei senzoriale către 
unitatea divină şi originară, care în ea însăşi este totuşi impenetrabilă de către inte¬ 
lectul uman. 

Dar această schemă tradiţională nu constituie decât fundalul gândirii lui Bruno, 
fundal pe care el îşi va dezvolta propria filosofie. Deşi neoplatonismul a reprezentat 
întotdeauna lumea ca fiind „emanaţie" sau creaţie divină şi ca reflexie a lui Dumnezeu, 
el s-a concentrat întotdeauna pe sublinierea transcendenţei şi incomprehensibilităţii 
divinului. Dar, mişcarea internă a speculaţiei lui Bruno ţinteşte către ideea imanenţei 
divine şi, astfel, către panteism. El nu va reuşi niciodată o conciliere deplină a celor 
două puncte de vedere, nici nu va ajunge la excluderea definitivă a vreunuia în favoa¬ 
rea celuilalt. 

în Della causa, principio e uno, Bruno afirmă transcendenţa şi incomprehensi- 
bilitatea lui Dumnezeu şi faptul că El creează lucruri care sunt diferite de El. „Din 
cunoaşterea tuturor lucrurilor dependente nu putem infera nicio altă cunoştinţă 
despre prima cauză şi principiu decât prin calea oarecum ineficientă a urmelor (de 
vestigio)[...] Aşa încât a cunoaşte universul este ca şi cum nu ai cunoaşte nimic despre 
fiinţa şi substanţa primului principiu [...] Abţine-te, prin urmare, să afirmi ceva des¬ 
pre substanţa divină, atât pentru că este infinită, cât şi pentru că fiinţa este departe 
de efectele sale ([...]) Nu putem cunoaşte nimic decât prin urme, aşa cum spun plato- 
nicienii, sau prin efectele îndepărtate, cum spun peripateticienii ([...])“'. însă Bruno 
virează imediat către cunoaşterea principiilor şi cauzelor lumii şi aduce în prim-plan 
ideea sufletului-lumii ca fiind agentul cauzal şi mişcător imanent. Prima şi principala 
facultate a sufletului lumii este intelectul universal, care este „agentul fizic eficient 


1 Dialogo secondo, Opere, 1, pp. 175-176. 

universal" şi „forma universală" a lumii 1 . El produce forme naturale în lume, în timp 
ce intelectele noastre produc idei universale ale acestor forme. Forma universală a 
lumii este prezentă peste tot şi animă totul. Pielea ca piele sau sticla ca sticlă, spune 
Bruno, nu sunt în ele însele animate în sens comun; dar sunt unite cu şi in-formate 
de către sufletul lumii şi au, ca materie, potenţa de a fonna părţi ale unui organism. 
Materia, în sensul „materiei prime" aristotelice, este într-adevăr, dintr-un anumit 
punct de vedere, un substrat potenţial şi lipsit de formă; însă, considerată ca izvor şi 
sursă a formelor, ea nu mai poate fi privită drept un substrat ininteligibil. în ultimă 
instanţă, materia pură este acelaşi lucru cu actul pur. 

Pentru a explica lumea, Bruno foloseşte doctrina lui Nicolaus Cusanus despre coin- 
cidentia oppositorum. începe cu asertarea distincţiilor şi continuă prin a le evidenţia 
caracterul relativ. Lumea constă în lucruri şi factori distincţi, dar în cele din urmă este 
concepută ca fiind „una, infinită, imobilă" (adică incapabilă de mişcare locală), o sin¬ 
gură fiinţă, o singură substanţă 2 . Ideea că lumea este infinită, preluată de la Cusanus, 
va fi susţinută cu argumente în De l'infinito, universo e mondi : „Numesc universul 
tutto infinito pentru că nu are nicio margine, limită sau suprafaţă; nu numesc univer¬ 
sul totalmente infinito pentru că, orice parte am lua, aceasta va fi finită şi, dintre toate 
lumile nenumărate pe care le conţine, fiecare este finită. îl numesc pe Dumnezeu 
totto infinito pentru că El exclude din Sine orice limită şi pentru că fiecare dintre atri¬ 
butele Sale este unic şi infinit; şi îl numesc pe Dumnezeu totalmente infinito pentru 
că El este în întregime în întreaga lume şi infinit şi total în fiecare dintre părţile sale, 
deosebit de infinitatea universului care este în întregime în întregul lumii dar nu şi în 
părţi, dacă într-adevăr în legătură cu infinitul acestea pot fi numite părţi." 3 

Aici Bruno face o distincţie între Dumnezeu şi lume şi vorbeşte despre Dumnezeu 
folosind expresiile lui Cusanus, ca fiind infinitul complicatamente e totalmente în timp 
ce lumea este infinitul explicatamente e non totalmente. Dar tendinţa gândirii sale este 
întotdeauna aceea de a slăbi aceste distincţii sau de a sintetiza aceste „antiteze". în 
De triplici minimo discută despre acel minimum care se găseşte în planurile matema¬ 
ticii, fizicii şi metafizicii. Minimum matematic este monas sau unitatea, minimum 
fizic este atomul sau monada, invizibil şi într-un anumit sens animat, iar sufletele 
nemuritoare sunt de asemenea „monade". Natura este un sistem armonios de atomi 
şi monade cu interrelaţiile lor. Aici avem o concepţie pluralistă despre univers, con¬ 
ceput în termeni monadici. Fiecare monadă este într-un anume sens dăruită cu 


1 Diabgo secondo, Opere, i, p. 179. 

2 Diabgo quinto, pp. 247 şi urm. 

3 Diabgo primo, p. 298. 

percepţie şi apetenţă; iar acest aspect al filosofiei lui Bruno anticipează monadologia 
lui Leibniz. Dar am amintit deja observaţia lui că se poate vorbi cu greu despre „părţi“ 
în relaţie cu lumea infinită; iar aspectul complementar al filosofiei sale este reprezen¬ 
tat de această idee că lucrurile finite sunt accidente sau circonstanzie ale substanţei 
infinite. Din nou, Dumnezeu este numit Natura naturans în măsura în care El este 
distinct de manifestările Sale, în timp ce îl numim Natura naturata atunci când îl 
considerăm în manifestările Sinelui Său. Acesta este aspectul monistic al gândirii lui 
Bruno care anunţă filosofia lui Spinoza. însă, după cum s-a remarcat deja, Bruno nu 
abandonează niciodată pluralismul în favoarea monismului. Putem susţine în mod 
rezonabil că tendinţa gândirii lui indică în direcţia monismului, dar el continuă să 
creadă în transcendenţa lui Dumnezeu. Consideră însă şi că filosofia are de-a face cu 
natura şi că Dumnezeu însuşi este un subiect care nu poate fi tratat adecvat decât de 
către teologie, mai presus de toate prin metoda teologiei negative. Prin urmare, nu 
avem motive pentru a declara că Bruno este un panteist. Putem afirma, dacă dorim, 
că gândirea lui tindea să se îndepărteze de categoriile neoplatonismului şi ale lui 
Cusanus în direcţia unei mai mari insistenţe pe imanenţa divină; dar nu există niciun 
motiv real pentru a presupune că păstrarea doctrinei transcendenţei divine este doar 
o simplă formalitate. Filosofia sa poate fi doar un stadiu pe drumul de la Cusanus la 
Spinoza, dar Bruno însuşi nu a parcurs acest drum până la capăt. 

Gândirea Noianului nu a fost inspirată doar de tradiţia neoplatonică, interpretată 
în sens panteist, ci şi de ipoteza astronomiei lui Copernic. Bruno nu a fost un savant 
şi nu se poate spune despre el că ar fi contribuit la verificarea ştiinţifică a ipotezei; 
dar el a derivat concluzii speculative din aceasta, în binecunoscuta-i manieră provoca¬ 
toare, iar ideile sale au stimulat alţi gânditori. Bruno credea în existenţa unei multitu¬ 
dini de sisteme solare într-un spaţiu fără limite. Soarele nostru este doar o stea între 
altele şi nu ocupă vreun loc privilegiat; cu atât mai puţin Pământul. Toate judecăţile 
despre poziţii sunt, aşa cum spunea şi Cusanus, relative; nicio stea sau planetă nu 
poate fi numită centrul universului în sens absolut. Nu există un centru şi nu există 
nici vreun sus sau un jos absolute. Mai mult, din faptul că Pământul este locuit de 
fiinţe raţionale nu avem motiv să tragem concluzia că el este unic în demnitatea sa 
sau că este centrul universului, nici măcar din punct de vedere valoric; atât cât ştim, 
prezenţa vieţii, chiar şi a fiinţelor raţionale ca noi, nu poate fi restrânsă doar la această 
planetă. Sistemele solare apar şi dispar, dar toate formează un singur sistem în dezvol¬ 
tare, un singur organism animat de sufletul lumii. Bruno nu se limitează la a susţine 
că Pământul se mişcă şi că judecăţile despre poziţia sa sunt relative, ci leagă ipoteza 
copernicană despre mişcarea Pământului în jurul soarelui cu propria sa cosmologie 
metafizică. De aceea respinge în întregime concepţia geocentrică şi antropocentrică 

despre univers, atât din punct de vedere astronomic, cât şi din perspectiva mai largă 
a filosofiei speculative. în sistemul său, Natura, considerată ca întreg organic, este 
cea care stă în centru lumii, şi nu fiinţele terestre umane care sunt doar circonstanzie 
sau accidente ale unei lumi-substanţă unică, chiar dacă, dintr-un alt punct de vedere, 
fiecare este monadă, oglindind în sine întregul univers. 

în unele scrieri timpurii, Bruno se ocupă de problema memoriei şi a logicii, sub 
influenţa concepţiilor lui Raymundus Lullus (m. 1315). Putem distinge idei în inteli¬ 
genţa universală, în ordinea fizică (ca forme) şi în ordinea logică (ca simboluri sau 
concepte). Sarcina unei logici evoluate ar fi să arate cum decurge din „unu“ plurali¬ 
tatea ideilor. Deşi poate fi considerat într-un anume sens o legătură între Lullus şi 
Leibniz, Bruno este cunoscut cel mai bine pentru concepţiile sale despre lumea-sub- 
stanţă infinită şi despre monade, ca şi pentiu întrebuinţarea speculativă a ipotezelor 
copemicane. în privinţa celei dintâi dintre aceste concepţii, probabil că l-a influenţat 
pe Spinoza şi în mod sigur a fost lăudat de filosofii germani de mai târziu, cum ar fi 
Jacobi şi Hegel. în ceea ce priveşte teoria monadelor, care apare îndeosebi în lucrările 
mai târzii, în mod sigur l-a anticipat pe Leibniz în câteva puncte importante, chiar 
dacă pare puţin probabil ca Leibniz să fi primit vreo influenţă directă şi substanţială 
de la Bruno în formarea ideilor sale 1 . Bruno, la rându-i, adoptă şi utilizează multe idei 
preluate de la gânditori greci, medievali şi renascentişti, însă are un spirit original, 
cu o puternică înclinaţie speculativă. Ideile lui sunt adeseori forţate sau fantastice, iar 
gândirea sa denotă prea puţină disciplină, deşi este în mod sigur capabil de gândire 
metodică atunci când doreşte. Şi joacă nu numai rolul filosofului, ci şi pe acela de poet 
şi profet. Am văzut deja că nu avem suficiente argumente pentru a -1 socoti panteist, 
dar aceasta nu înseamnă că are o atitudine favorabilă ori supusă în privinţa dogmelor 
creştine. A stârnit ostilitatea şi dezaprobarea nu doar din partea teologilor catolici, ci 
şi a calviniştilor şi luteranilor, iar sfârşitul său nefericit se datorează nu atât susţinerii 
ipotezei copemicane, nici atacurilor împotriva aristotelismului scolastic, ci mai ales 
negării unor dogme teologice fundamentale. A avut o tentativă de a-şi justifica hete- 
rodoxia prin referinţa la un fel de teorie a „dublului adevăr"; dar condamnarea lui 
pentru erezie este perfect justificabilă, chiar dacă nu suntem de acord cu tratamentul 
fizic prin care s-a impus această condamnare. Fireşte că soarta lui i-a convins pe 
unii autori să-i acorde mai multă importanţă filosofică decât era cazul; multe dintre 
laudele generoase cu care a fost gratulat sunt exagerate într-o manieră necritică, însă 


Vezi nota de la p. 258. 

Bruno rămâne totuşi unul dintre cei mai importanţi şi mai influenţi gânditorii din 
Renaştere. 

7. Data morţii lui Gassendi, 1655, asociată faptului că a purtat o controversă cu 
Descartes, oferă un foarte bun motiv pentru a-i considera filosof ia ca aparţinând unui 
stadiu ulterior celui discutat aici. Pe de altă parte, îl vom trata în cadrul capitolului 
general al filosofiei Renaşterii pentru că a revitalizat epicureismul. 

Născut în Provence în 1592, Pierre Gassendi studiază filosofia la Aix-en-Provence. 
Se întoarce către teologie, predă o vreme, apoi este hirotonisit preot; dar în 1617 
acceptă catedra de filosofie din Aix, unde va preda mai mult sau mai puţin aristote- 
lismul tradiţional. însă interesul său pentru descoperirile savanţilor Renaşterii îi con¬ 
duce gândirea în alte direcţii, astfel încât în 1624 apare prima parte din Exercitationes 
paradoxicae adversus Aristotelicos. Pe atunci era canonic de Grenoble. Lucrarea trebuia 
să cuprindă şapte cărţi, însă, în afară de un fragment din a doua parte, care va apărea 
postum în 1659, nu reuşeşte să finalizeze decât prima parte. în 1631 publică o scriere 
împotriva filosofului englez Robert Fludd (1574-1637), care era influenţat de Cusanus 
şi Paracelsus, iar în 1642 îşi publică obiecţiile la sistemul lui Descartes 1 . în 1645 este 
numit profesor de matematică la College Royal din Paris. în timp ce ocupă acest post 
scrie despre câteva probleme de astronomie şi fizică, dar devine mai cunoscut pentru 
lucrările compuse sub influenţa filosofiei epicuriene. Tratatul său De vita, moribus 
et doctrina Epicuri libri VIII, apărut în 1647, este urmat în 1649 de Commentarius de 
vita, moribus et placitis Epicuri seu animadversiones in decimum librum Diogenis Laertii. 
Aceasta era o traducere în latină şi un comentariu la cartea a zecea din Vieţile filoso¬ 
filor de Diogene Laertios. în acelaşi an îşi publică Syntagma philosophiae Epicuri, iar 
Syntagma philosophicum va fi publicată postum într-o ediţie a operelor sale (1658). A 
mai scris câteva Vieţi, între care a lui Copernic şiTycho Brahe. 

Gassendi îi urmează pe epicurieni împărţind fiosofia în logică, fizică şi etică. în 
logica sa, care include teoria cunoaşterii, eclectismul este evident de la prima privire, 
împreună cu alţi filosofi ai vremii sale, el insistă asupra originii sensului oricărei 
cunoaşteri naturale: nihil in intellectu quod non priusfuerit in sensu. Şi pe Descartes îl 
critică de pe poziţii empiriste. însă deşi vorbeşte ca şi cum simţurile ar fi unicul cri¬ 
teriu al evidenţei, el mai admite, după cum ne puteam aştepta din partea unui mate¬ 
matician, şi evidenţa raţiunii deductive. în ceea ce priveşte „fizica" sa, aceasta este, 
fireşte, o combinaţie de elemente foarte diferite. Pe de o parte, resuscitează atomismul 
epicurian. Atomii, posedând mărime, formă şi greutate (interpretată ca propensiune 


Acestea sunt la poziţia a cincea în seria obiecţiilor publicate în opera lui Descartes. 



CAPITOLUL XVI - FILOSOFIA NATURII (I) 


internă către mişcare), se mişcă în spaţiul gol. Ei provin dintr-un principiu material, 
substratul oricărei deveniri, pe care, precum Aristotel, o numeşte „materie primă". 
Cu ajutorul atomilor, spaţiului şi mişcării, el construieşte o concepţie atomistă despre 
Natură. Senzaţia, de pildă, trebuie explicată mecanic. Pe de altă parte, omul posedă 
un suflet raţional şi nemuritor, a cărui existenţă poate fi revelată prin faptul conşti¬ 
inţei de sine şi prin puterea omului de a forma idei generale şi de a concepe obiecte 
spirituale şi valori morale. Mai mult, sistemul, armonia şi frumuseţea naturii fur¬ 
nizează o dovadă a existenţei lui Dumnezeu, care este imaterial, infinit şi perfect. 
Omul, ca fiinţă deopotrivă spirituală şi materială, putând cunoaşte atât spiritualul, 
cât şi materialul, este microcosmos. în fine, menirea etică a omului este fericirea, iar 
aceasta trebuie înţeleasă ca absenţă a durerii din trup şi ca linişte a sufletului. Dar 
acest scop nu poate fi atins în această viaţă; poate fi obţinut în mod perfect numai în 
viaţa de după moarte. 

Filosofia lui Gassendi poate fi considerată drept o adaptare a epicureismului la 
cerinţele ortodoxiei creştine. Dar nu există niciun motiv întemeiat pentru a spune că 
latura spiritualistă a filosofiei sale este asigurată doar din motive de prudenţă diplo¬ 
matică şi că el era nesincer acceptând teismul, spiritualitatea şi nemurirea sufletului. 
Se prea poate ca importanţa istorică a filosofiei sale, în măsura în care posedă vreo 
importanţă istorică, să stea în impulsul pe care l-a dat concepţiei mecaniciste despre 
natură. Dar aceasta nu schimbă faptul că filosofia lui, considerată în sine, este un 
amalgam curios de materialism epicurian cu spiritualism şi teism, precum şi cu un 
empirism mai degrabă necizelat, amestecat cu raţionalism. Gândirea sa a exercitat o 
influenţă considerabilă în secolul al XVII-lea, dar era prea puţin sistematică şi origi¬ 
nală şi prea eclectică pentru a exercita o infl uenţă durabilă. 

Agrippa von Nettesheim - Paracelsus - Cei doi Van Helmont - Sebastian Franck şi 
Valentine Weigel - Jakob Bohme - Observaţii generale 


În acest capitol voi pune în evidenţă nu doar ideile unor oameni precum Paracelsus, 
etichetaţi de obicei drept filosofi ai naturii, dar şi pe cele ale misticului german Jakob 
Bohme. Acesta din urmă ar putea fi clasificat cu mai multă acurateţe drept teosof 
decât filosof; dar a avut cu siguranţă o filosofie a naturii care seamănă în anumite pri¬ 
vinţe cu aceea a lui Bruno. Bohme a fost fără îndoială mult mai religios decât Bruno, 
iar a-1 clasifica drept filosof al naturii implică punerea accentului într-un loc greşit; 
însă, după cum am văzut, termenul „Natură" însemna adeseori ceva mai mult pentru 
filosoful Renaşterii decât un sistem de lucruri empirice distincte care sunt permea¬ 
bile investigaţiei sistematice. 

1. Tema microcosmosului şi a macrocosmosului, preponderentă la filosofii italieni 
ai naturii, ocupă un loc important şi în filosofiile renascentiste germane. Trăsătură a 
tradiţiei neoplatonice, aceasta devine punct cardinal în sistemul lui Nicolaus Cusanus, 
iar profunda influenţă asupra lui Giordano Bruno a fost deja menţionată. Cum era şi 
firesc, drumul deschis de Cusanus va fi receptat diferit de gânditorii germani. Astfel, 
conform lui Heinrich Comelius Agrippa von Nettesheim (1486-1535), omul reuneşte 
în sine trei lumi, anume lumea terestră a elementelor, lumea corpurilor cereşti şi 
lumea spirituală. Omul este legătura ontologică dintre aceste lumi şi acest fapt explică 
abilitatea sa de a le cunoaşte pe toate trei: limita capacităţii umane de a cunoaşte 
depinde de caracterul său ontologic. Mai mult, unitatea armonioasă a celor trei lumi 
în om, care este un microcosmos, reflectă unitatea armonioasă care există între ele 
în macrocosmos. Omul are sufletul său, iar universul posedă şi el un suflet sau spirit 
(spiritus mundi) care este responsabil pentru orice creaţie. Există, într-adevăr, simpatii 
şi antipatii între lucruri distincte; dar acestea se datorează prezenţei în ele a principii¬ 
lor vitale imanente, care sunt efluvii de la spiritus mundi. în sfârşit, afinităţile şi cone¬ 
xiunile dintre lucruri şi prezenţa în ele a puterilor latente formează baza artei magice: 
omul poate descoperi şi utiliza aceste puteri în serviciul său. în 1510, Agrippa von 
Nettesheim pulbică De oculta philosophia şi, deşi blamează ştiinţele, inclusiv magia, 
în Declamatio de vanitate et incertitudine scientiarum (1527), el va republica lucrarea 

despre ocultism într-o formă revizuită în 1533. Precum Cardano, este medic şi, tot 
precum Cardano, este interesat de magie. Este inconceptibil pentru noi, modernii, 
ca medicina să se asocieze în vreun fel cu magia; însă pe atunci această combinaţie 
era de la sine înţeleasă. Medicul era conştient de puterile şi proprietăţile vindecătoare 
ale ierburilor şi mineralelor şi de abilitatea sa de a le utiliza într-o anumită măsură. 
Dar aceasta nu poate conduce la concluzia că el poseda o înţelegere ştiinţifică a pro¬ 
ceselor de care se folosea; şi nu era deloc uimitor că îl atrăgea ideea că se luptă cu 
natura, încercând să-i smulgă secretele prin mijloace oculte şi folosind puterile şi 
forţele ascunse astfel descoperite. 

2. Această concepţie este ilustrată şi de exemplul acelei figuri stranii care a fost 
Theophrastus Bombastus von Hohenheim, cunoscut îndeobşte sub numele de 
Paracelsus. Născut la Einsiedeln în 1493, este pentru un timp profesor de medicină 
la Basel şi va muri la Salzburg în 1541. Ştiinţa medicinei, care promovează fericirea 
şi binele uman, este pentru el cea mai înaltă dintre ştiinţe. Ea depinde, într-adevăr, 
de observaţie şi experiment, dar o metodă empirică nu face prin ea însăşi din medi¬ 
cină o ştiinţă. Datele experienţei trebuie sistematizate. Mai mult, un medic adevărat 
va ţine cont şi de celelalte ştiinţe, precum filosofia, astrologia şi teologia; pentru că 
omul, subiectul preocupărilor medicinei, participă la cele trei lumi. Deşi prin corpul 
său vizibil participă la lumea terestră, lumea elementelor, prin corpul său astral par¬ 
ticipă la lumea siderală, iar prin sufletul său nemuritor (mens sau Funklein) la lumea 
divină sau spirituală. Astfel, omul este microcosmosul, locul de întâlnire a celor trei 
lumi care compun macrocosmosul; iar medicul trebuie să ţină cont de toate aceste 
lucruri. Lumea în mare este animată de principiul ei vital imanent, archeus, iar un 
organism individual precum omul se dezvoltă sub impulsul propriului său instinct 
vital. Tratamentul medical trebuie să rezide în principal în stimularea activităţii aces¬ 
tui archeus, principiu care, în mod evident, cuprinde adevărul că sarcina medicului 
este să asiste natura, care îşi face treaba de la sine. într-adevăr, Paracelsus propune 
câteva concepţii medicale perfect rezonabile. Pune un accent deosebit pe individ şi 
pe factorii individuali în tratarea bolii; nicio boală, gândeşte el, nu se va produce în 
exact acelaşi fel sau nu va avea exact acelaşi curs la doi oameni. O altă idee valoroasă 
este aceea că medicul ar trebui să-şi extindă câmpul perceptiv şi să ia în considerare 
şi celelalte ştiinţe. în esenţă, medicul trebuie să considere omul ca întreg şi nu să-şi 
concentreze atenţia exclusiv la simptomele şi cauzele fizice şi la tratament. 

Prin urmare, Paracelsus este în anumite privinţe un teoretician luminat; şi el a 
atacat violent practica medicală a vremii sale. în particular, nu-i folosea la nimic ade¬ 
ziunea necondiţionată la învăţăturile lui Galen. Propriile sale metode de procedură 
erau profund empirice şi cu greu l-am putea numi un chimist, chiar dacă a fost inte¬ 
resat de proprietăţile chimice ale substanţelor şi de medicamente, însă cel puţin avea 

o gândire independentă şi un real interes pentru progresul medicinei. La acestea se 
adaugă preocuparea pentru astrologie şi alchimie. Materia originară constă din sau 
conţine trei elemente fundamentale sau substanţe, sulful, mercurul şi sarea. Metalele 
se deosebesc unul de celălalt prin preponderenţa unuia sau a altuia dintre aceste ele¬ 
mente ; însă din moment ce toate constau în cele din urmă din acelaşi element, atunci 
este posibilă transformarea oricărui metal în orice alt metal. Posibilitatea alchimiei 
este astfel o consecinţă a constituirii originare a materiei. 

Deşi Paracelsus are tendinţa de a amesteca speculaţii filosofice cu „ştiinţa" şi cu 
astrologia şi alchimia într-o manieră destul de fantastică, el trasează o distincţie netă 
între teologie, pe de o parte, şi filosofie, pe de cealaltă parte. Cea din urmă se ocupă 
cu studiul naturii, nu al lui Dumnezeu însuşi. Dar pentru că natura este revelarea 
de Sine a lui Dumnezeu, putem spera să dobândim o anumită cunoaştere filosofică 
a Lui. Natura este originar prezentă în Dumnezeu, în „marele mister" sau „abisul 
divin"; lumea este construită printr-un proces de diferenţiere, adică de producere a 
distincţiilor şi opoziţiilor. Noi ajungem la cunoaştere numai prin intermediul opoziţi¬ 
ilor şi în termeni de opoziţie. De pildă, ajungem să cunoaştem bucuria în opoziţie cu 
tristeţea, sănătatea în opoziţie cu boala. Similar, ajungem să cunoaştem binele numai 
în opoziţie cu răul, iar pe Dumnezeu numai în opoziţie cu Satana. Sfârşitul evoluţiei 
lumii va fi despărţirea absolută a binelui de rău, care va avea loc la Judecata de Apoi. 

3. Ideile lui Paracelsus vor fi dezvoltate de chimistul şi medicul belgian Jan Baptist 
van Helmont (1577-1644). Cele două elemente primordiale sunt apa şi aerul, iar 
substanţele fundamentale, anume sulful, mercurul şi sarea, provin din apă şi pot 
fi transmutate în apă. Van Helmont realizează câteva descoperiri ştiinţifice remar¬ 
cabile, dându-şi seama că aerul atmosferic este compus din diferite gaze şi că ceea 
ce el numeşte gas sylvestre (dioxidul de carbon), emis prin arderea cărbunelui, este 
acelaşi cu gazul eliminat de mustul care fermentează, descoperiri care îi asigură un 
loc important în istoria chimiei. Mai mult, interesul său pentru această ştiinţă, com¬ 
binat cu preocupările pentru fiziologie şi medicină, îl conduc către experimentarea 
aplicaţiilor metodei chimice în prepararea medicamentelor. în acest domeniu el con¬ 
tinuă munca lui Paracelsus şi este un experimentator mai atent decât fusese vreodată 
acesta, dar în privinţa interesului şi fascinaţiei pentru chimie pasiunile lor sunt la 
fel de intense. Van Helmont preia şi dezvoltă teoria vitalistă a lui Paracelsus. Fiecare 
organism are propriul său archeus sau aura vitalis generală de care depind archei ai 
diferitelor părţi sau membre ale organismului. Nemulţumit însă de principiile vitale, 
el mai postulează şi o putere de mişcare pe care o numeşte blas. Aceasta este de mai 
multe feluri: există, de pildă, un blas anume pentru corpurile cereşti ( blas stellarum) şi 
un altul care se găseşte în om, relaţia dintre blas humanum şi archeus fiind însă lăsată 
în obscuritate. 

Jan Baptist van Helmont s-a cam lăsat dus de val cu speculaţiile sale despre 
Cădere şi efectele ei asupra psihologiei umane; însă preocuparea lui de bază rămâne 
aceea pentru chimie, medicină şi fiziologie, la care ar trebui să adăugăm şi alchimia, 
însă fiul său, Franciscus Mercurius Van Helmont (1618-1699), cu care s-a întâlnit 
Leibniz 1 , a dezvoltat o monadologie conform căreia există un număr finit de monade 
indestructibile. Fiecare monadă poate fi numită corporală în măsura în care este 
pasivă, şi spirituală în măsura în care este activă şi înzestrată cu un anumit grad de 
percepţie. Simpatiile şi atracţiile interioare dintre monade fac ca grupuri de monade 
să se asocieze în structuri complexe, fiecare dintre acestea guvernată de o monadă 
centrală. în om, bunăoară, există o monadă centrală, sufletul, care conduce întregul 
organism. Acest suflet împărtăşeşte caracterul indestructibil al oricărei monade, dar 
nu poate atinge perfecţiunea dezvoltării sale pe durata unei vieţi, adică în perioada în 
care este puterea ce controlează şi direcţionează un set sau o serie anume de monade. 
De aceea el intră în uniune cu alte corpuri sau seturi de monade până când se per¬ 
fecţionează. Abia atunci se reîntoarce la Dumnezeu, care este monas monadum şi 
autorul acestei armonii universale a creaţiei. Mediatorul dintre Dumnezeu şi creaturi 
este Hristos. 

Tânăml Van Helmont îşi consideră filosofia drept un antidot valoros la interpre¬ 
tarea mecanicistă a naturii, aşa cum a fost reprezentată de Descartes (prin concepţia 
sa despre lumea materială) şi de filosofia lui Thomas Hobbes. Monadologia lui este o 
dezvoltare a ideii lui Bruno şi este influenţată, fără îndoială, şi de doctrinele vitaliste 
ale lui Paracelsus şi ale celuilalt Van Helmont. Este evident că a anticipat în multe pri¬ 
vinţe monadologia lui Leibniz, un filosof cu mult mai talentat, deşi se pare că acesta 
ar fi ajuns independent la ideile sale fundamentale. Mai există însă o legătură între 
Van Helmont şi Leibniz, anume interesul comun pentru ocultism şi alchimie, deşi în 
cazul lui Leibniz acest interes era probabil încă una dintre manifestările curiozităţii 
lui insaţiabile. 

4. Tradiţia mistică germană şi-a găsit continuarea în protestantism prin oameni 
precum Sebastian Franck (1499-1542) şi Valentine Weigel (1533-1588). De fapt, 
primul nici nu ar trebui numit filosof. La început catolic, devine oficiant protestant 
pentru ca mai apoi să-şi abandoneze îndatoririle şi să ducă o viaţă rătăcitoare şi neli¬ 
niştită. Este ostil atât catolicismului, cât şi protestantismului oficial. Dumnezeu este 
bunătatea şi iubirea eterne, prezente în toţi oamenii, iar adevărata Biserică, gândeşte 
el, este comunitatea spirituală a tuturor acelora care permit lui Dumnezeu să acţi¬ 
oneze în ei. Şi păgâni precum Socrate şi Seneca aparţin „Bisericii". Mântuirea nu 


Probabil că termenul „monadă" a fost preluat de Leibniz de la tânărul Van Helmont sau, 
mai degrabă, dintr-o lectură a lui Bruno sugerată de Van Helmont. 



CAPITOLUL XVII - FILOSOFIA NATURII (2) 


este un eveniment istoric, iar doctrine precum aceea a Căderii şi a mântuirii prin 
Răstignirea lui Hristos nu sunt altceva decât imagini sau simboluri ale adevărurilor 
eterne. Această concepţie este evident teologică în caracter. 

Valentine Weigel încearcă să combine tradiţia mistică cu filosofia naturii aşa cum 
o găseşte la Paracelsus. îl urmează pe Nicolaus Cusanus în ideea că Dumnezeu este 
complicite toate lucrurile şi că distincţiile şi opoziţiile care se găsesc în creaturi sunt 
una în El. La acestea el adaugă ideea stranie că Dumnezeu devine personal în şi prin 
creaţie, în sensul că El ajunge să se cunoască pe Sine în şi prin om, în măsura în care 
omul se ridică deasupra egoismului său şi împărtăşeşte viaţa divină. Toate creaturile, 
inclusiv omul, îşi primesc fiinţa de la Dumnezeu, însă toate au şi un adaos de nefi¬ 
inţă, de întuneric, şi aceasta explică puterea omului de a -1 respinge pe Dumnezeu. 
Fiinţa omului tinde cu necesitate către Dumnezeu, întorcându-se către sursa şi origi¬ 
nea şi fundamentul său; dar voinţa se poate întoarce de la Dumnezeu. Când aceasta 
se întâmplă, tensiunea interioară ce rezultă de aici este ceea ce numim „iad". 

Acceptând de la Paracelsus diviziunea universului în trei lumi, terestră, siderală 
sau astrală şi divină, Weigel acceptă şi doctrina corpului astral a omului. Omul are 
un corp mortal, care este sălaşul simţurilor, dar şi un corp astral, care este lăcaşul 
raţiunii. în plus, are şi o parte sau un suflet nemuritor căruia îi aparţine Funklein 
sau Gemut, oculus intellectualis sau oculus mentis. Acesta este receptorul cunoaşterii 
supranaturale a lui Dumnezeu, deşi aceasta nu înseamnă că am dobândi cunoaşterea 
din senin; ea vine de la Dumnezeu care este prezent în suflet, cunoscându-se pe Sine 
în şi prin om. Regenerarea constă în receptarea acestei cunoaşteri, nu în vreun ritual 
exterior. 

Este limpede, prin urmare, că Weigel încearcă să fuzioneze metafizica lui Cusanus 
şi filosofia naturii a lui Paracelsus cu un misticism religios care datorează ceva tra¬ 
diţiei reprezentate de Meister Eckhart (după cum se vede şi din folosirea termenu¬ 
lui Fiinklein, scânteia sufletului), dar care este puternic nuanţat de un tip de pietate 
protestantă individualistă şi anticlericală cu tendinţe panteiste. în anumite privinţe, 
filosofia sa adună la un loc teme ale idealismului speculativ german de mai târziu, 
deşi în cazul acestuia elementul marcat religios şi pietist din gândirea lui Weigel este, 
prin comparaţie, absent. 

5. Omul care a încercat într-o manieră mult mai completă şi mai influentă să com¬ 
bine filosofia naturii cu tradiţia mistică, aşa cum a fost reprezentată de protestantis¬ 
mul german, este o figură remarcabilă, Jakob Bohme. Născut în 1575 Altseidenberg 
în Silezia, la început se îngrijeşte de vite, apoi primeşte ceva educaţie la şcoala din 
oraşul Seidenberg. După o perioadă de peregrinări, în 1599 se stabileşte la Gorlitz, 
unde se ocupă de afacerile unui pantofar. Se căsătoreşte şi capătă un oarecare grad 
de prosperitate care îi permite să se retragă din afacerea cu pantofi, deşi va continua 

să facă mănuşi din lână. Primul său tratat, Aurora, este scris în 1612, dar nu va fi 
publicat imediat. De altfel, singurele opere publicate în timpul vieţii vor fi câteva 
scrieri devoţionale apărute la începutul anului 1624. Iar Aurora va circula în manus¬ 
cris şi îi va aduce o oarecare notorietate locală, dar şi acuzaţia de erezie din partea 
clerului protestant. Printre celelalte lucrări se numără Die drei Prinzipen des gdttlichen 
Wessens, Vom dreifachen Leben der Menschen, Von der Gnadenwahl, Signatura rerum şi 
Mysterium magnum. O ediţie a operelor sale a fost publicată la Amsterdam în 1675, 
mult mai târziu decât anul morţii sale, care s-a petrecut în 1624. 

Dumnezeu considerat în El însuşi este dincolo de orice diferenţiere şi distincţie; 
El este Ungi'und 1 , substratul originar al tuturor lucrurilor; El nu este „nici lumină, nici 
întuneric, nici iubire, nici dezbinare, ci Unu etern", o voinţă incomprehensibilă care 
nu este nici rea, nici bună 2 . Dar dacă Dumnezeu este conceput ca Ungrund sau Abis, 
„nimic şi totul" 1 , se ridică problema explicării emergenţei multiplicităţii, a lucrurilor 
diferite existente. Mai întâi, Bohme postulează un proces de automanifestare în viaţa 
interioară a lui Dumnezeu. Voinţa originară este o voinţă de autointuire şi ea voieşte 
propriul său centru, pe care Bohme îl numeşte „inima" sau „mintea eternă" a voinţei 4 . 
Astfel, Dumnezeirea se descoperă pe sine; şi în această descoperire se ridică o putere 
care emană din voinţă şi din inima voinţei, care este viaţa vie în voinţa originară şi în 
puterea (sau a doua voinţă) care se ridică din - dar este şi identică cu - inima voin¬ 
ţei originare. Cele trei mişcări ale vieţii interioare a lui Dumnezeu sunt corelate de 
Bohme cu cele trei Persoane ale Treimii. Voinţa originară este Tatăl; inima voinţei, 
care este „descoperirea şi puterea" Tatălui, este Fiul; iar „viaţa vie" emanând de la 
Tatăl şi Fiul este Sfântul Duh. După ce a expus aceste chestiuni obscure într-o moda¬ 
litate la fel de obscură, Bohme merge mai departe arătând că natura capătă fiinţă 
ca expresie sau manifestare a lui Dumnezeu în varietatea vizibilă. Impulsul voinţei 
divine de autorevelare conduce la naşterea naturii aşa cum există în Dumnezeu. în 
această stare ideală sau spirituală, natura este numită mysterium magnum. Ea se mani¬ 
festă în formă vizibilă şi tangibilă în lumea actuală, care este exterioară lui Dumnezeu 
şi animată de spiritus mundi. Bohme continuă apoi prin a da o interpretare spiri¬ 
tuală principiilor ultime ale lumii şi ale diferitelor elemente, inclusiv celor ale lui 
Paracelsus, sulful, mercurul şi sarea. 

întrucât Bohme este convins că Dumnezeu în Sine este bun şi că miysterium mag¬ 
num este de asemenea bun, se găseşte confruntat cu sarcina de a explica răul în lumea 


' Von der Gnadenwahl, 1, 3. 

1 Ibid., 1, 3-5. 

3 Ibid., 1, 3. 

4 Ibid., 1, 9-10. 

actuală. Soluţia sa la această problemă nu este de fiecare dată aceeaşi. în Aurora, el 
susţine că numai ceea ce este bun provine de la Dumnezeu; dar există un bine care 
rămâne neclintit (Hristos) şi un bine care regresează de la bunătate, tipologizat de 
Satana. Sfârşitul lumii este, prin urmare, rectificarea acestei căderi. Mai târziu însă, 
Bohme va susţine că manifestarea exterioară a lui Dumnezeu trebuie exprimată în 
contrarii, care în viaţă sunt concomitente în mod natural. Mysterium magnum, când 
se desfăşoară pe sine în varietatea vizibilă, se exprimă în calităţi contrare: lumină 
şi întuneric, bine şi rău sunt corelative'. Prin urmare, în natură există un dualism. 
Hristos îl reconciliază pe om cu Dumnezeu, dar oamenilor le rămâne posibilitatea 
de a refuza mântuirea. în fine, Bohme încearcă să pună răul în legătură cu o mişcare 
în viaţa divină pe care o numeşte mânia lui Dumnezeu. Sfârşitul lumii va fi atunci 
triumful iubirii, implicând triumful binelui. 

Ideile lui Bohme derivă din mai multe surse diferite. Meditaţiile sale pe marginea 
Scripturilor erau colorate de misticismul lui Kaspar von Schwenckfeld (1490-1561) 
şi al lui Valentine Weigel. în scrierile sale se găseşte o adâncă pietate şi o insistenţă 
pe relaţia individuală cu Dumnezeu. Pentru ideea de Biserică vizibilă şi cu autoritate 
unificatoare avea evident prea puţin simpatie, aşa că pune tot accentul pe experienţa 
personală şi pe lumina interioară. însă acest aspect al gândirii sale nu este suficient 
pentru a -1 califica drept un filosof. Pentru aceasta trebuie să apelăm la preocuparea lui 
de a rezolva cele două probleme de filosofie teistă, anume problema relaţiei lumii cu 
Dumnezeu şi problema răului. Evident că Bohme nu este un filosof antrenat; el însuşi 
este conştient de inadecvarea şi obscuritatea limbajului său. Mai mult, este evident că 
preia termeni şi expresii de la prietenii săi şi din lecturile sale, mai ales din filosofi a 
lui Paracelsus, dar aceste preluări sunt folosite pentru a exprima idei ce fermentau 
în propria sa minte. Cu toate acestea, deşi pantofarul din Gorlitz nu era antrenat ca 
filosof, se poate spune că a dus mai departe tradiţia speculativă venind de la Meister 
Eckhart şi Nicolaus Cusanus prin filosofii germani ai naturii, mai ales Paracelsus, o 
tradiţie pe care el o impregnează cu o infuzie puternică de pietate protestantă. Chiar 
dacă ţinem cont de condiţiile vitrege în care a lucrat şi chiar dacă nu avem nici cea 
mai mică intenţie de a-i pune în discuţie pietatea profundă şi sinceritatea convinge¬ 
rilor religioase, ca istorici ai filosofiei ne putem îndoi că enunţurile sale obscure şi 
oraculare aruncă suficientă lumină asupra problemelor pe care alege să le discute. 
Fără îndoială, obscuritatea este străbătută din când în când de raze de lumină; dar 
gândirea sa ca întreg nu comunică mare lucru acelora lipsiţi de înclinaţii teosofice. Se 
poate susţine, indubitabil, că enunţurile obscure ale lui Bohme reprezintă o încercare 


Von der Gnadenwahl, 8, 8. 

a unui fel mai înalt de cunoaştere de a se exprima pe sine într-un limbaj fatalmente 
inadecvat. Dar dacă prin aceasta înţelegem că Bohme s-a străduit să ofere soluţii la 
probleme filosofice, atunci rămâne de dovedit dacă el chiar poseda asemenea soluţii. 
Scrierile lui lasă o îndoială considerabilă asupra acestei interpretări. 

Dar chiar dacă punem la îndoială valoarea filosofică a afirmaţiilor lui Bohme, nu 
avem motive să le negăm influenţa, resimţită asupra unor gânditori precum Pierre 
Poiret (1646-1719) în Franţa, John Pordage (1607-1681) şi William Law (1686-1761) 
în Anglia, însă mai cu seamă asupra idealismului german postkantian. Schemele 
triadice ale lui Bohme şi ideea lui despre Dumnezeu care se revelează Sieşi reapar, 
într-adevăr, la Hegel, despovărate însă de intensa pietate şi devoţiune. Probabil că cea 
mai profundă influenţă s-a resimţit în cazul lui Schelling, mai ales în faza ultimă a 
evoluţiei sale filosofice, când se inspiră pe larg din teosofia lui Bohme şi din ideile lui 
despre creaţie şi despre originea răului. Schelling a fost condus către Bohme parţial 
de Franz von Baader (1765-1841), influenţat la rându-i de Saint-Martin (1743-1803), 
acel oponent al Revoluţiei care a tradus Aurora în franceză. Au existat şi vor exista 
întotdeauna gânditori fascinaţi de învăţătura lui Bohme, dar şi alţii cărora aceasta nu 
le produce niciun fel de simpatie. 

6. Am văzut că filosofiile naturii din Renaştere variază considerabil în ton şi 
accente, mergând de la teoriile declarat empiriste ale unora dintre filosofii italieni 
până la teosofia lui Jakob Bohme. Descoperim un accent comun pe natură ca mani¬ 
festare a divinului şi ca revelare a lui Dumnezeu, deci care merită studiată. în unele 
filosofii predomină accentul pe studiul empiric al naturii aşa cum se prezintă simţu¬ 
rilor, în altele accentul poate fi pus pe teme metafizice. Pentru Bruno, natura este un 
sistem infinit care poate fi studiat ca atare şi am văzut cum el susţine entuziast ipo¬ 
teza copemicană. Cu toate acestea. Bruno este mai presus de orice un filosof specula¬ 
tiv. Iar la Bohme găsim un accent pus pe teosofie şi pe relaţia omului cu Dumnezeu. 
Ar fi de dorit, într-adevăr, să vorbim despre „accent" şi „subliniere", din moment ce 
filosofii adeseori combină preocupările pentru probleme empirice cu înclinaţia pen¬ 
tru speculaţii oarecum slab sau prost fundamentate. Mai mult, ei amestecă adesea 
aceste preocupări cu interesul pentru alchimie, astrologie şi magie, manifestând ast¬ 
fel un sentiment faţă de natură care este specific Renaşterii; dar în studierea naturii 
au tendinţa s-o ia pe scurtăturile atrăgătoare, fie prin speculaţii filosofice îndrăzneţe 
şi adeseori bizare, fie prin ocultism, fie prin ambele. Filosofiile naturii reprezintă un 
fundal şi un stimul pentru studiul ştiinţific al naturii; însă pentru dezvoltarea reală a 
ştiinţei era nevoie de alte metode. 

CAPITOLUL XVIII 


MIŞCAREA ŞTIINŢIFICĂ DIN RENAŞTERE 


Observaţii generale despre influenţa ştiinţei asuprafilosofiei - Ştiinţa Renaşterii: 
bazele empirice ale ştiinţei, experimentul controlat, ipoteza şi astronomia, matematica, 
concepţia mecanicistă asupra lumii - Influenţa ştiinţei Renaşterii asupra filosofiei 


i. Am văzut cum chiar şi în secolul al XlII-lea a existat o anumită dezvoltare a ştiin¬ 
ţelor şi că, în secolul care i-a urmat, această preocupare a crescut. Dar rezultatul cerce¬ 
tărilor academice în ştiinţa medievală nu este atât de semnificativ încât să necesite o 
schimbare fundamentală de perspectivă în privinţa importanţei ştiinţei renascentiste. 
Cercetările au arătat că interesul pentru problemele ştiinţifice nu era străin gândito¬ 
rilor medievali, aşa cum s-a presupus uneori, şi au demonstrat că fizica aristotelică şi 
astronomia ptolemeică nu au exercitat acea presiune fermă şi universală asupra min¬ 
ţilor fizicienilor medievali, aşa cum s-a afirmat de multe ori; dar aceasta nu schimbă 
faptul că ştiinţa a trecut printr-o remarcabilă dezvoltare abia în timpul Renaşterii şi că 
această dezvoltare a influenţat profund viaţa şi gândirea europene. 

Nu este sarcina istoricului filosofiei să ofere o descriere detaliată a descoperirilor şi 
realizărilor oamenilor de ştiinţă renascentişti. Cititorul care doreşte să se întâlnească 
cu această istorie a ştiinţei ca atare trebuie, evident, să se îndrepte către literatura de 
specialitate relevantă în acest sens. Dar ar fi imposibil să ocolim istoria ştiinţei din 
timpul Renaşterii, măcar pentru simplul motiv că a exercitat o influenţă puternică 
asupra filosofiei. Filosofia nu urmează o cale izolată, numai a sa, fără niciun contact 
cu alţi factori ai culturii umane. Faptul că reflecţia filosofică este influenţată de ştiinţă 
atât în privinţa materiei de studiu, cât şi în privinţa metodelor şi finalităţilor sale este 
un fapt istoric imposibil de negat. în măsura în care filosofia presupune reflecţia 
asupra lumii, este imposibil ca gândirea filosofică să nu fie afectată într-o anumită 
măsură de imaginea lumii aşa cum este zugrăvită de ştiinţă şi de realizările con¬ 
crete ale acesteia. Iar acest fenomen se poate observa în cazul tuturor fazelor istoriei 
filosofiei. 

în ceea ce priveşte metoda ştiinţifică, dacă utilizarea unei anumite metode con¬ 
duce la rezultate uimitoare, este foarte probabil ca filosofilor să le vină ideea să adopte 
metode similare în filosofie pentru a obţine rezultate la fel de uimitoare în stabilirea 

concluziilor lor. Această idee i-a inspirat în mod cert pe unii dintre filosofii Renaşterii. 
Cum însă, urmând această cale, se ajunge după o vreme la înţelegerea faptului că filo- 
sofia nu evoluează în aceeaşi direcţie cu ştiinţa, se naşte întrebarea dacă nu cumva ar 
trebui revizuită concepţia prevalentă despre fîlosofie. De ce oare, cum se întreba Kant, 
ştiinţa progresează şi putem elabora judecăţile necesare şi universale ale ştiinţei (ori 
i se părea lui Kant că putem), în timp ce filosofia în forma sa tradiţională nu conduce 
la rezultate comparabile şi nu pare a progresa aşa cum progresează ştiinţele ? Oare 
nu este greşită întreaga noastră concepţie despre fîlosofie ? Oare nu ne aşteptăm noi 
de la fîlosofie să ne dea ceva ce nu ne poate oferi în mod natural ? Ar trebui să cerem 
filosofiei numai ceea ce ne poate ea oferi şi, pentru a vedea ce ne poate oferi, trebuie 
să cercetăm mai îndeaproape natura şi funcţiile gândirii filosofice. Pe măsură ce ştiin¬ 
ţele particulare se dezvoltă, fiecare după metoda ei specifică, reflecţia filosofică suge¬ 
rează în mod firesc unora dintre gânditori că aceste ştiinţe şi-au smuls de la fîlosofie 
domeniile lor specifice. Ni se pare perfect rezonabil ca filosofia naturală sau cosmo¬ 
logia să facă loc fizicii, ca filosofia vieţii să facă loc biologiei, iar psihologia filosofică 
psihologiei ştiinţifice, poate chiar şi ca filosofia morală să lase loc sociologiei. Cu alte 
cuvinte, s-ar putea ca pentru toate informaţiile factuale despre lume şi realitatea exis¬ 
tentă să fie nevoie să recurgem la observaţia directă şi la ştiinţe. Se pare că filosoful nu 
ne poate spori cunoaşterea despre lucruri, aşa cum o poate face omul de ştiinţă, deşi 
am putea să-i mai găsim o funcţie folositoare în zona logicii analitice. Aceasta este, pe 
scurt, convingerea unui număr destul de important de filosofi moderni. Putem, de 
asemenea, să acceptăm ideea că tot ceea ce poate fi cunoscut limpede intră în dome¬ 
niul ştiinţelor şi totuşi, în acelaşi timp, să susţinem că funcţia specială a filosofiei 
este aceea de a pune întrebările cele mai importante, la care omul de ştiinţă nu poate 
răspunde sau la care nu se răspunde în felul în care o fac ştiinţele particulare. Şi astfel 
ajungem la o concepţie (sau concepţii) cu totul nouă despre filosofie. 

Revenind, pe măsură ce ştiinţa se dezvoltă, evoluează de asemenea şi reflecţia 
asupra metodelor ştiinţei. Filosofii sunt astfel stimulaţi să analizeze metoda ştiin¬ 
ţifică şi să facă pentru inducţie ceea ce Aristotel făcuse pentru deducţia silogistică. 
Aşa ajungem la consideraţiile lui Francis Bacon din timpul Renaşterii şi ale lui John 
Stuart Mill din secolul al XlX-lea, dar şi ale multor altor filosofi din timpuri mai 
recente. Astfel, progresul concret al ştiinţelor poate conduce la dezvoltarea unui nou 
câmp de analiză filosofică ce nu s-ar fi putut dezvolta separat de studiile şi realizările 
ştiinţifice reale, din moment ce este nevoie de o formă de reflecţie asupra metodei 
folosite efectiv în ştiinţă. 

Mai mult, putem urmări influenţa unei ştiinţe particulare asupra gândirii unui 
filosof anume. De pildă, putem evalua importanţa matematicii pentru filosofia lui 

Descartes, a mecanicii pentru Hobbes, a evoluţiei ştiinţei istoriei pentru Hegel sau a 
biologiei şi ipotezelor evoluţioniste pentru Bergson. 

In remarcele schematice de până acum, m-am îndepărtat destul de mult de 
Renaştere şi am prezentat, iată, filosofi şi idei filosofice despre care voi vorbi în volu¬ 
mele ulterioare ale acestei istorii. însă scopul acestor observaţii este pur şi simplu 
acela mai general de a ilustra, chiar dacă într-o manieră inevitabil inadecvată, influ¬ 
enţa ştiinţei asupra filosofiei. Ştiinţa nu este, fireşte, singurul factor nonfilosofic care 
îşi lasă amprenta asupra gândirii filosofice. Există mulţi alţi factori ai culturii şi civili¬ 
zaţiei umane care influenţează filosofia. La fel se petrec lucrurile şi cu ştiinţa. Faptul 
că filosofia este marcată de evoluţia ştiinţei şi de alţi factori nu presupune că gândirea 
filosofică ar fi în ea însăşi lipsită de puterea de a exercita vreo influenţă asupra celor¬ 
lalte elemente culturale. Cel puţin eu nu cred acest lucru. însă, scopul acestui capitol 
mă determină să mă opresc doar la influenţa ştiinţei asupra filosofiei şi numai pentru 
acest motiv am subliniat-o aici. înainte de a discuta efectiv despre influenţa concretă a 
ştiinţei Renaşterii asupra gândirii filosofice mai trebuie menţionat ceva despre natura 
ştiinţei renascentiste, conştient fiind de lipsurile de care mă lovesc încercând să dis¬ 
cut această problemă. 

2. (i) Concepţia „comună" despre cauza înfloririi ştiinţei renascentiste este aceea 
că oamenii Renaşterii încep pentru prima dată, cel puţin de la debutul Evului Mediu, 
să-şi folosească ochii şi să cerceteze natura prin ei înşişi. Observarea directă a fapte¬ 
lor ia locul încrederii în textele lui Aristotel şi ale altor autori antici, iar prejudecăţile 
teologice lasă locul întâlnirii nemediate cu datele empirice. Cu toate acestea, este 
suficientă doar puţină reflecţie pentru a realiza inadecvarea acestei concepţii. Disputa 
dintre Galileo Gabiei şi teologi este considerată, poate inevitabil, drept simbol al lup¬ 
tei dintre recursul direct la datele empirice, pe de o parte, şi prejudecăţile teologilor 
şi obscurantismul aristotelic, pe de altă parte. Dar este evident că simpla observare a 
fenomenelor nu este suficientă pentru a convinge pe cineva că Pământul se roteşte în 
jurul soarelui: observaţia obişnuită sugerează mai degrabă contrariul. Ipoteza helio¬ 
centrică salvează, fără îndoială, „aparenţele" mai bine decât ipoteza geocentrică; însă 
este doar o ipoteză. Mai mult, este o ipoteză care nu poate fi verificată prin acel tip de 
experiment controlat care este posibil în anumite ştiinţe. Era imposibil pentru astro¬ 
nomie să avanseze mai mult doar pe baza observaţiei, era nevoie de utilizarea ipotezei 
de lucru şi a deducţiei matematice. Dacă atribuim aceste realizări doar observaţiei şi 
experimentului, nu reuşim altceva decât să facem dovada unei viziuni înguste despre 
realizările ştiinţei renascentiste. Aşa cum insista Roger Bacon, franciscanul din seco¬ 
lul al XlII-lea, astronomia are nevoie şi de ajutorul matematicii. 

Totuşi, fiecare ştiinţă se bazează într-un anumit fel pe observaţie şi are legătură, 
intr-un anume grad, cu datele empirice. Este de la sine înţeles că un fizician care îşi 
propune să stabilească legile mişcării va porni, într-un anumit sens, de la mişcările 
observabile tocmai pentru că doreşte să enunţe legile exemplificate de mişcări con¬ 
crete. Şi dacă legile pe care le va formula sunt incompatibile cu mişcările observate, în 
sensul că dacă legile ar fi adevărate mişcările observate nu s-ar produce, atunci el ştie 
că va trebui să-şi revizuiască teoria despre mişcare. Nici astronomul nu ignoră refe¬ 
rirea la datele empirice; chimistul porneşte de la datele empirice şi face experimente 
cu lucrurile existente; biologul nu ar ajunge prea departe dacă nu ar acorda aten¬ 
ţie comportamentului real al organismelor. Dezvoltarea fizicii din timpurile relativ 
recente, de exemplu în viziunea lui Eddington, ne poate da impresia că ştiinţa nu se 
preocupă de ceva atât de prozaic precum datele empirice şi că este o pură construcţie 
a minţii umane care este impusă naturii şi care constituie „faptele"; însă, cu excepţia 
matematicii pure, de la care nu ne putem aştepta la informaţii factuale despre lume, 
putem spune despre orice ştiinţă că se bazează în cele din urmă pe observarea date¬ 
lor empirice. Când o ştiinţă atinge un grad înalt de dezvoltare, este posibil ca baza 
empirică să nu mai fie imediat evidentă; dar este totuşi acolo. Omul de ştiinţă nu îşi 
propune să dezvolte o teorie pur arbitrară, ci mai degrabă să „explice" fenomenele şi, 
pe cât posibil, să-şi testeze sau să-şi verifice teoria, cel puţin mediat, dacă nu se poate 
imediat. 

Legătura teoriei ştiinţifice cu datele empirice este probabil mereu evidentă în 
cazul unora dintre ştiinţe, în timp ce, în cazul altora, poate părea mai puţin limpede, 
pe măsură ce ştiinţa atinge un grad înalt de dezvoltare. Dar poate fi regăsită insistând 
asupra etapelor timpurii din dezvoltarea unei ştiinţe, mai ales în cazul în care teo¬ 
riile şi ipotezele explicative sunt în conflict cu noţiuni valabile de multă vreme. Aşa 
s-au petrecut lucrurile în timpul Renaşterii, când fizica aristotelică este discreditată în 
favoarea unor concepţii ştiinţifice proaspete şi se face frecvent apel la datele empirice 
şi la „salvarea aparenţelor". Am văzut deja cum filosofii naturii evidenţiau adesea 
nevoia de studiere empirică a faptelor şi nu mai este nevoie să subliniem că medicina 
şi anatomia, ca să nu mai vorbim de tehnică şi geografie, nu ar fi putut progresa în 
secolele al XVI-lea şi al XVII-lea fără ajutorul investigaţiei empirice. Nu se poate con¬ 
strui o hartă utilă a lumii şi nici descrie şi explica valid circulaţia sângelui doar prin 
raţionare o priori. 

Rezultatele observaţiei efective pot fi remarcate mai ales în progresul anatomiei 
şi fiziologiei. Leonardo da Vinci (1452-1519), marele artist care a fost profund inte¬ 
resat şi de problemele şi experimentele ştiinţifice şi mecanice, era dăruit cu un simţ 
remarcabil pentru anticiparea viitoarelor descoperiri, invenţii şi teorii. El anticipează 

speculativ descoperirea circulaţiei sângelui, realizată de Willliam Harvey pe la 1615; 
iar în optică prevede teoria ondulatorie a luminii. Este bine cunoscut pentru planurile 
sale de maşini zburătoare, paraşute şi îmbunătăţiri pentru artilerie. Dar în contextul 
prezent sunt relevante mai ales observaţiile lui anatomice ale căror rezultate sunt ilus¬ 
trate într-un mare număr de desene; nefiind publicate, nu au exercitat influenţa pe 
care ar fi putut-o avea. în acest domeniu lucrarea de bază va fi De fabrica humani cor- 
poris (1543) a lui Andreas Vesalius, în care acesta îşi înregistrează studiile anatomice. 
Această operă va avea o influenţă considerabilă pentru dezvoltarea anatomiei, mai 
ales pentru că Vesalius nu a căutat dovezi care să susţină teoriile tradiţional, ci era 
preocupat să observe pentru el însuşi şi să-şi înregistreze observaţiile. Pe lângă ilus¬ 
traţii, cartea mai conţine şi relatări ale experimentelor făcute de autor pe animale. 

(ii) Descoperirile din anatomie şi fiziologie ale lui Vesalius, Harvey şi ale altora 
au constituit, cum era şi firesc, o puternică influenţă în subminarea încrederii oame¬ 
nilor în teoriile şi concepţiile tradiţionale şi vor redirecţiona gândirea către investiga¬ 
ţia empirică. Faptul că sângele circulă este un lucru comun pentru noi; dar nu era 
deloc aşa pe atunci. Autorităţile antice, cum ar fi Galen sau Hipocrate, nu ştiau nimic 
despre aceasta. însă progresul ştiinţific al Renaşterii nu poate fi atribuit doar „obser¬ 
vaţiei" în sens restrâns; trebuie să amintim şi utilizarea crescândă a experimentului 
controlat. De exemplu, în 1586, Simon Stevin publică relatarea unui experiment con¬ 
trolat cu bile de plumb care infirmă teoria lui Aristotel că viteza corpurilor în cădere 
este proporţională cu greutatea acestora. Similar, Willliam Gilbert, care îşi publică 
De magnete în 1600, îşi confirmă prin experiment teoria că Pământul este un mag¬ 
net cu poli care sunt aproape de polii săi geografici, deşi nu coincid cu aceştia, şi că 
acul compasului este atras către aceşti poli magnetici. El a luat un magnet sferic şi a 
observat comportamentul unui ac sau a unei bucăţi de fier plasată succesiv în dif erite 
poziţii. De fiecare dată el a marcat pe piatră direcţia în care firul se oprea şi, comple¬ 
tând cercurile, a putut să demonstreze că fierul sau acul se opresc întotdeauna în aşa 
fel încât să indice polul magnetic. 

Galileo Galilei (1564-1642) va fi însă cel mai ilustru reprezentant al metodei expe¬ 
rimentale printre savanţii Renaşterii. Născut la Pisa, studiază la universitatea locală, 
schimbând studiile începute la medicină pentru studiul matematicii. După ce predă 
la Florenţa, devine profesor de matematică mai întâi la Pisa (1589), apoi la Padova 
(1592), ocupând această din urmă poziţie timp de optsprezece ani. în 1610 merge la 
Florenţa ca matematician şi filosof pe lângă Marele Duce de Toscana şi ca mathema- 
ticus primarius la universitate, deşi era liber de orice obligaţie de a ţine cursuri la 
universitate. în 1616 începe celebrul scandal cu inchiziţia cu privire la concepţiile lui 
astronomice, care se finalizează cu retractarea formală din 1633. Marele savant va fi 

într-adevăr întemniţat pentru o vreme, dar îşi continuă studiile ştiinţifice şi va con¬ 
tinua să o facă până când orbeşte, în 1637. Va muri în 1642, în anul în care se naşte 
Isaac Newton. 

Numele lui Galilei este asociat de toată lumea cu astronomia; însă opera lui a 
fost de o deosebită importanţă şi pentru dezvoltarea hidrostaticii şi a mecanicii. De 
exemplu, în timp ce Aristotel susţine că forma unui corp decide dacă acesta se va scu¬ 
funda sau nu în apă, Galilei încearcă să demonstreze experimentai că Arhimede avea 
dreptate spunând că densitatea sau gravitaţia specifică a corpului, şi nu forma sa, este 
cea care determină dacă va pluti sau se va scufunda. El încearcă să arate tot prin expe¬ 
riment că nu doar densitatea corpului este hotărâtoare în acest sens, ci mai degrabă 
densitatea sa în relaţie cu densitatea fluidului în care este imersat. La Pisa va confirma 
prin experiment descoperirea deja făcută de Stevin: corpurile cu greutăţi diferite au 
nevoie de acelaşi timp pentru a cădea pe o anumită distanţă; ele nu ajung la pământ, 
aşa cum credea Aristotel, în momente diferite. A dorit să stabilească experimental 
şi legea acceleraţiei uniforme, anticipată de alţi fizicieni, conform căreia viteza unui 
corp în cădere creşte uniform în timp, precum şi legea că un corp în mişcare, dacă nu 
este influenţat de vreo forţă de frecare, de rezistenţa aerului sau de gravitaţie, va conti¬ 
nua să se mişte în aceeaşi direcţie cu o viteză uniformă. Galilei este convins că natura 
este esenţialmente matematică şi că, în condiţii ideale, o lege ideală va fi „ascultată". 
Rezultatele sale experimentale, chiar dacă prea puţin rafinate, sugerează totuşi o lege 
simplă, deşi nu se poate spune că o şi „dovedesc". în orice caz, realizările sale suge¬ 
rează eroarea concepţiei aristotelice că niciun corp nu se mişcă decât dacă asupra sa 
acţionează o forţă exterioară. într-adevăr, descoperirile lui Galilei se numără printre 
cele mai puternice argumente care vor discredita fizica lui Aristotel. Trebuie menţio¬ 
nat şi impulsul pe care l-a dat progresului tehnicii şi putem da ca exemplu cel puţin 
planurile sale de ceasuri cu pendul, care vor fi construite şi patentate mai târziu de 
Huygens (1629-1695), precum şi inventarea, sau reinventarea, termometrului. 

(iii) Menţionarea experimentului controlat nu ar trebui să ne dea impresia că 
metoda experimentală era practicată pe scară largă la începutul secolului al XVI-lea. 
Dimpotrivă, ne frapează raritatea acestor cazuri, cel puţin comparativ cu cea de-a 
doua jumătate. De aici trebuie să deducem doar că experimentul controlat era o 
metodă a cărei existenţă de-abia începea să se facă simţită şi înţeleasă. Experimentul, 
înţeles ca experiment produs deliberat, este inseparabil de utilizarea ipotezelor de 
lucru. Este adevărat că cineva poate concepe un experiment doar pentru a vedea ce 
se întâmplă; dar în practica curentă experimentul controlat este proiectat ca mijloc 
de verificare a unei ipoteze. A conduce un experiment înseamnă a pune o întrebare 
naturii, iar punerea acestei întrebări, şi nu a alteia, presupune nişte ipoteze. Nimeni 

nu ar arunca bile de greutăţi diferite dintr-un turn doar pentru a vedea dacă vor lovi 
sau nu pământul în acelaşi timp, ci pentru că doreşte să-şi confirme o ipoteză precon¬ 
cepută sau pentru că are în vedere două ipoteze posibile şi doreşte să afle care este 
cea corectă. Ar fi greşit să presupunem că oamenii de ştiinţă ai Renaşterii aveau o 
concepţie clară despre caracterul ipotetic al teoriilor lor, dar este suficient de limpede 
că ei utilizau ipotezele de lucru. Este mult mai evident în cazul astronomiei, către care 
mă voi întoarce acum. 

Nicolaus Copernic (1473-1543), faimosul învăţat şi cleric polonez, nu era în niciun 
caz primul care să fi realizat că mişcarea aparentă a soarelui de la est la vest nu este o 
dovadă concludentă că el se mişcă într-adevăr în acel sens. După cum am mai văzut, 
acest fapt a fost limpede conştientizat în secolul al XlV-lea. Dar în timp ce fizicienii 
secolului al XlV-lea se limitează să dezvolte ipoteza mişcării zilnice a Pământului în 
jurul axei sale, Copernic argumentează în favoarea ipotezei că Pământul se roteşte în 
jurul unui soare staţionar. El înlocuieşte astfel ipoteza geocentrică cu ipoteza helio¬ 
centrică. Aceasta nu înseamnă, fireşte, că el respinge în întregime sistemul ptole- 
meic. Păstrează, de pildă, vechea concepţie că planetele se mişcă pe orbite circulare, 
deşi presupunea că acestea sunt „excentrice". Pentru a face ipoteza heliocentrică să 
se potrivească cu aparenţele, se vede nevoit să adauge un număr de epicicluri. Va pos¬ 
tula mai puţin de jumătate dintre numărul de cercuri postulate de sistemul ptolemeic 
din vremea sa, simplificându-1 astfel; dar în rest continuă cam în acelaşi fel cu prede¬ 
cesorii săi. Adică face câteva adăugiri speculative pentru a „salva aparenţele". 

Nu există aproape nicio îndoială că Nicolaus Copernic era convins de adevărul 
ipotezei heliocentrice; însă un canonic protestant pe nume Andreas Osiander (1498- 
1552), căruia îi este încredinţat manuscrisul lui Copernic De revolutionibus orbium 
coelestium prin intermediul lui Georg Joachim Rheticus de Wittenberg, îşi ia sarcina 
de a scrie o nouă prefaţă care o înlocuieşte pe cea scrisă de Copernic. în această nouă 
prefaţă, Osiander îl face pe Copernic să apară ca şi cum ar fi propus teoria heliocen¬ 
trică drept o simplă ipoteză sau ficţiune matematică. în plus, el omite referinţele lui 
Copernic la Aristarh; iar această omisiune îi va atrage lui Copernic dezonorante acuze 
de plagiat. Luther şi Melanchthon au dezaprobat în întregime noua ipoteză; dar auto¬ 
rităţile catolice nu manifestă nicio opoziţie pronunţată, poate şi datorită prefeţei lui 
Osiander, deşi trebuie să amintim şi că, la dorinţa autorului, lucrarea De hypothesibus 
motuum coelestium commentariolus va circula în cerc restrâns, fără să trezească ostili¬ 
tate. Este adevărat că De revolutionibus, deşi dedicată papei Paul al IlI-lea, va fi pusă la 
Index în 1616 (donec corrigatur) şi că apar obiecţii împotriva unor afirmaţii care pre¬ 
zintă ipoteza heliocentrică drept o certitudine. Dar aceasta nu schimbă faptul că opera 

nu a ridicat opoziţii serioase din partea cercurilor ecleziastice catolice atunci când va 
fi publicată pentru prima oară. Iar în 1758 va fi eliminată din Indexul refăcut. 

Ipoteza lui Copernic nu îşi găseşte imediat aderenţi entuziaşti, în afara matema¬ 
ticienilor din Wittenberg, Reinhold şi Rheticus. Tycho Brahe (1546-1601) se opune 
chiar acestei ipoteze, inventând una proprie conform căreia soarele se roteşte în jurul 
Pământului, ca în sistemul ptolemeic, dar cu Mercur, Venus, Marte, jupiter şi Saturn 
învârtindu-se în jurul soarelui în epicicluri. Prima mare îmbunătăţire a teoriei lui 
Copernic vine din partea lui Johannes Kepler (1571-1630). Kepler, care era protes¬ 
tant, a fost convins de Michael Măstlin din Tiibingen că ipoteza copernicană este 
adevărată, iar el însuşi o va apăra în Prodromus dissertationum cosmographicarum seu 
mysterium cosmographicum. Lucrarea conţine însă şi speculaţii pitagoriciene despre 
planul geometric al lumii, iar Tycho Brahe va sugera, în stilu-i obişnuit, că tânărul 
Kepler ar trebui să acorde mai multă atenţie observaţiei serioase înainte de a hazarda 
în speculaţii. Cu toate acestea, îl ia pe Kepler drept asistent al său; acesta, după 
moartea protectorului său, publică lucrările în care îşi enunţă cele trei legi faimoase. 
Aceste opere sunt Astronomia nova (1609), Epitome astronomiae copemicanae (1618) şi 
Harmonicts mundi (1619). Planetele, spune Kepler, se mişcă în elipse având soarele 
drept centru. Raza elipsei străbate arii egale în timp egal. Mai mult, putem compara 
matematic timpul necesar diferitelor planete pentru a-şi parcurge orbitele proprii 
utilizând formula conform căreia pătratul timpului necesar unei planete pentru a-şi 
parcurge orbita este direct proporţional cu cubul distanţei sale faţă de soare. Pentru 
a explica mişcarea planetelor, Kepler postulează o forţă motrică (sau anima motrix ) 
în soare care emite raze de forţă ce se rotesc împreună cu soarele. Sir Isaac Newton 
(1642-1727) va demonstra mai târziu că aceste ipoteze nu erau necesare, pentru că 
în 1666 va descoperi legea atracţiei universale sau a pătratului invers proporţional, 
anume că forţa de atracţie a soarelui asupra unei planete care se află la distanţa n 
faţă de soare este invers proporţională cu pătratul acestei distanţe (1 /n 2 ) ; iar în 1685 
reuşeşte el însuşi să rezolve calculele matematice care satisfăceau cerinţele observa¬ 
ţiei. Deşi Newton a demonstrat că mişcările planetelor pot fi explicate fără a postula 
anima motrix a lui Kepler, acesta din urmă aduce o contribuţie deosebit de importantă 
la progresul astronomiei demonstrând că mişcările tuturor planetelor cunoscute la 
acea vreme pot fi explicate prin postularea unui număr de elipse corespunzătoare 
numărului planetelor. Astfel s-a putut renunţa la vechiul sistem greoi de cercuri şi 
epicicluri, iar ipoteza heliocentrică este astfel mult simplificată. 

Din punctul de vedere ale observaţiei, să mai spunem că progresul astronomiei 
a fost promovat în mod deosebit de inventarea telescopului. Meritul pentru invenţia 
acestui instrument practic se pare că trebuie acordat unor danezi din prima decadă a 



CAPITOLUL XVIII - MIŞCAREA ŞTIINŢIFICĂ DIN RENAŞTERE 


secolului al XVII-lea. Galileo, auzind de invenţie, şi-a făcut singur unul. (Un iezuit, 
Părintele Scheiner, a construit un instrument îmbunătăţit folosind o sugestie făcută 
de Kepler, iar Huygens a introdus şi el mai multe îmbunătăţiri.) Folosind telescopul, 
Galilei a putut observa luna, pe suprafaţa căreia descoperă munţi şi astfel va putea 
trage concluzia că luna conţine aceleaşi materiale ca şi Pământul. A putut de aseme¬ 
nea să observe şi fazele lui Venus şi sateliţii lui fupiter, iar observaţiile sale se potri¬ 
veau foarte bine cu ipoteza heliocentrică, nu cu cea geocentrică. Mai mult, a observat 
existenţa petelor din soare, remarcate şi de Scheiner. Existenţa petelor variabile din 
soare a demonstrat că acesta este alcătuit din materie schimbătoare, o certitudine 
care va clătina şi mai mult cosmologia aristotelică. în general, observaţiile telesco¬ 
pice întreprinse de Galilei şi de alţii au confirmat empiric ipoteza copernicană. De 
exemplu, observarea fazelor lui Venus au demonstrat limpede superioritatea ipotezei 
heliocentrice în raport cu cea geocentrică, mai ales că erau inexplicabile în termenii 
schemei ptolemeice. 

Poate că ar trebui amintită în acest punct ciocnirea regretabilă dintre Galilei şi 
Inchiziţie. Adeseori i se exagerează, importanţa pentru a se dovedi astfel presupusa 
ostilitate a Bisericii faţă de ştiinţă. De regulă, aceia care doresc să demonstreze că 
Biserica era inamicul ştiinţei apelează mai ales la acest caz (cel al lui Bruno este destul 
de diferit). Acest obicei ne justificat este prin sine suficient pentru a pune la îndoială 
validitatea concluziei universale care se trage uneori de aici. Sigur, decizia autorită¬ 
ţilor ecleziastice nu este deloc lăudabilă. Ne-am fi dorit ca acestea să-şi fi dat seama 
de adevărul ideii, sugerate chiar de Galilei într-o scrisoare din 1615, susţinută de 
Bellarmin şi alţii în acel moment şi clar afirmată de papa Leon al XlII-lea în enciclica 
sa Providentissimus Deus, că un pasaj biblic precum Iosua 10,12-13 P oate fi considerat 
drept o adaptare la modul obişnuit de a vorbi, iar nu ca o asertare a unui fapt ştiinţific. 
Toţi vorbim despre soare ca mişcându-se şi nu există niciun motiv pentru ca Biblia să 
nu folosească acelaşi fel de a vorbi, dar aceasta nu înseamnă că trebuie cu necesitate 
să tragem de aici concluzia că soarele se roteşte în jurul Pământului staţionar. Mai 
mult, deşi Galilei nu dovedise fără îndoială adevărul ipotezei copemicane, el eviden- 
ţiase totuşi superioritatea acesteia în raport cu ipoteza geocentrică, chiar dacă, în alte 
cazuri, aderă la un argument bazat pe o teorie greşită, cum este aceea despre flux şi 
reflux în Dialogo sopra i due massimi sistemi del mondo, opera care a precipitat ciocni¬ 
rea serioasă cu Inchiziţia. Pe de altă parte, Galilei refuză cu obstinaţie să recunoască 
caracterul ipotetic al teoriei sale. Şi putem înţelege de ce îi era greu să recunoască 
acest lucru, având în vedere concepţia sa naiv realistă despre statutul ipotezelor ştiin¬ 
ţifice. Iar Bellarmin va scoate în evidenţă faptul că verificarea empirică a unei ipoteze 
nu dovedeşte cu necesitate adevărul ei şi că, dacă Galilei ar fi gata să recunoască acest 

fapt, care în ziua de azi este destul de obişnuit, atunci întregul episod nefericit cu 
Inchiziţia ar fi putut fi evitat. Cu toate acestea, Galilei persistă în a susţine caracte¬ 
rul nonipotetic al ipotezei copernicane şi, în plus, forţează nota provocându-şi inutil 
adversarii. De fapt, în această întâmplare, ciocnirea personalităţilor pare a fi jucat un 
rol deloc de neglijat. în fine, Galilei a fost un mare savant, iar oponenţii săi nu erau 
deloc mari savanţi. în schimb, Galilei a făcut câteva observaţii sensibile pe marginea 
interpretării Scripturilor, al căror adevăr este recunoscut în ziua de azi şi care este 
posibil să fi fost cunoscut limpede şi de teologii implicaţi în acest caz. Dar vina nu 
a fost doar de o singură parte. în privinţa statutului teoriilor ştiinţifice, judecata lui 
Bellarmin era mai bună decât a lui Galilei, deşi acesta din urmă era un mare om de 
ştiinţă, iar cel dintâi nu. Dacă Galilei ar fi avut o mai bună înţelegere a naturii ipote¬ 
zelor ştiinţifice şi dacă teologii în general nu ar fi adoptat atitudinea de a interpreta 
izolat textele biblice, atunci ciocnirea nu s-ar fi produs. Dar s-a produs, fireşte, şi în 
privinţa superiorităţii ipotezei heliocentrice asupra celei geocentrice Galilei avea fără 
îndoială dreptate. Cu toate acestea, este nelegitim să tragem concluzii universale din 
acest caz despre atitudinea Bisericii faţă de ştiinţă. 

(iv) Este limpede că în astronomia Renaşterii ipoteza şi observaţia au jucat un rol 
indispensabil. Iar combinaţia fructuoasă a ipotezei cu verificarea, atât în astronomie, 
cât şi în mecanică, nu ar fi fost posibilă fără ajutorul matematicii. în secolele al XVI-lea 
şi al XVII-lea matematica înregistrează progrese remarcabile. Un notabil pas înainte 
este făcut de John Napier (1550-1617) când concepe ideea de logaritmi. El îi comunică 
această idee lui Tycho Brahe în 1594, iar în 1614 publică descrierea principiului gene¬ 
ral în Mirifici logarithmorum canonis descriptio. La puţin timp după aceea, aplicaţia 
practică a principiului este înlesnită de eforturile lui Henry Briggs (1561-1630). în 
1638, Descartes publică o descriere a principiilor generale ale geometriei analitice, 
în timp ce în 1635 Cavalieri, un matematician italian, publică o descriere a „metodei 
indivizibilelor" care fusese deja folosită de Kepler într-o formă primitivă. Aceasta este, 
în esenţă, prima descriere a calculului infinitezimal. în 1665-1666, Newton desco¬ 
peră teorema binomului, dar nu-şi va publica descoperirea până în 1704. Această 
ezitare va conduce la celebra dispută dintre Newton şi Leibniz (şi suporterii fiecărei 
tabere) despre prioritatea în descoperirea calculelor diferenţiale şi integrale. Cei doi 
au descoperit calculul independent, însă, deşi Newton a scris o schiţă a ideilor sale 
în 1669, el nu a publicat totuşi nimic asupra acestei chestiuni până în 1704, pe când 
Leibniz a început publicarea în 1684. Aceste elaborări ale calculului sunt, fireşte, mult 
prea tardive pentru a fi fost utilizate de marii oameni de ştiinţă ai Renaşterii, iar un 
om precum Galilei a trebuit să se bazeze pe vechile şi incomodele metode matema¬ 
tice. Doresc, de fapt, să evidenţiez că idealul său a fost acela de a dezvolta o concepţie 

ştiinţifică a lumii în termenii formulelor matematice. Se poate spune despre el că a 
combinat perspectiva unui fizician şi matematician cu aceea a unui filosof. Ca fizi¬ 
cian, a încercat să exprime fundamentele fizicii şi să observe regularităţile naturii în 
termenii propoziţiilor matematice, în măsura în care era posibil. Ca filosof, a extras 
din succesul metodei matematice în fizică concluzia că matematica este cheia struc¬ 
turii efective a realităţii. Deşi influenţat parţial de concepţia nominalistă a cauzalităţii 
şi de substituirea, tot de factură nominalistă, a studiului comportamentului lucrurilor 
cu căutarea tradiţională a esenţelor, Galilei a mai fost puternic influenţat şi de ideile 
matematice ale platonismului şi pitagorismului; şi această amprentă l-a predispus 
către credinţa că lumea obiectivă este lumea matematicianului. într-un binecunoscut 
pasaj din II saggiatore (6) el declară că filosofia este scrisă în cartea universului, dar 
că „nu poate fi citită înainte de a-i învăţa limbajul şi a înţelege caracterele cu care a 
fost scrisă. Ea este scrisă în limbaj matematic, iar caracterele sale sunt triunghiuri, 
cercuri şi alte figuri geometrice, fără de care este imposibil să înţelegem fie şi un 
singur cuvânt." 

(v) Această dimensiune a concepţiei lui Galilei despre natură se exprimă într-o 
viziune mecanicistă asupra lumii. El crede în atomi şi explică schimbarea pe baza 
teoriei atomiste. Calităţi precum culoarea şi căldura există ca atare numai în subiectul 
percepător, sunt „subiective" în caracter. Obiectiv, ele există numai în forma mişcării 
atomilor şi pot fi astfel explicate mecanic şi matematic. Această concepţie mecanicistă 
despre natură, bazată pe teoria atomistă, a mai fost susţinută şi de Pierre Gassendi, 
după cum am văzut mai devreme, şi va fi dezvoltată de Robert Boyle (1627-1691), 
care este convins că materia constă în particule solide, fiecare posedând propria sa 
formă care, combinată cu altele, formează ceea ce astăzi am numi „molecule". în cele 
din urmă, Newton va argumenta că, dacă am cunoaşte toate forţele care acţionează 
asupra corpurilor, atunci am putea deduce mişcările acestora în mod matematic; tot 
el va spune că atomii sau particulele primare sunt ele însele centri ai forţei. Deşi inte¬ 
resat doar de mişcările anumitor corpuri, în pref aţa la Philosophiae naturalis principia 
mathematica el propune ideea că mişcările tuturor corpurilor ar putea fi explicate în 
termenii unor principii mecanice şi că motivul pentru care filosofii naturalişti nu 
au putut realiza această explicaţie se datora ignoranţei lor în privinţa forţelor active 
din natură. Dar el a avut grijă să explice că scopul său este doar să ofere „o noţiune 
matematică a acestor forţe, fără a considera cauzele sau locurile lor fizice". De aceea, 
atunci când demonstrează că „forţa" gravitaţiei care face ca un măr să cadă pe pământ 
este identică cu „forţa" care cauzează mişcările eliptice ale planetelor, nu face alt¬ 
ceva decât să arate că mişcările planetelor şi merele care cad se supun aceloraşi legi 
matematice. Opera ştiinţifică a lui Newton s-a bucurat de un asemenea succes încât a 

dominat în mod absolut, cel puţin în principiile sale generale, timp de aproape două 
sute de ani - perioada fizicii newtoniene. 

3. Naşterea ştiinţei modeme sau, mai bine zis, a ştiinţei clasice din perioada renas¬ 
centistă şi postrenascentistă, a avut în mod firesc un efect profund asupra gândirii 
oamenilor, deschizându-le noi perspective asupra cunoaşterii şi direcţionându-i către 
noi zone de interes. Nimeni nu ar putea nega că evoluţia ştiinţei în secolele al XVI-lea 
şi al XVIi-lea a fost unul dintre cele mai importante şi mai influente evenimente din 
istorie. Dar este posibil să fie exagerat acest efect asupra spiritului european. In parti¬ 
cular, cred că se exagerează atunci când se afirmă că succesul ipotezei copernicane a 
zdruncinat concepţia despre relaţia omului cu Dumnezeu, întrucât Pământul nu mai 
putea fi privit drept centrul geografic al universului. Acest efect este deseori menţi¬ 
onat şi, în genere, autorii preiau unul de la altul această interpretare; dar nimeni nu 
a demonstrat încă o conexiune necesară între revoluţia din astronomie şi revoluţia 
din credinţa religioasă. Mai mult, este o greşeală să presupunem despre concepţia 
mecanică asupra universului fie că a fost, fie că ar fi trebuit să fie în mod logic o 
barieră pentru credinţa religioasă. Galilei considera că aplicarea matematicii la lume 
este asigurată obiectiv tocmai pentru că era convins de faptul că Dumnezeu a creat 
lumea ca sistem inteligibil matematic. Robert Boyle credea şi el în creaţia divină. Şi 
este bine cunoscut faptul că Newton era un om de o pietate fermă; el concepea spaţiul 
absolut ca instrumentul prin care Dumnezeu este omniprezent în lume şi îmbră¬ 
ţişează toate lucrurile în activitatea lui imanentă. Este adevărat, fireşte, că viziunea 
mecanicistă a lumii tindea să promoveze deismul, care face din Dumnezeu o simplă 
explicaţie pentru originea unui sistem mecanic. Dar trebuie să ne reamintim că până 
şi vechea astronomie, de exemplu, poate fi privită drept un sistem mecanic, într-un 
anumit sens; este o greşeală să presupunem că evoluţiile ştiinţei Renaşterii au tăiat 
dintr-odată, ca atare, legătura dintre lume şi Dumnezeu. Concepţia mecanicistă-mate- 
matică a implicat în mod natural eliminarea din fizică a considerării cauzelor finale; 
însă, indiferent de efectul psihologic al acestei schimbări în multe minţi, eliminarea 
cauzelor finale din fizică nu a implicat cu necesitate o negare a cauzalităţii finale. A 
fost o consecinţă a avansului în metoda ştiinţifică în particular, într-un anumit câmp 
al cunoaşterii; dar aceasta nu înseamnă că oameni precum Galileo şi Newton consi¬ 
derau ştiinţa fizicii drept singura sursă de cunoaştere. 

Vreau să mă întorc totuşi la influenţa noii ştiinţe asupra filosofiei, însă mă voi 
restrânge la a indica două sau trei linii de gândire fără a încerca în acest stadiu să le 
dezvolt. în mod preliminar, voi reaminti cele două elemente ale metodei ştiinţifice, 
anume observaţia şi inducţia, pe de o parte, şi deducţia şi matematica, pe de altă 
parte. 

Primul aspect al metodei ştiinţifice, anume observarea datelor empirice ca bază 
pentru inducţie, pentru descoperirea cauzelor, a fost subliniat de Francis Bacon. Cum 
întreaga sa filosofie va forma subiectul următorului capitol, nu voi spune mai nimic 
despre el acum. Pentru moment este suficient să atragem atenţia asupra legăturii 
dintre accentul pus de Francis Bacon pe observaţie şi inducţie în metoda ştiinţifică şi 
empirismul britanic clasic. Este o eroare evidentă să considerăm empirismul clasic 
ca fiind pur şi simplu reflecţia filosofică asupra locului ocupat de observaţie şi expe¬ 
riment în ştiinţa renascentistă şi postrenascentistă. Când Locke afirmă că toate ideile 
noastre se bazează pe percepţia simţurilor şi pe introspecţie, el susţine o teză psiho¬ 
logică şi epistemologică ale căror antecedente pot fi observate în aristotelismul medi¬ 
eval. însă este legitim să afirmăm că empirismul filosofic a fost puternic impulsionat 
de convingerea că descoperirile ştiinţifice se bazau pe observaţia efectivă a datelor 
empirice. Insistenţa ştiinţifică de a recurge la „fapte" observabile ca bază necesară 
pentru teoria explicativă şi-a găsit corelativul şi justificarea teoretică în teza empi- 
ristă conform căreia cunoaşterea factuală se bazează în cele din urmă pe percepţie. 
Utilizarea observaţiei şi a experimentului în ştiinţă şi, ca urmare, avansul triumfător 
al ştiinţei în general i-au determinat pe mulţi gânditori să creadă că acestea au stimu¬ 
lat şi confirmat teoria conform căreia cunoaşterea noastră se bazează pe percepţie, pe 
întâlnirea directă cu evenimentele externe şi interne. 

însă celălalt aspect al metodei ştiinţifice, cel deductiv şi matematic, va fi, de fapt, 
acela care va influenţa cel mai mult filosofia „raţionalistă" continentală din perioada 
postrenascentistă. Succesul matematicii în soluţionarea problemelor ştiinţei i-a cres¬ 
cut, cum era şi firesc, prestigiul. Nu numai că matematica era limpede şi exactă în 
sine, dar în aplicările ei la problemele ştiinţifice clarifica ceea ce altfel era obscur. 
Părea a fi autostrada cunoaşterii. Şi înţelegem de ce exactitatea şi certitudinea mate¬ 
maticii îi sugerează lui Descartes, el însuşi un matematician talentat şi deschizător de 
drumuri în zona geometriei analitice, că o examinare a caracteristicilor esenţiale ale 
metodei matematice va revela metoda potrivită şi pentru filosofie. Şi mai înţelegem 
şi de ce, influenţaţi de modelul matematicii, câţiva dintre cei mai importanţi filosofi 
de pe continent sunt convinşi că pot reconstrui lumea ca atare într-o manieră deduc¬ 
tivă o priori, cu ajutorul anumitor idei fundamentale analoge definiţiilor şi axiomelor 
din matematică. Un astfel de model va furniza cadrul pentru Ethica more geometrico 
demonstrata a lui Spinoza, fără să-i fi furnizat însă şi conţinutul. 

Am văzut cum dezvoltarea astronomiei şi a mecanicii în timpul Renaşterii a pro¬ 
movat extinderea viziunii mecaniciste asupra lumii. Această perspectivă s-a reflectat 
şi în zona filosofiei. Descartes, de pildă, consideră că lumea materială şi schimbările 
sale pot fi explicate doar în termeni de materie, identificaţi cu întinderea geometrică, 

şi de mişcare. Prin creaţie, Dumnezeu plasează o anumită cantitate de mişcare sau 
energie în lume, care se transmite de la corp la corp după legile mecanicii. Animalele 
pot fi considerate maşinării. Descartes însuşi nu va aplica aceste analogii mecaniciste 
fiinţelor umane ca întreg, dar unii dintre gânditorii francezi ulteriori nu vor ezita să o 
facă. Englezul Thomas Hobbes, care contestă ideea carteziană că gândirea ar fi o acti¬ 
vitate a corpurilor şi că activitatea corpurilor este mişcare, crede că, aşa cum compor¬ 
tamentul corpurilor inanimate poate fi dedus din anumite idei şi legi fundamentale, 
aşa şi comportamentul societăţilor umane, care sunt simple organizări de corpuri, 
poate fi dedus din proprietăţile acestor grupări organizate de corpuri. Mecanica fur¬ 
niza astfel un model parţial pentru Descartes şi unul complet pentru Hobbes. 

Observaţiile de până acum sunt înadins scurte şi schematice: rolul lor este să 
indice doar câteva direcţii în care dezvoltarea ştiinţei a influenţat gândirea filosofică. 
Am pomenit nume de filosofi despre care vom discuta în volumul următor; ar fi 
deplasat să spunem mai multe despre ei aici şi acum. Tot în concluzie ar fi bine să 
mai subliniem şi că ideile filosofice menţionate au influenţat la rându-le ştiinţa. De 
exemplu, concepţia lui Descartes despre corpurile organice poate părea necizelată şi 
inadecvată, dar i-a încurajat pe oamenii de ştiinţă să investigheze procesele şi com¬ 
portamentul corpurilor organice într-o manieră ştiinţifică. O ipoteză nu trebuie să fie 
complet adevărată pentru a da rezultate într-o anumită direcţie. 

CAPITOLUL XIX 


FRANCIS BACON 


Filosofici engleză în Renaştere - Viaţa şi scrierile lui Bacon 
- Clasificarea ştiinţelor - Inducţia şi „idolii “ 


i. Primul filosof remarcabil al perioadei postmedievale în Anglia a fost Francis Bacon; 
numele său este asociat pentru totdeauna cu filosofi a Renaşterii în Marea Britanie. 
Cu excepţia lui Thomas More şi RichardHooker, ale căror idei politice vor fi discutate 
pe scurt în următorul capitol, ceilalţi filosofi britanici din această perioadă nu merită 
prea multă atenţie. Ar trebui totuşi amintit conservatorismul tonului general al gân¬ 
dirii filosofice în universităţile engleze în timpul Renaşterii. Tradiţia logicii aristote- 
lico-scolastice va persista mult timp, mai ales la Oxford, şi va constitui baza educaţiei 
universitare a lui John Locke în secolul al XVII-lea. Lucrările latine de logică, cum ar 
fi Institutionum dialecticarum libri IV a lui John Sanderson (1587-1602) sau Logicae 
libri V de praedicabilibus a lui Richard Crakanthorpe (1569-1624), încep să lase loc 
unor lucrări în vernaculară cum ar fi The rule of reason, containing the arte of logique 
(1552) de Thomas Wilson sau The philosopher’s game şi Arte of reason rightly termed 
Witcraft (1573) de Ralph Lever; dar asemenea lucrări nu conţin prea multe noutăţi. 
Sir William Temple (1533-1626) apără logica ramistă, dar este atacat de Everard 
Digby (1550-1592), care scrie o respingere a ramismului în numele aristotelismului. 
Sir Kenelm Digby (1603-1665), care se converteşte la catolicism în Paris, unde îl va 
întâlni pe Descartes, aspiră să combine metafizica aristotelică cu teoria corpusculară 
a materiei. Everard Digby, deşi aristotelician în logică, este influenţat de ideile neo¬ 
platonice ale lui Reuchlin. Similar, Robert Greville, Lord Brooke (1608-1643), este 
inspirat de Academia Platonică din Florenţa; iar în The Nature ofTruth el susţine 
o doctrină a luminii divine care va pregăti calea pentru grupul platonicienilor de la 
Cambridge. Ideile cardinalului Nicolaus Cusanus şi ale lui Paracelsus sunt preluate 
de Robert Fludd (1574-1637), care a călătorit mult pe continent şi a fost influenţat de 
Renaşterea continentală. în a sa Philosophia mosaica, el îl descrie pe Dumnezeu ca 
sinteza în identitate a opuselor. Dumnezeu în El însuşi este întunericul incompre¬ 
hensibil, dar şi, din alt punct de vedere, lumina şi înţelepciunea care se manifestă pe 
sine în lume; lumea este explicatio Dei. Ea manifestă în ea însăşi aspectul dual al lui 

Dumnezeu, pentru că lumina divină este manifestă în - sau este cauza - căldurii, 
rarefierii, luminii, iubirii, bunătăţii şi frumuseţii, în timp ce întunericul divin este 
originea recelui, condensării, urii şi lipsei de iubire. Omul este un microcosmos al 
universului, unind în sine cele două aspecte ale lui Dumnezeu care se revelează în 
univers. Există în om un conflict constant între lumină şi întuneric. 

2. Figura conducătoare a filosofiei Renaşterii în Anglia va fi totuşi un gânditor 
care se întoarce conştient împotriva aristotelismului şi care face acest lucru nu în 
favoarea platonismului sau teosofiei, ci în numele progresului ştiinţific şi tehnic pus 
în serviciul omului. Valoarea şi justificarea cunoaşterii, spune Francis Bacon, constau 
mai presus de toate în aplicabilitatea şi utilitatea lor practică; funcţia lor veritabilă este 
de a extinde dominaţia rasei umane, supremaţia omului asupra naturii. în Novum 
Organum 1 atrage atenţia asupra efectelor practice ale inventării tiparului, prafului de 
puşcă şi magnetului, care „au schimbat chipul lucrurilor şi statutul lumii; primul în 
literatură, al doilea în arta războiului, al treilea în navigaţie". Dar invenţiile de acest fel 
nu au venit din fizica tradiţională, aristotelică, ci din întâlnirea directă cu natura însăşi. 
Bacon reprezintă cu siguranţă „umanismul", în sensul că el este un mare scriitor; dar 
accentul pe care îl pune pe supremaţia omului asupra naturii prin mijloacele ştiinţei 
îl disting net de umaniştii italieni, preocupaţi mai mult de dezvoltarea personalităţii 
umane. în acelaşi timp, insistenţa lui de a recurge direct la natură şi la metoda induc¬ 
tivă şi neîncrederea lui în speculativ îl disting şi de neoplatonicieni şi teosofi. Deşi 
nu aduce contribuţii pozitive la ştiinţă ca atare şi deşi este mai aristotelician decât îşi 
imaginează, Bacon intuieşte într-un mod remarcabil progresul tehnicii care urma să 
vină, un progres tehnic care, credea el, va servi omul şi cultura umană. Această vizi¬ 
une era deja prezentă, dar într-un sens mai limitat, în gândirea alchimiştilor. Bacon 
va fi acela care vede limpede că drumul omului către dominarea naturii este deschis 
de cunoaşterea ştiinţifică a lumii, nu de alchimie sau magie ori speculaţie fantastică. 
Bacon este nu doar cronologic, ci şi cel puţin mental (doar parţial) la începutul unei 
noi lumi, îmbogăţită de descoperirile geografice, de găsirea unor surse noi de bună¬ 
stare şi, mai presus de orice, de progresul ştiinţelor naturii, de fundamentarea fizicii 
pe baze inductive şi experimentale. Trebuie totuşi adăugat că Bacon a avut, după cum 
vom vedea, o concepţie şi o apreciere insuficiente pentru noua metodă ştiinţifică. De 
aceea am spus că el aparţine mental „doar parţial" noii epoci. Totuşi, rămâne adevărat 
faptul că el a întrezărit noua epocă de realizări ştiinţifice şi tehnice; pretenţia sa de a fi 

fost heraldul sau buccinator al acestei epoci era justificată, chiar dacă şi-a supraestimat 
puterea de previziune. 

Francis Bacon se naşte în 1561 în Londra. După ce studiază la Cambridge, petrece 
doi ani în Franţa pe lângă ambasadorul britanic şi apoi se apucă de practicarea drep¬ 
tului. în 1584 intră în Parlament şi se bucură de o carieră de succes, care va culmina 
cu numirea sa ca Lord Cancelar în 1618 şi primirea titlului de Baron de Verulam. Este 
numit Viconte de St. Albans în 1621; dar în acelaşi an este acuzat de primire de mită 
în funcţia sa judecătorească. Găsit vinovat, este condamnat la privarea de funcţii şi 
de locul din Parlament, o amendă mare şi detenţie în Tumul Londrei. De fapt, va fi 
eliberat din Turn după doar câteva zile şi scutit de plata amenzii. Bacon va recunoaşte 
că accepta cadouri de la petenţi, deşi va susţine că deciziile lui judecătoreşti nu au fost 
influenţate de acestea. Afirmaţia sa poate fi adevărată sau nu; nu putem afla adevărul 
în această chestiune; dar în orice caz ar fi un anacronism să ne aşteptăm de la un 
judecător din vremea reginei Elisabeta şi a regelui James I la aceleaşi standarde de 
comportament care sunt cerute astăzi. Fireşte, nu spun aceasta pentru a-i lua apăra¬ 
rea lui Bacon; iar judecarea lui stă mărturie pentru faptul că totuşi comportamentul 
lui era socotit reprobabil de către contemporani. Să adăugăm că această cădere în 
dizgraţie nu s-a produs doar din dorinţa dezinteresată pentru justiţie din partea acu¬ 
zatorilor săi, ci a fost, cel puţin parţial, şi rezultatul unei intrigi politice şi a invidiei. 
Deşi Bacon nu a fost un om de o integritate morală profundă, nu era totuşi un om rău 
sau un judecător nedrept. Faptul că a acceptat cadouri, precum şi comportamentul 
său faţă de Essex sunt prezentate uneori într-o lumină exagerată grosolan. Nici nu 
este corect să-l privim ca pe un exemplu de „personalitate schizoidă", un om care 
combină în sine două caractere ireconciliabile, pe cel al filosofului dezinteresat şi pe 
acela al politicianului egoist căruia nu-i pasă de exigenţele morale. Nu a fost deloc un 
sfânt, precum Thomas More, dar nici un fel de Jekyll şi Hyde. Moartea sa a survenit 
pe g aprilie 1626. 

On the Advancement of Leaming apare în 1606, iar De sapientia veterum în 1609. 
Bacon plănuia o lucrare de proporţii, Instauratio magna, a cărei primă parte. De digni- 
tate et augmentis scientiarum, apare în 1623 şi va fi o revizuire şi o extindere a lucrării 
The Advancement of Leaming. A doua parte, Novam Organum, apare în 1620, cu ori¬ 
gini în Cogitata et visa (1607), însă niciodată terminată, soartă pe care o împărtăşesc 
cele mai multe dintre planurile literare ale lui Bacon. în 1622 şi 1623 publică părţi din 
proiectata Historia naturalis et experimentalis ad condendam philosophiam: sive pheno- 
mena universi. Sylva sylvarumşi NewAtlantisvor fi publicate postum. Scrie numeroase 
alte lucrări, inclusiv eseuri şi o istorie a lui Henry al VH-lea. 

3. Bacon crede că „diviziunea cunoaşterii umane cea mai adevărată este cea deri¬ 
vată din facultatea tripartită a sufletului raţional" 1 . Luând memoria, imaginaţia şi raţi¬ 
unea ca fiind cele trei facultăţi ale sufletului raţional, el atribuie istoria memoriei, 
poezia imaginaţiei şi filosofia raţiunii. Istoria cuprinde totuşi nu doar „istoria civilă", 
ci şi „istoria naturală", iar Bacon observă că „istoria literară" trebuie atribuită tot aces¬ 
teia 2 . Filosofia se împarte în trei mari diviziuni: prima este preocupată de Dumnezeu 
(de Numine), a doua de natură şi a treia de om. Prima diviziune, aceea care se ocupă 
de Dumnezeu, este teologia naturală sau raţională; ea nu cuprinde „teologia inspirată 
sau sacră", care sunt rezultatul revelaţiei lui Dumnezeu mai degrabă decât rezultatul 
raţionării umane. Teologia revelată este „raiul şi sabatul oricărei contemplări umane" 3 
şi este un domeniu al cunoaşterii (scientia), dar stă în afara filosofiei. Filosofia este 
opera raţiunii umane, natura fiind cunoscută direct (radio directo), Dumnezeu indi¬ 
rect prin mijlocirea creaturilor (radio refracto), iar omul prin reflecţie (radio rejlexo). 
Diviziunea lui Bacon a cunoaşterii sau învăţării umane conform facultăţilor sufletu¬ 
lui raţional este neinspirată şi artificială; dar atunci când doreşte să determine divi¬ 
ziunile principale ale filosofiei, el le va divide în funcţie de obiectele lor: Dumnezeu, 
natură şi om. 

Diviziunile filosofiei, spune el, sunt precum crengile unui copac, unite de trun¬ 
chiul comun; există o „singură ştiinţă universală, care este mama restului", cunos¬ 
cută drept „filosofia primă" 4 . Aceasta cuprinde atât axiomele fundamentale, cum ar 
fi quae in eodem tertio conveniunt, ei inter se conveniunt, precum şi noţiuni fundamen¬ 
tale de genul „posibil" şi „imposibil", „fiinţă" şi „nefiinţă" etc. Teologia naturală, care 
este cunoaştere a lui Dumnezeu ce poate fi obţinută „prin lumina naturii şi contem¬ 
plarea lucrurilor create" 5 , tratează despre existenţa lui Dumnezeu şi a naturii Sale, 
dar numai în măsura în care acestea sunt manifestate în creaturi; şi are ca apendice 
doctrina de angelis et spiritibus. Bacon divide filosofia naturii în speculativă şi opera¬ 
ţională. Filosofia naturală speculativă este subdivizată în physics (physica specialis) şi 
metafizică. Metafizica, parte a filosofiei naturale, trebuie deosebită, spune Bacon, de 
filosofia primă şi de teologia naturală, niciuneia dintre ele nepotrivindu-i-se numele 
de „metafizică" 6 . Atunci care ar fi diferenţa dintre fizică şi metafizică ? Aceasta trebuie 


1 De augmentis scientiarum, 2,1. 

2 Ibid., 2, 4. 

5 Ibid., 3,1. 

4 Ibid., 3,1. 

5 Ibid., 2. 

5 Ibid., 4. 

căutată în tipurile de cauze cu care se preocupă fiecare dintre ele. Fizica tratează despre 
cauzele eficiente şi materiale, pe când metafizica despre cauzele formale şi finale. Dar 
Bacon se grăbeşte să adauge că „cercetarea cauzelor finale este sterilă şi, precum o 
fecioară făgăduită Domnului, nu produce nimic" 1 . Prin urmare, metafizica se intere¬ 
sează de cauzele formale, iar aceasta va fi poziţia adoptată în Novum organum. 

Putem fi tentaţi să interpretăm toate aceste concepţii în termeni aristotelici şi 
să credem că Bacon a continuat pur şi simplu doctrina aristotelică a cauzelor. însă 
această interpretare este eronată; Bacon însuşi a insistat ca cititorii lui să nu pre¬ 
supună din faptul că el utilizează termeni tradiţionali că i-a întrebuinţat în sensul 
tradiţional. Prin „forme", obiectul metafizicii, el înţelege ceea ce va numi „legi fixe". 
Forma căldurii este legea căldurii. De fapt, nu există vreo diviziune radicală între 
fizică şi metafizică. Fizica începe cu examinarea tipurilor specifice de materie sau 
a corpurilor dintr-un anumit domeniu de cauzalitate şi activitate; dar merge mai 
departe, pentru a considera legi mai generale. Astfel încât alunecă pe nesimţite înspre 
metafizică, cea care este preocupată de legile cele mai înalte sau mai cuprinzătoare 
ale naturii. Utilizarea terminologiei aristotelice este înşelătoare. Metafizica reprezintă 
pentru Bacon cea mai generală parte a ceea ce altfel s-ar numi fizică. Mai mult, ea 
nu ţinteşte către contemplare, ci către acţiune. Noi căutăm să aflăm legile naturii în 
vederea creşterii controlului uman asupra corpurilor. 

Dacă filosofia naturală speculativă constă, aşadar, în fizică şi metafizică, atunci 
ce-i mai rămâne filosofiei naturale operaţionale? Ea este aplicarea celei dintâi. Se 
împarte la rându-i în două părţi, mecanica (prin care Bacon înţelege ştiinţa mecanicii) 
şi magia. Mecanica este aplicarea fizicii în practică, în timp ce magia este metafizică 
aplicată. Din nou, terminologia lui Bacon este înşelătoare. Prin „magie" nu înţelege, 
spune el, magia superstiţioasă şi frivolă care este la fel de diferită de adevărata magie 
precum cronicile despre regele Arthur sunt diferite de comentariile lui Cezar; ci înţe¬ 
lege prin ea aplicarea practică a ştiinţei legilor sau „formelor ascunse". Este puţin pro¬ 
babil ca unui bătrân să-i fie redată tinereţea dintr-odată şi în mod magic; dar cunoaş¬ 
terea naturii veritabile a asimilării, a „spiritelor" corporale etc. poate să prelungească 
viaţa sau chiar să redea parţial tinereţea prin „intermediul dietelor, băilor, ungerilor, 
medicamentelor potrivite, exerciţiilor necesare şi altora asemenea" 2 . 

„Appendixul" filosofiei naturale este matematica 3 . Matematica pură cuprinde 
geometria, care tratează despre cantitatea abstractă continuă, şi aritmetica, care se 


1 De augmentis sdentiarum, 5. 

2 Ibid., 5. 

3 Ibid., 6 . 

ocupă de cantitatea abstractă discretă. „Matematica combinată" cuprinde perspectiva, 
muzica, astronomia, cosmografia, arhitectura etc. în altă parte însă, Bacon observă 
că astronomia este mai degrabă o formă nobilă a fizicii decât o parte a matematicii'. 
Când astronomii sunt exclusiv preocupaţi de matematică, ei produc ipoteze false. Deşi 
nu respinge direct ipoteza heliocentrică a lui Copernic şi Galilei, nici nu o admite, iar 
apologeţii lui Bacon scot în evidenţă faptul că el era convins că aparenţele pot fi sal¬ 
vate în ambele ipoteze, geocentrică şi heliocentrică, şi că această dispută nu poate fi 
rezolvată de raţionarea matematică şi abstractă. Cu toate acestea, el eşuează totuşi în 
a discerne superioritatea ipotezei heliocentrice. 

A treia mare parte a filosofiei este aceea care se ocupă de om. Ea cuprinde philo- 
sophia humanitatis sau antropologia şi philosophia civilis sau filosofia politică. Prima 
dintre ele se ocupă de corpul uman şi se împarte în medicină, cosmetică, atletică 
şi ars voluptaria, incluzând, de exemplu, muzica considerată dintr-un anumit punct 
de vedere. A doua tratează despre sufletul omenesc, deşi natura sufletului raţional, 
de obârşie divină şi nemuritor (spiraculum), este diferită de sufletul senzitiv şi apar¬ 
ţine, ca subiect de studiu, mai degrabă teologiei decât filosofiei. Cea din urmă este 
totuşi capabilă să stabilească faptul că omul posedă facultăţi care transcend puterea 
materiei. Psihologia conduce astfel la considerarea logicii, doctrina circa intellectum, 
şi a eticii, doctrina circa voluntatem 1 2 * . Părţile logicii sunt artes inveniendijudicandi, reti- 
nendi et tradendi. Cea mai importantă subdiviziune a ars inveniendi este ceea ce Bacon 
numeşte „interpretarea naturii", care provine ab experimentis ad axiomata, quae et ipsa 
nova experimenta designentK Acesta este novum organum. Arta de a judeca se împarte 
în inducţie, care ţine de novum organum, şi silogism. Doctrina lui Bacon despre 
novum organum va fi discutată în cele ce urmează, ca şi teoria lui despre „idoli", care 
se numără printre subiectele cuprinse sub titulatura generală de doctrină a silogis¬ 
mului. în treacăt poate fi menţionat că în legătură cu pedagogia, care este un „appen- 
dix" al ars tradendi, Bacon observă următoarele: „consultă şcolile iezuiţilor; pentru că 
nimic din ce s-a încercat nu este mai bun decât acestea" 4 . Etica studiază natura binelui 
uman ( doctrina de exemplari), nu doar privat, ci şi comun, şi cultivarea sufletului în 
vederea atingerii binelui ( doctrina de georgica animi). Partea care se ocupă de binele 
comun nu studiază reunirea efectivă a oamenilor în Stat, ci factorii care îi fac pe 


1 De augmentis scientiarum, 4. 

2 Ibid., 5,1. 

} Ibid., 2. 

4 Ibid., 6, 4. 

oameni apţi de viaţă socială 1 . în cele din urmă aflăm philosophia civilis 2 3 , împărţită în 
trei părţi, fiecare ocupându-se de un bine care îi vine omului din asocierea cu semenii 
săi (solamen contra solitudinem); doctrina de negotiis consideră ajutorul pe care omul îl 
primeşte de la societate în afacerile lui practice; iar doctrina de imperio sive republica 
se ocupă de protecţia de relele pe care omul le poate îndura de la guvernare. Se mai 
poate spune că cele trei părţi se referă la cele trei tipuri de virtuţi: prudentia in con- 
versando, prudentia in negotiando şi prudentia in gubemando. Bacon adaugă cele două 
desiderata în privinţa guvernării, anume teoria referitoare la extinderea unei domnii 
sau imperiu şi ştiinţa justiţiei universale, de justiţia sive de fontibus iurisK 

în a noua şi ultima carte din De augmentis scientiarum, Bacon se ocupă în treacăt 
de teologia revelată. Aşa cum suntem constrânşi să ne supunem legii divine, spune 
el, chiar dacă voinţa se opune, tot aşa suntem constrânşi să avem credinţă în cuvântul 
divin atunci când raţiunea se opune: „pentru că, dacă vom crede doar în acele lucruri 
care sunt agreabile raţiunii noastre, atunci ne supunem lucrurilor, nu Creatorului lor“ 
(credinţa noastră ar fi bazată, adică, pe caracterul evident al propoziţiilor în chestiune, 
şi nu pe autoritatea lui Dumnezeu revelat). în plus, „cu cât mai improbabil (absonum, 
discordant) şi incredibil pare misterul divin, cu atât mai multă cinste trebuie să-i ară¬ 
tăm lui Dumnezeu crezând în el şi cu atât mai nobilă este victoria credinţei". Aceasta 
nu înseamnă a spune totuşi că raţiunea nu joacă niciun rol în teologia creştină; dim¬ 
potrivă, ea este folosită atât în încercarea de a înţelege misterele credinţei, atât cât este 
posibil, cât şi pentru a trage concluzii din acestea. 

Imaginea filosofiei în De augmentis scientiarum este grandioasă şi cuprinde un 
program vast şi extensiv. Bacon este fără îndoială influenţat de filosofia tradiţională, 
probabil într-o măsură mult mai mare decât şi-a dat el seama; dar am evidenţiat deja 
faptul că utilizarea termenilor aristotelici nu este un indicator sigur pentru sensul în 
care îi folosea. Şi, în general, se poate remarca în scrierile sale formarea unei concep¬ 
ţii filosofice noi. în primul rând, eliminarea din fizică a oricăror consideraţii despre 
cauzalitatea finală pe baza faptului că cercetarea cauzelor finale îi face pe gânditori să 
se mulţumească cu simplul fapt că au atribuit cauze specioase şi nereale evenimente¬ 
lor, când ei ar fi trebuit, de fapt, să caute adevăratele cauze fizice, a căror cunoaştere 
este singura valoroasă pentru extinderea puterii umane. în acest sens, spune Bacon, 
filosofia naturală a lui Democrit este mai solidă şi mai profundă decât filosofiile lui 


1 De augmentis scientiarum, 7, 2. 

2 Ibid., 8, 1. 

3 Ibid., 8, 3. 



286/287 


Platon şi Aristotel, care introduc constant cauze finale 1 . Şi nu pentru că nu ar exista 
cauze finale; ar fi absurd totuşi să atribuim originea lumii unor ciocniri fortuite de 
atomi, în maniera lui Democrit şi Epicur. Ci pentru că în fizică nu trebuie să ne intere¬ 
seze cauza finală. Nici metafizica nu trebuie să se intereseze de cauza finală în sensul 
aristotelic. Ea nu trebuie să se ocupe de studiul fiinţei ca fiinţă, nici de contemplarea 
cauzelor finale nemişcătoare; ci mai degrabă de studiul celor mai generale principii 
sau legi sau „forme" ale lumii materiale. Iar acest studiu trebuie întreprins în vede¬ 
rea unui scop practic. Concepţia sa despre filosofi e este, în ansamblu, naturalistă şi 
materialistă. Aceasta nu înseamnă că Bacon afirma ateismul sau că nega că omul are 
un suflet spiritual şi nemuritor, ci că el exclude din filosofie orice considerare a fiin¬ 
ţei spirituale. Filosoful poate fi capabil să demonstreze că există o primă cauză; dar 
el nu poate spune nimic despre natura lui Dumnezeu, a cărei considerare aparţine 
teologiei. Similar, subiectul nemuririi nu este unul care să fie tratat filosofic. Bacon 
face astfel o distincţie netă între teologie şi filosofie, nu doar una formală, ci acordând 
libertate totală unei interpretări materialiste şi mecaniciste a naturii. Filosoful trebuie 
să se intereseze de ceea ce este material şi care poate fi considerat din perspectivă 
mecanică şi materiali stă. Se prea poate ca Bacon să fi vorbit uneori în termeni prea 
tradiţionali despre teologia naturală, dar este limpede că adevărata direcţie a gândirii 
sale era să retrimită imaterialul înapoi în sfera credinţei. Mai mult, în ciuda păstrării 
termenului aristotelic de „filosofie primă", el nu înţelege prin el exact ceea ce înţe¬ 
lesese Aristotel; pentru el, filosofia primă este studiul axiomelor comune diferitelor 
ştiinţe şi al diferitelor concepte „transcendentale" considerate în relaţiile lor cu ştiin¬ 
ţele fizice. într-un sens larg, concepţia lui Bacon despre filosofie este pozitivistă în 
caracter, însă numai dacă admitem că această afirmaţie nu presupune şi o respingere 
a posibilităţii ca teologia să fie sursă de cunoaştere. 

4. Mă voi întoarce acum către a doua parte din Instauratio magna, reprezentată de 
Novum organum sive indicia vera de interpretatione naturae. în această operă, atitudinea 
filosofică a lui Bacon este expusă cât se poate de limpede; „Cunoaşterea şi puterea 
umană se reduc la acelaşi lucru", întrucât „natura nu poate fi cunoscută decât prin 
supunerea ei“ 2 . Scopul ştiinţei este extinderea dominaţiei rasei umane asupra natu¬ 
rii, care nu se poate realiza decât printr-o cunoaştere veritabilă a naturii. Nu putem 
obţine efectele fără o cunoaştere adecvată a cauzelor lor. Cunoaşterea pe care o posedă 
acum omul, spune Bacon, este inutilă pentru obţinerea efectelor practice ( ad inventi- 


’ De augmentis scientiarum, 3, 4. 
2 No vum organum, 1, 3. 

onem operum), iar logica noastră curentă este inutilă pentru scopul de a pune bazele 
ştiinţelor„Logica utilizată acum are o valoare mai mare pentru stabilirea şi perma¬ 
nentizarea erorilor care se bazează pe concepţii vulgare decât pentru găsirea ade¬ 
vărului ; aşa încât este mai mult dăunătoare decât folositoare ." 1 2 3 Silogismele constau 
în propoziţii, propoziţiile constau în cuvinte, iar cuvintelor le corespund concepte. 
Astfel, când conceptele sunt confuze şi rezultat al unei abstractizări pripite, nimic 
din ce se va construi pe baza acestor concepte nu este sigur. Singura noastră speranţă 
este adevărata inductionK Există două căi pentru a căuta şi găsi adevărul 4 . în primul 
rând, mintea poate porni de la simţuri şi de la perceperea particularelor până la cele 
mai generale axiome şi din acestea să deducă propoziţiile mai puţin generale. în al 
doilea rând, poate porni de la simţuri şi de la perceperea particularelor către axiome 
ce pot fi obţinute imediat şi după aceea, gradat şi cu răbdare, să ajungă la axiome mai 
generale. Prima cale este deja cunoscută şi folosită; dar este nesatisfacătoare, pentru 
că particularele nu sunt examinate cu suficientă acurateţe, grijă şi înţelegere şi pentru 
că mintea sare de la o bază insuficientă la concluzii şi axiome generale. Astfel se pro¬ 
duc anticipationes naturae, generalizările pripite şi premature. A doua cale, care nu a 
fost încă încercată, este calea veritabilă. Mintea porneşte de la o examinare atentă şi 
răbdătoare a particularelor către interpretatio naturae. 

Prin urmare, Bacon nu neagă că un anumit fel de inducţie a fost cunoscut şi 
utilizat şi înainte, ci critică generalizarea pripită şi prematură, care nu se bazează 
în mod ferm pe nimic din experienţă. Inducţia începe cu operaţiile simţurilor, dar 
are nevoie de cooperarea minţii, deşi activitatea minţii trebuie controlată de către 
observaţie. Poate că lui Bacon îi lipseşte conceperea adecvată a locului şi importanţei 
ipotezei în metoda ştiinţifică; dar el a văzut limpede că valoarea concluziilor bazate 
pe observaţie depinde de caracterul observaţiei respective. Aceasta îl conduce către 
afirmaţia că este inutil să încercăm să grefam noul pe vechi; trebuie să pornim de 
fiecare dată de la început 5 . Nu-i acuza pe aristotelicieni şi pe scolastici pentru că ar fi 
neglijat cu totul inducţia, ci mai degrabă pentru că s-au grăbit să generalizeze şi să 
tragă concluzii. îi consideră preocupaţi excesiv de consistenţa logică, de obsesia de a 
se asigura că concluziile lor decurg corect din premise, în loc să încerce să ofere un 
fundament sigur acestor premise de al căror adevăr depindeau concluziile. Despre 


1 i, ii. 

2 I, 12. 

3 I, 14. 

4 1,19 şi urm. 

5 1, 31- 

logicieni spune că „ei par a nu fi dat aproape deloc o considerare serioasă inducţiei; 
ei trec peste ea menţionând-o pe scurt şi se grăbesc către formulele disputei" 1 . Pe de 
altă parte, el însuşi respinge silogismul pe baza faptului că în observarea lucrurilor, 
faptelor sau evenimentelor particulare trebuie să se afirme inducţia, care să se ţină cât 
mai aproape cu putinţă de ele. Logicienii îşi iau zborul imediat către cele mai generale 
principii şi deduc concluziile silogistic. Această procedură poate fi admisă ca folosi¬ 
toare pentru dispute, dar este inutilă pentru ştiinţa naturală şi practică. „Astfel încât 
ordinea demonstraţiei este inversată" 2 ; în inducţie procedăm în direcţia opusă aceleia 
cu care operăm în deducţie. 

Poate că insistenţa lui Bacon pe finalităţile practice ale ştiinţei inductive încura¬ 
jează ea însăşi tragerea unor concluzii pripite. însă, în mod sigur, nu aceasta este 
intenţia lui. El condamnă dorinţa „nerezonabilă şi puerilă" 3 de a sări direct la rezultate 
care, „precum mărul Atalantei, primejduiesc cursa". Cu alte cuvinte, stabilirea legilor 
ştiinţei prin utilizarea scrupuloasă a metodei inductive va aduce mai multă lumină 
în gândire şi se va dovedi de o mai mare utilitate pe termen lung decât adevărurile 
particulare necoordonate, indiferent de caracterul practic imediat pe care acestea din 
urmă par a-1 avea. 

Nu este însă atât de uşor sau simplu, cum s-ar părea la o primă vedere, să ajungem 
la o anumită cunoaştere a naturii, întrucât mintea umană este influenţată de precon¬ 
cepţii şi prejudecăţi care ne afectează interpretarea experienţelor şi ne distorsionează 
judecăţile. Este necesar, de aceea, să atragem atenţia asupra „idolilor sau falselor noţi¬ 
uni" care influenţează inevitabil mintea umană şi îngreunează efortul ştiinţei dacă nu 
este conştientă de ei şi prevenită în privinţa lor. De aici faimoasa doctrină a lui Bacon 
despre „idoli" 4 . Există patru tipuri principale, idolii tribului, idolii peşterii sau ai caver¬ 
nei, idolii pieţei şi idolii teatrului. „Doctrina idolilor reprezintă pentru interpretarea 
naturii acelaşi lucru ca doctrina argumentelor sofistice pentru logica comună." 5 în 
aceeaşi măsură în care dialecticianului silogistic îi este de folos să fie atent la natura 
argumentelor sofistice, la fel omului de ştiinţă sau filosofului naturii îi este de folos să 
fie conştient de natura idolilor minţii umane şi să se apere de influenţa lor. 

„Idolii tribului" (idola tribus) sunt acele erori a căror tendinţă este inerentă naturii 
umane şi care stânjenesc judecata obiectivă. De exemplu, omul are tendinţa de a se 


‘ Instauratio magna, distributio operis. 

2 lbid. 

3 lbid. 

4 Novum organuin, 1, 38-68. 

5 lbid., 1, 40. 

mulţumi cu acele aspecte ale lucrurilor care sunt mai evidente simţurilor. Dincolo 
de faptul că această tendinţă este responsabilă pentru neglijarea investigaţiei natu¬ 
rii înseşi a acelor lucruri care, precum aerul sau „spiritele animale", nu sunt direct 
observabile, în plus, „simţurile sunt în ele însele slabe şi înşelătoare". Pentru inter¬ 
pretarea ştiinţifică a naturii nu este suficient să ne bazăm pe simţuri, nici măcar 
atunci când sunt ajutate de utilizarea instrumentelor; sunt necesare şi experimente 
adecvate. Apoi, din nou, mintea umană este înclinată să se oprească la acele idei care 
au fost primite deja şi în care a crezut sau care sunt plăcute, ca apoi să ignore sau 
să respingă instanţele care se opun credinţelor primite sau preţuite. Mintea umană 
nu este imună la influenţele voinţei şi afectelor: „pentru că omul va tinde să acorde 
încredere lucrurilor pe care el le crede deja a fi adevărate". Mai mult, mintea umană 
are tendinţa să se lanseze în abstracţiuni şi să conceapă ca fiind constant ceea ce este 
de fapt în schimbare sau în mişcare. Bacon atrage astfel atenţia asupra pericolului 
de a ne încrede în aparenţe, în datele simţurilor, netestate şi nesupuse analizei cri¬ 
tice, asupra fenomenului de „gândire deziderativă" şi asupra tendinţei minţii de a 
trata abstracţiunile drept lucruri. El semnalizează şi tendinţa omului de a interpreta 
natura antropomorfic. Omul citeşte cu uşurinţă în natură cauze finale care „provin 
din natura omului mai degrabă decât din aceea a universului". In această privinţă ne 
putem reaminti ceea ce spunea în Of the Advancemenl of Leaming (2) despre introdu¬ 
cerea cauzelor finale în fizică: „a spune că genele ochilor au drept scop îngrădirea şi 
protejarea vederii sau că pielea şi adăposturile fiinţelor vii există pentru a le apăra de 
frigul şi căldura extreme; sau că norii sunt pentru a uda pământul" este o „imperti¬ 
nenţă" în fizică. Asemenea consideraţii „opresc şi clatină corabia, împiedicând-o să 
navigheze mai departe şi aducând-o în situaţia de a eşua, astfel încât căutarea cau¬ 
zelor fizice este neglijată şi trecută sub tăcere". Deşi susţinuse despre cauzalitatea 
finală că „este bine investigată şi inclusă în metafizică", Bacon consideră că noţiuni 
precum cele de mai sus sunt nimic altceva decât exemple ale tendinţei omului de a 
interpreta activitatea naturală prin analogie cu activitatea umană, mereu îndreptată 
către un scop. 

„Idolii peşterii" (idola specus) sunt eroiile specifice fiecărui individ, se nasc din 
temperamentul, educaţia, lecturile sale şi din influenţele speciale care au legătură cu 
el ca individ. Aceşti factori îl fac să interpreteze fenomenele din punctul de vedere al 
peşterii sau grotei proprii, „pentru că fiecare are (pe lângă aberaţiile naturii umane 
în general) o peşteră sau grotă anumită individuală, numai a lui, care rupe şi distor- 
sionează lumina naturii". Limbajul lui Bacon aminteşte intenţionat de mitul peşterii 
din Republica lui Platon. 

„Idolii pieţei" ( idolafori ) sunt erorile datorate influenţei limbajului. Cuvintele uti¬ 
lizate în limbajul comun descriu lucrurile concepute în mod obişnuit; când o minte 
mai ascuţită observă că analiza lucrurilor acceptată de mulţime este inadecvată, 
înseamnă că limbajul stă în calea exprimării unei analize mai adecvate. Uneori sunt 
utilizate anumite cuvinte cărora nu le corespund lucrurile respective. Bacon dă exem¬ 
plu termenii fortuna şi primum mobile. Alteori cuvintele sunt întrebuinţate fără o con¬ 
cepere clară a ceea ce denotă ele sau fără un sens recunoscut în comun. Bacon oferă 
exemplul lui „umed", humidum, care se poate referi la o mare varietate de lucruri sau 
calităţi ori acţiuni. 

„Idolii teatrului" (idola theatri) reprezintă sistemele filosofice din trecut care nu 
sunt altceva decât nişte piese de teatru care reprezintă lumi nereale, create de om. 
în general, există trei tipuri de filosofii false. Primul ar fi filosofia „sofistică", al cărei 
reprezentant de frunte este Aristotel, care denaturează filosofia naturală cu dialectica 
sa. Al doilea ar fi filosofia „empirică", bazată pe câteva observaţii înguste şi obscure. 
Chimiştii sunt primii acuzaţi aici; Bacon menţionează filosofia lui William Gilbert, 
autorul lui De magnete (1600). Al treilea este filosofia „superstiţioasă", caracterizată 
prin introducerea consideraţiilor teologice. Pitagoricienii s-au aventurat în această 
zonă şi, într-un mod mai subtil şi mai periculos, Platon şi platonicienii. 

Demonstraţiile incorecte sunt aliaţii şi suportul „idolilor": „de departe cea mai 
bună demonstraţie este experienţa" 1 . Dar este necesară o distincţie. Simpla experienţă 
nu este suficientă; poate fi comparată cu un om care îşi croieşte drum prin întuneric 
şi se agaţă de orice ocazie ivită în speranţa că va ajunge să meargă în direcţia potrivită. 
Adevărata experienţă este planificată; poate fi comparată cu activitatea unui om care 
mai întâi îşi aprinde un felinar şi vede calea limpede 2 . Prin urmare, nu este suficientă 
multiplicarea experimentelor, ci trebuie procedat printr-un proces inductiv ordonat şi 
metodic 3 . Adevărata inducţie nu este nici acelaşi lucru cu inductio per enumerationem 
simplicem, care este „puerilă" şi conduce la concluzii precare, la care se ajunge fără o 
examinare atentă şi uneori printr-o neglijare totală a cazurilor negative 4 . Probabil că 
Bacon a greşit considerând că singura formă de inducţie cunoscută de aristotelicieni 
era inducţia perfectă sau inducţia prin „simpla enumerare", în care nu se face nicio 
încercare reală de a descoperi o legătură cauzală autentică, dar are dreptate afirmând 
că nu s-a acordat suficientă atenţie subiectului metodei inductive. 


! 1,70. 

2 1,83. 

3 1,100. 

4 1,105. 

Atunci care ar fi adevărata inducţie, considerată pozitiv? Puterea umană este direc- 
ţionată către sau constă în a fi capabilă de a genera o nouă formă într-o natură deja 
dată. De aici rezultă că ştiinţa umană este direcţionată către descoperirea formelor 
lucrurilor 1 . „Formă" nu se referă aici la cauzele finale; forma sau cauza formală a unei 
naturi date este astfel încât „dată fiind forma, natura o urmează infailibil" 2 . Legea este 
cea care constituie o natură: „forma căldurii sau forma luminii este acelaşi lucru cu 
legea căldurii sau legea luminii" 3 . Oriunde se manifestă căldura apare în mod funda¬ 
mental aceeaşi realitate care se manifestă în sine, chiar dacă lucrurile în care căldura 
se manifestă pe sine sunt heterogene; iar a descoperi legea care guvernează această 
manifestare a căldurii înseamnă a descoperi forma căldurii. Descoperirea acestor legi 
sau forme ar spori puterea umană. De exemplu, aurul este o combinaţie de calităţi 
sau naturi diferite şi oricine ar cunoaşte formele sau legile acestor calităţi sau naturi 
variate va putea să le producă intr-un alt corp; şi aceasta ar duce, bineînţeles, la trans¬ 
formarea acelui corp în aur 4 . 

Descoperirea formelor în acest sens, adică a fonnelor sau legilor eterne şi imua¬ 
bile, aparţine totuşi metafizicii, căreia, după cum s-a menţionat deja, îi aparţine de 
fapt şi considerarea „cauzelor formale"; fizica se ocupă de cauzele eficiente sau de 
investigarea corpurilor concrete în operaţiile lor naturale, mai degrabă decât de trans¬ 
formările posibile ale unui corp în altul. Prin cunoaşterea formelor naturilor simple, 
fizicianul va investiga „corpurile concrete aşa cum se găsesc în cursul obişnuit al 
naturii" 5 . El va cerceta ceea ce Bacon numeşte latens processus, procesul schimbării, 
care nu este imediat observabil, dar care trebuie descoperit. „De exemplu, în fiecare 
generare şi transformare de corpuri trebuie cercetat ce se pierde şi dispare, ce rămâne 
şi ce este adăugat; ce este dilatat şi ce se contractă; ce este unit şi ce se separă; ce 
este continuat şi ce este distrus; ce favorizează şi ce stânjeneşte; ce domină şi ce se 
supune; şi multe altele. Iar aceste lucruri trebuie cercetate nu doar în privinţa gene¬ 
rării şi a transformării corpurilor, ci şi în cazul altor alterări şi mişcări" 6 . Procesul 
schimbării naturale depinde de factori care nu sunt observaţi imediat de către sim¬ 
ţuri. Fizicianul va mai investiga şi ceea ce Bacon numeşte latens schematismus, struc¬ 
tura interioară a corpurilor 7 . „Dar lucrul nu va fi redus pe această bază la atom, care 


' 2, x. 

2 2,4. 

3 1,17. 

4 2,5. 

5 Ibid. 

6 2,6. 

7 2,7. 

presupune vacuumul şi materia neschimbătoare (ambele false), ci la particule adevă¬ 
rate, aşa cum pot fi găsite." 1 

Avem, astfel, pe de o parte investigarea formelor eterne şi neschimbătoare ale 
naturilor simple, care constituie metafizica, şi pe de altă parte investigarea cauzelor 
eficiente şi materiale şi a latens processus şi latens schematismus (toate legate de „cursul 
comun şi obişnuit al naturii, nu de legile fundamentale şi eterne"), care constituie 
fizica 2 . Scopul ambelor este totuşi să sporească puterea omului asupra naturii; şi 
aceasta nu se poate atinge întru totul fără cunoaşterea formelor ultime. 

Miza inducţiei este, de aceea, descoperirea formelor. Există două etape distincte: 
mai întâi „deducţia" axiomelor din experienţă, apoi deducţia sau derivarea de noi 
experimente din axiome. în limbaj modem, am spune că trebuie mai întâi să for¬ 
măm o ipoteză pe baza faptelor din experienţă şi apoi trebuie deduse din ipoteză 
observaţii care vor testa valoarea ipotezei. Ceea ce revine la a spune, împreună cu 
Bacon, că sarcina primă este aceea de a pregăti o „istorie suficientă şi pur naturală 
şi experimentală", bazată pe fapte 3 . Să presupunem că cineva ar dori să descopere 
forma căldurii. Mai întâi va trebui să întocmească o listă de cazuri în care survine 
căldura (instantiae convenientes in natura calidi), cum ar fi razele soarelui, scânteia 
care se aprinde la flintă, interiorul animalelor sau condurul-doamnei atunci când este 
mestecat. De-abia apoi vom avea o tabula essentiae et praesentiae 4 . După aceea trebuie 
făcută o listă cu cazurile care sunt în cea mai mare măsură asemănătoare primelor, 
dar din care lipseşte cu totul căldura, de pildă „razele lunii şi ale stelelor şi ale come¬ 
telor nu apar simţului tactil ca fiind calde" 5 . în acest fel va fi întocmită o tabula decli- 
nationis sive absentiae in proximo, apoi o tabula gradum sau tabula comparativae, după 
cum le numeşte Bacon, pentru cazurile în care natura a cărei formă este cercetată 
este prezentă în diferite grade 6 , precum în cazul căldurii fiinţelor vii care creşte prin 
exerciţiu sau febră. Aceste tabele odată întocmite, începe în sfârşit munca inducţiei. 
Comparând instanţele, trebuie să descoperim ceea ce este întotdeauna prezent atunci 
când este prezentă o natură dată (căldura, de pildă); ceea ce este întotdeauna absent 
atunci când aceasta este absentă; şi ceea ce variază în corespondenţă cu variaţiile aces¬ 
tei „naturi" 7 . în primul rând, vom exclude (ca formă a unei naturi anume) ceea ce nu 


1 2,8. 

2 2,9. 

3 2, 10. 

4 2,11. 

5 2,12. 

6 2,13. 

7 2, 15. 

este prezent în anumite cazuri în care acea natură este prezentă sau care este prezent 
în anumite cazuri în care natura este absentă sau care nu variază în corespondenţă cu 
variaţiile acelei naturi. Acesta este procesul de rejectio sau exclusio 1 . Până acum doar 
punem fundaţiile adevăratei inducţii, care nu este completă până când nu se ajunge 
la o afirmaţie pozitivă 2 , la care se poate ajunge numai comparând „tabelele" pozitive. 
Afirmaţia pozitivă este numită de Bacon permissio intellectus sau interpretatio inchoata 
sau vindemiatio primaK Luând din nou căldura spre exemplificare, el găseşte forma 
căldurii în mişcare sau, mai exact, în motus expansivus, cohibitus et nitens per partes 
minores, mişcare expansivă şi mişcare de restrângere care se manifestă prin părţile 
mai mici. 

în orice caz, pentru a ajunge la o afirmaţie provizorie, mai trebuie făcuţi alţi paşi; 
iar restul conţinutului din Novum organum 4 este dedicat primului dintre aceşti paşi, pe 
care Bacon îl numeşte calea cazurilor sau instanţelor privilegiate, praerogativa instan- 
tiarum. O clasă de cazuri privilegiate este aceea a cazurilor unice, instantiae solitariae, 
în care natura cercetată este găsită în lucruri care nu au nimic în comun, cu excepţia 
participării lor la acea natură. Planul lucrării Novum organum ar fi necesitat ca, după 
tratarea subiectului praerogativae instantiarum, Bacon să se ocupe de celelalte şapte 
„ajutoare ale intelectului" pentru inducţie autentică şi perfectă şi apoi despre latentes 
processus şi latentes schematismi în natură; dar în realitate el nu merge mai departe, 
dincolo de tratarea acestor praerogativae instantiarum. 

în Nova Atlantis, de asemenea o lucrare neterminată, Bacon zugrăveşte o insulă în 
care este situată Casa lui Solomon, un institut dedicat studiului şi contemplării „lucră¬ 
rilor şi creaturilor lui Dumnezeu". Bacon este informat că „scopul fundaţiei noastre 
este cunoaşterea cauzelor şi mişcărilor şi virtuţilor interne în natură şi extinderea cât 
mai departe posibil a limitelor suveranităţii umane"; apoi află despre cercetările şi 
invenţiile acestui aşezământ, printre care figurează submarinele şi aeroplanele. Toată 
această punere în scenă ilustrează convingerea lui Bacon în funcţia practică a ştiinţei, 
însă, deşi el însuşi a întreprins experimente, nu se poate spune că are o contribuţie 
personală considerabilă la realizarea practică a visurilor sale. E adevărat că a încercat 
să găsească un patron capabil şi doritor să înzestreze un institut ştiinţific de tipul 
aceluia la care visa, dar nu a avut deloc succes. Această lipsă de succes imediat nu 
trebuie totuşi luată ca o indicaţie că ideile lui Bacon nu erau importante, şi cu atât mai 


1 2,16-18. 

2 2,19. 

puţin că erau prosteşti. Scolasticul şi metafizicianul, în general, pun accent şi acordă 
mai multă valoare „contemplaţiei" (în sensul aristotelic); Bacon, dimpotrivă, insistă 
pe funcţia practică a ştiinţei sau pe ceea ce el numea „filosofie experimentală", antici¬ 
pând astfel o tendinţă care va culmina cu civilizaţia tehnică modernă, facilitată tocmai 
de acele laboratoare şi institute de cercetare şi ştiinţă aplicată imaginate de Bacon. 
El a atacat vehement universităţile engleze care considerau, credea el, că ştiinţa este 
simplă învăţare şi, în cel mai rău caz, o joacă cu termeni şi cuvinte obscure; el se 
socotea pe sine, şi ideea sa de cunoaştere fructuoasă, drept vestitorul unei noi ere. Şi 
chiar aşa a şi fost. în ciuda tendinţei de depreciere a lui Francis Bacon şi de minima¬ 
lizare a importanţei sale, influenţa lucrărilor lui a fost considerabilă, iar perspectiva 
deschisă de el a penetrat profund mentalitatea europeană. Poate este doar o coinci¬ 
denţă, dacă putem spune aceasta fără a fi înţeleşi greşit, că cel mai recent şi sistematic 
studiu apologetic al filosofiei sale este opera unui american. în ceea ce mă priveşte, 
consider că perspectiva lui Bacon este inadecvată dacă este considerată ca o filosofie 
comprehensivă; dar nu văd cum ar putea cineva să-i nege în mod legitim importanţa 
şi semnificaţia. Fie că îl considerăm metafizician sau epistemolog, cu siguranţă nu 
trece testul comparaţiei cu filosofii marcanţi din perioada clasică modernă; dar dacă 
îl considerăm drept vestitor al unei noi epoci ştiinţifice, atunci locul său în istorie este 
asigurat cu demnitate. 

Unul dintre motivele deprecierii lui Bacon este, fireşte, eşecul său în a atribui 
matematicii acea importanţă pentru fizică pe care o posedă de fapt. Este dificil chiar 
şi pentru cei mai ardenţi admiratori ai săi să susţină în mod legitim că Bacon poseda 
o înţelegere adecvată cu privire la importanţa operei realizate de remarcabilii oameni 
de ştiinţă ai epocii sale. Mai mult, el sugerează că folosirea corectă a metodei induc¬ 
tive ar pune toate intelectele mai mult sau mai puţin la acelaşi nivel, ca şi cum „nu 
mai rămâne nimic ascuţimii şi puterii talentuluiEste dificil, spune el, să trasezi 
un cerc perfect fără compas, dar cu un compas oricine poate trasa un cerc perfect. O 
înţelegere practică a veritabilei metode inductive are o funcţie analogă aceleia a com¬ 
pasului. Aici identificăm un alt punct slab al lui Bacon, anume că nu şi-a dat seama 
că există genii ştiinţifice şi că rolul lor nu poate fi înlocuit prin folosirea unei metode 
cvasimecanice. Fără îndoială, el a zdruncinat încrederea în utilizarea ilegitimă a ima¬ 
ginaţiei şi fanteziei în ştiinţă, şi avea dreptate să o facă; dar există o diferenţă conside¬ 
rabilă între marele savant care intuieşte o ipoteză fructuoasă şi omul care este capabil 
să facă experimente şi observaţii când i se spune în ce direcţii trebuie să lucreze. 


Novum organum, i, 61. 

Pe de altă parte, Bacon nu este deloc indiferent la utilizarea ipotezei în ştiinţă, 
chiar dacă nu acordă suficientă importanţă deducţiei ştiinţifice. în orice caz, deficien¬ 
ţele în concepţia lui despre metodă nu ar trebui să ne împiedice să-i acordăm întregul 
merit pentru a fi realizat faptul că era nevoie de un „nou organ", anume o logică 
dezvoltată pe metoda inductivă. El a conştientizat această nevoie şi a încercat în mod 
susţinut să o satisfacă, dar a şi anticipat o mare parte din ceea ce va spune marele său 
succesor din secolul al XlX-lea; există, desigur, numeroase diferenţe între filosofia 
lui Bacon şi aceea a lui John Stuart Mill. Bacon nu este empirist în felul lui Mill, 
pentru că el crede în „naturi" şi în legi naturale fixe; dar concepţia sa despre metoda 
inductivă conţine în esenţă canoanele formulate mai târziu de Mill. Poate că Bacon 
nu a întreprins niciun studiu profund asupra presupoziţiilor inducţiei. Dar nici Mill 
nu reuşeşte să furnizeze o astfel de „justificare". Evident că Bacon nu a rezolvat toate 
problemele inducţiei, nici nu a oferit o sistematizare logică finală şi adecvată a meto¬ 
dei ştiinţifice; dar ar fi absurd să ne aşteptăm de la el sau să-i cerem să fi făcut aceasta. 
Cu toate deficienţele sale, autorul lucrării Novum organum ocupă una dintre cele mai 
importante poziţii în istoria logicii inductive şi în filosofia ştiinţei. 

FILOSOFIA POLITICĂ 


Observaţii generale - Niccolo Machiavelli - Thomas More - Richard 
Hooker - Jean Bodin - Johannes Althusius - Hugo Grotius 


i. Am văzut cum gândirea politică de la finalul Evului Mediu încă se mai mişcă, într-o 
măsură destul de mare, în cadrul general al teoriei politice medievale. în filosofia poli¬ 
tică a lui Marsilius de Padova putem discerne o tendinţă puternică către exacerbarea 
autosuficienţei statului şi subordonarea Bisericii faţă de stat; dar perspectiva generală 
a lui Marsilius, ca şi a gânditorilor înrudiţi, stă sub influenţa antipatiei, des întâlnite 
în medievalitate, în raport cu absolutismul. Mişcarea conciliară ţintea către constituţi- 
onalizarea administraţiei ecleziastice ; şi nici Ockham, nici Marsilius nu propun abso¬ 
lutismul monarhic în interiorul statului. Dar în secolele al XV-lea şi al XVl-lea suntem 
martorii creşterii absolutismului monarhic; şi această schimbare istorică se reflectă 
în mod natural în teoriile politice. în Anglia suntem martorii ridicării absolutismului 
Tudorilor, începând cu domnia regelui Henry al VH-lea (1485-1509), care reuşeşte să 
stabilească centralizarea puterii monarhice la încheierea Războiului celor Două Roze. 
în Spania, căsătoria lui Ferdinand cu Isabella (1469) uneşte regatele Aragonului şi 
Castiliei şi pune bazele ascensiunii absolutismului spaniol care va atinge apogeul, cel 
puţin în ceea ce priveşte gloria imperialistă, în regenţa lui Carlos Quintul (1516-1556) 
care va fi încoronat împărat în 1520 şi va abdica, în 1556, în favoarea lui Philip al 
II-lea (m. 1598). în Franţa, Războiul de 100 de Ani reprezintă un punct de pornire 
pentru creşterea unităţii naţionale şi consolidarea puterii centrale; iar faptul că statele 
acceptă, în 1439, taxarea directă de către suveran în scopul susţinerii unei armate 
permanente pune bazele absolutismului monarhic. Când Franţa iese din Războiul 
de roo de Ani în 1453, calea este deja deschisă pentru stabilirea monarhiei absolute, 
care va dura până în vremea Revoluţiei. Atât în Anglia, unde absolutismul a fost, 
comparativ, de durată scurtă, cât şi în Franţa, unde s-a bucurat de o viaţă lungă, clasa 
negustorilor, în ascensiune, favorizează centralizarea puterii pe socoteala nobilimii 
feudale. Emergenţa absolutismului va duce la decăderea societăţii feudale şi inaugu¬ 
rarea unei perioade de tranziţie între concepţiile medievale şi cele „moderne" despre 
stat şi suveranitate. în orice caz, dezvoltările ulterioare vor fi lăsate deoparte în istoria 

noastră; pe noi ne preocupă acum în special Renaşterea, iar perioada renascentistă 
este aceea în care ascensiunea absolutismului monarhic începe să devină evidentă. 

Aceasta nu înseamnă, fireşte, că teoriile politice din perioada Renaşterii propun 
toate teorii ale despotismului monarhic. Catolicii şi protestanţii sunt de acord în a 
considera că exersarea puterii suverane este limitată divin. De pildă, faimosul autor 
anglican Richard Hooker este puternic influenţat de ideea medievală a divizării legii 
în lege eternă, lege naturală şi lege pozitivă, în timp ce un teoretician catolic de talia 
lui Suârez insistă puternic asupra caracterului imuabil al legii naturale şi pe inaliena¬ 
bilitatea drepturilor naturale. Teoria dreptului divin al regilor, aşa cum a fost antici¬ 
pată de William Barclay în De regno et regali potestate (1600), de James I în Trew Law of 
Free Monarchies şi de Sir Robert Filmer în Patriarcha (1680), nu cuprindea neapărat 
reflecţii teoretice despre absolutismul practic, ci mai ales o încercare de a justifica 
un absolutism deja problematic şi decadent. Acest lucru este confirmat în special de 
opera lui Filmer, direcţionată cu precădere împotriva oponenţilor catolici şi protes¬ 
tanţi ai absolutismului monarhic. Teoria dreptului divin al regilor nu este în realitate 
o teorie filosofică. Filosofi precum calvinistul Althusius şi catolicul Suârez nu priveau 
monarhia drept singura formă legitimă de guvernare. într-adevăr, teoria dreptului 
divin al regilor va fi un fenomen trecător şi istoria o va expune ca atare ridicolului, aşa 
cum a procedat şi John Locke. 

Chiar dacă în practică puterea centralizată se consolida, întărind astfel şi dezvolta¬ 
rea absolutismului monarhic, nu înseamnă că absolutismul trebuia acceptat şi pe pla¬ 
nul teoriei politice, deşi fenomenul istoric exprima nevoia de unitate în circumstan¬ 
ţele economice şi istorice schimbătoare. Iar această nevoie de unitate se va reflecta şi 
în teoria politică, mai ales în filosofia politică şi socială a lui Machiavelli, care, trăind 
în Italia renascentistă divizată şi dezbinată, era în mod deosebit sensibil la nevoia 
de unitate. Anumite aspecte ale filosofiei sale accentuează absolutismul monarhic, 
însă nu pentru că autorul lor ar fi avut iluzii referitoare la dreptul divin al regilor, ci 
pentru că era convins că o unitate politică puternică şi stabilă ar putea fi asigurată 
numai în acest fel. Şi Hobbes, mai târziu, va susţine absolutismul centralizat în forma 
guvernământului monarhic, nu pentru că ar fi crezut în dreptul divin al monarhilor 
sau în caracterul divin al principiului legitimităţii, ci pentru că se gândeşte că unita¬ 
tea naţională şi coeziunea societăţii nu pot fi asigurate decât în acest fel. Mai mult, 
şi Machia velli, şi Hobbes cred în egoismul fundamental al indivizilor; consecinţa 
naturală a acestei credinţe este convingerea că numai o putere centrală puternică 
şi liberă este capabilă să restrângă şi să gestioneze forţele centrifuge care tind către 
disoluţia societăţii. în volumul următor al acestei istorii vom discuta despre filosofia 

lui Hobbes, dar şi despre influenţa sistemului său în general şi a teoriei sale politice 
în particular. 

Ascensiunea absolutismului regal în Europa reprezintă, de asemenea, un simp¬ 
tom şi un stimulent pentru creşterea conştiinţei naţionale. Ascensiunea statelor naţi¬ 
onale produce o preocupare constantă pentru studierea naturii şi bazelor societăţii 
politice, mai intensă decât cea manifestată de-a lungul Evului Mediu. Althusius intro¬ 
duce ideea contractului, care urma să joace un rol atât de proeminent în teoria poli¬ 
tică ulterioară. Toate asocierile, spune Althusius, depind de un contract, cel puţin în 
forma adeziunii tacite, iar Statul este şi el un tip de asociere. Guvernarea se bazează 
pe înţelegeri sau contracte pe care suveranul are datoria de a le duce la îndeplinire. 
Această teorie a contractului va fi acceptată şi de Grotius şi va juca un rol important 
în fdosofiile politice ale iezuiţilor Mariana şi Suârez. Teoria poate fi întrebuinţată, 
fireşte, în diferite moduri şi cu diferite finalităţi. Astfel, Hobbes o foloseşte pentru a 
apăra absolutismul, în timp ce Althusius o utilizează pentru a apăra convingerea că 
suveranitatea politică este, cu necesitate, limitată. Dar teoria în sine nu implică vreo 
perspectivă particulară asupra formei de guvernare, deşi ideea de promisiune sau 
înţelegere ori contract ca bază a societăţii organizate politic şi a guvernării poate părea 
că subliniază baza morală şi limitările morale ale guvernământului. 

Ascensiunea absolutismului a condus în mod natural către alte reflecţii asupra 
legii naturale şi drepturilor naturale. în această privinţă, gânditori catolici şi protes¬ 
tanţi sunt de acord să continue, într-o manieră mai mult sau mai puţin tipică, atitudi¬ 
nea medievală. Ei cred că există o lege naturală imuabilă care leagă toate suveranităţile 
şi toate societăţile şi că această lege este fundamentul anumitor drepturi naturale. în 
acest fel, apelul la drepturile naturale se aliază cu credinţa în limitarea puterii suve¬ 
rane. Chiar şi Bodin, care a scris Six livres de la republique în vederea întăririi puterii 
regale, pe care o considera necesară în circumstanţele istorice date, afirmă totuşi o 
credinţă fermă în legea naturală şi în drepturile naturale, mai ales în dreptul la pro¬ 
prietate privată. în această privinţă, nici măcar susţinătorii dreptului divin al regilor 
nu-şi imaginau că regii aveau dreptul de a nu ţine cont de legea naturală. Teoria legii 
naturale şi a drepturilor naturale nu poate fi susţinută fără o limitare a exerciţiului 
puterii politice pe care îl presupune; dar nu presupune şi acceptarea democraţiei. 

Reforma va ridica, după cum era şi firesc, noi probleme în sfera teoriei politice 
sau cel puţin va pune aceste probleme într-o nouă lumină şi, în anumite aspecte, 
le va acutiza. Problema presantă este, bineînţeles, relaţia Bisericii cu statul şi drep¬ 
tul de a se opune suveranului. Dreptul de a se opune unui tiran este recunoscut 
de filosofii medievali, care au un simţ puternic al legii; şi este natural să regăsim 
această concepţie în teoria politică a unui teolog şi filosof catolic de felul lui Suârez; 

însă circumstanţele concrete din ţările afectate de Reformă pun problema într-o nouă 
lumină. în acelaşi fel, problema relaţiei Bisericii cu Statul capătă o nouă formă în 
spiritele acelora care nu înţeleg prin „Biserică" corpul supranaţional al cărui cap este 
papa ca Vicar al lui Hristos. Aceasta nu înseamnă că în epocă s-a conturat clar o 
concepţie protestantă despre dreptul la opoziţie sau despre relaţia Bisericii cu statul. 
Situaţia este mult prea complicată pentru a permite asemenea concepţii clar definite. 
Iar evoluţi a istoriei religioase va determina atitudini diferite din partea grupărilor şi 
asociaţiilor de protestanţi. Mai mult, cursul evenimentelor va conduce uneori mem¬ 
bri din aceeaşi confesiune să adopte atitudini divergente în momente diferite sau în 
locuri diferite. 

Atât Luther, cât şi Calvin condamnă opoziţia faţă de suveran; însă atitudinea de 
obedienţă şi supunere pasivă ajunge să fie asociată cu lutheranismul, dar nu şi cu 
calvinismul. Motivul este că în Scoţia şi Franţa calviniştii erau prost văzuţi de guver¬ 
nările respective. în Scoţia, John Knox apără cu dârzenie teza opoziţiei în raport cu 
guvernarea în numele reformei religioase, în timp ce în Franţa calviniştii elaborează 
o serie de lucrări pe aceeaşi temă. Cea mai cunoscută dintre acestea este Vindiciae 
contra tyrannos (1579), al cărei autor este nesigur, reprezentând concepţia confonn 
căreia există două contracte sau legăminte, unul între popor şi suveran, altul între 
popor şi suveran, pe de o parte, şi Dumnezeu, de cealaltă parte. Primul contract cre¬ 
ează statul; al doilea face din comunitate un corp religios sau Biserica. Autorul amin¬ 
teşte acest al doilea contract pentru a susţine nu doar dreptul poporului de a se opune 
unui conducător care încearcă să impună o religie falsă, dar şi dreptul de a schimba 
un conducător „eretic". 

Prin urmare, datorită anumitor circumstanţe istorice, unele grupări de protestanţi 
sunt de acord cu catolicii, afirmând nu doar separaţia Bisericii de stat, ci şi superiori¬ 
tatea acesteia faţă de cel din urmă. Această similaritate nu le va scăpa acelora care sus¬ 
ţin că un conducător trebuie să se supună Bisericii în chestiuni ce ţin de religie. Când 
puterea ecleziastică se combină cu puterea seculară, ca atunci când Calvin a condus 
în Geneva, este simplu să predici obedienţa faţă de suveran în chestiuni religioase; 
dar lucrurile nu stau la fel în Scoţia şi Franţa. John Knox se simte nevoit să se despartă 
de concepţia lui Calvin, astfel că în Scoţia gruparea calvinistă nu se socoteşte deloc 
obligată să se supună unei suveranităţi „eretice". Autorul francez al lui Vindiciae con¬ 
tra tyrannos introduce ideea de contract tocmai pentru a găsi un fundament teoretic 
pentru susţinerea rezistenţei grupării hughenote şi, în cele din urmă, pentru a pune 
presiune pe conducătorii lipsiţi de respect pentru Dumnezeu, şi nu pentru a apăra 
„judecata personală" sau individualismul ori toleranţa. Calviniştii, în ciuda ostilităţii 

lor înverşunate faţă de religia catolică, acceptă deopotrivă ideea revelaţiei şi pe aceea a 
invocării sprijinului puterii civile în impunerea religiei în care cred. 

Prin urmare, Reforma va conduce la reapariţia problemei perene a relaţiei Bisericii 
cu Statul, dar intr-un nou cadru istoric; iar calviniştii ajung să ofere o soluţie similară 
în multe privinţe aceleia date de gânditorii catolici. Erastianismul prezintă o soluţie 
diferită, subordonând Biserica în favoarea statului; dar nici calviniştii, nici erastdenii 
nu credeau în disocierea religiei de politică. Mai mult, ar fi o greşeală să confundăm 
fie limitările impuse de calvinişti asupra puterii civile, fie subordonarea erastiană a 
Bisericii faţă de Stat cu asertarea „democraţiei". Cu greu îi putem numi pe presbite- 
rienii scoţieni sau pe francezii hughenoţi drept „democraţi", în ciuda faptului că au 
atacat monarhiile din ţările lor; iar erastianismul ar putea fi asociat cu credinţa în 
absolutismul monarhic. Este adevărat că apar mişcări şi secte religioase care promo¬ 
vează un fel de liberalism democratic; dar eu mă refer acum la cei mai importanţi 
reprezentanţi ai Reformei, Luther şi Calvin, şi la efectele cele mai imediate ale miş¬ 
cărilor inaugurate de ei. Luther nu este întotdeauna constant în atitudine sau învăţă¬ 
tură, dar la el doctrina obedienţei tinde să întărească puterea Statului. învăţătura lui 
Calvin ar fi avut acelaşi efect dacă nu ar fi existat anumite circumstanţe istorice care 
vor conduce la modificarea doctrinei de către succesorii lui şi la intrarea calviniştilor 
din anumite ţări în opoziţie cu puterea regală. 

2. Niccolo Machiavelli (1469-1527) este cunoscut îndeobşte pentru atitudinea sa 
de indiferenţă faţă de moralitatea sau imoralitatea mijloacelor folosite de un conducă¬ 
tor pentru atingerea scopurilor sale politice, care sunt conservarea şi creşterea puterii, 
în Principele (1513), dedicat lui Lorenzo, Duce de Urbino, el menţionează calităţile 
benefice pentru un conducător, precum păstrarea credinţei şi demonstrarea integri¬ 
tăţii, apoi observă că „nu este necesar pentru un principe să aibă toate calităţile bune 
pe care le-am enumerat, dar este întru totul necesar să dea impresia că le are" 1 . Dacă, 
spune Machiavelli, principele posedă şi practică în mod constant toate aceste calităţi 
bune, ele se dovedesc dăunătoare, deşi aparenţa posedării acestor calităţi este folosi¬ 
toare. Este un lucru bun să pari a fi milostiv, credincios, omenos, religios şi drept şi 
este un lucru bun să fii aşa şi în realitate; dar, în acelaşi timp, principele trebuie să 
fie dispus să acţioneze în sens contrar atunci când circumstanţele o cer. în fine, în 
acţiunile tuturor oamenilor, mai ales în acelea ale principilor, contează rezultatele şi 
ele dau măsura judecăţii oamenilor. Dacă principele are succes în impunerea şi men- 


1 Principele, 18. 



302/303 


ţinerea autorităţii sale, mijloacele pe care le întrebuinţează vor fi întotdeauna socotite 
onorabile şi vor fi aprobate de toţi. 

S-a spus că, în Principele, Machiavelli este preocupat doar de descrierea mecanicii 
guvernării, aşa că distrage atenţia de la problemele morale, concentrându-se pur şi 
simplu pe stabilirea mijloacelor prin care se instituie şi se menţine puterea politică. 
Fără îndoială, interesul lui este cu totul justificabil; însă tot el consideră că un con¬ 
ducător are dreptul să utilizeze mijloace imorale pentru consolidarea şi conservarea 
puterii. în Discursuri, el subliniază destul de limpede că este legitim în sfera politicii 
să utilizezi mijloace imorale pentru a atinge un scop bun. Este adevărat că scopul 
la care se gândea Machiavelli era securitatea şi bunăstarea Statului; dar, dincolo de 
caracterul imoral al principiului că scopul scuză mijloacele, rămânem şi cu dificul¬ 
tatea evidentă că pot exista şi mai multe concepţii despre ce înseamnă un scop bun. 
Dacă moralitatea trebuie subordonată consideraţiilor politice, atunci anarhia politică 
nu poate fi prevenită decât prin posedarea efectivă a puterii. 

Aceasta nu înseamnă că Machiavelli doreşte să propovăduiască imoralitatea gene¬ 
ralizată. El este perfect conştient că o naţiune degradată şi decadentă moral este con¬ 
damnată la distrugere; el deplânge condiţia morală a Italiei din vremea lui şi admiră 
sincer virtuţile civice ale lumii antice. Nu avem argumente solide pentru a susţine că 
el respinge explicit concepţia creştină a virtuţii în schimbul concepţiei păgâne. Este 
perfect adevărat că în Discursuri 1 afirmă că exaltarea creştină a umilinţei şi a dispreţu¬ 
irii lumii îi slăbeşte şi efeminează pe creştini, spune şi că este eronată interpretarea 
religiei creştine drept o religie a umilinţei şi a iubirii de suferinţă. E adevărat că, 
în cadrul general al gândirii lui Machiavelli, astfel de declaraţii sugerează destul de 
mult o repudiere explicită a eticii creştine. Ar fi suficient să ne gândim la doctrina 
principelui amoral, în evidentă contradicţie cu conştiinţa creştină, fie ea catolică sau 
protestantă, aşa încât felul în care Nietzsche îl interpretează pe Machiavelli este întru 
totul justificat. Atunci când, în Principele, Machiavelli observă că mulţi oameni au 
gândit că treburile lumii sunt irezistibil guvernate de soartă şi de Dumnezeu şi că, 
deşi el însuşi este înclinat uneori să dea crezare acestei opinii, consideră totuşi că ne 
putem opune destinului tocmai pentru că virtutea constă în a rezista în faţa puterii 
care guvernează lumea, este dificil să evităm impresia că „virtutea" înseamnă pentru 
el ceva diferit de sensul creştin 2 . El admiră tăria de caracter şi puterea omului de a-şi 
duce la bun sfârşit scopurile; admiră la principe abilitatea de a cuceri puterea şi de a o 
păstra. Dar nu admiră şi umilinţa şi nu găseşte niciun rost aplicării universale a ceea 


2, 2. 
25. 

ce Nietzsche va numi „morala turmei". I se pare de la sine înţeles că natura umană 
este fundamental egoistă; şi îi atrage atenţia principelui asupra a ceea ce trebuie să fie 
interesul său şi asupra mijloacelor prin care îl poate realiza. Fapt este că Machiavelli îl 
admira pe potentatul scrupulos dar abil aşa cum îl observa în viaţa politică sau eclezi¬ 
astică contemporană lui sau în exemplele istorice; el idealizează acest tip. Numai prin 
asemenea oameni, gândeşte el, poate fi asigurată guvernarea bună într-o societate 
decadentă şi coruptă. 

Ultima afirmaţie oferă cheia problemei discrepanţei aparente dintre admiraţia lui 
Machiavelli pentru Republica Romană, aşa cum se manifestă în Discursuri asupra pri¬ 
melor zece cărţi ale lui Titus Livius, şi doctrina monarhică din Principele. într-o societate 
coruptă şi decadentă, în care răutatea şi egoismul naturale ale omului au mai mult 
sau mai puţin scopuri libere, acolo unde dreptatea, respectul pentru binele comun şi 
spiritul religios sunt fie moarte, fie subminate de către delăsare, nelegiuire şi necre¬ 
dinţă, numai un conducător absolut este capabil să adune laolaltă forţele centrifuge 
şi să creeze o societate puternică şi unită. Machiavelli este de acord cu teoreticienii 
politicii din lumea antică gândind că virtutea civică depinde de lege; şi el consideră 
că într-o societate coruptă reforma este posibilă numai prin acţiunea unui legislator 
atotputernic. „Aceasta trebuie socotită o regulă generală anume că se întâmplă rar, 
sau deloc, ca o republică sau un regat să fie bine-orânduit la începuturile sale sau fie 
complet refonnat în instituţiile sale vechi dacă acest lucru nu este înfăptuit de către 
un singur om. Este de aceea necesar să fie un singur om acela care stabileşte metoda 
şi de a cărui minte să depindă o asemenea organizare." 1 Aşadar, pentru fondarea 
unui stat sau pentru reformarea unui stat este necesar un singur legislator absolut; 
Machiavelli are în vedere în primul rând statele italiene contemporane lui şi divizarea 
politică a Italiei. Numai legea dă naştere acelei moralităţi sau virtuţi civice care este 
necesară unui stat puternic şi unificat, iar promulgarea legii necesită un legislator. De 
aici Machiavelli trage concluzia că legislatorul monarhic poate utiliza orice mijloace 
prudente pentru a asigura acest scop şi că, fiind cauza legii şi a moralităţii civice, 
el este independent faţă de amândouă în măsura în care este necesară îndeplinirea 
funcţiei sale politice. Cinismul moral exprimat în Principele nu constituie în niciun 
caz esenţa doctrinei lui Machiavelli; scopul său final de a crea sau de a reforma ceea 
ce el consideră a fi un stat adevărat. 

însă deşi Machiavelli consideră că monarhul sau legislatorul absolut este necesar 
pentru fondarea sau reformarea statului, monarhia absolută nu este deloc idealul 


Discursuri, i, 9, 2. 

său de guvernare. în Discursuri 1 susţine clar că, în privinţa prudenţei şi constanţei, 
poporul este în avantaj, fiind „mai prudent, mai ferm şi cu o judecată mai bună 
decât principii" 2 . Republica liberă, concepută de Machiavelli după modelul Republicii 
romane, este superioară monarhiei absolute. Dacă legea constituţională este respec¬ 
tată iar oamenii iau parte la guvernare, statul este mai stabil decât atunci când este 
condus de prinţi ereditari şi absoluţi. Binele general, care constă, după Machiavelli, 
în creşterea puterii, în imperiu şi în conservarea libertăţilor oamenilor 3 , poate fi găsit 
doar în republică; monarhul absolut nu este interesat în general decât de propriile 
sale interese private 4 . 

Teoria lui Machiavelli despre guvernare poate părea un amalgam nesatisfacător, 
combinând admiraţia pentru republica liberă cu o doctrină a despotismului monar¬ 
hic; dar principiile sunt clare. Un stat, odată bine ordonat, cu greu va putea rămâne 
sănătos şi stabil dacă nu este republică; acesta este idealul; dar pentru a putea fonda 
un stat bine întocmit sau pentru a reforma un stat dezordonat este necesar în practică 
un legislator monarhic. Un alt motiv pentru această necesitate este nevoia de a ţine în 
frâu puterea nobililor pentru care Machiavelli, care contempla scena politică italiană, 
avea o antipatie specială. Ei sunt trândavi şi corupţi, întotdeauna inamici ai guvernării 
şi ordinii civile 5 ; ei subvenţionează bandele de mercenari şi ruinează ţara. Machiavelli 
visează la un principe care să elibereze şi să unească Italia, care „să-i vindece rănile 
şi să pună capăt ravagiilor şi fărădelegilor din Lombardia, escrocărilor şi taxării exce¬ 
sive din regatele Neapolelui şi Toscanei" 6 . în viziunea sa, papalitatea, neavând sufici¬ 
entă putere pentru a conduce întreaga Italie, dar fiind suficient de puternică pentru a 
împiedica alte puteri să o facă, este responsabilă pentru divizarea Italiei în principate, 
iar ţara, slăbită şi divizată, a ajuns pradă pentru barbari şi pentru oricine doreşte să o 
invadeze 7 . 

După cum au remarcat istoricii, Machiavelli îşi demonstrează „modernitatea" în 
accentul pe care îl pune pe stat ca organism suveran care îşi menţine vigoarea şi uni¬ 
tatea prin puterea politică şi politicile imperialiste. în acest sens, el anticipează cursul 
evoluţiilor istorice din Europa. Pe de altă parte, nu construieşte o teorie politică siste¬ 
matică şi nici nu este interesat să o facă, pentru că miza preocupărilor sale este scena 


1 1,58, 61. 

2 Ibid., 8. 

3 Ibid., 1, 29, 5. 

4 Ibid., 2, 2, 3. 

3 Ibid., 1,55,7-11. 

6 Principele, 26. 

7 Discursuri, 1,12, 6-8. 

politică italiană; este un patriot ardent, iar scrierile sale degajă constant acest interes, 
nu sunt scrierile unui filosof detaşat. Este adevărat că supraestimează rolul jucat de 
politică, în sens restrâns, în evoluţia istorică şi că nu distinge importanţa altor factori, 
religioşi şi sociali; şi a rămas în istorie îndeosebi pentru sfaturile imorale oferite prin¬ 
cipelui, pentru „machiavelism", iar principiile puterii politice concepute de el au fost 
deseori, uneori în mod regretabil, prezente în minţile multor conducători şi oameni 
de stat. însă evoluţia istorică nu este condiţionată doar de intenţiile şi faptele acelora 
care stau în lumina reflectoarelor pe scena politică. Machiavelli a fost un gânditor 
inteligent şi sclipitor, dar nu avem motive să îl socotim un filosof politic profund. 

Pe de altă parte, să nu uităm că pe el îl interesează viaţa politică reală şi ce se poate 
face efectiv, mai puţin ce ar trebui făcut din punct de vedere moral. El respinge expli¬ 
cit orice intenţie de a zugrăvi un Stat ideal 1 şi observă că, dacă un om trăieşte întot¬ 
deauna în acord cu cele mai înalte principii morale, în viaţa politică el va ajunge cel 
mai probabil să fie distrus, să eşueze în a păstra securitatea şi bunăstarea Statului. în 
prefaţa la prima carte a Discursurilor, vorbeşte despre noua lui „cale", neexplorată până 
acum, anume metoda inducţiei istorice. Din examinarea comparativă a secvenţelor 
cauză-efect din istorie, fie ea antică sau contemporană, zăbovind asupra instanţelor 
negative, el caută să stabilească anumite reguli practice într-o formă generalizată. 
Luând exemplul unui scop anume de îndeplinit, istoria arată că o anumită linie de 
acţiune va conduce sau nu la atingerea acelui scop. Machiavelli este, aşadar, preocu¬ 
pat mai ales de mecanica politicii; dar perspectiva lui implică şi o anumită filosofie 
a istoriei, despre care sugerează că ar fi repetitivă. Istoria are o anumită natură, care 
poate constitui o bază pentru inducţie. Metoda lui Machiavelli nu este, fireşte, deloc 
nouă. Aristotel, de exemplu, îşi baza cu siguranţă ideile politice pe examinarea consti¬ 
tuţiilor existente şi lua în considerare nu doar căile prin care statele sunt distruse, ci şi 
virtuţile pe care conducătorul ar trebui să le dovedească dacă doreşte să aibă succes 2 , 
însă pe Aristotel îl interesează mai mult teoria abstractă întrucât organizarea politică 
trebuie să fie baza educaţiei morale şi intelectuale, în timp ce Machiavelli este preo¬ 
cupat mai mult de natura efectivă şi de cursul vieţii politice concrete. 

3. Un cu totul alt tip de gânditor este Thomas More (1478-1535), Lord Cancelar al 
Angliei, decapitat de Henry al VUI-lea pentru că a refuzat să-l recunoască pe acesta 
drept capul suprem al Bisericii Anglicane. în De optimo reipublicae stătu deque nova 
insula Utopia (1516) el concepe, sub influenţa Republicii lui Platon, un fel de roman 
filosofic ce descrie un stat ideal pe insula Utopia. Este o operă stranie, combinând 


1 Principele, 15. 

2 Politica, 5,11. 

un criticism fin al condiţiilor sociale şi economice contemporane cu o idealizare a 
vieţii morale simple, care nu este deloc in armonie cu spiritul mai degrabă lumesc 
al acelor vremuri. More cunoştea Principele, însă cartea sa se îndreaptă cu precădere 
împotriva ideii de putere statală reprezentată în opera lui Macbiavelli şi împotriva 
efectelor exacerbării exploatării comerciale. Din acest punct de vedere, este o lucrare 
„conservatoare' 1 . Pe de altă parte, More anticipează câteva idei ce vor fi resuscitate în 
evoluţia socialismului modern. 

în prima parte din Utopia, More acuză distrugerea vechiului sistem agricol prin 
îngrădirea pământurilor de către proprietarii bogaţi şi dornici de înavuţire. Dorinţa 
de câştig şi bogăţie conduce la transformarea pământurilor arabile în păşuni, pentru 
ca oile să fie crescute pe scară largă iar lâna lor să fie vândută pe pieţele străine. Toată 
această lăcomie de câştig şi corelativul său, concentrarea bogăţiei în mâinile câtorva, 
duce la creşterea clasei deposedate şi indigene. Apoi, pentru a menţine această clasă 
în supunere, sunt decretate pedepse grele şi îngrozitoare pentru hoţie. însă, severita¬ 
tea crescândă a legilor penale dăunează şi mai mult. Ar fi mult mai bine ca indigeni¬ 
lor să le fie furnizate mijloacele de trai din moment ce exact acest lucru îi conduce pe 
aceşti oameni către crimă. însă guvernul nu face nimic; el este ocupat cu diplomaţia 
şi războaiele de cucerire. Războaiele necesită taxări exagerate şi, atunci când războiul 
se termină, soldaţii sunt aruncaţi într-o comunitate care este deja incapabilă să se 
susţină pe sine. în contrast cu societatea interesată doar de acumulare, More propune 
societatea agricolă, în care unitatea de bază este reprezentată de familie. Proprietatea 
privată este abolită iar banii nu mai sunt folosiţi ca mijloace de schimb. More nu-şi 
zugrăveşte Utopia ca pe o republică de ţărani needucaţi. Mijloacele de trai sunt asigu¬ 
rate pentru toţi, iar timpul de lucru este redus la şase ore pe zi, pentru ca cetăţenii să 
aibă timp liber pentru preocupări culturale. Pentru acelaşi scop există o clasă de sclavi 
care se ocupă de muncile mai grele şi mai împovărătoare, sclavii fiind în mare parte 
criminali condamnaţi sau prizonieri de război. 

Se spune uneori că More a fost primul care a proclamat idealul toleranţei reli¬ 
gioase. Să amintim totuşi că în schiţa Utopiei sale el respinge revelaţia creştină şi 
propune o religie pur naturală. Părerile şi convingerile divergente trebuie tolerate 
în cea mai mare parte, iar conflictele teologice trebuie evitate; însă aceia care neagă 
existenţa lui Dumnezeu şi a providenţei, nemurirea sufletului şi a pedepselor din 
viaţa viitoare sunt privaţi de dreptul de a deţine o funcţie publică şi sunt socotiţi drept 
mai puţin oameni. Adevărurile religiei şi moralităţii naturale nu trebuie puse în dez¬ 
batere, indiferent ce ar crede omul în particular, pentru că sănătatea statului şi a 
societăţii depind de acceptarea lor. Nu există îndoială că More ar fi privit cu oroare 

un război al religiilor, însă nu este genul de om care să susţină că nu contează în ce 
crede omul. 

Lui More nu îi este de folos să disocieze morala de politică şi vorbeşte în termeni 
necruţători despre oamenii de stat care perorează despre binele public, când, de fapt, 
nu sunt interesaţi decât de propriul lor interes. Unele dintre ideile sale, cum ar fi 
acelea legate de codul penal, sunt extrem de sensibile, iar ideile lui despre asigurarea 
securităţii pentru toţi şi despre toleranţa rezonabilă îl plasează cu mult înaintea epo¬ 
cii sale. însă, deşi idealurile sale politice sunt în multe privinţe luminate şi practice, 
în alte privinţe pot fi privite drept idealizări ale unei societăţi cooperative din trecut. 
Forţele şi tendinţele împotriva cărora protestează el nu puteau fi stăvilite de nicio 
Utopie. Marele umanist creştin stă în pragul unei dezvoltări capitaliste care îşi va 
urma imperturbabil cursul. Cu toate acestea, cel puţin o parte dintre idealurile sale 
aveau să se împlinească la un moment dat. 

4. More va înceta din viaţă înainte ca Reforma să ia în Anglia o formă definită. 
Condiţiile religioase din Anglia după Reformă vor readuce în prim-plan problema 
relaţiei dintre Biserică şi stat, aşa cum se întâmplă şi în în The Laws of Ecclesiastical 
Polity a lui Richard Hooker (1553-1600). Opera acestuia, care îl va influenţa pe John 
Locke, este concepută ca replică la atacul puritanilor asupra Bisericii Angliei; însă 
scopul său este mult mai larg decât controversa din acel timp. Autorul tratează mai 
întâi despre lege în general, preluând concepţia medievală, în particular pe aceea a lui 
Toma d’Aquino. El distinge legea naturală de legea eternă, care este „acea ordine con¬ 
form căreia a stabilit Dumnezeu înainte de tot timpul cu Sine şi pentru Sine să facă 
toate lucrurile" 1 . Apoi o împarte pe cea dintâi în legea naturală care este operaţională 
în agenţii nonliberi, pe care îi numeşte „agenţi naturali", şi legea naturală percepută 
de raţiunea umană, căreia omul i se supune liber 2 . „Domnia agenţilor voluntari pe 
pământ este regula pe care o dă raţiunea privitoare la bunătatea acelor lucruri pe care 
trebuie să le facă"; „cele mai importante principii ale raţiunii sunt evidente în ele 
însele" 3 , adică există anumite principii morale generale al căror caracter obligatoriu 
este imediat vizibil şi evident. O confirmare în acest sens provine din consimţămân¬ 
tul general al omenirii; „Vocea generală şi perpetuă a oamenilor este precum hotă¬ 
rârea lui Dumnezeu însuşi. Pentru că tot ceea ce au învăţat oamenii vreodată de la 


1 1,2. 

2 i.3- 

3 1,8. 

Natura însăşi au învăţat; şi pentru că Dumnezeu este autorul Naturii, atunci vocea ei 
este instrumentul Lui ." 1 Prin raţiune mai sunt deduse şi alte principii particulare. 

Pe lângă legea eternă şi legea naturală mai există şi legea umană pozitivă. Legea 
naturală îi leagă pe toţi oamenii ca oameni şi nu depinde de Stat 1 ; dar legea umană 
pozitivă ajunge să ia fiinţă atunci când oamenii se unesc în societăţi şi formează un 
guvernământ. Pentru că nu suntem autosuficienţi ca indivizi, „suntem în mod natu¬ 
ral meniţi să căutăm comunicarea şi tovărăşia celorlalţi"*. Dar societăţile nu pot exista 
fără guvernare iar guvernarea nu poate fi exercitată fără lege, „un fel aparte de lege, 
diferit de tot ceea ce s-a spus până acum" 4 . Hooker crede că există două fundamente 
ale societăţii; înclinaţia naturală a omului de a trăi în societate şi „o ordine asupra 
cărei se cade de acord explicit sau secret în privinţa modalităţii uniunii lor de a trăi 
împreună. Pe cea din urmă o numim legea unei bunăstări comune, sufletul însuşi al 
organismului politic, ale cărei părţi sunt animate de lege, ţinute laolaltă şi făcute să 
funcţioneze în anumite acţiuni după cum o cere binele comun ." 5 

Instituirea guvernării civile se bazează aşadar pe consimţământ: „fără de consim¬ 
ţământ nu ar exista niciun motiv pentru care omul trebuie să-şi asume rolul de stăpân 
sau judecător al altuia" 6 . Guvernarea este necesară, dar Natura nu a stabilit felul de 
guvernare sau caracterul precis al legilor, pentru că legile aplicate sunt pentru binele 
comun şi în conformitate cu legea naturală. Dacă un conducător aplică legile fără 
autoritate explicită de la Dumnezeu sau fără autoritate derivată în primă instanţă de 
la consimţământul celor guvernaţi, atunci el este pur şi simplu tiran. „Legile nu sunt 
aşadar legi dacă nu au primit aprobarea publică", cel puţin prin parlamente, consilii 
şi alte asemenea adunări" 7 . Atunci cum se ajunge ca diversitatea intereselor să se 
supună legilor într-un cadru pe care nu toţi oameni îl împărtăşesc ? De fapt, „corpo¬ 
raţiile sunt nemuritoare; noi am fost vii în predecesorii noştri, iar ei trăiesc încă în 
succesorii lor" 8 . 


1 1,8. 

1 1, 10. 

* Ibid. 

4 Ibid. 

5 Ibid. 
8 Ibid. 

7 Ibid. 

8 Ibid. 

în fine, există şi „legile care privesc datoriile supranaturale" 1 , „legea pe care 
Dumnezeu însuşi a revelat-o supranatural" 2 . Rezumând, teoria lui Hooker despre 
lege o urmează în general pe aceea a Sfântului Toma, cu acelaşi cadru teologic sau, 
mai degrabă, cu o referinţă similară la fundamentul divin al legii. Nu adaugă nimic 
particular la teoria sa despre originile societăţii politice şi introduce ideea contractului 
sau a înţelegerii fără a prezenta totuşi statul ca pe o construcţie pur artificială; dimpo¬ 
trivă, socoteşte că omul are o înclinaţie naturală către societate şi nu explică statul şi 
guvernarea doar în termenii unui remediu la egoismul neînfrânat. 

Când trebuie să discute despre Biserică, Hooker distinge între adevărurile cre¬ 
dinţei şi guvernarea Bisericii, care este „o simplă chestiune de acţiune" 3 . Ideea pe 
care încearcă să o dezvolte şi să o apere este aceea că legea ecleziastică a Bisericii 
Angliei nu contravine deloc religiei creştine sau raţiunii, de aceea englezii trebuie 
să i se supună întrucât sunt creştini şi, în această calitate, aparţin Bisericii Angliei. 
Asumpţia este că Biserica şi statul nu sunt societăţi distincte, cel puţin nu atunci când 
statul este creştin. Hooker nu neagă, fireşte, că şi catolicii, şi calviniştii sunt creştini, 
însă crede, într-o manieră destul de naivă, că privită ca întreg credinţa creştină nu 
necesită vreo instituţie universală. El mai consideră şi că nu contează forma guvernă¬ 
rii ecleziastice, concepţie care nu face impresie bună nici catolicilor, nici calviniştilor, 
deşi din motive diferite. 

Hooker este remarcabil în principal pentru continuarea teoriei medievale şi pen¬ 
tru diviziunea legilor. Teoria lui politică nu susţine dreptul divin al regilor sau despo¬ 
tismul monarhic. Pe de altă parte, nu este de acord ca doctrina sa contractualistă să fie 
folosită pentru a justifica răzvrătirea împotriva suveranităţii, chiar dacă socoteşte că o 
astfel de revoltă este rezonabilă. în niciun caz nu ar trata un asemenea subiect într-o 
lucrare menită să arate că toţi englezii de bine ar trebui să se conformeze Bisericii 
naţionale. în concluzie, Hooker reuşeşte să scrie de cele mai multe ori cu o remar¬ 
cabilă moderaţie a tonului, mai ales dacă avem în vedere atmosfera prevalentă în 
controversele religioase contemporane lui. Este esenţialmente un om al via media, 
nu un fanatic. 

5. Jean Bodin (1530-1596), care studiază dreptul la universitatea din Toulouse, 
doreşte să realizeze în Methodus adfacilem historiarum cognitionem (1566) o alianţă 
strânsă între studiul dreptului universal şi studiul istoriei. După divizarea istoriei 
în trei tipuri, hotărăşte „pentru moment să abandonăm divinul teologilor, naturalul 

filosofilor, în timp ce ne vom concentra pe larg şi cu atenţie asupra acţiunilor umane 
şi regulilor care le guvernează" 1 . Interesul său principal este revelat de următoarea 
declaraţie din Dedicaţie: „intr-adevăr, în istorie cea mai bună parte a legii universale 
este ascunsă; şi ceea ce cântăreşte cel mai mult şi este cel mai important pentru 
cea mai bună cunoaştere a legislaţiei - cutumele popoarelor şi începuturile, creşte¬ 
rea, condiţiile, schimbările şi declinul tuturor Statelor - sunt obţinute din aceasta. 
Subiectul principal al acestei Metode constă în aceste fapte, fiindcă istoria nu ne dă 
recompense mai mari decât acelea culese de obicei despre forma de guvernare a sta¬ 
telor." Metoda este remarcabilă pentru tendinţa sa pronunţată către o interpretare 
naturalistă a istoriei. De exemplu, tratează despre efectul situării geografice asupra 
constituţiei fiziologice şi, ca urmare, asupra obiceiurilor oamenilor. „Vom explica 
natura popoarelor care locuiesc în nord şi în sud, apoi a acelora care locuiesc în est 
şi în vest." 2 Această metodă reapare mai târziu în scrierile unor filosofi de felul lui 
Montesquieu. Bodin dezvoltă şi o teorie ciclică despre creşterea şi declinul statelor, 
însă cea mai importantă contribuţie este analiza suveranităţii. Schiţată mai întâi în 
capitolul 6 al Metodei, este tratată mai pe larg în Six livres de la republique (1576) 5 . 

Familia este unitatea socială naturală din care ia naştere statul. Ea îi cuprinde 
nu doar pe tată, mamă şi copii, ci şi pe servitori. Concepţia lui Bodin despre familie 
este de inspiraţie romană, cu puterea concentrată în pater familias. Statul este o soci¬ 
etate derivată sau secundară în sensul că este „o guvernare legitimă a mai multor 
gospodării şi a proprietăţilor lor comune, cu putere suverană", dar este un tip diferit 
de societate. Dreptul la proprietate este un drept inviolabil al familiei, dar nu şi al 
conducătorului sau al statului. Conducătorul posedă suveranitate, dar suveranitatea 
nu înseamnă acelaşi lucru cu proprietatea. Prin urmare,,,statul nu este nimic altceva 
decât un grup de familii sau frăţii supuse uneia şi aceleiaşi reguli" 4 . Din această defi¬ 
niţie rezultă că „Ragusa sau Geneva, a cărei regulă este înscrisă aproape în zidurile 
sale, ar trebui socotită drept un stat" şi că „ceea ce spune Aristotel este absurd - că un 
grup prea mare de oameni, cum era Babilonul, era o rasă, nu un stat" 5 . Pentru Bodin, 
suveranitatea este diferită esenţial de puterea capului familiei, iar statul nu poate 
exista fără ea. Suveranitatea este definită drept „puterea supremă asupra cetăţenilor 
şi subiecţilor, nerestrânsă de lege" 6 . Ea presupune puterea de a numi magistraţi şi 


1 Preambul. 

2 5 - 

3 Ed. revizuită in limba latină, 1584. 

4 6 . 

5 Ibid. 

6 Republica, 1, 8. 

de a le defini funcţiile, puterea de a da şi de a anula legi, puterea de a declara război 
şi de a încheia pace, puterea de a primi petiţii şi puterea de viaţă şi de moarte. Deşi 
este limpede că suveranitatea este diferită de puterea unui cap al familiei, nu mai este 
la fel de clar cum ajunge la fiinţă suveranitatea, ce dă în cele din urmă suveranului 
dreptul de a-şi exercita suveranitatea şi care este fundamentul datoriei cetăţenilor de 
a se supune. Bodin se gândeşte probabil că cele mai multe state ajung să ia fiinţă prin 
exerciţiul forţei, dar nu consideră că forţa se justifică prin ea însăşi, nici că poseda¬ 
rea puterii fizice conferă ipso facto suveranitate posesorului ei. Cu toate acestea nu 
lămureşte el însuşi sursa legitimităţii suveranităţii. Ea este inalienabilă şi indivizibilă. 
Funcţiile şi puterile executive pot fi, bineînţeles, delegate, dar suveranitatea însăşi, 
posedarea puterii supreme, nu poate fi divizată, porţionată ca atare. Suveranul nu este 
constrâns de lege şi nu i se poate limita suveranitatea prin lege atâta timp cât rămâne 
suveran, pentru că legea este creaţia suveranului. Aceasta nu înseamnă, fireşte, că 
suveranul poate să nu ţină cont de autoritatea divină sau de legea naturală; el nu 
poate, de pildă, să exproprieze toate familiile. Bodin insistă asupra dreptului natural 
la proprietate şi critică aspru teoriile comuniste ale lui Platon şi More. însă suveranul 
este sursa supremă a legii şi are controlul ultim şi deplin asupra legislaţiei. 

Această teorie despre suveranitate poate da impresia că Bodin crede pur şi simplu 
în absolutismul regal, mai ales că vorbeşte despre suveran la singular. Deşi cu sigu¬ 
ranţă şi-a dorit întărirea poziţiei monarhului Franţei, întrucât o considera necesară 
în circumstanţele istorie date, teoria sa despre suveranitate nu este legată ca atare de 
absolutismul monarhic. Un consiliu, de exemplu, poate fi locul suveranităţii. Formele 
de guvernare pot diferi în state diferite; însă natura suveranităţii rămâne aceeaşi în 
toate statele, dacă acestea sunt bine rânduite. Mai mult, nu există niciun motiv pentru 
care un monarh să nu delege o mare parte din puterea sa şi să guverneze „constitu¬ 
ţional", cu condiţia să se recunoască că acest aranjament guvernamental depinde de 
voinţa monarhului, dacă suveranitatea rămâne monarhului. Nu înseamnă că, dacă 
un stat este condus de un rege, atunci acesta din urmă este suveran. Se poate ca 
regele să depindă de fapt de o adunare sau un parlament, şi atunci nu poate fi numit 
suveran în sens strict. 

După cum au remarcat istoricii, Bodin nu este întotdeauna consecvent. Intenţia 
lui este să crească prestigiul şi să evidenţieze puterea supremă a monarhului Franţei; 
din teoria sa despre suveranitate rezultă că monarhul Franţei nu trebuie constrâns 
de lege. însă din teoria dreptului natural rezultă şi că pot exista cazuri când se justi¬ 
fică refuzul cetăţeanului de a se supune unei legi promulgate de suveran, fiind chiar 
obligat moral să nu se supună. Bodin merge chiar şi mai departe declarând că taxa¬ 
rea, întrucât presupune o interferenţă în proprietate, necesită acordul Stărilor, deşi 

existenţa acestora din urmă, conform teoriei suveranităţii, depinde de suveran. Din 
nou, Bodin recunoaşte anumite leges imperii sau limitări constituţionale ale puterii 
regelui. Cu alte cuvinte, este conştient că dorinţa lui de a sublinia puterea supremă şi 
suverană a regelui intră în contradicţie cu admiraţia sa pentru constituţionalism şi îl 
conduce în direcţia opusă. 

Bodin subliniază studiul filosofic al istoriei şi a întreprins un efort serios de a 
înţelege istoria; dar nu reuşeşte să se elibereze de prejudecăţile şi superstiţiile timpu¬ 
lui său. Deşi respinge determinismul astrologie, crede totuşi în influenţa corpurilor 
cereşti asupra vieţii oamenilor şi se lansează în speculaţii despre numere şi relaţia lor 
cu guvernările şi statele. 

în concluzie, să mai amintim că, în dialogul Colloquium heptaplomeres, Bodin 
descrie oameni de religii diferite trăind împreună în armonie. în tumultul evenimen¬ 
telor istorice, deloc favorabile păcii între membrii diferitelor confesiuni, el susţine 
principiul toleranţei mutuale. 

6. Bodin nu oferă o explicaţie satisfăcătoare despre originea şi fondarea statului; 
vom găsi o descriere clară a teoriei contractului în filosofia calvinistului Johannes 
Althusius (1557-1638). După opinia lui Althusius, la baza fiecărei asocieri sau comu¬ 
nităţi umane există un contract. El distinge diferite tipuri de comunitate: familia, 
collegium sau corporaţiile, comunitatea locală, provincia şi statul. Fiecare dintre aceste 
comunităţi corespunde unei nevoi naturale din om, dar formarea oricărei comunităţi 
definite depinde de un acord sau un contract prin care fiinţele umane sunt de acord 
să formeze o asociaţie sau o comunitate pentru binele lor comun, în vederea unor sco¬ 
puri definite. în acest fel devin symbiotici, trăiesc împreună şi se împărtăşesc dintr-un 
bine comun. Familia, de pildă, corespunde unei nevoi naturale din om; dar fondarea 
unei familii anume depinde de un contract. Aşa este şi cu statul. Iar o comunitate, 
pentru a-şi atinge scopul, trebuie să aibă o autoritate comună. Astfel, putem distinge 
un al doilea contract între comunitate şi autoritatea administrativă, un contract care 
este baza datoriilor corespunzătoare fiecărei părţi. 

Mai trebuie subliniat un lucru deosebit de important: întrucât fiecare tip de comu¬ 
nitate corespunde unei nevoi umane definite, constituirea unei comunităţi mai largi 
sau mai restrânse nu anulează sau aboleşte comunitatea imediat subordonată, ci, 
dimpotrivă, comunitatea mai largă este instituită prin acordul unui număr de comu¬ 
nităţi mai restrânse, care nu-şi diminuează cu nimic existenţa. Comunitatea locală, 
de exemplu, nu anulează familiile sau corporaţiile ce o compun; ea îşi datorează exis¬ 
tenţa acordului lor iar scopul ei este diferit de al lor. Ele nu sunt, de aceea, absorbite 
de către comunitatea mai largă. Din nou, statul este constituit direct prin acordul 
provinciilor, nu prin contractul dintre indivizi, şi nu afectează sau anulează existenţa 

provinciilor. Această viziune ar conduce, evident, la ideea federaţiei. Althusius nu 
crede că statul depinde de un contract prin care indivizii renunţă la drepturile lor în 
favoarea guvernării. Un număr de asociaţii care, fireşte, reprezintă în cele din urmă 
indivizi, consimt împreună să formeze statul şi consimt asupra unei constituţii sau 
legi care să reglementeze atingerea scopului sau binelui comun în vederea căruia s-a 
format statul. 

însă dacă statul este o asociaţie oarecare, precum alte asociaţii sau comunităţi, 
care ar fi marca sa distinctivă şi specială ? Ca şi în teoria politică a lui Bodin, această 
marcă este suveranitatea (ius maiestatis ); însă, spre deosebire de Bodin, pentru 
Althusius suveranitatea depinde întotdeauna, cu necesitate şi inalienabil de popor. 
Nu înseamnă că are în vedere guvernarea directă de către popor; prin legea statului, o 
lege care ea însăşi depinde de contract, puterea este delegată funcţionarilor adminis¬ 
trativi sau magistraţilor statului. Althusius concepe un magistrat suprem care poate fi 
regele, dar nu cu necesitate, şi „efori" care să asigure respectarea constituţiei. Teoria 
lui presupune totuşi o asertare limpede a suveranităţii populare şi dreptul la opoziţie, 
din moment ce puterea conducătorului se bazează pe un contract şi, dacă el nu-şi 
respectă datoria încredinţată sau încalcă contractul, atunci puterea se reîntoarce la 
popor. în acest caz, poporul poate numi un alt conducător, conform constituţiei. 

Althusius se bazează, fireşte, pe sanctitatea conţi'actelor, fundamentată pe legea 
naturală; iar legea naturală însăşi este considerată, în manieră tradiţională, ca 
bazându-se pe legea divină. Grotius va fi acela care va reexamina ideea legii naturale, 
însă teoria politică a lui Althusius este remarcabilă în special pentru stipularea suve¬ 
ranităţii populare şi pentru felul în care se foloseşte de ideea de contract. Fiind calvi¬ 
nist, el insistă asupra dreptului la opoziţie faţă de conducerea statului, însă nu spune 
nimic despre libertatea religioasă sau a statului, care să fie, oficial, indiferent faţă de 
tipurile de religie. O asemenea concepţie nu este acceptabilă pentru un calvinist; nu 
ar fi fost nici pentru un catolic. 

7. Opera cea mai importantă a lui Hugo Grotius sau Huig de Groot (1583-1645) 
este faimoasa De iure belii ac paris (1625). în Prolegomena la această lucrare, auto¬ 
rul îl prezintă pe Carneade susţinând că nu există nicio lege naturală obligatorie în 
mod universal, „pentru că toate creaturile, oamenii ca şi animalele, sunt împinse 
prin natură către finalităţi care le sunt avantajoase" 1 . Fiecare om îşi caută propriul său 
avantaj; legile umane sunt dictate pur şi simplu de considerentul expedienţei; ele 
nu se bazează, nici n-au vreo relaţie cu legea naturală, pentru că aşa ceva nu există. 


5 - 

Replica lui Grotius este că „omul este, desigur, un animal, dar un animal superior" 
şi că „printre trăsăturile caracteristice omului se numără dorinţa imperioasă de socie¬ 
tate, adică de viaţă socială, nu una de orice fel, ci una paşnică şi organizată în acord cu 
măsura inteligenţei sale ([...]). De aceea, declarată ca un adevăr universal, aserţiunea 
că orice animal este împins de natură să-şi caute doar propriul său bine nu poate fi 
acceptată" 1 . Există o ordine socială naturală, iar menţinerea acestei ordini sociale face 
necesară naşterea legii. „Acestei sfere a legii îi aparţine abţinerea de la bunul altuia 
([...]) obligaţia de a-ţi îndeplini promisiunea ([...])“ 2 . Mai mult, omul posedă puterea 
de a judeca „ce lucruri sunt agreabile sau dăunătoare (atât în privinţa lucrurilor pre¬ 
zente, cât şi în aceea a lucrurilor viitoare) şi ce îl poate conduce către fiecare dintre 
cele două"; iar „orice intră în contradicţie limpede cu asemenea judecată este înţeles 
ca fiind contrar, de asemenea, legii naturii, adică a naturii omului" 3 . 

Astfel, natura omului este fundamentul legii: „pentru că însăşi natura omului, 
care, chiar dacă nu ne-ar lipsi nimic, tot ne-ar conduce la relaţii mutuale în socie¬ 
tate, este mama legii naturale" 4 . Legea naturală impune respectarea promisiunilor, 
întrucât obligaţia de a respecta legile pozitive ale statelor derivă din consimţământul 
şi promisiunea mutuale, atunci „natura poate fi considerată, ca să spunem aşa, stră¬ 
bunica legilor municipale". Bineînţeles, indivizii nu sunt, de fapt, deloc autosufici- 
enţi, prin urmare, din raţiuni de eficienţă, devine necesară instituirea legii pozitive şi 
supunerea la autoritate. „Dar, exact aşa cum legile fiecărui stat au în vedere avantajul 
acelui stat, tot aşa, prin consimţământ mutual, a devenit necesară crearea anumitor 
legi pentru toate statele sau pentru un număr cât mai mare de state; este evident că 
legile astfel create au în vedere avantajul, nu al unor state anume, ci al marii societăţi 
a statelor. Şi aceasta este ceea ce se numeşte legea naţiunilor, de câte ori distingem 
acest termen de legea naturii." 5 Nu este doar o chestiune de eficientizare, ci şi de 
justiţie naturală: „mulţi susţin, de fapt, că standardul justiţiei în cazul indivizilor din 
cadrul statului este inaplicabil unei naţiuni sau conducătorului unei naţiuni" 6 . însă, 
aşa cum „nicio asociere de oameni nu poate fi menţinută fără lege", tot aşa „acea aso¬ 
ciere care leagă laolaltă întreaga rasă umană Sau leagă mai multe naţiuni are nevoie 
de lege; acest lucru a fost înţeles de acela care spunea că faptele ruşinoase nu ar tre- 


1 De iure belii ac pacis, 6. 

2 Ibid., 8. 

3 Ibid., 9. 

4 Ibid., 16. 

5 Ibid., 17. 

6 Ibid., 21. 

bui comise nici măcar de dragul patriei'” 1 . Rezultă că „războiul nu ar trebui declanşat 
decât pentru respectarea drepturilor; şi imediat ce a fost declanşat ar trebui purtat 
numai în limitele legii şi ale bunei credinţe" 2 . 

Grotius este convins, aşadar, că „există o lege comună naţiunilor, care este vala¬ 
bilă în acelaşi fel pe timp de pace şi de război" 3 . Avem până acum legea naturală, 
legea municipală sau legea pozitivă a statelor şi legea naţiunilor. Fiind un protestant 
convins, Grotius admite şi legea creştină pozitivă. „Pe aceasta însă - contrar practicii 
celor mai mulţi dintre oameni - am deosebit-o de legea naturii, considerând ca evi¬ 
dent faptul că prin această lege, cea mai sfântă, ni se impune un grad mai mare de 
perfecţiune morală decât necesită legea naturii singură şi în sine." 4 

Istoricii îi atribuie de regulă lui Grotius un rol important în „eliberarea" ideii de 
lege naturală de fundamentele şi presupoziţiile teologice şi în naturalizarea ei. Din 
acest punct de vedere putem spune că este mult mai apropiat de Aristotel decât sco¬ 
lasticii ; oricum, are o mare admiraţie pentru acesta. Este cu siguranţă adevărat, într-o 
anumită măsură, că Grotius separă ideea de lege naturală de ideea de Dumnezeu; 
„ceea ce am spus ar avea un grad de validitate chiar şi dacă am concede ceea ce nu 
este conceptibil decât cu cea mai oribilă răutate, anume că nu există Dumnezeu, sau 
că pe El nu îl interesează treburile oamenilor" 5 . însă adaugă că legea naturii, „prove¬ 
nind din trăsăturile esenţiale implantate în om, poate fi totuşi atribuită în mod corect 
lui Dumnezeu, pentru că El a voit ca astfel de trăsături să existe în noi“ 6 . în sprijinul 
acestei idei îi citează pe Chrisip şi pe Sf. Ioan Chrysostomos. Mai mult, defineşte 
legea naturii după cum urmează: „Legea naturii este un dictat al raţiunii drepte care 
arată că un act, fie că este în conformitate sau nu cu natura raţională, are în el calitatea 
fundamentării morale sau a necesităţii morale; şi că, în consecinţă, un astfel de act 
este fie interzis, fie poruncit de către autorul naturii, Dumnezeu" 7 . Printre referin¬ 
ţele lui în această privinţă se află Toma d’Aquino şi Duns Scotus, ale căror remarci, 
spune el, nu trebuie în niciun caz desconsiderate. Prin urmare, poate fi adevărată 
aserţiunea că, cel puţin din punct de vedere istoric, Grotius tratează ideea de lege 
naturală într-o manieră care contribuie la „naturalizarea" acestei idei, întrucât discută 
despre lege ca jurist şi filosof al legii, cu ca teolog; însă ar fi o eroare să sugerăm 


1 De iure belii ac pacis, 23. 

2 Ibid., 25. 

3 Ibid., 28. 

4 Ibid., 50. 

5 Prolegomena, 11. 

6 Ibid., 12. 

^ 1,1, ro, 1. 

că el a produs vreo ruptură radicală cu poziţia lui Toma d’Aquino. Unii istorici par 
impresionaţi de felul în care insistă asupra faptului că un act poruncit sau interzis de 
către legea naturală este poruncit sau interzis şi de către Dumnezeu pentru că este, 
în sine însuşi, obligatoriu sau greşit. Legea naturală nu poate fi schimbată nici măcar 
de Dumnezeu 1 . Ea nu este corectă sau greşită pentru că aşa ar fi decis Dumnezeu. 
Iar această concepţie despre calitatea morală a actelor permise, poruncite sau inter¬ 
zise de către legea naturală ca dependente de acel fiat arbitrar al lui Dumnezeu nu îi 
aparţine cu siguranţă lui Toma, ci reprezintă, mai mult sau mai puţin, o concepţie 
ockhamistă; dar nu este deloc necesar să o legăm de atribuirea unui fundament ultim 
metafizic şi „teologic" legii naturale. Când Grotius subliniază diferenţa dintre lege 
naturală şi „legea divină voliţională" 2 , el enunţă o afirmaţie cu care Toma ar fi fost de 
acord. Mie mi se pare că „modernitatea" lui Grotius, felul scrupulos şi sistematic în 
care tratează legea din punctul de vedere al unui jurist şi filosof au produs impresia, 
oarecum nejustificată, că el este autorul unei rupturi de trecut. 

In Prolegomena, Grotius spune: „Mi-am asumat grija de a lega dovezile lucrurilor 
care au de-a face cu legea naturii de anumite concepţii fundamentale care sunt din¬ 
colo de îndoială, astfel încât nimeni să nu le nege fără a comite violenţă asupra sieşi" 3 . 
In prima carte el susţine că o dovadă a priori, care „constă în demonstrarea acordului 
necesar sau a dezacordului oricărui lucru cu natura raţională şi socială", este „mai 
subtilă" decât o dovadă a posteriori, deşi aceasta din urmă este „mai familiară" 4 . Dar 
în aceeaşi lucrare, când tratează despre cauzele îndoielii în problemele de morală, el 
observă că „ceea ce a scris Aristotel este perfect adevărat, anume că certitudinea nu 
este de găsit în problemele de morală în acelaşi grad ca în ştiinţa matematicii" 5 6 , o 
afirmaţie ce va fi contestată mai târziu de Samuel Pufendorfi. De aceea eu nu cred că 
ar trebui să punem un accent prea mare asupra locului ocupat de Grotius în evoluţia 
gândirii filosofice care accentuează importanţa deducţiei, un accent datorat influenţei 
succesului ştiinţei matematice. Fără îndoială, el nu a scăpat de această influenţă, dar 
doctrina că există principii evidente de la sine ale moralităţii naturale nu era deloc 
nouă. 


1 1,1,10,5. 

2 1,1,10, 2. 

5 39 - 

4 1,1,12,1. 

5 2, 23,1. 

6 De jure naturae et gentium, 1, 2, 9-10. 

„Statul, spune Grotius, este o asociere completă de oameni liberi, adunaţi împre¬ 
ună pentru a se bucura de drepturi şi pentru interesele lor comune." 1 Statul însuşi 
este „subiectul comun" al suveranităţii, aceasta fiind puterea „ale cărei acţiuni nu 
sunt supuse controlului legal al altuia, astfel încât acestea nu pot fi anulate prin acţi¬ 
unea altei voinţe umane" 2 . „Subiectul special al suveranităţii este una sau mai multe 
persoane, în conformitate cu legile şi cutumele fiecărei naţiuni." 3 Grotius continuă 
prin a nega opinia lui Althusius (care nu este totuşi numit) că suveranitatea ţine 
întotdeauna şi cu necesitate de popor. El se întreabă de ce ar trebui să presupunem 
că poporul ar fi incapabil de transferul suveranităţii 4 5 . Deşi suveranitatea în ea însăşi 
este indivizibilă, în sensul că înseamnă ceva definit, exerciţiul efectiv al puterii suve¬ 
rane poate fi divizat: „se poate întâmpla ca un popor, când îşi alege un rege, să-şi 
rezerve pentru sine anumite puteri, dar poate conferi regelui altele, în mod absolut" 3 . 
Suveranitatea divizată poate avea dezavantajele sale, dar orice formă de guvernare are 
şi dezavantaje: „iar o clauză legală trebuie judecată nu prin ceea ce consideră cutare 
sau cutare om a fi cel mai bine, ci prin ceea ce acordă cu voinţa aceluia în care se 
originează clauza" 6 . 

în ceea ce priveşte rezistenţa sau opoziţia faţă de conducători, Grotius argumen¬ 
tează că este destul de incompatibil cu natura şi scopul statului ca dreptul de opoziţie 
să fie fără nicio limitare. „Printre oamenii buni se stabileşte în orice caz un prin¬ 
cipiu dincolo de controversă, anume că, dacă autorităţile elaborează un ordin care 
este contrar legii sau comandamentelor lui Dumnezeu, ordinul nu ar trebui dus la 
îndeplinire" 7 ; dar rebeliunea este o problemă diferită. în fine, dacă în conferirea auto¬ 
rităţii se păstrează şi dreptul la opoziţie sau dacă regele se declară deschis inamic al 
întregului popor ori dacă înstrăinează regatul, atunci rebeliunea, adică opoziţia prin 
forţă, este justificată. 

Grotius ne spune că un război drept este acceptabil, dar insistă că „nicio altă cauză 
dreaptă pentru a începe un război nu poate exista în afară de suferinţa îndurată" 8 . 
Este acceptabil pentru un stat să declanşeze război împotriva altui stat care l-a atacat, 
sau pentru a recupera ceva ce i s-a furat sau pentru a „pedepsi" alt stat dacă acesta a 


1 i, i, 14,1. 

1 1.3.7. i- 

5 1. 3 - 7 . 3 - 

4 1, 3, 8, 1. 

5 1,3.17.1- 

6 1, 3,17, 2. 

7 1, 4,1. 3 - 

8 2,1,1, 4. 

încălcat în mod evident legea naturală sau divină. Dar războiul preventiv nu trebuie 
pornit decât dacă există certitudinea morală că celălalt stat are de gând să atace 1 ; nici 
nu ar trebui declanşat doar de dragul avantajului 2 sau pentru a obţine pământ mai 
bun 3 , nici din dorinţa de a-i conduce pe alţii sub pretextul că este pentru binele lor 4 . 
Războiul nu trebuie pornit în cazul în care există îndoieli privind legitimitatea lui 5 şi, 
chiar şi în cazurile legitime, nu ar trebui decis în mod pripit 6 , ci numai în cazuri de 
necesitate 7 , având mereu în vedere pacea 8 . în dirijarea efectivă a războiului lucrurile 
permise pot fi considerate fie în mod absolut, în relaţie cu legea naturii, fie în relaţie 
cu un angajament anterior, adică cu legea naţiunilor 9 . Ceea ce este permis intr-un răz¬ 
boi cu referinţă la un angajament anterior înseamnă, de fapt, buna credinţă printre 
inamici; iar Grotius insistă întotdeauna că trebuie respectată buna credinţă, pentru că 
„aceia care sunt inamici nu încetează, de fapt, să fie oameni" 10 . De exemplu, tratatele 
ar trebui examinate cu scrupulozitate. Legea naturii îi leagă, fireşte, pe toţi oamenii 
în măsura în care sunt oameni; legea naţiunilor „este legea care îşi primeşte forţa de 
obligativitate din voinţa tuturor naţiunilor sau a mai multor naţiuni" 11 . Este diferită, 
prin urmare, de legea naturii şi depinde de tratate şi cutume. „De fapt, legea naţiu¬ 
nilor", după cum observa foarte bine Dio Chrysostomos, „este creaţia timpului şi a 
cutumei. Şi, pentru a o studia, ne sunt de mare folos autorii iluştri ai istoriei" 12 . Cu alte 
cuvinte, cutuma, consimţământul şi contractul dintre state dau naştere unei obligaţii 
exact în acelaşi fel în care promisiunile dintre indivizi dau naştere unei obligaţii. în 
absenţa unei autorităţi internaţionale ori a unui tribunal sau a unei curţi de arbitraj, 
războaiele dintre state corespund litigiilor dintre indivizi; dar războiul nu ar trebui 
dus dacă poate fi evitat prin arbitraj sau conferinţe (chiar şi prin tragere la sorţi, spune 
Grotius); şi, dacă tot nu poate fi evitat, adică dacă se dovedeşte necesar pentru insta¬ 
urarea drepturilor, atunci ar trebui declanşat numai în limitele bunei credinţe şi cu 
o atenţie scrupuloasă pentru procedura corectă, asemănătoare aceleia observată în 


‘ 2, 22,5. 

2 2, 22, 6. 

5 2, 23, 8. 

4 2, 22,12. 

5 2, 23, 6. 

6 2,24. 

7 2, 24, 8. 

8 3, 25, 2. 

9 3, 1, 1. 

3, 19,1, 2. 

11 1,1,14, 1. 

12 1,1,14, 2. 

procesele juridice. Evident, Grotius nu consideră „războiul public" ca fiind un instru¬ 
ment just al politicii, al ambiţiei imperialiste sau al lăcomiei teritoriale, ci drept un 
eveniment inevitabil în absenţa unui tribunal internaţional capabil să decreteze răz¬ 
boiul ca nefiind necesar, asemenea unei curţi de judecată care decide în „războaiele 
private". Cu toate acestea, aşa cum indivizii se pot bucura de dreptul la autoapărare, 
aşa şi statele. Poate exista un război drept; dar aceasta nu înseamnă că orice mijloace 
sunt legitime chiar şi într-un război drept. „Legea naţiunilor" trebuie respectată. 

Grotius este un umanist, un umanitarist şi un cărturar, dar este şi un creştin 
convins. El visează la rezolvarea divergenţelor dintre creştini şi apără toleranţa dintre 
diferitele confesiuni. Cea mai importantă operă a sa, De iure belii ac pacis, este remar¬ 
cabilă nu doar pentru caracterul ei sistematic şi umanitarist, ci şi pentru lipsa orică¬ 
rui bigotism religios. Spiritul ei este foarte bine exprimat prin remarca referitoare la 
universitari. Aceştia, spune el, „furnizează un exemplu lăudabil de moderaţie; ei se 
confruntă unul cu altul prin argumente şi nu în acord cu practica din ultima vreme, 
care a început să dezonoreze studiul literelor, a atacului la persoană, bază de pornire 
pentru un spirit căruia îi lipseşte stăpânirea de sine" 1 . 

în acest capitol am evitat discutarea unor tratate de teorie politică ale autorilor 
scolastici, întrucât voi vorbi despre scolastica Renaşterii în următoarea parte a acestei 
opere, dar şi pentru a atrage atenţia aici asupra faptului că autorii scolastici au format 
un canal important prin care filosofia medievală a dreptului a fost transmisă unor 
oameni precum Grotius. Acest lucru este adevărat în special în privinţa lui Suârez. în 
plus, abordarea „legii naţiunilor" şi a războiului de către Vitoria şi Suârez nu a rămas 
fără influenţă asupra autorilor nonscolastici din perioadele renascentistă şi postrenas- 
centistă. Nu dorim să depreciem importanţa lui Grotius, dar trebuie să recunoaştem 
continuitatea dintre gândirea medievală şi teoriile politice şi juridice ale perioadei 
Renaşterii. Mai mult, studierea filosofiilor scolastice ale dreptului ne îndreptăţesc să 
evităm să-i atribuim lui Grotius sau gânditorilor înrudiţi un fel de „secularizare" a 
gândirii care nu este, după opinia mea, prezentă în scrierile lor. Aceiaşi istorici care 
susţin concepţia că scolasticii, în general, au făcut ca legea naturală să depindă de 
voinţa divină arbitrară, susţin şi că Grotius se numără printre aceia care au umanizat 
şi secularizat conceptul de lege naturală. însă această concepţie este incorectă şi se 
bazează pe fie pe necunoaşterea scolasticii în general, fie pe presupunerea că anumite 
idei ale şcolii nominaliste reprezentau concepţiile comune ale filosofilor scolastici. 


1 Prolegomena, 52. 

Revitalizarea scolasticii - Autorii dominicani de dinaintea Conciliului din Trent; 
Cajetan - Dominicanii de mai târziu şi iezuiţii - Controversa dintre dominicani şi 
iezuiţi privind graţia şi liberul arbitru - Apariţia „cursurilorfilosofice" care înlocuiesc 
comentariile laAristotel - Teoria politică şi juridică 


i. Ne-am fi putut aştepta ca viaţa şi vigoarea aristotelismului scolastic să fie în cele 
din urmă subminate mai întâi de naşterea mişcării nominaliste în secolul al XlV-lea, 
apoi de emergenţa noilor direcţii de gândire din vremea Renaşterii. Cu toate acestea, 
în secolele al XV-lea şi al XVI-lea asistăm la o revitalizare remarcabilă a scolasticii, iar 
unul dintre cei mai importanţi scolastici aparţine perioadei Renaşterii şi începutului 
erei moderne. Centrul principal al acestei renaşteri este Spania, întrucât cele mai 
multe, dacă nu cumva chiar toate figurile importante sunt spanioli. Cajetan, marele 
comentator al scrierilor Sfântului Toma, este italian, dar Francisco de Vitoria, care a 
exercitat o influenţă profundă asupra gândirii scolastice, este spaniol, la fel şi Dominic 
Soto, Melchior Cano, Domenico Bânez, Gabriel Vâsquez şi Francisco Suârez. Spania 
rămâne, comparativ cu alte ţări, neatinsă de fermenţii gândirii Renaşterii sau de 
disensiunile religioase ale Reformei; în mod cu totul natural, revitalizarea studiilor, 
conduse predominant, deşi nu exclusiv, de teologii spanioli, iau forma unei reînvieri, 
prelungiri şi dezvoltări a scolasticii. 

Această renaştere a gândirii scolastice este asociată în special cu două ordine reli¬ 
gioase. Primii, în ordine istorică, sunt dominicanii, care furnizează comentatori nota¬ 
bili ai lui Toma, cum ar fi Cajetan şi De Sylvestris, dar şi teologi şi filosofi eminenţi 
precum Francisco de Victoria, Dominic Soto, Melchior Cano şi Domenico Bânez. 
Intr-adevăr, prima etapă a renaşterii scolasticii, adică etapa care a precedat Conciliul 
din Trent, este în mare măsură opera Ordinului Predicatorilor. Conciliul din Trent 
începe în 1545 şi va da un puternic impuls reînnoirii gândirii scolastice. Conciliul este 
preocupat în primul rând, fireşte, de doctrinele, problemele şi controversele teolo¬ 
gice, dar tratarea şi discutarea acestor teme presupune şi tratarea unor probleme filo¬ 
sofice, mai ales pentru că teologii care participă la Conciliu sau care dezbat subiectele 
ridicate de acesta sunt implicaţi într-o anumită măsură în discuţii filosofice. Efortul 

dominicanilor de a comenta lucrările lui Toma şi de a elucida şi dezvolta gândirea 
acestuia este astfel întărit de avântul imprimat de Conciliul din Trent asupra pro¬ 
movării studiilor scolastice. O îmbogăţire suplimentară provine de la Societatea lui 
Iisus, fondată în 1540 şi asociată îndeobşte cu aşa-numita Contrareformă inaugurată 
de Conciliu. Societatea lui Iisus contribuie enorm la aprofundarea şi extinderea vie¬ 
ţii intelectuale a catolicilor prin fondarea de numeroase şcoli, colegii şi universităţi 
şi joacă un rol semnificativ în discuţiile şi controversele teologice şi filosofice din 
această perioadă. Printre iezuiţii eminenţi ai secolului al XVI-lea şi din prima parte a 
secolului al XVII-lea găsim nume precum Toletus, Molina, Vâsquez, Lessius, Robert 
Bellarinin şi, mai ales, Francisco Suârez. Nu doresc să sugerez că celelalte Ordine 
nu au jucat vreun rol în renaşterea scolasticii. Există autori foarte cunoscuţi, precum 
franciscanul Lychetus, care aparţin altor Ordine. însă grupările care contribuie cel 
mai mult la revitalizarea gândirii scolastice în vremea Renaşterii sunt, incontestabil, 
dominicanii şi iezuiţii. 

2. Dintre scolasticii care au murit înainte sau la puţin timp după Conciliul din 
Trent îi putem menţiona, de pildă, pe Petrus Niger (m. 1477), autorul lui Clypeum 
thomistarum, pe Barbus Paulus Soncinas (m. 1494), autor al unei Epitome Capreoli, şi 
pe Dominic de Flandra (m. 1500), care publică printre altele In XII libros metaphysicae 
Aristotelis quaestiones. Aceştia trei sunt toţi dominicani. La fel şi Chrysostom Javelli (cca 
1470 - cca 1545), numit Chrysostomus Casalensis, după locul naşterii sale. El predă 
la Roma şi compune comentarii pe marginea principalelor opere ale lui Aristotel: 
Compendium logicae isagogicum, In universam naturalem philosophiam epitome, In libros 
XII metaphysicorum epitome, In X ethicorum libros epitome, In VIII politicorum libros epi¬ 
tome, Quaestiones super quartum meteorum, super librum de sensu et sensato, super librum 
de memoria et reminiscentia. De asemenea, el apără interpretarea tomistă a lui Aristotel 
în Quaestiones acutissimae super VIII libros physices ad mentem S. Thomae, Aristotelis 
et Commentatoris decisae şi în Quaestiones super III libros de anima, super XII libros 
metaphysicae. Mai scrie In Platonis ethica et politica epitome şi o Christiana philophia 
seu ethica, pe lângă publicarea unei respingeri a argumentelor lui Pomponazzi care 
demonstrează că sufletul omenesc este muritor în mod natural. Această ultimă temă o 
va relua în Tractatus de animae humanae indeficientia in quadniplici via, sc. Peripatetica, 
academica, naturali et chnstiana. Scrie şi despre subiectul spinos al predestinării. 

Trebuie menţionat şi Francesco Sylvestri de Sylvestris (cca 1474-1528), cunoscut 
şi ca Ferrariensis, care predă la Bologna şi publică Quaestiones despre Fizica şi De 
anima ale lui Aristotel, Annotationes la Analiticele Secunde şi un comentariu la Summa 
contra Gentiles a lui Toma. Dar un autor cu mult mai important a fost Cajetan. 

Tommaso de Vio (1468-1534), cunoscut îndeobşte drept Cajetan sau Gaetanus, 
se naşte la Gaeta şi intră în Ordinul Dominican la vârsta de şaisprezece ani. După 
ce studiază la Napoli, Bologna şi Padova, predă la universitatea din Padova; aici îşi 
compune tratatul despre De ente et essentia a lui Toma d’Aquino. Predă apoi o vreme 
la Pavia, după care îndeplineşte diferite funcţii publice în cadrul Ordinului său. în 
1508 este ales Maestru General şi, din această funcţie, va acorda o atenţia susţinută 
promovării studiilor superioare pentru dominicani. Este numit cardinal în 1517, iar 
din 1518 până în 1519 este legat papal în Germania, după care este numit Episcop de 
Gaeta. Numeroasele sale lucrări includ comentarii la Summa theologica tomistă, la 
Categorii, Analitica Secundă şi De anima aristotelice şi la Praedicahilia a lui Porfir, la 
care se adaugă scrierile De nominum analogia, De subiecto naturalis philosophiae, De 
conceptu entis, De Dei infinitate şi deja menţionata De ente et essentia. Deşi Cajetan ia 
parte la controversele teologice şi filosofice, scrie totuşi cu un calm şi o moderaţie 
admirabile. Va fi însă acuzat de obscuritate de către Melchior Cano, care era influ¬ 
enţat în mai mare măsură decât Cajetan de umanismul şi grija pentru stilul literar 
contemporane. 

în De nominum analogia, Cajetan dezvoltă o concepţie a analogiei care a exercitat 
o influenţă considerabilă printre tomişti. După ce insistă asupra importanţei rolu¬ 
lui analogiei în metafizică 1 2 , el continuă prin a divide analogia în trei grupuri princi¬ 
pale. (i) Primul fel de analogie, sau de ceea ce numim uneori analogie, este „analogia 
inegalităţii" 3 . Viaţa senzitivă sau animală, de exemplu, se găseşte într-un grad mai 
mare de perfecţiune în om în comparaţie cu animalele; în acest sens omul şi anima¬ 
lele sunt „inegale". Dar aceasta nu schimbă faptul, spune Cajetan, că animalitatea este 
predicată univoc şi despre om şi despre animale. Corporalitatea este mai nobilă într-o 
plantă decât într-un metal; dar plantele şi metalele sunt lucruri corporale într-un sens 
univoc. Acest tip de analogie este, prin urmare, numit „analogie" numai datorită unei 
întrebuinţări inadecvate a termenului, (ii) Al doilea tip de analogie este analogia atri¬ 
buirii 3 , deşi singurul tip de acest fel pe care îl recunoaşte Cajetan este analogia atribu¬ 
irii extrinseci. Un animal, de pildă, este numit sănătos pentru că posedă formal sănă¬ 
tatea, în timp ce hrana şi medicamentele sunt numite sănătoase numai pentru că ele 
conservă sau restabilesc sănătatea în altceva decât ele însele, de exemplu într-un ani¬ 
mal. Acest exemplu poate fi însă înşelător. Cajetan nu susţine că lucrurile finite sunt 
bune numai în sensul în care hrana este numită sănătoasă: el este perfect conştient 


1 Cap. 1. 

2 Ibid. 

3 Cap. 2. 

de faptul că fiecare lucru finit are propria sa bunătate inerentă. Dar insistă că, dacă 
lucrurile finite sunt numite bune tocmai datorită relaţiei lor cu bunătatea divină ca 
fiind cauza lor eficientă, exemplară sau finală, atunci ele sunt numite bune numai 
prin denominare extrinsecă. Pe când el crede că atunci când un termen analog este 
predicat despre A numai datorită relaţiei pe care A o are cu B, singurul despre care 
termenul analog este predicat formal, atunci predicaţia este numită analogă numai 
cu multă îngăduinţă. Analogia în sens propriu şi complet apare numai în cazul celui 
de-al treilea tip de analogie: (iii) analogia proporţionalităţii 1 . 

Analogia proporţionalităţii este fie metaforică, fie nonmetaforică. Dacă vorbim 
despre „pajişte zâmbitoare", avem de-a face cu o instanţă a analogiei metaforice: „iar 
Sfânta Scriptură este plină de acest fel de analogii" 2 . Dar există analogie a proporţi¬ 
onalităţii în sens propriu numai atunci când termenul comun este predicat despre 
ambele analogate, fără uzul metaforei. Dacă spunem că există o analogie între relaţia 
activităţii lui Dumnezeu cu fiinţa Sa şi relaţia activităţii omului cu fiinţa sa, atunci 
avem o analogie a proporţionalităţii, din moment ce o similitudine imperfectă este 
afirmată ca având loc între aceste două „proporţii" sau relaţii; dar activitatea este atri¬ 
buită formal şi propriu atât lui Dumnezeu, cât şi omului. Din nou, putem predica 
înţelepciunea despre Dumnezeu şi om, însemnând că o analogie are loc între relaţia 
înţelepciunii divine cu fiinţa divină şi relaţia înţelepciunii umane cu fiinţa sa şi facem 
aceasta fără a folosi cuvântul „înţelepciune" în sens metaforic. 

Cajetan crede că acest fel de analogie este singurul tip care poate avea loc între 
creaturi şi Dumnezeu; iar el face un efort uimitor 3 pentru a demonstra că aceasta este 
capabilă de a furniza o cunoaştere reală a lui Dumnezeu. în particular, el încearcă 
să arate că putem argumenta prin analogie dinspre creaturi spre Dumnezeu fără a 
comite eroarea echivocităţii. Să luăm următorul argument: fiecare perfecţiune pură 
care este găsită într-o creatură există de asemenea şi în Dumnezeu. Dar înţelepciunea 
se găseşte în fiinţele umane şi este o perfecţiune pură. Prin urmare, înţelepciunea este 
de găsit în Dumnezeu. Dacă termenul „înţelepciune" din premisa minoră înseamnă 
înţelepciune umană, silogismul implică eroarea echivocităţii deoarece termenul „înţe¬ 
lepciune" din concluzie nu se referă la înţelepciunea umană. Pentru a evita această 
eroare trebuie să utilizăm cuvântul „înţelepciune" nici echivoc, nici univoc, adică nici 
într-un singur sens, nici în două sensuri distincte, ci în sensul care conţine ambele 
utilizări proportionaliter. Conceptul de „tată", bunăoară, predicat analog în legătură cu 


1 Cap. 3. 

2 Ibid. 

3 Cap. 10. 

Dumnezeu şi cu omul, conţine ambele utilizări. Este adevărat că obţinem conceptul 
de înţelepciune, de exemplu, prin întâlnirea cu înţelepciunea umană şi apoi îl aplicăm 
analog lui Dumnezeu; însă nu ar trebui să confundăm originea psihologică a concep¬ 
tului cu conţinutul său precis atunci când este utilizat în mod analog 1 . 

Dincolo de obscuritatea concepţiei lui Cajetan despre analogie, este limpede, cred, 
că stabilirea unor reguli pentru termen în scopul de a evita eroarea echivocităţii nu 
înseamnă acelaşi lucru cu a demonstra că avem în mod obiectiv motive justificate 
pentru a utiliza termenul în acest fel. Una este să spunem, de exemplu, că, afirmând 
că există o anumită similaritate între relaţia dintre înţelepciunea divină şi fiinţa divină 
şi relaţia dintre înţelepciunea umană şi fiinţa umană, atunci nu ar trebui să folosim 
termenul „înţelepciune" nici echivoc, nici univoc; dar este cu totul altceva să demon¬ 
străm că avem dreptul să vorbim despre înţelepciunea divină. Cum ar putea fi aceasta 
demonstrată dacă singura analogie care poate fi găsită între creaturi şi Dumnezeu 
este analogia proporţionalităţii ? Este dificil de înţeles cum poate acest fel de analogie 
să fie de vreun folos real în privinţa cunoaşterii lui Dumnezeu, cu excepţia cazului 
în care este presupusă analogia atribuirii intrinseci. Cajetan avea fără îndoială încă 
multe de spus despre utilizările greşite ale analogiei; iar eu nu cred că faptul că el 
restrânge analogia, aşa cum se aplică lui Dumnezeu şi creaturilor, la o analogie a 
proporţionalităţii reprezintă şi concepţia Sfântului Toma. Astfel încât căpătăm motive 
serioase pentru a considera că poziţia lui conduce în cele din urmă la agnosticism. 

Cajetan critică scotismul în mai multe ocazii, dar întotdeauna politicos şi tem¬ 
perat. Critică deopotrivă şi „averroismul" epocii sale. Dar nu este deloc relevant că 
în comentariul său la De anima a lui Aristotel atribuie acestuia o opinie care ţine 
mai mult de interpretarea averroistă, anume că există un singur suflet intelectiv şi 
nemuritor în toţi oamenii şi că nu există nemurire individuală sau personală. Cajetan 
respinge, cu siguranţă, ambele teze averroiste, anume că există un singur suflet inte¬ 
lectiv şi nemuritor în toţi oamenii, cât şi teza alexandristă că sufletul este muritor în 
mod natural. El crede că nemurirea sufletului omenesc nu poate fi demonstrată filo¬ 
sofic, deşi pot fi invocate argumente probabile care să demonstreze că este nemuritor, 
în comentariul său la Epistola către Romani 2 , spune explicit că nu posedă o cunoaştere 
filosofică sau demonstrativă (el foloseşte cuvântul nescio) despre misterul Treimii, 
despre nemurirea sufletului, despre întrupare „şi altele asemenea, în care totuşi 
cred". Este gata să asocieze nemurirea sufletului cu misterul Treimii în acest fel, dar 

nu cred că se gândise că nemurirea sufletului este un adevăr demonstrabil filosofic. 
Mai mult, în comentariul său la Eclesiastul 1 , el spune explicit că „niciun filosof nu 
a demonstrat încă despre sufletul omului că ar fi nemuritor; se pare că nu există 
niciun argument demonstrativ; dar credem în aceasta prin credinţă şi aceasta este în 
acord cu argumentele probabile" (rationibus probabilius consonat ). Putem, aşadar, să-i 
înţelegem obiecţia la decretul propus de al cincilea Conciliu Lateran (1513) care cere 
profesorilor de filosofie să justifice doctrina creştină prin prelegerile lor. După opinia 
lui Cajetan, aceasta este sarcina teologilor, nu a filosofilor. 

3. Printre ultimii autori dominicani ai acestei perioade îl putem menţiona mai 
întâi pe Francisco de Vitoria (1480-1546), care predă la Salamanca şi compune 
comentarii la Pars prima şi Secunda secundae din Summa theologica a lui Toma. Este 
cunoscut mai ales pentru ideile sale juridice şi politice, despre care vom vorbi mai 
târziu. Dominic Soto (1494-1560), care a predat şi el la Salamanca, publică, printre 
altele, comentarii la scrierile logice ale lui Aristotel şi la Fizica şi De anima, ca şi la 
a patra carte din Sentinţele lui Petrus Lombardus. Melchior Cano (1509-1560) este 
lăudat pe merit pentru a sa De locis theologicis, în care doreşte să stabilească sursele 
doctrinei teologice într-o manieră sistematică şi metodică. Bartolomeo din Medina 
(1527-1581), Domenico Bânez (1528-1604) şi Raphael Ripa sau Riva (m. 1611) sunt 
alţi teologi şi filosofi dominicani remarcabili. 

Printre autorii iezuiţi care merită menţionaţi se numără Franciscus Toletus 
(Francisco de Toledo Herrara, 1532-1596), discipol al lui Dominic Soto la Salamanca, 
apoi profesor la Roma, unde este numit cardinal. El scrie comentarii la lucrările de 
logică ale lui Aristotel şi la Fizica, De anima şi De generatione et corruptione, ca şi la 
Summa theologica a lui Toma. Un set de comentarii erudite la Aristotel sunt publicate 
şi de un grup de autori iezuiţi, cunoscut drept Conimbricenses de la legătura lor cu 
universitatea din Coimbra în Portugalia. Liderul acestui grup este Petrus de Fonseca 
(1548-1599), care compune comentarii la Metafizica şi publică Institutiones dialec- 
ticae şi Isagoge philosophica sau o introducere în filosofie. Printre ceilalţi teologi şi 
filosofi iezuiţi trebuie amintiţi şi Gabriel Vâsquez (cca 1551-1604), care predă mai 
ales la Alcalâ şi în Roma, şi Grigore din Valentia (1551-1603). Amândoi scriu comen¬ 
tarii Ia Summa theologica a lui Toma. însă Leonardus Lessius (1554-1623), profesor 
la Douai şi Louvain, scrie opere independente, cum ar fi De iustitia et iure ceterisque 
virtutibus cardinalibus (1605), De gratia ejficaci, decretis, divinis libertate arbitrii etpraes- 
cientia Dei condiţionată disputatio apologetica (1610), De providentia Numinis et animae 

immortalitate (1613), De summo bono et aetema beatitudine hominis (1616) şi Deperfec- 
tionibus moribusque divinis (1620). 

Franciscanul Lychetus (m. 1520) comentează Opus Oxoniense şi Quodlibeta a lui 
Duns Scotus. Dar abia în 1593 este declarat oficial Doctor al Ordinului Franciscan. 
Aegidius din Viterbo (m. 1532), un augustinian, scrie comentarii la o parte din prima 
carte a Sentinţelor lui Petrus Lombardus. Nu trebuie uitat grupul de profesori asoci¬ 
aţi universităţii din Alcalâ, fondată de Cardinalul Ximenes în 1489, cunoscuţi sub 
numele de Complutenses. Liderul grupului este Gaspar Cardillo de Villalpando (1537— 
1581); editează comentarii la Aristotel în care încearcă să stabilească critic înţelesul 
real al textelor. 

4. Poate a sosit momentul să spunem câteva cuvinte despre faimoasa controversă 
care izbucneşte în secolul al XVI-lea între teologii dominicani şi cei iezuiţi privind 
relaţia dintre graţia divină şi liberul arbitru uman. Nu vreau să spun prea multe 
despre acest subiect, întrucât controversa are un caracter predominant teologic. Dar 
trebuie amintită, cred, pentru că are şi implicaţii filosofice. 

Lăsând deoparte etapele preliminare ale controversei, putem începe prin a men¬ 
ţiona faimoasa lucrare a lui Luis de Molina (1535-1600), un teolog iezuit care a pre¬ 
dat mai mulţi ani la universitatea din Evora, în Portugalia. Această operă, intitulată 
Concordia liberi arbitrii cum gratiae donis, divina praescientia, providentia, praedestinati- 
one et reprobatione, apare la Lisabona în 1589. în ea, Molina afirmă că „graţia eficace", 
care include în conceptul său consimţământul liber al voinţei umane, nu este intrin¬ 
sec diferită în natura sa de simpla „graţie suficientă". Aceasta din urmă ar fi suficientă 
pentru a-i permite voinţei umane să aleagă un act permis dacă voinţa ar consimţi şi 
ar coopera cu ea. Graţia eficace este, prin urmare, graţia prin care voinţa umană coo¬ 
perează de fapt liber. Pe de altă parte, dacă Dumnezeu exercită o providenţă univer¬ 
sală şi particulară. El trebuie să aibă o cunoaştere infailibilă despre cum va reacţiona 
fiecare voinţă la fiecare graţie în fiecare set de circumstanţe; şi cum ar putea El să 
ştie aceasta, dacă o graţie este eficace în virtutea liberului consimţământ al voinţei ? 
Pentru a răspunde la această întrebare, Molina introduce conceptul de scientia media, 
cunoaşterea prin care Dumnezeu ştie în mod infailibil cum va reacţiona fiecare voinţă 
umană, în orice set conceptibil de circumstanţe, la cutare sau cutare graţie. 

Este destul de limpede că Molina şi susţinătorii lui sunt preocupaţi de salvarea 
libertăţii voinţei umane. Punctul lor de vedere ar putea fi exprimat şi altfel: începem 
de la ceea ce ne este cunoscut cel mai bine, anume libertatea umană, şi explicăm 
precunoaşterea divină şi acţiunea graţiei în aşa fel încât libertatea voinţei să nu fie 
eliminată sau negată tacit. Lor nu li se părea bizar să introducă asemenea consideraţii 
într-o dispută teologică, dar noi am putea crede că mişcarea general umanistă din 

Renaştere se reflectă oarecum în molinism. De-a lungul controversei, molinismul va 
fi modificat de teologii iezuiţi precum Bellarmin şi Suârez, care vor introduce ideea 
de „congruism". Graţia „congruentă" este potrivită sau congruentă cu circumstan¬ 
ţele cazului şi obţine acordul liber din partea voinţei. Se opune graţiei „incongru¬ 
ente" care, dintr-un motiv sau altul, nu se potriveşte circumstanţelor cazului, adică 
nu obţine consimţământul liber al voinţei, deşi în sine ea este „suficientă" pentru a 
permite voinţei să facă un act permis. în virtutea acelei scientia media, Dumnezeu ştie 
din eternitate ce graţii ar fi „congruente" în legătură cu orice voinţă în orice circum¬ 
stanţe. 

Adversarii lui Molina, printre care cel mai important este teologul dominican 
Bânez, pornesc de la principiul că Dumnezeu este cauza tuturor actelor permise şi 
că activitatea şi cunoaşterea lui Dumnezeu trebuie să fie anterioare şi independente 
în raport cu actele voinţei libere a omului. Ei îl acuză pe Molina de a fi subordonat 
puterea graţiei divine faţă de voinţa umană. După opinia lui Bânez, graţia eficace este 
intrinsec diferită de simpla graţie suficientă şi îşi obţine efectele prin raţiunea de a fi 
a propriei sale naturi. Iar acea scientia media sau „cunoaştere intermediară" molinistă 
este un simplu termen fără vreo realitate corespunzătoare. Dumnezeu cunoaşte vii¬ 
toarele acte libere ale oamenilor, chiar şi viitoarele acte libere condiţionate, în virtutea 
decretelor Lui predeterminate, prin care El decide să dea acest „preimpuls fizic" nece¬ 
sar actelor umane. în cazul unui act permis, acest preimpuls fizic ia forma graţiei 
eficiente. 

Bânez şi teologii care sunt de acord cu el încep, aşadar, de la principii metafizice. 
Dumnezeu, în calitate de cauză primă şi prim mişcător, trebuie să fie cauza actelor 
umane în măsura în care acestea au fiinţă. Bânez nu neagă libertatea; Dumnezeu 
îi îndeamnă pe agenţii nonliberi să acţioneze din necesitate, iar pe agenţii liberi, 
atunci când acţionează ca agenţi liberi, îi îndeamnă să acţioneze liber. Cu alte cuvinte, 
Dumnezeu împinge pe fiecare agent contingent să acţioneze într-o manieră potrivită 
naturii sale. în concepţia lui Bânez, trebuie să începem cu principii metafizice sigure 
şi să tragem concluziile logice, nu ca în demersul molinist, care nu e credincios prin¬ 
cipiilor metafizicii. Dar moliniştii le reproşează, la rândul lor, că păstrează libertatea 
doar cu numele. Mai mult, dacă se acceptă ideea unui concurs divin care este logic 
anterior actului liber şi care face să se întâmple un anume act în mod infailibil, atunci 
devine dificil de văzut cum se poate evita responsabilizarea lui Dumnezeu pentru 
păcate. Moliniştii nu cred că distincţia introdusă de oponenţii lor pentru a evita con¬ 
cluzia că Dumnezeu este responsabil pentru păcate este în vreun fel de folos pentru 
acest scop. Scientia media este doar o ipoteză; dar este preferabilă presupunerii că 

Dumnezeu cunoaşte viitoarele acte ale liberului arbitru uman în virtutea decretelor 
Sale predeterminate. 

Disputa dintre dominicani şi iezuiţi îl determină pe papa Clement al VlII-lea să 
convoace la Roma o Congregaţie specială, cunoscută drept Congregatio de auxiliis 
(1598-1607), pentru a explica datele problemei. Ambele partide beneficiază de toate 
condiţiile necesare pentru a-şi expune punctele de vedere corespunzătoare; dar la 
final sunt acceptate ambele opinii. Iar iezuiţilor li se interzice să-i mai numească 
calvinişti pe dominicani, în timp ce dominicanilor li se spune să nu-i mai numească 
pelagieni pe iezuiţi. Cu alte cuvinte, partidele puteau să continue să-şi propună inter¬ 
pretările privitoare la reconcilierea preştiinţei lui Dumnezeu şi a predestinării cu sal¬ 
varea activităţii liberului arbitru atâta timp cât nu se mai catalogau unele pe altele 
drept eretice. 

5. Cajetan este primul care tratează Summa theologica a lui Toma d’Aquino drept 
manual de teologie în locul Sentinţelor lui Petrus Lombardus. Şi dominicanii, şi iezu¬ 
iţii îl consideră pe Toma drept Doctorul lor. Aristotel este socotit, ca şi până acum, 
drept „Filosoful" şi am văzut cum scolastica renascentistă continuă să publice comen¬ 
tarii la operele sale. în acelaşi timp începe o separare graduală a filosofiei de teologie, 
într-o modalitate mai sistematică şi mai metodică decât se realizase în general în 
scolastica medievală. Acest lucru se datorează parţial distincţiei formale dintre cele 
două ramuri de studiu, realizată deja în Evul Mediu, şi parţial ascensiunii filosofii- 
lor care nu datorau nimic, cel puţin în intenţie, teologiei dogmatice. Remarcăm, de 
aceea, o înlocuire treptată a comentariilor la Aristotel cu prelegeri sau cursuri de filo- 
sofie. Deja la Suârez (m. 1617) găsim o discuţie elaborată despre problemele filosofice 
separate de teologie; ordinea tratării temelor şi problemelor de metafizică adoptată 
de Suârez în Disputationes metaphysicae va exercita o influenţă notabilă asupra meto¬ 
dei scolastice ulterioare. Influenţa umanismului Renaşterii se face simţită şi în stilul 
ceva mai liber al scrierilor filosofice, aşa cum a fost inaugurat de Suârez. Spuneam 
mai devreme în acest capitol cum scolastica spaniolă este, comparativ, neafectată de 
Renaştere. Dar acum trebuie să facem o excepţie în privinţa stilului literar. Admitem 
că Suârez a fost un autor destul de obscur, dar scrierile sale de metafizică au avut o 
mare importanţă în ruperea de tradiţia anterioară de a scrie filosofie în forma comen¬ 
tariilor la Aristotel. 

Eminentul filosof şi teolog dominican Juan de Santo Tomâs (1589-1644) îşi 
publică un Cursus philosophicus înainte de Cursus theologicus şi, pentru a lua un alt 
exemplu dominican, Alexander Piny elaborează un Cursus philosophicus Thomisticus 
în 1670. Fraţii carmeliţi din Alcalâ publică un Cursus artium în 1624, revizuit şi com¬ 
pletat în ediţii ulterioare. Printre iezuiţi, cardinalul Juan de Lugo (1583-1660) lasă 

nepublicată o lucrare cu titlul Disputationes metaphisicae, în timp ce Pedro de Hurtado 
de Mendoza editează Disputationes de universa philosophia la Lyon în 1617, iar Thomas 
Compton-Carleton o Philosophia aniversa la Antwerpen în 1649. Similar, Rodrigo 
de Arriaga şi Francisco de Oviedo scriu cursuri de filosofie, cel dintâi la Antwerpen 
în 1632, iar cel de-al doilea la Lyon în 1640. Un Cursus philosophicus de Francisco 
Soares apare la Coimbra în 1651, iar o Philosophia peripatetica de Ioannes Baptista de 
Benedictis (Giovanni Battista Benedetti) la Napoli în 1688. Şi scotiştii scriu cursuri 
similare de filosofie. Astfel, Johannes Poncius şi Bartholomew Mastrius au publi¬ 
cat Cursus philosophicus ad mentem Scoţi (1643), respectiv Philosophiae ad mentem 
Scoţi cursus integer (1678). Printre autorii apaţinând altor ordine religioase, Nicolao a 
Sancto Ioanne Baptista, un eremit al Sf. Augustin, publică Philosophia augustiniana, 
sive integer cursus philosophicus iuxta doctrinam sandi Patris Augustini la Geneva, în 
1687, iar Celestino Sfondrati, un benedictin, scrie Cursus philosophicus sangallensis 
(1695-1699). 

Prin urmare, în cursul secolului al XVII-lea, aceste Cursus philosophici tind să ia 
locul vechilor comentarii la Aristotel, fără însă ca vechiul obicei să fie abandonat. 
Sylvestrus Maurus (1619-1687), de pildă, filosof şi teolog iezuit, publică un comenta¬ 
riu la Aristotel în 1668. Din această schimbare de metodă nu trebuie să tragem con¬ 
cluzia că scrierile filosofice ale scolasticilor renascentişti şi ai secolului al XVII-lea erau 
influenţate profund de noile idei ştiinţifice ale timpului lor. Franciscanul Emmanuel 
Maignan, care publică un Cursus philosophicus la Toulouse în 1652, se plânge că sco¬ 
lasticii contemporani lui se dedică abstracţiunilor şi subtilităţilor metafizice şi că unii 
dintre ei, atunci când îşi văd contrazise opiniile despre fizică de către experienţă şi 
experiment, se repliază negând dovada experienţei. Maignan însuşi este inspirat con¬ 
siderabil de cartezianism şi atomism. Honore Fabri (cca 1607-1688), un autor iezuit, 
pune acent special pe matematică şi fizică; şi mai există, fireşte, şi alţi scolastici des¬ 
chişi ideilor noi din vremea lor. Dar dacă socotim mişcarea din filosofia renascentistă 
şi postrenascentistă ca întreg, este destul de evident că scolastica mergea oarecum 
paralel cu principala linie de dezvoltare şi că influenţa sa asupra filosofilor nonscolas- 
tici este redusă. Aceasta nu înseamnă că nu a avut nicio influenţă. Dar este evident că 
Renaşterea şi perioada postrenascentistă nu aparţin în prima instanţă scolasticii. în 
general, filosofii scolastici ai perioadei nu reuşesc să acorde suficientă atenţie proble¬ 
melor ridicate, spre exemplu, de descoperirile ştiinţifice ale epocii. 

6. Există însă cel puţin un domeniu al gândirii în care scolastica renascentistă 
se sincronizează cu preocupările contemporane şi în care exercită o influenţă con¬ 
siderabilă, anume domeniul teoriei politice. Voi discuta mai târziu teoria politică a 



CAPITOLUL XXI - O PRIVIRE GENERALĂ 


lui Suârez; acum doresc să fac câteva remarci generale referitoare la teoria politică a 
scolasticilor din Renaştere. 

Problema relaţiei dintre Biserică şi stat nu a ajuns, după cum am văzut, la o solu¬ 
ţie satisfăcătoare la finalul Evului Mediu. Din punctul de vedere al Bisericii Catolice 
este absolut imposibilă o supunere totală faţă de stat, date fiind poziţia privilegiată 
a Sfântului Scaun şi concepţia catolică despre Biserică şi misiunea ei. Prin urmare, 
filosofii şi teologii catolici se simt datori să expună principiile care trebuie să guver¬ 
neze relaţiile dintre stat şi Biserică. Astfel, cardinalul Robert Bellarmin susţine, în 
lucrarea sa despre puterea papală 1 , că papa, deşi nu posedă o putere directă asupra 
lucrurilor seculare, posedă o putere indirectă. Interesele laice trebuie să lase loc inte¬ 
reselor spirituale atunci când există ciocniri între acestea. Această teorie a puterii 
indirecte a papei în problemele seculare nu îl consideră pe conducătorul secular drept 
subordonat papei, ci este o consecinţă a aplicării doctrinei teologice conform căreia 
menirea omului este una fundamental supranaturală, anume viziunea beatifică a 
lui Dumnezeu. Această teorie va fi susţinută şi de Francisco Suârez în Defensio fidei 
catholicae (1613), scrisă împotriva regelui James I al Angliei. 

Deşi Bellarmin şi Suârez resping ideea subordonării conducătorului civil faţă de 
papă, ei nu acceptă teoria că acesta îşi primeşte suveranitatea direct de la Dumnezeu, 
aşa cum susţin adepţii teoriei dreptului divin al regilor. Iar faptul că Suârez argumen¬ 
tează împotriva acestei teorii în Defensio fidei catholicae este unul dintre motivele pen¬ 
tru care James I a poruncit arderea acestei lucrări. Atât Bellarmin, cât şi Suârez susţin 
că principele îşi primeşte puterea nemediat de la comunitatea politică, deşi, indirect, 
autoritatea provine de la Dumnezeu din moment ce orice autoritate legitimă provine 
în cele din urmă de la El; însă comunitatea este cea care i-o conferă direct, imediat. 

Am putea fi tentaţi să credem că această teorie este inspirată de dorinţa de a 
diminua puterea regală într-o vreme când monarhiile centralizate şi puternice din 
Renaştere ies din ce în ce mai mult în evidenţă. Ce altă metodă mai bună de a struni 
avântul regaliştilor decât aceea de a susţine că, deşi puterea monarhului nu vine 
direct de la papă, ea nu vine nici direct de la Dumnezeu, ci de la popor ? Ce altă cale 
mai bună de a exalta puterea spirituală dacă nu aceea de a afirma că numai papa 
singur îşi primeşte autoritatea direct de la Dumnezeu ? Dar ar fi o mare eroare să 
privim teoria Bellarmin-Suârez despre suveranitate ca fiind în primul rând o mostră 
de propagandă politică ecleziastică. Ideea că suveranitatea politică este derivată de 
la popor a mai fost statuată, prima oară de Manegold de Lautenbach, în secolul al 


1 De summopontifice, 1581; versiunea lărgită: Depotestate summipontif cis, 1610. 

Xl-lea; iar convingerea că un conducător civil are de îndeplinit o sarcină acordată din 
încredere şi că, dacă abuzează constant de poziţia sa, atunci poate fi deposedat de ea a 
fost exprimată de John din Salisbury în secolul al Xll-lea, de Toma în secolul următor 
şi de Ockham în secolul al XIV -lea. Autori ca Bellannin şi Suârez moştenesc pur şi 
simplu o perspectivă generală de la filosofii şi teologii scolastici anteriori, iar faptul că 
ei formulează totuşi o variantă mai formală şi mai explicită se datorează fără îndoială 
în mare parte reflecţiei asupra datelor istorice concrete din vremea lor. Când Mariana 
(m. 1624), iezuitul spaniol, face acea declaraţie nefericită despre uzul tiranicidului ca 
remediu pentru opresiunea politică (unele dintre remarcile sale au fost interpretate 
ca justificare a uciderii lui Henric al IlI-lea al Franţei, ceea ce a făcut ca lucrarea sa, 
De rege et regis institutione, 1599, să fie arsă de Parlamentul francez), principiul lui este 
pur şi simplu principiul legitimităţii opoziţiei împotriva opresiunii, care era acceptat 
pe scară largă în Evul Mediu, iar concluziile lui Mariana sunt pur şi simplu direcţio- 
nate greşit 1 . 

Scolasticii Renaşterii nu sunt totuşi interesaţi doar de poziţia conducătorului civil 
în relaţie cu Biserica, pe de o parte, şi cu comunitatea politică, pe de altă parte, ci şi de 
originea şi natura societăţii politice. în ceea ce -1 priveşte pe Suârez, este limpede că el 
consideră societatea politică ca bazată în esenţă pe consimţământ sau acord. Mariana, 
care derivă puterea monarhului dintr-un pact cu poporul, priveşte originea societăţii 
politice ca urmând după o stare naturală care precede guvernarea; iar principalul pas 
spre afirmarea statelor şi guvernelor organizate este, crede el, instituirea proprietăţii 
private. Nu se poate spune despre Suârez că l-a urmat pe Mariana în ipoteza stării 
naturale. El găseşte originea statului în consimţământul voluntar, din partea capilor 
familiilor cel puţin, deşi este evident că el crede că asemenea asociaţii dintre oameni 
au apărut de la începuturi. 

Se poate spune, aşadar, despre Suârez că ar fi susţinut teoria dublului contract, 
unul între capii familiilor, celălalt între societatea astfel formată şi conducătorul sau 
conducătorii ei. Dar teoria contractualistă susţinută de Suârez nu presupune carac¬ 
terul artificial şi convenţional, nici al societăţii politice, nici al guvernării. Teoria sa 
politică, după cum vom vedea mai limpede ceva mai târziu, este subordonată filoso- 
fiei sale a dreptului, în care susţine caracterul natural al societăţii politice şi al guver¬ 
nării politice. Pentru a afla teoria politică a lui Suârez, trebuie să ne întoarcem în 
primul rând către marele său tratat De legibus, care este înainte de toate o filosofie 


1 Generalul iezuiţilor din acea vreme interzice predarea doctrinei tiranicidului a lui Mariana 
membrilor Ordinului. 

a dreptului. Ideea legii naturale, care îşi are originea în lumea antică şi căreia filo¬ 
sofii medievali i-au dat un fundament metafizic, este esenţială pentru această filo- 
sofie şi formează fundamentul teoriei sale politice. Societatea politică este naturală 
pentru om, iar guvernarea este necesară pentru societate; întrucât Dumnezeu este 
Creatorul omului, atât societatea, cât şi guvernarea există prin voinţa lui Dumnezeu. 
Prin urmare,ele nu sunt invenţii pur arbitrare sau convenţionale ale oamenilor. Pe de 
altă parte, deşi natura necesită societate politică, formarea unor comunităţi politice 
determinate depinde în mod normal de acordul oamenilor. Din nou, deşi natura cere 
ca orice societate să aibă un principiu de guvernare, ea nu fixează o formă anume de 
guvernare, nici nu desemnează vreun individ particular drept conducător. în anu¬ 
mite cazuri, Dumnezeu desemnează un conducător (de exemplu Saul ori David), dar 
în mod normal îi rămâne comunităţii sarcina de a-şi determina forma de guvernare. 

Teoria că societatea politică depinde de un fel de acord nu este deloc nouă şi 
putem găsi anticipări chiar şi în lumea antică. în Evul Mediu, Jean din Paris, în al 
său Tractatus de potestae regia et papali (cca 1303), presupune o stare naturală şi sus¬ 
ţine că, deşi oamenii primitivi probabil nu au încheiat un contract definit, ei au fost 
convinşi de semenii lor mai raţionali să trăiască împreună sub o lege comună. Şi 
Aegidius Romanus, în secolul al XlII-lea, elaborează o teorie a contractului ca expli¬ 
caţie posibilă pentru formarea societăţilor politice. Dar în secolul al XVI-lea teoria 
devine explicită numai odată cu Mariana. în acelaşi secol, dominicanul Francisco 
de Vitoria sugerează o teorie contractualistă şi este urmat de iezuitul Molina, deşi 
niciunul dintre ei nu elaborează o concepţie explicită. Aşadar, se pun bazele unei 
tradiţii a teoriei contractului social, iar versiunea lui Suârez trebuie considerată în 
lumina acestei tradiţii. De-a lungul timpului, teoria ajunsese însă să se despartă de 
filosofia medievală a dreptului. Dar aceasta va fi preluată, după cum am văzut, de 
Richard Hooker şi, de la acesta, va ajunge la Locke într-o formă diluată. La Hobbes, 
Spinoza şi Rousseau este izbitoare tocmai prin absenţă, chiar dacă reapar unii dintre 
termenii vechi. Prin urmare, există o foarte mare diferenţă între teoria contractualistă 
a lui Suârez şi aceea a lui Rousseau, de exemplu. De aceea este oarecum nepotrivit 
să vorbim despre o teorie contractualistă la Suârez dacă avem în minte versiunea 
elaborată de Rousseau. A existat o anumită continuitate istorică, fireşte; dar cadrul, 
atmosfera şi interpretarea teoriei au trecut prin modificări fundamentale în perioada 
care îi desparte pe cei doi. 

O altă problemă care îi frământă pe scolasticii Renaşterii este aceea a relaţiilor din¬ 
tre statele particulare. De la începutul secolului al Vll-lea, Isidor din Sevilla, în strania 
lui lucrare enciclopedică. Etimologiile, a vorbit despre ius gentium şi aplicaţiile sale la 
problema războiului, folosindu-se de textele juriştilor romani. Din nou, în secolul 

al XlII-lea, Raymundus din Penafort examinează problema dreptului războiului în 
Summa poenitentiae, în timp ce în a doua jumătate a secolului al XlV-lea apar opere 
ca De bello a lui Giovanni da Legnano, profesor la universitatea din Bologna. Mult mai 
cunoscut este însă Francisco de Vitoria (1480-1546), căruia i se datorează în mare 
parte renaşterea teologiei în Spania, după cum depun mărturie discipolii săi, prin¬ 
tre care Melchior Cano şi Dominic Soto; umanistul Vives, scriindu-i lui Erasmus, îl 
laudă pe Vitoria şi vorbeşte despre admiraţia acestuia pentru Erasmus şi despre cum 
îl apără de criticii lui. însă Vitoria este cunoscut tuturor pentru studiile sale despre 
dreptul internaţional. 

Vitoria consideră că diferitele state formează intr-un anume sens o singură comu¬ 
nitate umană; „legea naţiunilor" nu este doar un cod de comportare agreat în comun, 
ci are puterea unei legi, „stabilită prin autoritatea întregii lumi"'. Poziţia lui pare a fi 
mai mult sau mai puţin următoarea: societatea nu poate rezista fără legi, a căror încăl¬ 
care îi face pe cei ce o încalcă pasibili de pedeapsă. De aceea s-au născut nişte principii 
de comportare, de exemplu inviolabilitatea ambasadorilor, asupra cărora societatea ca 
întreg este de acord din moment ce îşi dă seama că principiile de acest fel sunt raţi¬ 
onale şi sunt pentru binele comun. Ele sunt derivabile într-un fel din legea naturală 
şi trebuie admise ca având forţa unei legi. Iusgentium constă în prescripţii în vederea 
binelui comun în cel mai larg sens, care aparţin fie direct legii naturale, fie sunt deri¬ 
vabile într-un fel din ea: „ceea ce raţiunea naturală a stabilit printre toate naţiunile 
este numit ius gentium"'. După opinia lui Vitoria, legea naţiunilor conferă drepturi şi 
creează obligaţii. Sancţiunile pot fi aplicate însă numai prin intermediul principilor. 
Deşi Vitoria nu afirmă limpede ideea unei autorităţi internaţionale, aceasta poate fi 
citită totuşi printre rânduri. 

Aplicându-şi teoria la război şi la drepturile indienilor în relaţia cu spaniolii, 
Vitoria afirmă clar în De Indis că puterea fizică în sine nu dă dreptul anexării pro¬ 
prietăţii altora şi că zelul misionarilor creştini nu justifică războiul cu păgânii. în 
privinţa sclaviei, el adoptă poziţia clasică a teologilor vremii, anume că sclavia este 
legitimă ca măsură penală (corespunzătoare servituţii penale modeme). Iar această 
concesie nu denotă faptul că filosofii şi teologii scolastici acceptau pur şi simplu obi¬ 
ceiul contemporan lor în privinţa sclaviei. Exemplul iezuitului Molina este intere¬ 
sant din acest punct de vedere. Nemulţumit să teoretizeze pur şi simplu, el merge în 
portul Lisabonei şi vorbeşte cu negustorii de sclavi. în urma acestor contacte fruste, 


De potestate civili, 21. 
Ibid. 

el declară că negoţul cu sclavi este doar o afacere comercială şi că toată demagogia 
exaltată, de genul convertirii sclavilor la creştinism, este absurdă 1 . Deşi condamnă 
comerţul cu sclavi, el admite legitimitatea sclaviei ca măsură penală, ca în exemplul 
obiceiului penal al vremii sale de a trimite criminalii la galere. 

Suârez dezvoltă ideea de „lege a naţiunilor", scoţând în evidenţă faptul că trebuie 
făcută distincţie între legea naţiunilor şi legea naturală. Cea dintâi interzice anumite 
acte dintr-un motiv drept şi suficient, de aceea se poate spune că face ca anumite 
acte să fie greşite, pe când legea naturală nu face ca actele să fie greşite, ci interzice 
anumite acte pentru că sunt greşite. Faptul că tratatele trebuie respectate, bunăoară, 
este un precept al legii naturale mai degrabă decât al legii naţiunilor. Aceasta constă 
în cutume stabilite de toate - sau aproape toate - naţiunile; dar este lege nescrisă, şi 
acest lucru o distinge de legea civilă. Deşi, de pildă, obligaţia de a respecta un tratat 
deja încheiat provine din legea naturală, preceptul că trebuie acceptată propunerea 
încheierii unui tratat, atunci când se face din cauze rezonabile, nu este o obligaţie 
strictă ce ar deriva din legea naturală; şi nici nu există vreo lege scrisă în această ches¬ 
tiune. Aşadar, preceptul este un obicei nescris, în armonie cu raţiunea şi aparţinând 
„legii naţiunilor". 

Pentru Suârez, baza raţională a lui iusgentium se sprijină pe faptul că rasa umană 
conservă o anumită unitate, în ciuda divizării oamenilor în naţiuni şi state separate. 
Suârez nu consideră că un stat-lume este practicabil sau dezirabil, dar consideră că 
statele individuale nu sunt autosuficiente intr-un sens complet. Ele au nevoie de un 
sistem de legi care să regleze relaţiile dintre ele. Legea naturală nu este suficientă 
în acest scop. Iar tradiţia naţiunilor introduce anumite cutume sau legi care sunt în 
acord cu legea naturală, chiar dacă nu sunt deduse strict din ea. Aceste cutume sau 
legi formează ius gentium. 

S-a afirmat, în mod justificat, că viziunea lui Vitoria despre naţiuni, ca formând 
intr-un sens o comunitate-lume, şi despre ius gentium ca lege stabilită de către auto¬ 
ritatea întregii lumi a deschis calea ideii de a crea o guvernare mondială, în timp ce 
concepţia lui Suârez despre ius gentium propune mai degrabă ideea posibilităţii unui 
tribunal internaţional care să interpreteze legea internaţională şi să ia decizii concrete 
fără a fi în sine o guvernare mondială, pe care Suârez nu o consideră practicabilă 2 , 
în orice caz, mare parte din filosofia politică şi juridică a scolasticilor renascentişti 
demonstrează o bună evaluare a problemelor concrete şi disponibilitatea de a le trata 


1 Cf. De iustitia, i, 2, disp. 34-35. 

1 Cf. The Catholic Conception of International Law, de J. B. Scott, Cap. XIII. 

într-o manieră „modernă". Gânditori de felul lui Vitoria, Bellarmin şi Suârez afirmă 
cu toţii că suveranitatea politică este într-un anume sens derivată de la popor; şi sus¬ 
ţin dreptul la opoziţie faţă de un conducător care se comportă tiranic. Deşi gândesc, 
cum este şi firesc, în termenii formelor de guvernare contemporane lor, ei nu le 
consideră o problemă de primă importanţă. Punctul lor tare rezidă în faptul că viziu¬ 
nile lor despre societatea politică şi despre lege se bazează pe acceptarea clară a legii 
naturale morale. Ei sistematizează şi dezvoltă filosofia politică şi juridică medievală 
şi o transmit îmbogăţită secolului al XVII-lea. Grotius, de pildă, datorează mult sco¬ 
lasticilor. Unii istorici consideră că teoria politică şi juridică din Renaşterea scolastică 
reprezintă doar o etapă în evoluţia de la o perspectivă predominant teologică la una 
pozitivistă; acest lucru poate fi adevărat ca judecată istorică. Dar nu înseamnă că 
secularizarea ulterioară a ideii de lege naturală şi, în consecinţă, abandonarea ei în 
ansamblu a constituit un avans filosofic într-un alt sens în afară de cel cronologic. 

despre Suărez 


i. Francisco Suârez (1548-1617), cunoscut drept Doctor eximius, se naşte la Granada 
şi studiază dreptul canonic la Salamanca. Intră în Societatea lui Iisus în 1564 şi îşi 
începe cariera profesională cu predarea filosofiei la Segovia. După aceea predă teolo¬ 
gie la Avila, Segovia, Valladolid, Roma, Alcalâ, Salamanca şi Coimbra. Suârez, care a 
fost un preot bun şi exemplar, a fost în aceeaşi măsură student, cărturar şi profesor; 
îşi dedică întreaga sa viaţă adultă studiului, prelegerilor şi scrierilor. Este un scriitor 
neobosit, operele sale umplu douăzeci şi trei de volume, în ediţiile timpurii, şi două¬ 
zeci şi opt de volume în ediţia pariziană din 1856-1878. Multe dintre acestea sunt, 
fireşte, despre probleme teologice; însă pentru scopul lucrării de faţă cele mai impor¬ 
tante lucrări sunt cele două volume din Disputationes metaphysicae ( 1597) şi marea sa 
operă De legibus (1612). Putem menţiona şi De Deo uno et trino (1606) şi De opere sex 
dierum (publicată postum în 1621). 

Suârez este convins că un teolog trebuie să posede o cunoaştere fermă şi o înţe¬ 
legere profundă a principiilor metafizice şi a fundamentelor speculaţiei. El afirmă 
explicit că nimeni nu poate deveni teolog perfect dacă nu pune în prealabil bazele 
ferme ale metafizicii. De aceea, în Disputationes metaphysicae el începe o tratare com¬ 
pletă şi sistematică a metafizicii scolastice; şi, într-adevăr, această lucrare este prima 
de acest fel. Este incompletă, pentru că omite psihologia metafizică, dar aceasta va fi 
tratată în Tractatus de anima (publicată postum în 1621). Suârez abandonează ordinea 
adoptată de Aristotel în Metafizica sa 1 şi împarte materia sistematic în patruzeci şi 
patru de disputationes, subîmpărţite în secţiuni. Cu toate acestea furnizează şi o tablă 


Importanţa acestei schimbări nu este minimalizată, fireşte, de faptul că noi ştim că Metafi¬ 
zica lui Aristotel nu era o „carte", ci o colecţie de tratate. 

de materii care arată concordanţele dintre temele tratate în capitolele succesive ale 
Metafizicii lui Aristotel şi locul în care vor fi tratate în propria sa lucrare. în această 
operă, erudiţia uimitoare a autorului se afirmă la tot pasul cu referinţe şi aluzii la 
autori greci, patristici, iudaici, islamici şi scolastici, dar şi la gânditori ai Renaşterii 
precum Marsilio Ficino şi Pico della Mirandola. Inutil să mai spunem că nu se limi¬ 
tează la o expunere istorică a opiniilor; obeictivul său este întotdeauna să ajungă la 
un răspuns pozitiv şi obiectiv pentru problemele ridicate. Se prea poate să fie prolix, 
dar este cu siguranţă sistematic. Ca exemplu de judecată competentă non-scolastică a 
acestei lucrări, putem cita următoarea afirmaţie: „Toate controversele importante din 
scolastică sunt în această lucrare aduse laolaltă în mod lucid şi examinate critic, iar 
rezultatele lor sunt combinate în unitatea unui sistem"'. 

în capitolul de faţă, ne vom ocupa mai ales de Disputationes metaphysicae. în capi¬ 
tolul următor, voi trata despre conţinutul lucrării Tractatus de legibus ac Deo legislatore 
in X libros distributus. Aceasta din urmă rezumă şi sistematizează teoriile juridice 
scolastice, prezentând şi dezvoltarea teoriei juridice şi politice tomiste de către autor. 
Vom menţiona de aceea şi Defensio fidei catholicae et apostolicae adversus Anglicanae 
sectae errores, cum responsione ad apologiam pro iure fidelitatis et praefationem moni- 
toriam Serenissimi Jacobi Angliae Regis (1613). în această carte, Suârez susţine teoria 
lui Bellannin despre puterea indirectă a papei în treburile lumeşti şi argumentează 
împotriva concepţiei, atât de dragă lui James I al Angliei, că monarhii îşi primesc 
suveranitatea direct, nemediat, de la Dumnezeu. După cum remarcam în capitolul 
anterior, James I va ordona arderea cărţii. 

2. înainte de a continua expunerea unora dintre ideile filosofice ale lui Suârez, 
doresc să spun câte ceva despre structura şi planul lucrării Disputationes metaphysicae. 

în prima dispută (sau discuţie), Suârez ia în considerare natura filosofiei prime 
sau a metafizicii şi decide că aceasta poate fi definită ca ştiinţa care contemplă fiinţa 
ca fiinţă. A doua dispută are de-a face cu conceptul de fiinţă, în timp ce disputele de la 
3 la 11 inclusiv vor trata despre passiones entis sau atributele transcendentale ale fiinţei. 
Unitatea, în general, este tema celei de-a patra dispute, în timp ce unitatea indivi¬ 
duală şi principiul individuaţiei sunt discutate în a cincea. A şasea tratează despre 
universalii, a şaptea, despre distincţii. După tratarea unităţii, Suârez trece la adevăr 
(disputa 8) şi falsitate (disputa 9), în timp ce în disputele 10 şi 11 tratează despre bine 
şi rău. Disputele de la 12 la 27 sunt preocupate de cauze: a douăsprezecea, de cauze 


M. Frischeisen-Kohler şi W. Moog, Die Philosophie der Neuzeit bis zum Ende des XVIII Ja- 
hrhunderts, p. 211; voi. III din Grundriss der Geschichte der Philosophie de F. Ueberweg, ed. a 
Xll-a. 

în general, următoarele două, de cauza materială, 15 şi 16, de cauza formală, de la 17 
la 22, de cauza eficientă, iar 23 şi 24, de cauzalitatea finală, în timp ce cauzalitatea 
exemplară este subiectul disputei 25. în fine, disputa 26 se referă la relaţiile cauzelor 
cu efectele, iar disputa 27, la relaţiile reciproce dintre cauze. 

Al doilea volum începe cu divizarea fiinţei în fiinţă infinită şi fiinţă finită 
(disputa 28). Fiinţa infinită sau divină este tratată în următoarele două dispute, exis¬ 
tenţa lui Dumnezeu, în disputa 29, iar esenţa şi atributele lui, în 30. în 31, Suârez 
continuă prin a discuta despre fiinţa creată finită în general, iar în următoarea el 
analizează distincţia dintre substanţă şi accidente, în general. Disputele de la 33 la 36 
conţin metafizica substanţei, iar cele de la 37 la 53 se ocupă de diferitele categorii de 
accidente. Ultima dispută din lucrare, cu numărul 54, se ocupă de entia rationis. 

După cum s-a mai spus, Disputationes metaphysicae marchează tranziţia de la 
comentariile lui Aristotel la tratatele independente despre metafizică şi la Cursus phi- 
losophici, în general. Este adevărat că putem discerne printre predecesorii lui Suârez, 
de exemplu Fonseca, o tendinţă în expansiune de a transgresa limitele impuse de 
metoda comentariului; dar Suârez este acela care iniţiază cu adevărat noua formă de 
abordare. După moartea sa, Cursus philosophici şi tratatele filosofice independente vor 
deveni un lucru obişnuit, atât în interiorul, cât şi în afara Ordinului iezuit. Mai mult, 
decizia lui Suârez de a nu include psihologia raţională în metafizică şi de a o trata 
separat, considerând-o cea mai înaltă parte a „filosofiei naturale"', va avea o influenţă 
considerabilă asupra autorilor ce vor urma, cum ar fi Arriaga şi Oviedo, care atribuie 
teoria sufletului mai degrabă fizicii decât metafizicii 3 . 

Una dintre trăsăturile notabile din Disputationes metaphysicae este că nu se face 
nicio separaţie în această lucrare între metafizica generală şi cea specială. Distincţia 
mai târzie dintre ontologie sau metafizica generală, pe de o parte, şi disciplinele 
metafizice speciale, cum ar fi psihologia, cosmologia şi teologia naturală, pe de altă 
parte, este atribuită de obicei influenţei lui Christian WolfF (1679-1754), discipolul 
lui Leibniz, care a scris tratate separate despre ontologie, cosmologie, psihologie, teo¬ 
logie naturală etc. însă o cercetare mai atentă a istoriei scolasticii din a doua jumă¬ 
tate a secolului al XVII-lea a demonstrat că distincţia dintre metafizica generală şi 
metafizica specială, precum şi utilizarea termenului „ontologie" pentru a o descrie 
pe cea dintâi este anterioară scrierilor lui Wolff. Jean-Baptiste Duhamel (1624-1706) 
utilizează termenul „ontologie" pentru a descrie metafizica generală în Philosophia 


Disp. metaph., 1, 2, nn. 19-20. 

Această clasificare a psihologiei era în acord cu observaţiile lui Aristotel din De anima. 

vetus et nova sau Philosophia universalis sau Philosophia burgundica (1678). Cu toate 
acestea, diviziunea wolffiană a disciplinelor filosofice a avut un efect considerabil, iar 
utilizarea termenului „ontologie" pentru metafizica generală trebuie să-i fie atribuită 
în primul rând lui. 

3. Metafizica, spune Suârez 1 , are drept obiectam adequatum fiinţa ca fiinţă reală. 
Dar a spune că metafizicianul este preocupat de fiinţa ca fiinţă nu este acelaşi lucru 
cu a spune că el este preocupat doar de fiinţa ca fiinţă, făcând complet abstracţie de 
căile în care fiinţa este realizată concret, adică ignorând tipurile cele mai generale 
de fiinţă sau inferiora entis. De fapt, metafizicianul studiază fiinţa reală, fiinţa care 
include într-un anume fel aceste inferiora entis secundam proprias rationes 2 . Şi studiază, 
prin urmare, nu doar conceptul de fiinţă ca atare, ci şi atributele transcendentale ale 
fiinţei, fiinţa creată şi necreată, finită şi infinită, substanţa şi accidentele, precum şi 
tipurile de cauze. Nu înseamnă că îl interesează fiinţa materială ca atare; îl intere¬ 
sează lucrurile materiale numai în măsura în care cunoaşterea lor este necesară pen¬ 
tru a cunoaşte diviziunile generale şi categoriile fiinţei 5 . De fapt, conceptul de fiinţă 
este unul analog, de aceea nu poate fi cunoscut în mod adecvat decât atunci când 
sunt discriminate limpede diferitele tipuri de fiinţă 4 . De pildă, metafizicianul se inte¬ 
resează în primul rând de substanţa imaterială, nu de cea materială, dar trebuie să ia 
în considerare substanţa materială pentru a o distinge de cea imaterială şi pentru a 
cunoaşte predicatele metafizice care îi aparţin în calitatea ei de substanţă materială 5 . 

Prin urmare, Suârez, precum şi susţinătorii lui, păstrează neschimbată o atitu¬ 
dine fundamental metafizică faţă de tomism. Este păstrată ideea aristotelică de „filo- 
sofie primă" ca studiu sau ştiinţă a fiinţei. Dar Suârez subliniază faptul că prin fiinţă 
se înţelege fiinţa reală; metafizicianul nu este preocupat de nişte simple concepte. 
Din nou, deşi este preocupat în primul rând de realitatea imaterială, nu ignoră cu 
totul realitatea materială, pe care o consideră însă doar din perspectivă metafizică, nu 
din punctul de vedere al fizicii sau al matematicii. Suârez adoptă doctrina aristotelică 
a gradelor de abstractizare. Să reamintim că Suârez subliniază caracterul analog al 
conceptului de fiinţă şi nu acceptă ca acesta să fie univoc. în ceea ce priveşte scopul 
metafizicii, Suârez este convins că acesta este contemplarea adevărului pentru sine 


' Disp., 1, 1, 24. 

însuşi 1 , rămânând astfel în acea atmosferă serenă a Metafizicii lui Aristotel şi a lui 
Toma, neafectat de noua atitudine faţă de cunoaştere care se manifestă la Francis 
Bacon. 

4. în a doua dispută, Suârez tratează conceptul de fiinţă, declarând: „conceptul 
formal propriu şi adecvat de fiinţă ca atare este unul" şi „este diferit de conceptele 
formale ale celorlalte lucruri" 2 . întrucât continuă prin a spune că aceasta este opinia 
comună, numărându-i printre apărătorii ei pe „Duns Scotus şi toţi discipolii lui", s-ar 
părea că tratează conceptul de fiinţă univoc, nu analogic. Să urmărim, prin urmare, 
concepţia lui Suârez în această privinţă. 

în primul rând, conceptul formal de fiinţă este unul, în sensul că nu semnifică, 
în mod nemediat, vreo natură particulară anume sau vreun tip de lucru anume; nu 
semnifică nici o pluralitate de fiinţe în măsura în care acestea se deosebesc unele de 
altele, ci „mai degrabă în măsura în care acestea sunt în acord sau seamănă unele cu 
altele" 5 . Conceptul de fiinţă este cu adevărat deosebit de conceptul de substanţă sau 
de conceptul de accident; el îşi trage seva din ceea ce îi este propriu fiecăruia dintre 
ele 4 . Aceasta nu înseamnă că există o unitate doar de cuvinte, întrucât conceptul pre¬ 
cede cuvântul şi întrebuinţarea lui 5 . Mai mult, „conceptului formal de fiinţă îi cores¬ 
punde un concept obiectiv adecvat şi nemediat, care nu semnifică în mod expres vreo 
substanţă sau accident, nici pe Dumnezeu sau creatura; ci le semnifică pe toate în 
măsura în care ele sunt într-o anumită măsură asemănătoare şi în acord în interiorul 
fiinţei" s . Oare acest lucru înseamnă că într-o substanţă creată, de exemplu, există o 
formă a fiinţei care este, de fapt, distinctă de forma sau formele care o fac să fie o 
substanţă creată în particular ? Nu, abstracţia nu necesită în mod necesar o distincţie 
a lucrurilor sau formelor care o precedă; este suficient dacă mintea ia în considerare 
obiectele nu aşa cum există fiecare în sine, ci în funcţie de asemănarea lor cu celelalte 
lucruri 7 . în conceptul de fiinţă ca atare, mintea ia în considerare numai asemănarea 
lucrurilor, nu şi diferenţele dintre ele. Este adevărat că o fiinţă reală este reală prin 
propria sa fiinţă, care este inseparabilă de ea, adică fiinţa unui lucru îi este intrinsecă 
acestuia; pur şi simplu, conceptul de fiinţă ca atare nu îşi include şi „inferiorii". 


' 1, 4, 2. 

Suârez admite, de aceea, că nu poate fi format strict decât un singur concept al 
fiinţei, iar în această chestiune se situează de partea lui Duns Scotus, delimitându-se 
de Cajetan, Dar subliniază şi faptul că acest concept este opera gândirii şi că, „aşa cum 
există în lucrul însuşi, nu este ceva diferit, de fapt, de inferiorii în care există. Aceasta 
este opinia comună întregii Şcoli a Sfântului Toma“‘. Atunci de ce insistă el că acest 
concept reprezintă realitatea ? Dacă ar reprezenta realitatea, atunci în ce constă fiinţa 
ca atare şi cum aparţine ea inferiorilor săi ? întrucât conceptul de fiinţă ca atare repre¬ 
zintă realitatea, atunci nu ar trebui, oare, să reprezinte ceva în inferiori, adică în fiin¬ 
ţele existente, care să fie diferit de acea entitate intrinsecă sau de acea fiinţă care este 
specifică fiecăruia? Şi dacă lucrurile nu stau aşa, atunci nu rezultă că acest concept, 
ca atare, nu reprezintă realitatea ? 

Suârez deosebeşte „fiinţa" înţeleasă ca participiu al verbului „a fi“, adică semni¬ 
ficând actul de a exista, de „fiinţa" înţeleasă ca substantiv, adică semnificând ceea ce 
are esenţă reală, fie că există sau nu. O „esenţă reală" este aceea care nu implică nicio 
contradicţie şi care nu este un simplu construct al minţii. Conceptul de „fiinţă", înţe¬ 
les ca participiu, dă naştere unui alt concept, „comun tuturor fiinţelor care există pro- 
priu-zis, din moment ce seamănă unele cu altele şi sunt în acord în existenţa actuală", 
şi acesta se aplică atât conceptului formal, cât şi celui obiectiv 2 . Putem, de asemenea, 
să avem un concept al fiinţei înţeles ca substantiv, dat fiind că un concept reprezintă 
pur şi simplu o abstractizare a existenţei propriu-zise, fără a o exclude. 

Mie nu mi se pare că repetarea acestei afirmaţii despre capacitatea noastră de a 
forma un singur concept de fiinţă oferă un răspuns adecvat la dificultăţile ce pot apă¬ 
rea ; dar în cele ce urmează mă voi limita la a indica de ce Suârez nu consideră acest 
concept ca fiind univoc. 

Pentru ca un concept să fie univoc nu este suficient ca el să fie aplicabil în acelaşi 
sens unei pluralităţi de inferiori diferiţi, care au o relaţie egală unii cu ceilalţi 3 . De 
aceea Suârez cere unui concept univoc nu doar să fie un concept unic, adică să se 
aplice inferiorilor săi în acelaşi fel. Putem, intr-adevăr, să formăm un concept formal 
al fiinţei care să fie unul şi care să nu spună nimic despre diferenţele dintre inferiori; 
dar niciun inferior nu este, ca să spunem aşa, în afara fiinţei. Când conceptul de fiinţă 
este restrâns ( contrahitur) la concepte ale diferitelor tipuri de fiinţă, în acest caz un 
lucru este conceput mai specific 4 , corespunzător propriului său mod de existenţă, mai 

degrabă decât prin intermediul conceptului de fiinţă'. Aceasta nu înseamnă totuşi că 
ceva este adăugat conceptului de fiinţă, ca şi cum ar sosi din afara sa. Dimpotrivă, 
conceptul de fiinţă este făcut, astfel, mult mai specific sau determinat. Pentru ca 
inferiorii să fie concepuţi în mod adecvat ca fiinţe de un anume tip, conceptul de 
fiinţă trebuie să fie, intr-adevăr, restrâns, însă în acest fel ceea ce este deja conţinut în 
concept devine şi mai determinat. Prin urmare, conceptul nu poate fi univoc. 

5. în a treia dispută, Suârez începe să discute despre passiones entis in communi, 
atributele fiinţei în sine. Există numai trei astfel de atribute, anume unitatea, adevă¬ 
rul şi bunătatea 1 2 . Acestea nu adaugă însă nimic pozitiv fiinţei. Unitatea înseamnă 
fiinţa ca nedivizată; non-divizibilitatea se adaugă fiinţei pur şi simplu ca negare a 
divizibilităţii, nu ca ceva pozitiv 3 . Adevărul cunoaşterii (veritas cognitionis ) nu adaugă 
ceva real la actul în sine, ci denotă obiectul ca existând în felul în care este reprezentat 
de judecată ca existând 4 . Adevărul cunoaşterii nu se găseşte în judecată sau în actul 
mental şi nu este acelaşi lucru cu veritas transcendentalis, care înseamnă fiinţa unui 
lucru cu înţelesul cunoaşterii sau al conceptului intelectului, care reprezintă - sau 
poate reprezenta - lucrul aşa cum este 5 . Această conformitate dintre lucru şi gândire 
trebuie înţeleasă în primul rând ca o relaţie cu gândirea divină, şi numai secundar ca 
fiind o conformitate cu gândirea umană 6 . în ceea ce priveşte bunătatea, ea înseamnă 
perfecţiunea unui lucru, deşi mai semnifică şi înclinaţia sau capacitatea de a atinge 
perfecţiunea. Totuşi, această conotaţie nu adaugă lucrului care este numit bun ceva 
absolut, nici nu este, la drept vorbind, o relaţie 7 . Niciunul dintre cele trei atribute 
transcendentale ale fiinţei nu adaugă, prin urmare, nimic pozitiv fiinţei. 

6. în a cincea dispută, Suârez ia în considerare problema individuaţiei. Toate 
lucrurile care există efectiv - toate lucrurile care pot exista „nemediat" - sunt singu¬ 
lare şi individuale 8 . Termenul „nemediat" este preferat pentru că exclude atributele 
comune ale fiinţei, care nu pot exista nemediat, ci numai în fiinţele singulare, indivi¬ 
duale. Suârez este de acord cu Duns Scotus că individualitatea adaugă ceva real naturii 
comune; dar respinge doctrina scotistă a acelei haecceitas, distinctă „formal" de natura 


1 2, 6, 7. 

specifică 1 . Atunci ce adaugă individualitatea la natura comună? „Individualitatea 
adaugă la natura comună ceva ce este distinct mental de acea natură, care aparţine 
aceleiaşi categorii şi care (împreună cu natura) constituie individul metafizic, ca o 
diferenţia individuală care contractă speciile şi constituie individualul" 2 * . Suârez 
observă că a spune că ceea ce este adăugat este distinct mental de natura specifică nu 
e acelaşi lucru cu a spune că este o ens rationis; deja a fost de acord cu Duns Scotus 
că este aliquid reale. Ca răspuns, aşadar, la întrebarea dacă o substanţă este indivi- 
duată prin ea însăşi, Suârez răspunde că dacă expresia „prin ea însăşi" se referă la 
natura specifică în sine, atunci răspunsul este negativ, dar dacă prin expresia „prin 
ea însăşi" înţelegem „prin propria sa entitate sau fiinţă", atunci răspunsul este afir¬ 
mativ. Trebuie adăugat că entitatea sau fiinţa lucrului include nu doar ratio specifica, 
ci şi diferenţia individualis, cele două distingându-se una de alta doar la nivel mental. 
Suârez subliniază faptul că el vorbeşte doar despre lucrurile create, nu şi despre sub¬ 
stanţa divină; dar, printre lucrurile create, el aplică aceeaşi doctrină atât substanţei 
materiale, cât şi celei imateriale. De aici putem trage concluzia că el respinge, de 
fapt, concepţia tomistă despre materia signata ca unic principiu al individuaţieb. în 
cazul unei substanţe compuse (compusă din materie şi formă), „principiul adecvat al 
individuaţiei este această materie şi această formă în uniune - forma fiind principiul 
prim şi suficient prin el însuşi pentru ca un compus - un lucru individual dintr-o 
anume specie - să fie considerat numeric unul. Această concluzie ([...]) este în acord 
cu opiniile lui Durandus şi Toletus; iar Duns Scotus, Henric din Gând şi nominaliştii 
nu susţin ceva care să fie substanţial diferit (in re non dissentiunt )“ 4 . Este perfect adevă¬ 
rat că, întrucât cunoaşterea noastră este fondată pe experienţa lucrurilor sensibile, noi 
distingem deseori individualele în conformitate cu „materialele" sau cu accidentele 
lor, cum ar fi cantitatea, care decurg din posesia materiei; dar dacă vom considera 
o substanţă materială în ea însăşi, şi nu în relaţie cu modul nostru de cunoaştere, 
atunci individualitatea sa trebuie atribuită în primul rând principalului său element 
constitutiv, anume forma 5 . 

7. După ce s-a ocupat pe larg de doctrina cauzelor, Suârez ajunge, în disputa 28, 
la diviziunea fiinţei în fiinţă infinită şi fiinţă finită. Această diviziune este fundamen- 

tală, dar poate fi făcută „sub diferite nume şi concepte" 1 . Bunăoară, fiinţa poate fi 
împărţită în ens a se şi ens ah alio, în fiinţă necesară şi fiinţă contingenţă, sau în fiinţă 
prin esenţă şi fiinţă prin participare. Aceste diviziuni şi altele asemănătoare sunt toate 
echivalente, în sensul că toate sunt diviziuni ale fiinţei în Dumnezeu şi creaturi, ele 
epuizând fiinţa ca atare. 

Se ridică, de aceea, întrebarea dacă fiinţa este predicată echivoc, univoc sau analo¬ 
gic despre Dumnezeu şi creaturi. Suârez notează că o doctrină a echivocităţii este atri¬ 
buită în mod eronat lui Petrus Aureoli 2 . Respinge doctrina scotistă, anume că „fiinţa 
înseamnă în mod nemediat un concept care este comun lui Dumnezeu şi creaturilor 
şi care este, prin urmare, predicat despre aceştia în mod univoc, şi nu analogic" 3 . 
Dacă fiinţa este predicată analogic despre Dumnezeu şi creaturi, atunci este această 
analogie doar o analogie a proporţionalităţii, aşa cum credea şi ne învăţa Cajetan, 
sau analogia proporţionalităţii împreună cu analogia atribuirii, aşa cum credea, de 
exemplu, Fonseca ? După Suârez, analogia în cauză nu poate fi analogia proporţio¬ 
nalităţii, deoarece „orice analogie adevărată a proporţionalităţii include un element 
de metaforă", în timp ce „în această analogie a fiinţei nu există nicio metaforă" 4 . De 
aceea trebuie să fie o analogie a atribuirii şi, mai mult, a atribuirii intrinseci. „Orice 
creatură este fiinţă în virtutea unei relaţii cu Dumnezeu, în măsura în care participă 
sau imită oarecum fiinţa (esse) lui Dumnezeu şi, pentru că are fiinţă, depinde în mod 
esenţial de Dumnezeu în mai mare măsură decât felul în care un accident depinde 
de substanţă." 5 

8. în următoarea dispută (29), Suârez se întreabă dacă existenţa lui Dumnezeu 
poate fi cunoscută prin raţiune, separat de revelaţie. în primul rând examinează 
„argumentul fizic", de fapt argumentul din mişcare, aşa cum se găseşte la Aristotel, şi 
conchide că acest argument nu este capabil să demonstreze existenţa lui Dumnezeu; 
declară ca fiind nesigur principiul pe care se bazează argumentul, anume că „orice 
lucru care este mişcat este mişcat de către un altul (omne quod movetur ah alio move- 
tur)“. Unele lucruri par a se mişca prin ele însele, şi s-ar putea să fie adevărat ca 
mişcarea cerurilor să se producă în virtutea propriei sale forme sau datorită vreunei 
puteri înnăscute. „Aşadar, cum poate fi obţinută cu ajutorul unor principii nesigure o 

demonstraţie adevărată care să dovedească existenţa lui Dumnezeu ?“’ Dacă princi¬ 
piul este conceput corect, atunci este mai probabil ( probabilius) decât opusul său, însă, 
chiar şi aşa, „prin ce argument necesar sau evident poate fi dovedit din acest principiu 
că există o substanţă imaterială ?“ 1 2 . Chiar dacă s-ar putea demonstra că este nevoie de 
un mişcător, nu rezultă că nu există o pluralitate de agenţi mişcători, şi cu atât mai 
puţin că mişcătorul este actul pur imaterial. Suârez crede că nimeni nu poate dovedi 
existenţa lui Dumnezeu ca substanţă imaterială necreată şi ca act pur prin argumente 
extrase din „fizică". Pentru a demonstra că Dumnezeu există, este necesar recursul la 
argumente metafizice. 

în primul rând, este nevoie să înlocuim principiul omne quod movetur ab alio move- 
tur cu principiul metafizic omne quod fit, ab alio fit 3 . Adevărul acestui nou principiu 
decurge din adevărul evident că nimic nu se poate produce pe sine. Pe baza acestui 
principiu metafizic, putem continua astfel argumentarea: „Orice fiinţă este fie făcută, 
fie nefacută (necreată). Dar nu toate fiinţele din univers pot fi făcute. Prin urmare, 
există cu necesitate o fiinţă care nu este făcută şi este necreată" 4 . Adevărul premisei 
majore poate fi exprimat şi în felul următor: o fiinţă făcută sau produsă este pro¬ 
dusă de „altceva". Acest „altceva" este el însuşi fie făcut, fie nefăcut. în al doilea caz, 
avem deja o fiinţă necreată. în primul caz, acel ceva de care depinde „altceva" pentru 
existenţa sa este, la rându-i, făcut sau nefăcut. Pentru a evita regresia la infinit sau 
„circularitatea" (la care s-ar ajunge dacă am spune că A este făcut de B, B de C, iar C 
de A), este necesar să postulăm o fiinţa necreată. în discutarea imposibilităţii regre- 
siei la infinit 5 , Suârez distinge causae per se subordinatae de causae per accidens subor- 
dinatae, dar spune limpede că o regresie la infinit este imposibilă chiar şi în cazul 
acestora din urmă. Adoptă, aşadar, o opinie diferită de aceea a lui Toma. Dar adaugă 
că, dacă acceptăm posibilitatea regresiei infinite în seria de causae per accidens subor¬ 
dinatae, aceasta nu afectează linia principală a argumentului, întrucât seriile infinite 
ar depinde etern de o cauză extrinsecă mai înaltă. Dacă nu ar fi aşa, atunci nu ar mai 
exista deloc cauzalitate sau producere. 

Totuşi, acest argument nu demonstrează în mod direct că Dumnezeu există; mai 
trebuie arătat că există doar o singură fiinţă necreată. Suârez argumentează mai întâi 
că „deşi efectele individuale, luate şi considerate separat, nu arată că cel care a făcut 

toate lucrurile este unul şi acelaşi, frumuseţea întregului univers şi a tuturor lucru¬ 
rilor care se află în el, conexiunea şi ordinea lor minunată demonstrează suficient 
că există o singură fiinţă primă prin care toate lucrurile sunt guvernate şi de la care 
acestea îşi trag originea" 1 . împotriva obiecţiei că ar putea exista mai mulţi astfel de 
demiurgi ai universului, Suârez răspunde că se poate demonstra că întreaga lume 
sensibilă provine dintr-o singură cauză eficientă. Cauza sau cauzele universului tre¬ 
buie să fie inteligibile; dar mai multe cauze inteligibile nu s-ar putea combina pentru 
a produce şi guverna un singur efect unitar şi sistematic decât în cazul în care s-ar 
subordona unei cauze mai înalte, care s-ar folosi de ele ca de nişte organe sau instru¬ 
mente 2 . Mai există o altă obiecţie posibilă. Nu mai poate exista şi un alt univers, creat 
de o altă cauză necreată ? Suârez acceptă că nu este imposibilă crearea unui alt uni¬ 
vers, dar observă că nu există raţiuni pentru a presupune că există alt univers. Totuşi, 
dată fiind această posibilitate, atunci argumentul unicităţii lui Dumnezeu din univers 
rămâne valabil, strict vorbind, numai pentru acele lucruri care pot fi cunoscute prin 
experienţa şi raţiunea umane. El conchide, aşadar, că trebuie dată o dovadă a priori a 
unicităţii fiinţei necreate. 

Dovada a priori nu este chiar a priori în sens strict, notează Suârez; este imposibil 
să deducem existenţa lui Dumnezeu din cauza sa pentru că ea (existenţa Lui) nu are 
cauză. „Chiar dacă ar fi avut, nu l-am fi cunoscut pe Dumnezeu atât de exact şi de per¬ 
fect încât să-L putem înţelege prin mijloacele propriilor Lui principii, ca să spunem 
aşa." 3 Cu toate acestea, dacă a fost totuşi ceva dovedit a posteriori despre Dumnezeu, 
atunci am putea fi în situaţia de a argumenta a priori de la un atribut la altul 4 . „Când 
a fost deja demonstrat a posteriori că Dumnezeu este fiinţa care există în sine cu nece¬ 
sitate (ens a se), poate fi demonstrat a priori din acest atribut că nu mai poate exista 
o altă fiinţă existentă în sine cu necesitate, şi în consecinţă se poate demonstra că 
Dumnezeu există." 5 Cu alte cuvinte, argumentul lui Suârez este că se poate demon¬ 
stra că trebuie să existe o fiinţă necesară, şi că apoi se poate demonstra concluziv că 
nu poate exista decât o fiinţă necesară. Şi cum reuşeşte el această demonstraţie ? Prin 
a susţine că, pentru a fi posibilă o pluralitate de fiinţe cu o natură comună, este nece¬ 
sar ca individualitatea fiecăreia dintre ele să fie într-un anume fel (aliquo modo) în 
afara esenţei acelei naturi. Dacă individualitatea ar fi esenţială naturii, atunci aceasta 

din urmă nu ar mai fi multiplicabilă. însă în cazul fiinţei necreate este imposibil ca 
individualitatea sa să fie în vreun fel distinctă de natura sa, întrucât natura sa este 
existenţa însăşi, iar existenţa este întotdeauna individuală. Argumentul acesta este al 
patrulea pe care îl discută Suârez 1 * . Mai târziu, el observă că „deşi unele dintre argu¬ 
mentele discutate, considerate separat, nu sunt, poate, atât de convingătoare pentru 
intelect încât un om pretenţios sau indispus să nu poată găsi căi de a le respinge; cu 
toate acestea, toate argumentele sunt cât se poate de eficiente şi, mai ales dacă sunt 
luate împreună, dovedesc cu prisosinţă adevărul amintit mai sus" 3 . 

9. Suârez continuă cu considerarea naturii lui Dumnezeu. El observă încă de la 
începutul disputei 30 că problema existenţei lui Dumnezeu şi aceea a naturii sale 
nu pot fi izolate cu totul una de cealaltă. Repetă, de aceea, că, deşi cunoaşterea noas¬ 
tră despre Dumnezeu este a posteriori, putem în anumite cazuri să argumentăm a 
priori de la un atribut la altul. După aceste observaţii preliminare, demonstrează că 
Dumnezeu este fiinţa perfectă, posedând în Sine însuşi, în calitate de creator, toate 
perfecţiunile pe care El este capabil să le comunice. Dar El nu le posedă pe toate în 
acelaşi fel. Dumnezeu posedă „formal" [formaliter ) aceste perfecţiuni, care nu conţin 
în ele însele vreo limitare sau imperfecţiune. O perfecţiune precum înţelepciunea, de 
pildă, deşi există în fiinţele umane într-o manieră finită sau imperfectă, nu include 
în conceptul său formal vreo limitare sau imperfecţiune, şi poate fi predicată for¬ 
mal despre Dumnezeu, salva analogia, quae inter Deum et creaturam semper interceditK 
Perfecţiunile de acest fel există în Dumnezeu în mod „eminent" (eminenter), întrucât 
înţelepciunea creaturilor ca atare nu poate fi predicată despre Dumnezeu; mai există, 
cu toate acestea, un concept analog celui de înţelepciune, care poate fi predicat formal 
despre Dumnezeu, deşi în mod analog. Totuşi, în cazul perfecţiunilor care implică 
includerea fiinţei ce le posedă într-o anumită categorie, se poate spune că acestea sunt 
prezente în Dumnezeu numai modo eminenţi, şi nu formal. 

în secţiunile următoare, Suârez argumentează că Dumnezeu este substanţă infi¬ 
nită, act pur şi fără compunere, substanţă omniprezentă, imuabilă şi eternă, totuşi 
liberă, unică, invizibilă, incomprehensibilă, inefabilă, vie, inteligentă şi suficientă 
sieşi 4 . Apoi discută despre cunoaşterea divină, despre voinţa şi despre puterea divine 5 , 
în secţiunea despre cunoaşterea divină, demonstrează că Dumnezeu cunoaşte 

creaturile posibile şi lucrurile existente, şi apoi observă că problema cunoaşterii de 
către Dumnezeu a evenimentelor contingente viitoare nu poate fi tratată adecvat fără 
referire la sursele teologice, chiar dacă este o problemă metafizică, „şi de aceea o voi 
evita cu totul"'. Dar îşi permite să observe că dacă afirmaţii de genul „dacă Petru ar 
fi fost aici, el ar fi păcătuit" ar fi adevărate în mod determinat, atunci acest adevăr nu 
îi poate fi necunoscut lui Dumnezeu. Este „mult mai probabil" (multo probabilius) ca 
astfel de afirmaţii să aibă un adevăr determinat decât să nu aibă; Petru, din exem¬ 
plul dat, ori ar fi păcătuit, ori nu ar fi păcătuit; deşi noi nu putem şti cum ar fi stat 
lucrurile, Dumnezeu poate şti. Totuşi, întrucât Suârez evită orice discuţie în această 
privinţă în disputele sale metafizice, şi eu voi face acelaşi lucru. 

io. Ajungând la subiectul fiinţei finite, Suârez tratează mai întâi despre esenţa 
fiinţei finite ca atare, despre existenţa sa şi despre deosebirile dintre esenţa şi exis¬ 
tenţa fiinţei finite. Mai întâi pune în evidenţă argumentele acelora care susţin opinia 
că existenţa (esse) şi esenţa sunt, de fapt, distincte în lucrurile create: „Aceasta se 
crede a fi fost opinia luiToma, care, înţeleasă în acest sens, a fost urmată de aproape 
toţi tomiştii timpurii" 2 . A doua opinie menţionată este aceea că existenţa creaturii 
este diferită „formal" de natura sa, ca mod al acelei naturi, „această opinie fiindu-i 
atribuită lui Scotus". 1 A treia opinie este că esenţa şi existenţa, în creatură, sunt dife¬ 
rite doar mental ( tantum ratione). Această opinie, spune Suârez, a fost susţinută de 
Alexandru din Hales şi de alţii, inclusiv de nominalişti, şi cu care el însuşi este de 
acord, dat fiind că „existenţa" este înţeleasă ca existenţă actuală, iar „esenţa", ca esenţă 
ce este în mod real. „Şi această opinie, dacă este explicată aşa, cred că este destul de 
adevărată." 4 Este imposibil, mai spune el, ca ceva să fie constituit intrinsec şi formal 
ca fiinţă reală şi actuală de către ceva diferit de acel ceva. Rezultă că existenţa nu poate 
fi diferită de esenţă sau natură ex natura rei\ Opinia corectă este următoarea: dacă 
termenii „existenţă" şi „esenţă" sunt înţeleşi ca referindu-se la fiinţa actuală (ens in 
actu), respectiv la fiinţa potenţială sau posibilă (ens in potentia), atunci avem, fireşte, 
o deosebire reală; dar această deosebire este pur şi simplu aceea dintre fiinţă şi nefi¬ 
inţă, din moment ce posibilul nu este fiinţă, iar potenţialitatea sa de a avea existenţă 
este o simplă potenţialitate logică, adică ideea ei nu implică o contradicţie. Dar dacă 
„esenţă" şi „existenţă" sunt înţelese ca referindu-se, după cum şi trebuie, la esenţa 

actuală şi existenţa actuală, atunci deosebirea dintre ele este una mentală, având un 
fundament obiectiv (distincto rationis cum jundamento in re) \ Putem concepe naturile 
sau esenţele lucrurilor făcând abstracţie de existenţele lor, iar fundamentul obiectiv al 
faptului că noi avem capacitatea de a face acest lucru este faptul că nicio creatură nu 
există cu necesitate. Dar din faptul că nicio creatură nu există cu necesitate nu reiese 
că, atunci când aceasta există, existenţa şi esenţa sa sunt cu adevărat deosebite. Dacă 
dăm deoparte existenţa, ca să spunem aşa, atunci anulăm şi lucrul însuşi. Pe de altă 
parte, o negare a diferenţei reale dintre esenţă şi existenţă nu conduce, spune Suârez, 
la concluzia că lucrul creat există cu necesitate. 

Existenţa şi esenţa formează împreună o ens per se unum; iar această compunere 
este o „compunere" într-un sens analogic, întrucât numai elementele cu adevărat 
diferite pot forma împreună o compunere reală. Uniunea esenţei cu existenţa pentru 
a forma o ens per se unum este numită „compunere" numai într-un sens analog sen¬ 
sului în care uniunea dintre materie şi formă, două elemente cu adevărat diferite, se 
numeşte compunere 2 . Mai mult, uniunea esenţei cu existenţa se deosebeşte de aceea 
a materiei cu forma şi în altă privinţă, anume că prima este de găsit în toate creatu¬ 
rile, pe când a doua aparţine numai corpurilor. Compunerea din materie şi formă 
este o compunere fizică şi formează baza schimbărilor fizice, în timp ce compunerea 
esenţei cu existenţa este o compunere metafizică. Ea aparţine fiinţei creaturii, fie ea 
spirituală sau materială. Afirmaţia că aceasta este o compositio rationis nu contrazice 
afirmaţia că ea aparţine fiinţei creaturii, din acelaşi motiv pentru care faptul că apar¬ 
ţine fiinţei unui lucru creat nu este caracterul mental al distincţiei dintre esenţă şi 
existenţă, ci mai degrabă fundamentul obiectiv al acestei distincţii mentale, anume 
faptul că lucrul creat nu există cu necesitate sau prin sine ( a se). 

Suârez discută apoi obiecţia care decurge - sau pare a decurge - din opinia sa 
că existenţa creaturii nu este primită într-un element potenţial şi limitator şi că, în 
consecinţă, este o existenţă perfectă şi infinită. Dacă existenţa nu este un act primit 
într-un element potenţial, atunci nu este primit deloc şi, în consecinţă, este existenţă 
subzistentă. Dar, spune Suârez, existenţa unei creaturi este limitată de ea însăşi, prin 
entitatea sa, şi nu are nevoie de altceva diferit de sine pentru a o limita 3 . Este limitată 
intrinsec de ea însăşi; extrinsec sau efectiv ea este limitată de Dumnezeu. Se pot dis¬ 
tinge două tipuri de limitări sau contracţii: metafizică şi fizică. „Limitarea (contrac- 
tio) metafizică nu necesită vreo diferenţă efectivă şi reală între ceea ce este limitat şi 

factorii care limitează, ci o distincţie între concepte cu fundament obiectiv este sufici¬ 
entă ; şi aşa putem admite (dacă dorim să folosim limbajul multor oameni) că esenţa 
este finită şi limitată în vederea existenţei şi, invers, că existenţa este finită şi limitată 
prin faptul de a fi actul unei esenţe particulare. în ceea ce priveşte limitările fizice, 
un înger nu are nevoie de vreun principiu intrinsec al limitării, altul decât propria sa 
substanţă, în timp ce o substanţă compusă este limitată de factorii săi componenţi 
sau de principiile intrinseci. Aceasta este acelaşi lucru cu a spune că o substanţă com¬ 
pusă este limitată, de asemenea, de ea însăşi din moment ce nu este ceva diferit de 
acei factori componenţi intrinseci luaţi împreună în actualitatea lor. 

Prin urmare, concepţia lui Suârez este următoarea: „întrucât existenţa nu este 
altceva decât esenţa constituită în act, rezultă că aşa cum esenţa actuală este limitată 
formal de ea însăşi, sau prin propriile sale principii intrinseci, în acelaşi fel existenţa 
creată îşi are limitele din esenţă, nu pentru că esenţa este o potenţialitate în care exis¬ 
tenţa este primită, ci pentru că existenţa nu este în realitate nimic altceva decât esenţa 
actuală în sine" 1 2 . S-a scris enorm în cercurile scolastice despre disputa dintre Suârez 
şi oponenţii săi tomişti în privinţa distincţiei dintre esenţă şi existenţă; dar, indif erent 
care parte ar avea dreptate, trebuie măcar să fie limpede că Suârez nu are deloc în 
intenţie să diminueze, ca să spunem aşa, caracterul contingent al creaturii. Creatura 
este creată şi contingenţă, dar ceea ce este creat este o esenţă actuală, adică o esenţă 
existentă, iar distincţia dintre esenţă şi existenţă este doar una mentală, deşi această 
distincţie mentală este fundamentată şi făcută posibilă de către caracterul contingent 
al creaturii. Atât tomiştii, cât şi suârezienii sunt de acord, fireşte, asupra caracterului 
contingent al creaturii. Dar ei se deosebesc în analiza sensului contingenţei. Când 
tomiştii spun că există o diferenţă reală între esenţă şi existenţă în creatură, ei nu 
înţeleg că cei doi factori sunt separabili în sensul că vreunul dintre ei sau amândoi 
ar putea ţine actualitatea în izolare; iar când suârezienii susţin că distincţia este o 
distinctio rationis cum fundament o in re, ei nu înţeleg prin aceasta că lucrul creat există 
cu necesitate în sensul că nu poate să nu existe. Mi-am propus să nu fiu părtinitor 
în această controversă, de aceea nu voi introduce reflecţii care, în contextul filosofiei 
contemporane din Marea Britanie, sunt evidente de la sine. 

ii. Trecând la tema substanţei şi a accidentului, Suârez declară că opinia conform 
căreia distincţia dintre substanţă şi accident este o diviziune suficientă a fiinţei create 
este „atât de comună încât a fost primită de toţi ca şi cum ar fi evidentă de la sine. De 

aceea are nevoie de o explicaţie mai degrabă decât de o dovadă. Că printre lucrurile 
create unele sunt substanţe, iar altele accidente este limpede din schimbările şi alte¬ 
rările constante ale lucrurilor." 1 Dar fiinţa nu este predicată univoc, ci analog despre 
substanţă şi accidente. Mulţi oameni, precum Cajetan, cred că analogia în chestiune 
este analogia sau proporţionalitatea pur şi simplu; „dar eu cred că trebuie spus acelaşi 
lucru care s-a spus şi despre fiinţa comună lui Dumnezeu şi creaturilor, anume că 
aici nu avem o analogie a proporţionalităţii, propriu-zis vorbind, ci numai o analogie 
a atribuirii" 2 * . 

în creaturi, substanţa primară (adică substanţa existentă, ca diferită de substantia 
secunda sau universală) este acelaşi lucru cu suppositum' ; iar suppositum al naturii 
raţionale este o persoană 4 . Suârez se întreabă dacă „subzistenţa" ( subsistentia ), care 
face din natură sau esenţă un suppositum creat, este ceva pozitiv, diferit de natură. 
Există o opinie conform căreia existenţa şi subzistenţa sunt unul şi acelaşi lucru şi că 
ceea ce un suppositum adaugă naturii este, în consecinţă, existenţa. „Această opinie se 
întâlneşte acum frecvent printre teologii moderni." 5 Dar Suârez nu poate fi de acord 
cu această teorie întrucât el nu crede că existenţa este distinctă în mod real de natura 
sau esenţa actuală. „Esenţa actuală şi existenţa sa nu sunt distincte în mod real. Prin 
urmare, în măsura în care subzistenţa este distinctă de esenţa actuală, trebuie să fie 
distinctă şi de existenţa acelei esenţe." 6 Prin urmare, a fi un suppositum ori a avea 
subzistenţă, care face ca un lucru să fie independent de orice „suport" (adică face ca 
un lucru să fie substanţă), nu poate, în măsura în care este ceva adăugat unei esenţe 
sau naturi actuale, să fie acelaşi lucru cu existenţa. Atunci care ar fi acest lucru pe 
care subzistenţa îl adaugă, presupunând că adaugă ceva, la esenţa sau natura actuală ? 
Existenţa ca atare înseamnă, pur şi simplu, a avea fiinţă actuală: faptul că o fiinţă 
există nu determină, ca atare, modul în care există, ca substanţă sau ca accident. „însă 
subzistenţa denotă un mod determinat de a exista" 7 , anume existenţa ca substanţă, 
nu inerentă unei substanţe, aşa cum un accident este inerent unei substanţe. Prin 
urmare, subzistenţa adaugă totuşi ceva. Dar ceea ce adaugă este un mod de a exista, 
nu existenţa însăşi; ea determină modul de existenţă şi dă substanţei completarea 
sa in ratione existendi, la nivelul existenţei. A avea subzistenţă sau a fi un suppositum 

adaugă, prin urmare, unei naturi sau esenţe actuale un mod ( modus ), iar subsistentia 
se deosebeşte modal (modaliter) de natura a cărei subzistenţă este, aşa cum modul 
unui lucru diferă de lucrul însuşi 1 . Compunerea dintre ele este, prin urmare, compu¬ 
nerea dintre un mod cu lucrul modificat 2 . Subzistenţa creată este, de aceea, „un mod 
substanţial, desăvârşind astfel natura substanţială şi constituind un lucru ce subzistă 
per se şi incomunicabil" 3 . 

12. Să cunoaştem acum ideea lui Suârez despre „moduri", de care se foloseşte 
deseori. De exemplu, spune că, probabil, „sufletul raţional, chiar şi atunci când este 
unit cu trupul, are un mod pozitiv de subzistenţă şi, atunci când este separat (de 
trup), nu atinge un nou mod pozitiv de subzistenţă, ci este pur şi simplu privat de 
modul pozitiv de uniune cu trupul" 4 . în om, aşadar, nu numai că există un „mod" în 
care sufletul şi trupul sunt reunite, ci sufletul, chiar şi atunci când este în trup, are de 
asemenea propriul său mod de a subzista parţial; iar ceea ce se întâmplă la moarte 
este că modul uniunii dispare, deşi sufletul reţine propriul său mod de subzistenţă, 
în substanţele pur materiale, atât forma cât şi materia au propriile lor moduri, pe 
lângă modul uniunii lor; dar numai „modul parţial" (modus partialis) al materiei este 
conservat după separarea dintre formă şi materie. Forma unei substanţe pur materi¬ 
ale nu păstrează, precum sufletul omenesc (care este forma corpului), vreun mod de 
subzistenţă după degradarea substanţei 5 . O formă materială nu are propriul său mod 
de existenţă sau subzistenţă parţială 6 , dar materia are. Rezultă că Dumnezeu poate 
conserva materia chiar şi fără nicio formă 7 . 

13. în tratarea detaliată a diferitelor tipuri de accidente, Suârez acordă o atenţie 
specială subiectului cantităţii. Mai întâi, trebuie acceptată opinia conform căreia can¬ 
titatea este diferită în mod real de substanţa materială: „pentru că, deşi nu putem 
demonstra adevărul acesteia doar prin raţiunea naturală, poate fi totuşi demonstrată 
ca adevărată prin principiile teologiei, mai ales prin taina Euharistiei. într-adevăr, raţi¬ 
unea naturală, luminată de această taină, înţelege că acest adevăr este într-un acord 
mai mare şi în conformitate cu naturile ca atare ale lucrurilor (decât opinia opusă). 
De aceea, primul argument pentru această opinie este acela că în Sfânta Taină a 

împărtăşaniei Dumnezeu separă cantitatea din substanţele pâinii şi vinului. Această 
distincţie trebuie să fie una reală, deoarece, dacă nu ar fi decât una modală, atunci 
cantitatea nu ar exista în separaţie de acel ceva căruia îi este mod. 

Argumentele luate din teologia împărtăşaniei reapar şi în discutarea efectului for¬ 
mal al cantităţii (effectus formalis quantitatis), pe care Suârez îl găseşte în întinderea 
cantitativă a părţilor, în capacitatea lor de a ocupa un loc. „în trupul lui Hristos din 
împărtăşanie, pe lângă distincţia substanţială a părţilor materiei mai există şi o întin¬ 
dere cantitativă a părţilor. Pentru că, deşi părţile unui corp nu sunt de fapt întinse în 
spaţiu, ele sunt totuşi întinse şi ordonate în relaţie una cu alta astfel încât, dacă ele nu 
ar fi împiedicate supranatural, atunci ar poseda întindere actuală în spaţiu. Această 
(primă) întindere ele o primesc de la cantitate şi le este imposibil să fie fără ea dacă 
ele nu sunt fără cantitate." 1 2 

14. în ceea ce priveşte relaţia, Suârez susţine că în creaturi există relaţii reale care 
constituie o categorie specială 3 . Dar o relaţie reală, deşi semnifică o formă reală, nu 
este ceva distinct în mod real de orice formă absolută: este în realitate identificată cu 
o formă absolută care este în legătură cu altceva 4 . Să luăm un exemplu: două lucruri 
albe au unul cu celălalt o relaţie reală de similitudine, care nu diferită, de fapt, de albul 
lucrului: este albul însuşi (considerat ca „formă absolută"), ca similar albului altui 
lucru. Această negare a unei distincţii reale între relaţie şi reiate 5 nu contrazice, spune 
Suârez, afirmaţia că relaţiile reale aparţin unei categorii proprii lor, întrucât „distinc¬ 
ţia dintre categorii este uneori numai o distinctio rationis cum aliquo fundamento in re, 
după cum vom spune mai târziu în legătură cu acţiunea, pasiunea şi alte categorii" 6 . 

Numai relaţiile reale pot aparţine categoriei relaţiei, în timp ce relaţiile mentale 
(relationis rationis) nu sunt fiinţe reale şi nu pot, prin urmare, să aparţină categoriei 
ad aliquid 7 . Dar nu rezultă că toate relaţiile reale aparţin categoriei relaţiei. Dacă există 
două lucruri albe, unul este în mod real asemenea celuilalt; dar dacă unul dintre ele 
este distrus sau încetează să fie alb, atunci relaţia reală de similitudine încetează şi ea. 
Există totuşi, spune Suârez, câteva relaţii reale care sunt inseparabile de esenţa reiate¬ 
lor lor. De exemplu, ţine de esenţa unei creaturi existente ca ea să depindă de Creator: 

„se pare că nu poate fi concepută sau existentă fără o relaţie transcendentală cu acela 
de care depinde. Se pare că în această relaţie constă în mod special potenţialitatea şi 
imperfecţiunea unei fiinţe create." 1 Din nou, „materia şi forma au o relaţie reciprocă 
adevărată şi reală, inclusă esenţial în propria lor fiinţă; aşa încât fiecare dintre ele este 
definită prin relaţia sa cu cealaltă" 2 . Aceste relaţii, numite relationes transcendentales, 
nu sunt relaţii mentale; ele sunt reale, dar ele nu pot dispărea în timp ce reiatele 
rămân, aşa cum pot dispărea relaţiile predicamentale (adică relaţiile care aparţin cate¬ 
goriei relaţiei). O relaţie predicamentală este un accident căpătat de un lucru care este 
deja constituit în fiinţa sa esenţială; dar o relaţie transcendentală este, ca atare (quasi), 
o diferenţia ce constituie şi completează esenţa acelui lucru despre care se afirmă că 
este o relaţie 3 . Definiţia unei relaţii predicamentale este „un accident, a cărui întreagă 
fiinţă este ad aliud esse, seu ad aliud se habere, seu aliud respicere “ 4 . Această definiţie 
pare a acoperi şi relaţiile transcendentale; dar „eu cred că relaţiile transcendentale 
sunt excluse prin enunţul cuius totum esse est esse ad aliud, dacă este înţeles în sen¬ 
sul strict explicat la finalul secţiunii precedente. Pentru că acele fiinţe care includ o 
relaţie transcendentală nu sunt relaţionate cu alt lucru astfel încât întreaga lor fiinţă 
să constea doar intr-o relaţie cu acel alt lucru." 5 Suârez continuă prin a argumenta că 
o relaţie predicamentală necesită un subiect, un fundament (de exemplu, faptul de 
a fi alb al unui lucru alb) şi un termen al relaţiei 6 . însă o relaţie transcendentală nu 
are nevoie de aceste trei condiţii. De exemplu, „relaţia transcendentală a materiei cu 
forma nu are fundament, dar este inclusă intim în materia însăşi" 7 . 

Cele două exemple de relaţii transcendentale oferite mai sus, anume relaţia crea¬ 
turii cu Creatorul şi aceea dintre materie şi formă, nu ar trebui să ne conducă la con¬ 
cluzia că, pentru Suârez, există o relaţie „reciprocă" între creatură şi Creator. Există o 
relaţie reală cu Creatorul din partea creaturii, dar relaţia Creatorului cu creatura este 
o relatio rationis s . Nominaliştii susţin că Dumnezeu capătă relaţii reale în timp, nu în 
sensul că ar căpăta noi perfecţiuni, ci în sensul că, de exemplu, Dumnezeu este cu 
adevărat Creator şi, deoarece creaţia are loc în timp, Dumnezeu intră în legătură cu 


1 47 - 3 - 12 - 

2 47 . 3 - n- 

3 47 . 4 - 2. 

4 47 . 5 . 2. 

5 47. 6, 5. 

6 47 - 6 - 9 - 

7 47 - 4 . 2. 
s 47 . 15 . 6- 

creaturile în timp 1 . Dar Suârez respinge această opinie 2 . Dacă relaţia ar fi fost reală. 
Dumnezeu ar căpăta un accident în timp, ceea ce ar fi o idee absurdă; şi este inutil să 
spunem că relaţia ar fi de genul assistere Deo, şi nu inesse Deo (o distincţie atribuită lui 
Gilbert de la Porree), întrucât relaţia trebuie să fie între nişte reiate, şi dacă nu este în 
creaturi, atunci trebuie să fie în Dumnezeu. 

15. Suârez îşi dedică disputa finală (54) subiectului entia rationis. El afirmă că deşi 
a spus în prima dispută că entia rationis nu sunt incluse în subiectul prim al metafi¬ 
zicii, el crede că principiile generale privitoare la acest subiect ar trebui totuşi să fie 
luate în discuţie. Subiectul nu poate fi tratat în mod adecvat decât de metafizician, 
chiar dacă aparţine expertizei lui quasi ex ohliquo et concomitanter\ 

După ce distinge diferite înţelesuri posibile ale expresiei ens rationis, Suârez spune 
că ea semnifică în mod adecvat „acel lucru care are fiinţă, în mod obiectiv, numai în 
minte" sau „acel lucru despre care mintea gândeşte că are fiinţă, deşi nu are fiinţă în 
mod de sine stătător"'. De pildă, orbirea sau lipsa vederii nu are o fiinţă pozitivă de 
sine stătătoare, deşi „se gândeşte" despre ea ca şi cum ar avea fiinţă. Când spunem că 
un om este orb, nu vrem să spunem că există ceva pozitiv în acel om care ar fi numit 
cu termenul „orbire", ci vrem să spunem că omul este privat de vedere. Dar gândim 
această privaţiune ca şi cum ar fi o existenţă, spune Suârez. O relaţie pur mentală este 
un alt exemplu de ens rationis. La fel şi himera sau un construct pur imaginativ care 
nu poate avea fiinţă separat de minte. Fiinţa sa constă în a fi gândit sau imaginat. 

Trei motive pot fi atribuite tendinţei noastre de a forma aceste entia rationis. în pri¬ 
mul rând, intelectul uman încearcă că cunoască negaţiile şi privaţiunile. Acestea nu 
sunt nimic în ele însele, însă mintea, care are fiinţa ca obiect al ei, nu poate concepe 
ceva care nu este nimic în sine decât ad modus entis, ca şi cum ar fi fiinţă. în al doilea 
rând, intelectul nostru, fiind imperfect, trebuie uneori, în strădania sa de a cunoaşte 
ceva pe care nu-1 poate cunoaşte aşa cum există în sine, să introducă relaţii care nu 
sunt relaţii reale, comparând acel lucru cu altceva. Al treilea motiv este puterea minţii 
de a construi idei compuse care nu pot avea un corespondent obiectiv în afara minţii, 
deşi ideile părţilor corespund unor realităţi extramentale. De exemplu, putem con¬ 
strui ideea de corp de cal cu cap de om. 

Nu poate exista niciun concept al fiinţei comun fiinţelor reale şi acestor entia rati¬ 
onis, întrucât acestea nu pot participa intrinsec la existenţă (esse). A „exista" doar în 


* 47 .15. l6 - 

2 47,15,17-28. 

J 54, Introd. 

4 54.1. 6- 



CAPITOLUL XXII - FRANCISCO SUÂREZ (i) 


minte nu înseamnă a exista (esse), ci doar a fi gândit sau construit mental. De aceea 
nu se poate spune despre entia rationis că ar poseda esenţă. Acest lucru le distinge de 
accidente. Totuşi, o ens rationis este numită ens în virtutea „unei analogii" cu fiinţa, 
din moment ce este fundamentată cumva în fiinţă 1 . 

Entia rationis sunt cauzate de intelectul care concepe ceea ce nu ţine în mod real 
de fiinţă ca şi cum ar fi o fiinţă 2 . Simţurile, apetitul şi voinţa nu cauzează entia rationis, 
deşi imaginaţia face acest lucru uneori; din acest punct de vedere, „imaginaţia umană 
are parte, oarecum, de puterea raţiunii" şi probabil că nu le formează niciodată decât 
cu cooperarea raţiunii 3 . 

Cele trei tipuri de entia rationis sunt negaţiile, privaţiunile şi relaţiile (pur men¬ 
tale). O negaţie diferă în primul rând de o privaţiune prin aceea că, în timp ce o 
privaţiune semnifică lipsa unei forme într-un subiect care este apt în mod natural de 
a poseda acea formă, negaţia semnifică lipsa unei forme fără să fi existat vreo apti¬ 
tudine naturală de a poseda acea formă 4 . De exemplu, orbirea este o privaţiune; dar 
lipsa de aripi a oamenilor este o negaţie. După Suârez, spaţiul şi timpul imaginare, 
concepute fără niciun „subiect", sunt negaţii 5 . Alte exemple: relaţiile logice dintre 
genuri şi specii, dintre subiect şi predicat, dintre antecedent şi consecvent, care sunt 
„intenţii secunde", sunt pur mentale, şi de aceea sunt entia rationis, deşi ele nu sunt 
formate gratuit, ci au un anume fundament obiectiv 6 . 

16. în nenumăratele pagini din Disputationes metaphysicae, Suârez urmăreşte pro¬ 
blemele în diferitele lor ramificaţii şi distinge cu acribie diferitele sensuri ale termeni¬ 
lor utilizaţi. Se dovedeşte, astfel, un gânditor analitic, în sensul că nu se mulţumeşte 
cu generalizări vagi, cu impresii pripite sau cu concluzii universale bazate pe un stu¬ 
diu insuficient al diferitelor aspecte ale problemei aduse în discuţie. Este meticulos, 
neobosit, exhaustiv. Desigur, nu ne putem aştepta să găsim în opera sa o analiză care 
să satisfacă pretenţiile pe care le-ar putea ridica analiştii moderni: termenii şi ideile 
gândirii sale sunt în cea mai mare parte luate de-a gata din tradiţia scolasticii. Am 
putea, într-adevăr, să luăm diverse fragmente din scrierile lui Suârez şi să le expri¬ 
măm în termeni mai moderni. De exemplu, observaţia sa că „a exista" în minte nu 
înseamnă a exista în realitate, ci înseamnă doar a fi gândit sau construit mental, ar 


1 54 > !> 9 - 

3 54.2,15. 

3 54, 2,18. 

5 54.5.23. 

putea fi tradusă prin distincţia dintre diferitele tipuri de enunţuri analizate cu refe¬ 
rinţă la înţelesul lor logic, ca diferit de forma lor gramaticală. însă trebuie să privim 
un gânditor din trecut în contextul său istoric, iar dacă pe Suârez îl privim în lumina 
tradiţiei filosofice căreia îi aparţine, atunci nu există nicio îndoială că el poseda darul 
analizei într-un grad eminent. 

Că Suârez posedă o minte analitică, este, cred, greu de contrazis. Dar se susţine 
uneori că îi lipseşte puterea de sinteză, că se afundă într-o succesiune de probleme 
şi că tratează cu atâta meticulozitate multitudinea căilor prin care aceste probleme 
au fost abordate de-a lungul istoriei, încât nu mai este capabil să vadă pădurea din 
cauza copacilor. Mai mult, imensa lui erudiţie îl înclină către eclectism. împrumută 
o opinie de ici şi o concepţie de colo, iar rezultatul este mai degrabă un colaj decât un 
sistem. Nu cred că criticii lui au în vedere un eclectism superficial, din moment ce 
este suficient să i se consulte scrierile pentru a se vedea că este departe de a fi super¬ 
ficial ; dar aceştia sugerează că este un eclectic într-un sens incompatibil cu talentul 
sintezei. 

în cercurile filosofice contemporane nu mai contează atât de mult acuza că un 
anume filosof nu este un edificator de sistem. Dacă acuzaţia nu s-ar sprijini pe fap¬ 
tul că filosoful în chestiune expune nişte teze reciproc incompatibile, mulţi filosofi 
moderni ar replica „şi ce dacă“. Totuşi, lăsând deoparte acest aspect, ne putem întreba 
dacă acuza este, de fapt, justificată în cazul lui Suârez şi, în primul rând, cât de eclec¬ 
tic este el. 

Că Suârez a fost un eclectic într-un anumit sens, mi se pare şi mie indiscutabil. 
Avea o cunoaştere extrem de extinsă a filosofiilor anterioare, chiar dacă, după cum 
este de aşteptat, uneori se înşeală în aserţiuni şi interpretări. Şi nu ar fi putut stă¬ 
pâni această cunoaştere dacă nu ar fi fost influenţat de opiniile filosofilor pe care 
i-a studiat. însă aceasta nu înseamnă că el acceptă opiniile celorlalţi într-o manieră 
necritică. Dacă, de pildă, adoptă opiniile lui Duns Scotus şi ale lui Ockham conform 
cărora există o intuiţie confuză intelectual a lucrului individual, care precedă logic 
abstractizarea, el face aceasta pentru că este convins de adevărul ideii. Şi pune în 
discuţie aplicabilitatea universală a principiului quidquid movetur ah alio movetur nu 
pentru că ar fi scotist sau ockhamist (nu era nici una, nici alta), ci pentru că el crede că 
acest principiu, considerat ca principiu universal, este, de fapt, discutabil. Mai mult, 
dacă Suârez este socotit un eclectic, atunci şi Toma a fost la fel. Acesta nu a acceptat, 
pur şi simplu, aristotelismul în ansamblu; dacă ar fi făcut aceasta, atunci ar fi ocupat 

un loc cu mult mai puţin important în dezvoltarea filosofiei medievale şi s-ar fi arătat 
lipsit de orice spirit critic filosofic. Toma a împrumutat de la Augustin şi de la alţi 
gânditori, ca şi de la Aristotel. Şi nu există niciun motiv elocvent pentru care Suârez să 
nu-i fi urmat exemplul, utilizând ceea ce el considera valoros la filosofii care au trăit 
după Toma. Fireşte, dacă acuza de eclectism înseamnă doar că Suârez s-a îndepărtat 
în anumite privinţe de învăţăturile lui Toma, atunci cu siguranţă că era eclectic. Dar 
problema relevantă filosofic nu este, de fapt, cât de mult s-a depărtat Suârez de învă¬ 
ţăturile lui Toma, ci cât de îndreptăţit a fost să o facă. 

Cred că toată lumea admite că Toma a fost şi el eclectic într-o anumită măsură. 
Şi oare ce filosof nu este, într-o anumită măsură, eclectic ? Dar unii susţin că există o 
mare diferenţă între filosofia lui Toma şi aceea a lui Suârez. Primul a regândit toate 
poziţiile adoptate de la alţii şi le-a dezvoltat, sudând aceste dezvoltări de contribuţiile 
lui originale, într-o sinteză puternică, cu ajutorul unor principii certe, fundamentate 
metafizic. Suârez, dimpotrivă, juxtapune diferite poziţii fără a realiza vreo sinteză. 

Adevărul acestei acuzaţii este totuşi destul de îndoielnic. în prefaţa sa (Ad lec- 
torem ) la Disputationes metaphysicae, Suârez declară că intenţionează să joace rolul 
filosofului într-un asemenea fel încât să aibă mereu în faţa ochilor adevărul că „filo¬ 
sofia noastră trebuie să fie creştină şi servitoare a teologiei divine" ( divinae Theologiae 
ministram). Dacă îi privim ideile filosofice în această lumină, atunci putem vedea lim¬ 
pede o sinteză ce decurge din multitudinea paginilor sale. Pentru Aristotel, cel puţin 
în Metafizica, Dumnezeu era, pur şi simplu, primul mişcător nemişcat: existenţa Lui 
era afirmată pentru a explica mişcarea. Filosofii creştini, ca Augustin, introduc ideea 
de creaţie, iar Toma încearcă să unească aristotelismul şi creaţionismul. Dincolo de 
distincţia aristotelică dintre materie şi formă, Toma discerne o distincţie încă mai 
fundamentală între esenţă şi existenţă, care trece prin toate fiinţele finite. Actul este 
limitat de potenţialitate, iar existenţa, care este faţă de esenţă ca actul faţă de poten¬ 
ţialitate, este limitată de esenţă. Aceasta explică finitudinea creaturilor. însă Suârez 
este convins că dependenţa totală, care precedă logic orice distincţie dintre esenţă 
şi existenţă, este ea însăşi raţiunea ultimă a finitudinii. Participarea, în acest sens, 
înseamnă dependenţa totală de Creator. Această dependenţă totală sau contingenţă 
este motivul pentru care lucrul creat este limitat sau finit 1 . Suârez nu explică finitudi¬ 
nea şi contingenţa în termenii distincţiei dintre esenţă şi existenţă, ci în termenii unei 
finitudini care este legată cu necesitate de contingenţă. 


31,13,18. 

Se spune uneori că suârezianismul este o filosofie „esenţială" sau o filosofie a 
esenţei, mai degrabă decât o filosofie a existenţei, aşa cum a fost tomismul. Dar cu 
greu se poate găsi o situaţie mai „existenţială" decât situaţia de dependenţă totală, 
despre care Suârez crede că este caracteristica ultimă a fiecărei fiinţe diferite de 
Dumnezeu. Mai mult, refuzând să admită o distincţie „reală" între esenţă şi existenţă 
în creaturi, Suârez evită pericolul de a transforma existenţa intr-un fel de esenţă. Dacă 
este anulată existenţa creaturii, atunci i se anulează şi esenţa. Sigur, şi un tomist ar 
spune acelaşi lucru; dar acest fapt sugerează, poate, că nu există totuşi o diferenţă atât 
de mare între distincţia „reală", tomistă, şi distincţia conceptuală cu un fundament 
obiectiv, aparţinându-i lui Suârez, aşa cum s-ar putea presupune. Diferenţa se află 
mai degrabă în faptul că tomiştii apelează la principiul metafizic al limitării actului 
de către potenţialitate, care sugerează o concepţie despre existenţă ce pare stranie 
multor minţi, în timp ce Suârez îşi bazează distincţia chiar pe creaţie. Este discu¬ 
tabilă şi concepţia că el a continuat „purificarea" filosofiei antice greceşti, aducând 
în prim-plan conceptul de creaţie şi de dependenţă totală, presupus de creaţie. Din 
nou, în timp ce Toma pune accent pe argumentul aristotelic legat de mişcare pentru 
a dovedi existenţa lui Dumnezeu, Suârez, precum Duns Scotus, preferă o linie de 
gândire mai metafizică şi mai puţin „fizică", tocmai pentru că existenţa creaturilor 
este mai fundamentală decât mişcarea lor şi deoarece crearea fiinţelor finite de către 
Dumnezeu este mai fundamentală decât prezenţa Lui în activitatea lor. 

Există totuşi multe alte idei în filosofia lui Suârez care decurg oarecum din ideea 
sa fundamentală de dependenţă sau „participare", sau sunt legate de ea. Fiinţa depen¬ 
dentă este cu necesitate finită şi, fiind finită, este capabilă să obţină perfecţiune, 
întrucât este o fiinţă spirituală, poate face acest lucru în mod liber; dar fiind şi depen¬ 
dentă, are nevoie de concursul divinităţii chiar în exercitarea libertăţii sale. în plus, 
fiind total dependentă de Dumnezeu, este supusă legii morale divine şi este cu nece¬ 
sitate subordonată lui Dumnezeu. Din nou, ca fiinţă finită perfectibilă, creatura liberă 
este capabilă nu doar de a atinge perfecţiunea prin propria sa activitate, cu concursul 
divinităţii, dar şi de a primi o perfecţiune care s-o ridice deasupra vieţii sale natu¬ 
rale ; ca fiinţă spirituală dependentă, este, ca atare, modelabilă de către Dumnezeu şi 
posedă o potentia obedientialis pentru a recepta graţia. Mai mult, fiinţa finită este mul- 
tiplicabilă în diverse specii şi într-o pluralitate de indivizi în interiorul unei singure 
specii. Pentru a explica multiplicabilitatea indivizilor dintr-o specie, nu este necesară 
introducerea ideii de materie ca principiu al individuaţiei, cu toate rămăşiţele plato¬ 
nismului „nepurificat" care rămân agăţate de ideea aristotelică. 

Nu este intenţia mea ca în această ultimă secţiune a capitolului să-mi expun pro¬ 
priile păreri despre problemele aduse în discuţie şi nu doresc să fiu înţeles în acest 

sens. Intenţia mea a fost mai degrabă de a arăta că există o sinteză suâreziană, a cărei 
cheie este ideea de „participare" sau dependenţă în fiinţă, şi că Suârez este convins că 
această idee, mai mult decât oricare alta, constituie marca distinctivă a filosofiei creş¬ 
tine. Nu spunem aceasta pentru a sugera, fireşte, că această idee lipseşte din tomism. 
Suârez însuşi se consideră un continuator al lui Toma; iar suârezienii nu-i opun pe 
unul altuia, ci consideră că Suârez a dus mai departe şi a dezvoltat opera lui Toma, 
construind un sistem metafizic în profundă armonie cu religia creştină. 

Este inutil să mai spunem că Disputationes metaphysicae vor exercita o influenţă 
considerabilă în scolastica postrenascentistă şi vor reuşi să pătrundă şi în mediile 
universitare protestante din Germania, unde sunt studiate mai degrabă de aceia 
care preferă atitudinea filosofică a lui Melanchthon, nu pe a lui Luther. Intr-adevăr, 
Disputationes metaphysicae vor servi drept manual de filosofie într-un mare număr 
de universităţi germane din secolul al XVII-lea şi, în parte, din secolul următor. Iar 
în ceea ce-i priveşte pe marii filosofi postrenascentişti, Descartes aminteşte această 
lucrare în răspunsul său la al patnilea set de obiecţii, deşi se pare că nu o cunoştea 
destul de bine. Leibniz ne spune că a citit lucrarea ca şi cum ar fi fost un roman, în 
timpul tinereţii sale. Iar Vico îl studiază pe Suârez un an întreg. Ideea de analogie a 
lui Suârez este menţionată de Berkeley în Alciphron 1 . în prezent, Disputationes meta¬ 
physicae sunt forţă vie în primul rând în Spania, unde Suârez este considerat printre 
cei mai mari, dacă nu chiar cel mai mare dintre filosofii naţionali. El este cunoscut 
lumii largi, în general, pentru De legibus, de care mă voi ocupa în următorul capitol. 

17. în secţiunea precedentă am făcut referire la teza că metafizica lui Suârez este 
una esenţialistă, prin contrast cu o metafizică existenţialistă. în Being and Some philo- 
sophers, profesorul fitienne Gilson argumentează că Suârez, urmându-i pe Avicenna 
şi Duns Scotus, dar mergând mai departe în aceeaşi direcţie, pierde din vedere viziu¬ 
nea tomistă despre fiinţă ca act concret de a exista şi tinde să reducă fiinţa la esenţă. 
Şi că Suârez îl va influenţa pe Christian Wolff, care se referă admirativ la iezuitul 
spaniol în Ontologia sa. în fine, că influenţa lui Suârez a corupt marile direcţii ale 
neoscolasticii. Existenţialismul modern a protestat, în numele existenţei, împotriva 
filosofiei esenţialiste. Kierkegaard reacţionează puternic împotriva sistemului lui 
Hegel, pe care îl putem număra printre descendenţii spirituali ai lui Suârez. Dar exis¬ 
tenţialismul modern nu furnizează o realizare autentică a existenţei. Rezultă de aici 
concluzia consolatoare că Toma este un metafizician autentic. 

Cu greu se mai poate nega că poziţia şi caracterul analizei conceptului de fiinţă, 
aşa cum se găseşte în multe manuale neoscolastice de metafizică, se datorează în 
mare parte influenţei lui Suârez. Şi nu poate fi negat fapul că Suârez l-a influenţat pe 
Wolff, după cum nu poate fi negat nici faptul că un mare număr de autori neosco- 
lastici îşi extrag inspiraţia, cel puţin indirect, de la Wolff. însă problemele aduse în 
discuţie de profesorul Gilson în abordarea sa despre metafizica „esenţialistă", prin 
contrast cu cea „existenţialistă", sunt atât de largi şi cu mize atât îndepărtate încât ele 
nu pot, după părerea mea, să fie tratate în mod adecvat în forma unei simple note 
la filosofia lui Suârez. La finalul Istoriei mele a filosofiei sper să mă pot întoarce la 
acest subiect, atunci când voi aduce în discuţie dezvoltarea filosofiei occidentale în 
ansamblu. între timp, este suficient că am atras atenţia cititorului asupra părerii lui 
Gilson despre filosofia lui Suârez, aşa cum poate fi găsită în L'etre et l’essence şi Being 
and Some philosophers, ambele citate în Bibliografie. 

FRANCISCO SUÂREZ (2) 

Filosofici dreptului şi teologia - Definiţia legii - Lege (lex) şi drept (ius) - Necesitatea legii 
- Legea eternă - Legea naturală - Preceptele legii naturale - Ignorarea legii naturale - 
Imuabilitatea legii naturale - Legea naţiunilor - Societate politică, suveranitate şi 
guvernare - Teoria contractului la Suărez - înlăturarea tiranilor - Legile penale - 
încetarea legilor umane - Cutuma - Biserica şi Statul - Războiul 

1. Filosofia juridică a lui Suârez se bazează pe aceea a lui Toma d’Aquino, fiind totuşi 
o dezvoltare originală şi creativă, dacă avem în vedere amplitudinea, complexitatea 
şi profunzimea ei. în filosofia dreptului, Suârez este un mediator între concepţia 
medievală despre drept, aşa cum este reprezentată de tomism, şi condiţiile specifice 
timpului în care scrie. în lumina acestor condiţii el elaborează o filosofie a dreptului 
asociată cu o teorie politică care, în scop şi completitudine, depăşeşte tot ce s-a câş¬ 
tigat în Evul Mediu şi care va exercita o profundă influenţă. Nu există nicio îndoială 
că Grotius îi este serios îndatorat lui Suârez, chiar dacă nu conştientizează cu limpe¬ 
zime această datorie, mai ales dacă ne aducem aminte, pe de o parte, teoria lui Suârez 
despre autoritatea politică şi dreptul la opoziţie şi, pe de altă parte, dependenţa lui 
Grotius de regele Franţei în momentul în care scrie De iure belii ac pacis. 

în pref aţa sa la De legibus ac Deo legislatore (1612), Suârez observă că nimeni nu tre¬ 
buie să fie surprins să găsească un teolog profesionist angajat într-o discuţie despre 
lege. Teologul îl contemplă pe Dumnezeu nu doar aşa cum este El în Sine însuşi, 
ci şi ca finalitate ultimă a omului, preocupat, aşadar, şi de căile mântuirii, deoarece 
mântuirea se obţine prin acte libere şi corectitudine morală, iar corectitudinea morală 
depinde în mare măsură de lege, considerată ca regulă a actelor umane. Prin urmare, 
teologia trebuie să cuprindă studiul dreptului şi, tocmai pentru că este teologie, îl va 
studia cu necesitate pe Dumnezeu şi ca dătător de lege. La obiecţia că teologul este 
îndreptăţit să cerceteze legea divină, dar că ar trebui să se abţină de la a se pronunţa 
în legătură cu legea umană, el răspunde că toate legile îşi derivă autoritatea în cele 
din urmă de la Dumnezeu, deci că teologul are toate îndreptăţirile să trateze toate 
tipurile de legi, fără să se situeze însă pe o poziţie superioară filosofului moral. De 
exemplu, teologul studiază legea naturală în relaţia sa de subordonare faţă de ordinea 

supranaturală şi consideră legea civilă sau legea umană dintr-o perspectivă menită 
să-i determine justeţea în lumina principiilor mai înalte, sau dintr-o perspectivă care 
face mai clare obligaţiile conştiinţei în legătură cu legea civilă. 

2. Suârez începe prin a da o scurtă definiţie a legii (lex), preluată de la Toma: 
„legea este o anumită regulă şi măsură în conformitate cu care suntem îndemnaţi 
să acţionăm sau să ne abţinem de la a acţiona" 1 . Observă, în continuare, că definiţia 
este totuşi prea largă. De exemplu, ea nu face nicio referire la obligaţie, deci nu ope¬ 
rează nicio diferenţă între lege şi sfat. Numai după o discutare a diferitelor condiţii 
necesare legii, Suârez oferă în cele din urmă definiţia sa: „un precept comun, drept 
şi stabil care a fost promulgat ca fiind suficient" 2 . Legea, din punctul de vedere al 
legislatorului, trebuie să fie actul unei voinţe drepte şi juste, legând un inferior de 
săvârşirea unui anume act 3 , şi trebuie să fie elaborată pentru o comunitate. Legea 
naturală se referă la comunitatea tuturor oamenilor 4 ; dar legile umane pot fi aplicate 
corect numai într-o comunitate „perfectă" 5 . Legea naturii este inerent aplicabilă în 
vederea binelui comun, care trebuie insă înţeles în relaţie cu subiectul actual al legii, 
nu în relaţie cu intenţiile subiective ale legislatorului, care este un factor personal 6 . 
Mai mult, legii îi este esenţial să prescrie ce este drept, adică să prescrie acte care pot 
fi săvârşite în mod just de către aceia la care se referă ea. Rezultă de aici că o lege 
care este injustă sau nedreaptă nu este, propriu-zis, o lege şi nu posedă nicio forţă 
coercitivă 7 . Intr-adevăr, nu este legitimă supunerea faţă de o lege nedreaptă, deşi în 
cazurile de îndoială în privinţa corectitudinii legii prezumţia de nevinovăţie este în 
favoarea legii. Suârez observă că trebuie îndeplinite trei condiţii pentru ca o lege să 
fie dreaptă,: în primul rând, să fie elaborată, după cum s-a menţionat deja, în vederea 
binelui comun, nu pentru avantaje private. în al doilea rând, trebuie elaborată pentru 
aceia asupra cărora legislatorul are autoritate de a emite legi, adică pentru aceia care 
sunt supuşii săi. în al treilea rând, legea nu trebuie să-i împovăreze inegal pe supuşi, 
într-o manieră inechitabilă. Cele trei faze ale justiţiei care trebuie să caracterizeze 
formal legea sunt, de aceea, justiţia, justiţia comutativă şi justiţia distributivă 8 . Fireşte, 


1 Delegibus, 1, 1, i;cf. Toma, S. T., Ia, Ilae, 90, 1. 

2 Delegibus, 1,12, 5. 

3 Ibid., 1, 5, 24. 

4 Ibid., 1,6,18. 

5 Ibid., 1, 6, 21. 

6 Ibid., 1,7,9. 

7 Ibid., 1, 9, 11. 

8 Ibid., 1, 9, 13. 

legea trebuie să fie şi practicabilă, în sensul că actele pe care le prevede trebuie să fie 
practicabile. 

3. Care este relaţia dintre lege (lex) şi drept (ius) ? Strict vorbind, ius denotă „o anu¬ 
mită putere morală pe care o are orice om, fie asupra proprietăţii sale, fie în legătură 
cu ceea ce i se datorează" 1 . Aşadar, proprietarul unui lucru are un ius in re în legătură 
cu lucrul pe care îl posedă efectiv, în timp ce muncitorul, de exemplu, are un drept la 
salariu, ius ad stipendium. în acest sens, termenul ius este diferit de lex. Dar termenul 
ius este utilizat deseori, spune Suârez, în sensul de „lege". 

4. Sunt legile necesare? Legea nu este necesară dacă prin „necesitate" se înţe¬ 
lege necesitatea absolută. Numai Dumnezeu este fiinţă necesară în sens absolut, 
iar Dumnezeu nu poate fi supus legii 2 * . Dar după ce fiinţele raţionale au fost create, 
legea a devenit necesară pentru ca acestea să supravieţuiască într-o manieră potrivită 
naturii lor. O fiinţă raţională este capabilă să aleagă bine sau rău, corect sau greşit, 
fiind, prin urmare, susceptibilă de guvernare morală. De fapt, guvernarea morală, 
care se efectuează prin comandă, este conaturală fiinţelor raţionale. Prin urmare, 
legea devine necesară concomitent cu crearea acestora. Este irelevant, spune Suârez, 
să argumentăm că o fiinţă raţională poate primi harul perfecţiunii morale, întrucât 
acest dar nu implică scoaterea creaturii din starea de supunere faţă de lege, ci numai 
faptul că aceasta se supune legii fără nicio greşeală. 

5. Concepţia lui Suârez despre legea eternă apare în a doua cartea din De legibus\ 
Această lege nu trebuie înţeleasă ca o regulă a comportării juste impuse Sieşi de 
Dumnezeu 4 5 . Este o lege a acţiunii în legătură cu lucrurile guvernate. în legătură cu 
toate lucrurile, raţionale, dar şi iraţionale ? Răspunsul depinde de gradul de stricteţe 
în care este înţeles termenul „lege". Este adevărat că toate creaturile iraţionale sunt 
supuse lui Dumnezeu şi sunt guvernate de El; dar supunerea lor faţă de Dumnezeu 
poate fi numită „obedienţă" numai în sens metaforic, iar legea prin care Dumnezeu 
le guvernează este numită „lege" sau „precept" numai metaforic. în sens strict, aşa¬ 
dar, „legea eternă" se referă numai la creaturi raţionale*. Numai actele morale sau 
umane ale creaturilor raţionale formează subiectul propriu-zis al legii eterne, „fie că 


1 De legibus, 1, 2, 5. 

2 Ibid., 1, 3, 2. 

* Capitolele 1-4. 

4 De legibus , 2, 2, 5. 

5 Ibid., 2, 2, 13. 

aceasta le dictează comportamentele uzuale, fie că le prescrie un mod particular de a 
acţiona sau le interzice un alt mod" 1 . 

Legea eternă este un „decret liber al voinţei lui Dumnezeu, care stabileşte ordinea 
ce trebuie respectată; fie general, prin părţi separate ale universului în legătură cu 
binele comun ([...]), fie specific, prin fiinţele raţionale în actele lor libere" 2 . Rezultă că 
legea eternă, ca lege stabilită liber, nu este absolut necesară. Acest fapt ar fi inconsis¬ 
tent cu eternitatea legii numai dacă nimic din ce este liber nu ar putea fi etern. Legea 
eternă este eternă şi imuabilă; dar este şi liberă 3 . Se poate totuşi distinge legea, aşa 
cum există în mintea şi voinţa legislatorului, de legea stabilită şi promulgată etern 
pentru creaturi. în prima fază, legea eternă este autentic eternă; dar în a doua fază 
ea nu există din eternitate, pentru că fiinţele create nu există din eternitate 4 . Lucrurile 
stând aşa, atunci trebuie să conchidem că esenţa legii eterne nu stă în promulgarea 
efectivă pentru fiinţele create. Este suficient, pentru ca legea eternă să fie numită 
„lege", ca ea să fi fost făcută de legislator să devină efectivă la momentul potrivit. Din 
acest punct de vedere, legea eternă diferă de celelalte legi, care nu sunt complete decât 
atunci când sunt promulgate 5 . 

în măsura în care orice raţiune dreaptă creată participă la „lumina divină care a 
fost trimisă asupra noastră" şi în măsura în care întreaga putere umană derivă în cele 
din urmă de la Dumnezeu, orice altă lege participă la legea eternă şi este, de aceea, un 
efect al ei 6 . Nu înseamnă totuşi că forţa constrângătoare a legii umane este de natură 
divină. Legea umană îşi primeşte forţa şi eficacitatea direct de la voinţa unui legislator 
uman. Este adevărat că legea eternă nu constrânge, de fapt, decât din momentul în 
care este promulgată, şi este promulgată efectiv numai prin intermediul altei legi, 
divină sau umană; dar, în cazul legii umane, obligaţia de supunere este cauzată în 
primul rând prin faptul că este elaborată şi promulgată prin autoritate umană legi¬ 
timă, deşi fundamental şi mediat ea provine din legea eternă 7 . 

6 . întorcându-ne la subiectul legii naturale, Suârez critică opinia colegului său 
iezuit, Părintele Vâsquez, că natura raţională şi legea naturală sunt unul şi acelaşi 
lucru. Suârez observă că, deşi natura raţională este într-adevăr fundamentul bunătăţii 
obiective a actelor morale umane, nu rezultă totuşi că ar trebui să fie numită „lege". 


1 De legibus, 2, 2,15. 

2 Ibid., 2, 3, 6. 

3 Ibid., 2, 3, 4. 

4 Ibid. , 2,1, 5. 

3 Ibid., 2, 1, 11. 

6 Ibid. , 2, 4, 5. 

7 Ibid. , 2, 4, 8-10. 

Natura raţională poate fi numită un „standard"; dar termenul de „standard" are o 
extensiune mai largă decât cel de „lege". Există însă şi o altă opinie, conform căreia 
natura raţională, considerată ca bază a conformităţii sau nonconformităţii actelor 
umane cu sine, este baza dreptăţii naturale, în timp ce raţiunea naturală, sau puterea 
raţiunii naturale de a evalua actele umane ca fiind în armonie cu sine şi ca nefiind 
în armonie cu sine, este legea naturală 1 . Această opinie poate fi acceptată atâta timp 
cât presupune că dictatele raţiunii drepte, considerate ca regulă imediată şi intrinsecă 
a actelor umane, constituie legea naturală. Dar în cel mai strict sens, legea naturală 
constă în judecata efectivă a minţii; raţiunea naturală sau lumina naturală a raţiunii 
poate fi numită şi lege naturală pentru că noi gândim că oamenii reţin în permanenţă 
această lege în minţile lor, chiar dacă ei nu sunt angajaţi efectiv în vreun act de jude¬ 
cată morală. Cu alte cuvinte, întrebarea privind modul în care ar trebui definită legea 
naturală este şi o problemă de terminologie 2 . 

în ceea ce priveşte relaţia legii naturale cu Dumnezeu, există două poziţii extreme, 
opuse una celeilalte. Conform primei opinii, atribuită lui Grigore din Rimini, legea 
naturală nu este o lege preceptivă în sens propriu, pentru că nu indică voinţa unui 
superior, ci doar clarifică ce trebuie făcut ca fiind bine intrinsec şi ceea ce trebuie evi¬ 
tat ca fiind intrinsec rău. Legea naturală este deci o lege demonstrativă mai degrabă 
decât preceptivă; şi nu derivă de la Dumnezeu ca legislator. Este, ca să spunem aşa, 
independentă de Dumnezeu, adică de Dumnezeu considerat ca legislator moral. 
Conform celei de-a doua opinii, atribuită lui William Ockham, voinţa lui Dumnezeu 
constituie întregul fundament al binelui şi răului. Acţiunile sunt bune sau rele numai 
în măsura în care sunt poruncite sau interzise de Dumnezeu. 

Niciuna dintre aceste opinii nu este acceptabilă pentru Suârez: „eu susţin că tre¬ 
buie urmat un drum de mijloc, acest drum de mijloc fiind, după judecata mea, opinia 
susţinută de Toma şi acceptată de teologi" 3 . în primul rând, legea naturală este pre¬ 
ceptivă şi în niciun caz doar demonstrativă, pentru că nu indică pur şi simplu ce este 
bine sau rău, ci şi porunceşte sau interzice. Dar de aici nu rezultă că voinţa divină 
este cauza totală a binelui sau răului implicate în respectarea sau încălcarea legii 
naturale. Dimpotrivă, voinţa divină presupune caracterul intrinsec moral al anumi¬ 
tor acte. Raţiunii îi repugnă să spună, de exemplu, că ura de Dumnezeu este pur şi 
simplu greşită, şi aceasta numai pentru că este interzisă de Dumnezeu. Voinţa divină 
implică un dictat al raţiunii divine privitor la caracterul intrinsec al actelor umane. 


1 De legibus, 2, 5, 6-9. 

2 Ibid. 2,5,14. 

3 Ibid., 2, 6, 5. 

Dumnezeu este, într-adevăr, autorul legii naturale; pentru că El este Creatorul şi El 
voieşte ca oamenii să se supună dictatelor raţiunii drepte. Dar Dumnezeu nu este 
autorul arbitrar al legii naturale, întrucât El porunceşte anumite acte pentru că sunt 
intrinsec bune şi le interzice pe altele pentru că sunt intrinsec rele. Suârez nu doreşte, 
fireşte, să sugereze că Dumnezeu ar fi, ca atare, guvernat de o lege exterioară naturii 
Sale. Ci doreşte să spună că Dumnezeu (vorbind oarecum antropomorfic) nu se poate 
împiedica pe Sine să nu observe că anumite acte sunt în armonie cu natura raţională 
şi că alte acte sunt incompatibile cu raţiunea naturală, şi că El, văzând aceasta, nu se 
poate împiedica să nu poruncească practicarea celor dintâi şi să interzică practicarea 
celor din urmă. Este adevărat că legea naturală, considerată în ea însăşi, revelează ce 
este intrinsec bine şi rău, fără vreo referinţă explicită la Dumnezeu; însă lumina natu¬ 
rală a raţiunii îi face cunoscut omului în aceeaşi măsură faptul că acţiunile contrare 
legii naturale sunt cu necesitate neplăcute autorului şi guvernatorului naturii. Iar în 
ceea ce priveşte promulgarea legii naturale, „lumina naturală este prin sine însăşi o 
promulgare suficientă" 1 . 

7. în discutarea acestei probleme, în De legibus, există, cred, o anumită prolixitate 
şi chiar o lipsă de claritate şi exactitate. Este limpede că Suârez respinge teoria etică 
autoritaristă a lui William Ockham şi că, în esenţă, propria sa teorie o urmează pe 
aceea a lui Toma; dar nu mi se pare că formulează suficient de limpede sensul în care 
întrebuinţează conceptul de „bine". Suârez clarifică oarecum problema atunci când 
discută miza legii naturale. 

El distinge diferite tipuri de precepte care aparţin legii naturale 2 . în primul rând, 
există principii de moralitate generală şi primară, cum ar fi „trebuie să faci binele şi 
să eviţi răul". în al doilea rând, există principii care sunt ceva mai definite şi specifice, 
cum ar fi „Dumnezeu trebuie respectat" şi „trebuie să trăim temperat". Ambele tipuri 
de enunţuri etice sunt evidente de la sine, spune Suârez. în al treilea rând, există pre¬ 
cepte morale care nu sunt imediat evidente de la sine şi devin cunoscute prin reflecţie 
raţională. în cazul unora dintre acestea, cum ar fi „adulterul este rău", adevărul este 
uşor de recunoscut; dar în cazul altora, cum ar fi „cămătăria este nedreaptă" sau 
„minciuna nu poate fi niciodată justificată", este necesară ceva mai multă reflecţie 
pentru a li se descoperi adevărul. însă toate aceste tipuri de enunţuri etice corespund 
legii naturale. 


1 De legibus, 2, 6, 24. 

2 Ibid., 2,7,5. 

Oare dacă legea naturală porunceşte că trebuie săvârşit binele şi dacă toate actele 
licite şi drepte sunt acte bune, atunci rezultă că legea naturală porunceşte îndepli¬ 
nirea oricăror acte drepte şi licite ? De exemplu, actul de a contracta o căsătorie este 
un act bun. Este, de aceea, poruncit de către legea naturală ? Pe de altă parte, este 
bine să trăim în vederea perfecţionării. De pildă, este bine să îmbrăţişăm castitatea 
permanentă. Sunt acestea porunci ale legii naturale? Cu siguranţă că nu; sfatul nu 
este totuna cu preceptul. Dar de ce nu ? Suârez, dezvoltând o distincţie operată de 
Sfântul Toma d’Aquino, spune că nu orice act virtuos cade sub un precept natural, 
dacă considerăm actele virtuoase individual. El menţionează sfaturile şi contractarea 
căsătoriei 1 2 . Toate actele virtuoase, ţinând cont de maniera în care ar trebui îndepli¬ 
nite, cad sub legea naturală, dar, ţinând cont de îndeplinirea lor efectivă, ele nu sunt 
deloc prescrise în mod absolut de către legea naturală. Poate că ar fi fost totuşi mai 
simplu să spunem că legea naturală porunceşte nu doar să facem ce este bine, ci 
să facem ce este bine şi să evităm răul, în sensul că se prescrie limpede săvârşirea 
binelui şi că este rea omiterea săvârşirii binelui, precum şi săvârşirea răului. Din 
nou, termenii „bine" şi „rău" ar fi necesitat o analiză clarificatoare. O altă confuzie în 
concepţia lui Suârez despre legea naturală se datorează faptului că el întrebuinţează 
expresia „lege naturală" atât într-un sens restrâns, semnificând legea bazată pe natura 
umană ca atare, cât şi într-un sens mai larg, incluzând „legea harului divin" 1 . A res¬ 
pecta sfaturile evanghelice nu este, desigur, obligatoriu ca atare, prin propensiunile 
şi necesităţile esenţiale naturii umane; dar calea pe care o deschid aceste sfaturi este 
oferită individului în vederea unei meniri supranaturale şi poate deveni o chestiune 
de obligativitate numai dacă Dumnezeu i-ar comanda în mod absolut unui individ 
să le îmbrăţişeze sau dacă acesta şi-ar putea atinge menirea dumnezeiască numai 
îmbrăţişându-le. 

Poate că cele ce urmează vor clarifica ceva mai mult poziţia lui Suârez. Un act e 
bun dacă este în acord cu raţiunea dreaptă şi este rău dacă nu este în acord cu raţiunea 
dreaptă. Dacă săvârşirea unui anume act îl îndepărtează pe om de menirea sa dumne¬ 
zeiască, atunci acest act este rău şi nu este în acord cu raţiunea dreaptă, care porun¬ 
ceşte că trebuie să facem orice este necesar pentru atingerea menirii divine. Fiecare 
act uman efectiv, adică fiecare act decis efectiv în mod liber, are un loc în ordinea 
morală şi este fie bun, fie rău, adică fie în acord, fie în dezacord cu raţiunea dreaptă 3 . 
Legea naturală porunceşte, prin urmare, ca fiecare act concret uman să fie bun, şi nu 


1 De legibus, 2, 7, 11. 

2 Ibid., 2, 8, 1. 

3 Tractatus de bonitate et maliţia humanorum actuum, 8, 3, 10. 

rău. Dar aceasta nu înseamnă că trebuie săvârşit fiecare act bun posibil. Acest lucru 
ar fi imposibil de practicat. Omiterea săvârşirii unui singur act bun nu implică cu 
necesitate că s-a comis un act rău. Să luăm un exemplu oarecum trivial: dacă a face 
exerciţii fizice este întrucâtva indispensabil pentru sănătatea mea şi pentru săvârşirea 
satisfăcătoare a muncii mele, atunci este în acord cu raţiunea dreaptă să fac exerciţii 
fizice. Dar nu rezultă că ar trebui neapărat să ies la plimbare, ci că aş putea la fel de 
bine să joc golf sau să înot ori să fac exerciţii de gimnastică. Un alt exemplu: poate 
fi un lucru bun pentru om să devină călugăr, dar nu înseamnă că omul ar comite 
ceva rău nedevenind călugăr. El se poate căsători, de exemplu; şi a te căsători este 
un act bun, chiar dacă, cel puţin din punct de vedere abstract, e mai bine să devenim 
călugări. în concluzie, legea morală porunceşte să facem bine şi să nu facem rău; nu 
ne porunceşte întotdeauna care act bun trebuie făcut. Legea naturală interzice toate 
actele rele, întrucât evitarea răului este necesară pentru moralitate; dar nu ne porun¬ 
ceşte să săvârşim toate actele bune posibile, pentru că a face un anumit act bun nu 
este întotdeauna necesar. Din obligaţia de a nu păcătui niciodată decurge obligaţia 
pozitivă a acţiunii bune; dar această obligaţie pozitivă este condiţională („dacă este să 
faci un act liber"), iar nu absolută: „este o obligaţie generală să faci bine atunci când 
trebuie să faci un act; şi această obligaţie poate fi îndeplinită prin acte care nu sunt 
neapărat poruncite. Prin urmare, nu actele bune sunt acelea care, în virtutea legii 
naturale, cad sub precepte."' 

8. în ceea ce priveşte posibila ignorare a legii naturale, Suârez susţine că nimeni 
nu poate fi ignorant în privinţa principiilor primare sau generale ale legii naturii 1 2 . 
Este admisibil totuşi să nu fie cunoscute anumite precepte particulare, chiar şi acelea 
care sunt evidente de la sine sau sunt deductibile din precepte evidente de la sine. Dar 
nu rezultă că această ignorare este cu totul lipsită de vină, cel puţin pentru o perioadă 
de timp. Preceptele Decalogului au un astfel de caracter. Forţa lor constrângătoare 
este atât de uşor de recunoscut încât nimeni nu poate rămâne ignorant în privinţa 
lor, pentru o perioadă mare de timp, fără a se face vinovat. Se admite însă ignoranţa 
în legătură cu preceptele a căror cunoaştere necesită o mai mare reflecţie. 

9. Sunt oare preceptele legii naturale imuabile ? înainte de a discuta această ches¬ 
tiune, este necesară următoarea distincţie: este posibil ca o lege să ajungă intrinsec 
deficientă pentru că devine vătămătoare, în loc de folositoare, sau iraţională, în loc 
de raţională. Este, de asemenea, posibil ca o lege să fie schimbată de un superior. 


1 De Religione, pars secunda, 1, 7, 3. 

2 De legibus, 2, 8. 7. 

Atât schimbarea intrinsecă, cât şi cea extrinsecă pot afecta fie legea însăşi, fie un caz 
sau o aplicare particulară ale ei 1 . De exemplu, un superior poate aboli legea ca atare 
sau poate să o relaxeze ori să o ignore într-un caz particular. Mai întâi, Suârez ia 
în considerare schimbarea intrinsecă şi susţine că, de fapt, legea naturală nu poate 
suferi vreo schimbare, nici în ceea ce priveşte totalitatea sa, nici în privinţa precepte¬ 
lor particulare, atât timp cât natura umană rămâne neschimbată, dăruită cu raţiune şi 
liber arbitru 2 . Dacă natura raţională ar fi abolită, atunci şi legea naturală ar fi abolită 
ca existenţă concretă, din moment ce ea există în om sau decurge din natura umană, 
întrucât legea naturală decurge din natura umană ca atare, ea nu poate deveni vătă¬ 
mătoare de-a lungul timpului, nici nu poate deveni iraţională, din moment ce este 
fundamentată pe principii evidente de la sine. Cazurile aparente de schimbare intrin¬ 
secă în cazuri particulare se datorează doar faptului că termenii generali în care un 
precept natural este statuat nu exprimă, de obicei, în mod adecvat preceptele naturale 
ca atare. De exemplu, dacă un om îmi împrumută un cuţit şi îl cere înapoi, eu trebuie 
să i-1 retumez întrucât este proprietatea lui; dar dacă acest om a devenit un criminal 
maniac, iar eu ştiu că el vrea să folosească cuţitul pentru a ucide pe cineva, atunci 
nu trebuie să i -1 retumez. Aceasta nu înseamnă totuşi că preceptul conform căruia 
împrumuturile trebuie restituite a trecut printr-o schimbare intrinsecă în acest caz, 
ci că preceptul, aşa cum era statuat, era un enunţ inadecvat pentru ceea ce conţinea 
sau implica preceptul însuşi. Similar, preceptul „să nu ucizi" al Decalogului include 
în realitate multe condiţii nemenţionate explicit, cum ar fi „să nu ucizi prin propria 
ta autoritate şi ca agresor" 3 . 

Poate legea naturală să fie schimbată de autoritate ? Suârez susţine că „nicio putere 
umană, nici măcar puterea papală, nu poate abroga vreun precept al legii naturale" 
(adică vreun precept care aparţine în mod propriu legii naturale), „nici nu poate cu 
adevărat şi esenţial că restricţioneze un astfel de precept, nici să acorde dispense 
de la el" 4 . în cazul proprietăţii, pare a se ridica o dificultate. Conform lui Suârez, 
natura a conferit oamenilor domnia comună asupra lucrurilor şi, în consecinţă, fie¬ 
care om are legitimitate să utilizeze acele lucruri primite în comun. S-ar părea atunci 
că instituirea proprietăţii private şi a legilor împotriva furtului constituie o încălcare 
a legii naturale sau că legea naturală ar fi supusă, cel puţin în anumite cazuri, puterii 
umane. Suârez răspunde că legea naturii nu interzice pozitiv diviziunea proprietăţii 


1 De legibus, 2, 13,1. 

a Ibid., 2,13, 2. 

3 Ibid., 2, 13, 8. 

4 Ibid., 2,14,8. 

private şi aproprierea acesteia de către indivizi; proclamarea domniei comune era 
„negativă", nu pozitivă. Considerată pozitiv, legea naturală ordonă ca nimeni să nu 
fie împiedicat de la a se folosi de proprietatea comună atâta timp cât este comună şi 
că, după diviziunea proprietăţii, furtul este greşit. Trebuie să distingem legile precep- 
tive de legea privitoare la domnia comună 1 . Nu există nicio lege preceptivă a naturii 
conform căreia lucrurile ar trebui să fie mereu menţinute la comun, dar există legi 
preceptive în legătură cu condiţiile care sunt într-o anumită măsură supuse puterii 
umane. Natura nu a împărţit bunurile între indivizi privaţi, dar aproprierea privată de 
bunuri nu este interzisă prin legea naturală. Prin urmare, proprietatea privată poate 
fi instituită de către agenţii umani. Există însă legi preceptive ale naturii legate de 
proprietatea comună şi cea privată, nesupuse acţiunii umane. Puterea statului de a 
confisca proprietatea atunci când este cazul, în mod just (cum ar fi în cazul crimina¬ 
lilor), trebuie înţeleasă ca implicită în legile preceptive ale naturii. 

Cu alte cuvinte, Suârez nu va admite că legea naturală este supusă puterii umane, 
în acelaşi timp, el susţine că Natura a dat lucrurile de pe pământ tuturor oamenilor în 
comun. Dar nu rezultă, spune el, că instituirea proprietăţii private este împotriva legii 
naturale sau că aceasta constituie o schimbare a legii naturale. De ce nu ? O problemă 
poate cădea sub legea naturală fie în sens negativ, fie în sens pozitiv (prin prescrierea 
pozitivă a unei acţiuni). Acum, deţinerea în comun a fost parte din legea naturală 
numai în sens negativ, adică în sensul că în virtutea legii naturale orice proprietate 
trebuia deţinută în comun până în momentul în care oamenii au introdus o preve¬ 
dere diferită. Introducerea proprietăţii private nu este, în concluzie, împotriva legii 
naturale şi nici nu aduce vreo schimbare în vreun precept pozitiv al legii naturale. 

în orice caz, chiar dacă oamenii nu pot schimba sau elimina legea naturală, 
oare nici Dumnezeu nu are puterea de a face aceste lucruri ? în primul rând, dacă 
Dumnezeu poate elimina unul dintre preceptele Decalogului, înseamnă că poate 
abroga întreaga lege şi poate porunci acele acte care sunt interzise de legea naturală. 
Anularea legii care interzice un act ar face ca acel act să devină permis; însă dacă 
Dumnezeu poate face să fie permis un act care altminteri era interzis, atunci de ce 
nu l-a poruncit de la început ? „Aceasta era opinia susţinută de Ockham, pe care l-au 
urmat Pierre d’Ailly şi Andreas a Novocastro." 2 Această opinie trebuie însă respinsă 
şi condamnată. Poruncile şi interdicţiile lui Dumnezeu în legătură cu legea naturală 
presupun justeţea intrinsecă a actului poruncit şi caracterul intrinsec rău al actului 


De legibus, 2, 14, 19. 
Ibid., 2, 15, 3. 

interzis. Ideea că Dumnezeu i-ar comanda omului să-L urască este absurdă. Fie 
Dumnezeu i-ar comanda omului să urască un lucru demn de iubire, fie El ar trebui 
să devină demn de a fi urât; oricare dintre aceste presupoziţii este absurdă. 

Atunci de unde opinia lui Duns Scotus că trebuie făcută o distincţie între precep¬ 
tele primei table a Decalogului şi cele din a doua tablă, şi că Dumnezeu se poate dis¬ 
pensa de a doua ? Suârez observă că, într-un sens, este nepotrivit să spunem, precum 
Duns Scotus, că Dumnezeu se poate dispensa de anumite precepte ale legii naturale, 
scoţând unele dintre legile Decalogului din sfera legii naturale. Iar Suârez respinge 
opinia că preceptele din a doua tablă nu aparţin cu stricteţe legii naturale; „argumen¬ 
tele lui Duns Scotus nu sunt, într-adevăr, convingătoare" 1 . 

Suârez susţine, dimpotrivă, că Dumnezeu nu se poate dispensa de niciuna dintre 
Legi. Şi apelează la Toma, la Cajetan, la Soto şi la ceilalţi 2 . Toate cele zece Legi implică 
un singur principiu intrinsec de justiţie şi obligaţie. Aparentele cazuri de dispensă, 
despre care citim în Vechiul Testament, nu sunt deloc cazuri de dispensă. De exem¬ 
plu, când Dumnezeu le spune evreilor să-i jefuiască pe egipteni, El nu acţionează 
ca legislator, dându-le dispensa de a fura, ci acţionează ca stăpân suprem, transfe¬ 
rând autoritatea asupra bunurilor în chestiune de la egipteni la evrei, şi ca judecător 
suprem, oferindu-le evreilor veniturile cuvenite pentru munca lor, venituri reţinute 
de la egipteni 3 . 

10. Suârez continuă prin a distinge legea naturală de „legea naţiunilor" (ius gen- 
tium). După opinia sa, ius gentium nu porunceşte vreun act ca fiind necesar pentru 
conduita dreaptă, nici nu interzice ceva ca fiind în sine şi intrinsec rău; asemenea 
comenzi şi interdicţii ţin de legea naturală, nu de ius gentium 4 , care nu este acelaşi 
lucru. Ius gentium „nu indică doar ce este rău, ci şi ce constituie răul" 5 . Suârez vrea să 
spună că legea naturală interzice ceea ce este rău în mod intrinsec, în timp ce ius gen¬ 
tium, considerat în sine, nu interzice intrinsec actele rele (întrucât acestea sunt deja 
interzise de către legea naturală), ci interzice anumite acte pentru un motiv drept şi 
suficient, şi face ca săvârşirea acelor acte să fie greşită. De aici rezultă că ius gentium 
nu poate poseda acelaşi grad de imuabilitate precum legea naturală. 

Legile acestui ius gentium sunt, prin urmare, pozitive (nu naturale) şi umane (nu 
divine). Se deosebeşte, prin urmare, ius gentium de legea civilă ? Nu este suficient să 


1 De legibus, 2,15, 12. 

2 Ibid., 2, 15,16. 

3 Ibid,, 2,15, 20. 

4 Ibid., 2,17, 9. 

5 Ibid., 2,19, 2. 

spunem că legea civilă este legea unui stat anume, în timp ce ius gentium este comun 
tuturor popoarelor; pentru că o simplă diferenţă între mai mare şi mai mic nu consti¬ 
tuie o diferenţă specifică 1 . Opinia lui Suârez este că „preceptele din ius gentium diferă 
de cele ale legii civile prin aceea că nu sunt stabilite în formă scrisă", ci prin cutuma 
tuturor - sau aproape a tuturor - naţiunilor 2 . Aşadar, ius gentium este lege nescrisă şi 
se constituie din cutume aparţinând tuturor naţiunilor. Poate fi înţeles, intr-adevăr, 
în două feluri: o problemă particulară poate ţine de ius gentium fie pentru că este o 
lege pe care diferitele popoare şi naţiuni trebuie să o respecte în relaţiile lor, fie pen¬ 
tru că este un set de legi pe care statele individuale le respectă în interiorul propriilor 
lor graniţe şi care sunt similare în mai multe state şi, de aceea, acceptate în comun; 
„prima interpretare pare, după opinia mea, să corespundă mai adecvat lui ius gentium 
ca diferit de legea civilă" 3 . 

Despre ius gentium, înţeles în acest fel, Suârez oferă câteva exemple. De pildă, în 
ceea ce priveşte raţiunea naturală, nu este necesar ca puterea de a răzbuna o ofensă 
prin război să aparţină statului, întrucât oamenii pot să-şi stabilească şi alte metode 
de a răzbuna ofensa. însă metoda războiului, care este „mai simplă şi mai conformă 
cu natura", este adoptată prin cutumă şi este, astfel, mai dreaptă 4 . „în aceeaşi catego¬ 
rie plasez şi sclavia." Instituţia sclaviei (ca pedeapsă pentru o vină) nu este necesară 
din punctul de vedere al raţiunii naturale, dar, dată fiind această cutumă, vinovatul 
trebuie să i se supună, în timp ce aceia care impun pedeapsa nu ar trebui să aplice o 
pedeapsă şi mai severă fără a avea un motiv special. Un alt exemplu: deşi obligaţia 
de a se supune tratatelor încheiate de comun acord provine din legea naturală, a nu 
refuza oferta unui tratat ţine de ius gentium, atâta timp cât se face în mod corespun¬ 
zător şi în vederea unei cauze rezonabile. A acţiona în acest fel este, intr-adevăr, în 
armonie cu raţiunea naturală; dar este şi o cutumă stabilită mult mai ferm în ius 
gentium, şi astfel capătă o forţă constrângătoare mult mai mare. 

Baza raţională pentru acest tip de ius gentium este faptul că rasa umană, deşi divi¬ 
zată în naţiuni şi state, conservă o anumită unitate care nu constă doar în aparte¬ 
nenţa la specia umană, ci este deopotrivă o unitate morală şi politică în sine (unitatem 
quasi politicam et moralem ). Acest lucru este semnalat de preceptul natural al iubirii 
reciproce şi al milei care se extinde la toţi, „chiar şi la străini" 5 . Un stat anume poate 


' De legibus, 2,19, 5. 

2 Ibiă., 2,19, 6. 

3 Ibid., 2, 19, 8. 

4 Ibid. 

5 Ibid., 2,19, 9. 



CAPITOLUL XXIII - FRANCISCO SUÂREZ (2) 


constitui o comunitate perfectă, dar, luat numai în sine, nu îşi este suficient sieşi şi 
necesită asistenţă prin asociere şi relaţionare cu alte state. Prin urmare, într-un anu¬ 
mit sens, statele, deşi diferite, sunt membre ale societăţii universale şi au nevoie şi ele 
de un sistem de legi care să le reglementeze relaţiile. Raţiunea naturală nu furnizează 
suficient pentru această nevoie, însă experienţa relaţiilor introduce anumite legi în 
acord cu natura, chiar dacă nu sunt strict deductibile din legea naturală. 

în Summa theologica, Toma spunea că preceptele din ius gentium sunt concluzii 
extrase din principiile legii naturale şi că ele diferă de preceptele legii civile, care sunt 
precizări ale legii naturale, nu concluzii generale ce decurg din ea'. Suârez interpre¬ 
tează această concepţie, spunând că preceptele din ius gentium sunt concluzii generale 
ale legii naturale „nu într-un sens absolut şi prin inferenţă necesară, ci în comparaţie 
cu determinaţia specifică a legii civile şi private" 2 . 

11. în a treia carte din De legibus, Suârez abordează legea umană pozitivă, între- 
bându-se mai întâi dacă omul posedă puterea de a face legi sau dacă întocmirea legi¬ 
lor de către om duce la tiranie. Pentru a ajunge la un răspuns, trebuie lămurită natura 
statului şi a autorităţii politice. 

Omul este o fiinţă socială, cum spunea Aristotel, şi are dorinţa naturală de a trăi 
în comunitate 3 . Forma esenţială şi fundamentală de asociere este familia. Aceasta, 
deşi este o comunitate perfectă pentru scopurile unei guvernări domestice sau „eco¬ 
nomice", nu este suficientă. Omul are nevoie şi de o comunitate politică, formată prin 
coalizarea familiilor. Comunitatea politică este necesară atât pentru menţinerea păcii 
între familii, cât şi pentru progresul civilizaţiei şi al culturii. 

în al doilea rând, într-o comunitate perfectă (Suârez se referă aici la comunita¬ 
tea politică) trebuie să existe o putere care să guverneze. Adevărul acestui principiu 
pare a fi evident de la sine, dar este confirmat de analogia cu alte forme de asociere 
umană, cum ar fi familia 4 . Mai mult, după cum indică Toma 5 , niciun organism nu 
poate supravieţui decât dacă posedă un principiu a cărui funcţie este să asigure binele 
comun. Devine astfel necesară instituţia magistraturii civile. 

în al treilea rând, o magistratură umană, dacă este supremă în sfera sa, are pute¬ 
rea de a face legi în propria sa sferă, adică legi umane sau civile. O magistratură civilă 
este o necesitate într-un stat, iar stabilirea legilor se numără printre cele mai necesare 


T Ia, Ilae, 95, 4. 

2 De legibus, 2, 20, 2. 

* Ibid., 3,1, 3. 

4 Ibid. 

5 De regimine prindpium, 1,1. 

acte ale sale, dacă îşi doreşte exercitarea cu succes a funcţiei sale de guvernare şi 
reglementare 1 . Puterea de a face legi aparţine magistraturii, care posedă şi jurisdicţia 
supremă în stat; de aceea este un factor esenţial pentru suveranitatea politică. 

Statul şi suveranitatea politică sunt, prin urmare, instituţii naturale în sensul că 
natura cere instituirea lor. Este adevărat că imperiile şi regatele se instaurează dese¬ 
ori prin tiranie şi forţă; dar astfel de fenomene istorice stau mărturie pentru abuzul 
uman de putere şi forţă, nu pentru natura esenţială a suveranităţii politice 2 . în ceea 
ce priveşte opinia Sfanţului Augustin, anume că dominaţia unui om asupra altuia se 
datorează stării de lucruri instituite de păcat, aceasta trebuie înţeleasă, crede Suârez 3 , 
numai despre acea formă de dominare care se manifestă prin servitute şi exercitarea 
coerciţiei. Fără păcat nu ar fi existat exercitarea coerciţiei, nici sclavia, dar ar fi existat 
totuşi guvernarea; „cel puţin în ceea ce priveşte puterea directivă, aceasta probabil ar 
fi existat printre oameni chiar şi în starea de inocenţă" 4 . în această privinţă, Suârez îl 
urmează pe Toma 5 . în De opere sex dierum 6 , Suârez îşi continuă ideea: din moment ce 
societatea umană este un rezultat nu al căderii originare, ci al naturii umane ca atare, 
atunci oamenii ar fi fost uniţi într-o comunitate politică chiar şi în starea de inocenţă, 
dacă această stare ar fi continuat să existe. Dacă ar fi existat una sau mai multe comu¬ 
nităţi politice, aceasta nu este o problemă la care să se poată răspunde. Se poate spune 
totuşi că, dacă oamenii ar fi continuat să locuiască în Paradis, ar fi putut să existe o 
singură comunitate politică; nu ar fi existat servitute în starea de inocenţă, dar ar fi 
existat guvernare, din moment ce aceasta este necesară pentru binele comun 7 8 . 

Din faptul că magistratura şi guvernarea civilă sunt necesare şi că magistratura 
supremă intr-un stat deţine puterea de a elabora legi nu rezultă că puterea de a face 
legi este conferită direct şi imediat vreunui individ sau grup de indivizi. Dimpotrivă, 
„această putere, privită exclusiv în acord cu natura lucrurilor, constă nu intr-un om 
individual, ci mai degrabă în ansamblul oamenilor" 8 . Toţi oamenii s-au născut liberi, 
iar natura nu a conferit direct vreunui individ jurisdicţia politică asupra altuia. 

Atunci când se spune totuşi că puterea de a elabora legi a fost conferită de natură 
în mod direct omenirii („multitudinii oamenilor"), nu se spune că puterea a fost 


1 De legibus, 3, 1, 6. 

2 Ibid., 3,1,11. 

5 Ibid., 3,1,12. 

4 Ibid. 

5 Pentru opinia lui Augustin, a se vedea volumul II al acestei istorii. 

G 5. 7. 6. 

7 De legibus, 5, 7, 11. 

8 Ibid., 3, 2, 3. 

conferită oamenilor priviţi doar ca agregat, fără vreo uniune morală, ci oamenilor 
asociaţi prin consimţământ comun „într-un singur corp politic, printr-o singură legă¬ 
tură de tovărăşie şi pentru scopul de a se ajuta unul pe altul în vederea atingerii unui 
singur scop politic" 1 . Priviţi în acest fel, oamenii formează „un singur corp mistic" 
care are nevoie de un singur cap 2 . 

Trebuie adăugat că această putere aparţine omenirii nu în sensul că ar fi o putere 
unică aparţinând tuturor oamenilor, iar aceştia ar forma cu toţii o singură comunitate 
politică; „dimpotrivă, acest lucru nu este tocmai cu putinţă şi cu atât mai puţin un 
expedient" 3 . Se pare, atunci, că puterea de a face legi, dacă a existat vreodată în aso¬ 
cierea întregii omeniri, a existat în acest fel doar pentru un timp scurt; omenirea a 
început să se divizeze în comunităţi politice distincte „imediat după crearea lumii". 
Iar puterea dea face legi începe să aparţină mai multor comunităţi politice imediat ce 
începe această divizare. 

Această putere provine de la Dumnezeu, care este sursa ei primă 4 5 . Dar cum o 
conferă El ? în primul rând, este dată de Dumnezeu „ca o proprietate caracteristică 
ce rezultă din natură". Cu alte cuvinte, Dumnezeu nu conferă puterea prin vreun act 
special care să fie distinct de actul creaţiei. întrucât rezultă din natură, înseamnă că 
raţiunea naturală arată că exersarea acestei puteri este necesară pentru conservarea 
şi guvernarea corespunzătoare a comunităţii politice, care este ea însăşi o societate 
naturală. în al doilea rând, puterea nu se manifesta până când oamenii nu au format 
comunitatea politică. Prin urmare, puterea nu este conferită de Dumnezeu fără inter¬ 
venţia voinţei şi fără consimţământul unei părţi din oameni, acea parte care, prin con¬ 
simţământ, se asociază într-o societate perfectă sau într-un stat. Totuşi, din momen¬ 
tul în care s-a format comunitatea, puterea rezidă în interiorul ei. Se spune, prin 
urmare, în mod just că a fost conferită imediat de către Dumnezeu. Suârez adaugă că 
puterea nu rezidă într-o comunitate politică dată, astfel încât să nu poată fi înstrăinată 
cu acordul comunităţii sau pierdută prin pedeapsă justă 3 . 

12. Este limpede că Suârez privea societatea politică ca originată, esenţial, în consim¬ 
ţământ. Că un număr mai mic sau mai mare de state ar fi putut lua naştere şi în alte 
feluri, este un accident istoric care nu afectează esenţa statului. Putem spune că Suârez 
a propus o teorie a „contractului social", dar aceasta nu înseamnă că el privea socie¬ 
tatea politică ca pe o societate pur artificială, ca pe o creaţie a unui egoism iluminat. 


1 De legibus, 3, 2, 4. 

z Ibid. 

3 Ibid., 3, 2, 5. 

4 Ibid., 3, 3, 4. 

5 Ibid., 3, 3, 7. 

Dimpotrivă, după cum am văzut, el găseşte originea ultimă a societăţii politice în natura 
umană, adică în caracterul social al fiinţei umane şi în nevoile acesteia. Formarea socie¬ 
tăţii politice, în general, este o expresie necesară a naturii umane chiar dacă constituirea 
unei comunităţi politice anume se poate spune că se sprijină pe consimţământ, din 
moment ce natura nu a specificat cum trebuie formate comunităţile particulare. 

Cam acelaşi lucru se poate spune şi în legătură cu teoria sa despre suveranitate 
sau, pentru a ne restrânge la tema discutată mai sus, la puterea suveranităţii de a ela¬ 
bora legi. Natura nu specifică vreun fel anume de guvernare, spune Suârez; determi¬ 
narea formei de guvernare depinde de alegerea umană. Ar fi extrem de dificil pentru 
întreaga comunitate ca atare să elaboreze legi direct, iar consideraţiile practice indică 
monarhia ca fiind cea mai bună formă de guvernare, deşi este mai avantajoasă ca 
regulă, dat fiind caracterul omului, „de a adăuga un oarecare element de guvernare 
comună" 1 . Care trebuie să fie acest element de guvernare comună, depinde de alege¬ 
rea şi prudenţa omului. în orice caz, indiferent cine ar deţine puterea civilă, această 
putere derivă, direct sau indirect, de la popor în calitate de comunitate. Altfel nu ar 
fi exercitată just. Pentru ca suveranitatea să fie acordată în mod just unui individ 
anume, „trebuie cu necesitate să-i fie încredinţată prin acordul comunităţii" 2 . în anu¬ 
mite cazuri, Dumnezeu conferă direct puterea politică, precum în cazul lui Saul; 
dar asemenea cazuri sunt extraordinare şi, în ceea ce priveşte modul în care s-a acor¬ 
dat puterea, sunt supranaturale. în cazul monarhiei ereditare, posesorul de drept îşi 
derivă puterea de la comunitatea supuşilor. Iar în privinţa puterii regale obţinute prin 
forţă nedreaptă, regele în cauză nu posedă nicio putere legislativă autentică, deşi, în 
timp, oamenii ar putea ajunge să-i ofere consimţământul lor şi să-i recunoască suve¬ 
ranitatea, facând-o astfel legitimă 3 . 

Astfel, Suârez susţine, în esenţă, următoarele: formarea unei comunităţi politice 
date depinde de consimţământul uman, iar stabilirea unei guvernări anume depinde 
de consimţământul comunităţii politice care conferă suveranitatea. Am putea con¬ 
chide că ne aflăm în faţa unei teorii a contractului dublu. Dar tot el susţine că for¬ 
marea comunităţilor politice este o necesitate naturală şi că stabilirea unei forme de 
guvernare este necesară în mod natural. Poate că pune astfel un accent prea mare pe 
ideea de consimţământ; într-adevăr, vorbeşte explicit despre un „pact sau acord" între 
rege şi regat 4 ; dar autoritatea şi suveranitatea politică sunt totuşi necesare pentru 


1 De legibus, 3, 4, 1. 

2 Ibid., 3,4,2. 

5 Ibid., 3, 4, 3-4. 

4 Ibid., 3, 4, 5. 

conservarea şi guvernarea adecvată a omenirii. Autoritatea politică este derivată în 
ultimă instanţă de la Dumnezeu, de care depinde orice stăpânire; dar faptul că este 
conferită unui individ anume derivă dintr-o favoare acordată de statul însuşi: „princi¬ 
patul însuşi este derivat de la oameni" 1 . Cu alte cuvinte, suveranitatea politică nu este, 
în sine, o simplă problemă de convenţie sau acord întrucât este necesară pentru viaţa 
umană; ci conferirea suveranităţii unor indivizi anume depinde de un acord. 

Se poate observa în trecere că Suârez gândeşte în termenii statului monarhic al 
vremii sale. Ideea medievală a puterii imperiale joacă un rol prea mic în teoria sa 
politică. în Apărarea credinţei catolice şi apostolice, Suârez respinge cu hotărâre ideea că 
împăratul ar avea vreo jurisdicţie seculară universală asupra tuturor creştinilor 2 3 . Este 
probabil, spune el, ca acesta să nu fi posedat niciodată o asemenea putere; şi, chiar 
dacă ar fi posedat-o, cu siguranţă a pierdut-o: „Susţinem că există, pe lângă împărat, 
un număr de regi seculari, cum ar fi regele Spaniei, al Franţei şi al Angliei, care sunt 
cu totul independenţi de jurisdicţia împăratului" 5 . Pe de altă parte, Suârez nu credea, 
evident, că un stat mondial sau o guvernare mondială erau posibile în practică. Istoria 
arată că nu a existat niciodată vreo guvernare cu adevărat mondială. Nu există, nu a 
existat şi nici nu ar putea exista vreodată 4 . Suârez susţine, după cum am văzut, că 
existenţa unei singure comunităţi politice pentru toţi oamenii este moral imposibilă 
şi că, dacă aceasta ar fi posibilă, ar fi în mare măsură ineficientă 5 . Dacă Aristotel avea 
dreptate - şi avea - spunând că este dificil să guvernezi adecvat o cetate mult prea 
mare, este cu atât mai dificil să guvernezi un stat mondial. 

13. Ce implicaţii extrage Suârez din teoria sa despre pactul dintre rege şi regat ? 
Oare a susţinut el că cetăţenii au dreptul să înlăture un monarh tiranic, care încalcă 
pactul încredinţat ? 

Suârez crede că transferul suveranităţii de la stat către principe nu este o delegare, 
ci un transfer sau o încredinţare nelimitată a întregii puteri care rezidă în comunitate. 
Prin urmare, prinţul poate delega puterea, dacă doreşte; aceasta îi este încredinţată în 
mod absolut, ca să fie exercitată de el personal sau prin agenţi, după cum consideră 
el că este mai bine. Mai mult, odată ce puterea a fost transferată monarhului, acesta 
devine vicar al Domnului, deci toţi trebuie să i se supună din necesitate, conform legii 


1 De legibus, 3, 4, 5. 

2 3-5-7- 

3 3- 5- 7- 

4 De legibus, 3, 4, 7. 

5 Ibid., 3, 2, 5. 

naturale 1 . De fapt, transferul de putere către monarh îl face pe acesta superior chiar şi 
statului, care îi conferă puterea, din moment ce statul s-a supus monarhiei săvârşind 
acest transfer. 

Prin urmare, monarhul nu poate fi privat de suveranitatea sa din moment ce el 
a căpătat proprietatea asupra puterii sale, dar, adaugă imediat Suârez, „numai dacă 
alunecă înspre tiranie, moment în care regatul poate porni un război just împotriva 
lui" 2 . Există două tipuri de tirani: acela care uzurpă tronul prin forţă şi nedreptate, şi 
principele legitim care conduce tiranic prin felul în care se foloseşte de puterea sa 5 , 
în privinţa primului tip, întregul stat sau chiar numai o parte a lui are dreptul să se 
revolte împotriva sa, pentru că el este un agresor; revolta înseamnă în acest caz doar 
dreptul la legitimă apărare 4 . în ceea ce priveşte al doilea tip de tiran, anume princi¬ 
pele legitim care conduce tiranic, statul ca întreg se poate ridica împotriva acestuia, 
pentru că se presupune că statul i-a încredinţat puterea cu condiţia ca principele să 
guverneze în vederea binelui comun; el poate fi deposedat de această putere dacă se 
observă că se îndreaptă către tiranie 5 . Pentru ca acest tip de revoltă să fie legitim, tre¬ 
buie îndeplinite totuşi câteva condiţii absolut necesare: felul de a conduce al regelui 
trebuie să fie tiranic în mod manifest, iar normele corespunzătoare războiului drept 
să fie respectate. Suârez se referă la Toma în această privinţă 6 . însă numai statul ca 
întreg are dreptul să se ridice împotriva monarhului legitim care se comportă tiranic; 
pentru că acesta nu poate fi - decât cu greu - agresor împotriva tuturor cetăţenilor în 
acelaşi fel în care este agresor uzurpatorul nedrept. Aceasta nu înseamnă totuşi că un 
individ supus agresiunii tiranice efective din partea monarhului legitim nu se poate 
apăra. Dar trebuie operată o distincţie între autoapărare şi apărarea statului. 

în Apărarea credinţei catolice şi apostolice 7 , Suârez tratează problema sensibilă a 
tiranicidului. Un monarh legitim nu poate fi ucis prin autoritate privată pe baza fap¬ 
tului că el conduce tiranic. Aceasta este şi doctrina lui Toma 8 , a lui Cajetan şi a altora. 
O persoană particulară care ucide prin propria sa autoritate un monarh legitim care 
se comportă tiranic este un ucigaş. Ea nu posedă legitimitatea necesară 5 . în ceea ce 


1 De legibus, 3, 4, 6-11. 

2 Ibid. 

- l Apărarea credinţei catolice şi apostolice, 6, 4, 1. 

4 De triplici virtute theologica; de caritate, 13, 8, 2. 

5 Ibid. 

6 De regimine principum, 1, 6. 

7 6 . 4 - 

* De regimine principum, 1, 6. 

5 Apărarea, 6 , 4, 4. 

priveşte autoapărarea, o persoană particulară nu are voie să-l ucidă pe monarhul legi¬ 
tim doar pentru a-şi apăra posesiunile private; dar dacă monarhul tiranic ameninţă 
viaţa cetăţeanului, acesta se poate apăra, chiar dacă survine moartea monarhului, deşi 
grija pentru bunăstarea comună ar putea, în anumite cazuri, să-l îndemne la compa¬ 
siune şi să se abţină de la uciderea monarhului, chiar cu preţul propriei sale vieţi. 

în cazul tiranului uzurpator, este totuşi legitim pentru individul privat să-l ucidă, 
dat fiind că nu se poate face apel la vreo autoritate superioară, mai ales când tirania 
şi injustiţia uzurpatorului sunt manifeste. Suârez adaugă şi alte condiţii care legiti¬ 
mează tiranicidul ca mijloc necesar pentru eliberarea regatului: să nu existe niciun 
acord liber consimţit între tiran şi popor; tiranicidul să nu afecteze statul cu un rău 
de acelaşi fel sau chiar mai mare decât înainte; statul să nu se opună explicit tirani- 
cidului privat 1 2 . 

Suârez apără, aşadar, dreptul la opoziţie, care decurge logic din teoria sa despre 
originea şi transferul suveranităţii. în niciun caz nu încurajează revoltele inutile; cu 
toate acestea, lucrarea sa despre credinţa catolică îl va supăra enorm pe regele} ames I 
al Angliei, care credea în dreptul divin al regilor şi în principiul legitimităţii. 

14. în a patra carte din De legibus (De lege positiva canonica ), Suârez ia în discuţie 
legea canonică, iar în a cincea tratează de varietate legam humanarum et praesertim de 
poenalibus et odiosis. în legătură cu legea penală, el ridică problema forţei constrân¬ 
gătoare a acesteia pentru conştiinţă. în primul rând, legislatorul uman poate elabora 
legi care, pe lângă existenţa pedepsei seculare pentru încălcare, să constrângă conşti¬ 
inţa 1 . însă sunt oare aceste legi constrângătoare pentru conştiinţă dacă legislatorul nu 
a enunţat limpede intenţia sa de a constrânge conştiinţa supuşilor săi ? După opinia 
lui Suârez, orice lege care conţine un precept constrânge conştiinţa, cu excepţia cazu¬ 
lui în care legislatorul exprimă sau enunţă limpede intenţia sa de a nu constrânge 
conştiinţa 3 . (Dacă legea constrânge prin păcatul de moarte sau prin vina scuzabilă, 
depinde de lege şi de alte circumstanţe.) Suârez inferează că numai legile privitoare la 
taxe constrâng conştiinţa, „precum legea spaniolă care impozitează preţul grâului" 4 . 
Este posibil totuşi să existe legi penale care să nu constrângă conştiinţa în legătură 
cu actul ce trebuie săvârşit. Dacă o lege este de acest fel (adică doar penală), depinde 
de intenţia legislatorului. Această intenţie nu trebuie să fie exprimată în mod necesar 


1 Apărarea, 6, 4, 8-9. 

2 De legibus, 5, 3, 2. 

3 Ibid., 5, 3, 6. 

4 Ibid., 5, 3, 10. 

în prea multe cuvinte, ci poate fi făcută limpede prin tradiţie şi cutumă'. Când o lege 
penală nu recomandă sau interzice efectiv un act, ci doar enunţă, de pildă, că dacă 
cineva exportă grâu va fi amendat, se poate presupune că este doar o lege penală, mai 
puţin atunci când este limpede din alte consideraţii că avea în intenţie să constrângă 
şi conştiinţa. 

O lege penală umană îi poate obliga pe supuşi să-şi ispăşească pedeapsa şi spi¬ 
ritual, prin examenul de conştiinţă, chiar şi înainte de sentinţa judiciară. însă acest 
lucru este posibil numai dacă supusul îşi poate aplica această pedeapsă în mod legal şi 
cu condiţia să nu fie prea severă sau respingătoare pentru natura umană; numai dacă 
se respectă aceste condiţii aplicarea ei voluntară poate fi cerută în mod legitim 1 2 . Dar 
nu rezultă că orice lege penală obligă în acest fel. Dacă o lege penală doar ameninţă 
cu o pedeapsă, ea nu îl obligă pe cel care a încălcat-o să suporte pedeapsa conştiinţei 
înainte de sentinţă, oricare ar fi pedeapsa penală 3 : trebuie statuată limpede intenţia 
legislatorului de a obliga infractorul să-şi aplice pedeapsa conştiinţei din propria sa 
iniţiativă. Iar în ceea ce priveşte obligaţia de a suporta pedeapsa impusă prin sentinţa 
juridică, Suârez susţine că dacă vreo acţiune sau cooperare din partea vinovatului 
este necesară pentru executarea pedepsei, atunci acesta este legat prin conştiinţă să 
execute acel act sau să fie cooperant, dat fiind că legea pe care a încălcat-o este o lege 
dreaptă şi că pedeapsa în discuţie nu este una lipsită de moderaţie 4 . în această privinţă 
însă, trebuie folosit bunul simţ. Nimeni, de exemplu, nu este obligat să se execute pe 
sine însuşi 5 . 

După cum s-a menţionat deja, Suârez consideră că legile impozitării, dacă sunt 
drepte, constrâng prin conştiinţă: „legile care obligă la plata unor asemenea taxe nu 
pot fi numite pur şi simplu penale, chiar dacă nu li se ataşează nicio pedeapsă" 6 . De 
aceea ele constrâng conştiinţa; iar impozitele drepte trebuie plătite în totalitate, chiar 
dacă nu au fost cerute (din neglijenţă, de exemplu), cu excepţia intenţiei explicite a 
legislatorului de a promulga o lege a impozitării strict penală. Privite în ele însele, 
legile impozitării sunt legi morale autentice, constrângătoare pentru conştiinţă 7 . Iar 


1 De legibus, 5, 4, 8. 

2 Ibid., 5, 5,15. 

3 Ibid., 5, 6, 4. 

4 Ibid., 5,10, 8. 

5 Ibid., 5, io, 12. 

6 Ibid., 5,13, 4. 

7 Ibid., 5,13, 9. 

în ceea ce priveşte legile impozitării injuste, ele nu leagă niciodată conştiinţa, nici 
înainte, nici după cererea de a achita taxa'. 

15. A şasea carte din De legibus se ocupă de interpretarea, încetarea şi schimbarea 
legilor umane. Nu este întotdeauna necesar ca o lege să fie revocată de suveran îna¬ 
inte ca ea să fie încălcată în mod legitim. Mai mult, o lege care presupune o nedrep¬ 
tate, ceva imposibil de îndeplinit sau ceva lipsit de orice utilitate este nedreaptă şi nulă 
de la început 2 . O lege poate înceta să mai fie validă şi constrângătoare din momentul 
în care încetează să mai existe o finalitate adecvată, atât intrinsecă, cât şi extrinsecă 
a acesteia 5 . De pildă, dacă este promulgată o lege care impune un impozit numai 
pentru a obţine bani în vederea unui anumit scop, legea greşeşte în privinţa forţei 
ei constrângătoare atunci când scopul a fost îndeplinit, chiar dacă nu a fost revocată. 
Dar dacă finalitatea unei legi nu este doar pur extrinsecă, ci şi intrinsecă (de exemplu, 
dacă un act bun este poruncit în vederea unei finalităţi anume, dar astfel încât legisla¬ 
torul porunceşte acel act fără să ţină cont de acea finalitate anume), atunci nu trebuie 
să se înţeleagă, fireşte, că legea este nedreaptă doar pentru că finalitatea specificată a 
fost îndeplinită. 

16. Suârez scrie pe larg despre legea nescrisă sau cutumă, un subiect căruia îi 
dedică a şaptea carte (De lege non scripta quae consuetudo appelatur). Cutuma, consi¬ 
derată ca factor juridic, este introdusă în lipsa legii: este lege nescrisă. însă numai 
cutuma comună sau publică poate stabili o lege (cutuma privită ca lege), nu şi cutuma 
privată, care aparţine unei singure persoane sau unei comunităţi imperfecte 4 . Mai 
mult, o cutumă, pentru a stabili o lege, trebuie să fie bună din punct de vedere moral; 
o cutumă care este intrinsec rea nu poate fundamenta nicio lege. însă distincţia dintre 
cutume bune şi rele din punct de vedere moral nu este identică cu aceea dintre cutume 
rezonabile şi nerezonabile: o cutumă poate fi bună în sine (câtă vreme este luată ca 
simplă cutumă), dar poate fi în acelaşi timp nerezonabilă şi imprudentă dacă este pri¬ 
vită din punct de vedere juridic, adică din perspectiva capacităţii de a stabili o lege 5 . 

Pentru stabilirea unei cutume este necesară o comunitate perfectă, dar nu trebuie 
respectată de întreaga comunitate, ci doar de cea mai mare parte din ea 6 . Cum se sta¬ 
bileşte o cutumă ? Prin repetarea de către popor a anumitor acte publice 7 . Aceste acte 


! De legibus, 5, 18,12. 
2 Ibid., 6, 9, 3. 

5 Ibid., 6, 9,10. 

4 Ibid., 7, 3, 8-10. 

5 Ibid., 7, 6, 4-7. 

5 Ibid., 7, 9, 3-12. 

7 Ibid., 7,10,1. 

trebuie, bineînţeles, să fie acte voluntare, pentru că actele care stabilesc o cutumă au 
un astfel de efect numai în măsura în care manifestă consimţământul poporului. De 
aceea trebuie să fie voluntare: o cutumă nu poate fi stabilită în mod valid prin acte 
săvârşite sub impuls, surescitare sau din frică nejustificată'. în plus, este necesar şi 
consimţământul principelui pentru stabilirea validă a cutumei sau a legii consuetu- 
dinare. Acest consimţământ poate să fie dat în diferite forme, fie prin consimţământ 
expres, fie permiţând în antecedente introducerea unei cutume, fie prin confirmare 
imediat ce este nevoie sau puţin după aceea, fie prin aceea că principele nu face nimic 
pentru a verifica cutuma atunci când află de ea 1 2 . Aşadar, poate fi suficient şi consim¬ 
ţământul tacit al suveranului. 

Cutuma legitimă are diferite efecte: poate stabili o lege, poate servi drept inter¬ 
pretare a unei legi existente sau poate abroga o lege 3 . în ceea ce priveşte primul efect, 
zece ani sunt necesari şi suficienţi pentru a stabili o cutumă legală 4 . în ceea ce priveşte 
abrogarea unei legi prin cutumă, o voinţă conjugată, a poporului şi a principelui, este 
necesară pentru a ajunge la acest efect 5 , deşi un consimţământ tacit al principelui 
ar fi suficient. Cutuma poate chiar să stabilească o lege penală 6 . O cutumă veche de 
cel puţin zece ani este necesară pentru a abroga o lege civilă; dar în cazul unei legi 
canonice este nevoie de o perioadă de patruzeci de ani pentru ca o cutumă să devină 
prescriptivă împotriva unei legi 7 . 

în a opta carte din De legibus (De lege Humana favorabili), Suârez se ocupă de privi¬ 
legii, iar în a noua şi a zecea, de legea divină pozitivă. Trecând peste aceste subiecte, 
propun să spunem câte ceva despre concepţia lui Suârez privind relaţia Bisericii cu 
Statul. 

17. în Apărarea credinţei catolice şi apostolice, Suârez discută şi respinge concepţia 
potrivit căreia papa nu posedă doar puterea spirituală supremă, ci şi puterea civilă 
supremă, cu consecinţa că nicio suveranitate pur seculară nu posedă puterea supremă 
în treburile temporale. El aminteşte edictele papilor şi argumentează că nu se poate 
identifica niciun drept justificat prin care papa să posede jurisdicţie directă în trebu¬ 
rile seculare asupra tuturor statelor creştine 8 . Nu există nicio dovadă că legea divină 


1 De legibus, 7 , 12 , 1 - 10 . 

2 Ibid., 7 , 13 , 6 . 

3 Ibid., 7 , 14 , 1 . 

4 Ibid., 7 , 15 , 2 . 

5 Ibid., 7 , 18 , 5 . 

6 Ibid., 7 , 16 , 3 . 

7 Ibid., 7 , 18 , 12 . 

8 Apărarea, 3 , 5 , 11 . 

sau umană a conferit o asemenea jurisdicţie papei. Suârez admite, fireşte, jurisdicţia 
seculară a papei în calitate de conducător secular al Statelor Papale, dar refuză să con¬ 
sidere că celelalte suveranităţi seculare sunt simpli vicari ai Sfântului Scaun. Cu alte 
cuvinte, Biserica şi Statul sunt societăţi distincte şi independente, chiar dacă menirea 
Bisericii este superioară menirii Statului. 

însă papa, deşi nu posedă jurisdicţie civilă directă sau primară asupra suveranită- 
ţilor seculare, deţine totuşi o putere directivă asupra lor, nu doar ca indivizi, ci şi ca 
suveranităţi. în virtutea jurisdicţiei sale spirituale, papa posedă puterea de a conduce 
principii seculari în vederea unui scop spiritual: „Prin putere directivă nu înţelegem 
pur şi simplu puterea de a sfătui, avertiza sau cere; pentru că acestea nu sunt speci¬ 
fice autorităţii superioare; ci înţelegem strict puterea de a obliga" 1 . Monarhii seculari 
sunt supuşi spiritual papei, iar autoritatea spirituală a acestuia include puterea de a 
direcţiona monarhul în folosirea puterii sale seculare, „dacă în vreun fel el deviază 
de la dreapta raţiune sau de la credinţă, justiţie şi caritate" 2 . Atunci când binele spi¬ 
ritual se ciocneşte de interesele sau calculele seculare, suveranul secular trebuie să 
se supună spiritualului 3 . Papa nu ar trebui să încerce să uzurpe jurisdicţia seculară 
directă; poate interveni, în virtutea puterii sale indirecte, numai în cazurile în care 
este necesar pentru binele spiritual. 

Prin urmare, Suârez susţine teza jurisdicţiei indirecte - dar nu şi directe - a papei 
în sfera secularului. Papa posedă o „putere coercitivă asupra principilor seculari care 
sunt răi în mod incorigibil şi mai ales asupra ereticilor schismatici şi încăpăţânaţi" 4 . 
Puterea directivă ar fi ineficientă fără putere coercitivă. Această putere se extinde 
nu doar asupra aplicării pedepselor spirituale, cum ar fi excomunicarea, ci şi asupra 
aplicării unor pedepse seculare, cum ar fi, în caz de necesitate, deposedarea de tron. 
în ceea ce-i priveşte pe monarhii păgâni, chiar dacă papa nu posedă puterea de a-i 
pedepsi, el are totuşi puterea de a-i elibera pe supuşii săi creştini de sub stăpânirea 
acestora, mai ales când creştinii sunt în pericol de distrugere morală 5 . 

18. Să mai spunem în final câte ceva despre viziunea lui Suârez cu privire la război. 

Războiul nu este rău în mod intrinsec; poate exista război drept. Războiul de apă¬ 
rare este permis, iar uneori este chiar o chestiune de obligaţie 6 . însă trebuie respectate 


1 Apărarea, 3 , 22 , 1 . 

2 Ibid., 3 , 22 , 5 . 

3 Ibid., 3 , 22 , 7 . 

4 Ibid., 3 , 23 , 2 . 

5 Ibid., 3 , 23 , 10 - 22 . 

6 De triplici virtute theologica; de caritate, 13 , 1 , 4 . 

anumite condiţii pentru ca un război să fie drept. în primul rând, războiul trebuie 
declanşat de o putere legitimă, adică de suveranul suprem. Papa are dreptul să insiste 
să-i fie aduse la cunoştinţă problemele aflate în dispută între suveranii creştini, deşi 
aceştia nu sunt obligaţi să obţină autorizaţia papei înainte de a porni războiul, cu 
excepţia cazului în care papa a spus în mod explicit că ei trebuie să obţină această 
autorizaţie 1 . 

A doua condiţie pentru un război drept este ca acuza pentru care este declanşat 
acesta să fie dreaptă. De exemplu, îndurarea unei nedreptăţi grave care nu poate fi 
reparată sau răzbunată în niciun alt fel este o cauză justă pentru un război. Poate fi 
încercat un război defensiv. înainte de a începe un război ofensiv, suveranul trebuie 
să-şi estimeze şansele de victorie şi nu ar trebui să înceapă războiul dacă este mai 
probabil să piardă decât să câştige 2 . Justificarea acestei clauze este că, altminteri, prin¬ 
cipele ar risca să aducă pagube mari asupra statului său. (Prin război ofensiv, Suârez 
înţelege nu „războiul agresiv", ci un război just asumat liber. Este legitimă declararea 
războiului în mod liber pentru a repara daune suferite sau pentru a-i apăra pe nevi¬ 
novaţi.) 

A treia condiţie este aceea că războiul trebuie să fie condus adecvat şi trebuie 
respectată proporţionalitatea de-a lungul desfăşurării sale şi la victorie. înainte de a 
începe un război, principele trebuie să atragă atenţia suveranului celuilalt stat asupra 
existenţei unei cauze juste pentru război şi să ceară să primească satisfacţie în mod 
adecvat, Dacă celălalt oferă o reparaţie adecvată pentru paguba produsă, atunci prin¬ 
cipele este obligat s-o primească; dacă totuşi atacă, războiul va fi nedrept. De-a lungul 
desfăşurării unui război, este legitimă provocarea oricăror pierderi în tabăra inamică, 
necesare pentru atingerea victoriei, cu excepţia situaţiilor care implică pagube intrin¬ 
seci asupra persoanelor nevinovate. După obţinerea victoriei, principele poate aplica 
asupra inamicului învins anumite pedepse, atât cât sunt necesare ca pedepse juste, 
şi poate cere compensaţii pentru toate pierderile suferite de statul său, inclusiv cele 
suferite în timpul războiului. Tot după terminarea războiului „anumiţi indivizi vino¬ 
vaţi dintre inamici pot fi pedepsiţi cu moartea în mod legitim" 5 . 

în ceea ce-i priveşte pe „nevinovaţi", „este implicit în legea naturală că nevinovaţii 
sunt copiii, femeile şi toţi aceia incapabili să poarte arme", în timp ce, în conformitate 
cu ius gentium, sunt incluşi şi ambasadorii şi, dintre creştini, prin legea pozitivă, pre¬ 
oţii şi clerul; „orice alte persoane sunt considerate vinovate, întrucât judecata umană 


! De triplici virtute theologica; de caritate, 13 , 2 , 4 - 5 . 
2 Ibid., 13 , 4 , 1 - 10 . 

5 Ibid., 13 , 7 , 3 - 7 . 

le vede capabile să poarte arme în mod efectiv" 1 . Persoanele inocente nu trebuie ucise 
niciodată, întrucât uciderea lor este intrinsec rea; dar dacă victoria nu poate fi obţi¬ 
nută fără uciderea „accidentală" a unor nevinovaţi, atunci uciderea lor este legitimă 2 . 
Suârez vrea să spună că este legitim, de exemplu, să arunci în aer un pod sau să dis¬ 
trugi un oraş dacă asemenea acte sunt necesare pentru victorie, chiar dacă atacatorul 
are motive să creadă că aceste acte vor duce la moartea „accidentală" a unor persoane 
nevinovate. însă nu ar fi legitimă săvârşirea unor asemenea acte cu scopul de a ucide 
oameni nevinovaţi. 

O altă problemă legată de război este măsura în care soldaţii implicaţi în el sunt 
obligaţi moral să stabilească dacă războiul este sau nu unul drept 3 . Răspunsul său 
este, pe scurt, următorul: soldaţii din armata regulată, fiind supuşi principelui, nu 
sunt obligaţi să examineze justeţea războiului înainte de a i se supune; ei pot pre¬ 
supune că războiul este just, mai puţin atunci când contrariul este evident. Dacă au 
doar îndoieli speculative despre justeţea războiului, atunci ar trebui să nu ţină cont de 
acestea; dar dacă au motive practice şi convingătoare să creadă că justeţea războiului 
este extrem de îndoielnică, atunci ar trebui să cerceteze mai în profunzime. în ceea 
ce-i priveşte pe mercenari, care nu sunt supuşi principelui care declanşează războiul, 
Suârez argumentează că, deşi opinia comună pare a fi aceea că ei trebuie să cerceteze 
justeţea războiului înainte de a se înrola, el însuşi nu găseşte nicio diferenţă între 
supuşi şi nonsupuşi. Principiile generale sunt: (a) dacă îndoiala care se naşte în legă¬ 
tură cu injusteţea războiului este pur negativă, atunci este probabil ca soldaţii să se 
înroleze fără a mai face alte cercetări; iar ( b) dacă îndoiala este pozitivă şi dacă ambele 
părţi avansează argumente plauzibile, cei pe cale să se înroleze ar trebui să cerceteze 
adevărul. Dacă nu pot descoperi adevărul, atunci să-l ajute pe acela care probabil are 
dreptate. în practică, „cercetarea" înseamnă, pentru un soldat obişnuit, consultarea 
„oamenilor prudenţi şi conştiincioşi", însă dacă soldaţii formează o structură organi¬ 
zată, atunci ei pot lăsa cercetarea şi decizia în seama comandantului lor. în ceea ce-1 
priveşte pe suveranul care doreşte să pornească un război, el este obligat, fireşte, să 
cerceteze cu atenţie justeţea cauzei sale şi nu ar trebui să declanşeze războiul dacă 
există probabilitatea ca cealaltă parte să aibă mai multă dreptate, cu atât mai puţin 
dacă este cert din punct de vedere moral că dreptatea se află de partea inamicului 4 . 


1 De triplici virtute theologica; de caritate, 13 , 7 , 10 . 

2 Ibid., 13 , 7 , 15 . 

3 Ibid., 13 , 6 , 8 - 12 . 

4 Ibid., 13 , 6 , 2 . 

CAPITOLUL XXIV 


UN SCURT REZUMAT AL PRIMELOR TREI VOLUME 


Filosofici greacă; cosmologiile presocratice şi descoperirea Naturii, teoria 
platoniciană a Formelor şi ideea de Dumnezeu, Aristotel şi explicarea schimbării 
şi a mişcării, neoplatonismul şi creştinătatea - Importanţa descoperirii lui 
Aristotel pentru filosofia medievală - Filosofic şi teologie - Naşterea ştiinţei 


i. În primul volum al acestei Istorii a filosofiei m-am ocupat de filosofia Greciei şi 
a Romei. Considerând că filosofia greacă începe în secolul al Vl-lea î.Hr. şi că se 
termină cu închiderea Academiei din Atena de către Iustinian, în 529 d.Hr., atunci 
putem spune că a durat cam o mie de ani şi că a constituit o perioadă bine definită în 
gândirea filosofică, cu anumite faze mai mult sau mai puţin bine definite. 

(i) Conform diviziunii tradiţionale, prima fază este aceea a filosofiei presocratice. 
De obicei, această fază este caracterizată ca fiind dominată de speculaţia cosmologică, 
interpretare susţinută, fireşte, de autoritatea lui Socrate în Phaidon ; şi Aristotel, care 
interpretează gândirea filosofilor anteriori mai ales în termenii propriei sale teorii a 
cauzelor, vorbeşte despre primii filosofi greci ca fiind preocupaţi de „cauza materială" 
şi despre gânditori ca Empedocle şi Anaxagoras ca acordând importanţă sursei miş¬ 
cării sau cauzei eficiente. Consider că această concepţie despre filosofia presocratică, 
anume că este predominant - deşi nu exclusiv - cosmologică în caracter, este evident 
rezonabilă şi justificată. O putem exprima altfel, spunând că filosofii presocratici au 
descoperit „Natura", că şi-au format o idee despre cosmos ca sistem fizic organizat 
şi guvernat de legi. Că au privit acest cosmos ca fiind divin într-un anume sens şi 
că discernem în teoriile presocraticilor elemente mitice cărora le putem descoperi 
legăturile cu vechile cosmologii, deşi există o diferenţă fundamentală între cosmogo- 
niile mitice şi cosmologiile filosofilor presocratici. Există o legătură, însă există şi o 
diferenţă. Jocul imaginaţiei şi al fanteziei începuse să se retragă din faţa travaliului 
reflexiv al minţii, care se bazează din ce în ce mai mult pe datele empirice. 

Cred că este important să ne amintim că aceşti cosmologi presocratici reprezintă 
o fază preştiinţifică a gândirii. Pe atunci nu exista nicio distincţie între filosofie şi 
ştiinţele empirice; nici nu avea cum să fie. Ştiinţele empirice aveau nevoie să atingă 
un anumit stadiu de dezvoltare înainte ca această distincţie să poată fi operată. Să nu 
uităm că şi după Renaştere expresiile „filosofie naturală" sau „filosofie experimentală" 

continuă să fie folosite pentru a desemna ceea ce noi am numi „ştiinţă fizică". Primii 
filosofi greci au dorit, pur şi simplu, să înţeleagă esenţa lumii, aşa că şi-au concentrat 
atenţia asupra anumitor probleme care le trezeau interesul şi curiozitatea sau, aşa 
cum spune Aristotel, le stârneau „mirarea". Unele dintre aceste probleme erau, cu 
siguranţă, ceea ce noi am numi „probleme ştiinţifice", în sensul că pot fi tratate adec¬ 
vat numai prin utilizarea metodei ştiinţifice, deşi presocraticii au încercat să le rezolve 
prin singurele mijloace aflate la îndemâna lor, anume prin reflecţie asupra observaţii¬ 
lor ocazionale şi prin speculaţie. în anumite cazuri ei au ghicit în mod genial soluţia 
care va anticipa ipotezele ştiinţifice de la o dată mult ulterioară. Anaximandru pare 
să fi susţinut primul o ipoteză evoluţionistă despre originea omului, în timp ce teoria 
atomistă a lui Leucip şi Democrit este un exemplu notabil de anticipare speculativă a 
unei ipoteze ştiinţifice mult mai târzii. Conform lui Aristotel, oamenii au simţit mai 
întâi mirare în faţa celor mai evidente lucruri, iar mai târziu au remarcat dificultăţile 
şi şi-au pus întrebări despre cele mai importante probleme; el dă ca exemplu proble¬ 
mele legate de soare, lună, stele şi generarea universului. Merită să reflectăm puţin 
asupra acestei afirmaţii a lui Aristotel. „Mirarea" despre care vorbeşte el este izvorul 
filosofîei şi al ştiinţei deopotrivă. însă la începuturi acestea nu erau distincte, şi noi 
am ajuns să clasificăm întrebările despre soare, lună şi stele drept probleme ştiin¬ 
ţifice numai în termenii unei distincţii ulterioare, cu care acum suntem pe deplin 
obişnuiţi. Este suficient de evident pentru noi că dacă dorim să învăţăm despre stele, 
bunăoară, trebuie să-i solicităm astronomului informaţiile necesare; nu am merge 
la un filosof speculativ pentru a afla ce dorim. Similar, noi nu credem că întrebările 
despre constituţia fizică a materiei sau despre mecanismul vederii (un subiect de care 
s-a interesat, de pildă, Empedocle) pot fi lămurite doar prin reflecţie contemplativă. 

Dacă ar fi să rescriu secţiunile despre presocratici din primul meu volum, aş 
acorda mai multă atenţie acestor aspecte ale gândirii lor, anume faptului că o mare 
parte dintre întrebările pe care şi le-au pus sunt ceea ce noi am privi drept probleme 
ştiinţifice şi că un mare număr de teorii elaborate de ei sunt anticipări speculative ale 
ipotezelor ştiinţifice de mai târziu. însă nu ar fi corect să sugerăm că presocraticii nu 
au fost nimic altceva decât oameni de ştiinţă în devenire, că le lipseau doar metoda 
şi mijloacele tehnice necesare pentru a-şi urma până la capăt vocaţia. Se poate spune 
un asemenea lucru despre Thales şi Anaximene, dar ar fi bizar să o spunem despre 
Parmenide şi chiar despre Heraclit. Mi se pare că presocraticii - sau cel puţin o parte 
dintre ei - au ridicat o serie de probleme considerate în mod general drept probleme 
filosofice propriu-zise. Heraclit, de pildă, aduce în discuţie probleme morale la care 
nu se poate răspunde prin ştiinţa empirică. Nu se poate argumenta că scopul activi¬ 
tăţii intelectuale a unora dintre ei a fost dorinţa de a „explica" universul reducându-i 

multiplicitatea la unitate şi descoperind esenţa „realităţii ultime", şi, prin urmare, că 
ei au avut acest scop în comun cu filosofii speculativi de mai târziu. 

Eu nu cred, aşadar, că se justifică a-i considera pe presocratici ca fiind nimic mai 
mult decât nişte strămoşi speculativi ai ştiinţei. Dacă am accepta o astfel de interpre¬ 
tare, ne-am face vinovaţi de generalizare pripită şi neseriozitate. în acelaşi timp, este 
just să atragem atenţia că unele dintre cele mai importante probleme ridicate nu au 
fost probleme la care să se răspundă în felul în care presocraticii au încercat (inevita¬ 
bil) să răspundă. Şi din acest punct de vedere este adevărat să spunem că au fost stră¬ 
moşi ai ştiinţei. Este adevărat şi că ei au fost predominant „cosmologi" şi că o mare 
parte din speculaţia lor cosmologică nu a fost preluată, ca atare, de către ştiinţă. Dacă 
ni se pare rezonabil să admitem că presupoziţia lor despre Natură în calitate de cos¬ 
mos organizat este o ipoteză ştiinţifică, atunci trebuie să acceptăm şi faptul că aceasta 
este o ipoteză filosofică ce stă la baza oricărei întreprinderi şi cercetări ştiinţifice. 

(ii) Dacă primii cosmologi au descoperit Natura, atunci sofiştii, Socrate şi Platon 
au descoperit Omul. Sigur, această afirmaţie este exagerată şi deplasată, cel puţin din 
două puncte de vedere. în primul rând, Omul nu a fost descoperit de sofişti sau de 
Socrate în sensul în care o insulă încă necunoscută este descoperită de un explorator, 
în acelaşi sens, nici Natura nu a fost descoperită de presocratici. Iar în al doilea rând, 
şi filosofii presocratici, cum ar fi pitagoreicii, aveau teorii despre Om, aşa cum şi 
Platon avea o teorie despre Natură. Cu toate acestea, în timpul lui Socrate se petrece o 
schimbare de accent şi de interes în filosofie. Şi tocmai de aceea unii istorici spun - şi 
cred că sunt destul de îndreptăţiţi să spună - că filosofia greacă a început cu Socrate. 
După opinia lor, filosofia presocratică trebuie considerată drept o ştiinţă primitivă, în 
niciun caz drept filosofie. Filosofia începe de-abia cu analiza etică din socratism. Nu 
este şi părerea mea în această chestiune, dar o admit ca opinie supusă dezbaterii. 

însă nu doresc să spun mai multe acum despre schimbarea de interes de la Natură 
la Om. Că a existat o asemenea schimbare a interesului în cazul lui Socrate, nu se 
poate nega; m-am ocupat de această problemă în primul volum. Ceea ce doresc să fac 
acum este să atrag atenţia asupra unui subiect pe care nu l-am subliniat îndeajuns 
în acel volum, anume rolul jucat de analiză în filosofiile lui Socrate şi Platon. Cu alte 
cuvinte, doresc acum să subliniez rolul jucat de analiză în filosofia lui Platon, din 
moment ce este un fapt suficient de evident că Socrate a fost preocupat de analiză. 
(Spunând acestea, asum mai departe perspectiva prezentată în primul meu volum, că 
Socrate nu a inventat teoria Formelor sau Ideilor.) 

Mi se pare că teoria platoniciană a valorilor se bazează în mare parte pe o analiză 
a enunţurilor şi judecăţilor etice. Deşi enunţurile de acest fel par să implice credinţa 
într-o oarecare obiectivitate a valorilor, nu rezultă de aici că valorile posedă tipul de 
obiectivitate atribuit lor de Platon. Dacă ar fi să împrumutăm limbajul lui Husserl, 

am putea spune că Platon a întreprins o analiză fenomenologică a „esenţelor" fără a 
observa epoche, confundând astfel fenomenologia descriptivă cu metafizica. Din nou, 
specificul gândirii lui Platon constă în aceea că el atrage atenţia asupra diferenţelor 
de sens logic dintre diferitele tipuri de enunţuri. El a observat, de exemplu, că în anu¬ 
mite enunţuri sunt întrebuinţaţi termeni care nu denotă un lucru individual definit 
şi că există un sens în care aceste enunţuri pot fi adevărate chiar dacă nu există în 
realitate lucruri individuale cărora să le corespundă acele nume. Pe această bază îşi 
dezvoltă el teoria Formelor, cel puţin în măsura în care o extinde la termenii generici 
şi specifici. Astfel, se lasă înşelat de limbaj şi confundă logica cu metafizica. 

Nu doresc să sugerez că ideea de Bine a lui Platon şi teoria sa despre exemplarism 
sunt lipsite de valoare, şi că teoria Formelor nu este altceva decât rezultatul unei con¬ 
fuzii între logică şi metafizică. Observaţiile lui despre Bine, oricât ar fi de obscure, nu 
demonstrează că Platon a postulat Binele pentru că ar fi fost, pur şi simplu, indus în 
eroare de felul în care folosim termenul „bine". însă abordarea dialectică şi logică a 
metafizicii „Formelor" sau „Ideilor" rămâne deschisă unor obiecţii serioase; nu cred 
că în primul volum am subliniat îndeajuns nici elementul de „analiză lingvistică" din 
filosofia lui Platon, nici confuzia sa între logică şi metafizică. 

Dar putem afirma fără temeri importanţa teoriei Formelor sau Ideilor în gândirea 
lui Platon. Nu există nicio dovadă concretă, din câte ştiu, ca el să-şi fi abandonat vre¬ 
odată teoria; dovezile disponibile interzic orice astfel de presupunere. însă, în acelaşi 
timp, trebuie să admitem că şi ideea minţii sau a sufletului ajunge să joace un rol 
din ce în ce mai important în gândirea lui. Subiectul teologiei platoniciene este de o 
obscuritate notorie, dar putem susţine cu siguranţă că Platon este adevăratul fondator 
al teologiei naturale. Legile evidenţiază importanţa pe care o acorda ideii unei Minţi 
divine sau a unui Suflet divin în univers, idee la fel de limpede expusă şi în Timaios, 
dacă facem abstracţie de caracterul „mitic" al conţinutului acestui dialog. Aceasta nu 
înseamnă, fireşte, că Platon propune o filosofie teistă; chiar dacă a gândit în aceşti 
termeni, atunci în mod sigur nu a dezvăluit acest fapt cititorilor săi. Dacă înţelegem 
prin „Dumnezeu" pe Dumnezeul monoteismului iudeo-creştin, atunci dovezile ar 
sugera că Platon a ajuns prin căi diferite la două aspecte ale lui Dumnezeu; dar acest 
lucru nu sugerează, sau cel puţin nu oferă vreo bază solidă de argumentare, că Platon 
a combinat aceste două aspecte ale Divinităţii, atribuindu-le unei singure Fiinţe per¬ 
sonale. Astfel, se poate spune că Binele reprezintă ceea ce filosoful creştin numeşte 
„Dumnezeu" sub aspectul cauzei exemplare, deşi nu rezultă, fireşte, că Platon ar fi 
numit binele „Dumnezeu". Iar Demiurgul din Timaios şi Mintea divină sau Sufletul 
divin din Legi se poate spune că îl reprezintă pe Dumnezeu sub aspectul cauzei efi¬ 
ciente, cu condiţia să înţelegem prin cauză eficientă nu Creatorul în sens deplin, d 
o cauză explicativă a structurii inteligibile a lumii empirice şi a mişcărilor ordonate 

ale corpurilor cereşti. Dar nu există nicio dovadă decisivă în favoarea interpretării că 
Platon a identificat vreodată Binele cu fiinţa reprezentată de Demiurgul din Timaios. 
Cu toate acestea, putem admite că teoria Formelor este un răspuns la o problemă, în 
timp ce teoria Minţii divine sau a Sufletului divin este răspunsul la o altă problemă; 
şi se pare că odată cu trecerea timpului aceasta din urmă va ajunge să ocupe o poziţie 
mult mai importantă în gândirea sa. 

(iii) In privinţa lui Aristotel, doresc să accentuez încercarea sa de a explica raţional 
lumea experienţei şi, în particular, preocuparea lui de a face inteligibile schimbarea 
şi mişcarea observate în natură. (Ar trebui să ne amintim că „mişcarea" nu însemna 
pentru Aristotel doar locomoţia; includea şi schimbările cantitative şi calitative.) Nu 
ar trebui să eliminăm sau să dăm deoparte elementele platoniciene sau pe cele meta¬ 
fizice din filosofia lui Aristotel, ca şi cum ar fi simple rămăşiţe ale fazei platoniciene 
de care a uitat să se elibereze. însă este semnificativ că Dumnezeul din Metafizica 
tinde să apară ca o ipoteză astronomică. 

Dacă păstrăm în minte preocuparea lui Aristotel pentru explicarea schimbării şi 
mişcării, ne este mult mai simplu să-i înţelegem criticismul radical la adresa teoriei 
platoniciene a Formelor. După cum am mai spus, teoria lui Platon rămâne cu sigu¬ 
ranţă deschisă unor obiecţii serioase pe baze logice, şi mă îndoiesc că abordarea lui 
poate face faţă criticii, indiferent cât de multă valoare am atribui teoriei în sine, chiar 
şi revizuită. Pe de altă parte, multe dintre criticile lui Aristotel nu sunt deloc impresio¬ 
nante ca atare. El tinde să presupună că lucrul la care dorea Platon să ajungă prin teo¬ 
ria sa este ceea ce el, Aristotel, înţelege prin „forme"; de aceea obiectează că Formele 
lui Platon nu îndeplinesc funcţia pe care formele lui o îndeplinesc şi că, în consecinţă, 
teoria lui Platon este absurdă. Acest tip de critică nu este unul prea inspirat, întrucât 
se bazează pe asumpţia că teoria lui Platon trebuie să îndeplinească aceeaşi funcţie 
pe care trebuia să o îndeplinească teoria aristotelică a cauzalităţii formale. însă dacă 
păstrăm în minte, după cum am mai sugerat, preocuparea lui Aristotel pentru expli¬ 
carea schimbării şi a mişcării, precum şi concepţia sa „dinamică", ostilitatea sa faţă 
de teoria platoniciană devine de înţeles. Obiecţia lui fundamentală era că teoria este 
prea „metafizică"; este inutilă, gândea el, pentru a explica amestecul de schimbare 
şi stabilitate care se găseşte în lucruri. Nu era o ipoteză care să-şi aibă rădăcinile în 
datele empirice sau care să poată contribui la explicarea datelor empirice, sau care să 
fie măcar verificabilă. Nu doresc să sugerez că Aristotel a fost un pozitivist. Dar dacă 
termenul „metafizic" este înţeles, aşa cum se întâmplă uneori în ziua de azi, mai ales 
ca referindu-se la ipoteze deopotrivă neverificabile şi nejustificabile, este limpede de 
ce Aristotel considera teoria platoniciană ca fiind prea „metafizică". Eu cred că teoria 
cauzalităţii exemplare are o funcţie explicativă, dar numai pentru că are legătură cu 
ideea de fiinţă divină capabilă de o activitate de care Dumnezeul lui Aristotel din 

Metafizica nu era capabil. Dacă privim materia din punctul de vedere al lui Aristotel, 
putem înţelege cu uşurinţă atitudinea sa faţă de teoria platoniciană. Putem, de ase¬ 
menea, înţelege cum Bonaventura, în Evul Mediu, a putut să-l considere pe Aristotel 
un filosof al naturii, dar nu şi un metafizician. 

(iv) Demiurgul lui Platon a format lumea empirică, conferindu-i un model inte¬ 
ligibil, în conformitate cu un model sau exemplu extern. Dumnezeul lui Aristotel 
era explicaţia ultimă, în calitate de cauză finală, a mişcării. Pentru niciunul dintre 
ei Dumnezeu nu era, în sens deplin, creatorul fiinţelor empirice. De abia în neopla¬ 
tonism filosofii greci ajung cel mai aproape de ideea de creaţie şi de considerarea 
problemei existenţei finite ca atare. 

în legătură cu neoplatonismul, doresc să subliniez caracterul său de sinteză 
a gândirii greceşti şi de sistem în care filosofia, etica şi religia sunt combinate. 
Neoplatonismul s-a prezentat drept o „cale de salvare", chiar dacă o cale înalt intelec¬ 
tuală de salvare, care putea fi înţeleasă numai de nişte minţi pe măsură. în pitagoris- 
mul presocratic putem deja discerne concepţia despre filosofie ca o cale de salvare, 
deşi acest aspect al pitagorismului a avut tendinţa de a se retrage pe fundal pentru a 
lăsa loc studiilor matematice dezvoltate de şcoala pitagoreică. Cu Socrate şi teoria lui 
despre virtute ca fiind cunoaştere, putem vedea deja clar ideea filosofiei drept cale de 
salvare, iar în gândirea lui Platon ideea este la fel de pregnantă, deşi tinde să fie pusă 
în umbră de aspectele logice şi matematice ale filosofiei sale. Platon nu a fost, bine¬ 
înţeles, un pragmatic, şi nu este necesară o cunoaştere aprofundată a scrierilor sale 
pentru a realiza importanţa pe care el a acordat-o posedării adevărului pentru viaţa 
individului şi a societăţii în general. însă numai în fazele târzii ale platonismului, cu 
precădere în neoplatonism, ideea filosofiei ca modalitate de salvare devine atât de evi¬ 
dentă. Este suficient să ne gândim numai la teoria lui Plotin despre ascensiunea etică 
şi religioasă a omului, culminând în uniunea extatică cu Unu. Când Porfir expune 
neoplatonismul ca pe un rival grec al creştinătăţii, cu pretenţii de superioritate inte¬ 
lectuală, el poate face aceasta pentru că, în neoplatonism, filosofia greacă începe să 
ia caracterul unei religii. Stoicismul şi epicureismul sunt amândouă prezentate drept 
căi de salvare; însă, deşi etica stoică posedă cu siguranţă o nobleţe impresionantă, 
niciunul dintre cele două sisteme nu are o ţinută intelectuală suficient de înaltă pen¬ 
tru a putea juca rolul pe care l-a jucat neoplatonismul în fazele ultime ale gândirii 
greceşti. 

Faptul că primii autori creştini au împrumutat termeni şi idei de la neoplatonici- 
eni ne-ar putea tenta să subliniem continuitatea dintre gândirea greacă şi cea creştină; 
chiar în acest fel am abordat istoria conţinută în primele două volume. Nu intenţionez 
să renunţ la validitatea acestei abordări acum, dar trebuie să subliniez faptul că a exis¬ 
tat, de asemenea, o ruptură fină între gândirea greacă şi cea creştină. Un neoplatonist 

precum Porfir a realizat foarte limpede diferenţa dintre o filosofie care nu acorda 
prea multă importanţă istoriei, şi pentru care ideea unui Dumnezeu întrupat este 
de neconceput, şi o religie care acorda o importanţă profundă evenimentelor istorice 
concrete, şi care se fonda pe credinţa în întrupare. Mai mult, acceptarea lui Hristos 
ca Fiu al lui Dumnezeu şi acceptarea revelaţiei divine în istorie însemna că pentru 
creştin filosofia ca atare nu putea fi calea salvării. Autori creştini precum Clement 
din Alexandria au interpretat filosofia în sensul literal, ca „iubire de înţelepciune", 
şi au privit filosofia greacă, mai ales platonismul, în sens larg, drept o pregătire în 
vederea creştinismului care îndeplinea pentru lumea greacă o funcţie analogă aceleia 
pe care o îndeplineau pentru evrei Legea şi Profeţii. De aceea ne uimeşte atitudinea 
prietenoasă faţă de filosofia greacă a unui Clement din Alexandria, prin contrast cu 
atitudinea unui Tertulian. Dar dacă privim atitudinea celui dintâi mai îndeaproape, 
îi putem observa implicaţiile, anume că religia creştină a preluat într-o manieră dis¬ 
tinctă rolul filosofiei greceşti. Iar când filosofia va ajunge să se dezvolte în mod auten¬ 
tic în lumea medievală creştină, ea va rămâne totuşi „academică", o disciplină de 
studiu pentru universităţi şi logicieni profesionalizaţi. Niciun filosof creştin nu va 
considera filosofia în sine ca pe o cale de salvare; şi atunci când li se reproşează gân¬ 
ditorilor medievali că acordă prea multă atenţie subtilităţilor logice, se uită adeseori 
că pentru ei filosofia nu putea să fie altceva decât o întreprindere „academică". în tim¬ 
purile moderne vedem reapărând concepţii care fac din filosofie o „cale de salvare", 
însă acestea se originează fie în lipsa de încredere în teologia creştină şi în dorinţa de 
a-i găsi un substitut, fie, dacă sunt susţinute de gânditori creştini, în dorinţa de a găsi 
o abordare acceptabilă a acelora care nu sunt creştini. Creştinul practicant consideră 
că religia îi inspiră viaţa şi îi oferă un ghid de conduită mai degrabă decât o filosofie, 
indiferent cât de interesat ar fi de aceasta din urmă. 

2. în al doilea volum, am urmărit istoria filosofiei în lumea creştină, până la sfâr¬ 
şitul secolului al XlII-lea, deşi l-am inclus pe John Duns Scotus (m. 1308), a cărui 
filosofie aparţine mai degrabă marilor sisteme din secolul al XIII-lea decât acelei via 
moderna din secolul al XlV-lea. Volumul acoperă, aşadar, perioada patristică, peri¬ 
oada timpuriu medievală şi perioada gândirii metafizice constructive la scară mare. 
Următoarea perioadă, a medievalităţii târzii, a fost schiţată în prima parte a volumu¬ 
lui de faţă. 

împărţirea în patru părţi a gândirii filosofice creştine de la începutul erei creştine 
până la finalul Evului Mediu este o diviziune tradiţională, justificată şi utilă după opi¬ 
nia mea. Dar este posibilă o împărţire şi mai simplă, în două mari perioade, cea care 
precede şi cea care urmează introducerii corpusului aristotelic în creştinătatea occi¬ 
dentală. în orice caz, eu, ca istoric, consider că nu este necesar să exagerăm impor¬ 
tanţa filosofică a acestui eveniment, anume redescoperirea lui Aristotel. Filosofiile pot 

să se deosebească prin felul în care evaluează teoriile lui Aristotel, însă eu nu cred că 
există vreun fundament pentru disputele din jurul importanţei istorice a redescoperi¬ 
rii lui Aristotel. Dincolo de sistemul lui Scotus Eriugena, neluat prea mult în seamă, 
medievalii timpurii nu posedau nimic din ceea ce noi am numi sistem filosofic şi, în 
particular, nu aveau o cunoaştere intimă a vreunui sistem care să nu datoreze ceva 
creştinismului. însă redescoperirea lui Aristotel şi traducerea marilor gânditori isla¬ 
mici, în a doua jumătate a secolului al Xll-lea, aduc pentru prima oară la cunoştinţa 
gânditorilor creştini medievali un sistem de gândire complex care este opera unui 
filosof păgân şi care nu datorează nimic creştinismului. De aceea Aristotel va ajunge 
în mod natural să însemne pentru ei „Filosofia". Este o mare eroare să deducem din 
obstinaţia cu care unii scolastici renascentişti s-au agăţat de ideile fizice şi ştiinţifice 
ale lui Aristotel că descoperirea acestuia a fost un dezastru filosofic. în Evul Mediu, 
Aristotel era, într-adevăr, cunoscut ca „Filosoful” şi a fost supranumit aşa pentru că 
sistemul său reprezenta pentru medievali „Filosofia" în ansamblu; nu pentru că ar fi 
fost aristotelică, în sensul în care deosebim aristotelismul de platonism, stoicism, epi- 
cureism sau neoplatonism, ci pentru că era singurul mare sistem filosofic despre care 
posedau cunoştinţe extinse. Este foarte important să înţelegem acest lucru. Vorbind, 
de exemplu, despre încercările lui Toma d’Aquino de a reconcilia aristotelismul cu 
teologia creştină, ne vom da seama mai bine de natura situaţiei dacă facem un expe¬ 
riment: să înlocuim termenul „filosofie" cu „aristotelism". Când unii dintre teologii 
din secolul al XlII-lea adoptă o atitudine ostilă faţă de Aristotel şi consideră că filo- 
sofia lui este o ameninţare intelectuală, ei resping, de fapt, filosofia independentă în 
numele credinţei creştine. Iar când Toma adoptă în mare măsură sistemul aristotelic, 
el dă, prin aceasta, undă verde filosofiei. Nu ar trebui să credem că Toma a împovărat 
astfel gândirea creştină cu sistemul unui filosof grec. Semnificaţia mai adâncă a între¬ 
prinderii sale este aceea că el a recunoscut drepturile şi poziţia filosofiei ca studiu 
raţional distinct de teologie. 

Trebuie să ne reamintim şi de faptul că utilizarea noii învăţături într-o manieră 
constructivă s-a datorat unor oameni precum Toma şi Duns Scotus, care erau în 
primul rând teologi. Redescoperirea lui Aristotel ridică, în epocă, problema relaţiei 
dintre teologie şi filosofie într-o formă mult mai acută decât fusese ridicată în peri¬ 
oada medievală anterioară. Aşa că singurii oameni din secolul al XlII-lea care vor 
face încercări serioase de a se ocupa constructiv de această problemă vor fi teologii. 
Acei profesori de la Facultatea de Arte cunoscuţi mai ales sub numele de „averroişti 
latini" tind să accepte întreaga filosofie a lui Aristotel, ca atare sau în interpretarea 
lui Averroes, într-o manieră slugarnică. Iar când sunt taxaţi cu faptul că unele dintre 
tezele lui Aristotel sunt incompatibile cu teologia creştină, ei răspund că treaba filoso¬ 
fului este doar de a emite opinii filosofice. Presupunând că răspunsul lor era sincer, 

atunci ei puneau semnul egalităţii între filosofie şi istoria filosofiei. Dacă nu erau 
sinceri, atunci îl acceptau pe Aristotel într-o manieră necritică şi slugarnică. în orice 
caz, ei nu au adoptat o atitudine constructivă. Teologi precum Toma, pe de altă parte, 
au încercat să armonizeze aristotelismul - care, după cum am mai spus, însemna 
„Filosofia" în toate sensurile - cu religia creştină. Armonizarea nu a însemnat inclu¬ 
derea forţată a filosofiei aristotelice în matca creştină, aşa cum îşi imaginează unii cri¬ 
tici, ci regândirea şi dezvoltarea filosofiei creştine. Toma nu operează o distorsionare 
ignorantă, ci o construcţie originală. El nu asumă ca atare adevărul aristotelismului 
pentru că era aristotelism şi nu încearcă, apoi, să-l forţeze să intre în matca creştinis¬ 
mului, ci era convins că aristotelismul, în liniile lui principale, este rezultatul unei 
raţionări juste. De aceea va ataca doctrina monofizită a averroiştilor, pe de o parte 
pentru că Averroes, după opinia lui, l-a interpretat greşit pe Aristotel şi, pe de altă 
parte, pentru că monofizismul era eronat şi putea fi demascat ca fiind eronat pe baza 
raţionării filosofice. Acest al doilea motiv este cel mai important. Toma credea că 
dacă teoria filosofică este incompatibilă cu teologia creştină, atunci este eronată, fiind 
totuşi perfect conştient de faptul că, din punct de vedere filosofic, nu este suficient să 
spui că o teorie este falsă doar pentru că este incompatibilă cu creştinismul sau pen¬ 
tru că se bazează pe o interpretare greşită a lui Aristotel. Sarcina sa primară era aceea 
de a demonstra că teoria se bazează pe o raţionare incorectă sau neconcludentă. Cu 
alte cuvinte, regândirea aristotelismului se face ca regândire filosofică, şi nu ia, pur şi 
simplu, forma unei confruntări a teoriilor aristotelice - sau presupus aristotelice - cu 
teologia creştină, urmată de eliminarea sau schimbarea, fără vreun argument filo¬ 
sofic, a teoriilor incompatibile cu acea teologie. Toma era destul de pregătit să se 
întâlnească atât cu aristotelismul integral, cât şi cu antiaristotelismul pe propriul lor 
teren, anume pe acela al apelului la raţiune. Astfel, el dezvoltă filosofia într-o ramură 
specială de studiu, adică o separă, pe de o parte, de teologie şi, pe de altă parte, de 
simpla repetare a cuvintelor lui Aristotel. 

Se poate spune, prin urmare, că filosofia medievală îşi atinge stadiul de matu¬ 
ritate datorită redescoperirii lui Aristotel şi operei teologilor-filosofi din secolul al 
XlII-lea. Cunoaşterea operelor de metafizică şi de fizică ale lui Aristotel a lărgit con¬ 
cepţia medievalilor despre filosofie, care nu mai putea fi privită drept un echivalent al 
dialecticii. Prin urmare, aristotelismul a reprezentat acel principiu fecund, de primă 
importanţă pentru dezvoltarea filosofiei medievale. Este, fără îndoială, regretabil că 
ştiinţa aristotelică, mai ales astronomia, a ajuns să fie conotată cu cel mai înalt grad de 
respect, mai ales în anumite cercuri, dar acest fenomen nu schimbă faptul că filosofia 
lui Aristotel nu a fost câtuşi de puţin o greutate sau o povară paralizantă pentru min¬ 
tea gânditorilor medievali. Fără el, filosofia medievală ar fi reuşit cu greu să avanseze 
la fel de rapid; studiul operelor lui Aristotel nu a ridicat doar standardul general al 

gândirii şi analizei filosofice, dar a şi extins în mare măsură câmpul studiilor filosofi¬ 
lor medievali. De exemplu, cunoaşterea teoriilor psihologice şi epistemologice aristo¬ 
telice a condus la naşterea unei tradiţii de reflecţie asupra acestor teme. Iar când pozi¬ 
ţia generală a lui Aristotel va fi acceptată, printre alţii de Toma d’Aquino, se vor naşte 
noi probleme, sau cele vechi vor deveni mai acute, cum este cazul ideilor înnăscute: 
dacă acestea nu există, iar ideile noastre se formează în dependenţă de percepţia sim¬ 
ţurilor, atunci cum este posibilă metafizica, din moment ce ea presupune o gândire şi 
un discurs despre existenţe care transcend materia ? Şi ce semnificaţie poate fi ataşată 
termenilor care descriu existenţe transcendente? Toma era conştient de aceste pro¬ 
bleme şi de originea lor, şi va oferi câteva direcţii, iar Duns Scotus era şi el conştient 
de nevoia de a furniza o justificare teoretică pentru metafizică. Cum am mai spus, 
este discutabil dacă „empirismul" lui Aristotel a fost una dintre influenţele care au dat 
naştere, în secolul al XlV-lea, direcţiilor criticiste care doreau să submineze sistemele 
metafizice clădite pe ideile lui Aristotel. în fine, oricum am estima valoarea teoriilor 
lui, nu putem nega că tocmai faptul că medievalii i-au cunoscut filosofia a constituit 
cea mai puternică şi durabilă influenţă pentru stimularea gândirii filosofice din Evul 
Mediu. Iar când ideile lui au ajuns să aibă un efect anesteziant asupra gândirii, acest 
fenomen s-a datorat, pur şi simplu, stingerii entuziasmului acelei mişcări vii şi crea¬ 
tive a gândirii, stimulată iniţial de scrierile lui. 

Pentru că tot subliniem importanţa aristotelismului pentru filosofia medievală, 
să amintim şi că teologii-filosofi din secolul al XlII-lea au adâncit considerabil aristo- 
telismul din punct de vedere metafizic. Aristotel însuşi era preocupat să explice acel 
cum al lumii, trăsăturile ei, în special schimbarea sau devenirea ori „mişcarea". Toma 
va opera totuşi o schimbare de accent: devine primordială problema acelui care al 
lumii, adică problema existenţei fiinţelor finite. Este perfect adevărat, aşa cum a arătat 
şi Gilson cu obişnuita sa luciditate, că doctrina iudeo-creştină a creaţiei a direcţionat 
atenţia către acest subiect şi că acest fenomen s-a produs, bineînţeles, cu mult înainte 
de Toma. Dar el a fost cel care a instituit primatul acestei probleme pentru metafizi¬ 
cianul creştin, prin teoria distincţiei dintre esenţă şi existenţă (sau mai degrabă prin 
felul în care s-a folosit de această distincţie, din moment ce nu el a inventat-o). De 
aceea numim filosofia lui Toma o filosofie „existenţială", lucru pe care nu -1 putem 
afirma însă şi despre filosofia lui Aristotel. 

3. Medievalii au avut întotdeauna o oarecare cunoaştere asupra logicii lui Aristotel. 
Iar intr-un moment în care filosofia însemna pentru majoritatea lumii doar ceva mai 
mult decât logica sau dialectica, era de înţeles că filosofia trebuia să fi fost considerată, 
în sens larg, ca fiind - într-o exprimare deja faimoasă - „slujnica teologiei". Logica, 
spunea Aristotel însuşi, este un instrument de raţionare; în Evul Mediu timpuriu 
nu exista mai nimic, în afara sferei teologice, căruia să i se aplice acest instrument. 

Prin urmare, deşi se făcea distincţia între credinţă şi raţiune, adică între adevărurile 
acceptate pe baza autorităţii şi crezute prin credinţă şi adevărurile acceptate ca rezul¬ 
tat al demonstraţiei, relaţia filosofiei cu teologia nu punea încă probleme. Dar când 
ansamblul sistemului aristotelic devine cunoscut în universităţile creştine, domnia 
filosofiei începe să se extindă dincolo de sfera dialecticii. Naşterea teologiei naturale 
sau filosofice (care îşi avea, fireşte, rădăcinile în scrierile lui Anselm) şi a filosofiei 
naturale sau cosmologiei, împreună cu psihologia metafizică, introduce ideea de filo- 
sofie ca ramură de studiu distinctă de teologie şi de ceea ce în ziua de azi se numeşte 
„ştiinţă". Drept consecinţă, gânditorii creştini au fost nevoiţi să-şi îndrepte atenţia 
spre stabilirea unei relaţii adecvate între filosofie şi teologie. 

Părerile lui Toma în această chestiune au fost expuse în al doilea volum al acestei 
istorii şi nu mi-am propus să le repet aici. Va fi suficient să amintesc că el a restabilit 
demnitatea filosofiei şi i-a recunoscut independenţa intrinsecă. Fireşte, Toma - fiind 
creştin - crede că o teorie filosofică incompatibilă cu creştinismul este falsă; pentru 
el, ideea că două propoziţii contradictorii pot fi adevărate în acelaşi timp era întru totul 
absurdă. Şi, dat fiind adevărul creştinismului, el era convins că se poate demonstra 
întotdeauna că un enunţ filosofic incompatibil cu creştinismul este rezultatul unor 
argumente incorecte sau înşelătoare. Filosofii, ca gânditori individuali, se pot înşela 
în raţionările lor şi pot ajunge să contrazică adevărul revelat; dar filosofia însăşi nu 
poate face asta. Nu există un filosof infailibil; dar dacă ar exista, atunci concluziile sale 
ar fi întotdeauna în armonie cu adevărul revelat, chiar dacă el ar ajunge la concluziile 
sale independent de datele revelaţiei. 

Aceasta este, fireşte, o concepţie foarte cuminte şi convenabilă despre relaţia filo¬ 
sofiei cu teologia. Dar trebuie să adăugăm că Toma îl consideră pe metafizician inca¬ 
pabil să demonstreze tainele revelate ale creştinismului, cum ar fi Sfânta Treime, şi 
că este totuşi capabil să demonstreze sau să stabilească cu certitudine „preambulurile 
credinţei", cum ar fi existenţa unui Dumnezeu capabil de a revela adevăruri oame¬ 
nilor. Cu toate acestea, în secolul al XlV-lea - după cum am văzut în prima parte a 
acestui volum - o serie de filosofi încep să pună la îndoială adevărul probelor pe care 
Toma le acceptase ca dovezi valide ale „preambulurilor credinţei", ca demonstraţii ale 
fundamentelor raţionale ale credinţei. Dreptul lor de a critica orice dovadă dată nu 
poate fi pus la îndoială în mod legitim, deoarece analiza şi critica sunt esenţiale pen¬ 
tru filosofie. De pildă, filosoful are tot dreptul să gândească despre principiul omne 
quod movetur ah alio movetur că nu poate purta încărcătura pe care i-a dat-o primul 
argument al lui Toma despre existenţa lui Dumnezeu. Pe de altă parte, dacă filosoful 
pune la îndoială validitatea tuturor dovezilor despre existenţa lui Dumnezeu, atunci 
devine aproape imposibilă păstrarea unei relaţii strânse între filosofie şi teologie, aşa 
cum o afirmase Toma, iar tema raţionalităţii credinţei devine problematică. însă în 

secolul al XlV-lea nu se acorda acestei chestiuni o atenţie serioasă. Un teolog-filosof 
precum William Oclcham a putut pune la îndoială validitatea dovezilor metafizice 
ale existenţei lui Dumnezeu fără a mai cerceta în mod serios nici care este adevărata 
natură a argumentelor ce dovedesc existenţa lui Dumnezeu, nici care este temeiul 
raţional al credinţei noastre în Dumnezeu, dacă existenţa Sa nu poate fi demon¬ 
strată în maniera tradiţională. Problemele puse de critica nominalistă a metafizicii 
tradiţionale au rămas insuficient surprinse sau discutate, parţial pentru că atât de 
mulţi „nominalişti" de frunte erau ei înşişi teologi, parţial pentru că fundalul mental 
general era încă furnizat de creştinism, şi parţial pentru că atenţia multor filosofi era 
absorbită de problemele de logică şi analitică (iar în cazul lui Ockham, de polemicile 
politice şi ecleziastice). Teologia şi filosofia începuseră deja să se despartă, dar faptul 
nu era recunoscut în mod limpede. 

4. în prima parte a volumului de faţă am urmărit cum s-a răspândit via moderna 
în secolele al XlV-lea şi al XV-lea. Am văzut, de asemenea, cum secolul al XlV-lea a 
anticipat o nouă perspectivă ştiinţifică, ce se va dezvolta cu o rapiditate uimitoare în 
timpul Renaşterii. Dacă filosofii presocratici au descoperit Natura în sensul că au 
propus o idee despre cosmos ca sistem guvernat de legi, atunci oamenii de ştiinţă din 
Renaştere au descoperit Natura în sensul că au dezvoltat utilizarea metodei ştiinţifice 
în descoperirea „legilor" care guvernează, de fapt, fenomenele naturale. Chiar dacă 
discursul privind legile care guvernează Natura este deschis obiecţiilor, important 
este totuşi nu că a fost folosit cutare sau cutare limbaj sau că ar fi trebuit folosit cutare 
sau cutare limbaj, ci mai degrabă că oamenii de ştiinţă renascentişti au dezvoltat 
studiul ştiinţific al naturii într-un mod fără precedent. Aceasta înseamnă că ştiinţa 
fizicii a atins stadiul său de maturitate. Cel mai adesea a fost cunoscută drept „filo- 
sofie naturală" sau „filosofie experimentală", dar, dincolo de terminologie, rămâne 
faptul că prin opera oamenilor de ştiinţă renascentişti ştiinţa a ajuns să ocupe un loc 
de sine stătător alături de teologie şi filosofie. Iar odată cu evoluţia ştiinţei modeme se 
petrece o schimbare încă şi mai mare în viziunea despre „cunoaştere". în Evul Mediu, 
teologia şi filosofia sunt considerate în mod unanim „ştiinţe"; marile figuri ale vieţii 
universitare sunt teologi şi filosofi; ei sunt, vorbind în general, posesorii cunoaşterii, 
însă cu trecerea timpului, cunoaşterea ştiinţifică în sens modern începe să fie consi¬ 
derată pe scară largă drept norma şi standardul cunoaşterii; în multe ţări nici teologii, 
nici filosofii nu vor mai fi priviţi drept posesori ai „cunoaşterii", cel puţin nu în acelaşi 
sens în care se spune despre oamenii de ştiinţă că ar poseda cunoaşterea. Această ati¬ 
tudine faţă de cunoaştere se dezvoltă, fireşte, gradual, dar evoluţia îi este înlesnită de 
dezvoltarea ştiinţei tehnice şi aplicate. De fapt, în timp ce în Evul Mediu filosofia este 
singura reprezentantă a cunoaşterii „ştiinţifice" dincolo de sfera teologiei, în lumea 
postrenascentistă se ridică pretendenţi care, după opinia multora, reuşesc să smulgă 

filosofiei titlul de reprezentant al cunoaşterii. Dar amintind această problemă legată 
de ştiinţa Renaşterii anticipăm prea mult şi ar fi inadecvat să o discutăm aici pe larg. 
Am menţionat-o pentru a arăta importanţa pe care dezvoltarea ştiinţifică din perioada 
Renaşterii a avut-o pentru filosofie, sau mai degrabă unul dintre modurile în care 
această dezvoltare a fost importantă pentru filosofie. Dacă vedem în redescoperirea 
lui Aristotel o linie de demarcaţie în filosofia medievală, atunci putem găsi şi în evo¬ 
luţia ştiinţei renascentiste o linie de demarcaţie în istoria gândirii europene. 

Istoricii mai vechi ai filosofiei au avut tendinţa de a neglija filosofia medievală, 
despre care ştiau puţine, şi săreau practic de la Aristotel la Descartes; istoricii recenţi 
subliniază însă, în mod justificat, continuitatea dintre filosofia greacă şi gândirea 
creştină, dintre filosofia medievală şi filosofia din perioada postrenascentistă. Faptul 
că Descartes, de pildă, datorează scolasticii multe dintre categoriile şi ideile sale filo¬ 
sofice, că teoria medievală a legii naturale a fost folosită de Hooker şi, de la el, a 
trecut într-o formă diluată la Locke, şi că acesta din urmă datorează mai mult aristo- 
telismului decât îşi dădea probabil seama reprezintă acum chestiuni larg acceptate 
de istoricii filosofiei. Dar este o greşeală, cred, să subliniem într-atât elementul de 
continuitate încât să fie trecute sub tăcere elementele de noutate şi de schimbare. 
Climatul gândirii în lumea postrenascentistă nu era acelaşi cu cel care prevala în Evul 
Mediu. Această schimbare se datorează, fireşte, conlucrării unui număr de factori 
diferiţi; iar naşterea ştiinţei a fost unul dintre cei mai importanţi factori de acest fel. 
Dezvoltarea ştiinţei înlesneşte considerarea lumii dintr-un punct de vedere care poate 
să nu mai aibă nicio conexiune evidentă cu teologia. Dacă îl comparăm, de pildă, pe 
Bonaventura sau chiar pe Toma d’Aquino cu un filosof de genul lui Descartes, obser¬ 
văm de la început o diferenţă considerabilă de perspectivă şi interes, în ciuda faptului 
că toţi trei sunt catolici. Bonaventura este interesat de creaturi în principal în relaţia 
lor cu Dumnezeu, ca vestigiu Dei; sau, în cazul omului, ca imago Dei. Toma, datorită 
aristotelismului său, manifestă un interes mai mare pentru creaturi dintr-un punct 
de vedere pur filosofic; însă el este, mai presus de orice, un teolog, şi este evident că 
interesul său primar va fi acela al unui teolog şi, mai ales, al unui gânditor creştin. Cu 
Descartes descoperim însă o perspectivă care, deşi aparţine unui creştin, are un carac¬ 
ter pe care l-am putea numi „neutru“. Au existat, desigur, şi în perioada postrenas¬ 
centistă filosofi pe care îi putem socoti atei sau cel puţin noncreştini; este suficient 
să ne gândim la figurile Iluminismului francez. Doresc să spun însă că de-abia după 
Evul Mediu filosofia începe să aibă o tendinţă „laică". Descartes a fost, fireşte, un bun 
creştin, dar nu am putea declara despre filosofia lui că este una creştină, în ciuda 
influenţelor credinţei religioase asupra gândirii sale filosofice. Preeminenţa umanis¬ 
mului în timpul Renaşterii, urmat de evoluţia ştiinţei, va trezi preocupări proaspete şi 
noi linii de gândire care, deşi nu sunt cu necesitate incompatibile cu teologia, puteau 

fi explorate fără vreo asociere sau relaţie evidentă cu aceasta. în cazul ştiinţei, acest 
fenomen este suficient de vizibil, dar să nu uităm că evoluţia ştiinţei s-a bazat pe filo- 
sofie. Poate este mai bine să spunem că atât ştiinţa, cât şi filosofia din acea vreme au 
manifestat şi înlesnit apariţia unei noi perspective. 

Dar dacă accentuăm diferenţa dintre lumile medievală şi renascentistă din per¬ 
spectiva gândirii filosofice, trebuie să explicăm această diferenţă atrăgând atenţia 
asupra evoluţiei graduale şi, în mare parte, continue a noii perspective. Anselm, un 
gânditor medieval timpuriu, este interesat în primul rând de înţelegerea credinţei; 
pentru el este evident primatul credinţei, iar ceea ce am putea numi filosofare, la el, 
este în mare parte o încercare de a înţelege prin uzul raţiunii ceea ce credem. Credo , 
ut intelligam. în secolul al XlII-lea, redescoperirea aristotelismului lărgeşte enorm 
preocupările şi orizonturile gânditorilor creştini. Acceptarea fizicii lui Aristotel, indi¬ 
ferent cât de eronate ar fi fost teoriile sale ştiinţifice, pavează calea studiului lumii 
de dragul ei înseşi, ca să spunem aşa. Toma, fiind un teolog profesionist, nu doreşte 
să dezvolte ceea ce noi am numi ştiinţă; nu pentru că ar fi avut vreo ostilitate împo¬ 
triva unor astfel de studii, ci pentru că îl interesează altceva. însă redescoperirea lui 
Aristotel şi traducerile din operele ştiinţifice greceşti şi arabe pregătesc deja terenul 
pentru înaintarea ştiinţei. Deja în secolul al XlII-lea şi cu atât mai mult în secolul 
al XlV-lea putem observa începuturile investigaţiei ştiinţifice a Naturii. Fermentul 
filosofiei renascentiste, cu amestecul său de speculaţie filosofică şi ipoteze ştiinţifice, 
pregăteşte mai departe calea pentru naşterea ştiinţei renascentiste. Se poate spune, 
prin urmare, că redescoperirea lui Aristotel în Evul Mediu a contribuit la naşterea 
ştiinţei. Putem merge, fireşte, şi mai departe, spunând că doctrina creştină despre 
crearea lumii de către Dumnezeu a furnizat pregătirea teologică necesară pentru evo¬ 
luţia ştiinţei. Pentru că, dacă lumea este creată şi dacă materia nu este rea, ci bună, 
atunci lumea materială este, fi reşte, demnă de investigaţie ştiinţifică. Dar investigaţia 
ştiinţifică nu se putea dezvolta atâta timp cât nu era găsită metoda potrivită; iar pen¬ 
tru aceasta Europa creştină mai avea de aşteptat câteva secole. 

Poate că remarcile de până acum sună ca o reluare a teoriei lui August Comte 
a celor trei stadii, ca şi cum aş fi vrut să spun că stadiul teologic a fost urmat de cel 
filosofic, iar stadiul filosofic de cel ştiinţific, în sensul că cel din urmă îl înlocuieşte 
pe cel de dinaintea lui, atât defacto, cât şi de iure. în ceea ce priveşte caracterul istoric 
al faptelor, s-a argumentat că dezvoltarea gândirii greceşti a mers exact în direcţia 
opusă aceleia preconizate de teoria lui Comte 1 , întrucât s-a pornit de la un stadiu 
„ştiinţific" primitiv către teologie, prin metafizică, mai degrabă decât de la teologie. 


Pentru acest subiect, se poate consulta The Christian Challenge to Philosophy de W.H.V. 
Reade (Londra. 1951). 

prin metafizică, până la ştiinţă. Totuşi, dezvoltarea gândirii filosofice în creştinătatea 
occidentală poate sprijini până la un anumit punct teoria lui Comte, cel puţin în 
privinţa faptelor istorice; se poate argumenta că primatul teologiei a fost succedat de 
un stadiu caracterizat prin sisteme filosofice „laice" şi că acest stadiu a fost urmat, la 
rându-i, de unul pozitivist. O interpretare de acest fel rămâne, cu siguranţă, deschisă 
obiecţiilor pentru că se bazează doar pe anumite aspecte ale dezvoltării gândirii filo¬ 
sofice, selectate pentru a susţine o teorie preconcepută. Este limpede că dezvoltarea 
filosofiei scolastice nu a urmat pur şi simplu teologiei scolastice: într-o mare măsură 
cele două au evoluat împreună. Iar evoluţia ştiinţei în lumea postrenascentistă a fost 
contemporană cu o succesiune de sisteme filosofice. Există totuşi argumente sufici¬ 
ent de plauzibile în favoarea interpretării pe care a dat-o Comte filosofiei occidentale 
de la începuturile creştinismului. Putem distinge Epoca Credinţei, Epoca Raţiunii şi 
Epoca Ştiinţei, măcar din perspectiva climatelor de gândire care, în Evul Mediu, sunt 
modelate de credinţa religioasă şi de teologie; în vremea „Iluminismului", mari secţi¬ 
uni din publicul intelectual îşi plasează încrederea în „raţiune" (deşi utilizarea cuvân¬ 
tului „raţiune" în acest context necesită o analiză mai atentă); iar în lumea modernă, 
în mai multe ţări prevalează un climat pozitivist de gândire, dacă înţelegem „poziti¬ 
vist" şi „pozitivism" intr-un sens larg. Şi totuşi, chiar dacă avem argumente plauzibile 
pentru teoria lui Comte din punct de vedere istoric, cu siguranţă nu rezultă că suc¬ 
cesiunea stadiilor, cel puţin în măsura în care a existat efectiv o succesiune de stadii, 
constituie un „progres" în vreun alt sens decât cel secular al termenului „progres". în 
anumite perioade teologia poate fi ramura de vârf a studiului, în altele ştiinţa poate 
ocupa acest loc; dar o schimbare a climatului de gândire de la o perioadă teologică la 
una ştiinţifică nu presupune că teologia este falsă sau că civilizaţia ştiinţifică este o 
realizare adecvată a potenţelor culturii umane. 

Este, cu toate acestea, destul de evident că ştiinţa nu poate să dovedească vali¬ 
ditatea credinţei sau a credinţelor teologice. Fizica, de pildă, nu poate spune nimic 
despre Sfânta Treime sau despre existenţa lui Dumnezeu. Dacă mulţi oameni au 
încetat să creadă în creştinism, aceasta nu dovedeşte falsitatea creştinismului. Şi, în 
general, relaţia ştiinţei cu religia şi teologia nu este una de tensiune acută; în secolul 
al XlX-lea, de pildă, s-a pretins, în mod nejustificat, că între ele ar exista o tensiune 
de acest fel. Dificultăţi teoretice se ridică mai degrabă în privinţa relaţiei filosofiei 
cu teologia. Iar această tensiune a existat în germene din momentul în care filosofia 
şi-a atins stadiul de maturitate, lucru care nu a fost evident atâta timp cât cei mai de 
seamă filosofi au fost şi teologi. însă odată ce evoluţia ştiinţei direcţionează gândirea 
în direcţii proaspete, iar filosofii nu mai sunt în primul rând teologi, tensiunea nu 
putea decât să devină evidentă. Atâta timp cât filosofii gândesc că pot construi un 
sistem metafizic autentic printr-o metodă proprie, ea tinde să ia forma unei tensiuni 

între concluzii şi enunţuri divergente. însă acum, când un mare număr de filosofi 
cred că filosoful nu are o metodă a sa proprie a cărei utilizare să poată aduce un plus 
de cunoaştere umană, şi că toate cunoştinţele factuale sunt derivabile din observaţie 
imediată şi din ştiinţe, problema priveşte mai degrabă fundamentele raţionale ale 
credinţei. în acest sens, suntem din nou în situaţia creată în secolul al XlV-lea de cri¬ 
ticismul nominalist al metafizicii tradiţionale, deşi natura problemei este acum mai 
limpede decât era atunci. Există oare vreun argument metafizic valid ? Poate exista 
cunoaştere metafizică şi, dacă da, ce fel de cunoaştere este aceasta ? Avem credinţă 
„oarbă", pe de o parte, şi cunoaştere ştiinţifică, pe de alta, sau poate metafizica să 
asigure un fel de punte între ele ? întrebările de acest fel erau implicite în criticismul 
nominalist din secolul al XlV-lea, şi ele încă ne mai însoţesc. Au devenit chiar mai 
acute, pe de o parte datorită creşterii constante a cunoaşterii ştiinţifice începând din 
Renaştere şi, pe de altă parte, datorită succesiunii de sisteme metafizice din peri¬ 
oadele postrenascentistă şi modernă, care au condus la o precumpănitoare lipsă de 
încredere în metafizică. Care este rolul filosofiei? Care este relaţia sa adecvată cu 
ştiinţa ? Care este relaţia sa adecvată cu credinţa şi religia ? 

Aceste întrebări nu pot fi dezvoltate şi discutate acum. Motivul pentru care le-am 
expus a fost doar de a sugera diferite puncte de reflecţie în considerarea dezvoltă¬ 
rii ulterioare a gândirii filosofice. în următorul volum sper să tratez despre filosofia 
„modernă" de la Descartes la Kant inclusiv; iar la Kant ne vom confrunta cu o enun¬ 
ţare explicită a acestor întrebări şi a soluţiei lor. 

Titluri onorifice atribuite filosofilor trataţi în acest volum: 

Durandus: Doctor modemus, mai târziu Doctor resolutissimus 

Petrus Aureoli: Doctor facundus 

William Ockham: Venerabilis inceptor 

Antoine Andre: Doctor dulcifluus 

Francisco de Marcia: Doctor succintus 

Jean de Mirecourt: Monachus albuş 

Grigore din Rimini: Doctor authenticus 

Jan Ruysbroeck: Doctor admirabilis 

Dionisie Cartusianul: Doctor ecstaticus 

Jean Gerson: Doctor christianissimus 

Jakob Bohme: Philosophus teutonicus 

Francisco Suârez: Doctor eximius 

Petrus Aureoli (Pierre d’Auriole), Miinster, 1913 (Beitrăge, II, 6). 

Koch, J., Jakob von Metz, O.P., Archives d’histoire doctrinale et litteraire du moyen 
âge, 1929-1930 (pp. 169-232). 

Durandus de Sancto Porciano O.P. Forschungen zum Streit um Thomas von Aquin zu 
Beginn des 14 Jahrhunderts, Erster Teii, Literargeschichtliche Grundlegung, Miinster, 
1927 (Beitrăge 26, I). 

Kraus, J., Die Universalienlehre des Oxforder Kanzlers Heinrich von Harclay in ihrer 
Mittelstellung zwischen skotistischen Realismus und ockhamistischen Nominalismus, 
Divus Thomas (Freiburg, Elveţia), voi. io (1932), pp. 36-58 şi 475-508, şi voi. 11 
( 1933 ). PP- 288-314. 

Pelster, F., Heinnchvon Harclay, Kanzlervon Oxford, undseine Quăstionen, Miscellanea 
F. Ehrle, voi. I, pp. 307-356, Roma, 1924. 

Teetaert, A., Pierre Auriol, Dictionnaire de theologie catholique, voi. 12, col. 1810- 
1881, Paris, 1934. 


Capitolele III-VIII: William Ockham 


Texte 

Super quattuor lihros sententiarum subtilissimae quaestiones, Lyon, 1495. 

Quodlibeta septem, Paris, 1487; Strasbourg, 1491. 

Expositio aurea et admodum utilis super artem veterem, Bologna, 1496. 

Summa totius logicae, Paris, 1948 şi alte ediţii, în special: Summa Logicae. Parsprima, 
Ph. Boehner, O.F.M. (edit.), St. Bonaventure, New York şi Louvain, 1951. 

Summulae in libros Physicorum, Bologna, 1495 şi alte ediţii. 

Quaestio prima principalis Prologi in primum librum sententiarum cum interpretatione 
Gabrielis Biel, Ph. Boehner, O.F.M. (edit.), Paderborn, 1939. 

The Tractatus de successivis, attributedto William Ockham, Ph. Boehner, O.F.M. (edit.), 
St. Bonaventure (New York), 1944. 

The Tractatus de praedestinatione et de praescientia Dei et de Futuris contingentibus of 
William Ockham, Ph. Boehner, O.F.M. (edit.), St. Bonaventure (New York), 1945. 
(Această ediţie mai conţine şi un „Studiu asupra problemei medievale a logicii 
ternare" aparţinând editorului.) 

Ockham: Selected Philosophical Writings, Ph. Boehner, O.F.M. (edit.), Londra, 1952. 

Gulielmi de Occam Breviloquium de potestate papae (ediţie critică), L. Baudry (edit.), 
Paris, 1937. 

Gulielmi de Ockham Opera politica, voi. I, J.O. Sikes (edit.), Manchester, 1940. 

Studii 

Abbagnano, N., Guglielmo di Ockham, Lanciano, 1931. 

Amann, E., Occam, Dictionnaire de theologie catholique, voi. II, col. 864-904, Paris, 
1931. 

Baudry, L., Guillaume d'Occam. Sa vie, ses oeuvres, ses idees sociales et politiques. I, 
L’homme et Ies oeuvres. Paris, 1949. 

Boehner, Ph., O.F.M, Ockham's Theory ofTruth, Franciscan Studies, 1945, pp. 138— 
161. 

Ockham’s Theory of Signification, Franciscan Studies, 1946, pp. 143-170. 

Carre, H.M., Realists and Nominalists (pp. 101-125), Oxford, 1946. 

Giacon, C., Guglielmo di Occam, 2 voi., Milano, 1941. 

Guelluy, R., Philosophie et theologie chez Guillaume d'Ockham, Louvain, 1947. 
Hamann, A., O.F.M., La doctrine de l’eglise et de l’etat chez Occam, Paris, 1942. 
Hochstetter, E„ Studien zur Metaphysik und Erkenntnislehre des Wilhelms von Ockham, 
Berlin, 1937. 

Lagarde, G. de, Naissance de l’esprit laique au declin du moyen âge. 

Cahier IV: Ockham et son temps, 1942. 

V: Ockham. Bases de depart, 1946. 

VI: Ockham. La morale etle droit, 1946. 

Martin, G., Wilhelm von Ockham. Untersuchungen zur Ontologie der Ordnungen, Berlin, 
1949. 

Moody, E.A., The Logic o/William of Ockham, Londra, 1935. 

Vignaux, P., Nominalisme, Dictionnaire de theologie catholique, voi. II, col. 748-784, 
Paris, 1931. 

Zuidema, S.U., De Philosophie van Occam in zijn Commentaar op de Sententien, 2 voi., 
Hilversum, 1936. 

Capitolul al IXdea: Mişcarea ockhamistă: Jean de Mirecourt şi Nicolas d’Autrecourt 
Texte 

Jean de Mirecourt 

Birkenmaier, A., Ein Rechtfertigungsschreihen Johanns von Mirecourt, Miinster, 
1922 (Beitrăge, 20, 5). 

Stegmiiller, F., Die zwei Apologien des Jean de Mirecourt, Recherches de theologie 
ancienne et medievale, 1933, pp. 40-79,192-204. 

Nicolas d’Autrecourt 

Lappe, J., Nikolaus von Autrecourt, Miinster, 1908 (Beitrăge, 6,1). (Conţine cores¬ 
pondenţa dintre Nicolas şi Bernardo din Arezzo şi dintre Nicolas şi Giles.) 
O’Donnell, J.R., Nicholas of Autrecourt, Mediaeval Studies, I (1939), pp. 179-280. 
(Conţine şi o ediţie din Exigit.) 

Studii 

Lang, A., Die Wege der GlaubensbegriXndung bei den Scholastikem des 14 Jahrhunderts, 
Miinster, 1931 (Beitrăge, 30,1-2). 

Lappe, J., Vezi mai sus. 

Michalski, C„ Ies courants philosophiques ă Oxford et ă Paris pendant le XlVe siecle, 
Bulletin de 1 ’Academie polonaise des Sciences et des Lettres, 1920 (separat: 
Cracovia, 1921). 

Ies sources du criticisme et du scepticisme dans la philosophie du XlVe siecle, Cracovia, 
1924. 

Michalski, C„ Le criticisme et le scepticisme dans la philosophie du XlVe siecle, Bulletin de 
l’Academie polonaise des Sciences et des Lettres, 1925 (separat: Cracovia, 1926). 
Ies courants critiques et sceptiques dans la philosophie du XlVe siecle, Cracovia, 1927. 
O’Donnell, J.R., The Philosophy ofNicholas of Autrecourt and his appraisal of Aristotle, 
Mediaeval Studies, 4 (1942), pp. 97-125. 

Ritter, G., Studien zur Spătscholastik, 2 voi., Heidelberg, 1921-1922. 

Vignaux, P., Nominalisme, Dictionnaire de theologie catholique, voi. II, col. 748-784, 
Paris, 1931. 

Nicholas d‘Autrecourt, ibid., col. 561-587. 

Weinberg, J.R., Nicholas of Autrecourt. A Study in î^th-century Thought, Princeton, 
1948. 


Capitolul al X-lea: Mişcarea ştiinţifică 


Texte 

Buridan 

Johannis Buridani Quaestiones super libros quattuor de coelo et mundo, A.E. Moody 
(edit.), Cambridge (Mass.), 1942. 

Quaestiones super octo libros physicorum Aristotelis, Paris, 1509. 

In metaphysicen Aristotelis quaestiones, Paris, 1480,1518. 

Summulae logicae, Lyon, 1487. 

Quaestiones et decisiones physicales insignium virorum Alberti de Saxonia, Thimonis, 
Buridani, Paris, 1516, 1518. (Conţine Buridan, Quaestiones in libros de Anima, şi 
Buridan, Quaestiones despre Parva naturalia a lui Aristotel.) 

Albert de Saxonia 

Quaestiones super artem veterem, Bologna, 1496. 

Quaestiones subtilissimae Alberti de Saxonia super libros Posteriorum, Veneţia, 1497. 
Logica, Veneţia, 1522. 

Sophismata Alberti de Saxonia, Paris, 1489. 

Quaestiones in libros de coelo et mundo, Pavia, 1481. 

Subtilissimae quaestiones super octo libros physicorum, Padova, 1493. 

Quaestiones in libros de generatione (conţinute în ultima operă menţionată sub 
numele Buridan). 

Marsilius din Inghen 

Quaestiones Marsilii super quattuor libros sententiarum, Strasbourg, 1501. 
Abbreviationes super VIII libros, Veneţia, 1521. 

Egidius cum Marsilio et Alberto de generatione, Veneţia, 1518. 

Nicholas Oresme 

Maistre Nicole Oresme: Le livre du ciel et du monde, A.D. Menut şi A.J. Denomy 
(edit.), Mediaeval Studies, 1941 (pp. 185-280), 1942 (pp. 159-297), 1943 (167— 
333). (Acest Text şi Comentariu au fost publicate separat. Dată neprecizată.) 

Studii 

Bochert, E., Die Lehre von der Bewegung bei Nicolaus Oresme, Miinster, 1934 (Beitrăge, 

3 T > 3 )- 

Duhem, P., Le systeme du monde: histoire des doctrines cosmologiques de Platon ă Copemic, 
5 voi., Paris, 1913-1917. 

Etudes sur Leonard de Vinci, 3 voi.. Paris, 1906-1913. 

Haskins, C.H., Studies in the History of Mediaeval Science, Cambrigde (Mass.), 1924. 
Heidingsfelder, G., Albert von Sachsen, Miinster, 1926 (Beitrăge 22, 3-4). 

Maier, A., Das Problem der intensiven Grosse in der Scholastik, Leipzig, 1939. 

Die Impetustheorie der Scholastik, Vienna, 1940. 

An der Grenzen von Scholastik und Naturwissenscha.fi. Studien zur Naturphilosophie 
des 14 Jahrhunderts, Essen, 1943. 

Die Vorlăufer Galileis im 14 Jahrhundert, Roma, 1949. 

Michalski, C., La physique nouvelle et Ies differents courants philosophiques au XlVe 
siecle, Bulletin de 1 ’Academie polonaise des Sciences et des Lettres, 1927 (separat: 
Cracovia, 1928). 

Moody, E.A., John Buridan and the Habitability of the Earth, Speculum, 1941, pp. 415— 
425. 

Ritter, G., Studien zur Spătscholastik. Voi. I, Marsilius von Inghen und die okkamistische 
Schule in Deutschland, Heidelberg, 1921. 

Sarton, G., Introduction to the History of Science, 3 voi., Washington, 1927-1948. 
Thorndike, L., A History of Magic and Expeiimental Science, voi. 3 şi 4, The fourteenth 
and fifieenth centuries, New York, 1934. 

Capitolul al Xl-lea: Marsilius de Padova 


Texte 

The Defensor Pacis of Marsilius of Padua, C.W. Previte-Orton (edit.), Cambridge, 
1928. 

Marsilius von Padua, Defensor Pacis, R. Scholz (edit.), Hanovra, 1933. 

Studii 

Checchini, A şi Bobbio, N. (edit), Marsilio da Padova, Studi raccolti nel VI centenario 
della morte, Padova, 1942. 

Gewirth, A., Marsilius of Padua. The Defender of Peace, voi. I, Marsilius of Padua and 
Medieval Political Philosophy, New York, 1951. 

Lagarde, G. de, Naissance de l'esprit laique au declin du moyen âge, Cahier II: Marsile de 
Padoue, Paris, 1948. 

Previte-Orton, C.W., Marsiglio of Padua, Part II: Doctrines, English Historical Review, 
1923, pp. 1-18. 


Capitolul al XH-lea: Misticismul speculativ 


Texte 

Eckhart 

Meister Eckhart. Die deutschen und lateinischen Werke herausgegeben im Auftrage der 
Deutschen Forschungsgemeinschafi, Stuttgart, 1936 (în curs de publicare). 

Magistri Eckhardi Opera latina auspiciis Instituti Sanctae Sahinae ad codicumfidem 
edita, Leipzig. 

I. Super oratione dominica, R. Klibansky (edit.), 1934. 

II. Opustripartitum: Prologi, H. Bascour, O.S.B. (edit.), 1935. 

III. Quaestiones Parisienses, A Dondaine, O.P. (edit.), 1936. 

Eine lateinische Rechtfertigungsschrifi des Meister Eckhart, A Daniels (edit.), Munster, 
1923 (Beitrăge, 23, 5). 

Meister Eckhart. Das System seiner religiosen Lehre und Lebensweisheit. Textbuch 
aus den gedriickten und ungedruckten Quellen mit Einftihrung, O. Karrer (edit.), 
Munchen, 1926. 

Tauler 

Die Predigten Taulers, F. Vetter (edit.). Berlin, 1910. 

Sermons de Tauler, 3 voi., E. Hugueny, P. Thery şi A.L. Corin (edit.), Paris, 1927, 
1930, 1935. 

Heinrich Suso, Fericitul 

Heinrich Seuse, Deutsche Schriften, K. Bihlmeyer (edit.), 2 voi., Stuttgart, 1907. 
L’ceuvre mistique de Henri Suso. Introduction et traduction, 4 voi., B. Lavaud, O.P. 
Freiburg, Elveţia, 1946-1947. 

Blessed Henry Suso’s Little Book of Etemal Wisdom, R. Raby (traducător), Londra, 
1866 (ediţia a Il-a). 

The Life of Blessed Henry Suso by Himself T.F. Knox (traducător). Londra, 1865. 
Ruysbroeck 

Jan van Ruusbroec, Werke, Nach der Standardschrift von Groenendal herausgegeben 
von der Ruusbroec - Gessellschaft in Antwerpen, Ediţia a Il-a, 4 voi., Koln, 1950. 

Gerson 

Johannis Gersonii opera omnia, 5 voi., M.E.L. Du Pin (edit.), Antwerpen, 1706. 
Jean Gerson, Commentateur Dionysien. Les Notulae super quaedam verba Dionysii de 
Caelesti Hierarchia, A. Combes, Paris, 1940. 

Six Sermonsfranţais ine'ditsde Jean Gerson, L. Mourin (edit.), Paris, 1946. 

Studii 

Bernhart, f., Die philosophische Mystik des Mittelalters von ihren antiken Ursprungen bis 
zur Renaissance, Miinchen, 1922. 

Bizet, J. A„ Henri Suso et le declin de la scolastique, Paris, 1946. 

Brigue, L., Ruysbroeck, Dictionnaire de theologie catholique, voi. 14, col. 408-420, 
Paris, 1938. 

Biihlmann, J., Christuslehre und Christusmystik des Heinrich Seuse, Lucerna, 1942. 
Combes, A., Jean de Montreuil et le chancelier Gerson, Paris, 1942. 

Connolly, J.L., John Gerson, Reformer and Mystic, Louvain, 1928. 

Della Volpe, G., II misticismo speculativo di maestro Eckhart nei suoi rapporti storici, 
Bologna, 1930. 

Dempf, A., Meister Eckhart. Eine Einjuhrung in sein Werk, Leipzig, 1934. 

Denifle, H., Dasgeistliche Leben. Deutsche Mystiker des 14 Jahrhunderts, Salzburg, 1936 
(ediţia a IX-a de A. Auer). 

Homstein, X. de, Les grands mystiques allemands du XIVe siecle. Eckhart, Tauler, Suso, 
Lucerna, 1920. 

Wautier D’Aygalliers, A., Ruysbroeck l'Admirable, Paris, 1923. 

Capitolul al XlII-lea: Revirimentul platonismului 


Texte 

Erasmus, Opera, 10 voi., Leyden, 1703-1706. 

Letters, ediţie latină de P.S. Allen, H.S. Allen, H.W. Garrod, 11 voi., Oxford, 1906- 
1947. 

Leon Evreul, The Philosophy ofLove, F. Friedeberg-Sealey şi J.H. Barnes (trad.), Londra, 

1937 - 

Marsilii Ficini Opera, 2 voi., Paris, 1641. 

Pico della Mirandola, G., Opera omnia, 2 voi., Basel, 1573. 

The Renaissance Philosophy ofMan (Petrarca, Valla, Ficino, Pico, Pomponazzi, Vives), 
E. Cassirer, P.O. Kristeller, J.H. Randall Jr. (edit.), Chicago, 1948. 

Studii 

Burckhardt, J., The Civilization of the Renaissance, Londra, 1944. 

Della Torre, A., Storia dell’ academia platonica di Firenze, Florenţa, 1902. 

Dress, W., Die Mystik des Marsilio Ficino, Berlin, 1929. 

Dulles, A., Princeps concordiae. Pico della Mirandola and the Scholastic Tradition, 
Cambridge (Mass.), 1941. 

Festugiere, J., La philosophie de l’amour de Marsile Ficin, Paris, 1941. 

Garin, E., Giovanni Pico della Mirandola, Florenţa, 1937. 

Gentile, G., Ilpensiero italiano del rinascimento, Florenţa, 1940 (ediţia a IlI-a). 

Hak, H., Marsilio Ficino, Amsterdam, Paris, 1934. 

Honigswald, R., Denker der italienischen Renaissance. Gestalten und Probleme, Basel, 
1938. 

Taylor, H.O., Thought and Expression in the Sixteenth Century, New York, 1920. 

Trinkaus, C.E., Adversity’s Noblemen: The italian Humanists on Happiness, New York, 
194°. 

Woodward, W.H., Studies in Education during the Age of the Renaissance, Cambridge, 
1906. 


Capitolul alXIV-lea: Aristotelismul 


Texte 

Laurentius Valla, Dialecticae disputationes contra Aristotelicos, 1499. (Opera, Basel, 
1540.) 

Rudolf Agricola, De inventione dialectica, Louvain, 1515; şi alte ediţii. 

Marius Nizolius, De veris principiis et vera ratione philosophandi contra pseudophiloso- 
phos libri IV, Parma, 1553 (editată de Leibniz sub titlul Antibarbarus philisophicus, 
Frankfurt, 1671 şi 1674). 

Petrus Ramus, Dialecticae partitiones, Paris, 1543. 

Aristotelicae animadversiones. Paris, 1543. 

Dialectique, Paris, 1555. 

Alessandro Achillini, De universalibus, Bologna, 1501. 

De intelligentiis, Veneţia, 1508. 

De distinctionibus, Bologna, 1518. 

Pietro Pomponazzi, Opera, Basel, 1567. 

Melanchthon, Opera, C.G. Bretschneider şi H.E. Bindseil (edit.), 28 voi., Halle, 1824- 
1860. 

Supplementa Melanchthonia, Leipzig, 1910-. 

Montaigne, Essais, Numeroase ediţii, cea mai completă fiind aceea editată de F. 

Strowski, P. Gebelin şi P. Villey (5 voi), 1906-1933. 

Sanchez, Tractatus philosophici, Rotterdam, 1649. 

Studii 

Batistella, R.M., Nizolio, Treviso, 1905. 

Cassirer, E., Kristeller, P.O. şi Randall, J.H. (edit.), The Renaissance Philosophy ofMan 
(Petrarca, Valla, Ficino, Pico, Pomponazzi, Vives), Chicago, 1948. 

Douglas, C. şi Hardie, R.P., The Philosophy and Psychology of Pietro Pomponazzi, 
Cambridge, 1910. 

Friedrich, H., Montaigne, Berna, 1949. 

Giarratano, C., Il pensiero di Francesco Sanchez, Napoli, 1903. 

Graves, F.P., Peter Ramus andthe Educaţional Reformation of the 16 th Century, Londra, 
1912. 

Honigswald, R., Denker der italienischen Renaissance. Gestalten und Probleme, Basel, 
1938. 

Moreau, P., Montaigne, l’homme etl’ceuvre, Paris, 1939. 

Owen,}., The Sceptics of the Italian Renaissance, Londra, 1893. 

Petersen, P., Geschichte der aristotelischen Philosophie im protestantischen Deutschland, 
Leipzig, 1921. 

Revista Portuguesa de Filosofia (1951; t. 7, fasc. 2), Francisco Sanchez no IV Centenărio do 
seu nascimento, Braga, 1951. (Conţine o Bibliografie a studiilor despre Sanchez.) 
Strowski, F., Montaigne, Paris, 1906. 

Waddington, C., De Petri Râmi vita, scriptis, philosophia, Paris, 1849. 

Ramus, sa vie, ses ecrits et ses opinions. Paris, 1855. 

Capitolul al XV-lea: Nicolaus Cusanus 


Texte 

Nicolai de Cusa Opera Omnia iussu et auctoritate Academiae Heidelbergensis ad codicum 
fidem edita, Leipzig, 1932- . 

Opera, 3 voi., Paris, 1514, Basel, 1565. 

Schrifien, im Auftrag der Heidelberger Akademie der Wissenschafien in deutscher 
Uebersetzung herausgegeben von E. Hojfmann, Leipzig, 1936- . 

Philosophische Schrifien, A. Petzelt (edit.), voi. I, Stuttgart, 1949. 

De docta ignorantia libri tres. Testo latino con note di Paolo Rotta, Bari, 1913. 

The Idiot, San Francisco, 1940. 

Des Cardinals und Bischofs Nikolaus von Cusa wichtigste Schrifien in deutscher 
Uebersetzung, F.A. ScharpfF, Freiburg i.B., 1862. 

Studii 

Bett, H., Nicholas of Cusa, Londra, 1932. 

Clemens, F.J., Giordano Bruno und Nicolaus von Cues, Bonn, 1847. 

Gandillac, M. de, La philosophie de Nicolas de Cues, Paris, 1941. 

Gradi, R., Ilpensiero del Cusano, Padova, 1941. 

Jacobi, M., Das Weltgebăude des Kard. Nikolaus von Cusa, Berlin, 1904. 

Koch, }., Nicolaus von Cues und seine Unwelt, 1948. 

Mennicken, P., Nikolaus von Kues, Trier, 1950. 

Rotta, P., II cardinale Niccolo di Cusa, la vita ed ilpensiero, Milano, 1928. 

Niccolâ Cusano, Milano, 1942. 

Schultz, R., Die Staatsphilosophie des Nikolaus von Kues, Hain, 1948. 

Vansteenberghe, E„ Le cardinal Nicolas de Cues, Paris, 1920. 

Autour de la docte ignorance, Miinster, 1915 (Beitrage, 14, 2-4). 

Capitolele XVI-XVII: Filosofia Naturii 


Texte 

Cardano, Hieronymi Cardani Mediolanensis philosophi et medici celeberrimi opera omnia, 
10 voi., Lyon, 1663. 

Telesio, De natura rerum iuxta propria principia, Napoli, 1586. 

Patrizzi, Discussiones peripateticae, Basel, 1581. 

Nova de universis philosophia, Londra, 1611. 

Campanella, Philosophia sensibus demonstrata. Napoli, 1590. 

Prodromus philosophiae, Padova, 1611. 

Atheismus triumphatus, Roma, 1630. 

La cittd del sole, A Castaldo (edit.), Roma, 1910. 

Bruno, Opere italiane, G. Gentile (edit.), Bari. 

I. Dialoghi metafisici, 1907. 

II. Dialoghi morali, 1908. 

Opera latine conscripta, I&II, Napoli, 1880 şi 1886. 

III & IV, Florenţa, 1889 şi 1891. 

Greenberg, S., The Infinite in G. Bruno. With a translation of Bruno’s Dialogue: 
Conceming the Cause, Principie and One, New York, 1950. 

Singer, D.W., G. Bruno: His Life and Thought. With a translation ofBruno’s Work: On 
the Infinite Universe and Worlds, New York, 1950. 

Gassendi, Opera, Lyon, 1658, Florenţa, 1727. 

Paracelsus, Four Treatises of Theophrastus von Hohenheim called Paracelsus, H.E. 
Sigerist (edit.), Baltimore, 1941. 

Paracelsus, Selected Writings, Editate cu o Introducere de Jolande Jacobi, Traducere de ( 
Norbert Guterman, Londra, 1951. 

Van Helmont, J.B., Opera, Lyon, 1667. 

Van Helmont, F.M., Opuscula philosophica, Amsterdam, 1690. 

The paradoxical discourses ofF.M. van Helmont, Londra, 1685. 

Weigel, Libellus de vita beata, Halle, 1609. 

Der giXldene Griff, Halle, 1613. 

Vom Ort der Welt, Halle, 1613. 

Dialogus de christianismo, Halle, 1614. 

Erkenne dich selbst, Neustadt, 1615. 

Bohme, Werke, 7 voi., K.W. Schiebler (edit.), Leipzig, 1840-1847 (ediţia a Il-a). 

Works, C.J. Barber (edit.), Londra 1909- . 

Studii 

Blanchet, L., Campanella, Paris, 1920. 

Boulting, W., Giordano Bruno, His Life, Thought and Martyrdom, Londra, 1914. 
Cicuttini, L., Giordano Bruno, Milano, 1950. 

Fiorentino, F., Telesio, ossia studi storici sull'idea della natura nel risorgimento italiano, 2 
voi., Florenţa, 1872-1874. 

Gentile, G., Bruno e ilpensiero del rinascimento, Florenţa, 1920. 

Greenberg, S., Vezi la Texte (Bruno). 

Honigswald, R., Denker der italienischen Renaissance. Gestalten und Probleme. Basel, 
1938. 

Mclntyre, J.L., Giordano Bruno, Londra, 1903. 

Peip, A., Jakob Bohme, der deutsche Philosoph, Leipzig, 1850. 

Penny, A.J., Studies in Jakob Bdhme's Writings, Londra, 1912. 

Introduction to the Study of Jakob Bdhme's Writings, New York, 1901. 

Sigerist, H.E., Paracelsus in the Light of Four Hundred Years, New York, 1941. 

Singer, D.W., Vezi la Texte (Bruno). 

Stillman, J.M., Theophrastus Bombastus von Hohenheim, called Paracelsus, Chicago, 
1920. 

Troilo, E., LaJilosofia di Giordano Bruno, Torino, 1907. 

Wessely, J.E., Thomas Campanellas Sonnenstadt, Miinchen, 1900. 

Whyte, A ..Jacob Behmen: An Appreciation, Edinburgh, 1895. 

Capitolul al XVIII-lea: Mişcarea ştiinţifică din Renaştere 


Texte 

Leonardo da Vinci, The Literary Works, J.R. Richter (edit.), Oxford, 1939. 

Copernicus, Gesamtausgahe, 4 voi.. 

Tycho Brahe, Opera omnia, Praga, 1611, Frankfurt, 1648. 

Kepler, Opera omnia, 8 voi., Frankfurt, 1858-1871. 

Galileo, Opere, E. Alberi (edit.), Florenţa, 1842-1856. 

Le opere di Galileo Galilei, 20 voi., Florenţa, 1890-1907. 

Dialogo sopra i due massimi systemi del mondo, Florenţa, 1632. 

(Traducere în engleză deT. Salusbury, în Mathematical Collections and Translations, 
Londra, 1661.) 

Dialogues conceming Two New Sciences, H. Crew şi A. de Salvio (trad.), Evanston, 
1939. 

Studii 

Aliotta, A. şi Carbonara, C., Galilei, Milano, 1949. 

Armitage, A., Copernicus, the Founder of Modem Astronomy, Londra, 1938. 

Burtt, E.A., The Metaphysical Foundations of Modem Physical Science, New York, 
i93 6 ' 

Butterfield, H., Origins of Modem Science, Londra, 1949. 

Dampier, Sir W.C., A History of Science, Cambridge, 1929 (ediţia a IV-a, 1948). 

A Shorter History of Science, Cambridge, 1944. 

Dannemann, F., Die Naturwissenschaften in ihrer Entwicklung und in ihrem 
Zusammenhange, 4 voi., Leipzig, 1910-1913. 

Dreyer, J.L.E., Tycho Brahe, Edinburgh, 1890. 

Duhem, P., Etudes sur Leonard de Vinci, Paris, 1906-1913. 

Ies origines de la statique, Paris, 1905-1906. 

Fahie, J.J., Galileo, his Life and Work, Londra, 1903. 

Grant, R., Johann Kepler. A Tercentenary Commemoration of his Life and Work, 
Baltimore, 1931. 

Jeans, Sir J.H., The Growth of Physical Science, Cambridge, 1947. 

Koyre, A., Etudes Galileennes, Paris, 1940. 

McMurrich, J.P., Leonardo da Vinci the Anatomist, Londra, 1930. 

Sedgwick, W.T. şi Tyler, H.W., A Short History of Science, New York, 1917 (ediţie revi¬ 
zuită, 1939). 

Stimson, D., The Gradual Acceptance of the Copemican Theory of the Universe, New 
York, 1917. 

Strong, E.W., Procedures and Metaphysics, Berkeley, U.S.A., 1936. 

Taylor, F. Sherwood, A Short History of Science, Londra, 1939. 

Science Past and Present, Londra, 1945. 

Galileo and Freedom ofThought, Londra, 1938. 

Thomdike, L., A History of Magic and Experimental Science, 6 voi., New York, 1923- 
1942. 

Whitehead, A.N., Science and the Modem World, Cambridge, 1927 (Penguin, 1938). 
Wolf, A., A History of Science, Technology and Philosophy in the Sixteenth and Seventeenth 
Centuries, Londra, 1935. 

Capitolul al XlX-lea: Francis Bacon 


Texte 

The Philosophical Works of Francis Bacon, J.M. Robertson (edit.), Londra, 1905. 

Works, R.L. Ellis, J.Spedding şi D.D. Heath (edit.), 7 voi., Londra, 1857-1874. 

Novum Organum, ediţie cu o introducere şi note de T. Fowler, Oxford, 1889 (ediţia a 
Il-a). 

The Advancement ofLeaming, Londra (Everyman Series). 

R.W. Gibson, Francis Bacon. A Bibliography, Oxford, 1950. 

Studii 

Anderson, F.H., The Philosophy of Francis Bacon, Chicago, 1948. 

Fischer, Kuno, Francis Bacon und seine Schule, Heidelberg, 1923 (ediţia a IV-a). 
Nichol, J., Francis Bacon, his Life and Philosophy, 2 voi., Londra şi Edinburgh, 1901. 
Sturt, M., Francis Bacon, a Biography, Londra, 1932. 

Capitolul XX: Filosofia politică 


Texte 

Machiavelli, Le Opere di Niccolo Machiavelli, 6 voi., L. Passerini şi G. Milanesi (edit.), 
Florenţa, 1873-1877. 

Tutte le Opere storiche e letterarie di Niccolo Machiavelli, G. Barbera (edit.), Florenţa, 
1929. 

II Principe, L.A. Burd (edit.), Oxford, 1891. 

The Prince, W.K. Marriott (traducător), Londra, 1908 şi retipărit (Everyman 
Series). 

The Discourse of Niccolo Machiavelli, 2 voi., L.J. Walker, S.J. (trad. şi edit.), Londra, 
1950. 

The History ofFlorence, 2 voi., N.H. Thomson (trad.), Londra, 1906. 

The Works ofNicholas Machiavel, 2 voi., E. Farneworth (trad.), Londra, 1762 (ediţia 
a Il-a în 4 voi., 1775). 

The Historical, Politicul and Diplomatic Writings o/Niccolo Machiavelli, 4 voi., Boston 
şi New York, 1891. 

More, Utopia (latină şi engleză), f.H. Lupton (edit.), Londra, 1895. (Există multe alte 
versiuni, inclusiv un text în limba engleză în Everyman Series.) 

L’Utopie ou le trăite de la meilleure forme de gouvemement. Texte latine edite par M. 
Delcourt avec des notes explicatives et critiques, Paris, 1936. 

The English Works, Londra, 1557, Acest text este în curs de reeditare, şi două voi. au 
apărut în 1931 (Londra); editori: W.E. Campbell şi A.W. Reed. 

Există numeroase ediţii ale operelor în limba latină, De exemplu: Opera omnia 
latina, Louvain, 1566. 

Hooker, Works, 3 voi., J. Keble (edit.), Oxford, 1845 (ediţia a IlI-a). 

The Laws of Ecclesiastical Polity, Cărţile I-V, Introducere de Henry Morley, Londra, 
1888. 

Bodin, Method for the Easy Comprehension of History, B. Reynolds (trad.), New York, 
1945. 

Six livres de la republique, Paris, 1566. Ediţia în limba latină: Paris, 1584. Traducerea 
în limba engleză de R. Knolles: Londra, 1606. 

Althusius, Politica methodice digesta, Herborn, 1603. Ediţia lărgită: Groningen, 1610. 

Ediţia modernă de C.J. Friedrich: Cambridge (Mass.), 1932. 

Grotius, De iure belii ac pacis, Washington, 1913 (ediţia din 1625). Traducerea în limba 
engleză de F.W. Kelsey şi alţii: Oxford, 1925. (Aceste două voi. constituie împre¬ 
ună nr. 3 din „The Classics of International Law".) 

Studii 

Allen, J.W., A History of Politicul Thought in the Sixteenth Century, Londra, 1928. 
Baudrillart, H ,,Jean Bodin et son temps, Paris, 1853. 

Burd, L.A., Florence (II), Machiavelli (The Cambridge Modern History, voi. I, cap. 6), 
Cambridge, 1902. 

Campbell, W.E., More’s Utopia and his Social Teaching, Londra, 1930. 

Chambers, R.W., Thomas More, Londra, 1935. 

Chauvire, R.,Jean Bodin, auteurdela Republique, Paris, 1914. 

D’Entreves, A.P., Natural Law. An Introduction to Legal Philosophy, Londra, 1951. 
Figgis, J.N., Studies ofPolitical Thoughtfrom Gerson to Grotius, Cambridge, 1923 (ediţia 
a Il-a). 

Foster, M.B., Masters ofPolitical Thought, voi. I, Plato to Machiavelli (cap. 8, Machiavelli), 
Londra, 1942. 

Gierke, O. von. Natural Law and the Theory of Society, 2 voi., E. Barker (trad.), 
Cambridge, 1934. 

Johannes Althusius und die Entwicklung dor natunechtlichen Staatstheorien, Breslau, 
1913 (ediţia a IlI-a). 

Gough, J.W., The Social Contract. A Criticai Study ofits Development, Oxford, 1936. 
Hearnshaw, F. J.C., The Social and Political Ideasofsome Great Thinkers ofthe Renaissance 
and Reformation, Londra, 1925. 

The Social and Political ldeas of some Great Thinkers in the Sixteenth and Seventeenth 
Centuries, Londra, 1926. 

Meinecke, F., Die Idee der Staatsrdson (Cap. I, Machiavelli), Miinchen, 1929 (ediţia a 
IlI-a). 

Ritchie, D.G., Natural Rights, Londra, 1916 (ediţia a IlI-a). 

Sabine, G.H., A History of Political Theory, Londra, 1941. 

Villari, P., The Life and Times of Niccolo Machiavelli, 2 voi., L. Villari (traducător),. 
Londra, 1892. 

Vreeland, H., Hugo Grotius, New York, 1917. 

Capitolul XXI: (Scolastica Renaşterii) O privire generală 


Texte 

Multe lucrări sunt amintite deja în interiorul capitolului. Menţionăm aici numai 
câteva texte. Pentru biografii mai extinse, poate fi consultat Dictionnaire de theo- 
logie catholique. Lucrarea bibliografică de referinţă pentru autorii din Ordinul 
Dominican dintre anii 1200 şi 1700 este Scriptores Ordinis Praedicatorum de 
Quetif-Echard. O retipărire fotolitografică a ediţiei pariziene revizuite din 1719- 
1721 este publicată la Musurgia Publishers, New York. Pentru autorii iezuiţi se 
poate consulta Sommervogel-De Backer, Bibliotheque de la compagnie de Jesus, 
Liege, 1852 şi unn. 

Cajetan, Thomas de Vio Cardinalis Caietanus. Scriptatheologica, Voi. I, De comparatione 
auctoritatis papae et concilii cum apologia eiusdem tractatus, V.M.I. Pollet (edit.), 
Roma, 1936. 

Thomas de Vio Cardinalis Caietanus (1469-1534); Scripta philosophica: 
Commentaria in Porphyrii Isagogen ad Praedicamenta Aristotelis, I.M. Marega (edit.), 
Roma, 1934. 

Opuscula oeconomico-socialia, P.N. Zammit (edit.). Roma, 1934. 

De nominum analogia. De conceptu entis, P.N. Zammit (edit.), 1934. 

Commentaria in de Anima Aristotelis, Y. Coquelle (edit.), Roma, 1938. 

Caietanus... in „De ente et Essentia“ Commentarium, M.H. Laurent (edit.), Torino, 
1934. 

Comentariul lui Cajetan la Summa Theologica a lui Toma d’Aquino este tipărit în 
Opera omnia (ediţia leoninâ) a lui Toma d’Aquino. 

Bellarmin, Opera omnia, 11 voi., Paris, 1870-1891. 

Opera oratoria postuma, 9 voi., Roma, 1942-1948. 

De controversiis, Roma, 1832. 

Tractatus depotestate summi pontificis in rebus temporalibus, Roma, 1610. 

Molina, De Iustitiaet Iure, 2 voi., Antwerpen, 1615. 

Concordia liberi arbitrii cum gratiae donis, divina praescientia, providentia, praedesti- 
natione et reprobatione, Paris, 1876. 

Vitoria, De Indis et de Iure Belii Relectiones, E. Mys (edit.), Washington, 1917 (Classics 
of International Law, nr. 7). 

Juan de Santo Tomâs, Cursus Philosophicus Thomisticus (edit. Reiser), 3 voi., Torino, 
1930-1938. 

Cursus philosophicus, 3 voi.. Paris, 1883. 

Joannis a Sancto Thoma O.P. Cursus theologici. Paris, Toumai, Roma, 1931 şi urm. 
Studii 

Barda Trelles, C., Francisco Suărez, Les theologiens espagnols du XVIe siecle et l’ecole 
modeme du droit internaţionale, Paris, 1933. 

Brodrick, J., The Life and Work of Blessed R. Cardinal Bellarmine, 2 voi., Londra, 1928. 
Figgis, J.N., vezi la bibliografia pentru Suărez. 

Fritz, G. şi Michel, A., articolul Scolastique (secţiunea a IlI-a) din Dictionnaire de theo- 
logie catholique, voi. 14, col. 1715-1725, Paris, 1939. 

Giacon, C., La seconda scolastica, I, Igrandi commentatori di san Tommaso; II, Precedenze 
teoretiche ai problemi giuridici ; III, I Problemi giuridico-politici, Milano, 1944-1950. 
Littlejohn, J.M., The Political Theory ofthe Schoolmen and Grotius, New York, 1896. 
Regnon, T. de, Bahez et Molina, Paris, 1883. 

Scott, f.B., The Catholic Conception of International Law. Francisco de Vitoria, Founder 
of the Modem Law ofNations: Francisco Suărez, Founder of the Philosophy of Law in 
general and in particular ofthe Law ofNations, Washington, 1934. 

Smith, G. (edit.), Jesuit Thinkersofthe Renaissance. EssayspresentedtoJohnF.McCormick, 
S.J., Milwaukee, Wisconsin, 1939. 

Solana, M., Historia de la Filosofia Espahola en el siglo XVI, Madrid, 1940. 

Stegmiiller, F., Geschichte des Molinismus. Bând I, Neue Molinaschrifien, Miinster, 1935 
(Beitrăge, 32). 

Streitcher, K., Die PhilosophiederspanischenSpătscholastikandendeutschen Universităten 
des siebzehnten Jahrhunderts (în Gesammelte Aufsătze zur Kulturgeschichte Spaniens), 
Miinster, 1928. 

Vansteenberghe, E., articolul Molinisme (inclusiv bibliografia), în Dictionnairede theo¬ 
logie catholique, voi. 10, col. 2094-2187, Paris, 1928. 

Capitolele XXII-XXIII: Francisco Suărez 


Texte 

Opera, 28 voi., Paris, 1856-1878. 

Metaphysicarum Disputationum Torni duo, Salamanca, 1597. (Multe ediţii, până la cea 
din Barcelona, 1883-1884.) 

Selections fi om Three Works of Francisco Suărez, S.J. (De legibus, Defensio fidei catho- 
licae. De triplici virtute theologica.), 2 voi., voi. 1, textele latine; voi. 2, traducerea, 
Oxford, 1944. (Classics of International Law, nr. 20). 

Printre bibliografii o putem menţiona şi pe aceea a lui P. Mugica, Bibliografica 
Suareciana, Granada, 1948. 

Studii 

Aguirre, P., De doctrina Francisci Suărez circa potestatem Ecclesiae in res temporales, 
Louvain, 1935. 

Alejandro, J.M., La gnoseologia del Doctor Eximio y la acusacion nominalista, Comillas 
(Santander), 1948. 

Bouet, A., Doctrina de Suărez sobre la libertad, Barcelona, 1927. 

Bouillard, R„ articolul Suărez: theologie pratique, în Dictionnaire de theologie catholique, 
voi. 14, col. 2691-2728, Paris, 1939. 

Bourret, E., De l’origine du pouvoir d’apres Saint Thomas et Suărez, Paris, 1875. 

Breuer, A., Der Gottesbeweis bei Thomas und Suărez. Ein wissenschafilicher Gottesbeweis 
auf der Grundlage von Potenz und Aktverhăltnis oder Abhăngigkeitsverhăltnis, 
Freiburg (Elveţia), 1930. 

Conde y Luque, R., Vida y doctrinas de Suărez, Madrid, 1909. 

Dempf, A., Christliche Staatsphilosophie in Spanien, Salzburg, 1937. 

Figgis, J.N., Some Political Theories of the early Jesuits (traduceri ale Societăţii Regale de 
Istorie, XI, Londra, 1897). 

Studies of Political Thoughtfrom Gerson to Grotius, Cambridge, 1923 (ediţia a Il-a). 
Political Thought in the Sixteenth Century (The Cambridge Modern History, voi. 3, 
cap. 22). Cambridge, 1904. 

Giacon, C. Suărez. Brescia, 1945. 

Gomez Arboleya, E., Francisco Suărez (1548-1617), Granada, 1947. 

Grabmann, M., Die disputationes metaphysicae des Franz Suârez in ihrer methodis- 
chen Eigenart und Fortwirkung (Mittelalterliches Geistesleben, voi. i, pp. 525-560.), 
Munchen, 1926. 

Hellîn, La analogia del ser y el conocimiento de Dios en Suărez, Madrid, 1947. 

Iturrioz, J., Estudios sobre la metafisica de Francisco Suârez, S.J., Madrid, 1949. 

Lilley, A.L., Francisco Suărez. Social and Political Ideas of some Great Thinkers of the 
XVIth and XVIIth centuries, Londra, 1926. 

Mahieu, L., Franţois Suârez. Sa philosophie et Ies rapports qu'elle a avec la theologie, 
Paris, 1921. 

(Replicile lui P. Descoqs la această lucrare se află în Archives de Philosophie, voi. 2, 
pp. 187-298, şi voi. 4, pp. 434-544, Paris, 1924 şi 1926.) 

Monnot, P., articolul Suârez: Vie et ceuvre, în Dictionnaire de theologie catholique, 
voi. 14. col. 2638-2649, Paris, 1939. 

Plaffert, F„ Suărez als Volkerrechtslehrer, Wiirzburg, 1919. 

Recasens Siches, L., Lafilosofia del Derecho en Francisco Suârez, Madrid, 1927. 

Regout, D., La doctrine de la guerre juste de saint Augustine o nosjours (pp. 194-230), 
Paris, 1934. 

Rommen, H., Die Staatslehre des Franz Suărez, Miinchen-Gladbach, 1927. 

Scorraille, R. de, Francois Suărez de la Compagnie de Jesus, 2 voi., Paris, 1911. 

Scott, J.B., The Catholic Conception of International Law. Francisco de Vitoria, Founder 
of the Modem Law of Nations: Francisco Suărez, Founder of the Philosophy of Law in 
general and in particular of the Law of Nations, Washington, 1934. 

Werner, K., Franz Suărez und die Scholastik der letzten Jahrhunderte, 2 voi., Ratisbon, 
1861 şi 1889. 

Zaragiieta, J., Lafilosofia de Suârez y el pensamiento actual, Granada, 1941. 

Printre numerele speciale ale periodicelor şi colecţiilor de articole dedicate filoso- 

fiei lui Suârez, le menţionăm pe următoarele: 

Actas del IV centenario del nacimiento de Francisco Suărez, 1548-1948, 2 voi., Madrid, 
1949-1950. (Conţine articole despre ideile teologice, filosofice şi politice ale lui 
Suârez.) 

Archives de philosophie, voi. 18, Paris, 1949. 

Pensamiento, voi. 4, numero extraordinari o, Suârez en el cuarto centenario de su 
nacimiento (1548-1948), Madrid, 1948. (Acest număr din Pensamiento conţine 
studii valoroase despre ideile metafizice, epistemologice, politice şi juridice ale 
lui Suârez.) 

Razon y Fe, tomo 138, fasc. 1-4, iulie-octombrie 1948. Centenario de Suârez, 1548— 
1948, Madrid, 1948. (Suârez este considerat atât ca teolog, cât şi ca filosof, dar în 
special ca filosof.) 

Următoarele două lucrări se ocupă în special de aspectele teologice ale gândirii 
lui Suârez: 

Estudios Eclesiasticos, voi. 22, numerele 85-86, aprilie-septembrie 1948. Francisco 
Suârez en el IV centenario de su nacimiento, Madrid, 1948. 

Miscdănea Comillas, IX, Homenaje al doctor eximio P. Francisco Suârez, S.J., enel IV 
centenario de su nacimiento, 1548-1948, Comillas (Santander), 1948. 

Printre lucrările publicate la celebrarea a trei secole de la moartea lui Suârez 
(1917), putem menţiona: 

Commemoracion del tercer centenario del Eximio Doctor espanol Francisco Suârez, S.J. 
( 1617-1917 ), Barcelona, 1923. 

P. Franz Suârez, S.J. Gedenkblătter zu seinem dreihundertjăhringen Todestag (25 
September 1617). Beitrăge zur Philosophie des P. Suârez, de K. Six ş.a., Innsbruck, 
1917. 

Rivista di Filosojia Neo-scolastica, X (1918). 

Scritti vâri publicaţi in occasione del terzo centenario della morte di Francesco Suârez, per 
cura del prof. Agostino Gemelli, Milano, 1918. 

Riviere, E.M. şi Scorraille, R. de, Suârez et son ceuvre. Â l’occasion du troisieme centena- 
ire de sa mort, 1617-1917, voi. 1, La bibliographie des ouvrages imprimes et inedits 
(E.M. Riviere), voi. 2, La Doctrine (R. de Scorraille), Toulouse-Barcelona, 1918. 

INDEX 


(Principalele referinţe sunt tipărite cu aldine.) 


a priori, cunoaştere; vezi idei înnăscute 
a priori, raţionare 66-67, 74- 77- 83, 268, 
277 

Abelard, Pierre 48, 89 
absolutism 109,114,1x5 sq, 117 sqq, 297 
sqq, 298 sq, 301, 303 sq, 311 
Vezi şi tiranie 
absolutul 238 

absoluturi şi relaţii 23, 67 sqq, 93, 356 
accidente 23 sqq, 34, 68 sq, 72, 122, 

129 sq, 134, 152, 341 sq, 353 sq, 356 sq 
Achillini, Alessandro 144, 215 
acosmism 232 
act 231 

pur 348, 351 

limitare a unui a. 352 sq, 361 sq 
adevăr 30, 57 sqq, 124, t93, 340, 345, 396 
Dumnezeu ca a. 184 
necesar 57 sq 
transcendental 345 
Aegidius din Viterbo 329 
Aegidius Romanus 1, 121,122,143,162, 
228, 335 

Aeneas Sylvius Piccolomini 202 n 
agnosticism 10, 11, 79, 85 sq, 120 sq, 

122 sq, 124 sqq, 137 sq, 175, 286 
Agostino Nipho 144, 215 
Agricola, Rudolf 203, 220, 212 
Agrippa von Nettesheim, Heinrich 
Comelius 257 sq 

Albert cel Mare 13,17,143,149,177,183, 
191, T96 sq, 214 

Albert de Saxonia r3, 51,149,152,154 sqq, 
158 


alchimie 205 n, 242, 243, 259 sq, 264, 280 
alexandrişti, vezi Alexandru din Afrodisia 
Alexandru din Afrodisia 16, 144, 214 sq 
Alexandru din Hales 351 
Alhazen 150 

alterare, vezi schimbare accidentală 
Althusius, Johannes 297 sqq, 312 sq, 317 
analogică, raţionare 245 
analogie 78 sqq, 325 sqq, 342 sq, 346 sq, 
350,352,354, 359,363, 424 
de atribuire 325, 347, 354 
de inegalitate 325 
de proporţionalitate 325, 347, 354 
Anaxagoras 391 
Anaximandru 392 
Anaximene 392 
Andreas a Novocastro 374 
Angelo din Arezzo 144 
anima motrix în soare 272 
anima mundi, vezi sufletul lumii 
animism 244 
annitas 178 

Anselmdin Canterbury 180,191, 401, 404 

antinomie 179 sqq 

Antoine Andre 121 

antropologie 284 

antropomorfism 87, 289, 370 

aparenţă 16, 28, 289, 301 

„salvarea aparenţelor" 152,155,158, 

267 sq, 271, 284 
apetit senzorial 97,101 sq 
apologetică 11 sq, 49, 123 
Aquino, Toma, vezi Toma d’Aquino 
archeus 258 sq 

argument io sq, 49 sq, 70, 82, 120, 

138 sqq 

argument probabil 10, 50,120,122, 145 
Argyropoulos, Ioannes 203 
Aristarh 271 

Aristotel 104 sq, 136, 150 sq, 164 sq, 

171 sq, 215 sq, 324 sq, 328 sqq, 339 sq, 

391 sq, 395-401, 404 sq 
aristotelism 1, 3 sqq, 8,16,18, 44, 204 sqq, 
211-223, 253, 277, 279 sq, 323, 360 sqq, 
403 sq 

Arriaga, Rodrigo de 332, 341 
asemănarea cu Dumnezeu, vestigium, 
umbra Dei 247 

astronomie 157, 220, 235, 252, 265-272, 
274, 276 sq, 284, 395, 399 
ateism 220, 286 
atomism 139, 242, 254, 332 
Augustin, Sfântul 25, 47 sq, 87 sqq, 121, 
125,180, 378 

augustinism 15, 25 sqq, 55, 195, 205 
aura vitalis 259 

Aureoli, Petrus 27-37, 38 sqq, 44, 55, 91, 
347 

autoritate politică 113-118, 161, 227, 308, 
333. 3 S 5. 377-383 

Averroes 3, 75,141, 144,172, 214 sq, 398 sq 
averroism 3 sqq, 16, 144, 161, 171 sq, 

215 sq, 219, 244, 327, 398 sq 
Avicenna 186, 363 

Baader, Franz von 264 
Bacon, Francis 18, 266, 277, 279-295, 343 
Bacon, Roger 13,17, 149 sq, 175, 267 
Bânez, Dominic 19, 323, 328, 330 
Barclay, William 298 
Bartolomeo din Medina 328 
beatitudine, vezi fericire 
Behmen, J., vezi B 5 hme, Jakob 
Bellarmin, Robert 273 sq, 324, 330, 333 sq, 
338 

Benedetti, Giovanni Battista 332 


Benedict din Assignano 8 

Bergson, H. 267 

Berkeley, George 363 

Bemard de Clairvaux, Sfântul 189,191 sq 

Bemard din Arezzo 131,141 

Bemard din Lombardia 39 

Berthold din Moosburg 177 

Bessarion, Ioan 204 

Biel, Gabriel 144 

Billingham, Richard 119 sq 

bine 80, 138, 161, 168 sq, 172, 177, 205, 

258 sq, 371, 387, 394 sq 
comun 141, 284, 303 sq, 307 sq, 

312 sq, 336, 366, 368, 378, 382 
moral 369-372 

Biserica şi Statul 161,164-172, 204, 228, 
301, 309, 386 sq 
blas 259 
Boccaccio 201 
Bodin, Jean 299, 309-313 
Boethius 183, 190, 195 
Bohme, Jakob 257, 261-264 
Bonagratia din Bergamo 42, 109 
Bonaventura, Sfântul 16,143,173,186 sq, 
191,195 sqq, 247, 396, 403 
Boyle, Robert 275 sq 
Bradwardine, Thomas 37, 121,129 
briciul lui Ockham 27,40, 45, 56, 67, 

72 sqq, 87 sq, 96, 98 sq, 157 
Briggs, Henry 274 
Brooke, lordul, vezi Greville, Robert 
Bruno, Giordano 17, 225 sq, 238 sq, 241, 
246, 249-254, 257, 260, 264, 273 
Buridan, Jean 143,148 sq, 152,155 
Burleigh, Walter 51 

Cajetan din Thiene 144 
Cajetan, Tommaso de Vio, cardinalul 19, 
144, 323, 325-328, 331, 344, 347, 354, 375, 
382 

„calea modernă",■ vezi via moderna 
„calea negativă", vezi via negativa 



INDEX 


Calvin, Jean 18, 203, 300 sq 
calvinism 203, 253, 300 sq, 309, 331 
Campanella, Tommaso 247-249 
Cano, Melchior 19, 323, 325, 328, 336 
Capreolus, Ioan 9,144, 356 
Cardano, Girolamo 242, 243-245, 258 
Cameade 313 
Casiodor 165 

categorii 25, 75,152, 213, 342, 356 
causae subordinatae per se şi per accidens 
348 

cauzalitate 71 sq, 81, 90, 92,131,135, 

137 sq, 283, 285, 289, 341, 348 
cauză 

exemplară 69, 326, 341 
finală 138, 158, 286, 396 
formală 291,341 
materială 341, 391 
primă 81,179, 330 
secundă 63 sq 
Cavalieri, B. 274 
Centiloquium theologicum 43, 79 
certitudine 50, 90,122,125 sqq, 131-138, 
142, 148 

Cesalpino, Andrew 219 
Charron, Pierre 222 
chintesenţă 152 
Chrisip 315 

Chrysoloras, Manuel 201 
Cicero 144, 202, 214 
Clement din Alexandria 397 
coincidentia oppositorum 226, 228 sqq, 

237 sq 

Colet, John 203 
Combes, A. 195 
complexum 52 
Complutenses 329 
comprehensio 213 
Compton-Carleton, Thomas 332 
Comte, A. 404 sq 

conceptualism 26 sq, 30, 55, 119, 122, 156 
Mişcarea Conciliară 117 sq, 227 


concurs divin 330, 362 
Congregaţia de auxiliis 331 
congruism 330 
consecinţe, teoria c. 50 sq 
conştiinţă 105-107 
contingenţă 66, 93, 353, 361 
contract social 169, 335, 379 
contracţie 232 sq, 235 
contradicţie, principiul c. 66, 120,122, 
124-128,131 sqq, 230 
Contrareforma 203, 324 
contrarii 259, 263 

Copernic, Nicolaus 220, 252, 254, 271 sqq, 
276 

cosmologie, vezi filosofie, f. naturii 
Crakanthorpe, Richard 279 
Cranmer, Thomas 172 
creaturi 68 sqq, 87 sqq, 178-182,189 sq, 
231-233, 235 sq, 356 sq, 361 sq 
creaţie 47 sq, 82 sq, 178 sqq 
credinţă 11 sq, 93, 95, 105 sq, 120 sq, 

193 sqq» 404-407 
credo ut intelligam 191, 404 
Cremoninus Caesar 220 
cunoaştere 28-30, 57-59, 61-65, 69 sq, 
123-127,131-135, 215 sqq, 222 sq, 

267 sqq, 276 sqq, 286 sqq 
Curţi, Guglielmo, cardinalul 130, 140 
Cusanus, Nicolaus 17, 225-239, 241, 243, 
247, 250 sqq, 254, 257, 261, 263, 279 

da Vinci, Leonardo 239, 268 
Dante 7,164, 201 
De auxiliis, controversa 329-331 
De Benedictis, Ioannes Baptista, vezi 
Benedetti, Giovanni Battista 
De Lugo, Juan, cardinalul 331-332 
De Sylvestris, Francisco (Ferrariensis) 19, 
323 sq 

De Wulf, M. 171,177, 225 
deducţie 11, 77, 93,106,142, 150, 267, 
276, 288, 292 

deism 276 

Della Scala, Can Grande 164 
Democrit 242, 285 sq, 392 
demonstraţie 10 sq, 49 sq, 57 sqq, 82 sq, 
130, 208, 290 

Descartes, Rene 126,150, 153,158 sq, 244, 
248, 254, 260, 267, 274, 277 sqq, 363, 
403, 406 
determinism 207 
teologic 121, 129 

dialectică 49 sq, 214, 288, 394, 400 sq 
argument dialectic 120 
Dietrich din Freiberg, vezi Theodoric din 
Freiberg 

Digby, Everard 279 
Digby, Sir Kenelm 279 
Dio Chrysostom 318 
Diogene Laertios 254 
Dionisie Areopagitul, vezi Pseudo- 
Areopagitul, Dionisie 
Dionisie Cartusianul 173, 190 sq 
distincţie 177 sq, 251, 259, 261, 340 

D. formalis a parte rei, vezi distincţie 
formal obiectivă 

formal obiectivă 48, 54, 67, 84, 98 sq 
reală 26, 67, 98 sq, 191 
docta ignorantia 229-232, 237 
Dominic de Flandra 324 
dorinţă 

naturală 34, 218 
senzorială 97,101 sq 
dreapta raţiune 104-107, no sq, 144 
ca normă a moralităţii 104 
drept 

canonic 164 sq, 170, 383, 386 
civil 337, 375 sqq, 386 
filosofia d. 365 sqq 
internaţional 336 
dreptate 141, 303 

comutativă, distributivă şi legală 366 
pentru indivizi şi naţiuni 314 
dreptul divin al regilor 298, 309, 383 


drepturi naturale no sqq 
dublul adevăr, teorii ale 140, 253 
Duhamel, J.B. 341 
Duhem, Pierre 156 
Dumnezeu 

ca finalitate a tuturor lucrurilor 100, 
138,158, 365 
ca lumină 246 
ca subiect al metafizicii 75 
ca Unu 205 sq, 262 
coincidenţa opuselor 226, 228 sqq, 

237 sq 

definiţia lui 230 
imanent 180, 232, 276 
în relaţie cu creaturile 178-182 
şi păcatul, vezi păcat 
transcendent 178, 180, 232, 262 
uniunea cu 174,184 sqq, 188 sqq, 192, 
196, 236, 396 

Dumnezeu, existenţa lui D. 78-83, 347 sqq 
argumente probabile pentru e. lui D. 
99,120,127 sq 

demonstraţia prin mişcare 79 sq, 348, 
361 

demonstraţia prin cauzalitatea 
eficientă 80 sq, 136 sqq 
demonstraţia prin finalitate sau ordine 
80, 138, 348 sq 

demonstraţia prin gradele fiinţei 138 
dovada a priori a e. lui D. 349 sq 
susţinută de credinţă 11, 82, 86,120, 
123 

Dumnezeu, natura lui D. 

cunoaşterea noastră despre n. lui D. 
82-86,196 sq, 229-232, 326 sq, 

350 sq 

D. ca act, ca act pur 231, 348, 350 
D. ca atotţiitor 68, 81,103,151,158 
D. ca bun 85,188,194, 260, 263, 

325 sq, 345 

D. ca esse şi intelligere 176-178,184 
D. ca fiinţă necesară 347, 349, 367 

D. ca imuabil 350 

D. ca incomprehensibil 231 sq, 250, 
350; vezi şi docta ignorantia 
D. ca infinit 83 sq, 121, 229-232, 251 
D. ca omniprezent 232, 276, 350 
D. ca omniscient 90 sqq 
D. ca prim mişcător 219 sq, 330, 361 
D. ca providenţă 47, 215, 306, 329 
D. în calitate de cauză primă eficientă 
80 sq, 136 sq, 158,179, 250, 326, 
330 

D. în calitate de creator 48, 82 sqq, 
102 sq, 176, 178, 248, 335, 357, 396 
esenţa lui D. 85-88, 90-92, 99 sqq, 

183 sq, 228 

înţelepciunea lui D. 279 sq 
omnipotent 12, 44 sq, 47 sq, 65 sq, 75, 
82 sq, 89, 93,102,104, 106 sq, 113, 
128, 135,145, 212 
precunoaşterea lui D. 36, 89-92, 

329 sq 

simplitatea lui D. 84 sq, 194 
unicitatea lui D. 81 sq, 120 sq, 148, 
156,349 

voinţa lui D. 86, 88, 92,121,129 
Duns Scotus, John 1, 9 sq, 34, 48,143, 

201, 315, 329, 343-346, 360, 362 sq, 375, 
397 s q. 400 

Durandellus 39 
Durandus din Auriii ac 39 
Durandus din Saint-Pourţain 23-27, 

38 sqq, 42, 44,144, 346 
durată 234; vezi şi timp; eternitate 

Ecaterina din Bologna, Sfânta 173 
Ecaterina din Genova, Sfânta 173 
Ecaterina din Siena, Sfânta 173 
echivoc 78, 326 sq, 347 
Eckhart, Meister 13,173 sqq, 176-192, 232, 
237, 261, 263 

eclectism 15, 254 sq, 360 sq 
Eddington, Sir Arthur 268 


egoism 298, 303, 379 
Ehrle, F. 143 

elemente ale materiei 139, 243 sq, 257 sqq, 
262 

transmutarea e. m. 259 
emanaţie 232, 244, 250 

a Persoanelor divine 178,182 
Empedocle 242, 391 sq 
empirism 32, 45, 63, 66, 69 sqq, 74,119, 
122, 147 sq, 150 sqq, 213 sq, 242 sq, 

245 sq, 254 sq, 264, 268 sq, 277, 295 
ens rationis 88, 346, 358 sq 
Epicur 242, 286; vezi şi epicureism 
epicureism 16, 211, 254 sq, 396, 398 
epifenomenalism 217 
epistemologie 145,148, 277, 400 
epoche 394 

Erasmus 18, 203, 336 
erastianism 166,170, 301 
erezie no, 143,163, 169,181,186,194 sq, 
253, 262 

eronat, conştiinţă e. 105 sqq 
esenţă 47, 275, 344 

cunoaşterea e. 2, 31, 208 
e. şi relaţia 26 

şi existenţă 76, 191, 228, 351-355, 

361 sq, 400 
esse 

e. apparens 28 sqq 
e. existens et reale 30 
e. intenţionale 29 

e. şi intelligere în Dumnezeu 176-178, 
183 sq 

eternitate 87 sqq, 90 n, 182 sq, 233 sq 
etică 12, 101-108,141, 254, 370, 393 
euharistie 355 

evidenţia naturalis şi potissima 124 sq 
evidenţă 62, 65,125-127,132 sq, 135,138- 
140,151 

excludere, metoda e. 70 
exemplarism 47, 394 sq 
existenţă 76 sq, 102 sq, 344, 352 sqq 

şi esenţă, vezi esenţă 
şi subsistentia 354 sq 
Vezi şi esse 
existenţialism 363 sq 
experienţă 32 n, 58 sq, 61, 71 sq, 74, 80, 

97 sq, 100 sqq, 125-127,147-149 
a simţurilor, vezi simţuri, cunoaştere 
prin 

mistică 175, 185 sqq, 196 
religioasă 175, 263 

Fabri, Honore 332 
falsitate 31, 340 
fantasmă 54, 191, 216 
fenomen, vezi aparenţă 
fenomenologie 394 
fericire 211, 245, 255, 258 
eternă 237 

f. ca scop al filosofiei 208 
voită liber 100 sq 

Ferrariensis, Francisco, vezi De Sylvestris, 
Francisco 
fideism 79 

fiinţa necesară 347, 349, 367 
fiinţă 75, 82,177 sqq, 247 sqq, 363 
atributele f. 248 sq, 340 sqq, 345 
conceptuală 30 

f. ca subiect al metafizicii 75 sq, 340 
finită, vezi creaturi 
grade ale f. 138, 228, 249 
infinită, vezi Dumnezeu ca infinit 
reală 30, 344, 351 
subordonată Unului 208 
fiinţă, ideea de 76 sqq, 343 sqq 
analogă 78, 342 sq, 347, 354 
echivocă 78, 347 
univocă 75 sqq, 343 sqq, 347 
Filmer, Sir Robert 298 
filosofie morală, vezi etică 
filosofie naturală, vezi filosofie, f. naturii 
filosofie 

ancilla theologiae 6, 400 
diviziunile f. 282 


f. naturii 241-264 (cap. XVI-XVII; 
vezi Cuprins) 

f. şi gândirea greacă 391-397 
islamică 6, 32, 207, 340 
matematica şi f. 283 sq 
presocratică 391-393, 396, 402 
primă 282, 286, 340 
şi ştiinţă 17 sq, 242 sqq, 265 sqq, 
276-278, 392 sq, 402-406 
Fischer, John 203 
Flacius Illyricus 221 
Fludd, Robert 254, 279 sq 
Fonseca, Petrus de 328,341, 347 
forma speculării 29 sq 
forma superaddita 245 
formă 95-98, 283, 291 sq, 293 

exemplară 47; vezi şi exemplarism 
f. ca principiu al individuaţiei 23 
f. platoniciene, vezi idei, teoria 
platoniciană a i. 
imaterială 28, 95 

în relaţie cu materia 352, 355, 357, 361 
întinsă 95 

pluralitatea f. 96-99 
sensibilă 96-98 
substanţială 32, 96 sq, 99 
sufletul ca fi, vezi suflet, relaţia cu 
trupul 

universală 235 sq, 250 sq 
Fracastoro, Girolamo 241 sq 
Francesco de Marcia 121 
Francisco de Ascoli 42 
Francisco de Sylvestris (Ferrariensis), vezi 
De Sylvestris, Francisco 
Francisco de Vitoria, vezi Vitoria, 
Francisco de 
Franck, Sebastian 260 
Franţois de Meyronnes 121,154 sq 
frumuseţe 204 sqq, 208, 255, 348 sq 

Galen 220, 258, 269 
Galilei 13 sq, 18,150, 220, 267, 269 sq, 
273-276, 284 

gândire 

deziderativă 289 
g. ca activitate a trupului 278 
Gassendi, Pierre 16, 243, 254 sq, 275 
generalizare, vezi inducţie 
geocentrism, vezi astronomie 
George din Trebizond 204, 214 
Gerson, Jean 173 sqq, 190,192, 193-197 
Gertrude, Sfânta 173 
Gilbert de la Porree 358 
Gilbert, William 149, 269, 290 
Giles din Roma, vezi Aegidius Romanus 
Giles din Viterbo 329 
Giles, corespondent al lui Nicolas 
d’Autrecourt 131 

Gilson, E. 29,171,177 sq, 184, 363 sq, 400 
Giovanni da Legnano 336 
Goddam, Adam vezi Wodham, Adam 
Grabmann, M. 191 
graţie 174,191, 362 

şi liber arbitru, vezi De auxiliis, 
controversa 
Greville, Robert 279 
Grigorie de Nyssa, Sfântul 173 
Grigore de Rimini, 121 sq, 369 
Grigore de Valentia 328 
Groot, Gerrit 174 
Grosseteste, Robert 149 sq, 157 
Grotius, Hugo 299, 313-319, 338, 365 
Guarino din Verona 202 
guvernare 116, 166,170, 285, 298 sqq, 

302 sqq, 308-313, 317, 334 sq, 337 sq, 
377-379, 380 sqq; vezi şi politică, teorie 

haecceitas 345 sq, vezi şi individualitate 
Harvey, William 269 
Hegel, G.W.F. 238, 253, 264, 267, 363 
Hegius 203 

heliocentrism, vezi astronomie 

Henric din Gând 9, 12, 23-27, 39,144, 346 

Henry din Harclay 37 sqq, 40 

Heraclit Ponticul (Heraclitus Ponticus) 155 


Heraclit 392 

Hermes Trismegistul, 204 sq 
Hermolaus Barbarus 214 
Hervaeus Natalis 8, 24 sqq, 38 sq 
Heytesbury, William 119,142 
hilozoism 243 sq 
Hilton, Walter 173 
Hipocrate 269 

Hobbes, Thomas 260, 267, 278, 298 sq, 

335 

Hohenheim, Theophrastus Bombastus 
von, vezi Paracelsus 
Holkot, Robert 119 sqq 
Hooker, Richard 172, 279, 298, 307-309, 
335- 4°3 

Hristos 36, 98,100,112,176,189, 191, 
195, 207, 236 sq, 239, 260 sq, 263, 397 
trupul lui H. în Euharistie 185, 356 
trupul neînsufleţit al lui H. 97 
uniunea cu H. 185,189, 237 
Hugo de Saint-Victor 196 
Hugolino de Orvieto 12 
Hume, David 137 

Hurtado de Mendoza, Pedro de 332 
Hus, fan 143,193 sqq 
Husserl, E. 393 
Huygens, Christian 270, 273 

Iacob din Metz 23-26, 38, 40 
Iamblichos 204 sq 
idealism 

german 238, 261, 264 
subiectiv 30 

idee 30, 52, 70, 87 sqq, 195, 204 sq, 277, 

393sq,39 s 

idei divine 47 sqq, 55, 86-89, r 93 sc b 

250 

idei înnăscute 61, 63, 400 
idei universale 48, 88 sq, 102, 251, 253 
idei, teoria platoniciană a i. 393-396 
idoli (Francis Bacon) 284, 288-290 
ierarhia fiinţei, vezi fiinţă, grade ale f. 

Ieronim din Praga 143,194 sq 
Ieronim, Sfântul 192 
Iisus Hristos, vezi Hristos 
iluminare divină 12, 205 
Iluminism 403, 405 
imaginaţie 29,139, 282, 359 
imagine 54, 139, 216, 222, 242 

a lui Dumnezeu 184-187, 233 sq, 247 
imago Dei, vezi imagine a lui Dumnezeu 
impetus, teoria i. 151 sqq, 158 
impuls, vezi impetus, teoria i. 
inceptor 41 

incomplexum 52; vezi şi notitia incomplexa 
incoruptibil, fiinţe i. 34 
individual 10,13, 27, 29, 31, 38 sqq, 53 sq, 
57, 62 sq, 67, 80, 88,122, 145, 212 sq, 
235 sq, 238, 345 sq, 360, 394 
individuale, cunoaşterea i. 13, 29, 31, 62, 
360 

individualism 15 sq, 201 sq, 209, 300 
individualitate (haecceitate) 349 sq 
individuale 23, 27 sq, 38, 340, 345 sq, 362 
inducţie 284, 287 sq, 290-295 
istorică 305 

per enumerationem 290 
inferiora entis 342; vezi şi fiinţă, ideea de 
intelect 3 sq, 25-29, 31, 52, 54, 92, 98-101, 
136,176 sqq, 184 sq, 214 sqq, 219, 230, 
250, 358 sq 

inteligenţă, vezi intelect 
intellectus et ratio 230 
intelligentia simplex 196 
intentio animae 52 

intentio prima, secunda, vezi intenţie 
intenţie 

a minţii 67 

primă, secundă 53, 55 sqq 
introspecţie 32, 63, 222, 277 
intuiţie 10 sq, 13, 32, 61, 65, 70, 84,121, 
126,145,147 sq 
Ioan al Crucii, Sfântul 173 
Ioan Capreolus 9, 144, 356 n 


Ioan Chrysostomos 315 
Ioan din Bassolis 121 
Ioan din Neapole 9, 38 
Ioan din Ripa 121 

Ioannes din Jandun 163, 165, 171 sq 
Iserloh, E. 43 n 
Isidor din Sevilla, Sfântul 335 
iubire 205, 208, 245, 248 

de Dumnezeu 184,188,190,196, 248 
ius 

ius gentium 335 sqq, 375 sqq, 388 
i. in re, ad rem 367 
şi lex 366 sq 
Vezi şi drept 

întrupare 182, 327, 397 

înţeles (al tennenilor), vezi semnificaţie 

Jacobi, F.H. 253 

Jan van Schoonhoven 190 

Javelli, Chrysostom 324 

Jean de Mirecourt 123-130,131,142 

Jean din Paris 335 

Joannes Dominici 8 

John din Rodington 121 

John din Salisbury 201, 334 

Jordanus Nemorarius 150 

Juande Santo Tomâs 144, 331 

jus, vezi ius 

Kant, I. 266, 406 

Karrer, Otto 180 sq 

Kepler, Johannes 18,150, 272 sq, 274 

Kierkegaard, S. 363 

Knox, John 300 

Koch, J. 39 

La Ramee, Pierre de, vezi Ramus, Petrus 

Lagarde, G. de 44, 69,164 

Lambert de Auxerre 49 

Lappe, J, 131 

Law, William 264 

lege 307 sqq, 166-169, 365-389 

divină 167 sq, 171,285,313,316, 365, 
386 

morală 12, 48,102 sq, 106 sqq, 113, 
121,128,194, 372 

naturală 103, iii sqq, 115,167, 244, 
299, 307 sq, 311, 313-316, 318, 

336 sq, 365, 368-377, 388 
Leibniz 17, 212, 225, 228, 238, 245, 252 sq, 
260, 274, 341, 363 
Leon Evreul 208 
Leopold din Babenberg 114 
Lessius, Leonard 328 
Leucip 392 
Lever, Ralph 279 

liber arbitru 90, 100-102, 329, 331, 373, 

439 

Liber de Causis 176 

limbaj 36 sq, 74, 211, 213 sq, 230, 290 
Linacre, Thomas 203 
Lipsius, Justus 16, 221 
Locke, John 277, 279, 298, 307, 335 
logică 30 sq, 38 sq, 43 sqq, 49 sqq, 52, 

56 sq, 134, 212 sq, 254, 287 sq, 394, 400 
aristotelică 10,16, 50, 208, 211-214, 
223; vezi şi Aristotel; aristotelism 
modernă 50 
naturală 120, 213 sq 
terministă 31, 48-51,119,145,148 sq; 

vezi şi terminism 
ternară 91 
logos 189 

Lorenzo della Văile 211 sq, 214 
Lugo, Juan de 331 
Lullus, Raymundus 253 
luteranism 221 

Luther, Martin 18, 203, 220 sq, 271, 

300 sq, 363 
Lutterell, John 41 sq 
Lychetus, Francisco 324, 329 
Machiavelli, Niccolo 18, 297 sq, 301-306 
macrocosmos, microcosmos 17, 257 sq 


Maignan, Emmanuel 332 
Manegold de Lautenbach 333 
mântuire 166,174,190, 260 sq, 263, 365 
Manuel Chrysoloras 201 
Mariana, Juan 299, 334 sq 
Marsh, Peter, vezi Paludanus, Petrus 
Marsilio Ficino 204 sqq, 214, 225, 240 
Marsilius din Inghen 13, 143, 148,152 sq 
Marsilius din Padova 8, 42, 114,161-172, 
297 

Măstlin, Michael 272 
Mastrius, Bartholomew 332 
matematică 13 sq, 67, 142,150,153 sq, 208, 
226, 230, 239, 243 sq, 251, 266-272, 
274-277, 283 sq, 294, 316, 342, 396 
materia signata 346 
materialism 216, 244, 255, 286 
materie 23, 32 sqq, 241, 243, 251, 255, 279, 
356, 362 

m. ca principiu al individuaţiei, vezi 
individuaţie 
originară 243, 259 
şi formă 96, 179, 246, 346, 352, 355, 
357- 361 

Maurus, Sylvestrus 332 
mecanicism 242, 255, 260, 275-278, 286 
Medici, Cosimo de’ 203 sq 
Medina, Bartolomeo din 328 
medium quo, 29 sq, 62 
Melanchthon, Philip 18, 203, 220 sq, 271, 
363 

memorie 212, 245, 253, 282 

mens ca principiu nemuritor 244, 258 

metafizică 38 sq, 75 sq, 120, 122,141, 

222, 282 sq, 291 sq, 339-343, 393-396, 
400-402, 404 sqq 
esenţialistă 363 sq, 380 sq 
generală şi specială 341 sq 
m. esenţelor 47 sq, 93 
şi fizică 158, 283, 352, 362, 399 
şi teologie 12,194 sq, 282, 404 

metodă ştiinţifică 149 sq, 266-270, 287 sq, 
292-295 

Michele din Cesena 42,109 
microcosmos, omul ca 17, 204, 236 sq, 

239, 249, 255, 257, 280 
Mill, J.S. 266, 295 
miracol 4, 34, 93,148, 219 

cunoaştere miraculoasă a obiectelor 
non-existente 63 sqq, 126 
misticism 6,12, 23,173-197 (cap. XII: 
Misticismul speculativ), 208 sq, 231, 

237, 239, 247, 260 sq, 263 
„m. german" 191 sqq 
m. numerelor 208 
transformarea în Dumnezeu 184 sq 

mişcare 14, 68, 72 sqq, 151 sq, 154 sqq, 

234, 252, 268, 271 sq, 278, 293, 347, 

361 sq, 395, 400 

mişcătorul nemişcat 68, 79 sq, 219 sq, 330, 
361 

moduri ale fiinţei 23-27, 355 
Molina, Luis 19, 324, 329 sq, 335 sq 
molinism 330; vezi şi Molina, Luis 
monadă 251 sqq, 260 
monism 251 sq 

Montaigne, Michel de 16, 221 sq 
Monte squieu 310 

moralitate 104,168, 217, 301 sq, 370, 372 
More, Thomas 18, 279, 281, 305-307, 311 
multiplicitate 179, 222, 229, 235, 247, 250, 
262, 393 

Napier, John 274 
natura naturans şi naturata 252 
naturalism 15 sq, 204, 206, 219 sq, 241 sq, 
244, 246, 286, 310 

natură (ca esenţă) 32, 37 sq, 54 sq, 80, 

93,179, 291 sqq, 295, 307 sq, 345 sq, 

349 sq, 354 sq 

natură (ca totalitate) 17 sq, 27, 93,117, 

134,177, 209, 214, 221 sq, 225 sq, 236, 

238, 241, 246 sq, 249-253, 255, 257 sqq, 


262 sqq, 267, 275, 280, 282, 286, 289, 
3°7 sq, 391 , 393. 402 
necesitarismul grec 45 
Nedellec, Herve, vezi Hervaeus Natalis 
negaţii 358 sq 

nemurirea sufletului omenesc 3, 27, 206, 
214 sq, 217 sqq, 244, 255, 306, 327 sq 
neoplatonism 17,175-178,187 sqq, 191, 
203-206, 209, 214, 225, 238, 241, 247, 
250, 252, 257, 280, 396, 398 
Newton, Sir Isaac 17 sq, 270,272 sq, 

274 sqq 

Nicolao a Sancto Ioanne Baptista 332 
Nicolas d’Autrecourt 11, 123, 130-142,145, 
T 49 

Nicolas de St. Victor 39 

Nicolas din Paris 49 

Nietzsche 302 sq 

Nipho, Agostino 144, 215, 219 

Nizolius, Marius 212 sqq 

nominalism 10, 30, 37, 39, 41 n, 50, 86, 

107.119- 123,142-146,147,193,197, 220, 
275, 319, 323, 402, 406 

notitia incomplexa 70 
nume 72, 74, 394 
de clase 53, 122 

obligaţie morală 102-105,108, 314, 366, 
372 

Ockham, Surrey4i 

Ockham, William 9-13, 24,27, 32, 37, 

39 sq, 41-118,119-123,132,136,142-145, 
147 sqq, 151 sq, 156 sq, 163, 297, 334, 
360, 369 sq, 374, 402 
Centiloquium theologicum 43, 79 sq 
Tractatus de successivis 43, 73 sq 
ockhamism 5,13,17, 26, 37-40, 44, 50, 67, 

69.119- 146,147 sqq, 156 sqq, 175,194, 
316, 360 

Olivi, Petrus Ioannes 97,151 sq 

ontologie 341 sq, 363 

ordine naturală 66 sq, 72,107 sq, 148 sq 

ordinea şi dovada existenţei lui Dumnezeu 
348 sq 

Oresme, Nicholas 13, 149,153-156, 157 sq 
Osiander, Andreas 271 
Oviedo, Francisco de 332, 341 

Paludanus, Petrus 38 sq 
panteism 17,77 sq, 179,181,187-190, 206, 
209, 220, 226, 232 sq, 239, 241,250, 

252 sq, 261 

papalitate 2, 8,115-118,161,163, 169 sqq, 
227 sq, 304 

Paracelsus 254, 257, 258 sq, 260-263, 279 
Parmenide 392 
participare 347, 361 sq 
particulare, cunoaşterea p., vezi 
individuale, cunoaşterea i. 

Pascal, Blaise 195 

passiones entis 340, 345; vezi şi fiinţă, 
atributele f. 

patristică, învăţătura, vezi Părinţii Bisericii 

Patrizzi, Francesco 246 sq 

verificare (a ipotezelor) 157, 252, 268, 270, 
273 sq 


Vemias, Nicoletto 215 
Vesalius, Andreas 269 
via afirmativa 229 
via antiqua 9 

via moderna 9, 15, 119,122,144,148,174, 
194, 397> 4° 2 ; vezi şi ockhamism 

O primă parte a volumului de faţă tratează despre filosofia medievală târzie, marcată, 
din punct de vedere teoretic, de redescoperirea lucrărilor lui Aristotel şi de apariţia 
„nominalismului” (via moderna, prin contrast cu via antiqua a gânditorilor „realişti”). Pe 
fundalul disputelor doctrinare, al intoleranţei religioase şi al discordiei dintre puterea 
ecleziastică şi puterea seculară, gânditorii de la finele Evului Mediu se disting, la nivelul 
tabloului general, prin faptul că au spulberat idealul de sinteză al filosofiei cu teologia - 
prin care s-a remarcat via antiqua -, contribuind astfel la separarea raţiunii de credinţă 
şi, implicit, a reflecţiei filosofice de „adevărul revelat”, fără ca validitatea acestuia din 
urmă să fie contestată în vreun fel. 

Tot o „redescoperire” stă şi în centrul de greutate al gândirii renascentiste: redescope¬ 
rirea naturii. Dacă aristotelicienii şi nominaliştii Evului Mediu au pus bazele autono¬ 
miei filosofiei în raport cu teologia, gândirea renascentistă, prin strădania ei de a cerceta 
şi formula legile care guvernează natura, a contribuit la separarea ştiinţei de teologie şi 
de filosofie. Dar atât nominalismul, cât şi filosofia naturii au fost în aceeaşi măsură 
îndatorate convingerilor de ordin religios: primul, întrucât considera că adevărurile 
credinţei sunt de netăgăduit, chiar dacă nu pot fi demonstrate; cea de a doua, întrucât 
nu ar fi fost posibilă în lipsa ideii fundamentale că natura este creaţia lui Dumnezeu, 
prin urmare este vrednică de a fi studiată. 


ISBN 978-793-571-613-4 


7 16 13 4 


78973 5 


ISBN 978-973-571-880-0 


www.all.ro 


9 


78973 5 


718800 



